
(O utorės žodois 


Visi, kurie skaitė dar nespausdintą šią knygą, klausi- 
nėjo manęs vis to paties: kodėl joje neužsimenu apie kiltą 
ir kokių spalvų Makaranų klano tartanai? 

Senovėje kalniečiai vilkėjo labai paprastus drabužius 
(pledus, gėliškai —- „antklodes“), kuriuos klodavo ant 
žemės, guldavosi ant jų, užsimesdavo kraštus ir susi- 
juosdavo juostomis. Šitaip apačioje išeidavo sijonas, o 
viršutinę pledo, arba antklodės, dalį, užmestą ant pečių, 
susisegdavo. 

Esama keleto istorijų, kaip atsirado kiltas (trumpas 
languotas vyriškas sijonas). Viena iš jų pasakoja apie an- 
glą, kuris sutrumpino metalurgų škotų drabužį, kad jiems 
būrų patogiau dirbti. Žinoma, škotai nelaiko šios istorijos 
teisinga. Kad ir kaip ten buvo, dabartinis kiltas pasirodė 
ne anksčiau kaip 1700 metais. 

O dėl tartano spalvų, tai klano nariai rinkdavosi tas 
spalvas, kurios labiausiai patikdavo ir kurias išgaudavo iš 
vietos augalų. Klanai skirdavosi tik pagal spalvotas kokar- 
das ant skrybėlių. 

Žinau ir keletą istorijų apie klanų tartanų kilmę. Viena 
jų pasakoja, kad pirkliai pledus pavadindavo klanų, kurie 
juos ausdavo, vardais — šitaip būdavo paprasčiau identi- 
fikuoti. Kita aiškina, esą britų armija, kuri itin mėgsta 
standartus, reikalavo, jog kiekviena škotų kuopa nešiotų 

vienodos spalvos ir piešinio tartanus. Siaip ar taip, iki 
1700 metų apie klanams būdingų spalvų tartanus ne- 
buvo žinoma. 


Jude Deveraux, 1981m., 
Santa Fė, Naujoji Meksika 


ys 


Nors visą naktį praleido kelionėje, Stivenas Mont- 
gomeris balne tebesėdėjo tiesiai. Jis vengė galvoti apie 
nuotaką, kurią sutiks kelionės pabaigoje, - ši jo laukė jau 
trejetą dienų. Brolienė Džudita rado porą švelnių žodelių 
vyriškiui, kuris nesugebėjo atvykti į savo vestuves ir netgi 
neatsiuntė žygūno su atsiprašymu. 

Tačiau, numojęs ranka į Džuditos žodžius ir nesi- 
grauždamas, jog šitaip bjauriai žemina savo būsimąją 
žmoną, Stivenas labai nenoriai paliko karaliaus Henriko 
valdas. Dar sunkiau buvo palikti brolienę. Džudita, auk- 
saakė gražuolė, brolio Geivino žmona, nukrito nuo laiptų 
ir dabar nebesulauks taip trokštamo kūdikio. Keturias 
dienas Džudita gulėjo be sąmonės. Kai pagaliau atsigavo ir 
sužinojo, kad neteko kūdikio, ėmė mąstyti — tai būdingas 
jos bruožas — bet ne apie save. Per šią nelaimę Stivenui 
iš galvos išgaravo ir jungtuvių data, ir laukianti nuotaka. 
Džudita, nors ir baisiai nukentėjusi, priminė Stivenui jo 
pareigą ir škotę, kurią turėjo vesti. 

Nuo to laiko praėjo trys dienos... Stivenas persibraukė 
ranka savo tamsiai rudus plaukus. Jis norėjo likti su broliu 
Geivinu. Džudita pyko ant Stiveno labiau negu ant savojo 
vyro, nors nukrito nuo laiptų neatsitiktinai, — čia nagus 
buvo prikišusi Geivino meilužė Alisa Čatvort. 


— Milorde! 

Stivenas prilaikė žirgą ir atsigręžė į ginklanešį. 

— Gurguolė atsiliko. Jie negali taip greitai važiuoti. 

Stivenas linktelėjo ir pasuko žirgą prie upelio, čiurle- 
nančio palei proskyną. Nušokęs nuo eržilo, atsiklaupė ir 
apsiprausė šaltu vandeniu. 

Jaunuolis turėjo dar vieną priežastį neskubėti susitikti 
su nuotaka, kurios niekada gyvenime nematė. Karalius 
Henrikas norėjo apdovanoti Montgomerius už daugiametę 
ištikimą tarnybą, todėl viduriniajam broliui pasiūlė vesti 
turtingą škotę. Stivenas suprato, kad turi būti karaliui 
dėkingas, tačiau jam labai nepatiko žinios apie būsimąją 
žmoną. 

Ji buvo savarankiška galingo škotų klano duktė. 

Stivenas įsispoksojo į plačią lanką už upelio. Velniai 
rautų tuos škotus su jų absurdišku tikėjimu, jog kokia 
nors moteris gali būti pakankamai protinga ir stipri, kad 
vadovautų vyrams! Jos tėvui, be abejo, vertėjo pasirinkti 
įpėdiniu ne ją, o kokį jauną vyriškį. 

Stivenas susiraukė įsivaizduodamas, kaip turi atrodyti 
moteris, gebanti įkvėpti savo tėvą paskirti ją vade. Mo- 
teriškė turbūt sulaukusi ne mažiau keturiasdešimties, jos 
plaukai — plieno spalvos, stambus, galingas kūnas... Ves- 
tuvių naktį jiems teks imituoti dvikovą, kad išsiaiškintų, 
kuris bus viršuje... ir jis tikriausiai pralaimės. 

— Pone, — tarė berniukas. — Jūs prastai atrodote. Gal 
susirgote šitaip ilgai keliavęs? 

— Čia kalta ne kelionė. Bjauriai jaučiuosi visai dėl ki- 
tos priežasties. — Stivenas lėtai atsistojo. Jo judesiai buvo 
lengvi, galingi raumenys slankiojo po drabužiais. Vyriškis 
buvo aukštas ir tarsi bokštas kilo virš ginklanešio; kūnas 
lankstus ir stiprus nuo ilgamečių rimtų treniruočių. Turėjo 
tankius garbanotus plaukus, kurie dabar sulipo nuo pra- 

kaito, stiprius žandikaulius, gražiai apibrėžtas lūpas. Bet 
po ryškiai mėlynomis akimis juodavo šešėliai. 

— Grįžkime prie arklių. Gurguolė mus vėliau pasivys. 
Nenoriu atidėti egzekucijos. 

— Egzekucijos, milorde? 

Stivenas neatsakė. Ramiai risnojo; dar daug valandų 
iki tos siaubingos akimirkos, kai išvys savo nuotaką — ga- 
lingąją Bronviną Makaran. 


1501 (metai 


Bronvina Makaran stovėjo prie pilies lango ir žvel- 
gė į kiemą. Ornamentuotas langas buvo atvertas šiltai 
vasaros saulei. Mergina truputį pasilenkė, kad įkvėptų 
šviežio oro. Vienas iš kareivių apačioje reikšmingai jai 
nusišypsojo. 

Mergina skubiai atsitraukė, užtrenkė langą ir nepa- 
tenkinta nusigręžė. 

— Anglų kiaulės! - nusikeikė Bronvina. Jos balsas buvo 
švelnus, kupinas viržių šlamesio ir kalnuotosios Škotijos 
ūkanų. 

Už durų nuaidėjo sunkūs žingsniai, ir merginai už- 
gniaužė kvapą, o paskui ji lengviau atsikvėpė — žmogus 
praėjo pro šalį. Bronvina buvo kalinė. Žmonės, kurių 
mergina visada neapkentė, žmonės, kurie dabar šaipėsi 
ir mirkčiojo jai, tarsi žinojo jos slapčiausias mintis, todėl 
laikė nelaisvėje netoli šiaurinės Anglijos sienos. 

Ji priėjo prie mažo stalelio, stovinčio vidury ąžuolu 
išmušto kambario, ir nusitvėrė už jo krašto taip, kad net 
pabalo pirštai. Ji padarys visa, kas įmanoma, kad tik šie 
žmonės nesuprastų, kas darosi jos širdyje. Anglai buvo 
priešai. Bronvinos akyse jie nužudė tėvą ir tris klano vadus. 
Mergina matė, kaip jos brolis vos neišsikraustė iš proto, 

bergždžiai mėgindamas atsilyginti tuo pačiu. Po to, kai 
anglai sunaikino jų pasėlius ir sudegino namus, Bronvina 
padėjo savo klanui maistu ir drabužiais. 

O prieš mėnesį anglai paėmė ją į nelaisvę. Bronvina 
nusišypsojo pagalvojusi apie žaizdas, kurias ji ir jos žmonės 
padarė anglų kareiviams. Ketvertas jų mirė. 

Ją paėmė į nelaisvę įsakius Anglijos karaliui Henrikui 
VII. Tasai žmogus teigė, kad norįs taikos, todėl Makaranų 
klano vadu paskirsiąs anglą. Jis nutaręs tai pasiekti ištekinęs 
Bronviną už vieno iš savo riterių. 

Mergina nusišaipė iš anglų karaliaus tamsumo. Bron- 
vina — Makaranų klano vadė, ir joks vyriškis neatims iš 
jos valdžios. Kvailys karalius manė, kad jos žmonės seks 
paskui svetimšalį noriau negu paskui saviškę tik todėl, kad 
ji moteris. Prastai pažįsta Henrikas škotus! 

Ji ūmai atsisuko, nes suurzgė Rebas. Tai buvo airių 
vilkšunis — raumeningas ir stiprus; jo plaukai priminė 
minkštą plieną, — pats didžiausias šuo pasaulyje. Jį pa- 
dovanojo tėvas, kai prieš ketvertą metų grįžo iš Airijos. 
Džeimajus manė išdresuosiąs šunį, kad gintų dukterį, bet 
nebuvo jokio reikalo: Rebas ir Bronvina bemat prisirišo 
vienas prie kito, ir Rebas ne sykį įrodė, jog pasiruošęs pa- 
aukoti gyvybę už mylimą šeimininkę. 

Bronvina nusiramino, kai Rebas nustojo urgzti, ir 
viltingai pakėlė akis. 

Įėjo Moraga, mažutė susikūprinusi moterėlė, panaši į 
tamsų medžio strampą. Jos mažos akys, žvilgančios ir aky- 
los, gebėjo įžvelgti daugiau, nei tik kas gulėjo paviršiuje. Ji 
naudingai nešiojo savo mažą kūnelį, nepastebimai slankio- 
dama tarp žmonių, įsižiūrėdama ir įsiklausydama. 

Moraga tylėdama perėjo per kambarį ir atidarė langą. 

— Na, kaip? — nekantriai paklausė Bronvina. 

— Mačiau, kaip uždarei langą. Jie šaipėsi ir sakė, jog 
vestuvių naktį pasirengę išblaškyti tavo liūdesį. 

Bronvina nusisuko nuo senutės. 

— Tu duodi jiems pernelyg daug pretekstų tokioms 
šnekoms. Privalai aukštai iškelti galvą ir ignoruoti juos. 
Jie viso labo tik anglai, o tu - Makaran! 

Bronvina susiraukė: 

— Man nereikia tavo patarimų! — riktelėjo ji. Rebas, 
jausdamas šeimininkės nepasitenkinimą, priėjo prie jos 
arčiau. Mergina paglostė šunį. 

Moraga šypsodamasi sekė, kaip mergina eina prie 
suolo, stovinčio palangėje. Ji priėmė Bronviną tą pačią 
valandėlę, vos tik mažoji išvydo pasaulį. Moraga laikė 
naujagimę, kai mirė jos motina. Kaip tik senoji Moraga 
rado mergytei žindyvę, davė jos airės močiutės vardą ir 
rūpinosi iki tol, kol mergaitei sukako šešeri ir tėvas pasi- 
ėmė pas save. 

Dabar, kai jos auklėtinei suėjo bemaž dvidešimt, Mo- 
raga su pasididžiavimu žvelgė į merginą. Bronvina buvo 
augalota, aukštesnė už daugelį vyrų, liekna ir lanksti lyg 
nendrė. Ji nedengė savo plaukų kaip anglės, o leido jiems 
sklisti ant pečių sunkiomis sruogomis. Juodi lyg varno 
sparnas plaukai buvo tokie tankūs ir svarūs, jog kėlė nuo- 
stabą, kaip jos plonas kaklas atlaiko tokią naštą. Bronvi- 
na vilkėjo pagal anglų madą siūtą atlaso suknelę, kurios 
spalva — tikra škotiška grietinėlė. Gili ir plati kvadratinė 
iškirptė dailiai pabrėžė stiprią jauną krūtinę. Suknelė glau- 
džiai glėbė jos ploną taliją ir leidosi sunkiomis klostėmis. 
Nėriniai, apkraštuoti plonais auksiniais siūlais, rėmino 
iškirptę, juostą ir sudėtingais raštais leidosi ant sijono. 

— Na, ir kaip tau patinku? - piktai paklausė Bronvina, 
dar nenusiraminusi po ginčo dėl šios angliškos suknelės. 

Ji labiau vertino škotiškus drabužius, bet Moraga įtikino, 
jog verta dėvėti anglišką apdarą. Nevalia duoti priešui 
dingsties šaipytis iš rūbo, kurį anglai vadino „barbariška 
suknele“. 

Moraga trumpai sukikeno: 

— Aš va vis galvoju: kokia gėda, kad šiąnakt niekas 
nenuvilks nuo tavęs šios suknelės. 

— Anglas! - sušnypštė Bronvina. - Nejaugi taip greitai 
ji pamiršai? Nejaugi raudonas mano tėvo kraujas pabalo 
tavo akyse? 

— Juk žinai, kad ne, - ramiai atsakė Moraga. 

Bronvina sunkiai atsisėdo ant kėdės prie lango, su- 
ribuliavo sunknelės atlasas. Ji perbraukė pirštu per nėri- 
nius. Suknelė kainavo didžiulius pinigus, kuriuos galėjo 
išleisti klano reikalams. Bet mergina suprato, jog nevalia 
apsijuokti prieš anglus, todėl nusipirko rūbus, kurie ne- 
padarytų gėdos ir karalienei. 

O šioji suknelė turėjo būti vestuvinė. 

Bronvina stiprokai trūktelėjo auksinį siūlą. 

— Liaukis! — pyktelėjo Moraga. — Neverta plėšyti su- 
knelės vien dėl to, jog kažkoks anglas tave supykdė. Galbūt 
jis turi priežasčių vėluoti ir prasnausti savo vestuves. 

Mergina pašoko, o Rebas bemat prislinko prie jos. 

— O koks mano reikalas? Dėl manęs, tai tegu visai 
nepasirodo! Tikiuosi, jis nusisuko sprandą ir dabar pūva 
kokiam nors griovyje. 

Moraga tik gūžtelėjo pečiais: 

— Jie ras tau kitą vyrą, taigi koks skirtumas, mirs šis 
ar ne? Kuo greičiau ištekėsi už savojo anglo, tuo anksčiau 
galėsime iškeliauti į kalnus. 

— Lengva tau kalbėti! - paniuro Bronvina. — Juk ne 
tu teki už jo... if... ir... 

Moragos žvilgsnis pasidarė gudrus: 

— Ir ne man miegoti su juo? Juk tai tave gąsdina? Su 
džiaugsmu pasikeisčiau su tavimi vietomis, jei tik galėčiau. 
Kaip manai, galbūt tasai Stivenas Montgomeris ir nepa- 
stebės, jeigu aš įsiropšiu į jo lovą? 

— Argi aš ką nors žinau apie Stiveną Montgomerį, 
nebent, kad jis niekina mane, versdamas čia sėdiniuoti 
pasipuošus vestuvine suknele? Tu sakai, tie žmonės šaiposi 
iš manęs. Vyriškis, turintis tapti mano vyru, stato mane 
jų pajuokai. — Pažvairavo į duris. — Jeigu jis dabar įeitų, 
su malonumu įsmeigčiau į jį peilį. 

Moraga nusišypsojo. Džemis Makaranas galėtų di- 
džiuotis savo dukterimi. Netgi nelaisvėje ji neprarado 
narsumo ir orumo. Žiū, tuoj jos smakras išdidžiai pa- 
kils aukštyn, žydros akys blykstelės lyg ledukai! Bronvina 
buvo nuostabiai graži. Jos plaukai bangavo juodesni už 
bežvaigždę naktį Škotijos kalnuose, o žydros akys - giles- 
nės už saulės užlietą kalnų ežerą. Šis kontrastas stulbino. 
Neretai žmonės, ypač vyrai, netekdavo amo pirmąsyk ją 
pamatę. Bronvina galėjo didžiuotis tamsiomis ir tankiomis 
blakstienomis, švelnia ir minkšta oda. 

— Jie pagalvos, kad esu bailė, jeigu dabar lauksiu čia 
sėdėdama. Nejaugi škotui apskritai rūpi anglų pašaipos? 

Bronvina išsitiesė ir apmetė žvilgsniu savo kreminę 
suknelę. Rytmetį vilkdamasi galvojo, jog su ja eis prie 
altoriaus. Bet štai jau prabėgo keletas valandų po paskir- 
tojo ceremonijos laiko, o jaunikis taip ir nepasirodė, netgi 
neatsiuntė pasiuntinio su atsiprašymu. 

— Padėk man persirengti, — tarė Bronvina. - Suknelę 
turiu išlaikyti iki vestuvių dienos. Jeigu ne šiandien, tai 
kada nors vėliau. Ir galbūt su kitu vyriškiu. — Viena sau 
nusišypsojo. 


— Apie ką dabar galvoji? — paklausė Moraga, vars- 

tydama suknelę. — Esi panaši į katę, smagiai lakančią 
grietinę. 

— Labai jau daug klausinėji. Arnešk žaliąją brokato 
suknią. Anglai gali pamanyti, jog esu nuotaka, liūdinti 
ir apgauta, bet jiems teks netrukus suprasti, kad škotai 
kepti iš kitos tešlos. 

Nepaisant to, kad Bronvina buvo belaisvė ir štai jau 
daugiau kaip mėnesį gyveno pilyje, ji galėjo laisvai vaikš- 
čioti po sero Tomo Kričtono namus. O su palydovais - ir 
po apylinkes. Vietovė buvo rūpestingai saugoma, nuolatos 
sekama. Karalius Henrikas paskelbė Bronvinos klanui, kad 
jeigu bus mėginama ją išlaisvinti, merginą nubaus mirties 
bausme. Bronvina nebus nuskriausta, bet jis numatąs pa- 
daryti klano, neseniai palaidojusio Džemį Makaraną ir tris 
kitus vyrus, vadu anglą. Škotai laikinai aprimo, matydami, 
kad jų naujoji vadė nelaisvėje, ir mąstydami, ko čia griebtis, 
jeigu anglai išdrįs jiems vadovauti. 

Bronvina lėtai nulipo laiptais į salę. Ji žinojo, jog jos 
žmonės kantriai lūkuriuoja už dvaro ribų, slapstydamie- 
si miškuose prie amžinai neramios Anglijos ir Škotijos 
sienos. 

Dėl savęs mergina nesirūpino, ji verčiau mirtų negu 
ištekėtų už anglų šuns, tačiau jos mirtis sukeltų klane tar- 
pusavio vaidus. Džemis Makaranas paskyrė savo dukrą 
įpėdine, ji turėjo ištekėti už vieno iš vadų, bet, deja, jie 
visi žuvo kartu su tėvu. O jei Bronvina mirtų, nepalikusi 
įpėdinio, be abejonės, prasidėtų kruvinos grumtynės dėl 
valdžios. 

— Visada žinojau, kad Montgomeriai — vikrūs vyru- 
kai, — nusijuokė kažkoks vyriškis, stovintis viso labo per 
keletą žingsnių nuo Bronvinos, pasislėpusios už sunkios 
portjeros. — Tik prisiminkite, kaip vyresnysis vedė Rive- 

duno įpėdinę. Nespėjo išlipti iš vestuvinės lovos —- žuvo 
jos tėvas, ir vyrukas paveldėjo grafystę. 

— O dabar Stivenas patraukė brolio pėdomis. Juk 
Bronvina ne tiktai graži, bet ir turi šimtus akrų žemės. 

— Sakyk, ką nori, — atsiliepė tretysis, - bet aš Stivenui 
nepavydžiu. Moteriškė, be abejo, daili, bet kiek laiko jis 
galės ja džiaugtis? Aš praradau ranką kaudamasis su tais 
jos velniais Škotijoje. Jie augdami mokosi tik plėšikauti ir 
muštis. Kaunasi kaip žvėrys — žiaurūs ir laukiniai. 

— O aš girdėjau, kad jų bobos bjauriai smirdi, — atsi- 
liepė pirmasis. 

— Dėl tamsiaplaukės Bronvinos išmokčiau susiimti 
nosį. 

Bronvina žengė žingsnį pirmyn pasirengusi pulti tuos 
vyrukus, bet ją sulaikė kažkieno geležinė ranka. Atsigrę- 
Žusi mergina pamatė prieš save gana patrauklų jaunuolį 
tamsiomis akimis ir ryžtingu smakru. 

— Leiskite man, miledi, — ramiai tarė jis. Jaunuolio 
stiprios kojos buvo spmautos glaudžiomis kojinėmis, ak- 
sominis trumpas apsiaustas pabrėžė plačius pečius. 

— Nejaugi neturite ko daugiau veikti, o tik pliaukšti 
kaip senutės?! Kalbate apie tai, ko visiškai neišmanote. - Jo 
balsas skambėjo valdingai. 

Kareiviai suglumo. 

— Kas yra, Rodžeri, ko čia pasišiaušei? — paklausė 
vienas iš jų, paskui pažvelgė Rodžeriui per petį ir pamatė 
įniršusią Bronviną. 

— Manau, kad Stivenui verta greičiau atvykti ir saugoti 
savo nuosavybę, — nusišaipė kitas. 

— Lauk iš čia! - isakė Rodžeris. - O gal man išsitraukti 
kardą, kad priversčiau prikąsti liežuvius? 

— Apsaugok, Viešpatie, nuo tokio karšto kraujo, — 

abejingai tarė vienas kareivis. — Eime, lauke vėsiau. Ir 
laisviau. 

Kai vyriškiai dingo, Rodžeris atsigręžė į Bronviną: 

— Ar galiu atsiprašyti už savo tėvynainius? Jie šitaip 
šiurkščiai elgiasi, nes yra tamsuoliai. Jie tikrai nenorėjo 
nieko bloga. 

Bronvina apmetė akimis jaunuolį: 

— Jie kaip tik ir norėjo mane įžeisti! O gal jūs manote, 
kad žudyti škotus —- nedidelė nuodėmė? 

— Be reikalo mane kaltinate. Savo gyvenime nužu- 
džiau ne taip jau daug žmonių, bet tarp jų nebuvo nė 
vieno škoto. — Patylėjo. - Leiskite prisistatyti: esu Rodžeris 
Čatvortas. — Jis nusitraukė nuo galvos aksomo beretę ir 
žemai nusilenkė. 

— O aš - Bronvina Makaran, anglų belaisvė, be to, 
atstumta nuotaka. 

— Ledi Bronvina, gal sutiktumėte pasivaikščioti su ma- 
nimi po sodą? Galbūt saulės spinduliai išsklaidytų bent 
dalelę to apmaudo, kurį jums sukėlė Stivenas. 

Mergina sutiko. Jis bent gali apsaugoti nuo sargybi- 
nių šiurkštumo. Kai jie praėjo pro vartus, Bronvina vėl 
prabilo: 

— Jūs tariate Montgomerio vardą taip, tarsi būtumėte 
su juo pažįstami. 

— O jūs niekada nebuvote jo susitikusi? 

Bronvina piktai atsisuko į jaunuolį: 

— Nuo kada anglų karalius nusižemina tiek, kad teik- 
tųsi kalbėtis su manimi? Tėvas buvo gana geros nuomonės 
apie mane, kad paskirtų įpėdine, bet jūsų karalius mano, 
jog man nepakaks proto net pačiai išsirinkti vyrą. Ne, 
niekada nemačiau Stiveno Montgomerio ir nieko apie jį 
nežinau. Vieną rytmetį paprasčiausiai man pranešė, kad 

privalau ištekėti už jo. Nuo to laiko Montgomeris nepa- 
judino nė piršto, kad sužinotų ką nors apie mane. 

Rodžeris pakėlė gražiai išlenktus antakius. Žydros 
Bronvinos akys svaidė žaibus. 

— Esu įsitikinęs, kad jis vėluoja dėl rimtų priežasčių. 

— Galimas daiktas, jis nutarė parodyti savo valdžią 
visiems škotams, todėl stengiasi pabrėžti, kas čia šeimi- 
ninkas. 

Rodžeris valandėlę tylėjo, tarsi apmąstydamas mer- 
ginos žodžius. 

— Kai kas Montgomerius laiko išdidžiais. 

— Jūs sakote, kad pažįstate Stiveną Montgomerį. Koks 
jis? Net nežinau, ar aukštas jis, ar žemas, senas ar jaunas? 

Rodžeris gūžtelėjo pečiais, kažką sau vienas galvo- 
damas. 

— Paprasčiausias žmogus. — Atrodė, Rodžeris nenori 
nieko daugiau pridurti. - Ledi Bronvina, ar neatsisakytu- 
mėte rytoj kartu su manimi pajodinėti po parką? Per sero 
Tomo valdas teka upelis, ten prie jo galėtume ir papietauti. 

— O ar nebijote, jog galiu pasikėsinti į jūsų gyvybę? Jau 
ištisą mėnesį man neleidžiama išjoti už pilies sienų. 

Rodžeris nusišypsojo: 

— Norėčiau, kad žinotumėte: ir tarp anglų esama iš- 
auklėtų žmonių, kurie nepamiršta nuotakos savo vestuvių 
dieną. 

Bronvina net sustingo, kai išgirdo pašnekovą prime- 
nant Stiveno Montgomerio pažeminimą. 

— Su malonumu josiu su jumis. 

Rodžeris Čatvortas nusišypsojo ir linktelėjo vyriškiui, 
einančiam siauru sodo takeliu. Jo smegenys ėmė karštli- 
giškai veikti. 

Po trijų valandų Rodžeris sugrįžo į savo apartamentus 

rytiniame sero Tomo Kričtono pilies sparne. Jis atvyko 
čia prieš porą savaičių, kad pasitartų su seru Tomu apie 
rekrutų ėmimą jo valdose. Seras Tomas buvo pernelyg užsi- 
ėmęs škotų įpėdinės problemomis, jog pageidautų apie ką 
nors kita kalbėti. Dabar Rodžeris pajuto, kad pati lemtis 
atsiuntė čia jį. 

Jaunuolis spyriu pažadino užsnūdusį ginklanešį. 

— Turiu tau nurodymų, - tarė, nusivilkdamas akso- 
mo apsiaustą ir sviesdamas jį ant lovos. - Kažkur čia yra 
senas škotas, kurio vardas - Angusas. Surask jį ir atvesk 
pas mane. Ieškok ten, kur smarkiausiai geriama. O paskui 
atnešk ir man statinaitę alaus. Viską supratai? 

— Taip, pone, - tarė berniukas, pėdindamas prie durų 
ir trindamas užmiegotas akis. 

Po kurio laiko tarpduryje išdygęs Angusas atrodė ge- 
rokai linksmas. Jis dirbo pas serą Tomą, tačiau iš tikrųjų 
temokėjo vienintelį amatą = girtauti. Jo plaukai, kaip ir 
būdinga škotams, buvo ilgi, susivėlę ir nešvarūs. Žmo- 
gus buvo basas ir vilkėjo lininius marškinius, sujuostus 
diržu. 

Rodžeris pasibjaurėdamas apžvelgė apskretusį žmo- 
gėną. 

— Jūs norėjote mane matyti, milorde? — paklausė šiek 
tiek grebluodamas Angusas. Akimis nulydėjo alaus stati- 
naitę, kurią ginklanešys įnešė į kambarį. 

Čatvortas paleido berniuką, įsipylė sau alaus ir pa- 
kvietė Angusą sekti jo pavyzdžiu. Kai apskretęs žmogėnas 
atsisėdo, Rodžeris prabilo: 

— Norėčiau kai ką sužinoti apie škotus. 

Angusas pakėlė vešlius it krūmai antakius. 

— Norite pasakyti — sužinoti apie auksą? Bet mūsų 
šalis neturtinga, milorde, todėl... 

— Nenoriu klausytis tavo pamokslų! Palik savo pasa- 
kas kitiems! Aš noriu žinoti tai, ką privalo žinoti žmogus, 
norintis vesti klano vadę. 

Akimirką Angusas atidžiai žvelgė į anglą, paskui už- 
sivertė alaus puodelį. 

— Ne taip jau paprasta susilaukti klano narių pri- 
tarimo. 

Rodžeris plačiais žingsniais perkirto kambarį ir išplėšė 
puodelį pašnekovui iš rankų. 

— Aš neklausiu tavo nuomonės. Ar atsakinėsi į mano 
klausimus, ar reikės nuleisti tave nuo laiptų? 

Angusas godžiai spoksojo į puodelį. 

— Reikia tapti Makaranu. - Jis pažvelgė į Rodžerį. — 
Jeigu, žinoma, turite galvoje tą klaną. 

Rodžeris trumpai linktelėjo. 

— Jūs privalote priimti klano įpėdinės vardą, antraip 
niekas jūsų nepripažins. Turite rengtis kaip škotas, kad 
neužbadytų jūsų pirštais. Kas be ko, turite mylėti jų šalį 
ir pačius škotus. 

Rodžeris prikišo puodelį arčiau: 

— O kaip dėl moters? Ką turiu daryti, kad gaučiau ją? 

— Bronviną domina tik jos tauta. Ji greičiau nusižu- 
dytų, negu tekėtų už anglo, bet supranta, kad tai sukeltų 
vidaus karą klane. Jeigu įtikintumėre ją, jog norite gero 
jos tautai, tuomet ją gautumėte. 

Rodžeris atidavė vyrukui puodelį: 

— Noriu žinoti daugiau. Kas tai yra klanas? Kodėl 
moteris tapo jo vade? Kas yra svarbiausias Makaranų 
klano priešas? 

— Sunku kalbėti išdžiūvusia gerkle. 

— Gausi alaus tiek, kiek pajėgsi išgerti, bet tik po to, 
kai papasakosi viską, kas mane domina. 

Bronvina susitiko su Rodžeriu kitą rytmetį. Nepaisy- 
dama gerų savo ketinimų, mergina buvo taip susinervinusi 
dėl būsimojo pasijodinėjimo, kad naktį beveik nesudėjo 
bluosto. Moraga, be perstojo bambėdama, padėjo jai ap- 
sirengti minkšto rudo aksomo suknelę. 

— Paprasčiausiai noriu pajodinėti, — atkakliai pakar- 
tojo Bronvina. 

— Ai, o ko tam Čatvortui reikia? Juk jis žino, kad turi 
ištekėti už kito. 

— Bet ar tai tiesa? — atkirto Bronvina. — Tai kur tada 
mano jaunikis? Nejaugi turėsiu dar visą dieną sėdėti su 
vestuvine suknele ir jo laukti? 

— Tai būtų kur kas geriau negu gundyti jauną karš- 
takraujį grafą. 

— Grafą? Rodžeris Čatvortas — grafas? 

Moraga nieko neatsakė, tik kruopščiai apipašė sukne- 
lę, o tik po to leido merginai žengti iš kambario. 

Dabar, sėdėdama ant žirgo ir lydima šalia bėgančio 
Rebo, Bronvina vėl pirmą sykį po daugelio savaičių atsi- 
gavo ir atgijo. 

— Rožės grįžo į jūsų skruostus, — juokėsi Rodžeris. 

Mergina irgi nusišypsojo; besišypsant kažkaip meiliai 
suapvalėjo jos smakras, sužvilgo akys. Ji paspaudė pentinais 
žirgą. Rebas greitais šuoliais lėkė iš paskos. 

Rodžeris žvilgtelėjo sau per petį. Iš paskos jojo trys 
jo asmeniniai kareiviai, du ginklanešiai, risnojo nešulinis 
arklys, apkrautas vaišėmis ir indais. Rodžeris vėl atsigręžė į 
Bronviną. Paniuro, kai ji, žvilgtelėjusi į jį, spūstelėjo žirgą. 
Bronvina buvo puiki jojikė, o miškuose, be abejo, lindėjo 
klano žmonės, karštai trokštantys, kad jis pabėgtų. 

Rodžeris mostelėjo ranka ir įsakė savo žmonėms pa- 
skubėti, o pats paleido žirgą šuoliuoti. 

Bronvina kone skriejo. Vėjas plaikstė plaukus, o laisvės 
jausmas spindėjo akyse. Upokšnį pasiekė šuoliais. Bron- 
vina nežinojo, ar jos žirgas buvo mokytas peršokti per 
kliūtis, bet, nepaisydama rizikos, privertė gyvulį parodyti 
šoklumą. Žirgas perskriejo upelį kaip su sparnais. Kitame 
krante mergina sustabdė žirgą ir apsigręžė. 

Rodžeris ir jo kareiviai skubiai prijojo prie upokšnio. 

— Ledi Bronvina! — šūktelėjo Rodžeris. — Ar viskas 
gerai? 

— Žinoma! — Ji nusijuokė ir grįžo prie laukiančio 
Rodžerio. Paskui pasilenkė ir paplekšnojo žirgui per kak- 
lą. - Puikus gyvulys, šauniai šuoliuoja. 

Rodžeris negaišdamas prisigretino prie merginos: 

— Jūs mane labai išgąsdinote. Juk galėjote susižeisti. 

Bronvina linksmai nusijuokė: 

— Raitas škotas beveik neįveikiamas. 

Rodžeris ištiesė ranką, norėdamas padėti jai nušokti 
nuo žirgo. Ūmai tarp jųdviejų šoktelėjo Rebas ir iššiepė 
aštrias iltis. Kurčiai ir grasinamai suurzgė. Rodžeris ins- 
tinktyviai atšlijo. 

— Rebai!—- Šuo bemat pakluso merginai ir nusliūkino, 
vis dar akylai sekdamas Rodžerį. — Jis mane saugo, — pa- 
aiškino ji. — Jam nepatinka, kai kas nors paliečia mane. 

— Prisiminsiu ateičiai, — tarė Rodžeris, padėdamas 
merginai nulipti. — Gal norėtute pailsėti po tokio joji- 
mo? — pasiūlė ir spragtelėjo pirštais. Ginklanešiai tuoj pat 
atnešė dvi kėdes, aptrauktas raudonu aksomu. 

— Prašau, miledi, - pakvietė vyriškis. 

Miške pastatytos kėdės sukėlė Bronvinai šypseną. Žolė 
po kojomis buvo panaši į aksomo kilimą. Upokšnis gurgė- 


jo savo dainą, ir vos mergina apie tai pagalvojo, vienas iš 

Rodžerio žmonių ėmė derinti liutnią. Bronvina akimirką 
užsidengė akis. 

— Ilgitės namų, miledi? — paklausė Rodžeris. 

Mergina atsiduso: 

— Jūs to nesuprasite. Tas, kuris gimė ne kalnuose, ne- 
gali suprasti, ką jie reiškia škotams. 

— Mano senelė buvo škotė, taigi aš, galimas daiktas, 
galėsiu šį tą suprasti iš jūsų papročių. 

— Jūsų senelė? O kaip ją vadino? 

— Makferson iš Makalpinų. 

Bronvina nusišypsojo: malonu vėl išgirsti žinomus 
vardus. 

— Makalpinai. Tai šaunus klanas. 

— Taip, aš daug vakarų klausydavausi senelės istorijų. 

— O apie ką ji jums pasakodavo? - susidomėjo Bron- 
vina. 

— Ji buvo ištekėjusi už anglo ir dažnai lygino dviejų 
šalių kultūras. Ji sakydavo, kad škotai svetingi, skirtingai 
negu anglai, jie neuždaro namuose moterų ir nemano, jog 
jos neprotingos būtybės. Škotai visada elgiasi su moterimis 
kaip su lygiomis. 

— Taip, — ramiai sutiko Bronvina. —- Mano tėvas pa- 
skyrė mane vade. — Patylėjo. - O kaip jūsų senelis anglas 
žiūrėjo į senelę škotę? 

Rodžeris nusijuokė tarsi prisiminęs kažką juokinga. 

— Senelis kurį laiką gyveno Škotijoje ir žinojo, kad 
močiutė — protinga moteris. Jis labai ją vertino. Neprisi- 
menu, kad būtų ką nors daręs be jos pritarimo. 

— Ir jūs kažkiek gyvenote kartu su seneliu ir senele? 

— Didesnę gyvenimo dalį. Mano tėvai mirė, kai dar 
buvau vaikas. 

— Ir kaip vertinate senelio netradicinį elgesį su žmona? 

Tikriausiai paūgėjęs supratote, kad moterų dalia — tiktai 
lova, nėštumas ir vaikų gimdymas? 

Rodžeris dar garsiau nusijuokė: 

— Jeigu tokios mintys man būtų šovusios į galvą, tai 
mano senelės dvasia būtų nurovusi man ausis. Ne, — tęsė 
jis rimtai, — ji norėjo, kad vesčiau jos pusbrolio dukterį, 
bet mergaitė mirė. Ir aš užaugau save vadindamas Ma- 
kalpinu. 

— Ką? — nustebo Bronvina. 

Rodžeris suvaidino nesuprantantį: 

— Santuokos sutartyje buvo nustatyta, kad aš privalau 
tapti Makalpinu, - kaip tik to reikalavo jos klanas. 

— Ir jūs būtumėte taip padaręs? Aš irgi sakiau serui 
Tomui, kad mano vyras turi tapti Makaranu, bet jis pa- 
reiškė, kad tai neįmanoma, kad nė vienas anglas nepakeis 
savo puikios ir senos pavardės į barbarišką škotų. 

Rodžerio akys piktai blykstelėjo: 

— Nieko jis nesupranta! Prakeikti anglai! Jie galvoja, 
kad tik jų papročiai teisingi. Bet juk net prancūzai... 

— Prancūzai — mūsų bičiuliai, — nutraukė Rodžerį 
Bronvina. — Jie svečiuojasi pas mus, mes pas juos. Jie ne- 
naikina mūsų javų ir nevagia mūsų galvijų kaip anglai. 

— Galvijų?.. - Rodžeris nusišypsojo. — O, tai įdomi 
tema! Sakykite, ar ir dabar Makeregorų tokios nušertos 
karvės? 

— Makgregorų klanas - mūsų priešai. 

— Viskas teisingai, - linksmai šypsojosi jaunuolis, - bet 
nejaugi dėl to jų karvių mėsa ne tokia skani? 

Mergina tik atidžiai įsmeigė akis į Rodžerį nepra- 
verdama burnos. Makgregorai jau daug šimtmečių buvo 
Makaranų priešai. 

— Žinoma, daug kas galėjo pasikeisti nuo mano senelės 

mergystės dienų, - tęsė Rodžeris. - O tais laikais didžiausia 
jaunimo pramoga buvo naktiniai galvijų nuvarymai. 

Bronvina nusišypsojo: 

— Niekas nepasikeitė. 

Rodžeris nusigręžė ir spragtelėjo pirštais: 

— Gal pageidautumėte užkąsti, miledi? Sero Tomo vi- 
rėjas yra prancūzas, jis suruošė mums visą puotą. Sakykite, 
ar jums kada nors teko ragauti granatų? 

Užuot ką nors atsakiusi, mergina palingavo galvą su 
nuostaba žiūrėdama, kaip nuo arklio nuimamos pintinės 
ir Rodžerio ginklanešys dėlioja valgius į sidabro indus. 
Pirmą kartą gyvenime ji pagalvojo, kad anglas gali būti 
normalus žmogus, kad jis gali ir nori suprasti škotų pa- 
pročius. Ji paragavo pašteto, iškepto rožės formos, paskui 
paėmė jo gabalėlį ir uždėjo ant paplotėlio. Šios dienos 
įvykiai Bronvinai buvo tikri atradimai. 

— Sakykite man, lorde Rodžeri, o ką jūs galvojate apie 
klanų sistemą? 

Rodžeris nusipurtė trupinius nuo savo auksu siuvi- 
nėtos liemenės ir nusišypsojo. Jis buvo pasiruošęs visiems 
merginos klausimams. 


Bronvina stovėjo kambaryje, kur per pastarąjį mėnesį 
praleido labai daug laiko. Jos skruostai vis dar liepsnojo, 
o akys tebeblizgėjo nuo rytmečio jojimo. 

— Jis nepanašus į kitus, — tarė ji Moragai. — Sakau 
tau, mudu praleidome kartu daug valandų ir be perstojo 
šnekučiavomės. Jis net moka keletą gėliškų žodžių. 

— Ne taip jau sunku jų išmokti, ypač čia. Netgi škotų 
lygumų gyventojai moka gėliškai. - Moragos lūpose šie žo- 
džiai skambėjo kaip pars didžiausias įžeidimas. Jai lygumų 
gyventojai buvo išdavikai, labiau anglai negu škotai. 

— Tuomet kaip suprasti jo žodžius? Rodžerio senelė 
buvo škotė. Tu tik paklausyk! Jis sakė, kad kreipėsi su pe- 
ticija į karalių Henriką prašydamas nutraukti anglų puoli- 
mus ir plėšikavimus, kad jis atneš taiką, neleis grobti škotų 
moterų vien dėl to, kad prievarta ištekintų už anglų. 

Patamsėjęs nuo metų naštos, raukšlėtas Moragos vei- 
das susitraukė lyg supuvęs riešutas. 

— Išjojai rytmetį neapkęsdama visų anglų, o sugrįžusi 
pasiruošei klauptis prieš juos. Girdėjai iš jo tik žodžius. 
Veiksmų, aišku, nematei. Ką padarė tasai žmogus, kad 
priverstų visu tuo patikėti? 

Bronvina sunkiai atsisėdo ant kėdės prie lango: 

— Nejaugi nesupranti, kad trokštu tik gerovės savo 
tautai? Esu priversta tekėti už anglo, tai kodėl ne už to, 
kuris truputį škotas — mintimis ir krauju? 

— Tu neturi pasirinkimo! — piktai tarė Moraga. - Ne- 
jaugi nesupranti, kad esi vertinga dovana? Jaunuoliai daug 
ką gali prišnekėti, kad palįstų po gražios moters sijonu. 
O jeigu tas sijonas dar ir perlais išsiuvinėtas, jie sprandus 
nusisuks, kad tik pasiektų savo. 

— Nori pasakyti, kad jis meluoja? 

— Iš kur galiu žinoti? Tik probėgšmais jį mačiau. O 
Stiveno Montgomerio visai nemačiau. Nenustebčiau, jeigu 
jo motina pasirodytų esanti škotė. Galbūt jis čia pasirodys 
su tartanu per petį ir su durklu prie juostos. 

— To tikrai neverta tikėtis, — atsiduso Bronvina. — Iš 
tūkstančio anglų nė vienas nepajėgs suprasti mano klano 
taip, kaip Rodžeris Čatvortas. - Ji atsistojo. - Bet tu sakai 
tiesą. Būsiu kantri. Galbūt tasai Montgomeris — puikus 
žmogus ir gerbia škotus. 

— Tikiuosi, neturi kvailų iliuzijų, - tarė Moraga, - ir 
Čarvortas neįkvėpė tau pernelyg didelių vilčių. 

Stivenas šuoliavo visą dieną ir geroką dalį nakties, 
norėdamas pasiekti sero Tomo pilį. Gurguolę ir apsaugą 
paliko toli užpakalyje. Tiktai jo asmeniniai kariai sugebėjo 
išlaikyti tempą. Prieš keletą valandų pasiekę upelį pakliuvo 
į audrą. Buvo priversti bristi per purvo srautą, bet kurią 
akimirką galintį išeiti iš krantų. Ir štai dabar jie stovėjo 
vidury kiemo purvini ir išvargę. Stivenui buvo prakirstas 
antakis, ir sudžiūvęs kraujas tikrai nepuošė vyriškio. 

Jis skubiai nušoko nuo žirgo ir pavadį padavė vos besi- 
laikančiam ant kojų ginklanešiui. Pilyje mirgėjo tūkstantis 
žvakių, ore aidėjo muzika. 

Stivenas akimirką stabtelėjo tarpduryje, kad akys pri- 
prastų prie šviesos. 

— Stivenai! — pašaukė jį seras Tomas, kai jaunuolis svy- 
ruodamas žengė į vidų. — Mes labai nerimavome dėl tavęs! 
Rytą jau rengiausi siųsti savo žmones tavęs ieškoti. 

Dar vienas vyriškis pasirodė už podagros suriesto 
senio. 

— "Tai jūs ir esate tas prapuolęs jaunikis? — šypsodama- 
sis jis apžvelgė Stiveną nuo galvos iki kojų, arkreipdamas 
dėmesį į purvinus ir apdraskytus drabužius. — Bet ne visi 
nerimavo, sere Tomai. 

— A! - nusijuokė dar kažkas. - Jaunasis Čatvortas, ne- 
atvykus jaunikiui, regis, puikiai praleido laiką. 

Seras Tomas padėjo ranką Stivenui ant peries ir išsi- 
vedė jį iš salės. 

— Eime, mano berniuk. Mudviem reikia pasišnekėti. 

Dideliame, ąžuolu muštame kambaryje prie vienos 
sienos virš stalo kabėjo knygų lentyna. Kuklų apstarymą 

papildė keturios kėdės prie didelio židinio, kuriame links- 
mai traškėjo ugnis. 

— Kas ten su Čatvortu? — nedelsdamas paklausė Sti- 
venas. 

— Pirmiausia sėskis. Atrodai tikrai nusikamavęs. Ar 
nenori užkąsti? Išgerti? 

Stivenas numetė pagalvę nuo kėdės ir atsisėdo. Paskui 
paėmė iš sero Tomo taurę su vynu. 

— Man labai gaila, kad pavėlavau. Mano brolienė nu- 
krito ir patyrė persileidimą. Ji, vargšė, vos nenumirė. Aš 
visai išmečiau iš galvos nurodytą datą ir tik prieš tris dienas 
susigaudžiau. Skubėjau iš visų jėgų. 

Jaunuolis nubraukė sau nuo kaklo sudžiūvusio purvo 
gurvuolį ir sviedė į ugnį. 

Seras Tomas linktelėjo: 

— Matau. Jeigu man nebūtų pranešę, kad tolumoje 
matė vėliavą su Montgomerių leopardais, tai nebūčiau 
tavęs pažinęs. Ar įbrėžimas virš akies tikrai pavojingas, 
kaip atrodo iš pirmo žvilgsnio? 

Stivenas susimąstęs pačiupinėjo antakį: 

— Sudžiūvęs kraujas. Aš šuoliavau taip greitai, kad jis 
nespėjo net nubėgti per veidą, - pajuokavo svečias. 

Seras Tomas irgi nusijuokė ir atsisėdo. 

— Džiaugiuosi tave matydamas. Kaip laikosi broliai? 

— Geivinas vedė Roberto Riveduno dukrą. 

— Riveduno? Tai naudinga santuoka. 

Stivenas šyptelėjo ir pagalvojo, kad Geiviną mažiausiai 
domino žmonos pinigai. 

— Reinas kaip ir anksčiau vargsta su savo absurdiško- 
mis idėjomis dėl padoraus elgesio su baudžiauninkais. 

— O Mailsas? 

Stivenas baigė gerti vyną: 

— Praėjusią savaitę Mailsas apdovanojo mus visus dar 
vienu nesantuokiniu vaiku. Nebeprisimenu, jų berods 
trys ar keturi, pamečiau skaičių. Būtų jis eržilas, tikrai 
praturtėtume. 

Seras Tomas vėl nusijuokė ir pripylė taurę. 

Stivenas pažvelgė į senį. Seras Tomas buvo tėvo drau- 
gas. Namuose jam buvo skirtas garbingas dėdės titulas. 
Seras Tomas atveždavo berniukams dovanų iš savo dau- 
gybės kelionių į užsienį, dalyvavo ir Stiveno krikštynose 
prieš dvidešimt šešerius metus. 

— Dabar, kai pasakiau visas naujienas, - lėtai tarė Sti- 
venas, — galbūt vis dėlto papasakosite man, ką taip nuo- 
širdžiai mėginate nuslėpti. 

Seras Tomas nusijuokė maloniu juoku: 

— Pernelyg gerai mane pažįsti! Bet visa tai smulkme- 
nos, nieko rimta. Rodžeris Čatvortas praleidžia daug laiko 
su tavo nuotaka, štai ir viskas. 

Lėtai atsistojęs Stivenas nuėjo prie židinio. Kol jis 
žengė, nuo jo byrėjo purvo gurvuoliukai. Seras Tomas 
nežinojo, ką Stivenui byloja Čatvorto pavardė. Alisa 
Veilans daug metų buvo jo brolio meilužė. Keletą kartų 
Geivinas prašė ją tapti žmona. Ji atsisakė ir atidavė pir- 
menybę turtingajam Edmundui Čatvortui. Netrukus po 
jų vestuvių Edmundas žuvo, ir Alisa vėl pasirodė Geivino 
akiratyje. Absoliučiai neturėdama jokių principų, ji kartą 
įsigrūdo į girto Geivino lovą ir viską suorganizavo taip, 
kad Džudita pamatė juos kartu. Džudita puolė į neviltį ir 
traukdamasi atatupsta nukrito nuo laiptų, neteko kūdikio 
ir vos nenumirė pati. 

Rodžeris Čatvortas viso labo buvo tik Alisos dieveris, 
bet vien tos pavardės paminėjimas privertė Stiveną sū- 
griežti dantimis. 

— Čia kažkas vis dėlto yra, — pagaliau išspaudė Sti- 
venas. 

— Vakar vakare Bronvina prasitarė, kad mieliau tekė- 
tų už Rodžerio negu už tokio... nemandagaus žmogaus 
kaip tu. 

Stivenas šyptelėjo ir grįžo prie savo kėdės. 

— O kaip į visa tai žiūri Rodžeris? 

— Jis atrodo sukalbamas. Kas rytą jodinėja kartu su ja, 
vakarais lydi vakarienės, vaikštinėja su ja po sodą. 

Stivenas baigė gerti vyną ir atsipalaidavo. 

— Visi žino, kad Čatvortai — godi giminė, bet aš neti- 
kėjau, kad šitaip atvirai ir įžūliai. Galimas daiktas, jis labai 
godus, jeigu nesibaido tokios moters draugijos. 

— Nesibaido? — nustebęs paklausė seras Tomas. 

— Nereikia manęs apgaudinėti. Girdėjau, ji kaunasi 
kaip vyras ir tėvas paskyrė ją įpėdine. Man, tiesą sakant, 
bemaž gaila Rodžerio. Tai bus jam gera pamoka, jeigu 
užleisiu savo vietą ir tą bjaurią moteriškę. 

Seras Tomas stovėjo prasižiojęs, paskui lėtai sumirk- 
sėjo. 

— Sakai, bjaurią? — nusišaipė jis. 

— Tai kokia dar kitokia ji gali būti? Nepamirškite, 
aš esu buvęs Škotijoje. Gyvenime nemačiau baisesnių 
žmonių. Bet ką galėjau atsakyti karaliui Henrikui? Jis 
manė, jog apdovanoja mane. Jeigu dabar atsitrauksiu 
ir atiduosiu ją Rodžeriui, jis visam gyvenimui liks man 
skolingas. Aš tuomet galėčiau vesti kokią nors mielą ir 
smagią damą, kuri neskubėtų atstumti mano vyriškų 
ginklų. Taip, - nusišypsojo jaunuolis, - manykim, kad 
taip ir padarysiu. 

— Sutinku, — ryžtingai tarė seras Tomas. - Bronvina 
tikrai baisi moteris. Esu tikras, kad Rodžerį domina tik 

jos žemės. Ber kad galėtum pasakyti karaliui, jog pasielgei 
garbingai, kodėl gi tau bent sykį nesusitikus su ja? Tikiu, 
tereikia jai žvilgtelėti į tave, tokį purviną ir apiplyšusį, ir 
ji bemat atsisakys tekėti už tavęs. 

— Taip, — nusišypsojo Stivenas, rodydamas baltus dan- 
tis, nuo ko jo veidas atrodė dar purvinesnis. — Tuomet 
rytoj mes abu — ir moteris, ir aš - paskelbsime Rodžeriui 
savo nutarimą. Ir aš galėsiu grįžti namo. Taip, sere Tomai, 
tai tikrai puiki mintis. 

Sero Tomo akyse įsiplieskė padaužiška ugnelė: 

— Rodai išmintį, kurios nesitikėjau iš tokio jaunuolio. 
Palauk čia, o aš įsakysiu atvesti ją užpakaliniais laiptais. 

Stivenas net švilptelėjo: 

— Užpakaliniais laiptais? Ji turbūt dar baisesnė negu 
įsivaizdavau! 

— Pats pamatysi, mano berniuk, pats įsitikinsi, — tarė 
seras Tomas išeidamas iš kambario. 


Bronvina iki pat smakro nugrimzdo į kubilą su karštu 
vandeniu. Prisimerkusi ji svajojo, kaip grįš namo. Rodže- 
ris jos kartu su ja, juodu sykiu aplankys Makaranų klaną. 
Pastarosiomis dienomis ji vis dažniau įsivaizdavo, kaip 
tai įvyks. Rodžeris buvo vienintelis anglas, kurį Bronvina 
suprato. Kasdien jis, regėjos, sužinodavo apie škotus vis 
daugiau ir daugiau. 

Kai į kambarį įbėgo Moraga, mergina atsimerkė. 

— Jis čia, — pareiškė senutė. 

— Kas jis? — paklausė užsispyrėlė Bronvina, nors puikiai 
suprato, apie ką šneka Moraga. 

Senutė praleido jos klausimą pro ausis: 

— Jis kalbasi su seru Tomu, bet esu įsitikinusi, kad po 

keleto minučių atsiųs tavęs pakviesti, taigi greičiau šok iš 
kubilo. Gali pasipuošti mėlynąja suknele. 

Bronvina atlošė galvą: 

— Aš dar nebaigiau praustis ir nesiruošiu skubėti tik to- 
dėl, kad jis pagaliau teikėsi atvykti. Jis privertė mane laukti 
keturias dienas, o aš jį priversiu prastypsoti penkias. 

— Elgiesi kaip pusmergė. Berniukas arklidėse sakė, kad 
arkliai nuvaryti beveik iki paskutiniosios. Tai rodo, kad 
Stivenas tikrai labai skubėjo. 

— Arba kad labai prastai elgiasi su žirgais. 

— Tu vis dar tebesi vėjavaikė, todėl nusipelnai rykštės! 
Nagi lipk iš kubilo, arba man reikės palepinti tave šaltu 
vandeniu! 

Bet anksčiau negu Moraga ėmėsi vykdyti savo pažadą, 
staiga atsidarė durys ir įžengė du kareiviai. 

— Kaip jūs drįstate! — suriko Bronvina, vėl visa nu- 
grimzdama į vandenį. 

Rebas pasiruošė pulti ir pašiaušė keterą. 

Vyriškiai vos spėjo mesti akis į Bronvina, kai juos iš- 
vertė iš kojų urzgiantis ir kaukšintis dantimis šuo. 

Moraga griebė plonus lininius marškinius ir užmetė 
ant merginos. Bronvina atsistojo kubile ir skubėdama už- 
sitraukė juos ant šlapio kūno. Marškinių apačia nukrito į 
vandenį. Išeidama iš kambario, mergina paėmė iš Moragos 
rankų vilnonį tartaną. 

— Ramiau, Rebai, — įsakė šuniui. Šuo bemat pakluso 
ir priėjo prie Bronvinos. 

Kareiviai lėtai atsistojo, trindamiesi juosmenis ir 
pečius, kurie buvo nukentėję nuo Rebo letenos. Juodu 
nežinojo, kad šuo galėjo jiems perkąsti gerkles tik įsakius 
pačiai Bronvinai, — šiaip jau Rebas paprasčiausiai tik gin- 
davo šeimininkę, nepadarydamas didesnės žalos. Tuodu 

vyriškiai matė, kaip į merginos kambarį buvo įneštas ku- 
bilas, kaip teliūskavosi vanduo. Pasinaudodami sero Tomo 
įsakymu, panoro ją pamatyti nuogą. Bet dabar mergina 
nuo galvos iki kojų buvo apsivyniojusi škotišką pledą, 
kuris visai paslėpė jos kūną. 

— Ko jums reikia? — pašaipiai paklausė Bronvina, 
linksmai žvelgdama į kareivius. 

— Jūs turite ateiti į sero Tomo kabinetą, — niūriai pa- 
reiškė vienas. — O jeigu tas šuo dar bent sykį... 

Mergina nutraukė jį: 

— Jeigu jūs dar bent sykį įeisite į mano kambarį be 
leidimo, aš nedrausiu Rebui paieškoti jūsų gerklių. O 
dabar veskite mane. 

Vyriškiai iš pradžių pažvelgė į Bronviną, paskui į vilk- 
šunį ir apsigręžė eiti. Bronvina aukštai pakelta galva žengė 
paskui juos laiptais žemyn. Ji nenorėjo niekam rodyti savo 
pykčio ir apmaudo dėl bjauraus Stiveno Montgomerio 
elgesio. Jaunuolis pavėlavo keturias dienas, o vos teikėsi 
čia pasirodyti, puolė ją tempti prie jo tarsi nusikaltusią 
tarnaitę. | 

Įžengusi į kabinetą, Bronvina apžvelgė vyriškį, stovintį 
prie židinio. Jis buvo aukštas, bet baisiai purvinas. Toks 
purvinas, kad mergina beveik nieko negalėjo pasakyti apie 
jo išvaizdą. Vyriškio veidas atrodė kažkoks išpurtęs, ir mer- 
gina net suabejojo, ar tai ne fizinis trūkumas. 

Ūmai vienas iš anų kareivių rado būdą, kaip atkeršyti 
už pašaipą. Čiupęs ant grindų pakloto ilgo tartano kraštą 
stipriai trūktelėjo. Bronvina pargriuvo, o jis prišokęs iš 
visų jėgų timptelėjo už pledo. 

— Ei! - suriaumojo seras Tomas. — Šalin man iš akių! 
Kaip drįsti šitaip elgtis su ledi! Jeigu rytoj rytą pamatysiu 
tave arčiau negu penkiasdešimt mylių nuo mano namų, 
būsi pakartas! 

Abu kareiviai skubiai išgaravo iš kambario. Seras To- 
mas pasilenkė ir pataisė viešnios drabužius. 

Tiktai akimirką sutrikusi Bronvina mikliai atsistojo. 
Ploni marškiniai vis dar buvo prilipę prie šlapio kūno. 
Ji mėgino prisidengti rankomis ir žvilgtelėjo į Stiveną. 
Jis jau nebestypsojo prie židinio, abejinga išraiška dingo 
nuo veido. Dabar jaunuolis išplėtė akis ir nepasitikėda- 
mas žiūrėjo į merginą. Prasižiojo ir vos neiškišo liežuvio 
iš nuostabos. 

Bronvina paniekinamai perkreipė lūpas, tačiau Stive- 
nas to nepamatė. Ji įsirėmė rankomis į šonus ir įžūlokai 
įsispitrijo į jaunuolį. 

Kad ir keista, bet seras Tomas ilgokai sugaišo, kol ap- 
dengė pledu Bronvinos pečius. Pagaliau mergina glaudžiai 
apsivyniojo pledą apie save. 

— Stivenai, ar nesirengi pasveikinti savo nuotakos? 

Sumirksėjęs Stivenas atitoko ir lėtai žengė prie viešnios. 

Bronvina buvo gana aukšta, bet jai teko pakelti akis, 
kad pažvelgtų jaunuoliui į veidą. Blausioje šviesoje jis at- 
rodė dar prasčiau, žvakių atšvaitai metė niūrius šešėlius, 
pabrėždami vyriškio veide purvą ir kraują. 

— Ar neapsirikote, sere Tomai? — ramiai paklausė Sti- 
venas, nenuleisdamas nuo Bronvinos akių. - Čia iš tikrųjų 
yra Makaranų klano vadė? 

Bronvina pasitraukė per žingsnį: 

— Aš ir pati galiu atsakyti. Nedrįskite taip kalbėti tarsi 
manęs čia nebūtų. Aš esu Makaran, kažkada prisiekiau ne- 
kęsti visų anglų, o ypač tų, kurie įžeidinėja ir skriaudžia 
mano klaną ir mane, kas be ko, gerokai pavėlavę ir dar 
purvini. — Atsigręžė į serą Tomą: — Esu labai pavargusi. 
Nerūstaukite ir leiskite niekingai belaisvei išeiti. 

Seras Tomas paniuro: 

— Dabar Stivenas jūsų ponas. 

Mergina užsiplieskė, sviedė į jį piktą žvilgsnį ir išėjo 
neprašydama leidimo. 

Seras Tomas atsigręžė į Stiveną: 

— Bijau, kad jos manieros ne per puikiausios. Škotai 
galėtų savo moteris daugiau prižiūrėti. Bet, nepaisant jos 
aštraus liežuvėlio, ar ji vis dar atrodo baisi? 

Stivenas vis tebespoksojo į duris, už kurių ką tik dingo 
Bronvina. Jos paveikslas dar tebestovėjo jo akyse: atrodė, tie 
juodi plaukai, žydros akys ir lieknas kūnas gali egzistuoti tik 
svajonėse. Ji taip aukštai pakėlė galvą, kad jaunuolis pajuto 
beprotišką norą ją pabučiuoti. Merginos krūtinė buvo kaip 
nulieta, moterišką grožį dar labiau pabrėžė drėgnas audinys; 
lieknas liemuo, apvalūs ir pasiutusiai gundantys klubai. 

— Stivenai? 

Jaunuolis susmuko ant kėdės. 

— Jeigu būčiau žinojęs, - sušnibždėjo, - jeigu tik bū- 
čiau galėjęs tokią įsivaizduoti, čia jau būčiau atšuoliavęs 
prieš keletą savaičių, kai tik karalius Henrikas ją man 
pažadėjo! 

— Ar labai ji tau patiko? 

Stivenas persibraukė ranka per akis: 

— Man regis, kad sapnuoju. Tokia moteris tiesiog ne- 
gali egzistuoti! Jūs man iškrėtėte bjaurų pokštą! Ar tik 
nesirengiate vestuvių dieną pakeisti jos tikrąja Bronvina 
Makaran? 

— Tikėk manimi, ji ir yra tikroji. Antraip kodėl taip 
ją saugočiau? Mano vyrukai tarsi eržilai pasirengę perkąsti 
vienas kitam gerklę dėl jos. Jie visą laiką seka pasakas apie 
klastinguosius škotus, bet iš tikrųjų kiekvienas iš jų pasi- 
rengęs kilniaširdiškai užimti tavo vietą jos lovoje. 

Stivenas kreivai šyptelėjo: 

— Ber jūs atgrasinote juos. 

— Nebuvo taip jau paprasta. 

— O ką Čarvortas? Gal jis jau užėmė mano vietą? 

Seras Tomas nusišaipė: 

— Panašu, kad Čatvortas turi pernelyg daug priešų, 
kad galėtų sau leisti malonumą joti be palydos. 

Stivenas atsistojo: 

— Geriau būtų, jei jūs užrakintumėte ją kambaryje ir 
neleistumėte jodinėti su vyriškiu. 

— Aš dar nesu toks senas, kad pasipriešinčiau ledi 
Bronvinai. Tereikia jai tik paprašyti ko nors, ir aš visada 
nusileidžiu. 

— Dabar aš už ją atsakysiu. Ar kaip ir anksčiau man 
skiriate pietrytinį kambarį? Ar galėtumėte atnešti vandens 
nusimaudyti ir užkandžio? Rytoj mano išvaizda jau nebe- 
įžeis jos žvilgsnio. 

Seras Tomas tik nusišypsojo, išvydęs ramų Stiveno 
pasitikėjimą: 

— Rytoj bus įdomi diena. 


Rytmečio šviesa nutvieskė kambarį. Paniurusi ir nepa- 
tenkinta Bronvina stovėjo prie stalo. Rankoje laikė laiškelį. 
Mergina vilkėjo suknelę iš mėlynai žaižaruojančio aksomo. 
Pro puošnių rankovių prakirptes, taip pat iš po dukslaus 
sijono, švysčiojo apatinė suknelė, pasiūta iš žalsvo šilko. 

Bronvina atsigręžė į Moragą: 

— Jis prašo pasimatyti sode. 

— Tu dabar tikrai gerai atrodai. 

Bronvina suglamžė raštelį. Ji vis dar širdo: kaip Stive- 
nas drįso vakar vakare įsakyti ją atvesti? O šiandien rytą 
net nesiteikė atsiprašyti ir paaiškinti, kodėl pavėlavo. 

Paprasčiausiai reikalavo, kad ji darytų tai, ko jis nori ir 
kada nori. 

Mergina žvilgtelėjo į laukiančią atsakymo tarnaitę: 

— Pasakyk lordui Stivenui, kad neateisiu. 

— Kodėl, miledi? Ar sergate? 

— Kuo puikiausiai jaučiuosi. Perduok tai, ką pasakiau, 
paskui nueik pas Rodžerį Čarvortą ir pasakyk, kad susi- 
tiksiu su juo sode po dešimties minučių. 

Nustebusi tarnaitė išėjo. 

— Geriau tau reikėtų susitaikyti su vyru, — tarė Mora- 
ga. - Supykdžiusi jį nieko gera nepasieksi. 

— Vyras! Mano vyras! Tiek ir tegirdžiu! Dar jis man 
ne vyras! Ką, po to, kai jis šitiek dienų nekreipė nė men- 
kiausio dėmesio į mane, aš turiu pulti prie jo išgirdusi 
pirmąjį šūksnį?! Iš manęs šaiposi visas dvaras, o dabar dar 
turiu pulti jam į kojas kaip nuolanki žmona, vos tik jis 
malonėjo pasirodyti?! Nenoriu, kad jis imtų laikyti mane 
bailia ir bevale moterimi. Noriu, kad žinotų: neapkenčiu 
jo ir tokių kaip jis. 

— O kaip jaunasis Čarvortas? Juk jis irgi anglas. 

Bronvina nusišypsojo: 

— Jis bent jau truputį škotas. Galbūt pasiimsiu Rodžerį 
į kalnus, ir mes padarysime iš jo tikrą škotą. Eime, Rebai, 
turime pasimatymą. 


— Labas rytas, Stivenai, — pasisveikino seras Tomas. 
Rytmetis buvo giedras, saulėtas; vakarykštį uraganą pakeitė 
lengvas vėjelis. Ore pleveno rožių aromatas. — Šiandien 
atrodai kur kas geriau. 

Stivenas vilkėjo trumpą tamsiai rudą šukuotų vilnų 
liemenę, pabrėžiančią jo plačius pečius ir galingą krūti- 

nę. Kojas ir šlaunis glaudžiai aprempė kelnės, pro kurias 
ryškėjo stiprūs raumenys. Tamsiai rudi plaukai gulė ant 
apykaklės, akys budriai žvilgėjo. Stivenas buvo tikrai pui- 
kus vyriškis. 

— Ji atsisakė pasimatyti su manimi, — tarė jis atvirai. 

— Juk sakiau tau, kad ji nenuolaidi. 

Stivenas staiga atmetė galvą: prie jų artėjo Bronvina. 
Iš pradžių jaunuolis nepamatė Rodžerio. Jo akys regėjo tik 
ją. Juodi tankūs plaukai skleidėsi jai ant nugaros — nesu- 
rišti ir nepridengti. Atrodė, saulė apliejo juos aukso smil- 
timis. Mėlyna merginos suknelė derėjo prie žydrų akių. 
O smakras ir dienos šviesoje buvo toks pat atkaklus kaip 
ir vakar vakare. 

— Labas rytas, - labai ramiai pasakė sustodamas Ro- 
džeris. 

Bronvina linktelėjo serui Tomui ir žvilgtelėjo į Stive- 
ną. Net nepažino jo. Tik pagalvojo, kad niekada nematė 
vyriškio tokiomis akimis. Jis, regėjos, žvelgė kiaurai per ją. 
Mergina sunkiai nusuko akis ir žengė toliau. 

Kai Stivenas atitoko ir suvokė, kad Rodžeris Čatvortas 
lydi moterį, kuri turi tapti jo žmona, piktai prunkštelėjo 
ir žengė žingsnį pirmyn. 

Seras Tomas paėmė jaunuolį už rankos: 

— Nepulk paskui juos. Esu tikras, Rodžeris kaip tik ir 
laukia kivirčo. Ir Bronvina taip pat. 

— Aš abiem suteiksiu tokią progą. 

— Stivenai! Paklausyk manęs! Tu įžeidei merginą. Pa- 
vėlavai, be to, net neatsiuntei žygūno. Ji išdidi, išdidesnė 
negu apskritai leistina moterims. Duok jai laiko. Pajodinėk 
kartu su Bronvina, pasikalbėk. Ji labai protinga. 

Stivenas aprimo ir atitraukė ranką nuo kardo ran- 
kenos. 

— Pasikalbėti su ja? Kaip galima pasikalbėti su mote- 
rimi, turinčia tokią išvaizdą? Aš beveik nemiegojau visą 
naktį: jos paveikslas persekioja mane. Taip, aš pasijodi- 
nėsiu kartu su ja, bet jūs tikriausiai turite galvoje kitokį 
jojimą. 

— Tavo vestuvės paskirtos rytoj. Išsaugok iki tol nuo- 
takos nekaltybę. 

Stivenas gūžtelėjo pečiais: 

— Ji mano. Galiu elgtis su ja kaip panorėsiu. 

Seras Tomas palingavo galvą ir nieko neatsakė į tokį 
išdidų jaunuolio pareiškimą. Padelsęs pakreipė kalbą: 

— Eime, parodysiu tau savo vanagus. 

— Mano brolienė Džudita parodė Geivinui naują 
terkšlę, gal, sakau, ji jus sudomins. 

Juodu išėjo iš sodo ir nužingsniavo į arklides. 

Vaikščiodama su Rodžeriu, Bronvina žvalgėsi sode į 
vyriškį, su kuriuo susipažino vakar naktį. Antai jis nuėjo 
su seru Tomu. Visi kiti vyriškiai buvo tie patys, vis taip 
pat sprogino akis į ją ir paniekinamai krizeno, kai ji ėjo 
pro šalį. 

Bet nė vienas iš jų nepanėšėjo į tą šlykštų purviną 
žmogų, pas kurį ją vakar atitempė. Dar sykį Bronvina atsi- 
gręžė. Ano žmogaus akys persekiojo ją. Jos kėlė nerimą ir 
skatino vengti vyriškio, bet kartu ir kažkaip paslaptingai 
traukė. Bronvina pasistengė atsikratyti keistojo jausmo 
ir atsigręžė į Rodžerį. Jo akys šypsojosi, buvo geros ir ne- 
drumstė sielos. 

— Sakykite, lorde Rodžeri, ką dar galite papasakoti apie 
Stiveną Montgomerį, išskyrus tai, kad jis šlykštus? 

Rodžeris be galo nustebo išgirdęs tokį klausimą. Jis 
negalėjo patikėti, kad moteris, pristatyta Stivenui, palaikė 
jį šlykščiu. Čarvortas nusišypsojo: 

— Kažkada Montgomeriai buvo turtingi, bet jų didybė 
nepatiko karaliui, ir jis viską iš jų atėmė. 

Bronvina paniuro: 

— Todėl jie ir turi vesti dėl pinigų. 

— Taip, pačias turtingiausias moteris, — pabrėžė pa- 
šnekovas. 

Bronvina prisiminė vyriškius, žuvusius kartu su jos 
tėvu. Ji turėjo išsirinkti vieną iš jų ir būtų ištekėjusi iš 
meilės už žmogaus, kurį domintų kaip tik ji, o ne jos 
žemės. 


Kol Moraga tempė kibirą vandens nuo šulinio, nenu- 
leido akių nuo ramaus jaunuolio, atsirėmusio į sodo tvorą. 
Per pastarąsias keletą dienų Moraga visada sukiojosi kur 
nors netoli Bronvinos, nors mergina, matyt, nė neįtarė, 
kad yra saugoma. Senutei nepatiko, kad Bronvina viešai 
vaikštinėja su tuo Rodžeriu Catvortu. Nepatiko jai ir patsai 
Čarvortas — žmogus, kuris asistuoja moteriai, turinčiai po 
kelių dienų ištekėti už kito. 

Moraga klausėsi piktos ir nerišlios Bronvinos kalbos 
tą naktį, kai buvo supažindinta su Stivenu Montgomeriu. 
Senė girdėjo, koks beprotis tasai Montgomeris. Mergina 
rėkavo, kad niekada netekės už tokio, kad jis niekingas ir 
pasibjaurėtinas. 

Moraga pastatė kibirą ant žemės. Ji jau bemaž visą 
valandą spoksojo į mėlynakį jaunuolį, nenuleidžiantį akių 
nuo Bronvinos, kol toji dainavo akompanuojant Rodže- 
riui. Nepažįstamasis, atrodo, net nė sykio nesumirksėjo. 
Tik stovėjo ir žiūrėjo. 

— Tai už tavęs turi ištekėti Bronvina? — garsiai pa- 
klausė senė. 

Stivenas sunkiai arplėšė akis nuo merginos ir, pažvelgęs 
į sulinkusią moteriškę, nusišypsojo: 

— Iš kur žinai? 

— Iš to, kaip tu žiūri į ją, tarsi ji jau būtų tavo. 

Stivenas nusijuokė. 

— Ji sakė, kad tu esi pats bjauriausias žmogus pa- 
saulyje. 

Stiveno akys sužėrėjo: 

— O tu kaip galvoji? 

Moraga prisimerkė: 

— Tiksi. Ir nemėgink nieko daugiau ištraukti iš manęs. 

— Dabar sakyk, kas esi? Iš akcento man regisi, kad esi 
škotė kaip ir manoji Bronvina. 

— Aš Moraga iš Makaranų. 

— Bronvinos tarnaitė? 

Moraga išsitiesė: 

— Tau pravartu gerai įsikalti į galvą, kad mes, škotai, 
esame laisvi žmonės. Aš darau tai, ką moku, ir šitaip užsi- 
dirbu sau duoną. O kodėl pavėlavai į savo vestuves? 

Stivenas atsigręžė į tą pusę, kur buvo Bronvina. 

— Labai sirgo mano brolienė. Negalėjau jos palikti, 
kol neįsitikinau, kad ji gyvens. 

— O žygūno atsiųsti negalėjai? 

Jaunuolis kaltai pažvelgė į ją: 

— Pamiršau. Labai nerimavau dėl Džuditos ir pa- 
miršau. 

Moraga sukikeno. Tasai aukštasis riteris jai patiko. 

— Esi geras žmogus, jeigu gali taip nerimauti dėl kitų, 
jog net pamiršti save. 

Stiveno akys vėl blykstelėjo: 

— Žinoma, aš net neįsivaizdavau, kaip atrodo tavo 
ponia. 

Senė vėl nusijuokė: 

— Esi geras ir garbingas vaikis... kaip anglas. Eime į 
namus ir išgerkime viskio. Jeigu tu, žinoma, nesibaidai 
anksti rytą paragauti viskio? 

Jaunuolis padavė jai ranką: 

— Sakau, gal man pavyks nugirdyti tave ir išpešti žinių 
apie Bronviną? 

Moraga garsiai sukikeno: 

— Buvo laikai, jaunuoli, kai vyrai norėdavo mane nu- 
girdyti, turėdami kitą tikslą. 

Ir juodu nužingsniavo į namus. 

Bronvina paniuro išgirdusi jų juoką. Jauste jautė tą 
vyriškį, nenuleidžiantį nuo jos akių, ir toji keista būsena 
kėlė jai nerimą. Retsykiais nukreipdavo akis į jį, įžvelgda- 
ma jėgą, valdingumą ir laisvą laikyseną. Pernelyg nuoširdi 
Moragos šneka su jaunuoliu sujaudino merginą. Senė retai 
šnekėdavosi su vyriškiais, ypač su anglais, todėl Bronvina 
nesuprato, kuo jis pakerėjo ją. 

— O koks ten vyras su Moraga? 

Rodžeris susiraukė: 

— Maniau, kad judu jau pažįstami. Tai Stivenas. 

Bronvina pažiūrėjo įkandin nueinančio Sriveno, iš- 
vydo, kaip jis padavė ranką raukšlėtajai senei. Moraga vos 
siekė Stivenui iki peties. 

Netikėtai Bronvina pasijuto dar labiau užgauta. Kas 
jis per žmogus, jeigu gali ramiai stovėti, kol kitas asistuoja 
moteriai, kurią jis rengiasi vesti? Jaunuolis stovėjo tik už 
keleto žingsnių nuo jų ir net nesumojo prakalbinti. 

— Ledi Bronvina, ar jums kas nors kelia nerimą? - pa- 
klausė įsižiūrėdamas į ją Rodžeris. 

— Ne, - nusišypsojo mergina. — Visiškai niekas. Pra- 
šau dar pagrokite. 


44 JUDE DEVERAUX 


Bronvina susitiko su Moraga jau vakare. Besileidžianti 
saulė prastai apšvietė kambarį. Rebas tupėjo šalia šeimi- 
ninkės, kol ji šukavosi savo ilgus plaukus. 

— Žiūriu, šiandien buvai susilaukusi svečio, — tarė ji 
tarsi visai tuo nesidomėdama. 

Moraga gūžtelėjo pečiais. 

— Ar kalbėjotės apie ką nors įdomaus? 

Ir vėl Moraga patraukė pečiais. 

Bronvina padėjo šukas ir priėjo prie lango, kur sėdėjo 
senė. 

— Atsakyk pagaliau! 

— Esi pernelyg smalsi. Nuo kada aš privalau tau viską 
pasakoti? 

— Tu vėl gėrei! Jaučiu kvapą. 

Moraga nusišypsojo: 

— To vyruko stipri galva. Kertu lažybų, kad škotas 
greičiau už jį nugrius po stalu. 

— Tu apie ką čia? —- sukluso Bronvina. 

Senė gudriai pažvelgė į merginą: 

— Kaip tai apie ką? Apie tavo vyrą, kas be ko. Dėl ko 
daugiau šitaip pultum mane klausinėti? 

— Aš ne!.. — mergina aprimo. - Jis man ne vyras. Net 
nesivargina pasikalbėti su manimi; jis neatvyko į ves- 
tuves. 

— Tai štai dėl ko tu šitaip siautėji. Žinojau, kad matei 
mudu kartu. Todėl nutarei įžeisti jį ir tyčia rėmeisi į jau- 
nojo Čatvorto ranką! - Bronvina tylėjo. - Taip ir maniau! 
Leisk man pasakyti, kad Stivenas Montgomeris neįpratęs 
susilaukti įžeidimų iš moters, ir jeigu jis vis dėlto sutinka 
tave vesti po to, kai tu čia sukinėjiesi su Čatvortu, gali 
manyti, kad tau pasisekė. 

— Pasisekė! — Bronvina vos neužduso. Dar vienas 

žodis, ir ji nusuks Moragai kaulėtą sprandą. - Eime, Re- 
bai, — įsakė ir išėjo iš kambario. 

Mergina skubiai nusileido į sodą. Jau ganėtinai sute- 
mo, mėnulis aiškiai apšvietė medžius ir gyvatvores. Bron- 
vina nuėjo takeliu, kad nusiramintų prieš atsisėsdama ant 
akmeninio suolelio prie žemos sodo tvoros. Kaip ji dabar 
troško grįžti namo! Bėgti nuo šių žmonių, nuo svetimų 
drabužių, nuo svetimų vyriškių, kurie į ją žiūrėjo tik kaip 
į karo grobį! 

Staiga Rebas pakilo ir žemu balsu suurzgė. 

— Kas čia? — šūktelėjo mergina. 

Iš tamsos išniro vyriškis. 

— Stivenas Montgomeris, - ramiai atsakė jis. Mėnulio 
šviesoje jis atrodė aukštas ir stambus tarsi koks bokštas. — 
Ar galiu atsisėsti šalia jūsų? 

— Kodėl ne? Argi mano žodis ką nors reiškia, kai turiu 
reikalą su anglu? 

Stivenas atsisėdo šalia ir pastebėjo, jog Bronvina nu- 
ramino šunį vienu rankos mostu. Jaunuolis atsirėmė nu- 
gara į mūrinę tvorą ir ištiesė kojas. Bronvina pasitraukė 
nuo jo toliau, prie pat suolelio krašto. 

— Nuvirsite, jeigu trauksitės dar toliau. 

Bronvina sustingo: 

— Sakykite, ko norite, ir baikime visokias šnekas. 

— Neturiu ko pasakyti, — ramiai paaiškino Stivenas. 

— Bet kiek žinau, turėjote ką pasakyti Moragai. 

Jaunuolis nusišypsojo, mėnulis apšvietė jo lygius 
baltus dantis. 

— Toji moteris mėgino mane nugirdyti. 

— Ir jai pasisekė? 

— Augti tarp trijų brolių ir neišmokti gerti - neįma- 
noma. 

— Ar tiktai gėrėte ir nieko nesišnekėjote? 

Stivenas valandėlę tylėjo. 

— Kodėl jūs taip priešiškai elgiatės su manimi? 

Bronvina skubiai atsistojo. 

— Nejaugi jūs tikėjotės, kad pasitiksiu išskėstomis 
rankomis? Laukdama jūsų, šešias valandas prastovėjau 
apsirengusi vestuvine suknele. Mačiau, kai jūsų žmonės 
išžudė visą mano šeimą, o paskui man pareiškė, kad pri- 
valau ištekėti už anglo. Su manimi niekas nesiskaito, tarsi 
išvis neegzistuočiau. Net ir jūs neatsiprašėte manęs ir dar 
klausinėjate, kodėl taip priešiškai nusiteikusi. 

Mergina nusigręžė ir pasuko namų link. 

Stivenas čiupo ją už rankos ir atgręžė taip, kad ma- 
tytų merginos veidą. Bronvina nebuvo pratusi paklusti 
vyrams. 

— Jeigu aš nuoširdžiai atsiprašysiu, ar atleisite man? — 
Stiveno balsas skambėjo ramiai, giliai, tarsi sidabro upokš- 
nis mėnulio šviesoje. Jis pirmą kartą palietė Bronviną, 
pirmąsyk atsidūrė taip arti. Jaunuolis paėmė merginą už 
rankų, jausdamas jas per aksomą ir šilką. — Karalius Hen- 
rikas nori taikos, — tęsė. — Jis galvoja, kad, atsiuntęs anglą 
pas škotus, įrodys, jog mes nesame tokie jau blogi. 

Bronvina žvilgtelėjo į jaunuolį. Jos širdis smarkiai 
plakė. Norėjo ištrūkti iš jo rankų, tačiau kūnas nebepa- 
kluso. 

— Jūsų pasipūtimas mane gąsdina. Jeigu spręsčiau iš 
jūsų manierų, sakyčiau, kad škotai gali dar sykį įsitikinti, 
jog anglai kur kas blogesni negu jie galvojo. 

Stivenas tyliai nusijuokė. Nebuvo jokių abejonių, kad 
mintimis jis skrajojo kažkur toli. Kairiąja ranka paglostė 
jos kaklą. 

Bronvina pamėgino išsivaduoti. 

— Paleiskite mane! Neturite teisės glostinėti mangs... 
ir juoktis iš manęs. 

Stivenas nė negalvojo jos paleisti. 

— Jūs nuostabi. Dabar galiu tik gailėtis, kad jeigu ne- 
būčiau praleidęs mūsų vestuvių, negaišdamas nusineščiau 
jus į savo kambarį. O gal valandėlę pamirškite, kad ves- 
tuvių dar nebuvo? 

Bronvina su siaubu atšlijo, Rebas grėsmingai suurzgė. 
Po akimirkos mergina ištrūko iš jo rankų. Rebas atsistojo 
tarp šeimininkės ir žmogaus, išdrįsusio ją paliesti. 

— Kaip jūs drįstate? — prakošė ji pro dantis. - Sakykite 
ačiū, kad neužsiundžiau Rebo. 

Stivenas apstulbęs nusijuokė: 

— Šis šuo tikrai šio to vertas. 

Pamėgino žengti prie Bronvinos arčiau, bet Rebas 
vėl suurzgė. 

— Nesiartink! — įspėjo mergina. 

Stivenas nesusigaudydamas spoksojo į ją. Sudėjo 
rankas lyg maldai: 

— Bronvina, aš nesirengiau jūsų skriausti. Aš... 

— Ledi Bronvina, ar galiu jums padėti? — paklausė 
Rodžeris Čarvortas išeidamas iš šešėlio. 

— Ar seniai tu įpratai slėptis šešėlyje, Čarvortai? — pyk- 
telėjo Stivenas. 

Rodžeris ramiai nusišypsojo: 

— Aš norėčiau save laikyti gelbėtoju damų, patekusių 
į bėdą. 

Jis atsisuko į Bronviną ir ištiesė ranką. 

— Čarvortai, aš tave įspėju! 

— Liaukitės! Abu! - sušuko Bronvina, nepatenkinta dėl 
šio vaikėziško kivirčo. —- Rodžeri, dėkoju jums už paslau- 
gumą, bet Rebas geriau mane apgins. - Mergina atsisuko 

į Stiveną ir perliejo jį šaltu žvilgsniu: — O dėl jūsų, sere, 
tai džiaugčiausi, jeigu eitumėte savo keliu. 

Bronvina staiga nusisuko; Rebas išdidžiai sekė jos 
pėdomis, kol ji skubėjo namo. | 

Rodžeris ir Stivenas ilgai žvelgė įkandin, paskui, ne- 
žiūrėdami vienas į kitą, nužingsniavo kas sau. 


Bronvina miegojo prastai. Stivenas Montgomeris stip- 
riai ją sujaudino. Jo artumas sudrumstė įprastą ramybę, 
todėl šiandien ji negalėjo būti tokia protinga kaip visada. 
Nejaugi turės tą vyriškį pristatyti savo klanui kaip vadą? 
Regis, jis iš visko moka tik juoktis. 

Šiąnakt mergina sapnavo kruvinus sapnus. Ji regėjo 
savo klano žmones, žengiančius po anglų vėliava ir vienas 
po kito klumpančius. Vėliavą laikė Stivenas Montgomeris 
ir nekreipė dėmesio į žūstančius škotus; jis tik taikėsi pa- 
lįsti jai po sijonu. 

Rytą jos nuotaika nepasitaisė, nors Stivenas ir pakvietė 
pajodinėti. Mergina suglamžė raštelį ir pasakė Moragai, 
kad nejos. Bet senė mokėjo įkyriai kaulyti ir visada savo 
pasiekdavo. Ji privertė Bronviną pasakyti, kodėl taip pyksta 
ant Stiveno. 

Moraga purkštavo: 

— Jis jaunas ir sveikas vyriškis, todėl ir pasiūlė tau kartu 
praleisti naktį. Prisimenu, tau ir anksčiau šitaip yra siūlę, 
bet tuomet tu nemanei esanti įžeista. 

Bronvina nutylėjo galvodama, kad anglai padarė galą 
jos laisvoms ir laimingoms dienoms. 

Bet Moragos nesutrikdė merginos tylėjimas - ji ne- 
nusileis, kol savo nepasieks. 

— Jaunuolis prašo kartu praleisti dieną. Pagaliau rytoj 
juk tavo vestuvės. 

— Iš kur viską šitaip žinai? Aš dar nieko negirdėjau 
apie naująją datą. 

— Stivenas man pasakė šiandien rytą, — nekantriai 
atkirto senė. 

— Štai kaip! Tu vėl su juo susitikai! Kuo jis tave taip 
domina? Čia esama ir kitų vyriškių, netgi anglų, kurie 
geresni už jį! 

Moraga suprunkštė: 

— Tokių, deja, nesutikau. 

— Rodžeris Čatvortas — mielas, protingas žmogus, jo 
gyslose teka ir škotų kraujo. 

— Tai jis tau taip sakė? — atsisuko senė. — Gal, sakau, 
jam patinka škotų žemės? Manau, tasai Rodžeris Čatvortas 
labiausiai džiaugtųsi gavęs tavo žemes. 

Bronvinos akys piktai sužaibavo: 

— Ar ne to paties trokšta visi šie anglai? Net jeigu bū- 
čiau sena ir stora, jie vis viena manęs norėtų. 

Pasibjaurėjusi senė palingavo galvą: 

— Tai tu keiksnoji Stiveną už jo karštumą, tai skun- 
diesi, kad vyriškiai vaikosi tavo turto, o ne tavęs. Duok 
jam šansą išpirkti kaltę. Pasikalbėk su juo, praleisk dieną, 
paklausk, kodėl pavėlavo. 

Bronvina paniuro. Jei tai būtų įmanoma, niekada ne- 
besimatytų su Stivenu. Mergina galėjo įsivaizduoti, kaip 
šalia joja Rodžeris, bet įsivaizduoti ir patikėti, kad Stivenas 
gerbs jos norus ir pamirš savuosius, — tai viršijo jos jėgas. 
Bronvina žvilgtelėjo į Moragą: 

— Pamėginsiu su juo pasikalbėti... jeigu jis pasistengs 
nekaišioti rankų ir leis man bent šį tą pasakyti... 

Senė nusijuokė: 

— Tavo žodžiuose girdžiu viltį. 

Nors Bronvina ir nenorėjo praleisti dienos su Mont- 
gomeriu, vis dėlto daug laiko skyrė savo tualetui. Mergi- 
na apsivilko tamsaus vyno spalvos vilnonę suknelę. Gilią 
kvadratinę iškirptę kraštavo smulkūs perlai. Glaudžios 
rankovės gražiai pabrėžė dailias jos rankas. 

Aukštai iškėlusi galvą, mergina nusileido laiptais; Re- 
bas sekė jos pėdomis. Ji vylėsi duoti Stivenui šansą įrodyti, 
kad linki sėkmės ir nori gera jai ir jos tautai. O gal ji per- 
nelyg skubiai jį pasmerkė, nesužinojusi, kokie tikrieji jo 
ketinimai? Bronvina galėtų atleisti už pavėlavimą į vestu- 
ves. Galų gale ką reiškia jos asmeniški nepatogumai? Juk 
svarbu tik, kaip Stivenas vertina jos klaną, kita vertus, ar 
škotai priims jį ar ne. Bronvina troško taikos tarp anglų ir 
škotų ne mažiau negu karalius Henrikas, - gal net labiau, 
nes jos artimieji buvo šito karo aukos. 

Bronvina sustojo laiptų apačioje ir pažvelgė į saulės 
užlietą sodą. Stivenas jau lūkuriavo, atsirėmęs į žemą sodo 
aptvarą. Mergina buvo priversta pripažinti, kad jaunuolis 
gražus, kad ją labai stipriai jis traukia, tačiau negalima leisti 
savo asmeniniams jausmams - nei meilei, nei neapykantai 
— nustelbti klano reikalų. 

— Labas rytas, - ramiai pasisveikino priėjusi mergina. 
Jaunuolis įrėmė į ją liepsnojantį žvilgsnį ir familiariai pa- 
ėmė už alkūnės. 

— Čia kas, ar škotų paprotys — vaikščioti nepridengra 
galva? - Apsuko jos žvilgančių plaukų sruogą sau apie 
pirštą. 

— Iki tol, kol moteris nepagimdo kūdikio, ji paprastai 
neužsidengia galvos. Ir dar, kai nešioja tartaną, — pridūrė 

laukdama, ar nepasakys jis kokios nors pastabos, nepa- 
rodys susidomėjimo. 

— Kūdikis. - Stivenas nusišypsojo. - Pažiūrėsime, kaip 
mudviem jis pavyks. — Jis linktelėjo į tolimiausią sodo 
galą. —- Ten mūsų laukia pora žirgų. Ar pasirengusi? 

Bronvina išdidžiai linktelėjo galvą, ir Stivenas paleido 
jos plaukus. 

— Škotė visada pasirengusi joti. 

Mergina šiek tiek pasikėlė savo sijonus ir nuėjo pirma, 
nekreipdama dėmesio į linksmą jaunuolio juoką. 

Puiki juoda kumelė laukė jos greta keršo Stiveno er- 
žilo. Kumelaitė niekaip nenurimo vietoje, aukštai kilojo 
kojas, skubėdama leistis kelionėn. Anksčiau negu Stivenas 
susiruošė ją pasodinti į balną, Bronvina jau užšoko ant žir- 
go. Sunkus platus sijonas trukdė, ir mergina šimtąjį kartą 
mintyse keikė kvailą anglų rūbų madą. Ačiū Dievui, nors 
Stivenas neparuošė jai vieno iš tų kvailų moteriškų balnų, 
kurių turėjo Rodžeris. 

Dar Montgomeriui neužšokus ant savo žirgo, mer- 
gina paragino kumelaitę. Tai buvo supratingas gyvulys ir 
taip pat kaip ir Bronvina mėgo greitį. Kumelaitė pasilei- 
do šuoliais takeliu, kurį merginai buvo parodęs Rodžeris. 
Bronvina palinko į priekį džiaugdamasi vėju, apglėbusiu 
kaklą ir veidą. 

Umai akies krašteliu pastebėjo, kad joja ne viena, ir 
atsigręžusi pamatė, jog Stivenas bemaž pasivijo ją. Mer- 
gina garsiai nusijuokė. Nė vienas anglas negali pralenkti 
škotės jojikės. Ji šmaukštelėjo kumelaitei. Toji pasileido 
pirmyn tarsi skristų su sparnais. Bronvina pajuto savo 
galią ir įsiaudrino. 

Žvilgrelėjusi per petį, vėl paniuro išvydusi prisiarti- 
nantį Stiveną. Priešaky takelis ėmė siaurėti, ir du žirgai jau 

nebegalėjo bėgti greta. Jeigu jis nori ją aplenkti, tai turės 
mesti taką ir šuoliuoti mišku, rizikuodamas atsitrenkti į 
medį arba patekti į triušių urvą. Bronvina pakreipė savo 
kumelę tako viduriu; žinojo, ką darytų škotas, jeigu ji 
užstotų jam kelią, bet anglai pernelyg išpopinti, jiems 
nepakaks sumanumo. 

Kumelaitė lėkė kiek įkabindama. Stivenas dabar jojo 
visai greta, ir Bronvina pergalingai nusišypsojo išvydusi, 
kad jaunuolis sutriko. Bet ūmai jos kumelė atsistojo pies- 
tu ir sužvengė, — Bronvinai nori nenori teko įsitverti jos 
karčių, kad neišlėktų iš balno. Kovingas Stiveno eržilas 
įkando kumelaitei į pasturgalį. 

Bronvina vargais negalais suvaldė kumelaitę ir kei- 
kė anglus už tai, kad atėmė jos nuosavą žirgą. Mergina 
visai neišmanė šio gyvulio būdo, todėl taip nelengvai ją 
valdė. 

Kumelė vėl sužvengė — eržilas jai įkando antrą kar- 
tą; paskui, nepaisydama Bronvinos raginimo, šoktelėjo į 
šalį, praleisdama šuoliuojantį kiek įkabina eržilą. Žvilgsnis, 
kurį pasiuntė Stivenas, privertė merginą riktelėti baisiausią 
gėlų keiksmažodį. Ji trūktelėjo pavadį ir grąžino kumelę 
į tako vidurį. 

Kol juodu šuoliavo, Bronvina neleido kumelaitei 
lėtinti žingsnio. Tik būdama patyrusi ir sumani jojikė, ji 
sutramdė išsigandusį gyvulį, skuodusį į mišką kuo toliau 
nuo įsisiautėjusio eržilo. 

Kai mergina pasiekė upelį ir perskriejo per jį, Stivenas 
jau laukė. Jis nušoko nuo savojo žirgo ir stovėjo šalia, kol 
gyvulys gėrė vandenį. 

— Neblogai, — nusišypsojo Stivenas. — Tu iš dešinės 
įtempi vadeles stipriau negu iš kairės, bet truputį pasi- 
treniruosi ir būsi tikra jojikė. 

Bronvinos akys svaidė žaibus. Treniruotė! Ji gi nuo 
ketverių metų jau turėjo savo ponių, nuo aštuonerių kartu 
su tėvu ganė galvijus. Ištisomis naktimis šuoliuodavo per 
viržių dykvietes, akmenuotais laukais, palei jūros krantą... 
O jis dar sako, kad jai reikia treniruotis! 

Stivenas nusijuokė: 

— Nesinervink! Jeigu tau nuo to pasidarys lengviau, 
galiu pasakyti, kad iš visų mano matytų moterų esi ge- 
riausia jojikė! Dauguma anglų damų gali iš tavęs šio to 
pasimokyti. 

— Ką? — aiktelėjo Bronvina. — Tai visi anglų vyrai turi 
imti pavyzdį iš manęs! 

— Katik pralaimėjai vienam anglui. O dabar lipk ir nu- 
šluostyk žirgą. Negalima jam leisti ilgai šlapiam stovėti. 

Matai, dabar jis moko ją, kaip prižiūrėti žirgą! Nu- 
sišaipiusi Bronvina užsimojo ir ketino... smogti. Stivenas 
lengvai išsilenkė, greitai ir skaudžiai suktelėjo jai ranką, ir 
rimbas nukrito ant žemės. Iš netikėtumo Bronviną prarado 
pusiausvyrą. Sunki angliška suknia apsisuko jai apie kojas, 
ir mergina, praradusi atramą, pasviro pirmyn. 

Bronvina vis dėlto sugriebė balno lanką ir būtų išsi- 
laikiusi, bet Stiveno rankos apglėbė jos liemenį. Kova tęsėsi 
viso labo akimirką; bet labiausiai Bronviną įsiutino tai, 
kad Stivenas, regis, jaučia pašėlusį malonumą ją žeminti. 
Vyriškis žaidė su ja, leisdamas jai akimirką įsivaizduoti, 
jog... ji laimėjo, o paskui vėl pats paima viršų. 

Jis nusikvatojo ir vienu stipriu mostu atplėšė merginą 
nuo balno ir aukštai pakėlė sau virš galvos. 

— Ar pastebėjai, kad kai pyksti, duobutė tavo smakre 
dar labiau pagilėja? 

— Duobutė? - užduso ji ir pakėlė koją norėdama jam 
įspirti. 

Turint galvoje, kad merginos kojos buvo pakilusios per 
jardą nuo žemės ir kad vienintelė atrama buvo Stiveno ran- 
kos, laikiusios ją už liemens, protingiausia buvo nespurdėti. 
Jaunuolis vėl nusijuokė, pamėtėjo ją į orą, vėl sugavo ir ap- 
sikabino. Prispaudė prie savęs ir garsiai pabučiavo į ausį. 

— Ar su tavimi visada taip linksma? — nusijuokė jis. 

— O tuar visada toks įžūlus? — atkirto Bronvina. — Ar 
turi kokių nors kitų minčių, išskyrus norą lamdyti mo- 
teris? 

Jis patrynė veidą į jos švelnią odą. 

— Tu skaniai kvepi. - Jaunuolis vėl žvilgtelėjo į Bron- 
viną. — Prisipažinsiu, kad esi pirmoji moteris, kuri mane 
šitaip veikia. Bet esi ir pirmoji mano žmona, moteris, kuri 
visiškai man priklausai. 

Bronvina apmirė: 

— Ir tai viskas, ką moteris tau reiškia? Tai, ką galima 
turėti? 

Stivenas nusišypsojo, palingavo galvą ir, pastatęs mer- 
giną ant žemės, padėjo rankas jai ant pečių: 

— Žinoma. O kam daugiau tinka moterys? O dabar 
prisirauk žolės ir nušluostyk žirgą. 

Bronvina, jausdama palengvėjimą, pasitraukė nuo Sti- 
veno. Abu tylėdami nubalnojo žirgus ir nušluostė prakaitą. 
Stivenas net nepasisiūlė padėti nuimti sunkų balną, ir tai 
nudžiugino Bronviną, nes vis tiek būtų jam neleidusi. Nors 
ji ir moteris, bet ne bejėgė, kaip jis, matyt, galvoja. 

Jojikai pririšo savo žirgus, ir tik po to mergina vėl 
pakėlė akis į Stiveną. 

— Matau, tu šį bei tą nusimanai apie žirgus, - pagyrė 
jis. Ir nusikvatojo pamatęs, kaip pasikeitė merginos veidas. 
Jaunuolis palietė jos ranką, jo akys surimtėjo. 

— Prašau nepradėti vėl to paties, - atkirto Bronvina ir 
atšlijo. — Tu ką, iš tikrųjų neturi kitokių minčių? 

Jo akys suliepsnojo: 

— Ne, jeigu tu šalia. Tu mane užbūrei. Aš dar turiu 
vieną pasiūlymą, bet ankstesnis tave labai jau supykdė. 

Scenos sode priminimas privertė Bronviną apsidairy- 
ti. Rebas ramiai gulėjo prie upokšnio. Keista, kad neėmė 
urgzti prieš Stiveną, kai tas ją šitaip kilojo! Juk jeigu Ro- 
džeris prisiartindavo, šuo tuoj imdavo urgzti. 

— O kur tavo kareiviai? 

— Manau, pilyje. 

— Tau ką, nereikia apsaugos? O kaip dėl mano škotų? 
Nejaugi nežinai, kad jie laukia miške pasirengę man padėti? 

Stivenas paėmė merginą už rankos ir nusitempė prie 
akmenų. Bronvina mėgino išsivaduoti, tačiau jaunuolis ne- 
paleido. Stivenas pasodino ją, o pats atsigulė pasidėjęs galvą 
ant rankų. Jis aiškiai nepageidavo atsakyti į šį klausimą ir 
ramiai žiūrėjo pro medžius į ryškiai mėlyną dangų. 

Bronvina akimirką žvelgė į jaunuolį, paskui nusišyp- 
sojo. Kaip tik šito ji ir norėjo — pasikalbėti su Stivenu apie 
svarbiausią dalyką pasaulyje — apie savo tautą. 

— Aš turėjau ištekėti už vieno iš trijų jaunuolių, bet 
kuris iš jų būtų tapęs puikiu vadu. Bet visi jie gana tolimo 
giminystės laipsnio, o reikėjo, kad būtų bent jau devin- 
tojo. Mano tėvas paskyrė mane būsimąja Makaranų vade 
suprasdamas, kad ištekėsiu už vieno iš to trejeto. 

— Ir ką tie vyriškiai? 

Bronvina piktai sučiaupė lūpas, o paskui pasakė: 

— Jie visi buvo nužudyti kartu su mano tėvu. Anglų 
nužudyti! 

Stivenas reagavo tik truputį kilstelėdamas antakius. 

— Vadinasi, tas, kuris ves tave, turi tapti vadu? 

— Aš esu Makaranų vadė, - ryžtingai pareiškė Bronvina 
ir pamėgino atsistoti. 

Jaunuolis pagavo ją už rankos ir vėl pasodino. 

— Noriu, kad tu nors valandėlę nustotum pykti ant 
manęs. Kaip galiu tave suprasti, jeigu visą laiką bėgi nuo 
manęs? 

— Aš nebėgu nuo tavęs! - Bronvina ištraukė ranką, nes 
Stivenas ėmė bučiuoti jos pirštus. Mergina prisivertė ne- 
kreipti dėmesio į savo jausmus, kuriuos sukėlė jaunuolio 
prisilietimas. 

Stivenas atsiduso ir vėl atsigulė. 

— Aš negaliu žiūrėti į tave ir tuo pat metu kalbėti. — Pa- 
tylėjo. — Juk negali būti, kad tavo tėvas neturėjo dar kokio 
giminaičio, galinčio tapti vadu? 

Bronvina nusiramino. Ji puikiausiai suprato, ką turi 
galvoje tasai kvailas anglas. Jis aiškiai mano, kad bet koks 
vyriškis būtų geriau negu moteris. Bet nieko nepasakė 
apie savo brolį Deivį. 

— Škotai tiki, kad ir moterys turi pakankamai proto 
ir dvasinės galios. Jie nelaukia, kad mes tik gimdytume 
vaikus. 

Stivenas šyptelėjo, ir Bronvina įsivaizdavo, kaip būtų 
puiku suskaldyti jo galvą dideliu akmeniu. Tarsi atspėjęs, 
ką ji galvoja, Rebas pakėlė galvą ir klausiamai įsispoksojo 
į šeimininkę. 

Stivenas, regėjos, nepastebėjo šito žvilgsnių pasike- 
timo. 

— O kokios vado priedermės? 

Mergina sučiaupė lūpas ir pamėgino būti kantri: 

— Aš esu Makaran, mano žmonės paklūsta tik man. Jie 
turi pripažinti tave anksčiau negu pradės tavęs klausyti. 

— Pripažinti mane? — paklausė Stivenas ir atsigręžė į 
merginą, bet jos krūtinė, šviečianti iš perlais siuvinėtos 
dekoltė, taip stipriai patraukė jo akis, kad turėjo nukreipti 

žvilgsnį į šalį, norėdamas susivaldyti. - Man regis, kur kas 
svarbiau, ar aš pripažinsiu juos. 

— Tu kalbi kaip tikras anglas! — purkštelėjo Bronvi- 
na. - Jūs visi manote, kad jūsų gimimo vieta iškelia jus 
virš visų. Galvojate, kad jūsų papročiai ir idėjos daro jus 
geresnius už nelaiminguosius škotus. Žinoma, laikote mus 
žiauriais ir laukiniais. Bet mes neimame į nelaisvę jūsų 
moterų ir neverčiame jų tekėti už škotų, nors jie geresni 
vyrai negu anglai. 

Stivenas neįsižeidė. Tik paprasčiausiai gūžtelėjo pečiais. 

— Manau, kiekvienas savo tėvynę laiko geriausia. Tie- 
są sakant, aš menkai pažįstu Škotiją ir škotus. Esu šiek 
tiek laiko buvęs lygumose, bet nemanau, kad jos panašios 
į kalnus. 

— Lygumų gyventojai labiau anglai negu škotai! 

Valandėlę Stivenas gulėjo ramiai. 

— Atrodo, kad būti klano vadu, beje, prašau atleis- 
ti, — pasitaisė su pašaipa, — būti klano vadės vyru, vadinasi, 
būti šiek tiek atsakingam. Tai ką aš turėčiau daryti, kad 
mane pripažintų? 

Bronvina šiek tiek atsipalaidavo. Kol jaunuolis žvelgė 
į šalį, ji galėjo ramiai jį apžiūrėti. Vyriškis buvo labai aukš- 
tas, kur kas aukštesnis už daugumą jos pažįstamų vyrų. 
Jo ilgas kūnas tysojo priešais, ir mergina puikiai juto jau- 
nuolio artumą. Nepaisydama jo šnekų, Bronvina norėjo 
sėdėti šalia jo; jai patiko žiūrėti į jį, į jo stiprias kojas, į 
galingą krūtinę, į tamsiai rudas garbanas. Patiko jo kuklūs 
drabužiai, ne tokie ryškūs kaip daugumos anglų. Ji ėmė 
vaizduotis, kaip Stivenas atrodys apsirengęs škotų tartaną 
ir plikomis iki kelių kojomis. 

— Tu turi vilkėti kaip škotas, — ramiai atsakė Bron- 
vina. - Žmonės visada prisimins, kad esi priešas, jeigu 
nenešiosi pledo. 

Stivenas paniuro: 

— Nori pasakyti, kad aš turėsiu lakstyti plikais keliais? 
Girdėjau, kad kalnuose šalta. 

— Žinoma, jeigu tau neužteks vyriškumo... - Jo piktas 
žvilgsnis privertė merginą nutilti. 

— Kas dar? 

— Tu privalai tapti Makaranu, būti Makaranu. Mak- 
gregorai bus tavo priešai, tavo vardas bus Makaranas. 
Tu... 

— Ką? - suriko Stivenas, pašokdamas nuo žemės ir pa- 
linkdamas prie Bronvinos. - Pakeisti pavardę? Nori pasa- 
kyti, kad aš, vyras, turiu imti žmonos pavardę? - Nusisuko 
nuo jos. - Nieko kvailesnio nesu girdėjęs. Nejaugi nežinai, 
kas aš toks? Aš - Montgomeris! Montgomeriai pragyveno 
šimtus karų, daugybę karalių! Kitos šeimos iškildavo ir 
išnykdavo, bet Montgomeriai išsilaikė. Mano šeima jau 
keturis šimtus metų valdo tą pačią žemę. - Jaunuolis apsi- 
dairė ir persibraukė ranka sau per plaukus. — Ir tu tikiesi, 
kad aš pakeisiu savo pavardę į tavo pavardę? - Jis nutilo, 
paskui šyptelėjo. - Mano broliai užjuoktų mane, net jeigu 
apie tai tik pagalvočiau. 

Bronvina lėtai atsistojo ir palaukė, kol nutils Stivenas: 

— Tu turi brolių, kurie gali pratęsti giminės vardą. 
Nejaugi nesupranti, kas atsitiks, jeigu aš parsivešiu namo 
anglą, kuris net nemėgina suprasti mūsų papročių? Mano 
gentainiai pirmiausia užmuš tave, o man paskui vėl reikės 
ieškotis naujo vyro. Ar supranti, kokį konfliktą visa tai su- 
kels? Yra keletas jaunuolių, kurie norėtų mane vesti. Jie 
ims kariauti tarp savęs. 

— Ak taip! Aš, pasirodo, turiu atsisakyti savo pavardės, 
kad tu galėtum valdyti savo žmones? O jeigu jie vis tiek 
nepripažins manęs? Gal man persidažyti plaukus arba nu- 

sikirsti sau ranką, kad suteikčiau jiems malonumą? Ne! 
Arba jie paklus man, arba pajus mano ranką! - Jis ūmai 
ištraukė iš dėklo kardą. 

Bronvina apstulbusi žvelgė į jaunuolį. Jis šneka, kad 
užmuš jos gentainius, jos draugus, jos giminaičius, žmo- 
nes, kurių gyvybes ji laiko rankose! Ne, ji negali grįžti į 
Škotiją su šiuo pamišėliu. 

— Aš negaliu tekėti už tavęs, - ramiai tarė ji, žvelgdama 
į jį sunkiu ir rimtu žvilgsniu. 

— Nemanau, kad turėtum pasirinkimą, — atkirto 
Stivenas, kišdamas atgal į dėklą ginklą. Jis nesirengė įsi- 
siautėti, bet ši moteris iš pat pradžių turi žinoti, kuris iš 
jų šeimininkas... kaip ir škotai, kuriuos ji vadina „savo“ 
žmonėmis. — Aš esu anglas, - ramiai tęsė jaunuolis, — ir 
liksiu anglas, kad ir kur nuvykčiau. Privalai tai suprasti. 
Nemanau, kad sumanysi keisti savo škotiškus įpročius. 

Bronvinai pasidarė šalta, nepaisant šiltos rudens dienos. 

— Tai ne tas pat. Tau reikės gyventi su mano žmo- 
nėmis — diena po dienos, metai po metų. Nejaugi nesu- 
pranti, kad jie nepriims tavęs, jeigu vaikščiosi vilkėdamas 
angliškus drabužius ir nepakeitęs savo angliškos pavardės? 
Kiekvienąsyk, kai jie pamatys tave, prisimins savo vaikus, 
kuriuos nužudė anglai, jų akyse stovės mano tėvas, taip 
anksti kritęs kovoje. 

Jos kalba sujaudino Stiveną: 

— Aš nešiosiu škotiškus drabužius, čia sutinku. 

Staiga šalčio jausmą pakeitė karštas pyktis: 

— Tai ar sutinki nešioti pledą ir kroko spalvos sijoną? 
Žinoma, tu su džiaugsmu rodysi mano moterims gražias 
ir stiprias savo kojas. 

Stivenui nukaro žandikaulis; o paskui jis nusišypsojo 
taip plačiai, kad veidas vos neperplyšo pusiau. 

— O aš apie tai net nepagalvojau, bet malonu, kad 
tau šovė į galvą. - Jaunuolis pakėlė koją ir įrempė šlaunies 
raumenis. - Manai, kad tavo moterys tau pritars? — Jo akys 
blykstelėjo. —- O tu pavyduliausi? 

Bronvina labai nustebusi žvelgė į Stiveną. Šis vyriškis 
nė valandėlę negalėjo rimtai elgtis. Erzino ir šaipėsi iš jos. 
Bet juk ji kalbėjo apie gyvybę ir mirtį! Mergina pasikėlė 
sijoną ir nuėjo prie upelio. 

— Bronvina! - pašaukė Stivenas. — Palauk! Aš nesiren- 
giu lengvabūdiškai žiūrėti į tai, ką tu kalbėjai. - Bemat 
suvokė savo klaidą. Priėjęs ir apglėbęs merginą per liemenį, 
atgręžė į save. —- Prašau, — ištarė maldaujamu balsu. - Ne- 
norėjau tavęs įžeisti. Tiesiog esi tokia puiki, kad negaliu 
galvoti apie rimtus dalykus. Žvelgiu į tavo plaukus ir be 
galo noriu juos paliesti. Noriu bučiuoti tavo akis. O tavo 
prakeiktoji suknelė su tokia gilia iškirpte, jog rodos, tu 
paprasčiausiai išnirsi iš jos kaip iš vandens, - ji varo mane 
iš proto. Taigi kaip gali galvoti, jog rimtai šnekėsiu apie 
škotų ir anglų ginčus? 

— Apie ginčus! — sušnypštė Bronvina. — Tai greičiau 
karas! 

— Karas, tai karas, — tarė Stivenas, žvelgdamas į jos 
rankas ir kartu nenuleisdamas akių nuo krūtinės. - Dieve 
mano! Negaliu taip arti stovėti prie tavęs ir kartu... taip toli. 
Labai ilgai kenčiau... kad žinotum, kaip tai skaudu... 

Nejučiom ji nuleido akis ir bemat paraudo. Stivenas 
supratingai nusijuokė. 

Bronvina prikando lūpą ir vos nesuriko. Stivenas — 
žmogus, nuolat galvojantis apie nešvankius dalykus ir aiš- 
kiai manantis, kad ir jai tai labai rūpi. Mergina pamėgino 
ištrūkti iš kibių jaunuolio rankų, bet jis stipriai ją laikė; 
tuomet Bronvina piktai pastūmė. Stivenas net nesujudėjo, 

tačiau pati mergina, atsirėmusi į jo tvirtą krūtinę, prarado 
pusiausvyrą. Ji nė nemanė, kad upelis taip arti. 

Bronvina krito aukštielninka, karštligiškai mėgindama 
už ko nors nusitverti. Stivenas ištiesė ranką, norėdamas ją 
sugriebti, bet vos tik palietė liemenį, ir mergina pliaukš- 
telėjo jam per ranką. Jis tik gūžtelėjo pečiais ir atsitraukė 
atgal, nenorėdamas sušlapti nuo purslų, kuriuos sukels 
Bronvina. 

Vanduo upelyje tikriausiai buvo atitekėjęs iš kalnų, 
todėl plikyte nuplikė Bronviną. Mergina pūkštelėjo į 
vandenį, ir sunki vilnonė suknia, lyg ir laukusi tokio atsi- 
tikimo, bemat sušlapo geliančiai šaltame vandenyje. 

Akimirką Bronvina sėdėjo netekusi žado, truputį 
suglumusi ir spoksojo į Stiveną. Jis šaipėsi iš jos, iš šalto 
vandens lašų, lašančių jai nuo nosies. Rebas, stovėdamas 
greta Stiveno, ėmė loti ir vizginti uodega, tarytum džiaug- 
damasis naujuoju žaidimu. 

— Aš galiu pasiūlyti tau savo pagalbą? — linksmai pa- 
klausė Stivenas. 

Bronvina atmetė nuo akių šlapias juodų plaukų sruo- 
gas. Bet kurią akimirką jos dantys galėjo pradėti kalenti 
nuo šalčio, bet tai gryni niekai, svarbiausia pasiekti akme- 
nį, stūkstantį už kelių žingsnių. Bet juk negalėjo ji šliaužti 
jaunuolio akyse! 

— Pas mane, Rebai!- įsakė ji, ir stiprus šuo staiga šoko 
į vandenį prie šeimininkės. 

Bronvina nusibraukė nuo veido lašus, visaip vengdama 
pašaipaus Stiveno žvilgsnio, Remdamasi į šuns nugarą, 
mergina ėmė keltis. Vilnonė suknia, jau ir šiaip ganėtinai 
sunki, sušlapusi pasidarė nebepakeliama. O čia dar slidūs 
akmenys po kojomis. 

Bronvina beveik atsistojo, — sugaišo gal net keliasde- 

šimt sekundžių, — bet tą akimirką jos kojos sulinko. Re- 
bas atšoko į šalį, o Bronvina vėl krito į vandenį, šį kartą 
kniūbsčia. Išnėrė, gaudydama burna orą. 

Pirmasis garsas, kurį ji išgirdo, buvo Stiveno kvatoji- 
mas, paskui išdavikiškas Rebo lojimas, įtartinai panašus 
į šunišką juoką. 

— Velniop jus abu! - sušnibždėjo mergina ir pasikėlė 
šaltą ir bjaurų sijoną, kuris taip pažemino jos orumą. 

Stivenas palingavo galvą ir žengė į vandenį. Anksčiau 
negu Bronvina spėjo ką nors pasakyti, pasilenkė ir paėmė ją 
ant rankų. Ji būtų daug davusi, jei būtų galėjusi priversti jį 
nugriūti į vandenį kartu su ja, bet jaunuolis pernelyg tvirtai 
laikėsi ant kojų; nes kai jis pasilenkė, sulenkė ne kojas, o 
tik nugarą, visaip vengdamas sušlapti vandenyje. 

— Aš pageidaučiau, kad tuoj pat paleistum mane! - tarė 
mergina kiek galėdama griežčiau. 

Stivenas tik patraukė pečiais ir nuleido rankas. Kad 
vėl neįkristų į ledinį vandenį, ji aiktelėjo ir apsivijo ran- 
komis jo kaklą. 

— Štai šitaip kur kas geriau! — nusijuokė Stivenas ir 
prispaudė Bronviną prie savęs, kad mergina nebegalėtų 
ištrūkti. 

Išnešė ją ant kranto ir sustojo vis dar laikydamas 
glėbyje. 

— Niekada anksčiau nemačiau tokio derinio: žydros 
akys ir juodi plaukai, — sušnibždėjo jis ryte rydamas mer- 
giną akimis. - Dabar aš daugiau negu apgailestauju, kad 
pavėlavau į vestuves. 

Bronvina puikiausiai suprato, kodėl jis apgailestauja, 
bet tai negalėjo pataisyti jos nuotaikos. 

— Aš sušalau. Prašau paleisti mane, - liūdnai išspaudė 
mergina. 

— Galiu tave sušildyti, - pasiūlė jis, dantimis sukąsda- 
mas jos ausies spenelį. 

Bronvina pajuto virpant savo ranką, - dėl priežasties, 
kaip ji pati suprato, neturėjusios nieko bendra su šlapia 
suknia. Šis pojūtis ją išgąsdino. 

— Prašau paleisti mane, - tyliai paprašė ji. 

Stivenas greitai pakėlė galvą ir nuoširdžiai pažvelgė 
į merginą: 

— Tu sušalai. Nusirenk suknią ir užsimesk mano lie- 
menę. Ar užkurti laužą? 

— Aš labiausiai norėčiau, kad paleistum mane ir mudu 
grįžtume namo. 

Stivenas nenoriai pastatė ją ant žemės. 

— Tu visa drebi, — tarė, glostydamas jos rankas. — Su- 
sirgsi, jeigu nenusivilksi suknelės. 

Bronvina žengė žingsnį atgal. Šlapia suknia prilipo 
prie kojų, rankovės traukė žemyn. 

Stivenas pasibjaurėdamas pažvelgė į ją: 

— Tavo prakeiktoji suknia tokia sunki, kad visai negali 
paeiti. Man galva neišneša, kodėl moterys nešioja tokius 
drabužius? Ji tokia sunki, jog nesu tikras, ar žirgas galės 
ją pakelti. 

Bronvina pakėlė pečius, nors suknelė kaip ir anksčiau 
traukė prie žemės. 

— Moterys! Tai jūs, anglai, verčiate savo moteris ne- 
šioti tokias sukneles! Tai jūs mėginate atimti iš jų laisvę, 
nes nesate pakankamai vyriški, jog galėtumėte bandrauti 
su laisvomis moterimis. Nori nenori turėjau užsisakyti šią 
suknelę, kad neužtraukčiau gėdos savo klanui. Anglai per- 
nelyg dažnai sprendžia apie žmones iš drabužių. - Bron- 
vina parodė jam audinį: - Žinai, kiek ji kainavo? Už tuos 
pinigus galėčiau nusipirkti šimtą galvijų. O tu ją visiškai 
sugadinai. 

— Aš?! Tai tavo užsispyrimas ją sugadino. Štai ir da- 
bar: drebi, nes tau geriau sušalti, negu paklausyti mano 
patarimo. 

Ji pašaipiai jam nusišypsojo: 

— Tu, šiaip ar taip, nesi visai beviltiškas. Kai ką su- 
pranti. 

Stivenas nusijuokė: 

— Suprantu kur kas daugiau, negu gali įsivaizduo- 
ti. - Jis nusivilko liemenę ir padavė merginai. - Jeigu bijai 
manęs, eik į mišką ir persirenk. 

— Bijau! — Bronvina prunkštelėjo ir numojo ranka į 
liemenę. Piktai spardydama suknios padurką, lėtai nu- 
žingsniavo prie gulinčio ant žemės balno. Iš pririšto prie 
jo krepšio ištraukė škotišką tartaną. Net neatsigręžusi į 
Stiveną, patraukė į mišką; Rebas sekė įkandin jos. 

Bronvina sunkiai susidorojo su kabliukais nugaro- 
je. Kai atsegė paskutinį kabliuką, oda jau visai pamėlo. 
Nusitraukė nuo pečių suknelę, nebekreipdama dėmesio 
į nieką. Ploni marškiniai ir kažkada krakmolytas apatinis 
sijonas buvo pasiūti iš blyškiai rausvos Burgundijos vil- 
nos. Mergina jau norėjo nusivilkti ir juos, bet nerizikavo, 
nes Stivenas buvo kažkur netoliese. Tik pagalvojusi apie 
jį, Bronvina apsidairė, norėdama įsitikinti, kad jaunuolis 
slapta nežiūri, paskui pasikėlė sijoną ir nusimovė šilkines 
kojines. Daugiau ko nors nusirengti nedrįso; susisupo į 
pledą ir grįžo prie upelio. 

Stiveno niekur nesimatė. 

— Tu manęs ieškai? — paklausė kažkur už nugaros. 

Mergina apsigręžė. Stivenas šypsojosi, laikydamas 
rankoje šlapią suknią. Nebuvo abejonės, kad jis kažkur 
slėpėsi, kai ji persirenginėjo. 

Bronvina sviedė į jaunuolį ledinį žvilgsnį: 


PRIEKALNIŲ AKSOMAS 65 


— Manai, kad nugalėjai mane, ar ne? Esi įsitikinęs, 
kad aš greitai būsiu prie tavo kojų, todėl elgiesi su ma- 
nimi kaip su žaisleliu! Aš nesu žaislelis, o juolab — tavo! 
Nepaisant viso jūsų angliško išpuikimo, esu škotė ir turiu 
šiokią tokią valdžią. — Jis pažvelgė ten, kur buvo pririšta 
juodoji jos kumelaitė; paskui vėl į jaunuolį: — Ir visą tą 
valdžią panaudosiu! 

Nekreipdama dėmesio į vyriškį, Bronvina pasikėlė 
tartaną iki kelių, čiupo kumelę už karčių ir, užšokusi jai 
ant nugaros, pasileido joti. Pro Stiveną kumelė jau lėkė 
šuoliais. 

Užuot ją sustabdęs, Stivenas irgi stryktelėjo ant ne- 
pabalnoto eržilo ir nudūmė paskui merginą nutaręs, jog 
vėliau ką nors atsiųs paimti balnų. 

Atrodė, kelias atgal be galo ištįso. Stivenas kentė stiprų 
skausmą, vis atsitrenkdamas į žirgo nugarkaulį, ir suvokė jį 
kaip teisingą bausmę už savo elgesį. Bronvina - išdidi mo- 
teris, O jis negražiai su ja elgėsi. Jį, Stiveną, apsėdo kažkokia 
velniava. Kai tik pažiūri į ją, tai bemat praranda gebėjimą 
protingai elgtis. Mergina mėgino pasikalbėti su juo, bet jis 
galvojo vien apie tai, kaip nusitempti ją į lovą. 

Vėliau, kai jie susituoks ir Stivenas turės galimybę pa- 
sotinti savo geismą, jau žvelgs į žmoną kur kas ramiau. 


Bronvina stovėjo savo kambaryje prieš veidrodį. Da- 
bar, po karštos vonios, ji jautėsi kur kas geriau. Stivenas 
Montgomeris — ne tas žmogus, kuris gali tapti jos vyru. 
Jeigu stos prieš jos tautą taip, kaip dabar stoja prieš ją, 
jį bemat užmuš, ir tuomet anglai užgrius ant jų vargšių 
galvų. Ji negali tekėti už žmogaus, kuris išprovokuos karą 
ir tarpusavio grumtynes. 

Mergina naujaip susišukavo plaukus, nubraukė juos 
nuo kaktos ir laisvai paleido ant nugaros. Tarnaitė atnešė 
ką tik nuskintų rudens saulučių, ir Bronvina nusipynė iš 
jų vainikėlį. 

Bronvina dabar vilkėjo skaisčiai smaragdinės spalvos 
suknelę. Ilgos rankovės, papuoštos pilkais voverių kailiu- 
kais, labai derėjo su pilku šilku sijono skeltuke. 

— Noriu atrodyti kaip galima geriau, - tarė Bronvina 
veidrodyje išvydusi Moragą. 

Senė šyptelėjo: 

— Man būtų smagu manyti, kad puošiesi norėdama 
patikti serui Stivenui, bet abejoju, ar iš tikrųjų taip. 

— Aš niekada nesipuošiu dėl jo! 

— Kaip suprantu, jam to ir nereikia, jis tik trokšta, kad 
nusirengtum, - suburbėjo Moraga. 

Bronvina nepanoro atsikirsti. Ji uždraudė sau leistis į 
šnekas. Tai, ką rengėsi daryti, lietė šimtų žmonių likimus, 
todėl negalėjo rizikuoti. 

Seras Tomas jos laukė bibliotekoje. Sutiko merginą 
geraširdiškai, bet santūriai šypsodamasis. Jis iš visos šir- 
dies troško kuo greičiau atsikratyti šios gražuolės, kad jo 
vyrukai liautųsi pešęsi dėl jos. 

Atsisėdusi ir atsisakiusi vyno, Bronvina ėmėsi svar- 
biausio reikalo. Ji aiškiai suvokė tikrąją priežastį, dėl ko 
negali sutikti tekėti už Stiveno: jaunuolis atsisakė laikytis 
škotų papročių. Tačiau serui Tomui mergina viską taip 
paaiškino, kad suprastų anglas. 

— Bet, brangioji, — tarė jis labai nepatenkintas. — Tau 
Stiveną parinko karalius Henrikas. 

Bronvina nuolankiai nulenkė galvą. 

— Aš su džiaugsmu priimsiu vyrą, kurį man parinks an- 
glų karalius, bet, kita vertus, aš esu Makaranų klano galva, 

o Stivenas Montgomeris — viso labo tik riteris. Man bus 
sunku tai paaiškinti savo žmonėms, jeigu ištekėsiu už jo. 

— Tai tu galvoji, kad jie priims lordą Rodžerį? 

— Po brolio mirties jis tapo grafu, — pagal rangą tai 
arčiau klano vado. 

Seras Tomas vėl nepatenkintas susiraukė. Jis pernelyg 
senas tokiems reikalams. Velniop visus škotus, leidžiančius 
moterims savarankiškai elgtis ir priimti sprendimus! Nie- 
ko panašaus neįvyktų, jeigu Džemis Makaranas nebūtų 
paskyręs dukters įpėdine. 

Jis priėjo prie durų ir paprašė, kad pakviestų Stiveną 
ir Rodžerį. 

Kai abu jaunuoliai atsisėdo abipus ledi Bronvinos, se- 
ras Tomas išdėstė jiems merginos planą. Jis atidžiai stebėjo 
vyriškių veidus. Rodžerio akys užsiplieskė. Seras Tomas 
nusisuko nuo jo. Stivenas sėdėjo ramiai. Bronvina irgi ne- 
sukrutėjo, žalia suknelė dar labiau gilino jos akių žydrumą, 
o saulutės plaukuose pabrėžė švelnumą ir nekaltumą. 

Rodžeris prabilo pirmasis: 

— Ledi Bronvina sako tiesą. Reikia gerbti jos titulą. 

Stivenas nenusileido: 

— Žinoma, tu pritari, nes šiuo atveju nemažai išlo- 
ši. — Jis atsigręžė į serą Tomą. — Karalius visus metus ieš- 
kojo man nuotakos. Jis norėjo apdovanoti mano giminę 
už paramą saugant sieną lygumoje. 

Bronvina atsisuko į jaunuolį: 

— Matyt, turi galvoje grobimus ir plėšikavimą! 

— Pasakiau tai, ką turėjau galvoje, - už apsaugą. Mes 
nieko nenužudėme. - Jis įsmeigė akis į Bronvinos krūtinę 
ir pritildė balsą. — Ir nieko neapiplėšėme. 

Bronvina atsistojo. 

— Sere Tomai, jūs buvote kalnuose. — Mergina ne- 

pastebėjo, kaip jis krūptelėjo nuo nemalonių prisimini- 
mų. — Mano gentainiai bus labai įžeisti ir pažeminti, jeigu 
aš atsivesiu su savimi kažkokį riterį ir siūlysiu jį vadovauti 
klanui. Karalius Henrikas nori taikos. Šis žmogus, — mMer- 
gina mostelėjo į Stiveną, — tik pridarys naujų bėdų, jeigu 
pasirodys kalnuose. 

Stivenas nusijuokė, atsistojo šalia Bronvinos, stipriai 
apkabino per liemenį ir priglaudė prie savęs. 

— Čia svarbiausia ne diplomatija, o tai, kad mergina 
supyko. Aš pasiūliau dar iki vestuvių be jokių kvailų cere- 
monijų gulti į lovą, o ji nutarė, kad aš ją nuskriaudžiau. 

Seras Tomas lengviau atsiduso ir nusišypsojo. 

O tada Rodžeris žengė pirmyn: 

— Protestuoju! Ledi Bronvina ne iš tų, kurias galima 
labai jau lengvai pastumti į šalį. Tai, ką ji sako, turi didelę 
prasmę. — Jis atsigręžė į Stiveną. — Ar nebijai susigrumti 
dėl jos? 

Stivenas pakėlė antakius: 

— Nemanau, kad Montgomeriai kada nors būtų pa- 
būgę. Ką nori pasakyti? | 

— Ponai! Prašau jūsų! - šūktelėjo seras Tomas. — Kara- 
lius Henrikas pakvietė ledi Bronviną atvykti čia ir ištekėti. 
Tai labai džiaugsmingas įvykis. 

Bronvina išsiveržė iš Stiveno glėbio. 

— Džiaugsmingas! Kaip jūs galite pavadinti džiaugs- 
mingu įvykiu mano vestuves su šiuo godžiu, nepasotina- 
mu, žemų polinkių žmogumi? Prisiekiu, aš užmušiu jį 
miegantį, kai tik pasitaikys derama proga! 

Stivenas vėl nusišypsojo merginai: 

— Jeigu tai bus po pirmosios nakties, ką gi, sutinku. 

Bronvina tik sučiaupė lūpas. 

— Ledi Bronvina! - įsakė seras Tomas. — Palikite mus. 

Mergina giliai atsiduso. Pasakiusi tai, ką norėjo, ji 
nebetroško daugiau matyti Stiveno. Grakščiai kilstelėjo 
sijoną ir išplaukė iš kambario. 

— Stivenai, — pradėjo seras Tomas, — nenorėčiau tapti 
tavo mirties priežastimi. 

— Moters žodžiai manęs neišgąsdins. 

Seras Tomas paniuro: 

— Šitaip šneki iš nežinojimo. Niekada nebuvai kalnuo- 
se. Ten nėra vyriausybės kaip pas mus. Vadai valdo savo 
klanus, o vadų niekas netvarko. Reikia tik ledi Bronvinai 
parodyti nepasitenkinimą, ir visi jos klano vyrai ir moterys 
bemat tave pribaigs. 

— Noriu pamėginti. 

Seras Tomas priėjo prie jaunuolio ir padėjo ranką 
ant peties: 

— Pažinojau tavo tėvą ir tikiu, kad jis nepanorėtų, jog 
pasiųsčiau jo sūnų į tikrą mirtį. 

Stivenas nupurtė nuo peties sero Tomo ranką. Jo vei- 
das persimainė iš pykčio: 

— Aš noriu tos moters! Jūs neturite teisės jos atimti iš 
manęs! - Atsigręžė į besišypsantį Rodžerį. — Susitiksiu su 
tavimi treniruočių aikštelėje, ir tuomet pažiūrėsime, kuris 
iš mudviejų labiau vertas vado vardo. 

— Sutinku! - atšovė Rodžeris. — Rytoj rytą. Nugalėtojas 
ves Bronviną tą pačią dieną ir miegos su ja naktį. 

— Susitarėme! 

— Ne, - sušnibždėjo seras Tomas suprasdamas, kad 
pralaimėjo. Šių vyrukų pernelyg karštas kraujas. — Paliki- 
te mane abu. Renkitės dvikovai patys. Nenoriu su jumis 
turėti jokių reikalų! 

Stivenas stovėjo prie savojo eržilo nuo galvos iki 


kojų apsikaustęs plienu; ant šalmo žėrėjo saulė. Jo gin- 
klai buvo tikrai sunkūs, bet jaunuolis jau seniai išmoko 
juos valdyti. 

— Milorde, - tarė jam ginklanešys, — labai akins saulė. 

Stivenas trumpai linktelėjo. Jis visa tai puikiausiai 
žinojo. 

— Tegu Čarvortui tenka visi pranašumai. Jie jam pra- 
vers. 

Berniukas, didžiuodamasis savo ponu, nusišypsojo. 
Juodu sugaišo daug laiko, kol įvilko Stiveną į vatos ir odos 
įklotą, ant kurio užmovė šarvus. 

Stivenas lengvai įšoko į balną ir paėmė iš berniuko 
skydą ir ietį. Neleido sau pasižiūrėti į dešinę, kur, kaip 
jis žinojo, stovėjo Bronvina — išblyškusi lyg jos dramblio 
kaulo spalvos suknelė, išsiuvinėta auksu. Jaunuolis supra- 
to, kad toji moteris džiūgaus, jeigu jis pralaimės arba net 
žus, ir tai nekėlė dvasios. 

Stivenas įstatė į kilpą ilgos medinės ieties galą. Juodu 
su Rodžeriu praėjusią naktį nesikalbėjo, o seras Tomas liko 
ištikimas savo žodžiams, — nesikišo dėl dvikovos. Todėl 
taisyklės nebuvo nustatytos. Tai riterių dvikova, kurioje 
laimės tas, kuris ilgiau išsilaikys balne. 

Stiveno kovos žirgas - stambus juodas eržilas gauruo- 
tomis kojomis — nekantriai trypčiojo. Šie žirgai buvo augi- 
nami labiau dėl savo jėgos ir ištvermės negu dėl greičio. 

Stiveno kareiviai išsiskirstė, kai tolimajame smėliu 
išbarstytame aikštės krašte pasirodė Rodžeris. 

Stivenas nuleido antveidį, palikęs tik siaurą plyšį 


PRIEKALNIŲ AKSOMAS 71 


akims; galva buvo visiškai apsaugota. Vienas kareivis 
mostelėjo vėliavėle, ir du riteriai su pakeltomis ietimis 
puolė vienas kitą. Čia buvo ne greičio, o jėgos išbandy- 
mas. Tiktai vyras pačiam žydėjime galėjo atlaikyti ieties 
smūgį į skydą. 

Stivenas stipriai suspaudė kojomis žirgo šonus, ir Ro- 
džerio ietis, įsirėžusi į jo skydą, nulūžo taip pat, kaip ir jo 
paties. Pasuko žirgą atgal prie aikštės krašto. 

- Jis stiprus, milorde, - įspėjo vienas kareivis, paduo- 
damas jaunuoliui naują ietį. - Žiūrėkite į jo ieties smaigalį. 
Manau, mėgins ja smogti po skydu. 

Stivenas trumpai linktelėjo ir vėl nuleido antveidį. 

Vėliavėlė švystelėjo duodama ženklą pradėti antrąją 
ataką. Stivenas daug nenorėjo, tik išmesti priešininką iš 
balno, — tuomet, pagal riterių dvikovų taisykles, jis nu- 
galės. Kai Rodžeris vėl atakavo, Stivenas nuleido skydą 
žemiau ir sėkmingai atrėmė smūgį. Dėl atatrankos Ro- 
džeris nepastebėjo, kaip Stiveno ietis trenkė jam į šoną. Jis 
susvyravo ir vos neiškrito iš balno, bet vis dėlto išsilaikė. 

— Jis apsvaigintas, — pasakė kažkas šalia Stiveno. — 
Smokite dar kartą, ir jis nuvirs. 

Stivenas vėl linktelėjo. 

Rodžeris susikaupė atakai ir pamiršo gynybą. Kai jis 
nuleido ietį, Stivenas vėl smeigė, šį kartą kur kas stipriau. 
Rodžeris atsilenkė atgal, paskui į šoną ir pagaliau sunkiai 
nudribo į purvą prie Stiveno žirgo kanopų. 

Montgomeris trumpai žvilgtelėjo į gulintį priešininką, 
paskui į Bronviną. 

Tačiau Rodžeris buvo ne iš tų, kuriems galima at- 
sukti nugarą. Jis čiupo kuoką, pritvirtintą prie balno, ir 
puolė pirmyn. 

— Stivenai! - šūktelėjo kažkas. 

Stivenas reagavo žaibiškai, bet buvo per vėlu. Rodže- 
rio kuoka trenkė jam į kairįjį klubą. Plieno šarvai sulinko 
ir įsmigo į kūną. Netikėtas smūgis ištrenkė Montgomerį 
iš balno, ir jis nukrito, bergždžiai mėgindamas nusitverti 
už balno gugos. 

Jaunuolis pakėlė galvą ir pamatė, kad Rodžeris vėl pa- 
sirengęs pulti. Jis ėmė ristis atgal, net sudžerškėjo plieno 
lankstai. 

Ginklanešys numetė kuoką atsistojusiam Stivenui 
kaip tik tą akimirką, kai Rodžeris taikėsi smogti į petį. 
Stivenas sudejavo ir trenkė Rodžeriui į šoną. Svyruodamas 
priešininkas atsitraukė. Stivenas žengė pirmyn. Jis troško 
laimėti šias grumtynes. 

Po antrojo smūgio — į dešinįjį petį - Rodžeris išsitiesė 
ant žemės. Šarvai apsaugojo jo kūną nuo sužeidimų, bet 
galingi smūgiai apsvaigino. 

Rodžeris gulėjo nejudėdamas. Montgomeris išsitraukė 
kardą, atsisėdo jam ant krūtinės ir staigiai pakėlė jo ant- 
veidį. Laikydamas kardą abiem rankom, Stivenas nukreipė 
geležtės smaigalį į priešininką. 

Rodžeris pažvelgė į savo nugalėtoją: 

— Užmušk mane! Aš tave nužudyčiau. 

Stivenas įsmeigė nustebusias akis į jį: 

— Aš laimėjau. Man to pakanka. - Jis atsistojo nuo 
nejudančio kūno, nusiėmė pirštinę ir ištiesė ranką išsikė- 
tojusiam priešininkui. 

— Tu įžeidei mane! - sušnibždėjo Rodžeris, kilstelėjo 
galvą ir spjovė į ištiestą Stiveno ranką. — Aš to niekada 
nepamiršiu. 

Stivenas nusišluostė ranką į šarvus. 

— Aš irgi vargu ar pamiršiu. 

Jaunuolis įsikišo kardą į dėklą ir nužingsniavo tiesiai 

prie Bronvinos, stovinčios šalia Moragos. Mergina apmirė. 
Stivenas sustojo priešais ją, lėtai nusiėmė šalmą ir mestelėjo 
Moragai, o toji skubiai jį pagavo. 

Bronvina žengė žingsnį atgal. 

— Dabar tu nebegalėsi nuo manęs pabėgti, — tarė 
Montgomeris ir, sugriebęs ją už rankos, prisitraukė prie 
savęs. Viena jo ranka buvo stipresnė už ją visą. 

Priglaudė merginą prie savo plieno šarvų. Šalti ir tvirti 
šarvai privertė ją sudrebėti. 

— Dabar tu mano, - sušnibždėjo Stivenas, ir jo lūpos 
palietė jos veidą. 

Bronvina bučiavosi ne pirmą sykį. Vyriškų bučinių 
saldybę jau buvo patyrusi slapta, kai tekdavo per išpuolius 
varyti galvijus per viržių dykvietes. 

Bet niekada anksčiau ji nejautė nieko panašaus. Šis 
bučinys buvo švelnus, saldus ir tuo pat metu reikalavo iš 
jos kai ko daugiau. Jo lūpos žaidė su jos lūpomis - liesda- 
mos, glamonėdamos, gąsdindamos. Bronvina pasistiebė 
ant pirštų galų, kad pasiektų jį, pasuko galvą ir prisiglau- 
dė. Jis, regėjos, troško, kad ji pravertų lūpas, ir Bronvina 
pakluso. Šaltas ir deginantis jo liežuvio galiuko prisilieti- 
mas privertė ją suvirpėti. Jos kūnas visiškai suglebo, galva 
atsilošė, — jaunuolis laikė Bronviną kur kas patikimesnėj 
nelaisvėj negu bet kokios grandinės. 

Stivenas ūmai atšlijo ir, kai Bronvina atsimerkė, sma- 
giai jai nusišypsojo. Mergina suprato, jog stovi tik todėl, 
kad Stivenas laiko apsikabinęs, kad jos kūnas, nugalėtas 
jo bučinio svaigumo, suglebo. Dabar mergina staiga įsi- 
tempė, vėl pajuto žemę po kojomis. 

Stivenas šyptelėjo: 

— Esi mano labiau negu galvoji. - Jis paleido Bronviną 
ir stumtelėjo prie Moragos. - Eik ir pasiruošk vestuvėms... 


jeigu galėsi taip ilgai laukti. 


74 JUDE DEVERAUX 


Bronvina skubiai nužingsniavo: nenorėjo, kad jis arba 
dar kas nors pamatytų jos išraudusį veidą ir ištryškusias 
ašaras. Tai, ko negalėjo padaryti nė vienas Stiveno įžeidi- 
mas, padarė bučinys - ji pravirko. 

— Ką tu čia apraudi? — šiurkštokai paklausė Moraga, 
kai tik liko dviese. — Juk išteki už gražaus jauno vyriškio. 
Užsispyrei, ir jam, vargšui, reikėjo kautis dėl tavęs. Bet jis 
įrodė savo jėgą ir narsą. Ko dar tau trūksta? 

— Jis elgiasi su manimi lyg su kokia kekše iš smuklės! 

— Jis elgiasi su tavimi kaip su moterimi. Tasai kitas, 
gerasis Rodžeris, nematė tavęs per tavąsias žemes. Nesu 
tikra, ar jis apskritai laikė tave moterimi? 

— Tai netiesa! Jis visiškai... kaip Ajenas! 

Moraga labai nuliūdo prisiminusi žuvusį dvidešimt 
penkerių metų jaunuolį. 

— Ajenas tau buvo greičiau brolis. Tu augai kartu su 
juo. Ir jeigu būtų išgyvenęs iki jūsų vestuvių, tai tikriausiai 
jaustųsi kaltas, jeigu būtų miegojęs su tavimi, — tas pat 
kaip miegoti su seserimi. 

Bronvina padarė rūgščią grimasą. 

— Ko jau ko, bet kaltės jausmo tasai Stivenas Montgo- 
meris nejaučia. Regis, net nežino, kas tai per daiktas. 

— Kas tau šitaip kelia nerimą? - paklausė Moraga taip 
garsiai, kad Rebas neramiai kiauktelėjo, ir ūmai nutilo. 
Raukšlės jos veide išsilygino, balsas pasidarė ramesnis. — 
Šios dienos vakaras? — Bronvina žvilgtelėjo į senę tokiu 
niūriu žvilgsniu, jog ta net nusijuokė. — Juk tu nekalta! 
Iki šiol negalėjau suprasti, ar nepraradai nekaltybės, - juk 
vadas leisdavo tau nuolat būti jaunuolių draugijoje. 

— Mane visada saugojo. Juk puikiausiai žinai. 

— Kitą kartą jaunuolis nėra geriausias moteriškos 
dorybės saugotojas. - Ji nusišypsojo. —- Nagi, liaukis jau- 

dintis. Tau prieš akis daugybė malonumų, ir, jeigu tik 
neklystu, tasai Stivenas gana patyręs ir žino, kaip elgtis 
pirmąją naktį. 

Bronvina priėjo prie lango. 

— Tikriausiai žino. Jeigu spręstume iš jo pagyrų, jis, 
regis, bus atėmęs nekaltybę pusei Anglijos moterų. 

Moraga įrėmė akis merginai į nugarą. 

— Gal bijai, kad tavo nepatyrimas bus jam nemalonus? 

Bronvina staiga atsigręžė. 

— Nė vienas apgailėtinas anglas negali prilygti škotei! 

— Štai tu ir vėl susinervinai. Dabar lįsk iš tos sukne- 
lės ir apsirenk vestuvinę. Iki jungtuvių liko tik keletas 
valandų. 

Bronvina vėl pablyško ir nuolankiai ėmė ruoštis ves- 
tuvių ceremonijai. 


Stivenas iki pat kaklo pasinėrė į kubilą su labai karštu 
vandeniu. Jam nuo Rodžerio smūgių skaudėjo kojas ir 
pečius. Jaunuolis sėdėjo užsimerkęs, kai garsiai sugirgž- 
dėjo durys. 

— Eik šalin! — riktelėjo jis. — Pašauksiu tave, kai man 
reikės! 

— O kątu nori pašaukti? — pasigirdo pažįstamas links- 
mas balsas. 

Stivenas atsimerkė ir po akimirkos — nuogas ir šla- 
pias - lėkė per kambarį. 

— Krisai! - nusijuokė apkabindamas draugą. 

Kristoferis Odlėjus apglėbė Stiveną, bet tuoj pat sku- 
biai atstūmė: 

— Tu mane sušlapinsi, o aš nenoriu vėl persirengti tavo 
vestuvėms. Juk nepavėlavau? 

Stivenas grįžo prie kubilo. 

— Sėskis čia netoli, kad galėčiau tave matyti. Žiūriu, 
vėl suliesėjai. Aš labai tau nepatiko Prancūzija? 

— Netgi labai. Tai moterys nukamavo mane! — Pasistatė 
kėdę šalia kubilo. Tai buvo neaukštas, lieknas, tamsiaplau- 
kis vyriškis subtiliais veido bruožais ir trumpa, rūpestingai 
apkirpta barzdele. Jo akys panėšėjo į danieliaus — buvo 
didelės ir rudos. Viliodamas moteris, meistriškai mokėjo 
jomis naudotis. 

Krisas parodė akimis į Stiveno petį ir klubą: 

— Vėl nauja žaizda? Nemaniau, kad taip nesaugai 
savo kailio. 

Stivenas užliejo žaizdelę vandeniu: 

— Man teko susikauti su Rodžeriu Čarvortu dėl mo- 
ters, kurią šiandien vedu. 

— Kautis? — nustebo Krisas. — Prieš išjodamas kalbė- 
jausi su Geivinu, ir jis pasakė, jog tau tiesiog bloga nuo 
tų vestuvių. — Tyliai šyptelėjo. - Mačiau Geivino žmoną. 
Ji tikra gražuolė, bet sprendžiant iš to, ką apie ją girdė- 
jau, nieko sau ragana. Juk ji visą dvarą glumino savo iš- 
sišokimais. 

Stivenas numojo ranka: 

— Palyginti su Bronvina Džudita — tikras angelas. 

— Bronvina — toji pati įpėdinė, kurią tu privalai vesti? 
Geivinas sakė, kad ji sena ir stora. 

Stivenas nusikvatojo ir ėmė trintis kojas: 

— Nepatikėsi, kad taip gali būti, kai pamatysi Bron- 
viną! Jos tokie juodi plaukai, kad gali pasižiūrėti kaip į 
veidrodį. Net saulė atšoka nuo jų. Žydraakė, smakras, 
kurį piktai atkiša į priekį, kai tik ją prakalbini, mane 
labai žavi. 

— O visa kita? 

Stivenas atsiduso: 

— Nuostabu! 

Krisas nusijuokė: 

— Negali būti, kad du broliai šitaip sėkmingai pasi- 
rinktų kaip judu su Geivinu! Bet kodėl tu koveisi dėl jos? 
Man atrodė, jog karalius Henrikas pats tau ją atidavė. 

Stivenas atsistojo ir pagavo Kriso mestą rankšluostį. 

— Aš keturias dienas pavėlavau, ir, bijau, Bronvina... 
nepamilo manęs. Ji įsikalė keletą idėjų, kad ją vedęs turiu 
tapti škotu, net pavardę pakeisti. Visko iki galo gerai neži- 
nau, bet manau, kad Čatvortas jai davė suprasti padarysiąs 
viską, ko ji panorėsianti, jeigu tapsiąs jos vyru. 

Krisas prunkštelėjo: 

— Ir ji, žinoma, patikėjo. Rodžeris moka kerėti moteris, 
bet aš niekada juo nepasitikėjau. 

— Mudu išėjome kautis dėl jos, bet kai jį nuverčiau į 
purvą, vyrukas smogė kuoka man į nugarą. 

— Tikras niekšelis! Visada itin domėjausi, kiek jis pa- 
našus į savo brolį. Edmundas buvo menkysra. Kaip spėju, 
tu nugalėjai. 

— Aš taip įsiutau, kai jis užpuolė mane iš užpakalio, 
jog vos neužmušiau. Beje, jis net pats prašė nepasigailėti. 
Laikė įžeidimu, kad lieka gyvas. 

Krisas valandėlę susimąstė. 

— Matau, įsigijai priešą. Negerai. 

Stivenas priėjo prie lovos, ant kurios gulėjo jo vestu- 
viniai drabužiai. 

— Negaliu pasmerkti žmogaus, kad mėgino pasiglemžti 
Bronviną. Ji bet kurį vyriškį privers kautis dėl jos. 

Krisas vėl šyptelėjo: 

— Niekada anksčiau nepastebėjau, kad taip jautriai 
kalbėtum apie moteris. 

— Nes niekada nemačiau moters, panašios į Bronvi- 
ną. — Jaunuolis nutilo, paskui, išgirdęs beldžiant į duris, 
riktelėjo: — Įeikite! 

Tarpduryje pasirodė jaunutė tarnaitė, laikydama 
rankose žiburiuojančią sidabro spalvos suknelę. Mergina 
įsmeigė akis į iki pusės nuogą Stiveną. 

— Kas atsitiko? — paklausė jis. — Kodėl neatidavei su- 
knelės ledi Bronvinai? 

Tarnaitės lūpos suvirpėjo. 

Stivenas apsivilko marškinius ir paėmė iš jos suknelę. 

— Gali viską sakyti, — tarė ramiai, — žinau, kad ledi 
Bronvina turi aštrų liežuvį. Neprilupsiu tavęs, jeigu pa- 
kartosi jos žodžius. 

Mergina pakėlė akis: 

— Radau ją salėje; ten buvo ir kitų žmonių. Padaviau 
jai suknelę, ir suknelė, regis, ledi patiko. 

— Aha. Tęsk! 

— Bet kai pasakiau, jog tai nuo jūsų, ji sviedė suknelę 
ir sušuko, kad turinti vestuvinę suknelę ir kad nė už ką 
neapsivilksianti jūsų dovanotos. O milorde, tai buvo baisu! 
Ji kalbėjo labai garsiai, visi juokėsi, — vienu atsikvėpimu 
išpylė mergina. 

Stivenas paėmė iš jos suknelę ir davė varinį pensą. 

Kai tik tarnaitė išėjo, Krisas prapliupo juoktis: 

— Sakai, aštrus jos liežuvėlis? Panašesnis į durklą. 

Stivenas piktai įgrūdo rankas į liemenę. 

— Man jau gana! Laikas kada nors pamokyti tą mergą 
gerų manierų! 

Jis persimetė suknelę per petį ir išėjo iš kambario, 
dideliais žingsniais žengdamas į didžiąją salę. Jaunuolis 
nemažai vargo, kol gavo šį puošnų drabužį. Bronvina pa- 
siskundė, kad jis sugadino jos suknelę, kai įkrito į upelį, 

todėl Stivenas pamėgino užglaistyti savo kaltę ir padaryti 
nuotakai malonumą. Jis nujojo į miestą ir rado sidabruo- 
jančią medžiagą, nepašykštėjo keturioms siuvėjoms už tai, 
kad per vieną naktį pasiūtų suknelę. Sunki ir puošni, ji 
blykčiojo ir žėrėjo net koridoriaus prietemoje. Tikriausiai 
kainavo kur kas brangiau negu visos Bronvinos suknelės 
kartu sudėjus. 

Ir vis dėlto Bronvina atsisakė ją rengtis. 

Stivenas bemant ją išvydo, kai tik peržengė didžiosios 
salės slenkstį. Ji sėdėjo pridėliorame pagalvių krėsle; vil- 
kėjo dramblio kaulo spalvos šilkinę suknią. Šalia sėdėjo 
jaunuolis ir grojo kanklėmis. 

Stivenas atsisėdo tarp jų. 

Bronvina probrėkšmais žvilgrelėjo ir vėl nusigręžė. 

— Aš norėčiau, kad tu apsivilktum šią suknelę, — tarė 
jis ramiai. | 

Kažkas netoliese sukikeno: 

— Ir vėl bėdos su moterimi, Stivenai? 

Stivenas valandėlę sustingo, paskui ūmai kilstelėjo 
Bronviną iš vietos. Ji neištarė nė žodžio, tačiau jos niūri 
veido išraiška aiškiai rodė, kad neišdrįs pasipriešinti. Jau- 
nuolis kietai suspaudė Bronvinos riešą ir nusitempė pa- 
skui save. Bronvinos kojos painiojosi sijonuose, sykį ji vos 
neparpuolė, bet spėjo laiku kilstelėti ranka sunkų audinį. 
Mergina suprato, kad Stivenas nesustos ir paprasčiausiai 
nusitemps paskui save, jeigu ji suklups. 

Stivenas piktai įstūmė Bronviną į tuščią kambarį ir, 
užtrenkęs duris, sviedė suknelę ant lovos. 

— Apsivilk ją! — įsakė. 

Bronvina užsispyrė: 

— Nei dabar, nei ateity nepaklusiu tavo įsakymams. 

Jaunuolio žvilgsnis buvo niūrus ir nepalenkiamas. 

— Aš padariau viską, ką tik galėjau, kad pasiteisinčiau 
už pavėlavimą. 

— Pavėlavimą! - įniršo mergina. - Nejaugi galvoji, kad 
neapkenčiu tavęs tik dėl to? Nejaugi tiek mažai išmanai 
apie mane, kad gali galvoti, jog esu tokia pasipūtusi ir 
galinti neapkęsti tavęs vien už tai, jog tavo manieros kaip 
netašyto berno? Norėjau, kad tu šiandien pralaimėtum, 
nes Rodžeris Čatvortas labiau tiktų mano klanui. Gen- 
tainiai ims nekęsti tavęs kaip ir aš už tavo įžūlumą, už 
tai, jog manai, esą viskas pasaulyje priklauso tau. Tu net 
leidi sau galvoti galįs man diktuoti, kokia suknele apsi- 
rengus tekėti! 

Stivenas žengė žingsnį pirmyn, griebė ją už smakro 
taip, jog net pirštai įsmigo jai skruostus. 

— Man įkyrėjo klausytis šnekų apie tavo klaną, o dar 
labiau apie Rodžerį Čatvortą! Aš užsakiau suknelę, kad 
galėčiau tau dovanoti, bet esi pernelyg, užsispyrusi, per- 
nelyg kietasprandė, jog ją priimtum. — Mergina mėgino 
išsivaduoti, bet nepajėgė. Stivenas dar labiau suspaudė 
pirštus, — jai net ištryško ašaros. — Tu esi mano žmona, — 
tęsė jis. — Ir todėl privalai man paklusti. Aš nieko nežinau 
apie tavo gentainius ir galėsiu spręsti, tik kai pamatysiu. 
Tačiau žinau, kaip privalo elgtis žmona. Aš turėjau ne- 
mažai rūpesčių, kol buvo pasiūta suknelė, todėl ja nori 
nenori apsivilksi... 

— Ne! Aš nepaklusiu tau! Aš esu Makaran! 

— Po velnių! — suriko jaunuolis, sugriebęs Bronviną 
už pečių ir stipriai papurtęs. — Čia tau ne santykiai tarp 
Anglijos ir Škotijos, tarp vado ir klano nario! O tarp mud- 
viejų, tarp vyro ir moters! Tu apsirengsi šią suknelę todėl, 
jog esu tavo vyras ir taip noriu!! 

Stivenas liovėsi ją purtyti ir pamatė, kad jo tirada ne- 

padarė merginai jokio įspūdžio. Jis pasilenkė ir užsimetė 
Bronviną ant peties. 

— Paleisk mane! 

Stivenas nesivargino atsakyti ir sviedė ją kniūbsčią 
ant lovos. 

— Liaukis! Juk matai, kad man skauda! 

— Tu mane įskaudinai kur kas labiau, - rėžė jaunuolis, 
kol jo pirštai atseginėjo suknelės sagas. — Šiąnakt parody- 
siu tau žaizdas, kurias man padarė Rodžeris. Nejudėk, 
antraip aš paprasčiausiai suplėšysiu į skutus šitą prakeiktą 
suknelę! 

Bronvina tuoj pat aprimo. 

Stivenas priešiškai žvilgtelėjo jai į nugarą. 

— Atrodo, kad mintis apie pinigus tave labiausiai 
veikia. 

— Škotija — neturtinga šalis, ir mes negalime sau leisti 
tokių išlaidų kaip anglai. - Mergina gulėjo nejudėdama, 
kol Stivenas gaišo su sagomis. — Tu... gerai koveisi šian- 
dien rytą. 

Stivenas akimirką apmirė, paskui vėl ėmėsi sagų. 

— Tau turbūt nelengva šitaip sakyti, turint galvoje, kad 
vyleisi mano mirties. 

— Aš nenorėjau, kad kuris nors žūtų! Tiktai troškau... 

— Daugiau nebesakyk! Aš ir taip žinau, ko troškai! 
Rodžerio Čatvorto! 

Tai buvo keista valandėlė. Bronvina jautė nesupran- 
tamą artumą Stivenui, tarsi juodu pažinotų vienas kitą 
daugelį metų. Mergina suprato, jog nepajėgs jam paaiš- 
kinti, kodėl norėjo tekėti už Rodžerio. Jau ir taip daug 
sykių mėgino! O dabar netgi malonu išgirsti jo balse pa- 
vydo gaidelių. Tegu galvoja, esą ji kraustosi iš galvos dėl 
Rodžerio. Tai jam išeis tik į naudą. 

— Nagi stokis ir nusivilk suknelę! 

Bronvina net nesukrutėjo; jaunuolis, pasilenkęs virš 
jos, lūpomis palietė kaklą: 

— Nelauksime nakties. 

Jo žodžiai grąžino Bronviną į tikrovę. Ji skubiai nusi- 
rito nuo lovos ir susigriebė smunkančią suknelę. 

— Apsivilksiu tavo suknelę, bet pirmiau išeik. 

Stivenas atsirėmė ant alkūnės: 

— Nė negalvoju. 

Bronvina buvo bepradedanti ginčytis, bet greitai su- 
prato, kad beprasmiška. Be to, jis jau du kartus matė ją su 
šlapiais marškiniais. Taigi šį sykį jos kūnas kur kas mažiau 
kris jam į akis. Mergina nusivilko suknelę ir rūpestingai 
padėjo ant medinės skrynios. 

Stiveno akys godžiai ją sekiojo, ir, kai Bronvina jau 
ruošėsi paimti sidabrinę suknelę, jaunuolis trūktelėjo ją 
prie savęs, kad priverstų merginą prieiti kuo arčiau. Spėjo 
pabučiuoti į petį. 

Sunki sidabrinė medžiaga buvo graži, ir Bronvina 
susižavėjusi perbraukė ranka per sijoną. Suknelė gulėjo 
kaip nulieta, glaudžiai aprempusi liekną liemenį, lengvai 
nusileidžianti nuo klubų. Rengdamasi Bronvina su nuo- 
staba žvelgė į Stiveną. Apykaklė buvo iškirpta ne giliu 
kerurkampiu kaip reikalavo mada, o tik papuošta nerta 
apykaklaite. 

Stivenas patraukė pečiais, pamatęs jos nuostabą. 

— Pageidauju, kad mano nuosavybę galėtų mažiau 
matyti kiti vyriškiai. 

— Nuosavybę! - aiktelėjo mergina. — Ar tik nesirengi 
visiškai tvarkyti mano gyvenimo? Tau atrodo, jog jau ne- 
beturiu teisės pasirinkti sau suknelę? 

Jaunuolis nepatenkintas atkirto: 


PRIEKALNIŲ AKSOMAS 83 


— Žinojau, kad nuolaidumo tau neilgam užteks. O 
dabar prieik prie manęs, kad galėčiau užsegti sagas. 

— Pati susitvarkysiu. 

Stivenas keletą minučių žiūrėjo į jos tuščias pastangas. 

— Įdomu, ar pajėgsi kada nors suprasti, kad aš tau ne 
priešas? 

— Tu esi priešas. Visi anglai - mano priešai ir mano 
klano priešai. 

Jaunuolis suspaudė tarp kojų Bronviną ir ėmė segti 
suknelę. Kai visos sagos buvo užsegtos, apgręžė merginą į 
save, kaip ir anksčiau stipriai laikydamas kojomis. 

— Tikiuosi, kad kada nors sugebėsiu įtikinti tave, kad 
esu tau daugiau negu anglas. — Jo rankos paglostė jos ran- 
kas. — Labai laukiu šios nakties. — Bronvina pamėgino 
išsisukti. Stivenas atsiduso ir paleido merginą. Atsisrojęs 
paėmė jos ranką: — Pastorius ir svečiai jau laukia. 

Bronvina nenoriai atsirėmė į jaunuolio ranką. Jo delnas 
buvo šiltas, sausas ir kietas nuo daugiamečių treniruočių. 
Už durų laukė Stiveno ginklanešys, laikydamas paruoštą 
sunkų aksominį šeimininko apsiaustą. Bronvina žiūrėjo, 
kaip Stivenas dėkojo berniukui, su pasididžiavimu žvelgian- 
čiam į savo poną ir linkinčiam jam sėkmės ir laimės. 

Stivenas nusišypsojo ir pakėlė Bronvinos ranką sau 
prie lūpų. 

— Laimės, — tarė. — Kaip tu manai, ar galime tikėtis 
laimės? 

Mergina nusigręžė ir nieko neatsakė. Susikibę už pa- 
rankių juodu nulipo laiptais žemyn. Sidabrinė suknelė slė- 
gė, kiekvienas žingsnis priminė būsimojo vyro valdžią. 

Apačioje susirinko svečiai, visi - sero Tomo draugai, 
vyriškiai, kurie kovėsi su kalniečiais. Jie visiškai nesistengė 
slėpti savo priešiškumo škotams ir su pašaipa kalbėjo, kaip 

Stivenas šiąnakt „nugalės“ priešą. Jie šaipėsi, kaip Bronvina 
grūmėsi su jais po tėvo žūties. Daugelis darė užuominas, 
kad jeigu Bronvina lovoje parodys bent pusę savo tempe- 
ramento, tai Stiveno laukia nemenkas malonumas. 

Mergina aukštai pakėlė galvą ir sau kartojo, kad yra 
Makaran ir privalo elgtis taip, kad klanas galėtų ja didžiuo- 
tis. Anglai — žiaurūs ir pagyrūnai, todėl ji nenusižemins 
iki jų, atsikirsdama į šlykščius juokelius. 

Stiveno ranka suspaudė jos delną dar stipriau, ir Bron- 
vina nustebusi atsigręžė į jį. Jaunuolio veide buvo sustingu- 
si iškilminga išraiška, lūpos kietai sučiauptos. Matėsi, kad 
kažko nepatenkintas. O ji tikėjosi, jog būsimajam vyrui jo 
tėvynainių komentarai labai prie širdies, juk laimėjo karo 
trofėjų. Stivenas atsigręžė ir atidžiai pažvelgė į nuotaką; jo 
akys švietė liūdnai ir tarsi pasikeitė. 

Jungtuvės ilgai neužtruko. Tiesą sakant, ceremonija 
menkai panėšėjo į vestuves. Bronvina stojo prieš pastorių 
ir per akimirką suvokė, kokia ji čia vieniša. Kai galvodavo 
apie savo vestuves, tai įsivaizduodavo kalnus, pavasarį, vėl 
atgijusią žemę. Ją supdavo artimieji, visas klanas... 

Mergina pasuko galvą į Stiveną. Juodu klūpėjo šalia 
vienas kito mažoje sero Tomo pilies koplyčioje. Stiveno 
galva buvo nuolankiai nuleista. Koks tolimas ir svetinas 
šis žmogus! Kaip menkai jį pažinojo. Juodu išaugo dvie- 
juose skirtinguose pasauliuose, pripažino labai skirtingas 
tradicijas. Ją visą gyvenimą mokė, kad turi teises ir valdžią, 
kad tauta gali prašyti jos pagalbos. O šis anglas auklėtas 
visuomenėje, kur moterys mokamos tik siūti ir paklusti 
vyrams. 

Ir štai Bronvina priversta dalytis gyvenimu su šiuo 
svetimtaučiu. Jis jau leido merginai suprasti, jog laiko ją 
nuosavybe, tuo, kas neabejotinai priklauso jam ir ką gali 
prispausti. 

O šiąnakt... Bronvina net pasibaisėjo pagalvojusi, kas 
jos laukia. Šis vyriškis jai absoliučiai svetimas. Ji nieko apie 
jį nežino. Nežino, ką jis mėgsta valgyti, ar moka skaityti 
arba dainuoti, kokia jo šeima. Visiškai nieko! Ir vis dėlto 
jai reikės gultis į vieną lovą ir patirti su juo tai, kas pri- 
klauso pačioms intymiausioms gyvenimo pusėms, o visi 
berods galvoja, kad tai jai bus labai malonu! 

Stivenas irgi atsigręžė į merginą. Pajuto, kad ji ap- 
žiūrinėja jį, ir tai jam buvo malonu. Jos puikioji kakta 
rodė susirūpinimą. Jaunuolis truputį šyptelėjo norėdamas 
padrąsinti, bet būsimoji nusisuko, vėl užsimerkė ir su- 
gniaužė rankas. 

Bronvinai diena atrodė be galo ilga. Vyriškiai, dalyva- 
vę vestuvėse, net nemėgino slėpti savo perdėto smalsumo 
dėl būsimos nakties. Jie sėdėjo prie didelių lentinių stalų, 
valgė ir gėrė. Ir juo daugiau gėrė, juo šiurkštesni žodžiai 
sklido iš burnų, juo vaizdingesni darėsi gestai. Su kiekviena 
fraze, su kiekvienu tostu Bronvinos neapykanta anglams 
stiprėjo. Jie absoliučiai nekreipė dėmesio, kad ji moteris; 
jiems ji buvo tik malonus trofėjus. Kai Stivenas palietė 
jos ranką, mergina atsitraukė, ir šis judesys sukėlė naują 
kimaus juoko priepuolį. Bronvina nebežiūrėjo į vyrą, bet 
akies krašteliu pastebėjo, kad jis išgėrė didelį puodelį stip- 
raus raudonojo vyno. 

Artinosi vakaras. Du pasigėrę kareiviai pradėjo kivir- 
čytis, paskui susipliekė. Bet niekas nemėgino jų sustab- 
dyti, - mat mušeikos buvo pernelyg girti, kad sužalotų 
vienas kitą. 

Bronvina labai mažai valgė ir dar mažiau gėrė. Kuo 
labiau artėjo naktis, tuo stipriau ją ėmė nerimas. Mora- 
ga buvo teisi: būsimoji naktis ją labai gąsdino. Mergina 
mėgino save įtikinti, kad yra pakankamai narsi. Ji keletą 

kartų vadovavo nuvarant Makgregorų galvijus. Susisupusi 
į pledą, miegojo per sniego audrą. Netgi grūmėsi prieš 
anglus petys į petį su tėvu. Bet niekas negąsdino jos taip, 
kaip būsimoji naktis. Ji žinojo apie fizinį sueities aktą, bet 
kas būna po to? Ar nepasikeis ji pati? Ar po to nepriklausys 
Stivenui Montgomeriui, kaip jis ir pageidauja? Moraga 
sakė, kad meilė malonus dalykas, bet Bronvina matė, kaip 
jaunuoliai virsdavo mėmėm tik todėl, kad įsimylėdavo. Ji 
regėjo, kaip laimingos, energingos moterys virsdavo nuo- 
lankiomis storulėmis po to, kai vyras joms užmaudavo ant 
piršto žiedą. Vestuvių guolyje įvyksta dar kažkas, ne tik 
fizinis susijungimas, ir ta nežinia baugino Bronviną. 

Kai priėjo Moraga ir pasakė, kad laikas ruoštis nakčiai, 
Bronvinos veidas išblyško, o rankos sugniaužė krėslo po- 
rankių drožinėtus liūtus. 

Stivenas valandėlę palaikė jos ranką savojoje: 

— Jie pavydi. Prašau tavęs,. nekreipk į juos dėmesio. 
Netrukus mes užtrenksime duris jiems prieš nosis. 

— Aš labiau norėčiau likti čia, — piktai atrėžė Bronvina, 
bet įkandin Moragos išėjo iš didžiosios salės. 

Moraga tylėdama atsagstė sidabrinę suknelę. Bronvina 
kaip paklusni lėlė nuoga įsliuogė į lovą. Rebas atsigulė ant 
grindų prie pat lovos. 

— Pas mane, Rebai! — pašaukė senė. Šuo net nesukru- 
tėjo. — Bronvina! Įsakyk Rebui išeiti. Jam nebus smagu 
matyti tai, kas čia vyks. 

Bronvina piktai blykstelėjo akimis: 

— Tu, matau, baiminiesi dėl šuns, o ne dėl manęs! Ne- 
jaugi visi mane paliko? Rebai, neišeik! 

— Tu gailiesi tik savęs, tik pati sau rūpi! Kai viskas 
baigsis, būsi kur kas linksmesnė. — Moraga nutilo, nes 
plačiai atsilapojo durys. 

Stivenas lėkte įlėkė į kambarį ir užtrenkė už savęs 
duris. 

— Štai kas, Moraga! — šūktelėjo jis. — Greit išeik. Jie 
subjurs, kai pamatys, kad pabėgau. Bet, deja, daugiau nė 
valandėlės nebegaliu pakęsti. Padariau viską, kad Bronvinai 
nereikėtų kęsti jų šiurkštybių. Po velnių visus! 

Moraga nusišaipė ir timptelėjo jį už rankos: 

— Esi šaunus vyrukas. — Senė prisilenkė prie jo. - Tik 
nepamiršk šuns. 

Išeidama paplekšnojo Stivenui per ranką. Jis atidarė 
jai duris ir vėl užkabino kabliu. 

Stivenas atsigręžė į Bronviną ir nusišypsojo. Moteris 
atsisėdo, ir jos juodieji plaukai tarsi krioklys subangavo 
ant pagalvės. Jos veidas buvo blyškus, akys išsiplėtė iš 
baimės. Pabalo pirštų, prispaudusių antklodę prie veido, 
sąnariai. 

Stivenas sunkiai atsisėdo ant lovos krašto ir nusimovė 
batus, paskui nusivilko apsiaustą ir liemenę. 

— Labai apgailestauju, kad mūsų vestuvės buvo ne itin 
džiaugsmingos, — tarė sagstydamasis marškinius. — Dėl 
to, kad sero Tomo pilis stūkso labai arti sienos, moterys 
baiminasi čia atvykti. 

Vyras nutilo, nes išgirdo, kaip kažkas pasibeldė į 
duris. 

— Taip netinka, Stivenai! — riaumojo girti svečiai. — 
Mes irgi norime pamatyti nuotaką. Juk turėsi ją visą 
gyvenimą! 

Stivenas atsistojo ir, atsigręžęs į žmoną, nusisegė kardą 
ir durklą. 

— Jie greitai nueis. Vyrukai pernelyg prisiragavo, kad 
ką nors bloga padarytų. 

Nusirengęs jis atsigulė šalia Bronvinos ir nusišypsojo 

pamatęs, jog ji atkakliai žvelgia į šalį. Ištiesė ranką, norė- 
damas paliesti jos skruostą. 

— Ar aš toks baisus, kad net negali į mane žiūrėti? 

Ir čia Bronvina atgijo: ūmai iššoko iš lovos ir susisu- 
po į antklodę. Prisiglaudė nugara prie sienos, o nustebęs 
Rebas priėjo ir atsitūpė priešais. Mergina neatitraukdama 
akių žvelgė į gulintį Stiveną. Jos nuogas kūnas, jo raume- 
ningos kojos, apžėlusios šviesiais plaukais, atrodė keistai 
bejėgiškai. Krūtinė pūpsojo dar galingesnė negu matėsi pro 
drabužius. Bronvina tvirčiau prisispaudė prie sienos. 

— Neliesk manęs, - sušnibždėjo ji. 

Lėtai, rodydamas didžiausią kantrybę, Stivenas nu- 
leido kojas. Bronvina, akylai sekusi kiekvieną jo judesį, 
suprato, jog; vyras tokį jos elgesį palaikė apmaudžia kliū- 
timi. Stivenas praėjo pro ją prie stalo, ant kurio stovėjo 
grafinas, taurės ir vaza su vaisiais, ir įpylė vyno. 

— Išgerk ir nusiramink. 

Bronvina išmušė taurę jam iš rankos. Taurė nulėkė 
per visą kambarį ir sudužo. 

— Neleisiu tau prie savęs net prisiliesti! —- pakartojo ji. 

— Bronvina, tu paprasčiausiai pernelyg nerviniesi. Bet 
kuri nuotaka bijo pirmojo karto. 

— Pirmojo karto! - riktelėjo mergina. - Nejaugi manai, 
kad tai man pirmasis kartas? Miegojau gal su puse mūsų 
klano vyriškių! Tiesiog nenoriu, kad kažkoks bjaurus an- 
glas liestų mane. 

Stivenas ir toliau kantriai šypsojosi. 

— Neblogiau už tave žinau, kad tai melas. Šitaip ne- 
bijotum, jeigu jau būtum pratusi su vyriškiais. O dabar 
prašau nusiraminti. Beje, o ką daugiau ir gali daryti? 

Bronvina neapkentė jo dėl tokio pasitikėjimo, dėl savo 
bejėgiškumo. Ji visko jame nekentė. Stivenas stovėjo sau 

prieš ją ramus ir pasitikintis. Net nuogas spinduliavo jėgą. 
Netikėtai Bronvina nusišypsojo, nes sugalvojo, kaip nu- 
pūsti nuo jo veido tą pasipūtėlišką išraišką. 

— Rebai! - sukomandavo mergina. — Imk jį! 

Didžiulis šuo dvejojo tik akimirką, paskui šoko steng- 
damasis pasiekti Stiveno galvą. 

Jaunuolis atšlijo, sureagavęs dar greičiau už šunį. Kai 
Rebas — riaumojanti masė su ilgomis aštriomis iltimis — 
puolė jį, Stivenas sulenkė ranką ir smogė kumščiu iš šono 
į didžiulę kvadratinę šuns galvą. Rebo šuolis bemat pa- 
keitė kryptį, ir gyvulys smarkiai trenkėsi į sieną, o paskui 
sukniubo ant grindų. 

— Rebai! — suriko Bronvina ir, nusimetusi antklodę, 
puolė prie šuns. 

Šuo pamėgino atsistoti, bet susvyravo. 

— Tu sužeidei jį! - suriko Bronvina, žvilgtelėjusi į sto- 
vintį greta Stiveną. 

Stivenui pakako vieno žvilgsnio, kad įsitikintų, jog 
šuniui nieko bloga neatsitiko, paskui jo akys įsmigo į 
merginą. Prasižiojęs jis žiūrėjo į jos krūtis su rausvais spe- 
neliais, į apvalius klubus, į odą, panašią į dramblio kaulo 
spalvos atlasą. 

— Užmušiu tave už tai! - įšėlo Bronvina. 

Stiveną taip pakerėjo jos grožis, jog net nepamatė, 
kaip mergina griebė ant stalo gulėjusį peilį. Tai buvo at- 
šipęs peilis, bet aštriu galu. Jaunuolis išvydo blykstelint 
ašmenis sekunde anksčiau, negu jie turėjo įsmigti jam į 
petį, ir atšlijo, todėl peilis tik negiliai gribštelėjo. 

— Velniai rautų! - riktelėjo jis, užspaudęs žaizdelę ran- 
ka. Staiga pasijuto baisiai pavargęs. Pro pirštus ėmė sunktis 
kraujas. Atsisėdo ant lovos ir atidžiai apžiūrėjo petį. 


— Arplėšk gabalą paklodės, kad galėčiau perrišti petį. 

Bronvina net nekrustelėjo laikydama peilį rankoje. 

Stivenas žvilgtelėjo į ją. Vėl akimis ryte rijo merginos 
kūną. 

— Daryk, ką sakiau! - pakartojo jaunuolis. Bronvina 
pasilenkė ir atplėšė ilgoką juostą nuo paklodės, o likusią 
dalį apsivyniojo aplink save. 

Stivenas neprašė padėti. Perrišęs žaizdą viena ranka ir 
dantimis, atsisuko į šunį. 

— Rebai, eikš čia, — tarė ramiai. Šuo tuoj pat paklu- 
so. Stivenas atidžiai apžiūrėjo šuns galvą ir pamatęs, kad 
ji nenukentėjo, paglostė gyvulį, ir Rebas patrynė galvą į 
vyriškio ranką. 

— Geras šunelis. O dabar eik miegoti. - Ir Rebas nu- 
pėdino ten, kur jam nurodė jaunuolis, ir atsigulė. 

— O dabar, Bronvina, — tarė ta pačia intonacija, — eik 
į lovą. 

— Aš ne Rebas, kad greitai keisčiau savo nuomonę. 

— Velniai tave rautų! - pyktelėjo Stivenas, paskui vienu 
šuoliu pasiekė merginą ir apglėbė per liemenį. Nutraukė 
nuo jos paklodę ir sviedė ant grindų. — Tau teks išmokti 
man paklusti, net jeigu reikėtų šiek tiek pliaukštelėti. — 
Permetė ją sau per kelį ir ėmė skausmingai talžyti per jos 
stiprius apvalius sėdmenis taip, kad ant jų liko raudoni 
pėdsakai. 

Baigęs egzekuciją, Stivenas sviedė Bronviną į lovą. 
Jis nepastebėjo, kad merginai iš skausmo ištryško ašaros 
iš akių, ir išsitiesė šalia. Paskui apglėbė viena ranka per 
liemenį ir prisispaudė. 

Akimirką Stivenas gulėjo nejudėdamas, jausdamas 
švelnią Bronvinos odą. Pasiutusiai norėjo pasimylėti, bet 
netikėtai pasijuto labai labai pavargęs. Šiandien rytmetį 
kovėsi su Rodžeriu, o vakare su Bronvina. Pats nepajuto, 


PRIEKALNIŲ AKSOMAS 91 


kaip jį apėmė pasitenkinimo jausmas: jis turėjo ją, ji pri- 
klausys jam visą likusį gyvenimą. Stiveno raumenys pa- 
mažu suglebo. 

Bronvina nekrutėdama gulėjo šalia Stiveno, kaupdama 
visą savo narsą ir laukdama, kas neišvengiamai bus. Užpa- 
kalis degė nuo pėrimo, mergina retsykiais kūkčiojo. Kai 
pajuto, kad Stivenas atsipalaidavo, kai išgirdo jo lygų alsa- 
vimą, be jokių abejonių rodantį, jog jis užmigo, atsiduso 
su palengvėjimu ir... jai pasidarė labai apmaudu. Pamėgino 
pasitraukti nuo vyriškio toliau, bet veltui. Supratusi, kad 
nieko daugiau nebepadarys, Bronvina atsileido. Pajuto, 
kad netgi malonu jausti jo kūną. Jaunuolio petys buvo 
sunkus ir stiprus, todėl tyliai padėjo ant jo savo galvą. 
Žvakės baigė degti, ir Bronvina svajingai nusišypsojo, kai 
Stivenas įsikniaubė jai į plaukus. 


/0 | 
(eks ži 
Ė Žo 


Rytą Stivenas nubudo itin anksti. Pirmą akimirką tik 
juto skausmą ir tempimą sužeistame petyje. Kambaryje 
buvo tamsu ir tylu, tik silpna rausva švieselė skverbėsi pro 
aukštą langą. 

Ir ūmai Stivenas užuodė Bronvinos kvapą. Jos tankūs 
plaukai buvo apsiviję apie jo ranką. Jos šlaunys ilsėjosi 
tarp jo kojų. Ir tą pačią sekundę jaunuolis pamiršo visus 
nemalonius pojūčius. Lėtai ir giliai atsikvėpė ir pažvelgė 
į žmoną. Kai ji gulėjo štai šitaip miegodama ir atsipalai- 
davusi, kai akys nesvaidė neapykantos žaibų, jos nuleistas 
smakras buvo bejėgiškas, švelnus ir moteriškas. 

Stivenas atsargiai palietė ranka jos skruostą. Skruostas 
buvo švelnus kaip vaiko, apvalus ir rausvas nuo miego. 

Panėrė pirštus į žmonos plaukus ir žiūrėjo, kaip garbanos 
pasklinda ant rankos tarsi vijoklinės rožės ūgliai. Atrodė, 
geidė Bronvinos visą gyvenimą. Ji buvo jo svajonių mo- 
teris. Stivenas dabar visiškai nenorėjo išplėšti malonumo 
jėga. Taip ilgai laukė, jog dabar svajojo neskubėdamas 
gėrėtis ja. 

Stivenas jau šypsojosi, kai Bronvina atmerkė akis. Jis 
stengėsi nedaryti staigių judesių, nieko, kas galėtų ją iš- 
gąsdinti. Didelės žydros akys ir pusė veido panėšėjo į elnės 
akis. Tokia ganėsi Montgomerių valdose. Būdamas vaikas, 
Stivenas prislinkdavo arčiau, sėdėdavo ir žiūrėdavo; po 
kurio laiko ji nustojo berniuko bijoti. 

Jis palietė Bronvinos petį, perbraukė per ranką. Lėtai 
pakėlė prie savo lūpų jos pirštus ir, įkišęs vieną sau į burną, 
pažvelgė žmonai į akis ir vėl nusišypsojo. Bronvina žvelgė 
į vyrą su nerimu, tarsi baimindamasi, kad jis atims iš jos 
kažką daugiau negu nekaltybę. Vyras norėjo nuraminti 
žmoną, bet suprato, kad žodžiais to nepadarysi, kad vie- 
nintelis būdas — pažadinti atsakomąjį geismą. 

Stivenas kilstelėjo ir išlaisvino abi savo rankas; pajuto, 
jog Bronvina įsitempė. Viena ranka laikė jos pirštus, lies- 
damas jų pagalvėles liežuviu ir dantimis, o kita perbraukė 
per liemenį ir ėmė glamonėti šlaunis. Merginos kūnas buvo 
stiprus, nuo pratybų raumenys pasidarė kieti ir gumburia- 
vo po švelnia oda. Jaunuolis pajuto, kaip Bronvina giliai 
įkvėpė, kai palietė jos krūtis. Švelniai liesdamas didžiuoju 
pirštu spenelį, Stivenas juto, kaip įsitempė žmonos kūnas 
nuo lytėjimo, kad ji neatsipalaidavo. Vyras truputį paniuro 
supratęs, kad negali nieko pasiekti. Visos jo glamonės kėlė 
žmonai tik didelį nerimą. 

Jo ranka nuslydo nuo krūtinės prie šlaunų. Palenkė 
galvą ir pabučiavo Bronvinai į kaklą, paskui perbėgo lū- 

pomis petį ir žemyn prie krūtų, tuo pat metu glamonėda- 
mas apvalius kelius. Staiga pajuto, jog žmona krūprelėjo 
iš malonumo, ir nusišypsojęs ėmė bučiuoti kairiąją krūtį 
ir stipriai glėbti per liemenį. Bet Bronvina budriai sekė 
visus jo judesius. 

Nusiminęs atšlijo. Gulinti ant nugaros Bronvina 
nustebusi pažvelgė į jį. Jaunuolis perbraukė pirštais per 
jos smilkinį. Plaukai pasileido kaip skystų juodų perlų 
krioklys. 

„Ji ne tokia, — pagalvojo, - ne tokia kaip kitos. Ypa- 
tinga, nuostabi.“ 

Stivenas nusišypsojo jai ir staiga nusviedė antklodę, 
dengusią žmonos kojas. 

— Ne, — sušnibždėjo Bronvina, — prašau tavęs, ne- 
reikia. 

Merginos kojos buvo puikios — ilgos ir grakščios. Ji 
visą gyvenimą jodinėjo ir bėgiojo po lygumas ir kalvas. Iš 
to, kaip ji suvirpėjo, kai Stivenas vėl palietė kelius - o ne 
krūtis, kaip buvo manęs anksčiau, — suprato, kad šlaunys 
jai yra didžiausio malonumo šaltinis. 

Jaunuolis pasislinko prie kojūgalio ir išplėręs akis gėrė- 
josi žmonos grožiu. Paskui pasilenkė į priekį ir suėmė ran- 
komis jos kulkšnis; po kurio laiko lėtai perbraukė pirštais 
per kelius ir šlaunis. Bronvina šoktelėjo kaip nudilginta. 

Stivenas kimiai nusijuokė ir vėl paglostė jai kojas. 
Suėmęs pėdas, ėmė bučiuoti kulkšnis. Godžiai bučiavo 
kelius, liežuviu liesdamas švelnius įlinkimus. 

Bronvina neramiai sujudo po vyru. Lengvas malo- 
numo virpulys persmelkė jos kūną, nubėgo rankomis ir 
pečiais. Ji dar niekada nebuvo nieko panašaus jautusi. Visas 
kūnas virpėjo, ji ėmė tankiai alsuoti. 

Stivenas staiga apvertė ją ant pilvo ir pabučiavo pa- 

kinklius. Bronvina stipriai išsirietė, bet Stivenas ranka pri- 
spaudė ją prie lovos. Mergina įkniaubė veidą į pagalvę ir su- 
dejavo tarsi iš skausmo. Stivenas vis stipriau glamonėjo. Jo 
rankos ir lūpos tyrinėjo kiekvieną jos jautrių kojų colį. 

Jaunuolis taip stipriai jos geidė, kad nebegalėjo susilai- 
kyti. Vėl ją apvertė ant nugaros, jų lūpos susiliejo bučinyje. 
Bet Stivenas nesitikėjo tokio jos aistros protrūkio. Bron- 
vina įsikibo į jį ir nebepaleido. Jos lūpos, regėjos, troško 
iščiulpti jį visą. Stivenas žinojo, ko ji geidžia, ir suprato, 
jog pati to dar nesuvokia. 

Bronvina traukė jį prie savęs, nesulaikomai spausda- 
ma rankomis jo nugarą ir pečius. Stivenas trumpam iš- 
sivadavo, paskui nusileido, ir jos kojos pačios prasiskėtė. 
Bronvina jau buvo pasirengusi jį priimti. Jos akys plačiai 
atsivėrė, ji sudejavo, kai jis įėjo į ją, paskui užsimerkė, at- 
lošė galvą ir nusišypsojo. 

— Taip, — sušnibždėjo ji, — taip, taip. 

Stivenui pasirodė, kad tuoj sustos širdis. Jos vaizdas, 
jos kimiai ištarti žodžiai gundė labiau už bet kokius meilės 
eilėraščius. 

Čia tai bent moteris! Moteris, nebijanti vyro, gebanti 
jam prilygti aistros galia. 

Stivenas ėmė ritmingai judėti, ir Bronvina nesvyruo- 
dama atsidavė jo valdžiai. Moters rankos glamonėjo jo 
kūną, glostė jo šlaunis, ir Stivenui atrodė, kad jis gali mirti 
nuo didėjančio geismo. Žmona sutiko jį taip pat aistringai, 
kaip ir jis ją. Kai juodu susiliejo finaliniame protrūkyje, 
Stiveną sukrėtė toks stiprus drebulys, kad atrodė, gali su- 
plėšyti į gabalus. 

Jis susmuko ant Bronvinos visas šlapias nuo prakaito 
ir apglėbė ją taip, jog vos nepasmaugė. 

Bronvina nesipriešino ir nesupyko, kad nebegali kvė- 

puoti. Akimirką net galvojo, kad tuoj mirs. Neįmanoma 
tai patirti ir likti gyvai. Ji virpėjo visu kūnu ir jautė, jog 
nepajėgia net piršto pajudinti; ir nepajėgtų, nors ir gra- 
sintų mirtimi. Apglėbusi Stiveną rankomis ir kojomis, ji 
paniro į snaudulį. 

Nubudusi Bronvina pažvelgė į mėlynas ir patenkin- 
tas vyro akis. Saulės šviesa liejosi kambaryje, ir Bronvina 
akimirksniu prisiminė visa, kas tarp jų įvyko. Pajuto, kad 
rausta. Keista, bet dabar ji net nebegalėjo įsivaizduoti, 
kokie jausmai privertė šitaip atsipalaiduoti. 

Stivenas paglostė žmonai skruostą; jo akys juokėsi. 

= Žinojau, kad dėl tavęs verta kautis, — tarė jis. Bron- 
vina atsitraukė tolėliau. Jautėsi gerai, galima sakyti, kur 
kas geriau negu pastarosiomis dienomis, — mat liko tokia, 
kokia buvo. Praleido naktį su vyru ir nepasikeitė. Kaip ir 
anksčiau nekentė Stiveno, jis vis dar tebebuvo jos priešas. 
Neįsivaizduojamai įžūlus pagyrūnas. 

— Ir tai viskas, ką aš tau reiškiu, tiesa? Tau esu tik 
mergšė, sušildžiusi guolį? 

Stivenas tingiai nusišypsojo: 

— Tu beveik uždegei jį. - Palietė ranka žmoną. 

— Paleisk! — piktai riktelėjo ji ir, iššokusi iš lovos, griebė 
aksominį chalarą. 

Į duris pasibeldė ir, nešdama ąsotį karšto vandens, 
įžengė Moraga. 

— Visą naktį girdėjau jūsų kivirčus, — gudriai pa- 
mirksėjo ji. 

— Turėjai girdėti ir kitokius garsus, — atsiliepė Stivenas, 
atmesdamas už galvos rankas. 

Moraga pasisuko į vyrą ir šyptelėjo. Jos sename veide 
išryškėjo tokia daugybė raukšlių, kad per jas nebesimatė 
akių. 

— Tu atrodai labai patenkintas savimi. — Ji apmetė Sti- 
veną pritariamu žvilgsniu — jo įdegusi oda ryškiai skyrėsi 
nuo paklodės, net atsipalaidavę sunkūs raumenys ir iškili 
krūtinė atrodė kur kas galingesni. 

— Turiu pasakyti, daugiau negu patenkintas. Ne nuo- 
stabu, kad kalniečiai niekada neatvažiuoja į pietus. - Jo 
akys slankiojo Bronvinos kūnu; žmona žvelgė į jį su ne- 
apykanta. 

Tarpduryje pasirodė Krisas Odlėjus. 

— Ar mums negalima vieniems likti? - šūktelėjo Bron- 
vina ir nusisuko į langą. Rebas tupėjo šalia. Ji nepaglostė 
šuns, nes jai atrodė, kad jis išdavė ją ir vakar vakare, ir šįryt, 
kai leido Stivenui... leido... Jos veidas vėl užkaito. 

Stivenas nusišypsojo Krisui: 

— Ji norėtų likti viena su manimi. 

— O kas tavo rankai? — paklausė Krisas, linktelėjęs į 
tvarstį su sudžiūvusiu krauju. 

Stivenas gūžtelėjo pečiais: 

— Nesėkmė. Dabar, kai judu abu įsitikinote, jog mes 
neperkandome vienas kitam gerklės, galbūt paliksite mus 
vienus su žmona, kad ji galėtų sutvarkyti mano žaizdą? 

Moraga ir Krisas šyptelėjo ir, sviedę žvilgsnius į su- 
stingusią Bronviną, išėjo. 

Bronvina atsigręžė į Stiveną. 

— Viliuosi, tu nukraujuosi ir mirsi, - sviedė jam. 

— Ateik čia, — tarė jis kantriai ir švelniai, paskui ištiesė 
jai ranką. Bronvina pakluso. Stivenas paėmė ją už rankos ir 
pasisodino šalia savęs. Pasislinko arčiau prie jos, antklodė 
nuslydo, apnuogindama vyro liemenį ir šlaunis. Bronvina 
nusigręžė, o po akimirkos atsisukusi žvilgtelėjo jam į akis. 
Ji turėjo susivaldyti ir nuslopinti stiprų norą jį paliesti. 

Stivenas, laikydamas abi jos rankas savojoje, kita ranka 
paglostė jai skruostą. 

— Galbūt aš pernelyg dažnai erzinu tave. Tu sutei- 
kei man šįryt didžiulį malonumą. — Jis matė, kaip lėtai 
rausta jos skruostai. — O dabar sakyk, ką galiu padaryti, 
kad suteikčiau tau malonumą, išskyrus, žinoma, šuolį 
pro langą? 

— Noriu grįžti namo, - atsakė žmona ramiai, jos balse 
nuskambėjo visas susikaupęs liūdesys. - Noriu grįžti namo, 
į kalnus, į savo klaną. 

Vyras pasilenkė ir pabučiavo ją į lūpas - švelniai, kaip 
tik mokėjo. 

— Tuomet galime joti kad ir šiandien. 

Bronvina nusišypsojo jam ir atsistojo norėdama eiti. 
Bet Stivenas stipriai laikė už rankų. Vieną akimirką jos 
veidas vėl pasidarė šaltas. 

— Tu manimi, be abejo, nepasitiki? — Jis žvilgtelėjo į 
kraujuotą tvarstį ant savo peties. - Reikia perplauti žaizdą 
ir gerai perrišti. 

Bronvina išsisuko iš jo rankų. 

— Tai padarys Moraga; esu tikra, jai bus itin malonu, 
nes ji labai tavęs nori. 

Stivenas nusimetė antklodę ir atsistojęs apkabino 
žmoną: 

— Kaip norėčiau, kad tavo balse pasigirstų bent lašelis 
pavydo. Moraga čia niekuo dėta. Tu mane sužeidei, tu ir 
gydyk. 

Bronvina negalėjo net pajudėti, tiesiog nebepajėgė 
galvoti, kai vyras priglaudė prie savęs. Prisiminė savo po- 
jūčius, kai jo lūpos bučiavo kojas. Netikėtai atstūmė jį: 

— Gerai, aš perrišiu. Manau, verčiau sutikti, negu gin- 
čytis su tavimi. Tuomet galėsime keliauti namo. 

Stivenas atsisėdo ant kėdės prie lango, atsilošė atgal, 
sakytum, pamiršęs, jog neapsirengęs. Ištiesė žmonai rankas 
ir nusišypsojo išvydęs, jog ji stengiasi nežiūrėti į jį. 

Bronviną erzino jo pasitenkinimas savimi, jo ramus 
žinojimas, įsitikinimas, jog jo artumas veikia ją; moteris 
niršo, kad gražus vyro kūnas taip traukia jos žvilgsnį. Ėmu- 
si atrišti tvarstį, ji klastingai šyptelėjo ir stipriai trūktelėjo. 
Gabalėlis nuplėštos odos ir jau užsidėjęs šašas atplyšo nuo 
žaizdos. 

— Velniai tave rautų! — riktelėjo Stivenas pašokda- 
mas iš vietos. Griebė ją už sprando ir prisitraukė prie 
savęs: — Tu dar pasigailėsi! Kada nors suprasi, kad vienas 
mano kraujo lašas brangesnis už visą tavo neapykantą, 
kurią taip popini! 

— Tai tavo švenčiausias noras? Galiu tave užtikrinti, 
kad to niekada nesulauksi! Ištekėjau už tavęs tik todėl, kad 
vedybos išgelbėjo mano klaną nuo tarpusavio pjautynių. 
Ir neužmušiau tavęs vien dėl to, jog priešingu atveju tavo 
karalius pridarytų daug žalos mano tautai. 

Stivenas taip stipriai stumtelėjo žmoną nuo savęs, kad 
ji nulėkė ant lovos. | 

— Tu manęs neužmušei! — pašaipiai pakartojo Stivenas. 
Kraujas bėgo jo ranka iš vėl atsivėrusios žaizdos. Jis atsistojo, 
susirinko savo drabužius nuo grindų. - Pernelyg gerai apie 
save galvoji, — tarė maudamasis kelnes. Liemenę ir marš- 
kinius persimetė per ranką. — Po valandos būk pasirengu- 
si, - abejingai metė triukšmingai uždarydamas duris. 

Po vyro išėjimo kambaryje stojo nenatūrali tyla, ji 
atrodė pernelyg tuščia ir skaudi. Bronvina, žinoma, džiau- 
gėsi, kad Stivenas išėjo. Trumpam susimąstė, kas gi jam 
perriš ranką, paskui gūžtelėjo pečiais. Koks jai skirtumas? 
Priėjo prie durų ir pašaukė Moragą. Per likusią valandą 
reikėjo daug ką padaryti. 

Nesustodami juodu šuoliavo visą dieną ir visą vakarą. 
Bronvina jautė, kad kuo labiau tolsta į šiaurę, tuo širdyje 
ir galvoje jai lengvėja ir šviesėja. Ji nemėgo triukšmo ir 
didelės gurguolės, sekančios iš paskos. Būdama škotiškai 
taupi, Bronvina laikė, kad tokių atsargų išvis nereikia. 
Škotas būtų pasiėmęs tik tai, ką gali užsimesti ant nuga- 
ros, tik tiek maisto, kiek telpa kelionės krepšyje. Vidur- 
dienį anglai padarė pastovį, kad paruoštų pietus. Bronvina 
pernelyg skubinosi toliau joti, todėl nenorėjo gaišti laiko 
valgymui. 

— Sėsk! - įsakė Stivenas. — Čia šokinėdama tik nervini 
mano žmones. 

— Tavo žmones! O kaip dėl mano žmonių? Jie laukia 
manęs! 

— Vienu metu galiu rūpintis tik viena žmonių grupe. 

— Tu gali... - buvo bepradedanti Bronvina, bet nutilo. 
Keletas Stiveno karių susidomėję žvelgė į juos. Kristoferis 
Odlėjus jai nusišypsojo ir mirktelėjo. Bronvina suprato, 
kad jis malonus jaunuolis, bet dabar niekas jai nepatiko. 
Ji troško kuo greičiau ištrūkti iš šių prakeiktų lygumų. 

Naktį jie perkirto Grempajensą — žemus kalnus, iš- 
raižytus plačių slėnių. Tereikėjo tik ten įjoti, ir oras pa- 
sidarė vėsesnis, kraštovaizdis erdvesnis; Bronvina ėmė 
laisviau alsuoti. Jos pečiai išsitiesė, — moteris leido sau 
atsipalaiduoti. 

— Bronvina! - kreipėsi šalia jojantis Stivenas. - Turime 
sustoti nakčiai. 

— Sustoti?! Bet... — Ji suprato, kad nėra prasmės prieš- 
tarauti. Tiktai Moraga pritarė jos jausmams, visi kiti norėjo 
pailsėti, o tik paskui keliauti. Moteris giliai atsiduso ir pa- 
galvojo, kad artėjantys namai padės jai šiąnakt užmigti. Ji 
nušoko nuo žirgo ir atrišo krepšius nuo balno. Pagaliau ji 
gali nusivilkti tą nepatogią suknelę. 

— O čia kas? — paklausė Stivenas, bakstelėjęs pirštu į 
pledą, permestą per žmonos ranką. — Tai širą buvai apsiren- 
gusi pirmąjį vakarą, kai mudu susitikome? — susidomėjo 
jis, ir akys suliepsnojo nuo prisiminimų. 

Bronvina trūktelėjo pledą ir nuėjo į tamsą po medžiais. 
Buvo nelengva atsisagstyti anglišką suknelę, bet ji ryžosi 
pagaliau atsikratyti nemėgstamų drabužių. Nusivilko ir 
kruopščiai ištiesė juos ant akmenų; dabar stovėjo tamsoje 
bemaž nuoga. Škotų rūbai buvo paprasti ir nekaustė ju- 
desių. Ji užsitempė minkštus medvilnės marškinius, ant 
jų dar vienus — šafrano spalvos, su ilgomis rankovėmis. 
Rankovės buvo rauktos ant pečių ir prie rankogalių. Greit 
šmurkštelėjo į sijoną — ant klubų siaurą, apačioje platė- 
jantį taip, kad leistų bėgioti ir jodinėti. Sijonas buvo iš 
minkšto mėlynų viržių spalvos pledo. Platus juosmuo su 
didele sidabrine sagtimi glėbė liekną jos liemenį. Antrąjį 
pledą — šešių jardų ilgio apsiaustą — ji sumaniai užsimetė 
ant pečių ir susegė didele sidabro sage su pakabučiais, kurią 
karta po kartos motinos perduodavo dukroms. 

— Leisk man pasižiūrėti, — pasigirdo balsas užpaka- 
lyje. 

Bronvina atsigręžė ir susidūrė akimis su Stivenu. 

— Tu vėl slapta žvilgčioji į mane? — šaltai paklausė. 

— Aš linkęs manyti, kad saugau tave. Dievas žino, kas 
gali atsitikti miške vienišai gražiai ledi. 

Bronvina žengė žingsnį šalin. 

— Man regis, blogiausi dalykai jau atsitiko. — Ji ne- 
norėjo, kad vyras stovėtų šalia, nepageidavo, kad grįžtų 
toji jo valdžia, kurią parodė jai praėjusią naktį. Apsisukusi 
nulėkė atgal į stovyklą. 

— Ar nieko nepamiršai? — šūktelėjo Stivenas, paim- 
damas nuo žemės batus. Garsiai nusijuokė, o žmona net 
neatsigręžė. 

Šlubčiodama Bronvina įžengė į palapinę, kuri, kaip 
jai sakė, priklausė Stivenui. Jo žmonės mokėjo įrengti sto- 
vyklą, panašią į mažą miestelį. Bronvina krūptelėjo, kai 
jos kojos palietė kilimo, patiesto ant gerosios škotų žemės, 
kraštą. Moteris pamiršo, kad jau daug mėnesių nelakstė 
basa. Kojos pasidarė per daug jautrios; nors ir trumpai 
bėgiojo, bet gerokai susibraižė. 

Bronvina atsisėdo ant plačios lovos krašto ir pasilenkė 
norėdama pasižiūrėti, kur susiraižė kojas. Palapinės kraštai 
pasikėlė, ir įėjo Stivenas. Moteris pašoko, bet sužeistos 
kojos išspaudė ašaras. 

Stivenas sviedė į kampą pamirštus batus ir atsisėdo 
ant lovos. 

— Duokš, pažiūrėsiu. 

— Nesuprantu, ko tau reikia, — tarė ji išdidžiai ir pa- 
sitraukė toliau. 

— Bronvina, ar verta šitaip spyriotis? Tu susižeidei 
kojas, žinojau, kad taip bus, todėl ateik pas mane ir leisk 
pažiūrėti, kas ten yra. 

Moteris suprato, kad anksčiau ar vėliau reikės kojas 
sutvarstyti, todėl nenoriai prisėdo šalia vyro. 

Sunkiai atsidusęs, jis pasilenkė ir paėmė jos pėdas. 
Bronvina atsirėmė į jį. Stivenas susiraukė apžiūrinėda- 
mas įpjovas, kurių viena buvo ganėtinai gili. Šūktelėjo 
ginklanešiui ir liepė atnešti dubenį su karštu vandeniu ir 
švarių tvarsčių. 

— O dabar kišk kojas čia, — tarė pastatęs dubenį ant 
kilimo. 

Bronvina žiūrėjo, kaip jis švelniai plauna ir šluosto jos 
kojas, apžiūri ir perriša. 

— Kodėl širaip darai, kodėl taip stengiesi? — niūriai 
paklausė žmona. - Juk esu tavo priešė. 

— Ne, tu man ne priešė. Tai tu puoli mane, o ne aš. 
Aš labai noriu taikiai su tavimi sugyventi. 

— Kaip mudu galime taikiai sugyventi, jeigu mus skiria 
mano tėvo kraujas? 

— Bronvina... - pradėjo Stivenas, bet nutilo. Nėra pra- 
smės ginčytis. Tiktai jo darbai galės ją įtikinti, jog trokšta 
gėrio jai ir jos klanui. Sutvarstė žmonos koją. 

— Kurį laiką bus gerai. 

Bronvina pamėgino pasitraukti, bet vyras nepalei- 
do jos iš rankų. Jo žvilgsnis patamsėjo; lėtai paglostė jos 
blauzdas. 

— Tavo gražios kojos, - sušnibždėjo. 

Bronvina norėjo atstumti jį, nes atpažino tą žvilgsnį, 
bet vyras tarsi užhipnotizavo ir neleido net sukrutėti, nors 
lietė labai švelniai. Abi jo rankos jau palindo po sijonu, 
moteris atsilošė ant pagalvės, leisdama glamonėti šlaunis 
ir sėdmenis. 

Stivenas prigulė šalia, apkabino ir ėmė bučiuoti veidą, 
ausis, lūpas. Jo rankos nepastebimai atsegė sijono sagtį. 
Sijonas nuslydo anksčiau negu ji susivokė, kas atsitiko. 
Stivenas gal tik sekundę pasitraukė nuo žmonos, kad sku- 
biai pats nusirengtų. Jis nusijuokė dusliu gerkliniu balsu, 
kai Bronvinos rankos išsitiesė į jį ir stipriai pritraukė prie 
savo krūtų. 

Stivenas užspaudė lūpomis žmonos burną, jausdamas 
jos švelnų liežuvį. 

— Tai kas esu? — sušnibždėjo jis, kandžiodamas myli- 
mosios kaklą. 

Bronvina neatsakė, tik stipriau priglaudė prie jo savo 
šlaunis. Jos širdis pašėlusiai plakė; nepaisant šaltokos nak- 
ties, suprakaitavo. 

Stivenas ėmė rankomis jos sunkius plaukus: 

— Tai kas aš esu? Noriu, kad ištartum mano vardą. 

— Stivenas, — sušnibždėjo žmona. — O aš esu Maka- 
ran. 

Vyras nusijuokė; jo akys spinduliavo. Netgi pagauta 
aistros ji nepamiršo savo išdidumo. 

— O aš - Makaran nugalėtojas, — šaipėsi jis toliau. 

— Niekada! - iškošė Bronvina pro dantis su apmaudu, 
čiupo jį už plaukų ir stipriai pakėlė aukštyn. Stiveno galva 
loštelėjo, ir ji įkando jam į kaklą. 

— O kas dabar nugalėtoja?.. 

Stivenas užsivertė ją ant savęs, jo rankos pasitikėdamos 
ėmė glamonėti visą žmonos kūną. 

— Anglai sugeba pralaimėti visus karus, kuriuose jiems 
tenka susidurti su priešininkais, panašiais į tave. 

Netikėtai jis kilstelėjo Bronviną ir atsargiai pasodino 
ant savęs. 

Bronvina nustebusi aiktelėjo, paskui sudejavo iš ma- 
lonumo, pasilenkė prie jo ir pradėjo lėtai judėti. Stivenas 
gulėjo nejudėdamas, leisdamas pačiai žmonai vedžioti jį 
po malonumų labirintus. Kai Stivenas pajuto, jog įsiais- 
trinimas pasiekė ribą, apvertė ją ant nugaros, o Bronvina 
stipriai suspaudė jį kojomis. Akinantis proveržis vos ne- 
uždusino abiejų. 

Nuilsę juodu užmigo, stipriai prigludę vienas prie 
kito. 

Bronviną pažadino pelėdos riksmas. Ji atsimerkė ir 
įsiklausė. Stivenas išsitiesė, stipriai prisiglaudė prie jos. 
Moteris paniuro prisiminusi neseną aistrą. Dabar buvo 
ramu, galva vėl valdė nepaklusnų kūną. 

Pelėdos riksmas buvo labai pažįstamas. Ji visą gyveni- 
mą girdėjo šį signalą. 

— Temas! - sušnibždėjo moteris. Lėtai ir kur kas švel- 
niau negu norėtų atstūmė miegantį Stiveną. 

Bronvina greitai ir beveik be garso apsirengė. Paskui 
susirado batus ten, kur juos numetė Stivenas, ir išslinko iš 
palapinės. Keletą akimirkų stovėjo nejudėdama ir klausėsi. 
Rebas tupėjo šalia. Stivenas buvo pastatęs sargybinius, ir 
jie ramiai vaikščiojo aplink stovyklą. Bronvina priešiškai 
žvilgtelėjo į juos, išslinko iš stovyklos ir šastelėjo į mišką. 
Viržių spalvos pledas ir juodi plaukai darė ją beveik ne- 
matomą. 

Ji greitai ir drąsiai žengė per mišką. Netikėtai pašiurpo, 
pajutusi kažką esant šalia. 

— Džemis neprastai tave išmokė, — pasigirdo žemas 
balsas už nugaros. 

Bronvina atsigręžė linksmai šypsodamasi. 

— Temai! - Ji sunkiai atgavo kvapą ir puolė jam ant 
kaklo. 

Vyriškis apglėbė ją, moters kojos pakilo virš žemės, ir 
ji visu savo svoriu pakibo ant jo. 

— Ar jie gerai su tavimi elgėsi? Nenukentėjai? 

Bronvina atsitraukė per žingsnį: 

— Leisk man pažiūrėti į tave. 

Mėnulio šviesoje Temo plaukai atrodė dar baltesni 
negu buvo iš tikrųjų. Priešais stovėjo vidutinio ūgio vy- 
riškis, ne aukštesnis už Bronviną, bet galingo sudėjimo, — 
turėjo krūtinę ir rankas, kurių jėgos galėtų pavydėti net 
ąžuolas. Temas buvo jos tėvo pusbrolis ir viso gyvenimo 
draugas. Vienas iš Temo sūnų galėjo tapti jos vyru. 

Temas nusijuokė: 

— Tavo jaunos akys akylesnės už mano. Negaliu įžiū- 
rėti, ar gerai jautiesi. Mes norėjome ateiti tau pagalbon, 
bet pabijojau dėl tavo gyvybės. 

— Geriau atsisėskime. 

— Ar turi laiko? Girdėjau, tu dabar ištekėjusi. 

Bronvina pajuto apgailestavimą vyriškio žodžiuose, 
pastebėjo ir tai, jog jo veide įsirėžė dar daugiau raukšlių. 

— Taip, aš turiu vyrą, — tarė ji, kai juodu atsisėdo vienas 
šalia kito ant akmens. - Jis anglas. 

— Koks jis? Ar rengiasi su tavimi gyventi Škotijoje, o 
gal grįš į savo Angliją? 

— Iš kur man žinoti? Jis pasipūtęs žmogus. Mėginau 
su juo kalbėti apie mūsų klaną, bet jis net nesiklauso. Jis 
mano, kad nesama kitokių papročių, išskyrus anglų. 

Temas palietė moters skruostą. Daug metų šią merginą 
laikė savo dukterimi. 

— Ar jis tave skriaudė? — ramiai paklausė. 

Bronvina džiaugėsi, kad tamsa nuslėpė jos raudonį. 
Stivenas palaužė jos išdidumą, privertęs raitytis po juo ir ant 
jo. Ji gali protingai elgtis tada, kai jis jos neliečia. Bet viso 
šito nepapasakosi žmogui, kuris yra lyg antrasis tėvas. 

— Ne. Sakyk, kaip mano klanas? Ar turėjote bėdų su 
Makgregorais? 

— Ne. Nuo to laiko, kai tu išjojai, viskas nusiramino. 
Bet mes visi labai jaudinomės. Anglų karalius pasakė, kad 
tau nepadarys nieko bloga. - Jis ištiesė ranką ir paglostė 
Rebą, kai šuo prislinko arčiau. - Tu nuo manęs kažką slepi. 
Tai liečia tavo vyrą? 

Bronvina atsistojo. 

— Aš jo neapkenčiu! Jis gali pridaryti daugiau bėdų 
negu reikia. Jis šaipėsi iš manęs, kai pasakiau, jog privalo 
labai pasistengti, kad būtų klano priimtas. Jis keliauja su 
ištisa armija ir gurguole. 

— Mes sužinojome apie jūsų kelionę prieš keletą dienų. 

— Bijau, kad jo pasipūtimas įžeis mano žmones. Be 
abejo, jis mėgins juos priversti laikytis jo papročių. Kas 
nors maktelės durklą jam tarp šonkaulių, ir anglų karalius 
pasiųs savo kareivius ant mūsų galvų. 

Temas irgi atsistojo ir padėjo rankas Bronvinai ant 
pečių. Pernelyg silpni pečiai tokiai atsakomybei. 

— Galbūt ir ne. Gal pakaks nulupti vyrukui keletą 
gabalėlių odos, kad padėtume pažinti mūsų papročius. 

Bronvina šypsodamasi atsigręžė į dėdę. 

— Esi labai man geras. Anglai sako, kad mes - laukinė 
ir žiauri gentis. Ir jie tuo dar labiau patikėtų išgirdę, ką 
dabar pasakei. 

— Tai mes laukiniai? — erzindamas moterį paklausė 
Temas. 

— O dar jie sako, kad moterys niekuo ne geresnės už 
vyrus. 

— Hm! - numykė Temas. —- Nagi pažiūrėsime, ką tu 
prisimeni iš to, ko tave mokiau. 

Per akimirką jis išsitraukė durklą ir prikišo jai prie 
gerklės. Temas daug metų mokė ją gintis nuo stiprių vyrų. 
Ji greitai ir lengvai žengė atgal, bet nesuspėjo išsisukti. 
Peilis palietė jos gerklę. 

Ūmai iš už medžių išniro žmogus ir, tiesiog nesiek- 
damas kojomis žemės, nuskriejo prie Temo. Bronvina 
šoktelėjo į šalį, o Temas pamėgino išsilaikyti ant kojų. Jis 
buvo galingas ir stiprus vyras, garsėjo kaip gebantis visa- 
da tvirtai stovėti ant kojų. Bronvina ne sykį matė, kaip 
ketvertas stiprių subrendusių vyriškių puldavo jį, o Temas 
net nepajudėdavo iš vietos. 

Temas pasipurtė galingais pečiais, ir žmogus nukrito 
nuo jo. Temas smalsiai žvilgtelėjo į užpuoliką. 

Bronvina šyptelėjo pamačiusi, kad nukritęs guli Sti- 
venas. Jai buvo malonu regėti jį nugalėtą. Stivenas įveikė 
Rodžerį Čatvortą, bet Rodžeris buvo anglas, išauklėtas 
kaip riteris. O Temas — tikras kovotojas. 

Stivenas negaišo laiko tyrinėti priešininkui. Jis tik 

žinojo, kad šis vyriškis pakišo peilį jo žmonai po kaklu. 
Taigi teks grumtis ir nugalėti. Stivenas griebė nuo žemės 
didoką akmenį ir, kol Temas nesuprasdamas spoksojo į 
Bronviną, smogė stipruoliui į kelius. 

Temas sukriokė ir krito kniūbsčias. Stivenas atsiklupęs 
dar kartą trenkė Temui į veidą ir pajuto, kad sutraškėjo 
jo nosis. 

Temas žinojo, kad Stivenas ne priešas, kitaip Rebas 
būtų įspėjęs, bet kai pagalvojo, jog sulaužė jam nosį, ne- 
besidomėjo, kas čia užpuolė. Sugriebė savo stipriomis 
rankomis Stivenui už gerklės. Jaunuolis bemat suvokė, 
kad neturi jokių šansų pasipriešinti tam vyriškiui, bet jau- 
nystė ir vikrumas galėjo dar padėti. Jis išsisuko iš Temo 
rankų, o paskui abiem kumščiais smogė į kietą lyg akmuo 
priešininko pilvą. Atrodė, priešininkas net nepastebėjo to 
kepštelėjimo, - griebė Stiveną už pečių, pakėlė nuo žemės 
ir trenkė į medį - kartą, kitą. Smūgiai apsvaigino Stiveną, 
bet jaunuolis vis dėlto sulenkė kojas ir iš visų jėgų spyrė 
Temui į krūtinę. Stiveno kojų spyrio pakako, kad Temas 
nustotų jį talžyti. 

Stivenas pakišo rankas Temui po pažastimis, todėl 
toks netikėtas veiksmas privertė Bronvinos dėdę paleisti 
jaunuolį. Ber po akimirkos jis vėl puolė priešininką, steng- 
damasis savo milžiniškomis letenomis pasiekti jo gerklę. 
Stivenas turėjo tik keletą sekundžių išsisukti. Jis pašoko 
ir apsivertė kūlversčia atgal. 

Temas apmirė. Ką tik priešas buvo čia ir ūmai išnyko. 
Bet po akimirkos pajuto šaltą plieną prie savo gerklės. 

— Nejudėk, - dusdamas tarė Stivenas, — arba perrėšiu 
gerklę. 

— Liaukitės! — sušuko Bronvina. — Stivenai! Paleisk 
jį tuoj pat! 

— Paleisti? — perklausė jaunuolis. — Juk jis mėgino 
tave nužudyti! 

Nugalėtojas paniuro išgirdęs Temo juoką. 

— Nužudyti mane! - prapliupo šaukti Bronvina. - Gy- 
venime neteko matyti didesnio kvailio! Rebas būtų mane 
apgynęs. Ir atitrauk savo peilį, kol dar nieko nesužeidei! 

Stivenas lėtai įsikišo peilį į dėklą. 

— Tas prakeiktas šuo gulėjo taip tyliai, jog galėjai pagal- 
voti, kad nustipo. — Stivenas persibraukė ranka per kaklą. 
Nugara skaudėjo, tarsi būtų perpus perlaužtas. 

— Jis sako teisybę, Bronvina, — sutiko Temas. - Jis 
darė tai, ką ir turėjo daryti. Mano vardas Temas Makara- 
nas, — pridūrė tiesdamas ranką Stivenui. —- Kur išmokai 
taip grumtis? 

Jaunuolis akimirką dvejojo prieš paspausdamas ištiestą 
ranką, — labai norėjo išperti žmoną už tai, kad pavadino 
kvailiu, kai mėgino ją apginti. 

— Stivenas Montgomeris, — atsakė paspausdamas 
Temo ranką. — Mano brolis tokio pat sudėjimo kaip ir 
tu. Aš patyriau, kad jį galiu įveikti tik savo vikrumu. Vie- 
nas akrobatas išmokė kai kurių veiksmų; jie man kartais 
praverčia. 

— Ką ir sakyti! - Temas trynė nosį. - Atrodo, kad tu 
ją sulaužei. 

— O Temai! - šūktelėjo Bronvina, su neapykanta 
žiūrėdama į savo vyrą. — Eime į stovyklą ir leisk man 
pažiūrėti. 

Temas tebestovėjo vietoje: 

— Manau, turi paklausti, ar leidžia tavo vyras. Kaip 
supratau, jis ir yra tavo vyras? 

Stivenas pajuto, kad nusiteikė kur kas palankiau to 
žmogaus atžvilgiu. 

— Ir aš galiu tai patvirtinti savo gumbais. — Jaunuolis 
šyptelėjo. - Eime pažiūrėti, ar neatsiras pas mus alaus. Be 
to, norėčiau pasikalbėti su savo kareiviais. Nesuprantu, 
kodėl jie neišgirdo, kaip išėjo Bronvina. Gerai ginkluotas 
vyras ir tai būtų sukėlęs mažiau triukšmo. 

— Mažiau triukšmo! — pyktelėjo Bronvina. — Jūs, 
anglai... 

Temas ramindamas padėjo ranką jai ant peties: 

— Net jeigu kiti ir nepastebėjo, tai išgirdo vyras. O 
dabar eik į stovyklą ir pašildyk man vandens nusiprausti. 
Man regis, esu išsiterliojęs apdžiūvusiu krauju. — Gerašir- 
diškai žvilgtelėjo į Stiveną. — Tavo tikrai stiprūs kumščiai. 

Stivenas šyptelėjo: 

— Dar vienas smūgis į šį medį, ir mano nugara būtų 
sulaužyta. 

— Taip, — pritarė Temas, - esi kol kas pernelyg plonas 
ir liesas. 

— Cha! — nesutiko Stivenas. — Jeigu būčiau toks pat 
sunkus kaip tu, tai negalėčiau net pakrutėti. 

Vyriškiai nusišypsojo vienas kitam ir žengė paskui 
Bronviną ir Rebą į stovyklą. 

— Stivenai! — šūktelėjo Krisas, kai jie sugrįžo į stovyk- 
lą. - Mes girdėjome triukšmą, bet ne iš karto pamatėme, 
kad nėra tavęs. Dieve mano! Kas tau? Ir ką čia atsivedi? 

Buvo uždegti deglai, ėmė busti pažadinti triukšmo 
kareiviai. 

— Eik miegoti, Krisai, — tarė Stivenas. — Tik atsiųsk 
ką nors su karštu vandeniu ir atidaryk statinaitę alaus, 
gerai? Eime, Iemai. 

Palapinėje Temas apsidairė. Sienos buvo iš blukiai 
melsvo šilko, grindys išklotos rytietiškais kilimais. Atsi- 
sėdo į raižytą ąžuolinį krėslą. 

— Tikrai gražiai čia viskas įrengta, - pagyrė jis. 

— Veltui išmesti pinigai! - purkštelėjo Bronvina. — Kai 
kiti badauja... 

— Aš užmokėjau už šią palapinę, todėl tikiuosi, kad 
už tuos pinigus žmonės nusipirko sau maisto, — paprie- 
štaravo Stivenas. 

Tenas stebėjo juos abu. Jis matė, kad Bronvina buvo 
pikta ir priešiška, o Stivenas — kantrus ir net prieraišus. 
Be to, jaunuolis puolė jį, kai išvydo, jog Bronvinai gresia 
pavojus. 

Atnešė karšto vandens, abu vyriškiai nusirengė iki pu- 
sės ir pradėjo praustis. Bronvina apčiupinėjo Temo nosį ir 
pasakė, kad ji nesulaužyta. Stiveno nugara visa buvo apte- 
kusi kraujosruvomis, ir medžio žievė apdraskė jam odą. 

— Atrodo, kad tavo vyro nugarą reikės rimčiau gydy- 
ti, — ramiai tarė Temas. 

Bronvina paniekinamai pažiūrėjo į Stiveną ir išėjo iš 
palapinės. Rebas nusekė įkandin jos. 

Temas paėmė gabalą medžiagos. 

— Prisėsk, sūneli, pažiūrėsiu, kas ten tavo nugarai. 

— Manau, kad turiu atsiprašyti dėl savo žmonos ma- 
nierų, — tarė Stivenas, kai Temas rūpestingai apiplovė 
nugarą. 

— Nereikia. Galbūr labiau aš turėčiau atsiprašyti, ka- 
dangi buvau vienas iš tų, kurie ją tokią išauklėjo. 

Stivenas nusijuokė: 

— Taigi aš turėjau daugiau priežasčių grumtis su ta- 
vimi negu galvojau! Sakyk, ar ji kada nors liausis pykusi 
ant manęs? 

Temas nugręžė sukruvintą rankšluostį. 

— Sunku pasakyti. Juodu su Deiviu turi nemažai prie- 
žasčių nekęsti anglų. 

— Deivis? 

— Tai vyresnysis Bronvinos brolis. 

Stivenas net išsižiojo: 

— Brolis?! Tai Bronvina turi brolį? Ir vis dėlto tėvas 
įpėdine paskyrė Bronviną? 

Temas šyptelėjo ir vėl ėmė tvarkyti Stiveno nugarą. 

— Škotų papročiai tau gali pasirodyti keisti. 

Stivenas prunkštelėjo: 

— Keisti tai keisti, nieko nepasakysi. O koks buvo 
Bronvinos tėvas? 

— Geriau klausk apie žmonos brolį. Deivis yra padykęs 
jaunuolis, su juo nuo gimimo turėta nemažai vargo. Jis 
gražus ir patrauklus, sugeba priversti žmones daryti tai, ko 
nori. Bėda tik ta, kad jis niekada nedavė naudos klanui. 

— O Bronvina? Juk ji tik ir kliedi apie savo klaną... ir 
apie tą prakeiktą šunį. 

Temas vėl nusišypsojo: 

— Jos tėvas Džemis niekada neturėjo iliuzijų dėl duk- 
ters. Jos labai karštas būdas, o retsykiais ji pernelyg kerš- 
tinga. — Vyriškis nereagavo į Stiveno žvilgsnį. - Ber kaip 
turbūt pastebėjai, ji myli savo klaną. Ji klano interesus 
kelia aukščiau visko. 

— Todėl tėvas apeidamas brolį ir paskyrė ją įpėdine? 

— Taip, bet ne viskas taip paprasta. Juodu su tėvu susi- 
tarė, jog ji ištekės už vyro, kurį pasirinks pati. Tėvas leido 
jai pasirinkti iš trijų jaunuolių; visi jie — stiprūs ir patikimi 
žmonės, galintys atlaikyti karštą Bronvinos būdą. - Temas 
vėl išgręžė rankšluostį. 

— Ir kas tie vyriškiai? —- paklausė Stivenas vilkdamasis 
marškinius. 

— Jie visi trys žuvo kartu su Džemiu. 

Stivenas akimirką tylėjo. Žinojo, kad tai anglai nu- 
žudė visą ketvertą. 

— Ar Bronvina mylėjo kurį nors iš jų? Ar jau buvo 
pasirinkusi? — Stivenas žvilgtelėjo į Temą, kuris ilgam su- 
simąstė prieš ką nors atsakydamas. Atrodė, jis paseno per 
keliolika pašnekesio minučių. 

Žmonos dėdė pakėlė galvą ir pamėgino nusišypsoti: 

— Man malonu būtų galvoti, jeigu ji pasirinko, kad 
tas žmogus jai patiko labiau už kitus. - Sunkiai atsiduso ir 
įsistebeilijo Stivenui tiesiai į akis. — Vienas iš nužudytųjų 
buvo mano vyresnysis sūnus. 

Stivenas pažvelgė į Temą. Juodu susipažino tik prieš 
porą valandų, kūnas vis dar skaudėjo nuo jo smūgių, bet 
jaunuolis jautė, tarsi vienas kitą pažįsta daugelį metų. 
Stiprūs žandikauliai, plati nosis, tamsios akys ir ilgi žili 
plaukai regėjos labai pažįstami. Stivenas užjautė Temą, 
praradusį sūnų. 

— O kaip Deivis? — paklausė jis. — Ar jis galantiškai 
užleido seseriai kelią? 

Temas šyptelėjo, ir jo žvilgsnis nusigiedrijo: 

— Bet kurio škoto veiksmus valdo aistra. Deivis grasino 
išsklaidyti klaną ir eiti prieš tėvą, kai Džemis pirmą kartą 
paskelbė įpėdine Bronviną. 

— Ak štai kaip! O ką atsakė Bronvina? 

Temas pakėlė ranką ir nusijuokė: 

— Ji sako, kad esi kvailys. Kažkodėl man taip neatro- 
do. - Stivenas abejingai gūžtelėjo pečiais. - Deivis sukurstė 
keletą vyrų, — tęsė Temas, - bet jie nenorėjo grumtis su 
savo klanu ir išėjo į kalnus, ten dabar ištremti ir gyvena. 

— O Bronvina? 

— Vargšelė. Ji dievino Deivį. Jau sakiau tau, kad jis 
mokėjo patikti. Ji pasakė tėvui, kad atsisako priimti tai, kas 
pagal teisę priklauso broliui. Tačiau Džemis tik nusijuokė 
iš jos žodžių ir paklausė, ar nenorinti atsistoti nuošalyje ir 
stebėti, kaip verda karas klano viduje. 

Stivenas atsistojo. 

— Ir, be abejo, Bronvina padarė taip, kaip geriau kla- 
nui, — tarė šiek tiek sarkastiškai. 

— Žinoma. Ji net pakeltų ranką prieš save, jeigu jos 
mirtis duotų naudos klanui. 

— Arba gyvens ir kentės kančias, baisesnes už mirtį. 

"Temas skvarbiai įsmeigė akis į pašnekovą: 

— Taip, ji ir tai padarys. 

Stivenas nusišypsojo: 

— Ar josi su mumis į Bronvinos namus? 

Temas stovėjo susimąstęs; paskui linktelėjo. 

— Laikysiu garbe. 

— Tuomet gal galiu pasiūlyti vietą savo palapinėje? 

Temas pakėlė antakius: 

— Ji pernelyg man prašmatni. Jau per vėlu mane lepin- 
ti. Turiu pledą, bet, kita vertus, esu labai dėkingas. 

Pirmą sykį Stivenas atkreipė akis į Temo drabužius. 
Vyriškis vilkėjo marškinius plačiomis su rauktinukais 
rankovėmis ir ilgą susagstytą liemenę iki vidurio šlaunų. 
Apsiavęs buvo nedailiais storapadžiais batais, vilnonėmis 
kojinėmis, siekiančiomis tik iki kelių. Jo raumeningi keliai 
styrojo pliki. Ant pečių gulėjo ilgas ir platus tartano gaba- 
las. Plati juosta juosė liemenę, prie šono kabojo durklas. 

Temas ramiai stovėjo, kol Stivenas apžiūrinėjo jį, ir 
laukė įprastų angliškų komentarų. 

— O tu nesušali? — paklausė Stivenas. 

Temas tik šyptelėjo: 

— Mes, škotai, neišlepinti. Pasimatysime rytmetį. 

Vyriškis išėjo iš palapinės. 

Stivenas valandėlę stovėjo nejudėdamas, paskui pri- 
ėjo prie lovos užuolaidos. Tyliai ir ramiai švilptelėjo, ir po 


akimirkos atbėgo Rebas. 

— Bronvina, — ramiai sukomandavo jis. 

Šuo greit lyžtelėjo Stivenui ranką ir nuvedė jį į mišką. 

Bronvina miegojo, kietai ir jaukiai susisupusi į savo 
pledą. Stivenas nusišypsojo, gėrėdamasis žmonos gebė- 
jimu miegoti ant šaltos, kietos ir drėgnos žemės, paskui 
pasilenkė ir paėmė ją ant rankų. Moters akys pusiau pra- 
simerkė, bet Stivenas pabučiavo jos lūpų kamputį, ir tai, 
regis, nuramino ją. Bronvina prisiglaudė prie vyro ir leidosi 
nešama atgal į jo palapinę, jo lovą. 


Kitos dienos vakarop jie pasiekė Leirenstono pilį. 
Bronvina, nepajėgdama daugiau delsti, nekantriai pa- 
spaudė žirgą. 

— Jok kartu su ja, - primygtinai patarė Temas Stive- 
nui. - Kertu lažybų, tu niekada nieko tokio nematei. 

Skatinamas smalsumo, Stivenas paragino savo žirgą 
kopti tirštai žole apžėlusia įkalne link pilies, kuri turėjo 
tapti jo namais. 

Temas sakė teisybę: niekas iš anksto negalėjo Stive- 
nui nupiešti realaus Leirenstono vaizdo. Kalva staiga virto 
plačiu ir giliu slėniu, kur pešiojo žolę gauruoti galvijai ir 
stūksojo išsimėtę fermerių nameliai. Siauras kelias, perbė- 
gęs slėnį, vėl kopė aukštyn tolesne atšlaite. Slėnio gale kilo 
aukštas ir plokščias raudono akmens pusiasalis, išsikišęs 
į jūrą tarsi milžiniškas kumštis. Pusiasalį su pagrindine 
žeme jungė tokio pločio akmeninė sąsmauka, kad vos iš- 
siteko siauras kelias. Kelkraščiai stačiai leidosi į jūrą. Du 
keturaukščiai bokštai saugojo įvažiavimą į pusiasalį. 

Pilį sudarė keletas akmeninių pastatų ir didelė aikštė 

viduryje. Įrvirtintų sienų nebuvo. Pakako keleto lanki- 
ninkų, kurie laisvai galėjo apginti šias kylančias stačiai iš 
jūros vertiklias uolas. 

Bronvina atsigręžė į Stiveną; jos akys žėrėjo: 

— Dar niekas nesugebėjo paimti pilies, - pasakė prieš 
jiems nusileidžiant į slėnį. 

Stivenas nesuprato, iš kur klano žmonės sužinojo apie 
Bronvinos grįžimą, bet netikėtai visos durys atsidarė, iš 
visur prie jos puolė žmonės, nekantraudami kuo greičiau 
pasveikinti. 

Stivenas irgi pasileido šuoliuoti, kad neatsiliktų nuo 
žmonos, paskui sustojo, kai Bronvina skubiai nušoko nuo 
žirgo ir pradėjo glėbesčiuotis su žmonėmis — vyriškiais, 
moterimis, vaikais, net su kažkieno stora žąsimi. Ši scena 
ji sujaudino. Anksčiau Stivenas matė tik perdėtai rimtą 
jauną merginą. Bronvina ne kartą sakė, kad klanas — tai 
jos gyvenimas, tačiau jis negalėjo įsivaizduoti to klano 
narių. O ji, pasirodo, pažinojo juos visus iš veido, kreipėsi 
vardu, klausinėjo apie vaikus, ligas, bėdas. 

Stivenas pasistojo balnakilpėse ir apsidairė. Žemė 
buvo prasta. Jo žirgas galėjo sugraibyti tik truputį durpi- 
nių samanų. Laukuose augantys miežiai styrojo nuskurdę, 
tačiau kėlė aukštyn varpas. Nameliai stūksojo maži ir at- 
rodė itin vargani. 

Stivenui šovė į galvą, kad šie žmonės labai panašūs į 
jo brolio valdų baudžiauninkus. Bronvina valdė žemę, o 
jie ją apdirbo. Visiškai kaip vergai. 

Vyriškis vėl apsidairė. Bronvina maloniai ėmė sūrio 
gabalą iš vienos moters. Šie žmonės buvo jos baudžiau- 
ninkai, bet, kita vertus, ji elgėsi su jais kaip su savo šeimos 
nariais. Stivenas negalėjo įsivaizduoti, kad kuri nors iš jo 
pažįstamų damų paliestų žmogų iš prastuomenės, ką jau 

kalbėti, kad apkabintų. Jie vadino ją Bronvina, o ne ledi 
Bronvina — kaip turėtų pagal padėtį. 

— O tu ko paniurai, vyruti? — paklausė Stiveno Te- 
mas. — Kas mūsų papročiuose tau nepatinka? 

Stivenas nusiėmė skrybėlę ir persibraukė ranka per 
tankius plaukus. 

— Atrodo, man reikės kai ko išmokti. Ne visiškai su- 
prantu, kas tai yra klanas. Maniau, kad žmonos klano na- 
riai — tai kažkas panašaus į mano kareivius. Man tarnauja 
žmonės iš kilmingų šeimų. 

"Temas akimirką žvelgė į pašnekovą: 

— Klanas - tai gėlų žodis, reiškiantis vaikus. - Jis su- 
mirksėjo. — O dėl kilmingumo, tai bet kuris škotas gali 
atsekti savo giminę, prasidedančią nuo pirmojo škotų 
karaliaus. 

— Ber toks skurdas... - buvo bepradedąs sakyti Stivenas 
ir bemat nutilo, bijodamas įžeisti Temą. 

Temas įsitempė. 

— Tai anglai ir žemė, kurią Dievas davė mums, padarė 
mus skurdžiais. Bet tu turi įsidėti galvon, kad Škotijoje 
žmogaus vertę rodo tai, kas yra jo sieloje, o ne auksas jo 
kišenėje. 

— Dėkoju už patarimus. Nepamiršiu jų. 

Prijojo prie Bronvinos. Žmona tik žvilgtelėjo į jį ir 
vėl nusigręžė į seną moterį, klausydamasi jos pasakojimo 
apie kažkokius naujus drabužių dažus. 

Vienas po kito žmonės sužiuro į Stiveną. Jo drabužiai 
labai skyrėsi nuo jų. Dauguma škotų stovėjo basi. Tik 
kai kurie vilkėjo trumpas kelnes, panašias į tas, kurias 
mūvėjo Temas. 

Stiveno akys nukrypo į moteris. Jų veidai nebuvo 
blyškūs kaip anglų damų, o gražiai rudai įdegę, nes jos 

daug laiko praleisdavo lauke ir saulėje. Jų akys žvilgėjo, o 
puikūs plaukai laisvai sklaidėsi ir bangavo iki plonų, su- 
juostų juostomis talijų. 

Stivenas nušoko nuo žirgo, kairiąja ranka stipriai su- 
spaudė žmonos rankas, o dešinę ištiesė pirmyn: 

— Leiskite prisistatyti! Esu Stivenas Montgomeris. 

— Anglas! — ištarė žmogus greta, ir jo balse nuskam- 
bėjo neapykanta. 

— Taip, anglas! - akcentuodamas pakartojo Stivenas, 
drąsiai sutikdamas škotų žvilgsnius. 

— Štai kas! — šūktelėjo Temas. — Klausykite! Jis užpuolė 
mane, kai pamanė, kad noriu nuskriausti Bronvina. 

Dauguma nusišypsojo dėl tokio absurdiško manymo. 
Niekas nesuabejojo, kas nugalėjo, nes Temas svėrė gal še- 
šiasdešimt svarų daugiau už lieknąjį Stiveną. 

+ — Nugalėjo jis, - lėtai tęsė Temas. — Jis vos nesulaužė 
man nosies ir prikišo peilį man prie gerklės. 

Akimirką visi tylėjo netikėdami Temu. 

— Sveiki atvykę, Stivenai, — tarė gražutė jauna moteris, 
spausdama jo ištiestą ranką. 

Stivenas truputį pyktelėjo, kad jį pavadino tiesiog var- 
du, paskui nusišypsojo ir ėmė spausti rankas kitiems. 

— Su mano vyrais nebus taip paprasta, — tarė Bronvina, 
kai juodu jojo greta keliu, jungiančiu pusiasalį su žemy- 
nu. Kelias ėjo toks siauras, kad šalia vienas kito galėjo joti 
tik dviese. Stivenas nervingai žvilgčiojo į statmeną uolą 
kairėje. Bronvina, regėjos, net negalvojo apie pavojų, nes 
visą gyvenimą jodinėjo šiuo keliu. - Mano vyriškius bus 
sunkiau palenkti negu moteris, — pakartojo ji išdidžiai. 
Žvilgrelėjusi į vyrą, pamatė, kad jis neatitraukia akių nuo 
jūros. Nusišypsojo ir pasuko žirgą jam skersai kelio. 

Stiveno žirgas atšoko nuo Bronvinos žirgo ir, bemat 

pajutęs, jog viena koja pakibo virš tuštumos, išsigando ir 
stojo piestu. Stivenas beviltiškai mėgino suvaldyti žirgą ir 
neleisti jam nuslysti į jūrą. 

— Velniai tave rautų! — suriko, kai pagaliau šiaip taip 
suvaldė žirgą. 

Bronvina nusijuokė, žvilgtelėjusi atgal per petį: 

— Ką, mūsų škotiški papročiai pernelyg tau žiaurūs? — 
gudriai paklausė. 

Stivenas įsmeigė pentinus žirgui į šonus. Bronvina 
pamatė, kad jis joja tiesiai į ją, bet nespėjo kaip reikiant 
reaguoti. Stivenas sugriebė ją per liemenį ir pasisodino 
prieš save ant balno. 

— Paleisk mane! - pareikalavo žmona. - Mano žmo- 
nės žiūri! 

— Puiku! Jie matė, kaip tu mėginai išstatyti mane pa- 
juokai. O gal tikėjaisi, jog nusirisiu į jūrą? 

— Kad karalius Henrikas tuoj atsiųstų kariuomenę? 
Ne, nenoriu, kad mirtum škotų žemėje. 

Stivenas suglumo dėl žmonos atvirumo. 

— Galbūt aš pats įsiprašiau. — Jis pridėjo pirštą prie 
žmonos lūpų, kai ji mėgino kažką įterpti. — Bet nesi- 
siūliau, kad mane kvailintum, todėl už tai sumokėsi. Ar 
daug žmonių įjojo į Leirenstoną su Makaranu, permestu 
per balną? 

— Mes atgabendavome čia nemažai žmonių, kuriuos 
paprastai nužudydavo... 

Stivenas ją nutraukė bučiniu. 

Prieš savo valią Bronvina prigludo prie vyro, apglėbė 
jo kaklą, lūpos godžiai prisispaudė prie jo lūpų. Stivenas 
glostydamas nugarą priglaudė ją dar arčiau. Jautė per 
marškinius jos šiltą odą. Vienas sau nutarė, kad škotų 
mada jam patinka. Sunkūs angliški audiniai neleidžia 
jausti moters odos. 

Stivenas atsitokėjo pirmasis. Jis pajuto, kad į juodu 
spokso, atsimerkė ir pakėlė galvą, vis dar bučiuodamas 
žmoną. Jis ir nepastebėjo, kaip žirgas nesustodamas atėjo 
iki pat vartų. Juodu pasitiko keletas žmonių — pasitempę 
stovėjo rimti vyrai, kurių iškilmingi veidai nerodė jokių 
jausmų. 

— Bronvina, meile mano, — ramiai tarė Stivenas. 

Bronvina atsigavo. Atšlijo nuo vyro ir pažvelgė į savo 
žmones. 

— Daglasai, — sušnibždėjo ji ir nušliaužė tiesiai į iš- 
skėstas rankas. 

Vieną po kito ji pasveikino vyriškius. 

Stivenas lėtai nulipo nuo žirgo ir nuvedė jį paskui 
žmoną į pilį. Aštrių virbų grotos buvo pakeltos. Vyriškiai 
neužkabino jo, tačiau Stivenas pastebėjo, jog jie apsupo 
juodu - iškilmingi ir įrarūs. Bronvina ėjo priekyje juokda- 
masi, klausinėdama ir atidžiai klausydamasi atsakymų. 

Stivenas pasijuto esąs čia svetimas ir pašalinis. Šalia 
einantys žmonės buvo įsitempę, jis juto jų priešiškumą 
ir abėjingumą. Šie vyriškiai vilkėjo ne taip, kaip lygumų 
gyventojai. Kai kurie dėvėjo trumpas kelnes ir batus kaip 
ir Temas, kiti — aulinius batus iki kelių. Tačiau jų visų 
šlaunys buvo nuogos. 

Praėję pro vartus, jie atsidūrė atviroje ir neapsaugotoje 
žemėje; pražingsniavo pro keletą menkų trobesių ir pasuko 
į pilį. Tarp pilies pastatų Stivenas atpažino sūrinę, kalvę 
ir arklides. Matėsi net nedidelis daržas. Tokie įtvirtinimai 
galėjo atlaikyti ir ilgą apsiaustį. 

Didžiojo pastato vidus buvo paprastas ir neištaigus. 
Drėgnos akmens sienos nebuvo nei papuoštos, nei apmuš- 
tos mediena. Pro nedidelius langelius šykščiai skverbėsi 
šviesa. Pilyje buvo šalta, šalčiau negu lauke, tačiau niekur 
nedegė joks židinys. 


120 JUDE DEVERAUX 


Bronvina atsisėdo ant kietos kėdės. 

— O dabar, Daglasai, papasakok, kaip reikalai. 

Stivenas stovėjo nuošaly ir stebėjo. Niekas nesidomėjo, 
ar jai patogu, niekas nesiūlė pailsėti. 

— Makgregorai vėl pavogė mūsų galvijus. Jie nusivarė 
šešias karves. Prieš dvi naktis. 

Bronvina paniuro. Vėliau ji susitvarkys su Makgre- 
gorais. 

— O kaip reikalai pačiame klane? 

Žmogus, kurį Bronvina vadino Daglasu, susimąstęs 
pasikasė pakaušį. 

— Vėl prasidėjo ginčai dėl žemės prie ežero. Robertas 
sako, kad lašišos jo, o Desmondas reikalauja mokėti už 
žuvis. | 

— Ar jau griebėsi kardų? — paklausė Bronvina. 

— Ne, bet jau nebetoli to. Ar nepasiųsti žmonių, kad 
sutvarkytų tą reikalą? Jeigu pralietume truputį kraujo, jie 
liautųsi kivirčytis. 

Stivenas žengė žingsnį pirmyn: mat buvo įpratęs veik- 
ti. Temo ranka jį sustabdė. 

— Nejaugi tu negali daugiau apie nieką galvoti, tik 
apie ištrauktą kardą, Daglasai? — piktai paklausė Bron- 
vina. - Nejaugi tau nešovė į galvą, kad tuodu žmonės 
turi priežasčių ginčytis? Robertas augina septynis vaikus, 
kuriuos reikia maitinti, o Desmondo žmona ligota, todėl 
ir bevaikė. Be abejonės, yra būdas, kaip išspręsti šį ginčą. 
— Vyrai spoksojo į ją nieko nesuprasdami. Moteris atsi- 
duso. — Pasakyk Robertui, tegu pasiunčia pas Desmondą 
auklėti savo vyresnįjį ir jaunesnįjį vaikus. Robertas ne- 
bereikalaus žuvų, kuriomis maitinsis jo vaikai, o Des- 
mondo žmona nustos gailestauti neturinti savų vaikų. 


Taip. Kas dar? 

Stivenas nusišypsojo iš žmonos išmintingumo: ji my- 
lėjo ir pažinojo savo klaną. Nuostabu žiūrėti į Bronviną 
namų aplinkoje. Kas akimirką ji vis labiau gyvėjo. Jos 
smakras jau nė sykio nebeatsikišo į priekį. Pečiai kaip ir 
anksčiau buvo pakelti, bet neįrempti. Matėsi, kad ji vis 
labiau atsipalaiduoja, nebesirengia nei atremti smūgių, nei 
atsikirsti piktais žodžiais. 

Stivenas tyrinėjo kambaryje susirinkusių žmonių vei- 
dus. Jie gerbė Bronviną, klausėsi jos; kiekvienas jos nutari- 
mas buvo protingas ir, be abejo, gynė klano interesus. 

— Džemis gerai ją išmokė, — ramiai pridūrė Temas. 

Stivenas linktelėjo. Dabar matė visiškai kitą žmonos 
prigimties pusę, anksčiau net neįsivaizdavo, kad joje glūdi 
tokia galia. Pažinojo žmoną kaip piktą, karštakrauję, kupi- 
ną neapykantos moterį, vos ne kiekvienąsyk besigriebian- 
čią peilio ir keliančią neįvykdomus reikalavimus. 

Netikėtai Stivenas pajuto, kaip jį apėmė pavydas. 
Niekada anksčiau nematė, kad moteris šitaip ramiai sė- 
dėtų prieš vyriškius ir priimtų nutarimus, liečiančius jų 
gyvenimą. Jie žinojo tas jos būdo savybes, apie kurias jis 
net nenumanė. 

Bronvina atsistojo ir nuėjo prie laiptų kitame salės 
gale. Stivenas nužingsniavo iš paskos. Ir ūmai pagalvojo, 
jog nė vienas iš tų vyriškių nieko nežino apie jos nuostabius 
keliukus. Nusišypsojo ir pasijuto tvirčiau. 


— Tik pažiūrėk į jį, - pasibjaurėdama sumurmėjo 
Bronvina. Buvo ankstyvas rytmetis, šalveno. Ji žvelgė į 
Stiveną pro jų miegamojo ketvirtame aukšte langą. Stive- 
nas buvo apačioje, kieme, apsiginklavęs iki dantų. Škotai 
stovėjo aplink jį ir Krisą ir niūriai tylėjo. 

Po vestuvių jau buvo praėjusios dvi savaitės, ir visą tą 
laiką Stivenas mėgino kuo greičiau išmokyti škotus angliš- 
kai kautis mūšyje. Ji stovėdavo šalia, kai jis aiškindavo jos 
vyrams, jog reikia mokėti gintis. Stivenas siūlėsi nupirkti 
ginkluotę ir šarvus tiems, kurie geriausiai treniruosis. 
Tačiau škotai beveik nieko jam neatsakydavo ir, matyt, 
absoliučiai nesidomėjo brangiomis dovanomis — šarvais 
ir ginklais. Jie labiau vertino savo įprastus drabužius, ak- 
linai neuždengiančius kūnų. Vienintelė nuolaida, kurią 
padarė Stivenui, - sutiko po pledu pasivilkti grandininius 
marškinius. 

Bronvina nusisuko nuo lango viena sau šypsodamasi. 

— Nėra ko čia džiaugtis, - piktai tarė Moraga. - Tavo 
žmonės labai mažai dirba. Daug laiko sėdi be darbo. Sti- 
venas verčia juos pakrutėti. 

Bronvina vis dar šypsojosi: 

— Jis užsispyręs. Vakar išdrįso paprotinti mano žmo- 
nes, sakė, kad Škotija — neramus kraštas, todėl mėgina 
juos išmokyti gintis. Tarsi mes patys nežinome! Juk mes 
dėl anglų... 

Moraga pakėlė ranką: 

— Gali kvaršinti jam galvą savo pamokymais, bet ne 
man. Ko tu taip nerimauji? Ar kad priverčia tave naktimis 
šūkauti? Gėdijiesi savo aistros priešui? 

— Aš ne... —- pradėjo Bronvina, bet nutilo, išgirdusi 
atsargų beldimąsi į duris. Atsigręžė į langą ir pažvelgė į 
Stiveną. Kaskart jai teko pripažinti, kad jos kūnas vis la- 
biau atsiliepia į jo glamones. Dažnai ėmė pastebėti, jog 
pradeda virpėti vos tik nusileidžia saulė. Bronvina stengėsi, 
kad Stivenas nematytų, ką ji jaučia. Ji niekada pirmoji ne- 
rodė aistros ir nė sykio neištarė jam švelnaus žodžio; galų 
gale — jis vis dėlto priešas, priklauso tautai, kuri nužudė 

jos tėvą. Bet dieną tai prisiminti buvo lengviau. Jis rengėsi 
kaip anglas, galvojo kaip anglas. Stiveno svetimumas krito į 
akis ir jai, ir jos žmonėms. Bet naktį, kai tik jis paliesdavo, 
Bronvina pamiršdavo viską pasaulyje. 


— Stivenai, — tarė Krisas, kai juodu, perėję smėlėtą 
lauką, sustojo prie pat pusiasalio krašto. — Laikas liautis. 
Nejaugi nematai, kad jiems visiškai neįdomu, ką tu sten- 
giesi įkalti į jų tingias galvas? 

Stivenas nusiėmė šalmą. Šaltas vėjas ėmė sklaidyti šla- 
pius nuo prakaito plaukus. Kasdien Stivenas vis labiau nu- 
sivildavo Bronvinos žmonėmis. Anglai treniravosi kasdien, 
prakaitavo su sunkiais ginklais. O škotai stovėjo nuošaliau 
ir žvelgė į anglus kaip į žvėris karaliaus žvėryne. 

— Juk turi būti koks nors būdas ir juos sudominti! — 
tarė jis beveik pašnibždom. 

Netikėtai išgirdo, kad kažkas bėga prie jų. 

— Milorde, — pranešė vienas iš Stiveno kareivių. — Iš 
šiaurės kažkas užpuolė Makaranų galvijus. Žmonės jau 
balnoja žirgus. - 

Stivenas linktelėjo. Dabar jis turi galimybę parodyti 
šiems škotams, kaip moka kariauti jo anglai riteriai. Jie 
įpratę ginti žemes nuo grobikų ir vagių. 

Sunki plieninė ginkluotė neleido greitai joti. Stiveno 
ginklanešys laukė jau pasirengęs su žirgu; žirgas irgi sto- 
vėjo šarvuotas. Tai buvo galingas gyvulys, iš tų, kuriuos 
šimtmečiais veisė, kad pajėgtų panešti žmogų su šarvais 
ir ginklais. Tokie arkliai niekada nebuvo mokomi greitai 
bėgti, jų paskirtis — ramiai stovėti mūšio metu ir reaguoti 
į šeimininko judesius. 

Tuo laiku, kai Stivenas ir jo kareiviai tik užsėdo ant 

žirgų, škotai jau nušuoliavo. Stivenas paniuro ir pagalvojo, 
kad reikės sustiprinti būrio drausmę. 

Tik po daugelio metų Stivenas atsikratęs gėdos jaus- 
mo galės galvoti apie tos nakties įvykius škotiškų viržių 
dykvietėje. 

Jis ir jo kareiviai tik sutemus pasiekė tą vietą, kur 
Makgregorai užpuolė galvijus. Triukšmas, kurį jie kėlė pa- 
keliui, aidėjo visoje apylinkėje. Šarvai džerškėjo, sunkiųjų 
žirgų kanopos garsiai bildėjo. 

Stivenas veltui tikėjosi, kad Makgregorai sutiks jį kaip 
anglai ir stos vyras prieš vyrą. Jis ir jo kareiviai, sėdėdami 
ant savo žirgų, nustėrę spoksojo į tas kautynes. Jos nebuvo 
panašios nė į vienas anksčiau anglų matytas. 

Škotai nušoko nuo žirgų ir puolė bėgti į mišką. Nusi- 
metė pledus nuo pečių ir dabar pasiutusiai lengvai dūmė 
su savo lengvais sijonais. Iš už medžių girdėjosi garsūs 
riksmai, paskui — kardų skambesys į plieną. 

Stivenas įsakė savo vyrams šokti nuo žirgų, ir visi 
nuskubėjo paskui škotus. Bet tie kažkur jau buvo dingę. 
Sunkūs šarvai neleido anglams greitai judėti, todėl jie at- 
rodė gremėzdiški ir nepavojingi. 

Stivenas sumišęs sprogino akis ir laukė, kada iš miško 
išlįs bent vienas Bronvinos kareivis. 

— Mes juos visiškai sumušėme, — pagaliau pasirodęs 
škotas pranešė naujieną. 

— Kiek sužeistų? 

— Trys, užmuštų nėra, — atsakė vyrukas niūriai, bet 
tuoj pat šyptelėjo. - Makaranai kur kas greitesni už 
Makgregorus. — Kareivis vis dar visas švytėjo iš susijaudi- 
nimo. — Ar nepašaukti žmonių, kad pasodintų tave ant 
žirgo? — paklausė jis, atvirai šypsodamasis ir žiūrėdamas 
į Stiveno šarvus. 

— Kaip tu... —- buvo bepradedąs Krisas. — Aš tau pa- 
rodysiu! 

— Na, pamėgink, angliškas šunie! — kandžiai atkirto 
škotas. — Tiktai aš pasieksiu tavo gerklę greičiau negu tu 
spėsi apsisukti tame plieno karste. 

— Liaukitės! — sukomandavo Stivenas. — Krisai, pa- 
dėk kardą. O tu, Daglasai, geriau pasirūpink sužeistai- 
siais, — tvirtai pridūrė. 

— Negalima leisti jiems taip suįžūlėti, - nepatenkintas 
sumurmėjo Krisas. - Kaipgi priversi juos tave gerbti? 

— Priversi! - prunkštelėjo Stivenas. - Neįmanoma pri- 
versti žmogaus gerbti. Pagarbą reikia pelnyti. Jokime atgal 
į Leirenstoną. Turiu šį bei tą apmąstyti. 


Bronvina blaškėsi lovoje ir kumščiais daužė pagalvę. 
Ji įtikinėjo save, kad jai visai nerūpi, jog Stivenas gali 
praleisti naktį kur nors kitur. Kad jai visai nerūpi, jeigu 
rado su kuo permiegoti. Mintimis perbėgo savo klano 
žmones. Margareta turi gražią dukterį; Bronvina girdėjo, 
laiką. Rytą reikės pasikalbėti su Margareta! Negerai, kai 
šalia tokia merga. 

— Velniai rautų! — garsiai nusikeikė; suurzgė Rebas. 
Atsisėdo lovoje, antklodė nuslydo nuo jos gražių krūtų. 
Vienai lovoje buvo šalta. Moraga papasakojo apie galvijų 
užpuolimą. Bronvina vėl išplūdo Makgregorus. Moraga 
supyko, kai Bronvina pridūrė, jog tikisi, kad Stivenas ne- 
žus, nes tai prišauktų ant jų galvų anglų kariuomenę. 

Dabar ji nuolat dairėsi į duris ir raukėsi. 

Kai durys palengva atsidarė, Bronvina sulaikė kva- 
pą. Galbūt čia Moraga atneša naujienų? Bet išvydo 

Stiveną su šlapiais po prausimosi šaltinyje plaukais ir 
marškiniais. 

Vyras tik mestelėjo į ją akį. Jo mėlynos akys patamsė- 
jusios, tarp antakių įsirėžusi raukšlė. Stivenas sunkiai atsi- 
sėdo ant lovos krašto ir pradėjo rengtis. Atrodė, jis menkai 
susigaudė, ką daro, ilgam nejudėdamas sustingdavo. 

Bronvina svarstė, ką čia pasakyti. 

— Ar ne alkanas? — Vyras neatsiliepė. — Aš klausiu, ar 
nepraalkai? — pakartojo ji garsiai. 

— A? - atsiliepė Stivenas audamasis batus. - Nežinau. 
Negalvojau. 

Žmona labai norėjo paklausti, kas atsitiko, bet, žinia, 
ji nieko ir niekada jo neklaus. Jai nekvaršina galvos anglo 
rūpesčiai. 

— Ar kas nors iš mano žmonių nukentėjo antpuolio 
metu? — Stivenas vėl neatsakė, ir ji maktelėjo kumščiu 
vyrui į petį. — Tu ką, apkurtai? Aš tavęs klausiu. 

Stivenas atsigręžė, tarsi tik dabar pastebėjęs, jog ji šalia. 
Vyro akys nuslydo jos nuogu kūnu, bet jis neparodė jokio 
susidomėjimo, atsistojo ir ėmė segtis diržą. 

— Rimtai niekas nesužeistas. Tiktai vienam reikėjo 
sutvarstyti sulaužytą ranką, ir viskas. 

— Kas? Kam sulaužyta ranka? 

Stivenas mostelėjo ranka ir nuogas atsigulė į lovą, 
užsimetė rankas už galvos ir įsispoksojo į lubas. Net ne- 
mėgino jos paliesti. 

— Man regis, Frensis, - pagaliau atsakė. 

Bronvina vis dar niršo žiūrėdama į vyrą. Kas jam 
atsitiko? 

— Ar mūsų, škotų, papročiai išgąsdino jus, anglus? 
Ar mano žmonės buvo pernelyg stiprūs ar pernelyg ap- 
sukrūs? 

Jos nuostabai, Stivenas neprarijo masalo. 

— Pernelyg apsukrūs, — atsakė jis visiškai rimtai, vis 
dar įrėmęs akis į lubas. - Jie joja laisvai ir greitai. Žinoma, 
tai neduotų naudos Anglijoje — keletas ginkluotų riterių 
bemat sudorotų pusšimtį škotų. Bet čia... 

— Pusšimtį?! — iškvėpė Bronvina. O po akimirkos jau 
daužė abiem kumščiais jo plačią ir nuogą krūtinę. — Ne- 
sulauksi, kad vienas anglas nugalėtų pusšimtį škotų! - be- 
veik klykė ji. 

— Ei! Liaukis! — supyko Stivenas ir griebė ją už ran- 
kų. — Aš ir be tavęs nestokoju mėlynių. 

— Aš tau ne tik mėlynes padarysiu! - sušuko žmona, 
mėgindama išsiveržti iš jo rankų. 

Stiveno akys suliepsnojo. Prisitraukė žmoną prie 
savęs: 

— Aš noriu ne tik mėlynių, — kimiai tarė, pagaliau 
pajutęs jos artumą. Viena ranka paglostė žmonos plau- 
kus. — Ar visada grąžinsi mane į tikrovę? — paklausė, lies- 
damas jos smilkinį. — Manau, netgi jei imčiau mąstyti 
apie didingiausias Visatos problemas, vis tiek įsigudrintum 
mano mintis nukreipti į savo kūną, savo akis, - šnibždėjo 
glamonėdamas ją, — savo lūpas... 

Bronvina pajuto, kaip ėmė daužytis širdis. Jo alsavi- 
mas buvo toks švelnus ir šiltas. Jo plaukai dar neišdžiūvo, 
ir viena sruoga styrojo prilipusi už ausies. Moteris itin 
norėjo paliesti tą sruogą, tačiau tramdėsi kaip visada, kad 
tik neparodytų savo norų. 

— O tau kelia nerimą kažkokios didingos proble- 
mos? — tarsi tarp kitko paklausė ji. 

Jo pirštai nurimo; pažvelgė žmonai į akis. 

— Nejaugi girdžiu susidomėjimą tavo balse? — ramiai 


paklausė. 

— Nėuž ką! - atkirto Bronvina ir atsitraukė. Ji tikėjosi 
išgirsti linksmą juoką, bet vyras vėl nutilo; Bronvina pano- 
ro atsigręžti ir žvilgtelėti į jį, bet net nesukrutėjo. Stivenas 
irgi ramiai gulėjo, ir netrukus žmona išgirdo lygų jo alsavi- 
mą, rodantį, jog užmigo. Bronvina gulėjo tylutėliai, bet po 
valandėlės pajuto, kad akyse susitvenkė ašaros. Retsykiais 
ji jausdavosi tokia vieniša, jog nežinodavo, ką daryti. Jos 
manymu, santuoka — kai du žmonės dalijasi savo gyvenimu 
ir savo meile. Bet ji, deja, ištekėjo už anglo! 

Stivenas ūmai atsisuko ir padėjo ant jos sunkią ran- 
ką, paskui prisitraukė moterį prie savęs. Bronvina mėgino 
nesukrutėti, mėgino nereaguoti, bet prieš savo valią prisi- 
glaudė, stipriai prisispaudė. 

— Tai ne pats geriausias būdas padėti vyrui užmigti, — 
sušnibždėjo Stivenas, pakeldamas galvą ir bučiuodamas ją 
į smilkinį. - Kas čia? - paklausė. — Ašaros? 

— Žinoma, ne. Kažkas pakliuvo į akį, štai ir viskas. 

Atgręžė į save jos veidą. 

— Meluoji, — tarė vyras ryžtingai. Apžiūrėjo jos veidą, 
paglostė smakrą. — Mudu esame svetimi, — sušnibždė- 
jo. - Kada tapsime draugais? Kada išmoksi viskuo dalytis 
su manimi? Kada papasakosi, dėl ko verki? 

— Kai tu tapsi škotu! — tarė Bronvina, stengdamasi 
atrodyti griežta. Bet dėl Stiveno artumo jos žodžiai nu- 
skambėjo kažkaip keistai, labiau panėšėjo į prašymą negu 
į neįvykdomą reikalavimą. 

— Gerai! — tarė vyras taip tvirtai, tarsi iš tikrųjų galėtų 
tapti škotu. 

Bronvina norėjo pasišaipyti iš vyro, pasakyti, kad jis 
niekada nepajėgs tapti škotu, vadinasi, ir jos draugu. Bet 
Stivenas tik stipriau priglaudė žmoną prie savęs ir ėmė 
bučiuoti. Bučiavo taip, tarsi prieš akis būtų visa amžiny- 
bė — lėtai ir tingiai. Bronvina jautė, kaip gyslose pulsuoja 

kraujas. Troško priglausti Stiveną prie savęs, bet jis stum- 
telėjo ją, norėdamas glamonėti krūtis, paliesti pilvą. 

Bronvina išsilenkė, vyro ranka slydo žemyn jos šlau- 
nimis; nusišypsojo išgirdęs, kaip ji garsiai atsiduso. 

— Mano puikioji, puikioji žmonele, — šnibždėjo jis, 
glosrydamas pirštų galiukais jos kelius. - Jeigu tik žinočiau, 
kaip tave patenkinti ne tik lovoje! 

Bronvina vėl prisiglaudė prie vyro, ieškodama jo lūpų, 
paskui pabučiavo į kaklą. Jo oda buvo maloniai vėsi, tru- 
putį sūroka nuo prakaito, standi ir tuo pat metu švelni. 
Palietė liežuviu Stiveno ausį ir, pajutusi, kaip jo kūnu nu- 
bėgo virpulys, tyliai nusijuokė. 

Stivenas suspaudė žmonos pečius. 

— Eikš čia, Makaranų įpėdine. - Paguldė ir pats pa- 
silenkė virš jos. 

Bronvina išsilenkė jį pasitikdama ir aukštai pakėlė 
klubus. Ji buvo škotė, todėl juodu prilygo vienas kitam. 
Bronvina nelaukė, kol vyras paims ją, ir pirmoji puolė į 
siaučiančią aistrų jūrą. 

Paskui juodu gulėjo greta, taip arti, tarsi būtų neiš- 
skiriami. Bronvina mieguistai prisimerkė ir vėl pamatė 
plaukų sruogą už Stiveno ausies. Tą pačią, kurią anksčiau 
norėjo paliesti. Pasuko galvą ir tyliai pabučiavo tą sruo- 
gą, pajurusi lūpomis plaukų švelnumą. Kai atsitraukė, jos 
veidas liepsnojo. Kažkodėl jai šis bučinys atrodė kur kas 
intymesnis negu visa, kas jau buvo tarp jų. 

Stivenas neatsimerkdamas, pusiau snūduriuodamas 
vos vos nusišypsojo ir apkabinęs priglaudė ją prie savęs. 
Bronvina beveik nebegalėjo alsuoti, tačiau nesipiktino. 
Ne, apie alsavimą ji dabar visiškai nebegalvojo. 


(CC. 

Stivenas stovėjo mažame fermerio namelyje ir šildėsi 
prie židinio rankas. Lauke pūtė stiprus vėjas, todėl ugnis 
labai pravertė. Temas svečiavosi pas seserį, keletui dienų 
palikęs Bronvinos pilį. Stiprusis senis sėdėjo priešingame 
kambario kampe prie akmeninės sienos, pasidėjęs ant kelių 
žvejų tinklą. Jis rišo mazgus, verždamas savo stipriomis 
rankomis nedailias virveles. 

— Tai nori, kad tau padėčiau neatrodyti taip kvai- 
lai? — rimtai paklausė Temas. 

Stivenas atsigręžė. Jis niekaip negalėjo priprasti prie to, 
kaip škotai, paisydami tik savo norų, stovėjo arba sėdėjo 
jo akivaizdoje. Stivenas, matyt, pernelyg įprato, kad į jį 
kreiptųsi „milorde“. 

— Aš taip nesakyčiau, — atsakė jis. Bet prisiminęs 
galvijų antpuolį palingavo galvą: — Aš atrodžiau kvailai 
ir savo kareivių, ir škotų akyse. Jaučiausi taip, tarsi, kaip 
sakė Daglasas, stovėčiau plieno karste. 

Temas valandėlę tylėjo rišdamas mazgus. 

— Daglasas visada manė, kad turėtų būti tarp tų vy- 
riškių, kuriuos Džemis išrinko į Bronvinos vyrus. — Jis 
šyptelėjo pamatęs Stiveno veido išraišką. — Nesijaudink, 
vyruti, Džemis žinojo, ką darė. Daglasas — vykdytojas, o 
ne vadas. Jis pernelyg nuolankus Bronvinai, kad taprų 
jos ponu. 

Stivenas nusijuokė: 

— Nė vienas vyriškis negali būti tiek stiprus, kad taptų 
Bronvinos ponu. 

Temas nieko nepasakė dėl šių pašnekovo žodžių, bet 
pats sau šyptelėjo. Moraga atidžiai sekė jaunąjį poną ir vis- 
ką pranešdavo Temui. Šis norėjo būti tikras, kad Bronvinai 
negresia joks pavojus. Bet, sprendžiant iš to, ką pasakojo 
Moraga, greičiau pavojus gresia Stivenui. 

Temas pakėlė akis: 

— Pirmiausia, ką turi padaryti, tai atsisakyti angliškų 
drabužių. — Stivenas linktelėjo: to tikėjosi. - O paskui turi 
išmokti ir toli, ir greitai bėgti. 

— Bėgti? Ber juk kareivis turi stovėti ir kautis! 

Temas prunkštelėjo: 

— Mūsų skirtingos taisyklės. Maniau, jau supratai. Bet 
jeigu nenori mokytis, aš tau nepadėsiu. 

Stivenas nenoromis sutiko. 

Po valandos jaunuolis nebesidžiaugė, kad sutiko. 
Juodu su Temu stovėjo šaltame rudens vėjuje, o Stivenas 
niekada nesijautė taip apsinuoginęs. Vietoj sunkių, pa- 
muštų vata, šiltų angliškų drabužių jis dabar vilkėjo tik 
marškinius ir perjuostą diržu pledą. Apsimovė dar vilnones 
kojines ir aukštus batus, bet vis tiek jautė, tarsi nuo pat 
liemens ir žemiau būtų plikas. 

Temas paplojo jam per petį: 

— Pirmyn, vyruti, greitai priprasi. Užsiaugink truputį 
ilgesnius plaukus ir būsi kaip tikras škotas. 

— Čia velniškai šalta, kad galėčiau lakstyti pliku už- 
pakaliu, - sumurmėjo Stivenas, pakeldamas marškinius 
ir pledą ir rodydamas plikus sėdmenis. 

Temas nusijuokė: 

— Dabar žinai, ką škotai turi po pledu. - Jis vėl surim- 
tėjo. — Šitaip rengtis turime savų priežasčių. Apsisupusio 
pledu žmogaus neįžiūrėsi tarp viržių. Šį drabužį lengva 
nusimesti, apsirengti irgi nesunku. Škotijoje drėgna, todėl 
žmonės negali sau leisti nešioti drėgnus drabužius, kurie 
tuoj prilimpa prie kūno, — šitaip nesunku susigriebti ir 
plaučių uždegimą. Su pledu vėsu vasarą, o nuolatinė trintis 
į kelius sušildo žiemą. — Jis mirktelėjo. - Dėvint mūsiš- 
kus drabužius, oras laisvai prieina prie pačių svarbiausių 
gyvenime kūno vietų. 

— Gryna teisybė, — pritarė Stivenas. 

— Ėl Štai dabar jau esi panašus į vyriškį! - prašneko už 
nugaros Moraga. Nesidrovėdama ji apžiūrinėjo jaunuolio 
kojas. — Tai, kad tau teko tampyri visą tą ginkluotę, iš- 
mankštino raumenis. 

Stivenas nusišypsojo senei: 

— Jei nebūčiau vedęs, pagalvočiau, gal verta tau pa- 
sipiršti. 

— O aš pagalvočiau, gal verta sutikti. Tiesa, nenorėčiau 
dėl tavęs peštis su Bronvina. 

Stivenas niūriai dėbtelėjo į ją. 

— Ji mielu noru mane atiduotų, jei tik galėtų. 

— Jei tik atidavusi tave galėtų pasilikti tave guolyje ar 
ne? —- sukikeno Moraga ir nusigręžė. 

Stivenas tik sumirksėjo. Šeimų santykiai klano viduje 
nenustojo jo stebinti. Atrodė, visi apie viską žino. 

— Veltui gaištame laiką, — tarė Temas. — Pamėgink 
nubėgti štai iki ano stulpo, - paliepė jis. 

Stivenas pamanė, kad bėgti nebus sunku. Juk visi vai- 
kai laksto, o ir jis gana gerai jaučiasi. Tačiau po pirmosios 
greitai nubėgtos atkarpos jaunuolis pajuto, kad jo plaučiai 
tiesiog plyšta. Turėjo keletą minučių pastovėti, kol nurimo 
širdis ir pradėjo normaliai kvėpuoti. Širdis plakė taip, jog 
vos nesprogo ausų būgneliai. 

— Išgerk vandens, — patarė Temas, duodamas ąsotį. — 
Dabar, kai vėl gali normaliai kvėpuoti, nubėk dar kartelį. 

Stivenas nepatikliai pakėlė antakius. 

— Pirmyn, vyruti, - tarė Temas. — Aš irgi bėgsiu su 
tavimi. Juk neleisi seniui tave aplenkti? 

Stivenas įtraukė oro į krūtinę. 

— Nepavadinčiau tavęs seniu. - Numetė ąsotį. — Ką 


gi, bėkime. 

Bronvina stovėjo prie laiptų, vedančių į senojo bokšto 
viršų. Akys perštėjo nuo neišverktų ašarų. Rankoje laikė 
sunkią sidabrinę diržo sagtį. Sagtyje buvo išgraviruota: 
„Enisui nuo Džemio Makarano“. 

Prieš valandą vienas valstietis atnešė jai šią sagtį. Bron- 
vina prisiminė tą dieną, kai tėvas davė tokias pat sagtis 
trims jaunuoliams, kuriuos pasirinko savo įpėdiniais. Tai 
buvo ypatinga ceremonija. Ant stalų stovėjo vynas ir val- 
giai, visi šoko ir daug daug juokėsi. Vyrai erzino Bronviną 
klausinėdami, ką pasirinksianti sau vyru. Bronvina Airta- 
vo, kvatojosi ir vaizdavo, jog, visi jie neverti nė mažiausio 
tėvo pirštelio. 

Ten buvo Ajenas, Temo sūnus, jos ūgio, bet toks pat 
galingas kaip ir tėvas. Reimsis turėjo šviesius plaukus, buvo 
plačiapetis, bet jo burna kai kada nervino Bronviną. Enisas 
išsiskyrė strazdanomis ir žaliomis akimis; jis dainavo taip, 
kad klausytojams skruostais ritosi ašaros. 

Bronvina taip gniaužė sagtį, jog ta įsirėžė į delną. 
O dabar visi trys buvo mirę. Stiprusis Ajenas, gražusis 
Reimsis, švelnusis Enisas — visi žuvo ir palaidoti. Anglų 
nužudyti! 

Ji apsigręžė ir skubiai ėmė kopti į viršutinį aukštą. 
Raktų ryšulėlyje, kabančiame prie šono, surado reika- 
lingąjį ir atrakino ąžuolo duris, kurios girgždėdamos 
atsivėrė. 

Bronvina manė turinti tikrai stiprius nervus, kad galė- 
tų įžengti į šį kambarį, bet apsiriko. Ji beveik vylėsi, kad štai 
tėvas žvilgtelės į ją ir nusišypsos. Moteris čia nebuvo nuo 
jo mirties dienos ir baiminosi vėl pamatyti kambarį. 

Įėjo ir apsidairė. Ant kėdės gulėjo numestas pledas su 
nutrintu kraštu. Ant akmeninių sienų kabėjo ginklai — kir- 
viai, kardai, lankai. Bronvina atsargiai palietė nutrintą daž- 
nai naudotą tėvo lanką. Lėtai priėjo prie kėdės po langu. 
Oda vis dar saugojo tėvo šilumos likučius. 

Atsisėdo ant kėdės; aplinkui pakilo dulkės. Jos tėvas 
dažnai čia užsidarydavo vienas ir, matyt, galvodavo. Nie- 
kam neleisdavo čia įžengti, išskyrus savo vaikus. Senų 
seniausiai Bronvina varvindavo seilę dėl jo strėlių. 

Bronvina apžiūrinėjo vieną po kito pažįstamus ir 
brangius daiktus, juto, kaip pradeda įsiskaudėti galvą. 
Viskas praėjo. Tėvas žuvo, brolis pasitraukė su neapykan- 
ta širdyje, o gražūs jaunuoliai, iš kurių ji turėjo išsirinkti 
vyrą, pūva kapuose. 

Dabar Leirenstone neaidėjo juokas, nebuvo ir meilės. 
Anglų karalius išleido ją už vieno iš žudikų, todėl laimė 
nesugrįžo. 

„Anglai! - mąstė Bronvina. — Jie mano, kad valdo 
pasaulį!“ Moteris nepakentė, kad jai pasirodžius Stiveno 
kareiviai atsistoja, kad lankstosi jam brūkšėdami kojomis ir 
vadina jį milordu. Anglai - beširdžiai žmonės. Ji tūkstantį 
kartų mėgino Stivenui papasakoti apie škotų papročius, 
bet dėl savo pasipūtimo jis nenorėjo nė klausytis. 

Dar gerai, kad bent žmonės prisimena, kas jų vadė. Jie 
šaiposi Stivenui už nugaros. Bronvina visą rytmetį klausėsi 
jų pokalbio apie vakarykštį antpuolį. Matyt, Stivenas buvo 
apgailėtinas ir juokingas su savo kvailais šarvais! 

Bronvinos dėmesį patraukė triukšmas kieme. Priėjo 
prie lango pažiūrėti, kas ten atsitiko. 

Iš pradžių neatpažinusi Stiveno, pamanė, kad tasai 
vyriškis puikiai sudėtas ir stebėtinai pasitikinčios laikyse- 
nos. Pledas rirmingai siūbavo į jo veržlių žingsnių taktą. 

Bronvina nepatenkinta atsiduso, kai suprato, kad tai jos 
vyras; tai jis išdrįso apsirengti škotiškus drabužius, netu- 
rėdamas jokios teisės. 

Kai kurie jos žmonės stovėjo kieme, ir Bronvina ap- 
sidžiaugė pamačiusi, kad jie net nesirengia jo sveikinti. 
Žinoma, jie kiaurai permatė tą apsišaukėlį. 

Bet šypsena dingo iš jos veido, kai iš pradžių vienas, 
paskui kitas priėjo prie Stiveno. Moteris išvydo, kad jis 
šypsosi ir kažką sako, staigiu judesiu užsimesdamas pledo 
kraštą. Pasigirdo juokas. 

Daglasas - jos Daglasas! — išėjo į priekį ir ištiesė Sti- 
venui ranką. Pastarasis griebė ją, ir juodu stovėdami ėmė 
galynėtis. Po valandėlės Daglasas jau voliojosi purve. 

Bronvina bjaurėdamasi žiūrėjo, kaip Stivenas vieną 
po kito kviečia jos žmones pasigrumti. O kai Margaretos 
dukra žengė į priekį, provokuojamai kraipydama klubus, 
moteriai net kvapą užgniaužė. Toji mergina pasikėlė sijoną 
demonstruodama gražius kelius ir ėmė rodyti Stivenui, 
kaip šokami kalniečių šokiai. 

Bronvina nusigręžė nuo lango ir išėjo iš kambario 
trenkusi durimis. Pyktis valdė kiekvieną jos judesį. 

Apačioje stovėjo Stivenas. Po nelengvos mankštos gry- 
name ore jo skruostai raudonavo, susivėlė plaukai. Akys 
žėrėjo. Už jo nugaros stovėjo ir jo kareiviai, ir jos žmonės, 
o su jais — keletas gražučių moteriškaičių. 

Vyras stovėjo atstatęs koją į priekį. Jis buvo panašus į 
berniūkštį, norintį pasipuikuoti prieš aplinkinius. 

— Na, kaip? — erzindamas paklausė Stivenas ir žvilg- 
telėjo į žmoną. 

Bronvina akimirką įrėmė į jį akis, nekreipdama dė- 
mesio į raumeningą koją. 

— Tu gali apgaudinėti juos, bet man tu esi anglas ir 

anglu liksi. Dėl to, kad persirengei, širdyje juk nepasikei- 
tei. — Nusisuko ir nuėjo. 

Stivenas valandėlę stovėjo nejudėdamas ir niaukėsi. 
Galbūt jis troško, kad žmonės pamirštų jį esant anglą. 
Galbūt... 

Temas paplojo per petį. 

— Nenusimink. — Stivenas atsigręžė ir pamatė, kad 
škotai jam už nugaros šypsosi. — Ji nors ir gera vadė, bet 
vis dėlto moteris, - pridūrė Temas. - Be abejo, susinervino 
dėl to, kad tu šokai su kitomis moterimis. 

Stivenas pamėgino nusišypsoti: 

— Norėčiau tikėti. 

— Kodėl gi tau nenuėjus ir nenuraminus Bronvinos? 

Stivenas norėjo atsisakyti, bet nutylėjo. Nėra reikalo 
aiškinti, kad Bronvina neapsidžiaugs. Ir vis dėlto nusekė 
įkandin jos. Bronvina stovėjo prie audėjų spręsdama, kaip 
išdėstyti naujo pledo ataudus. 

— Stivenai, — tarė viena mergina, — tu puikiai atrodai. 

Gražutė mergina godžiai žvelgė į jo kojas, kyšančias 
iš po trumpo sijono. 

Stivenas atsigręžė norėdamas jai nusišypsoti, bet pa- 
gavo Bronvinos žvilgsnį; žmona vos neraudojo išeidama 
iš kambario. Pasivijo ją laiptų viršuje. 

— Kas yra? Maniau, tau patiks mano drabužiai. Juk 
kalbėjai, kad privalau tapti škotu. 

— Rengris škotiškai tai dar nereiškia būti škotu. — Nu- 
sisuko nuo jo. 

Stivenas paėmė jos ranką: 

— Kas tau? Tu dėl kažko, man regis, pyksti? 

— O dėl ko turėčiau pykti? — paklausė pasityčiodama. — 
Ištekėjau už priešo. Aš... 

Stivenas prispaudė pirštą prie jos lūpų. 

— Tau kažkas kelia nerimą, — tarė jis ramiai, įsmeig- 
damas akis jai į veidą. Bet Bronvina nuleido galvą, kad 
Stivenas negalėtų pamatyti akyse atsispindinčio skausmo. 
Vyras suėmė ją už pečių ir braukdamas nuleido rankas 
žemyn, kol pasiekė jos karštus delnus. Kairėje rankoje 
žmona kažką turėjo. 

— Kas čia? — meiliai paklausė. 

Bronvina pamėgino išsilaisvinti, bet Stivenas atgniaužė 
jos ranką. Įsispoksojo į sagtį, perskaitė įrašą. 

— Kažkas ją tau perdavė? - Ji tylėdama linktelėjo. — 
Sagtis priklausė tavo tėvui? — Nepakeldama akių, žmona 
vėl tik linktelėjo. - Bronvina, — tarė jis žemu balsu. — Pa- 
žvelk į mane. - Švelniai paėmė ją už smakro ir kilstelėjo 
veidą. — Man labai gaila, man iš tikrųjų labai skaudu. 

— Iš kur tau žinoti? — atkirto žmona. Širdyje ji barė 
save už tai, kad vos nepatikėjo juo, leidosi jo balso ir jo 
artumo palenkiama. 

— Žinau, ką tai reiškia prarasti tėvą ir motiną, — tarė 
Stivenas liūdnai. - Man irgi buvo taip pat skaudu, kaip 
ir tau. 

— Bet ne aš užmušiau tavo tėvą! 

— Ir ne aš nužudžiau tavąjį! - atkirto jis. - Prašau nors 
sykį išklausyti žmogų, o ne politinio žaidimo eilinį karį. 
Mudu susituokėme, ir to jau niekaip nebepakeisi. Galė- 
tume būti laimingi, žinau, jeigu tik panorėtum suteikti 
man galimybę. 

Jos veidas susvetimėjo, žvilgsnis pasidarė šaltas. 

— Ir tuomet galėsi pasigirti prieš savo kareivius, kad 
škotė valgo iš tavo rankų? O gal mėginsi palenkti savo pu- 
sėn mano vyrus, kaip suviliojai šiandien mano moteris? 

— Suviliojau? — perklausė Stivenas. — Velniai tave rautų! 
Visą dieną praleidau bėgiodamas po šaltį plikomis kojomis 

ir pliku užpakaliu, jeigu jau sakysime tiesiai, tik todėl, kad 
padaryčiau malonumą tau ir tiems žmonėms, kuriais tu 
taip rūpiniesi. — Stivenas atstūmė žmoną. — Dink iš čia ir 
mėgaukis savo neapykanta. Ji tau šiąnakt palaikys smagią 
kompaniją. 

Apsisuko ir nudrožė. 

Akimirką Bronvina stovėjo nejudėdama, paskui ėmė 
lėtai kopti laiptais. Ji labai norėjo juo patikėti. Jai reikia 
vyro, kuriuo galėtų pasikliauti. Bet argi tai įmanoma? Kas 
bus, jeigu jos žemes užpuls anglai? Ar galima tikėtis, kad 
Stivenas kausis prieš savus? 

Bronvina žinojo, kokia stipri vyro valdžia jai. Nesunku 
pamiršti visus nesutarimus ir pasiduoti švelnaus lietimo ir 
malonaus balso kerams. Bet pavojaus momentą jos jaus- 
mai bus nuslopę. Ji negali to sau leisti; negali rizikuoti 
savo žmonių gyvybėmis tik todėl, kad smagu miegoti su 
vyriškiu, kuris gali būti išdavikas. 

Bronvina sėdėjo nedideliame sodelyje už aukštos ak- 
meninės sienos. Ji neturėjo teisės pasitikėti Stivenu. Iš to, 
ką žinojo apie vyrą, galėjo manyti, kad visi jo įkalbinėjimai 
— tiesiog būdas pasinaudoti ja. Stivenas turi brolių. Gali- 
mas daiktas, pasikvies juos, jeigu pramuš Bronvinos gyny- 
bą. Ar nepradės girtis broliams, kad žmona darys viską, ko 
tik jis panorės? Ar nepasakys, kad pakanka jam priglausti 
lūpas prie jos keliukų ir žmona viskam pasirengusi? 

Moteris atsistojo ir greitai nužingsniavo pusiasalio pa- 
krante. Jūra tyliai plakėsi į uolas. Būti klano vade - didelė 
atsakomybė. Daug žmonių tikisi jos užtarimo ir pagarbos, 
o jei reikėtų — ir net maisto. Ji padėjo daug pastangų, kad 
gerai pažintų ir suprastų savo tautą. Net akimirką ji ne- 
galėjo susilpninti gynybos. Net kai Stivenas ją glamonėja, 
spaudžia glėbyje, ji visuomet privalo prisiminti, antraip 

jausmai ims valdyti protą. Jeigu žinotų, kad juo galima pa- 
sikliauti, tai susimąstytų ir dėl to, kas darosi jos širdyje. 

— Bronvina! 

Moteris atsigręžė. 

— Kas atsitiko, Daglasai? — Ji pažvelgė į akis jaunuo- 
liui ir išvydo jose nepateiktą klausimą, — kas be ko, tas 
klausimas glūdėjo visų jos žmonių akyse. Jie nežinojo, 
ar verta pasitikėti Stivenu, ar ne, ir laukė, kada ji pasakys 
savo nuomonę. Jeigu ji padarys klaidą, jie daugiau nebe- 
pasitikės ir ja. 

— Sužinojau, kad Makgregorai ruošiasi šiąnakt užpulti 
ir pagrobti mūsų galvijus. 

Bronvina linktelėjo. Ji žinojo, kad Daglasas turi savų 
informatorių. 

— Ar kam nors apie tai sakei? 

Daglasas parylėjo supratęs, kad ji turi galvoje Stiveną. 

— Niekam. 

Bronvina vėl žvilgtelėjo į jūrą. 

— Šiąnakt aš pati vesiu savo žmones, ir mes parodysime 
Makgregorams, kas tokie yra Makaranai. Nenoriu, kad iš 
manęs juoktųsi. 

Daglasas šyptelėjo: 

— Bus malonu vėl su tavimi pajodinėti. 

Bronvina įsmeigė akis: 

— Niekam nė žodžio apie mūsų planus! Niekam! Su- 
pratai? 

— Žinoma. — Vyrukas dingo iš akių. 


Ilgas pietų stalas lūžo nuo patiekalų. Iš pradžių Sti- 
venas, įžengęs į salę, įtariai apžvelgė visą tą gausybę, nes 
Bronvinos škotai buvo taupūs ir kukliai maitinosi. Neti- 

kėtai jis pamatė, kad žmona jam šypsosi. Tai jį nustebino, 
nes Stivenas manė, kad Bronvina pyksta po to, kas įvyko 
dieną. Ber galbūt ji apmąstė jo žodžius, gal nutarė suteikti 
jam galimybę? 

Stivenas atsisėdo savo vietoje ir paglostė jos šlaunį. 
Pajutęs, kaip įsitempė žmona, nusišypsojo. 

Bronvina atsigręžė į vyrą, įsmeigė šiltą ir švelnų žvilgs- 
nį, jos lūpos šiek tiek prasivėrė. Stiveną perliejo karšta 
banga, ir jis pasilenkė prie žmonos. 

— Čia ne vieta ir ne laikas, — tarė ji apgailestaujamu 
balsu. 

— Tuomet eime į viršų. 

Bronvina viliojamai nusišypsojo: 

— Po valandėlės. Iš pradžių galbūt paragauk naujo 
gėrimo, kurį aš pati paruošiau iš vyno, vaisių sulčių ir 
prieskonių. — Paėmė ir padavė sidabro taurę. 

Stivenas vos pastebėjo, ką geria. Bronvina niekada 
šitaip nežvelgė į jį kaip dabar, todėl jam kraujas virė. Sun- 
kios blakstienos merkė akis, kurios iš geismo pasidarė tarsi 
mėlyni perlai. Bronvinos rausvo liežuvėlio galiukas palietė 
viršutinę lūpą, ir Stivenas pajuto, kaip virpulys supurtė visą 
jo kūną. Tai štai kaip ji atrodo, kai ją apima aistra! 

Stivenas paėmė ją už rankos; jam teko susivaldyrti, kad 
nespaustų pernelyg stipriai ir nesutraiškytų pirštų. 

— Eime, — kimiai sušnibždėjo jis. Bet dar neužlipęs 
laiptais pajuto, jog ima snausti. Kai juodu įėjo į miega- 
mąjį, vyruko akys jau galutinai sulipo. - Kažkas man čia 
pasidarė, - sumurmėjo vos judindamas lūpas. 

— Tu paprasčiausiai pavargai, - rūpestingai burkavo 
Bronvina. — Pernelyg daug treniruojiesi su Temu, o jis 
geba bet ką nuilsinti. Leisk aš tau padėsiu. 

Ji apglėbė vyrą per liemenį ir paguldė į lovą. 

Stivenas kniubo į minkštą patalą. Kūnas jau nebe- 
klausė. 

— Man labai gaila, aš... 

— Nusiramink, — meiliai tarė žmona, — tau reikia pa- 
ilsėti. Rytą pasijusi kur kas geriau. 

Stivenui nebeliko nieko kita kaip paklusti; netrukus 
jis kietai užmigo. 

Keletą sekundžių Bronvina susiraukusi žiūrėjo į vyrą 
klausdama savęs, ar nepadaugino migdomųjų. Netikėtai 
ėmė graužti sąžinė. Bet turėjo būti įsitikinusi, kad Stive- 
nas nepradės šiandien kištis į jos reikalus. Ji turi parodyti 
Makgregorams, kad jie negali toli nueiti su pavogtais 
galvijais. 

Moteris jau buvo beeinanti iš kambario, bet sustojo. 
Atsidususi numovė Stivenui batus. Jis net nesukrutėjo, 
gulėjo kaip negyvas - nespigindamas akimis, nieko neklau- 
sinėdamas. Bronvina pasilenkė ir paglostė vyro plaukus, 
paskui, paklusdama įnoriui, švelniai pabučiavo į kaktą. 
Paraudusi ėmė sau priekaištauti esanti visai kvaila. Jai visai 
nerūpi kažkoks anglas. 

Klano vyrai jau buvo užšokę ant žirgų ir jos laukė. 
Bronvina pasikėlė ilgą sijoną ir įšoko į balną. Žmonėms 
nereikėjo jokių komandų: be nereikalingų žodžių jie pa- 
sekė įkandin vadės siauru keliu iš pusiasalio. 

Daglaso informatorius, pranešdamas apie galvijų už- 
puolimą, sakė teisybę. Bronvina ir jos žmonės jojo dvi 
valandas, paskui paliko arklius ir slapstydamiesi sulindo 
į tamsų mišką. 

Bronvina pirmoji išgirdo žingsnius. Pakėlė ranką, 
sustabdė savo vyrus, paskui davė ženklą išsisklaidyti, o 
Daglasui likti šalia. Makaranų klano nariai tylėdami slinko 


tarp medžių supdami vagis. 

Kai Bronvina įsitikino, jog jos žmonės spėjo užsiimti 
savo vietas, šaižiai sušuko; jos riksmo išsigandę galvijai 
puolė bėgti. Makgregorai paleido virves ir griebėsi kardų. 
Bet jau buvo per vėlu — Makaranai atakavo. Jie nusimetė 
pledus, kad, mūvėdami tik plačius sijonus, laisviau galėtų 
kautis. Laukiniai kovos šūksniai aidėjo visoje apylinkėje. 
Bronvina nusimetė sijoną ir liko tik su marškiniais ir pledu, 
vos siekiančiu kelius. Ji laikėsi nuošalyje, komanduodama 
savo vyrams ir stengdamasi jiems netrukdyti. Tą valandėlę 
ji prakeikė savo bejėgiškumą. 

— Džarlai! — šūktelėjo ji kaip tik laiku, ir vienas jos 
žmonių išsilenkė kleimoro, nutaikyto į galvą. Bronvina 
spėjo pulti priešininkui po kojomis, kad sutrukdytų Mak- 
gregorui nukauti dar vieną jos klano narį. 

Mėnulio šviesa blykstelėjo ant durklo, pakelto virš 
Daglaso galvos; jaunuolis, kaip pamatė Bronvina, buvo 
praradęs ginklą. 

— Daglasai! — suriko ji ir sviedė jam durklą. Makgre- 
goras atsisuko į jos balsą, ir tą pačią akimirką Daglasas 
įsmeigė ašmenis jam po šonkauliais. Vyriškis nuvirto. 

Grumtynės ūmai nutrūko. Bronvina, pastebėjusi per- 
mainą, žvilgtelėjo į žmogų, gulintį prie jos kojų. 

— Makgregoras, — sušnibždėjo ji. — Jis mirė? 

— Ne, — atsakė Daglasas, — tiktai sužeistas. Po valan- 
dėlės atsigaus. 

Bronvina apsidairė. Kiti Makgregorai dingo už me- 
džių, vos tik jų vadas krito. Moteris priklaupė šalia sužeis- 
tojo. 

— Duok man durklą, - paprašė ji. 

Daglasas neabejodamas pakluso. 

— Noriu, kad Makgregoras įsimintų mane. Kaip tu 
galvoji, ar jam patiks, jeigu įrėšiu jam savo inicialus? 

— Gal, sakau, ant skruosto? — gūdžiai patarė Dag- 
lasas. 

Bronvina šaltai pažvelgė į jį blizgančiomis mėnulio 
šviesoje akimis. 

— Nenoriu, kad jis pradėtų prieš mus karą, o tik ren- 
giuosi palikti atminimo ženklą. Be to, girdėjau, kad Mak- 
gregoras — gražus vyriškis. — Ji atsagstė jo marškinius. 

— Pastaruoju metu tu kažkodėl susidomėjai gražiais 
vyrais, - apmaudžiai tarė Daglasas. 

— Pernelyg rūpiniesi mano vyrais. Kas tave kamuo- 
ja - pavydas ar godulys? Pažiūrėk, kaip ten mano žmonės, 
ir baik vaikėziškai vaipytis. 

Daglasas nusliūkino tolyn. 

Bronvina buvo daug girdėjusi apie Makgregorą ir 
žinojo, kaip jis įvertins randą, kurį paliks nugalėjusi jį 
moteris. Durklo galu įrėžė vyriškio petyje mažą raidę „B“. 
Bronvina galėjo būti tikra, kad kitą kartą, rengdamasis 
grobti galvijus, jis prisimins ją. 

Baigusi Bronvina nubėgo atgal prie savo žmonių, ir 
visi kartu puolė gaudyti žirgus. Tai buvo svaiginanti nak- 
tis — pirmoji pergalė jai vadovaujant. 

— Pas Temą! - riktelėjo ji įšokusi į balną. — Pakelsime jį 
iš lovos. Jis panorės pasiklausyti, kaip Makaran pažymėjo 
Makgregorą. — Bronvina nusikvatojo įsivaizdavusi, kaip 
tasai vyriškis pašėls išvydęs jos dovanėlę. 

Bet lemtis nežadėjo jiems lengvo kelio namo. Netikė- 
tai atsivėrė debesys, ir juos užgriuvo šalto vandens srautai. 
Visi apsivyniojo galvas pledais, ir Bronvina su liūdesiu pa- 
galvojo apie numestą ilgąjį sijoną. Blykstelėjo žaibas, žirgai 
net pritūpė, išsigandę ryškaus blyksnio ir griausmo. 

Jie jojo į Leirenstoną jūros krantu palei pat pakriū- 
tę. Tai buvo ne pats saugiausias, bet trumpiausias kelias 


144 JUDE DEVERAUX 


namo; jie žinojo, kad Makgregorai nepradės persekioti 
nepažįstamais ir pavojingais takais. 

Ūmai akinantis žaibas perskėlė dangų ir trenkėsi į 
žemę tiesiai prieš Aleksandrą. Jo žirgas atsistojo piestu ir 
ėmė spardytis. Kitą akimirką pasigirdo toksai graustinio 
dundesys, jog rodėsi, kad ant galvų pasipils akmenys. 
Aleksandro žirgas šoko į šoną, jo kojos ėmė slysti atkal- 
ne.Trumpą mirksnį žirgas su raiteliu balansavo tarp kietos 
žemės ir prarajos. Paskui Aleksas išlėkė iš balno ir kartu 
su žirgu nusirito žemyn. 

Bronvina pirmoji nušoko nuo žirgo. Šaltas lietus liejosi 
jai per veidą. Kojos pamėlo nuo šalčio. 

— Jis žuvo! — riktelėjo Daglasas. — Įkrito į jūrą. 

Bronvina per lietų ir tamsą stengėsi įžvelgti, kas darosi 
ten, žemai. Žaibo blyksnis apšvietė žirgo kūną, nukritusį 
ant akmenų. Bet Alekso niekur nesimatė. 

— Jokime! — riktelėjo Daglasas. - Mes jam jau niekuo 
nebepadėsime. 

Bronvina nejudėjo iš vietos. Ji buvo Daglaso ūgio, 
taigi prilygo vyriškiui. 

— Tu drįsti man įsakinėti? — paklausė ji ir vėl atsigręžė 
į jūrą. — Palaikyk mane už kojų, kad galėčiau viską gerai 
apžiūrėti. 

Bronvina atsigulė ant pilvo, o Daglasas suėmė jai už 
kojų. Netrukus priėjo dar du vyriškiai ir padėjo laikyti. 

Colis po colio Bronvina prišliaužė prie krašto ir iš ten 
galėjo žvilgtelėti žemyn nuo stačios uolos. Šitaip kyboti 
virš prarajos buvo baisu, jos gyvybė priklausė nuo vyriškių, 
laikančių už kojų. Pirmasis jos troškimas buvo tuoj pat 
pasakyti, kad nieko nemato, bet negalima palikti Alekso, 
kol yra bent menkiausia viltis, jog jis gyvas. Moteriai teko 
kantriai laukti, kol vėl blykstelės žaibas, kad apžvelgtų be- 

veik statmeną pakriūtę. Ji lėtai nukreipė akis į kitą uolos 
pusę. Ėmė svaigti galva, iš baimės pajuto pykinimą. 

Tik po kelių sekundžių moteris išvydo kažkokią tamsią 
dėmę. Atrodė, praėjo amžinybė, kol vėl nušvito žaibas ir 
apšvietė uolą. Ten, kairėje, vidury pakriūtės, matėsi ryškiai 
raudonas Alekso pledas. 

Bronvina mostelėjo ranka, ir vyrai ištraukė ją. 

— Aleksas! Jis ten! — sušvokštė Bronvina; jos gerklė 
buvo pilna lietaus vandens. Ji nekantriai nusibraukė van- 
denį nuo akių. - Jis ten, ant siauros terasos. Apriškite mane 
virve. Pasistengsiu iki jo nusigauti. 

— Geriau aš nusileisiu, — tarė Frensis. 

— Tu per sunkus. Ten nepakaks vietos. Duokite man 
virvę, apsirišiu ja per pečius. Ar supratote? — Ji palydėjo 
žodžius energingais mostais. 

Vyrai tylėjo, o po akimirkos Bronvina jau buvo apsi- 
vyniojusi virve. Kitą galą padavė Daglasui. 

— Kai du kartus trūktelėsiu, ištraukite jį. 

Kitą virvę ji apsivyniojo apie liemenį: 

— Kai Aleksas bus viršuje, ištraukite ir mane. 

Bronvina priėjo prie pakriūtės ir baimingai pažvelgė 
į tuštumą prieš save; akimirką apmirė. 

— Temas bus mano įpėdinis, — tarė ji nepridurdama, 
kad taip atsitiks tik po jos mirties. 

Šiurkšti virvė įsirėžė jai į kūną, ir, nors vyrai stengėsi 
leisti ją kaip galima lėčiau ir atsargiau, Bronvina keletą 
kartų trenkėsi į uolą. Keliai ir pečiai pasiutusiai skaudėjo, 
ji juto, kaip laikantis už virvės, dega delnų.oda. 

„Galvok tik apie Aleksą, — kalbėjo ji sau, — galvok 
apie Aleksą!“ 

Praėjo nemažai laiko, kol Bronvina pasiekė siaurąją 
terasą. Ten vos pakako vietos pastatyti kojai šalia stam- 


146 JUDE DEVERAUX 


baus Alekso kūno. Pagaliau jai pavyko apvynioti žmogų 
kita virve. 

— Aleksai! - riktelėjo ji, stengdamasi perrėkti ūžiančio 
lietaus triukšmą. 

Jaunuolis lėtai atsimerkė, pažvelgė į Bronviną, tarsi ji 
būtų angelas, nusileidęs ant žemės. 

— Vadė, - sušnibždėjo jis vėl užsimerkdamas; jo šnabž- 
desys paskendo šniokščiančiame lietuje. 

— Velniai rautų, Aleksai, atsigauk! — nenusileido Bron- 
vina. Aleksas vėl pramerkė akis. - Ar sužeistas? Ar gali man 
padėti sutvarkyti virves? 

Aleksas ūmai pradėjo suvokti, kas darosi aplinkui. 

— Man sulaužyta koja, bet manau, dar galėsiu eiti. 
Kaip tu čia atsidūrei? 

— Neplepėk! Užmegzk mazgą! 

Bronvinos padėtis buvo itin pavojinga, ji negalėjo da- 
ryti nė vieno staigesnio judesio. Stovėjo pasilenkusi virš 
gulinčio vyruko, kol gerai apvyniojo virvę apie jo kūną. 
Po to iš kitos virvės padarė primityvų lopšį jo kojai. 

— Ar pasiruošęs? — riktelėjo per lietų. 

— Pirmiau tu. Aš palauksiu. 

— Nesiginčyk su manimi, Aleksai. Aš įsakau. - Ji du 
sykius stipriai trūktelėjo virvę ir pajuto, kaip toji įsitem- 
pė, kai vyriškiai ėmė traukti aukštyn. Bronvina paniuro 
pamačiusi, kaip Aleksas daužosi į uolą, dar labiau žalo- 
damas koją. 

Bronvina įsikibo į uolą. Lietaus srautai plaute plovė 
veidą; statmena siena buvo šiurkšti ir nesaugi. Netikėtai 
Bronvina pasijuto visiškai vieniša ir labai išsigandusi. 
Nerimas dėl Alekso suteikė jai drąsos tik tam trumpam 
laikui, bet dabar viskas praėjo. Aleksas jau buvo saugus, 
o ji stovėjo čia vieniša ir kaleno dantimis. Pervėrė mintis, 

kad dabar labiausiai trokšta būti su Stivenu prie ugnies, 
ir tegu jis apkabina ją... 

ŪUmai virvė ėmė veržti liemenį, - nebebuvo laiko gal- 
voti. Bet net sugniaužusi rankomis virvę, moteris vis tiek 
regėjo prieš save Stiveną. 

Ir kažkodėl visiškai nenustebo pamačiusi, kad ją iš 
prarajos kelia ne kas kitas, o Temas su Stivenu. Stivenas 
ištiesė rankas ir iškėlė ją ant uolos. Apglėbė taip, kad vos 
nepasmaugė, bet Bronvinai patiko jo poelgis, džiaugėsi, 
kad jau nebe vieniša. Stivenas atitraukė nuo savęs žmoną ir, 
laikydamas rankomis jos veidą, ėmė atidžiai žiūrėti. Vyro 
akys buvo tamsios, po jomis juodavo šešėliai. Bronvina 
norėjo pasakyti, kad labai džiaugiasi, kad malonu jaustis 
saugiai, bet Stiveno veido išraiška sulaikė ją. 

Montgomeris ėmė apžiūrinėti jos kūną. Apsuko ir 
perbraukė ranka iki kojų; kai išvydo kruvinas mėlynes 
ant kelių, galutinai paniuro. Bet ir Bronvina savo ruožtu 
suirzo: kaip jis drįsta jos žmonių akyse šitaip familiariai 
apžiūrinėti ją! 

'— Paleisk mane! — pareikalavo. 

Stivenas nekreipė dėmesio į jos žodžius ir žvilgtelėjo 
į Temą: 

— Keletas įbrėžimų ir mėlynių, bet, atrodo, nieko 
baisaus. 

Temas atsitiesė ir linktelėjo. Jis, regis, nusimetė bent 
dešimtį metų. 

— Jeigu jau baigei apžiūrą, norėčiau grįžti namo, - pa- 
reiškė ji pasipūtusi. 

Stivenas atsigręžė, ir Bronvina suprato, kad vyras buvo 
labai piktas ir įsiutęs. Lietus palengva silpnėjo; ankstyva 
aušra rausvino dangų. Bronvina atsisėdo ir pamėgino nu- 
siraminti. 

— Noriu pamatyti Aleksą. 

— Juo jau pasirūpinta, — iškošė pro dantis Stivenas. Jis 
stipriai suėmė žmoną už pažastų ir stodamasis privertė ją 
pakilti. Paskui nužingsniavo prie savo žirgo, tempdamas 
ir Bronviną. 

— Reikalauju, kad pagaliau mane paleistum, - prabilo 
kiek pajėgdama ramiau. 

Stivenas atsigręžė ir prisitraukė žmoną prie savęs: 

— Jeigu dar pasakysi bent žodį, tai pakelsiu sijoną ir 
taip išpersiu, kad visas užpakalis pamėlynuos. Aleksas jau 
sutvarstytas ir ramiai keliauja namo, taigi daugiau nebe- 
erzink manęs! Aišku? 

Ji atkišo smakrą, bet nedavė jam preteksto įvykdyti 
savo grasinimo. 

Stivenas nusisuko ir nutempė Bronviną prie jų lau- 
kiančių žirgų. Neleido pačiai sėstis ant žirgo, o pakėlė ir 
taip piktai pasodino į balną, kad jai net subarškėjo dantys. 
Po akimirkos jis irgi apžergė savo eržilą. 

— Ar josi paskui mane, ar man vesti tavo žirgą? — pa- 
klausė, įtempdamas savo pavadį. 

Bronvina negalėjo leisti, kad vestų jos žirgą, todėl 
atkirto: 

— Aš josiu iš paskos. — Ant žirgo sėdėjo tiesi ir įsi- 
tempusi. 

Jie nujojo siauru kalnų taku; Bronvina net nesidairė. 
Ji buvo neįsivaizduojamai pažeminta. Jos žmonės ją gerbė, 
klausė jos, o štai Stivenas ramiausiai pažemino kaip ne- 
paklusnų vaiką. Rebas bėgo paskui žirgus, kaip paprastai 
sekdamas šeimininkę. 

Jojo namo tris valandas; Bronvina žinojo, kad jau 
pasiekė savo šiaurines valdas. Tai buvo laukinė kalnuota 
vietovė su daugybe upokšnių. Stivenas jojo neskubėda- 

mas, nesidairydamas, bet jausdamas, kada reikia sulėtinti 
žingsnį ir palaukti žmonos. 

Bronvina labai pavargo. Ji nieko neturėjo burnoje nuo 
vakar vakaro, o nuo to laiko, regėjos, prabėgo amžinybė. 
Moteriai atrodė, kad skrandis virškina pats save. Lietus 
virto šalta dulksna, ji sustiro iki kaulų. Visą laiką drebėjo 
ir keletą kartų nusičiaudėjo. Kojos buvo nubertos gum- 
bų ir mėlynių; kad ir kaip taikėsi patogiau sėdėti balne, 
maudė visą kūną. 

Bet greičiau mirs, negu paprašys Stiveną sustoti ir 
leisti pailsėti. 

Vidurdienį jie pagaliau sustojo, ir Bronvina lengviau 
atsiduso. Nespėjo ji nušokti nuo žirgo, kai Stivenas atsi- 
rado šalia ir nukėlė. Moteris pernelyg buvo pavargusi, 
pernelyg sušalusi, pernelyg norėjo valgyti, kad prisimintų 
praėjusios nakties įvykius. 

Stivenas pastatė ją ant žemės ir kažkur nuėjo. Nebuvo 
jokių abejonių, kad jis vis dar tebepyko. 

— Kodėl? — paklausė jis, ir šie žodžiai parodė, kiek 
jam reikėjo savitvardos, kad neaprėktų žmonos. — Kodėl 
tu mane apgirdei? 

Bronvina mėgino ištiesinti pečius: 

— Makgregorai rengėsi vėl užpulti mūsų galvijus, ir aš 
turėjau ginti savo žmonių nuosavybę. 

Jo žvilgsnis liko šaltas ir nepalenkiamas. 

— Nejaugi tau niekada niekas nesakė, kad kariauti — tai 
vyrų reikalas? 

Bronvina gūžtelėjo pečiais: 

— Taip jus moko Anglijoje. Škotijoje viskas kitaip. Nuo 
septynerių metų mane auklėjo kartu su broliu. Mokė joti 
žirgu ir, jeigu būtų reikalas, griebtis kardo. 

— Ir tu nutarei, kad aš nesugebu vesti kareivių, todėl 

nusimetei visus drabužius, — nusišaipė iš žmonos trumpo 
sijono, — ir pati puolei juos vesti! Nejaugi manai, jog esi 
vyriškesnė už mane? 

— Būti vyriškiu! - pasibjaurėdama išspaudė. — Tave tas 
tik ir domina. Į antpuolį išjojai su visa ginkluote ir šarvais. 
Ar žinai, kad Makgregorai šaipėsi iš manęs? Jie sakė, kad 
Makaranų vadė moteris, o kareivių vadas - plieno stulpas. 
Tai štai šiąnakt aš priverčiau juos prikąsti liežuvį. Aš įrėžiau 
raidę „B“ Makgregorui ant peties. 

— Ką?! - apstulbęs sumurmėjo Stivenas. 

— Juk girdėjai, ką pasakiau, - išdidžiai pareiškė Bron- 
vina. 

— O Viešpatie! - sušuko Montgomeris, persibrauk- 
damas ranka šlapius plaukus. —- Tu ką, nieko nenutuoki 
apie vyrų garbę? Visą gyvenimą jam reikės nešioti moters 
padarytą žymę. Jis amžinai nekęs tavęs ir tavo klano. 

— Tu klysti! Be visa kita, Makaranai ir Makgregorai ir 
taip neapkenčia vieni kitų. 

— Ne taip jau stipriai, kaip galėjau įsitikinti. Jūs pa- 
prasčiausiai erzinate vieni kitus. Tai veikiau žaidimas negu 
karas. 

— "Tu čia nieko nesupranti. Esi anglas, - baigė šneką 
Bronvina. Grįžo prie žirgo ir jį nubalnojo. 

Stivenas pakėlė ranką ir dūrė pirštu: 

— Noriu, kad pažadėtum, jog niekada daugiau manęs 
neapgirdysi. 

Bronvina žengtelėjo žingsnį atgal. 

— Būna akimirkų, kai... 

Vyras griebė žmoną už pečių ir atsuko į save. 

— Nebūna tokių momentų, kad galėtum tvarkyti 
mano gyvenimą ir mano protą. O kas, jeigu būtų ištikusi 
nelaimė ir prisireiktų mano pagalbos? Be to, negaliu gy- 

venti su moterimi, kuria nepasitikiu. Noriu, kad duotum 
tokį pažadą! 

Bronvina nusišypsojo: 

— Negaliu jo duoti. 

Stivenas atstūmė žmoną. 

— Nenoriu užtraukti pavojaus savo kareiviams dėl 
kvailos moters kaprizų, — tarė ramiai. 

— Moters! — užsiplieskė ji. — Aš esu Makaran. Tu- 
riu šimtus vyrų ir moterų, kurie klauso manęs ir gerbia 
mane! 

— Tu pernelyg dažnai leidi sau savaip elgtis. Esi pro- 
tinga moteris, tavo samprotavimai teisingi. Tačiau stokoji 
patirties vesti vyrus į mūšį. Šitai darysiu aš! 

— Mano žmonės neis su tavimi. 

— Elis, jeigu tik aš sugebėsiu atsibusti, kad galėčiau 
juos vesti. — Stivenas žvelgė į žmoną, bet toji tylėjo. — Aš 
gražiuoju prašiau pasižadėti, bet dabar išlupsiu pažadą 
per jėgą. Jeigu dar bent kartą apgirdysi mane, neteksi 
savo šuns. 

Bronvina nustebusi net išsižiojo: 

— Rebas visada grįš pas mane. 

— Negrįš, jeigu gulės kelios pėdos po žeme. 

Ne iš karto suvokė jo žodžių prasmę. 

— Tu jį užmuši? Užmuši šunį, kad gautum tai, ko 
nori? 

— Užmušiu šimtus šunų arba žirgų, kad išgelbėčiau 
vieną žmogų, tavo ar savo, nesvarbu! Jų gyvybėms gresia pa- 
vojus, jeigu aš nepajėgsiu jų apginti. Be to, negaliu gyventi 
visą gyvenimą nerimaudamas, ar nenutars mano žmona 
vieną puikią naktį užmigdyti manęs. Ar aiškiai pasakiau? 

— Absoliučiai. Tu, be abejo, su džiaugsmu nudobtum 
mano šunį. Galų gale beveik viską iš manęs atėmei. 

Susierzinęs Stivenas vėl įrėmė akis: 

— Aišku, tu pastebi tai, ką nori matyti. Taigi papras- 
čiausiai įsidėk galvon: jeigu brangini savo šunį, turėsi du- 
kart pagalvoti prieš įberdama ko nors man į maistą. 

UŪmai Bronvina pajuto, kad nebeturi daugiau jėgų. 
Ilga lietinga naktis, baimė, kai ją nuleido nuo uolos, o 
dabar dar mintis, jog gali prarasti Rebą, — visa tai priveikė 
moterį. Ji suklupo tiesiog ant šlapios žemės. Rebas pribėgo 
prie šeimininkės. Bronvina apkabino šunį ir įsikniaubė į 
jo šlapią ir šiurkštų kailį. 

— Taip, aš myliu jį, - sušnibždėjo moteris. - Jūs, an- 
glai, paėmėte iš manęs viską, taigi jums nesunku atimti 
ir Rebą. Jūs nužudėte mano tėvą ir tris geriausius mūsų 
karius. Jūs sudaužėte visas mano viltis laimingai gyventi 
su vyru, kurį galėčiau nuoširdžiai mylėti. — Ji pakėlė galvą, 
akyse blizgėjo ašaros. — Taigi kodėl nepaimti ir Rebo? Ir 
Temo? O sykiu ir sudeginti mano pilies? 

Stivenas palingavo galvą ir pasiūlė žmonai ranką: 

— Tu pavargai, išalkai ir pati nežinai, ką čia šneki. 

Bronvina apsimetė nematanti ištiestos vyro rankos ir 
pati atsistojo. 

Stivenas netikėtai griebė ją ir suspaudė glėbyje. At- 
rodo, net nepastebėjo jos mėginimo išsivaduoti. 

— Nejaugi tu niekada nepagalvojai, jog gali pamilti 
mane? Jeigu taip įvyktų, mudu išvengtume šių baisių 
kivirčų. 

— Kaip galiu pamilti žmogų, kuriuo nepasitikiu? — ra- 
miai paklausė moteris. 

Stivenas neatsakė, tik dar stipriau priglaudė ją prie 
savęs, panėrė veidą į jos plaukus. 

— Jokime, - tarė Stivenas po kurio laiko, - netrukus vėl 
pradės lyti. O iki artimiausių namų dar keletas mylių. 

Stivenas nežiūrėjo į žmoną, ir Bronvinai šmėkštelėjo 
mintis, kad jis labai nusiminęs ir nusivylęs. Tačiau bemat 
nuginė tą mintį ir šoko į balną. 


o 2etd 


Gerokai po vidurdienio Stivenas sustojo prie mažo 
seno akmeninio namelio slenksčio. Pastatas buvo prisiglau- 
dęs prie uolos, stogas apaugęs velėna ir tankia žole. Bron- 
vinos drabužiai vos išdžiūvo, o lietus ir vėl pratrūko. 

Bronvina sustabdė žirgą, bet nenulipo. Ji nebeturėjo 
jėgų net pirštui pakrutinti. 

Stivenas apglėbė ją per liemenį ir ant rankų įnešė į 
namelį. Prie sienos stūksojo didelis suolas. Ant jo ir pa- 
sodino žmoną. 

— Pasėdėk, kol pririšiu žirgus. 

Ji taip pavargo, kad net nepastebėjo, kada grįžo vyras. 

— O aš maniau, kad škotai — stiprūs žmonės, — pa- 
juokavo Stivenas ir šyptelėjo iš žmonos pastangų sėdėti 
tiesiai. — Pažiūrėk, ką čia turiu, — ir ėmė kažką traukti iš 
dėžės. Ten, pasirodo, būta puodo su dar šilta, dieviškai 
kvepiančia mėsa. Paskui ant stalo padėjo kepalą juodos 
duonos, žuvų, sriubą, daržovių ir vaisių. 

Viskas vyko tarsi sapne. Bronvina lėtai pasislinko 
arčiau prie Stiveno. Jos akys godžiai lakstė nuo vieno 
valgio prie kito. 

Kai Bronvina palinko arčiau prie keptos veršienos, 
Stivenas ištiesė ranką ir prisitraukė dubenėlį prie savęs. 

— Ber už visa tai reikia mokėti. 

Žmonos akys pasidarė šaltos ir svetimos. Ji atsistojo. 

— Ar tu nesupranti juokų? — Jis papurtė ją už pečių. 

— Suprantu, bet ne tada, kai bendrauju su anglais, — 
įtemptai žvelgdama į vyrą, atsakė Bronvina. 

Netikėtai jis prisitraukė ją prie savęs. 

- Šiaip ar taip, matau, esi nuosekli. — Stivenas pasislin- 
ko nuo žmonos, žvilgrelėjo į ją iš šalies ir švelniai paglostė 
skruostą. — Kaip tu galvoji, kokią kainą nustatysiu? 

— Kad aš ir mano žmonės duotume ištikimybės prie- 
saiką ir nuo šiol kovotume už tave, net jeigu mums reikėtų 
kariauti su savo tauta. 

— Dieve mano! — beveik suriko Stivenas. — Kokiu gi 
pabaisa tu mane laikai! - Akimirką jis apsiniaukė, o pa- 
skui nusijuokė: — Ne, norėjau prašyti kur kas didesnės 
kainos. Noriu, kad tu mane pabučiuotum. Viso labo 
vieną kartą, bet savanoriškai. Noriu bučinio, kurio man 
nereikėtų iškovoti. 

Vos išgirdusi vyro prašymą, Bronvina jau norėjo at- 
rėžti, ką būtent padarytų su jo valgiu ir bučiniais, - gėlų 
kalbos tarmę jis būtų supratęs, — bet paskui apsigalvojo. 
Kad ir kaip ten būtų, škotai pirmiausia yra labai praktiški: 
juk negali leisti prapulti puikiam maistui. 

— Gerai, — sušnibždėjo ji. - Pabučiuosiu tave. - Mo- 
teris palinko prie savo vyro. Stivenas jau norėjo apkabinti, 
bet Bronvina atstūmė jo rankas. — Aš pati! 

Stivenas nusišypsojo ir pasirėmė alkūnėmis taip, kad 
žmona galėtų laisvai pasiekti. Jos bučinys buvo švelnus; at- 
sargiai, tarsi tyrinėdama vyro lūpas, ji ėmė žaisti su jomis. 

Moteris atsitraukė ir žvilgtelėjo į vyrą. Už lango 
šniokštė lietus; tas šniokštesys didino jų vienatvę. Minkšta 
auksinė ugnies šviesa žaidė puikiame Stiveno veide. Jis vis 
dar buvo užsimerkęs, ir Bronivinos širdis pradėjo tankiau 
plakti. Ar tai jos vaizduotės vaisius, ar Stivenas — tobuly- 
bės įsikūnijimas? 

Stivenas tylėdamas laukė. Jame nesimatė įsiaudrini- 
mo nė žymės. „Neturi humoro jausmo! Pažiūrėsime, ar 
ir tu turėsi pakankamai to humoro, angle!“ — pagalvojo 
Bronvina ir nusišypsojo. 

Stivenas atsimerkė kaip tik tą akimirką, kai jos lūpos 
vėl priartėjo prie jo. Šį kartą jos įsisiurbė į jį: žmona ne- 
buvo nei švelni, nei atsargi, — o tiesiog alkana. Stivenas 
prarado pusiausvyrą, ir juodu nuvirto ant grindų. Jis ap- 
glėbė žmonos liemenį, bet ji nusijuokė gomuriniu juoku 
ir vėl atstūmė. Ir vėl Stivenas paklusniai atleido rankas. 
Neatitraukdama lūpų, ji viena ranka įsikibo jam į plaukus, 
kita lėtai braukė aukštyn nuo kelių. Bronvina aiškiai pa- 
juto virpant jo kūną. Stivenas vilkėjo škotiškus drabužius, 
todėl buvo nuogas po sijonu ir pledu. Tą akimirką, kai ji 
palietė jautriausią vyro kūno dalį, jo akys plačiai atsivė- 
rė, ir jis vienu mostu sviedė ją aukštielninką ir prispaudė 
prie grindų. 

— Ne! — ryžtingai atstūmė Bronvina. — Tu prašei tik 
vieno bučinio. — Bet alsavo taip sunkiai, tarsi ką tik nu- 
bėgusi visą mylią. 

Stivenas atitoko ne iš karto. Žvelgė į ją apsiblausu- 
siomis akimis. 

Žmonos rankos įsirėmė vyrui į krūtinę. 

— Tu žadėjai, kad leisi man valgyti, jeigu pabučiuosiu 
tave. Man regis, įvykdžiau pažadą. - Bronvina žvelgė į jį 
visiškai rimtai. 

— Bronvina, — iškvėpė Stivenas tarsi paskutinę gyve- 
nimo valandėlę. 

Ber ji tik linksmai nusišypsojo, stipriai atstūmė ir iš- 
siropštė iš po vyro; paskui ramiai pridūrė: 

— Niekada nedrįsk sakyti, kad škotai nesilaiko žodžio. 


Stivenas sudejavo ir užsimerkė. 

— Tikriausiai pasenau dėl tavęs gal dvidešimtį metų. 
Aną rytą mane apgirdei; paskui kybojai ant uolos; ir da- 
bar mėgini pribaigti mane. Ko dar man tikėtis? Įkaitintos 
geležies ir kankinimų vandeniu? 

Bronvina nusijuokė ir padavė jam gražų gabalą keptos 
mėsos, o paskui ir pati palinko prie valgio. Jos lūpos pa- 
raudo nuo bučinio ir blizgėjo nuo riebalų. Baigusi doroti 
mėsą, Bronvina prisitraukė arčiau pyragą. 

— Kaip tu radai šią vietą? Kas atgabeno valgius? Kaip 
sužinojai apie uolą? 

Atėjo eilė juoktis Stivenui, tačiau jis tylėjo, nes vis 
dar niekaip neatsigavo po žmonos glamonių. Taip, Temas 
buvo absoliučiai teisus, kalbėdamas apie škotų drabužių 
paprastumą ir patogumą. 

— Daglasas viską papasakojo Temui, — pagaliau atsakė 
jis ir paniuro kažko nepatenkintas. — Reiks pasikalbėti su 
tavo žmonėmis, kad jie iš karto ateitų pas mane. Viską 
sužinojau vos ne paskutinis. 

Bronvina burna ir rankomis dorojo valgius, tačiau vis 
dėlto įsigudrino jam paaiškinti: 

— Tiesiog Daglasas yra paklusnus sūnus. 

— Sūnus? Ką čia sakai? 

„ Bronvina mirktelėjo: 

— Daglas - Temo sūnus. 

— Bet aš maniau, kad Temo sūnus žuvęs. 

Žmona paniekinamai pažvelgė į Stiveną: 

— Vyrai paprastai retai turi tik vieną sūnų. Mano tėvas 
sakydavo, kad Temas nori surinkti savo klaną. Šiaip ar taip, 
jis turėjo ne mažiau kaip tuziną sūnų iki to laiko, kai jūs, 
anglai, nužudėte vieną iš jų. 

Stivenas pasiduodamas pakėlė rankas. 


— O kas jie? 

— Daglasas, Aleksas, Džarlas, Frensis — vyresnieji. Pa- 
skui eina berniukai, kuriems dar anksti kariauti; be to, ir 
jaunoji žmona nepaliks jo be įpėdinio. - Stivenas šyptelėjo: 
pasirodo, reikia stebėti pačius paprasčiausius dalykus. - Tu 
neatsakei į mano klausimus, - tęsė Bronvina, nė akimirką 
nesiliaudama kramtyti. - Kodėl čia mane atgabenai? 

— Tikėjausi, kad ilga kelionė atšaldys mano aistrą, be 
to, nenorėjau, kad įsikištų tavo kareiviai. — Žvilgtelėjo į 
žmoną tiriamu žvilgsniu, bet ji nekreipė nė menkiausio 
dėmesio. — Temas mėgino pažadinti mane ir nepajėgė. 
Moraga pagirdė kažkokiom žolėm, kurios vos nepribaigė 
manęs. Dar gerai neatsigavęs, aš šokau į balną, ir mes nu- 
jojome prie uolų. Atsiradome kaip tik tuo metu, kai Alek- 
sas buvo iškeltas aukštyn. — Stivenas padėjo savo duonos 
riekę ir atidžiai pažiūrėjo į žmoną. — Kodėl tu ten lindai? 
Kodėl tavo žmonės leido tau šitaip? 

— Ar pagaliau negali sau įsikalti į galvą, kad aš esu 
Makaran? Tai aš čia viską leidžiu arba draudžiu. Mano 
žmonės tik vykdė mano įsakymą. 

Stivenas atsistojo ir nuėjęs įmetė keletą durpių bri- 
kerų į ugnį. Angliškasis lavinimas neleido jam viso to 
suprasti. 

— Bet juk tu ne tokia stipri kaip vyrai. O ką, jeigu 
Aleksas būtų be sąmonės ir nebūtų apsivyniojęs virve? Juk 
nepakeltum suaugusio vyriškio kūno. 

Bronvina, matydama, kad jis nori suprasti, ėmė aiš- 
kinti: 

— Na, gerai. Aš nusileidau pati, nes esu lengva. Tera- 
sa buvo siaurutė, ir aš supratau, jog ten galėsiu kur kas 
laisviau judėti negu vyriškis. Dėl Alekso, tai aš, be abejo, 
nebūčiau pakėlusi jo, bet galėjau aprišti jį virve, kad mano 
žmonės iškeltų aukštyn. Jei būčiau turėjusi kitokį šansą, 

būčiau jo griebusis. Aš visuomet darau taip, kaip geriau 
mano klano žmonėms. 

— Velniai rautų! — šūktelėjo Stivenas ir vienu gaistu 
pastatė žmoną ant kojų. — Aš nesirengiu klausytis moters 
pamokslavimų! 

Bronvina nusijuokė iš tokio nuoširdaus reagavimo. 

— Ar tau neteko susitikti valdovų, kurie vietoj raumenų 
pasitelkia galvas ir, kas be ko, gana sėkmingai? 

Stivenas atkakliai spoksojo į žmoną, paskui priglaudė 
prie savęs ir įsikniaubė veidu į jos plaukus. 

— Aš buvau labai įniršęs, — sušnibždėjo jis. — Nedrįsau 
patikėti, kad tu ten, ir lengviau neatsikvėpiau, kol neįsi- 
tikinau, kad jau išgelbėta. 

Bronvina tiriamai pažiūrėjo į vyrą. 

— Jeigu būčiau žuvusi, Temas būtų tau atidavęs kai 
kurias mano žemes. 

— Po velnių tas žemes! — suriaumojo jis ir stipriai pri- 
spaudė prie savęs jos galvą. — Kai kada tu vis dėlto būni 
kvaila. Šrai nubausiu tave už tai, kad mane įžeidei! — Bron- 
vina stengėsi ištrūkti, bet vyras neleido. — Tikiuosi, mes tru- 
putį atidėsime puotą. - Jis pakėlė žmonos veidą ir godžiai 
pabučiavo į riebias po valgio lūpas. — Tu esi žemiška. 

Daugiau neištarė nė žodžio, o žmona apsivijo ran- 
komis jo kaklą. Reikėjo tik akimirkos, kad Stiveną vėl 
apimtų geismas. Laikė žmonos veidą suspaudęs rankomis 
ir bučiavo kaip apkvaitęs. Jo geisme susiliejo viskas: ne- 
viltis, pyktis, visi tos dienos įvykiai, baimė dėl jos, patirta 
ten, kalnuose. 

Stivenas paėmė žmoną ant rankų ir nusinešė prie židi- 
nio. Nurengė lėtai, mėgaudamasis, atrišo juostą, bučiavo 
pilvą. Drabužis nuslydo nuo Bronvinos klubų, ir Stivenas 
puolė bučiuoti jos šlaunis ir ilgas įdegusias kojas. 

— Eikš pas mane, — sušnibždėjo žmona. 

Bet dabar atėjo jo eilė pakamuoti Bronviną. Stivenas 
atstūmė ištiestas ir maldaujančias rankas ir ėmė sagstyti jos 
apdaro juosmenį. Bučiavo kiekvieną apsinuoginantį odos 
lopinėlį ir su šypsena stebėjo, kaip lanksčiai ji glaustosi prie 
jo. Bronvina valdingai nubraukė vyro plaukus, tačiau jis 
tik nusijuokė. Paskui godžiai apžiojo lūpomis jos krūtį, ir 
žmonos rankos atsileido. Stivenas dabar galėjo pasigėrėti 
ja ugnies atšvaistėse. Ji buvo nuostabi. 

Bronvina nesusigaudydama atsimerkė ir stengėsi su- 
prasti, ką jis dabar galvoja. Ji matė, kaip vyras nusimetė 
savo drabužius ir atsigulė šalia, palietęs nuogu kūnu. Ji 
trūksmingai įkvėpė oro. 

— Stivenai... 

— Taip, — švelniai atsiliepė vyras, ir jų kūnai susi- 
liejo. 

Nepaisydami, kad abiejų kūnai liepsnote liepsnoja, 
glamonėjosi juodu lėtai ir švelniai. Mėgavosi vienas kitu. 
Abipusis geismas didėjo kas sekundę. 

Nerekę jėgų, susilieję švelniame bučinyje, jie bemat 
užmigo. 


Praėjus porai savaičių po to, kai Stivenas įspėjo, jog 
Makgregorai mėgins užpulti Bronviną, prasidėjo nauji 
įvykiai. 

Tos dvi savaitės Stivenui neprapuolė veltui: jis daug 
ko išmoko iš Bronvinos žmonių. Anas nesėkmingas žygis 
spyrė mokytis škotiškai kariauti. Dabar Stivenas jau ga- 
lėjo greitai bėgti, kautis sunkiu dviašmeniu kardu. Kojos 
įdegė ir užsigrūdino, o kai pasirodė pirmasis šaltukas, jis 
jau nebešiurpo. 

Bronvina kaip ir anksčiau akylai stebėjo savo vyrą, 
tapdama bejėge tiktai naktį. Stivenas per šį laiką taip pa- 
sikeitė, jog atrodė, kad praslinko visa amžinybė nuo tada, 
kai Bronvina priglaudė priešą prie savo širdies. Pirmasis 
ženklas, rodantis Lechlano Makgregoro sumanymą ka- 
riauti, buvo sudeginti trys piemenų nameliai šiaurinėse 
valdose. 

— Ar kas nors nukentėjo? — paklausė Bronvina išgir- 
dusi naujieną. 

Temas mostelėjo ranka į jaunuolį, stovintį tarp griu- 
vėsių. Jis atsigręžė, ir ant jo skruosto visi išvydo kruviną 
„L“ raidės formos žaizdelę. 

Bronvina su siaubu prispaudė rankas sau prie lūpų. 

— Makgregoras liepė perduoti, — tęsė Temas, - kad iš- 
pjaus visą mūsų klaną anksčiau negu pats nueis į kapą. Jis 
vos nenumirė nuo žaizdos, kurią tu jam padarei. 

Bronvina nusigręžė ir nužingsniavo šalin. Stivenas 
pasivijo ją. 

— Neverta jaudintis, kad tave mokau, bet tai tau buvo 
pamoka. Dabar mano priedermė - visa tai sutvarkyti. 

— Ką rengiesi daryti? 

— Susitikti su Makgregoru ir baigti tą kivirčą visam 
laikui. 

— Susitikti su juo! — iškvėpė Bronvina. — Jis užmuš 
tave! Jis neapkenčia anglų labiau negu aš. 

— Manau, kad tai neįmanoma, - sarkastiškai tarė Sti- 
venas, užšokdamas ant žirgo ir pasileisdamas šuoliais. 

Po valandos Krisas mintyse ėmė pritarti Bronvinai. 
Tie du vyriškiai, kažkada labai panašūs vienas į kitą, pa- 
sidarė visiškai skirtingi nuo tada, kai pateko į Škotiją. 
Krisas vaikščiojo apsirengęs angliškai: sunki aksomo lieme- 
nė, apsiūta kailiu, atlaso kelnės iki kelių, gražios vilnonės 

kojinės. Stivenas pasikeitė nuo kojų iki galvos, net jo oda 
patamsėjo. Ataugę plaukai raitėsi gražiomis garbanomis. 
Nuo kasdieninio bėgiojimo su škotais sustiprėjo kojų 
raumenys. 

— Ji sako gryną teisybę, — tarė Krisas. — Ar tik negal- 
voji pasibelsti į duris ir išsikviesti Makgregorą pašnekėti? 
Sprendžiant iš gandų apie jo piktadarybes, tau dar pasiseks, 
jeigu tave nudobs čia vietoje. 

— O tu siūlai sėdėti ir žiūrėti, kaip pjauna ir degina 
mano žmones? 

Krisas pakėlė antakius: 

— Tavo žmones? Argi tu škotas? 

Stivenas šyptelėjo ir persibraukė ranka per plaukus: 

— Jie yra šaunūs žmonės, ir aš džiaugčiausi susigimi- 
niavęs su jais. Visas tas nesusipratimas įvyko dėl Bronvinos 
karštumo. Manau, kad viskas susitvarkys. 

— Argi tu nežinai, kad tas priešiškumas tęsiasi ne vieną 
amžių? Vieni klanai grumiasi su kitais. Čia barbarų šalis! 

Stivenas nusišypsojo. Dar prieš keletą mėnesių ir jis 
taip šnekėjo. 

— Eime, ko nors išgersime. Vakar gavau laišką iš Gei- 
vino; jis nori, kad Kalėdoms parsivežčiau Bronviną. 

— O ji ar vyks? 

— Ji vyks, norės to ar ne, — nusijuokė Stivenas. —- Na, 
o kaip tu? Ar josi su mumis? 

— Labai norėčiau. Man įkyrėjo ši šalta šalis. Nesu- 
prantu, kaip tu gali vaikščioti pusnuogis? 

— Patarčiau ir tau pamėginti, Krisai. Tokie drabužiai 
suteikia daug laisvės. 

Krisas prunkštelėjo: 

— Laisvę nušalti brangiausią daiktą? Nemanau, kad 
pasinaudosiu tavo patarimu. Geriau sakyk, kur galima 

pamedžioti. Pasiimsiu keletą mūsų vyrų ir dumsime me- 
džioti elnių. 

— Tiktai tuomet, jeigu žadi paimti žmonių ir iš klano. 

Krisas paniekinamai nusišaipė: ar tik tie škotai nėra 
pažeminimo ženklas? Rūstus Stiveno žvilgsnis sutramdė 
Krisą. 

— Gerai, padarysiu, kaip tu nori. Jeigu mes pakliūsime 
į pasalą, be abejo, bus geriau, kad šitie plikakojai eis su 
mumis. — Jaunuolis nusišypsojo ir paplekšnojo Stivenui 
per petį. - Pasimatysime rytoj prie elnienos kepsnio. 


Daugiau niekada Stivenas nebematė gyvo Kriso. 

Žiemos saulė jau leidosi už horizonto, kai pro vartus 
ijojo kervertas Bronvinos žmonių su suplėšytais ir kru- 
vinais drabužiais. Vienam iš jų per skruostą dryko baisi 
plėštinė žaizda. 

Stivenas tuo metu klausėsi Temo instruktavimo apie 
dviašmenio kirvuko naudojimą. Bronvina stovėjo netoli 
ir klausėsi dėdės žodžių. 

Temas pirmasis pastebėjo atjojančiuosius. Metęs kir- 
vį, jis puolė prie vyriškių. Stivenas ir Bronvina nubėgo 
iš paskos. 

— Kas atsitiko, Frensi? — paklausė Temas, tempdamas 
jaunuolį iš balno. 

— Makgregoras. Atakavo mus. 

Stivenas jau sėdėjo ant žirgo. Jaunuolis pažvelgė į jį: 

— Dvi mylios už ežero, prie Rytų kelio. 

Stivenas linktelėjo. Bronvina ir Temas taip pat nu- 
šuoliavo įkandin. 

Krisas gulėjo ant šaltos škotų žemės besileidžiančios 
saulės spinduliuose, žaidžiančiuose jo šarvuose. Stivenas 

nušoko nuo žirgo ir atsiklaupė prie bičiulio kūno. Atsargiai 
atvožė šalmo antveidį. Ir net nepakėlė galvos, kai už pečių 
išgirdo vieno iš Kriso karių balsą: 

— Ponas norėjo parodyti škorams, kaip kariauja anglai. 
Jis užsidėjo šarvus ir rengėsi susiremti su Makgregoru akis 
į akį. — Stivenas sielvartingai žvelgė į nejudantį Kriso kūną. 
Jis žinojo, kad kaip tik sunkūs šarvai ir pražudė Krisą, pa- 
darė jį nejudrų lyg stulpą. Makgregoro vyrai lengvi ir greiti, 
o šarvai neapsaugo visų kūno vietų. Netgi plieniniai šarvai 
turėjo plyšių ir ištrupų. - Jie mėgino jį išgelbėti... 

Tiktai dabar Stivenas išvydo netoliese gulinčius tris 
škotus. Jų liekni jauni kūnai buvo subadyti ir kruvini. 

Pyktis užvirė Stiveno širdyje. Jo bičiulis! Jo draugas 
nužudytas! Atsistojo, griebė Bronviną už pečių ir atsuko 
ją į užmuštųjų pusę. 

— Pažiūrėk, ką pridarei dėl savo kvailumo! Atidžiai 
pasižiūrėk! Ar pažįsti šiuos vyriškius? 

— Taip, — vos girdimai sušnibždėjo ji ir nuleido akis. 

Stivenas griebė žmoną už plaukų ir atlošė galvą. 

— Ar nesivaidena tau jų balsai? Jų juokas? Ar turi jie 
artimųjų? — Pasuko jos galvą į Krisą. — Krisas augo kartu 
su manimi. Mudu buvome kaip broliai. 

— Palik mane! — pagauta nevilties, riktelėjo ji. 

Stivenas paleido. 

— Tu apgirdei mane, pasiuntei savo žmones į nesėk- 
mingą antpuolį, sukėlei Makgregoro priešiškumą. Visa 
tai kvaila ir vaikiška! Ir dabar visi mes mokame už tavo 
kvailumą! Argi ne? 

Bronvina vis dar stengėsi išdidžiai laikyti galvą. Ne- 
norėjo dar tikėti vyro tiesa. 

Daglasas, pasiruošęs mūšiui, prijojo prie jų iš užpa- 


kalio. 


164 JUDE DEVERAUX 


— Mes privalome atkeršyti, — garsiai tarė jis. - Jokime 
tuoj pat kautis su Makgregoru. 

— Taip! — suriko ir Bronvina. — Mes turime atkeršyti! 

Stivenas žengė žingsnį ir kumščiu smogė Daglasui į 
veidą. Jaunuolis nuvirto nuo žirgo, o Stivenas griebė jo 
durklą. 

— Klausykitės manęs ir klausykitės atidžiai, — tyliai ir 
įtaigiai prabilo Montgomeris, kreipdamasis į visus daly- 
vaujančius. — Šiam karui reikia padaryti galą, bet ne dar 
kartą praliejant kraują. Tai beprasmis priešiškumas, ir jūs, 
praliedami kraują, negrąžinsite prarastųjų vyrų. Dar kele- 
tas mirčių neduos jokios ramybės, neužgydys žaizdų! 

— Tu bailys, - tarė Daglasas trindamasis žandą. 

Anksčiau negu Stivenas ką nors atsakė, Temas su peiliu 
rankoje atsistojo už sūnaus: 

— Gali nesutikti su juo, bet nevadink šito vyro bai- 
liu, — tarė jis dusliu ir žemu balsu. Daglasas susidūrė su 
juo žvilgsniais, linktelėjo ir atsigręžė į Stiveną: 

— Mes eisime paskui tave. 

— Eisite paskui jį? — suriko Bronvina. — Tai aš Makaran! 
Jūs pamiršote, kad jis anglas! 

Temas atsakė už visus: 

— Mes nepamiršime to, ką neseniai regėjome, — ra- 
miai tarė. 

Bronvina tylėjo. Ji žvelgė į žmonių veidus ir matė, kad 
jos vyai pasikeitė. Jie kaltina ją dėl žuvusiųjų? Bronvina 
nuėjo į šalį jausdamasi pralaimėjusi. „Ne“, — tik tiek ir 
galėjo ištarti; nuleidusi galvą nuskubėjo prie žirgo. 

Moteris nežinojo, kiek mylių nušuoliavo ir kur lėkė. 
Ašaros sustingo jos akyse. Prisiminė, kad pro šalį pra- 
šmėžavo daug kalvų ir ežerų. Net nepastebėjo, kad paliko 
savo valdas. 

— Bronvina! — pašaukė kažkas iš paskos. 

Bet moteris tik paragino pentinais žirgą, bėgdama 
nuo pažįstamo balso. Tik kai žmogus ėmė šuoliuoti gre- 
ta, Bronvina suprato, kad joja brolis. 

— Deivis, — sušnibždėjo moteris ir ūmai sustabdė 
žirgą. 

Deivis nusišypsojo. Jis buvo aukštas kaip ir ji, juodais 
kaip tėvo plaukais, bet akys blizgėjo rudos - kaip motinos. 
Jaunuolis buvo liesas, akyse žiburiavo slapta ugnelė, kurios 
Bronvina neprisiminė. 

— Tu verkei? - paklausė Deivis. - Dėl žmonių, kuriuos 
nukovė Makgregoras? 

— Tu viską žinai? —- paklausė Bronvina šluostydamasi 
ašaras. 

— Nepaisant tėvo žodžių, Makaranai buvo ir yra mano 
klanas, - atsakė jis. Akimirką jaunuolio akys pasidarė šal- 
tos ir rūsčios, bet paskui sušvelnėjo. - Mudu nesimatėme 
visą amžinybę. Leisk pailsėti žirgui, o mes pasikalbėki- 
me. — Bronvina staiga pagalvojo apie brolį kaip apie seną 
bičiulį ir išstūmė iš atminties tą naktį, kai tėvas ją paskyrė 
klano vade. 

Taip, tuomet niekas to nesitikėjo, o Deiviui tėvo 
nutarimas buvo itin skaudus. Juk susirinko visas klanas, 
visi tikėjosi, kad Džemis Makaranas paskirs sūnų klano 
vyresniuoju, taigi - vadu. Džemis Makaranas garsėjo kaip 
garbingas žmogus, mylėjo savo vaikus. Jis ir papasakojo 
garbingai visam klanui apie savo palikuonis. Pasakė, kad 
Deivis pernelyg mėgsta kariauti, todėl daugiausia rūpinasi, 
su kuo susikibti, o ne savo žmonėmis. Taip pat pasakė, kad 
Bronvina labai jau karšta, todėl pirmiausia padaro, o tik 
paskui pagalvoja. Abu - sūnus ir duktė — pasijuto skaudžiai 
užgauti atvirų tėvo žodžių. Džemis vis dar kalbėjo; pasakė, 

kad Bronviną būtų galima kontroliuoti, jeigu ji ištekėtų 
už santūraus vyro, tokio kaip Ajenas, Reimsas arba Eni- 
sas. Tačiau net ir po šių žodžių niekas nesusigaudė, ko gi 
nori Džemis. O kai vadas paskelbė savo įpėdine dukterį, 
pataręs jai ištekėti už kurio nors iš išvardytų jaunuolių, 
minia nutilo. Paskui vienas po kito žmonės pašoko ir 
ėmė sveikinti Bronviną. Deivis tylėjo tik keletą minučių. 
Kai galutinai suvokė, kad tai — jo svajonių galas, pakilo, 
pavadino tėvą išdaviku ir pareiškė, kad daugiau jam ne 
sūnus. Pakvietė su savimi keliauti vienminčius ir visam 
laikui palikti klaną. Tą naktį dvidešimt jaunų vyrukų pa- 
liko Makaranų klaną. 

Nuo to laiko Bronvina nebematė brolio. Atsitiko dau- 
gybė įvykių: buvo nukauta daug žmonių, žuvo ir tėvas, 
ji ištekėjo už anglo. Ir visa tai, kas tuomet įžeidė Deivį, 
dabar atrodė neverta dėmesio. 

Bronvina nušoko nuo žirgo ir puolė broliui ant kaklo. 

— O, Deivi, viskas vėl atsisuko prieš mane, — pra- 
virko ji. 

— Dėl to kaltas tasai anglas? 

Ji linktelėjo. 

— Jis nuteikė visus prieš mane. Mano žmonės žiūri į 
mane kaip į svetimą. Mačiau iš jų akių: jie tiki juo, o ne 
manimi. 

— Jis nuteikė žmones prie vadę?! - Deivis įsiuto. - Bet 
kaip jie gali būti tokie akli?! Teisingai, jis puikus akto- 
rius, jeigu po mūsų tėvo mirties sugebėjo nuslėpti savo 
baimę nuo škotų! Kaip galėjo žmonės pamiršti, kad tėvą 
nužudė anglai? O Temas? Ar ir jis pamiršo, kaip mirė jo 
sūnus Ajenas? 

— Nežinau, — prašneko Bronvina, sėsdama ant nuvirtu- 
sio medžio. - Man regis, jie pasitiki tik juo. Jis rengiasi kaip 
škotas. Treniruojasi su mano žmonėmis. Net poilsiauja su 

paprastais valstiečiais. Daug sykių mačiau, kaip jis ramiai 
su jais šnekučiuojasi, krečia juokus. Žmonės jį myli. 

— Sakyk, o ką jis padarė, kad nusipelnė tokio pasi- 
tikėjimo? Turiu galvoje ne pabučiuotus jų vaikus, juk 
supranti. 

Moteris suspaudė delnais sau smilkinius. Bet prieš 
akis jai vis stovėjo žuvusiųjų veidai. Nejaugi ji iš tikrųjų 
buvo jų žūties priežastis? 

— Paprasčiausiai jis niekada nesuteikė dingsties nepa- 
sitikėti, — pagaliau atsakė Bronvina. 

Deivis šyptelėjo: 

— Tai juk jo tikslas. Jis turi būti atsargus, įsitrinti į 
klaną, o jau kitą dieną čia priplūs anglų. 

— Anglų? Dieve mano, ką tu sakai? 

— Argi tu nesusiprotėjai? — Deivis kalbėjo ramiai ir 
kantriai. - Sakyk, ar jis rengiasi grįžti į Angliją? 

— Taip, — nustebusi tarė Bronvina. — Manau, mes 
josime į Angliją po kelių savaičių. 

— Kaip tik tada jis ir atves anglus čia, į mūsų žemes. 
Išmokys juos kovoti škotiškai kaip dabar pats mokosi, ir 
tuomet mes nebeturėsime kur galvos priglausti. 

— Ne! - atsistodama ji šūktelėjo. - Neturi teisės šitaip 
apie jį kalbėti, Deivi! Jis ne toks! Jis yra geras ir rūpinasi 
mūsų žmonėmis. 

Brolis sviedė į ją paniekinamą žvilgsnį. 

— Girdėjau, kaip tu dejuoji su juo lovoje. Tu papras- 
čiausiai bijai jį prarasti. Esi pasirengusi dėl anglo meilės 
paaukoti klaną. 

— Netiesa! Man klano interesai aukščiau visko! — niršo 
Bronvina. — Aš pamiršau, kad mudu esame susikivirčiję. 
Man laikas joti. 

— Palauk, — ramiai tarė Deivis, padėdamas ranką jai 

ant peties. — Atleisk, kad nuvyliau tave. Pasėdėk dar su 
manimi. Ilgiuosi tavęs. Papasakok man, kaip laikosi Lei- 
renstonas? Tą plyšį stoge jau užtaisė? Kiek dabar sūnų 
susilaukė Temas? 

Bronvina nusišypsojo ir atsisėdo šalia brolio. Juodu 
kalbėjosi tik keletą minučių, nes pradėjo temti. Kalbėjosi 
apie kasdieniškiausius dalykus. Bronvina sužinojo, kad 
Deivis gyvena kažkur kalnuose, tačiau jokių smulkmenų 
nedėstė, o ji pernelyg gerbė svetimas paslaptis, kad pultų 
klausinėti. 

— Ar tau patinka būti vade? — paklausė Deivis bičiu- 
liškai. — Ar vyrai klauso tavęs? 

Moteris nusišypsojo: „+ 

— Žinoma. Visi elgiasi su manimi labai pagarbiai. 

— Ber kaip tyčia jie šiandien pareiškė gerbiantys tavo 
vyrą. 

— Geriau nepradėkime iš pradžių. 

— Gėda, kad žemes, kurias anksčiau valdė Makaranai, 
dabar savo rankose laiko kažkoks anglas. Tu galėtum turė- 
ti autoritetą, bet ne dabar, kai žengi įkandin savojo vyro. 

— Nesuprantu tavęs... 

— Paprasčiausiai vienas sau svarstau. O ką, jeigu Stive- 
nas — šnipas, pasiųstas karaliaus Henriko? Kol tavo žmonės 
juo tiki, jis gali padaryti Škotijai milžinišką žalą. Žinoma, 
kai įsitikinsi, kad kalbu teisybę, tai pasistengsi vėl paimti 
valdžią į savo rankas, bet tuo metu tavo žmonės bus taip 
atpratę nuo tavo žodžio ir veiksmų, kad jau nebesusidorosi 
su jais. — Bronvina neturėjo ką atsakyti. Ji stengėsi prisi- 
minti visus atvejus, kai klanas pakluso tik Stivenui, bet, 
kita vertus, jiems grįžus iš Anglijos žmonės visiškai klausė 
jos, Bronvinos. - Blogai, kad neradai laiko pabūti viena su 
savo žmonėmis, — tęsė Deivis. — Jeigu greta nesmaksotų 

tas anglas, jie juk savo akimis pamatytų, kad tau pakanka 
proto vadovauti. Montgomerio išdavystės atveju galėtum 
išgelbėti klaną. 

Bronvina nenorėjo nieko svarstyti; galvoje sukosi 
vienintelė mintis: ji kalta dėl žmonių žūties. Dėl jos pa- 
sipūtimo, dėl jos kvailumo žuvo ketvertas vyrų, ir ją ap- 
kaltindamas Stivenas buvo teisus. Vadinasi, ir jos žmonės 
neklysta, kad jo klauso. O ką, jeigu Stivenas yra šnipas? Ką, 
jeigu jis žmonių pasitikėjimą naudoja savo tikslams? Per 
šimtmečius nesutarė ir kovojo škotai ir anglai. Tikriausiai 
būta priežasčių, kodėl škotai anglų nekenčia. Bet ir Stiveno 
gyvenime, kiek ji, Bronvina, žino, įvyko ne viena tragedi- 
ja, kuri turėtų jį versti neapkęsti škotų. Galimas daiktas, 
Deivis sako teisybę, ir Stivenas nori visus pražudyti. 

Bronvina, pagauta nevilties, vėl suspaudė rankomis 
smilkinius. 

— Negaliu nieko nuspręsti. Nežinau, kas jis ir ar galiu 
juo tikėti. 

— Bronvina, — tarė Deivis, imdamas seserį už ran- 
kos, - gali manimi netikėti, bet aš noriu savo klanui tik 
gera. Aš turėjau laiko viską apgalvoti. Supratau: tu, tiktai 
tu turi būti vadė, o ne aš. - Moteris norėjo kažką sakyti, 
bet jaunuolis pridėjo pirštą jai prie lūpų. —- Leisk man 
viską pasakyti. Noriu tau padėti. Noriu įsitikinti, kad jis 
ne šnipas. 

— Kaip tu tai padarysi? 

— Aš sugausiu jį. Bet nenužudysiu. O kol jo nebus, tu 
galėsi atgauti savo autoritetą klane. 

— Taip ir padaryk! — Bronvina atsistojo. Net tamsoje 
matėsi, kaip dega jos akys. 

— Prisiekiu, kad jam nenukris nė plaukas. Žinoma, 
padarytume didžiausią kvailystę: karalius Henrikas pra- 

dėtų karą prieš Makaranų klaną. Visa, ko aš noriu, - kad 
tu gautum laiko įrodyti klanui, jos esi vadė. 

Umai Bronvina susimąstė ir atsitraukė nuo brolio. 

— O tu ką tuomet laimėtum? 

— Noriu sugrįžti, - sunkiai ištarė Deivis. - Jeigu pa- 
darysiu gerą darbą klanui, tai galėsiu grįžti su pagarba. 
Mes badaujame, Bronvina. Mes — ne valstiečiai, todėl ir 
neturime kuo maitintis. 

— Privalai žinoti, kad jus visuomet priims klanas, — tarė 
ji 

Deivis suirzęs pašoko: 

— Kad visi sakytų, jog grįžau pabrukęs uodegą? Na 
ne! — Vėl atsisėdo ir stengėsi susivaldyti. - Mes turime 
grįžti triumfuodami. Mes atjosime į Leirenstoną su ta- 
vuoju anglu, ir visi, pradedant karaliumi Henriku, bus 
mums dėkingi. 

— Ne... pagalvojau... tai neįmanoma. Stivenas... 

— Gerai pagalvok. Tai grąžins tau valdžią, tu vėl valdysi 
savo žmones. O aš gausiu galimybę grįžti su pagarba. O 
gal... tu rūpiniesi daugiau anglu negu savo broliu? — šyp- 
telėjo jaunuolis. 

— Žinoma, ne! Ber jeigu jam kas nors atsitiks... 

— Tu įžeidinėji mane! Manai, neturiu galvos? Jeigu jam 
kas nors atsitiks, pagalvok, ką padarys su mumis karalius 
Henrikas! Prašau, Bronvina, pamąstyk dėl mano plano! Tai 
geriausia išeitis klanui. Neapvilk savo žmonių. Nesulauk 
tos akimirkos, kai tavo klanas bus priverstas mūšio lauke 
rinktis arba Angliją, arba Škotiją. Neleisk jiems pamiršti, 
kad jie škotai. Nesuskaldyk jų. 

— Deivi, man laikas joti. 

— Taip, tau laikas. Pagalvok. Po trijų dienų susitikime 
prie uolos, kur nukrito Aleksas. 

Bronvina pažvelgė į brolį nustebusi, kad jis viską 
žino. 

— Aš beveik viską žinau apie savo klaną, — tarė jau- 
nuolis šokdamas į balną. 

Bronvina žvelgė įkandin, kol brolis išnyko tamsoje. 
Ji bijojo grįžti į Leirenstoną, bijojo pažvelgti į žuvusiųjų 
veidus, gąsčiojosi Stiveno pykčio. Bet Makaran negali būti 
bailė. Moteris ištiesino pečius ir pasuko žirgą namo. 


Bronvina lėtai vaikščiojo po kiemą. Turėjo tris dienas 
apsispręsti. Po tų keturių vyrų mirties juto, kad žmonės 
pamažu nusigręžia nuo jos. Valdžią ima Stivenas. Deivio 
žodžiai ją persekiojo ir nedavė ramybės. Tai natūralu, gal- 
vojo ji, kad jie pasirinko vyriškį. Po vyresniojo Makarano 
mirties praėjo tik keletas mėnesių. Bet Bronvina apskritai 
nepasitikėjo anglais. Ji žinojo, kokie ciniški, melagiai, go- 
dūs jie yra. Argi jai pačiai neteko tuo įsitikinti, kai buvo 
belaisve sero Tomo Kričtono pilyje? 

Pastaruoju laiku Stivenas itin pasikeitė. Bičiulio mir- 
tis labai paveikė jį. Stivenas beveik visą laiką tylėdavo, ir 
Bronvina dažnai sugaudavo jo žvilgsnį, įsmeigtą į tolį. Tuoj 
po Kriso mirties Stivenas įsakė pradėti rengtis kelionei į 
Angliją. Norėjo giminėms vežti draugo kūną. Naktimis 
Stivenas ir Bronvina gulėjo šalia, neliesdami vienas kito, 
nesikalbėdami. Bronvina galvojo apie savo žuvusius pa- 
valdinius. Prisimindavo, kaip tokiais atvejais elgdavosi jos 
tėvas, kai jo klaida kainuodavo žmonėms gyvybę. Skausmo 
gumulas gniaužė gerklę. Bet vadas neturi verkti. Vadas 
neturi bijoti vienatvės. 

Be kaltės jausmo, moterį dar kamavo ir brolio pra- 
šymas. Ji žinojo, koks jis išdidus, kaip jam sunku ko nors 
prašyti. Bet kaip ji gali atiduoti jam Stiveną? 

Pagauta nevilties, Bronvina užsikimšo ausis. Ji troško 
visiems būti gera, su visais teisingai elgtis, tačiau buvo 
vieniša ir tokia bejėgė. Kaip žinoti, kas bus teisus? 

Tylėdama pasibalnojo žirgą ir išjojo pro vartus susi- 
tikti su Deiviu. Jis jau laukė, karštu ir atkakliu žvilgsniu 
tyrinėjo seserį. Kai Bronvina nuleido akis, stengdamasi 
rasti tinkamų žodžių išreikšti savo mintims, jaunuolis 
suvokė jos sprendimą. 

— Taigi tu savo meilužį labiau vertini negu klaną. 

— Juk žinai, kad kalbi neteisybę. — Jos akys smigo į 
brolį tiesiai ir atvirai. 

Deivis šyptelėjo. 

— Vadinasi, netiki manimi. Aš vyliausi, kad duosi man 
šansą visiems įrodyti, kad išaugau iš to baisaus vaikėzo, 
kuris stojo prieš savo tėvą. 

— Su didžiausiu džiaugsmu padėčiau, Deivi, — tyliai 
prašneko moteris. — Tačiau noriu elgtis teisingai. 

— Nė velnio tu nenori! - pasiuto Deivis. - Rūpiniesi 
tik savo gerove. Tu bijai, kad grįšiu į klaną. Bijai, kad tavo 
žmonės eis paskui mane, nes aš — tikrasis Makaranas. — Jau- 
nuolis nuėjo prie savojo žirgo. 

— Deivi, prašau nepykti, nenoriu, kad išsiskirtume 
susipykę. Grįžk namo nors trumpam. 

— Kad galėčiau nuolankiai žiūrėti, kaip mano sesuo 
užima mano teisėtą vado vietą? — iškošė jis. — Žemai len- 
kiuosi. Geriau būsiu karaliumi savo vargingoje karalystėje 
negu tarnas svetimoje. — Jis šoko į balną ir nudūmė. 

Bronvina nežinojo, kiek laiko stovėjo visiškai nusi- 
minusi ir žiūrėdama į žemę, jausdamasi visiškai bejėgė, 
kol išgirdo Stiveno balsą: 

— Kas jis? 

Bronvina nenustebo išvydusi čia vyrą. Pastaruoju metu 
Stivenas taip dažnai sukiodavosi netoli jos, jog ji priprato 
prie jo buvimo. 

— Mano brolis. 

— Deivis? — Stivenas susidomėjęs pažiūrėjo įkandin 
tolstančios figūros. Žmona nieko neatsakė. — Ar pasakei 
jam, kad Leirenstono vartai jam visada atviri? 

— Man nereikia patarimų, ką sakyti savo broliui. — 
Bronvina nusisuko slėpdama ištryškusias ašaras. 

Stivenas paėmė žmoną už rankos: 

— Atleisk. Nepagalvojau, kad mano žodžiai nuskambės 
kaip nurodymas. - Ji ištraukė ranką, bet Stivenas priglaudė 
moterį prie savęs. - Negerai elgiausi su tavimi, kai žuvo 
Krisas. Ber mane pagavo neviltis. Atleisk. 

Žmona prisiglaudė prie jo krūtinės. 

— Ne! Tu elgeisi teisingai! Pražudžiau savo žmones ir 
tavo bičiulį. - Moteris norėjo be galo ilgai šitaip stovėti; 
pastarosiomis dienomis labai jo pasiilgo. 

Stivenas priglaudė žmoną prie krūtinės ir pajuto jos 
kūną. Jos pečiai buvo smulkūs ir gležni. 

— Pernelyg didelę atsakomybę užsikrovei sau ant pe- 
čių. - Pakėlė jos veidą. - Pažvelk man į akis. Tiki manimi 
ar ne, bet mudu nuo dabar einame kartu, ir aš dalijuosi 
atsakomybę už tas mirtis. 

— Bet kalta esu tik aš, - nusiminusi sumurmėjo žmo- 
na. | 

Stivenas privertė ją nutilti: 

— Esi labai jauna, dar neturi nė dvidešimties, o imiesi 
atsakomybės už šimtus žmonių; netgi rengiesi juos ginti 
nuo manęs, šnipo. - Jis nusijuokė iš jos veido išraiškos. — 
Jau pradedu tave suprasti. Net dabar galvoji, jog visa tai 

tyčia sakau. Tau gal atrodo, jog aš rengiu kažkokią išdavystę 
ir slopinu tavo budrumą meiliais žodeliais. 

Moteris pasitraukė nuo jo: 

— Leisk man eiti! — Vyro žodžiai buvo tokie tikslūs, 
jog ji net persigando. 

— Ką, labai panašu į teisybę? — nusijuokė Stivenas. — 
Tu, žinoma, norėtum, kad aš likčiau svetimšaliu. Svetim- 
šaliu, kurį galima mylėti, bet galima ir neapkęsti! Tačiau 
nesirengiu ilgam tavęs palikti: taip ilgam, kad spėtum pa- 
miršti, jog pirmiausia esu vyras, o jau paskui — anglas. 

— Šneki kažkokius niekus... Turiu grįžti į Leiren- 
stoną. 

Stivenas neatkreipė dėmesio į pastaruosius žmonos 
žodžius ir tiktai prisitraukė ją prie savęs. 

— Rytoj išvykstu į Angliją. Galbūt sutiktum ir tu joti 
su manimi? Gal norėtum susipažinti su mano šeima? 

Bronvina atidžiai pažvelgė į vyrą. 

— Aš dar nenusprendžiau. — Bet tuoj pat prisiminė savo 
viešnagę sero Tomo Kričtono pilyje, ir jos akys plykscelė- 
jo: - Nemėgstu anglų. 

— Bet tu tiesiog nepažįsti jų! - atkirto Stivenas. - Ma- 
tei tik bjaurius tipus. Man buvo gėda dėl savo tautos, 
kai sužinojau, kaip su tavimi elgtasi pas serą Tomą. Kai 
susipažinsi su mano broliene Džudita, galimas daiktas, 
atleisi anglams. 

— Kaip... ji atrodo? — smalsiai paklausė Bronvina. 

— Ji puiki. Be to, gera ir protinga. Ji mintinai žino visas 
Geivino valdas. Karalius Henrikas buvo labai ja susižavėjęs 
ir ne sykį tarėsi įvairiais reikalais. 

Bronvina sunkiai atsiduso: 

— Smagu. Aš irgi norėčiau, kad mano tėvas turėtų 
dukterį, vertesnę vadės vardo. 

Stivenas nusijuokė: 

— Kaip moteris tu visiškai puiki savo tėvo įpėdinė. 

— Kaip moteris? Turi galvoje, kad moteris nesugeba 
vadovauti klanui? 

Vyras gūžtelėjo pečiais. 

— Šiaip ar taip, bent tokia jauna ir graži, be to, tokia 
nepatyrusi! 

— Nepatyrusi?! Bet juk mokiausi visą savo gyvenimą! 
Skaitau ir skaičiuoju geriau už tave! 

Stivenas ėmė kvatotis: 

— Matyt, valdyti žmones sunkiau negu dauginti ir 
dalyti. — Meiliai pažiūrėjo į ją. - Esi tokia graži. - Ir pa- 
silenkė norėdamas pabučiuoti. 

— Palik mane ramybėje! Esi nepakenčiamas, nevispro- 
tis, nevykėlis... - Moteris nutilo užburta jo glamonių. 

— ... Atidžiai tavęs klausausi, — sušnibždėjo jis, švelniai 
ją bučiuodamas. — ... Nevykėlis ir... 

—... Man vis tiek, — užbaigė ji tarsi nesava. Pamėgino 
atsitraukti, bet Stivenas jau palietė lūpomis jos kaklą. 

Nepaisant vietovės tolumo ir nuošalumo kalnuose, 
juodu buvo ne vieni. Ant uolos viršuje stovėjo Deividas 
Makaranas ir žiūrėjo į juos. „Paleistuvė!“ - įsiutęs sušnibž- 
dėjo. Jai svarbiau tenkinti savo aistrą, negu paisyti brolio 
poreikių. Kodėl tėvas ją laikė vertesne būti vade! 

Deivis pagrūmojo kumščiu neapkenčiamos poros 
link. Jis dar parodys jiems! Įrodys visai Škotijai, kas yra 
garbingiausias ir galingiausias vadas, būsimasis Makaranų 
klano vadas! 

Atrišo žirgą ir greitai nušuoliavo į savo slaptąją bu- 
veinę kalnuose. 

Saulė vos pakilo, o Stiveno gurguolė jau leidosi įkalne 
į lygumą; ją lydėjo įdegę anglų kareiviai, dabar sunkokai 
atskiriami nuo Bronvinos škotų. Vežimuose gabenosi an- 
gliškus drabužius, kurių prireiks grįžus į Angliją. Škotai 
gerokai abejojo, ar sugebės patogiai jaustis su neįprastais 
rūbais. Visi susimąstę tylėjo. 

Bronvina buvo paskendusi savo mintyse. Prieš išvyk- 
dama ji papasakojo Moragai apie Deivido planus, o senė 
ilgai ją mokė: „Netikėk juo! — badė ji Bronviną kaulėtu 
pirštu. — Jis įsigeis atgauti Leirenstoną ir nesustos nė prieš 
nieką“. Bronvina tada gynė brolį, bet dabar vėl prisiminė 
aną pokalbį. Daugybę kartų ji šįryt dairėsi aplinkui. 

— Tu nerviniesi? - paklausė vyras. - Nusiramink. Ma- 
nau, pamilsi mano artimuosius. 

Moteris ne iš karto suprato, ką jis sako. Pakėlė galvą 
ir paragino pirmyn žirgą. 

Prieš pakylant saulei pro kairiąją Bronvinos ausį pra- 
zvimbė strėlė. Tuo metu ji jau buvo ką tik nusiraminusi 
ir palikusi sunkias mintis, todėl ne iš sykio suvokė, kas 
vyksta. 

— Ginkitės! — suriko Stivenas; po akimirkos jo karei- 
viai susispietė į ratą ir paruošė ginklus. Bronvinos žmonės 
išsisklaidė už medžių. 

Bronvina sustingo balne, žiūrėdama, kaip vienas po 
kito krenta jos kariai. 

— Bronvina! — suriko Stivenas. — Greitai jok! 

Ji instinktyviai pakluso. Strėlės zvimbė aplinkui. Vie- 
na pataikė į šlaunį, netrukus sužvengė sužeistas žirgas. 
Bronvina pagaliau suprato, kas ją nustebino: visos strėlės 
skirtos jai, Bronvinai. Ji išvydo medyje vieną iš šaulių: 
tai buvo kartu su Deividu palikęs klaną jaunuolis. Brolis 
mėgina ją nužudyti! 

Bronvina pasilenkė balne ir paragino žirgą. Užpakalyje 
aiškiai girdėjo kanopų dundesį. Stivenas šuoliavo priekyje 
ir vedė ją iš mirtino apšaudymo lauko. Dabar nebebuvo 
ko abejoti — pasitikėti Stivenu ar ne. 

Moteris riktelėjo, kai bemaž nulėkė nuo klumpančio 
žirgo. Prieš griūvant nelaimingajam gyvuliui, Stivenas 
apsuko pusratį, griebė ją už liemens ir persitempė ant 
savojo žirgo. Ji vargais negalais atsisėdo ir kuo žemiau 
prisilenkė. 

Juodu šuoliavo dviese nepažįstama ir rūsčia vietove. 
Bronvina jautė, kaip pradėjo ilsti Stiveno eržilas. Netikėtai 
vyras susverdėjo ir beveik užgulė ją. Bronvina neturėjo lai- 
ko galvoti; ji pasuko žirgą į mišką, kad nukeltų ten vyrą. 
Sustabdė žirgą ir anksčiau negu spėjo nušokti išvydo, kaip 
bejausmis Stiveno kūnas krenta žemyn. Moteris nušoko 
ant žemės ir suriko: Stiveno visa nugara kraujavo. Laiko 
nebebuvo: iš paskos garsėjo persekiotojų žirgų trypimas. 
Visa žemė buvo nuklota lapų, ir tuomet jai į galvą šovė 
beviltiška idėja. 

Bronvina pavedė žirgą į šalį, išsitraukė smeigtuką ir 
įsmeigė jam į nugarą. Žirgas ilgais šuoliais nudundėjo to- 
lyn. Moteris greitai grįžo prie Stiveno, suklupo ant kelių 
ir ėmė dengti jį lapais. Paslėpusi vyrą, atsigulė šalia ir pati 
apsikrovė lapais. 

Po valandėlės juos apsupo įsiutusių ir pavargusių žmo- 
nių minia. Bronvina stipriai suspaudė pirštais Stivenui 
burną, kad jis neišlėistų nė garso. 

— Prakeikimas! 

Moteris užgniaužė kvapą: tai buvo Deivio balsas. Pa- 
žintų jį visur... 

— Ji visada tokia gyvastinga! Norėčiau galų gale ją su- 
doroti. Ir dar tas anglas! Įrodysiu karaliui Henrikui, kad 
Škotiją turi valdyti škotai. 

— Čia matau kanopų pėdsakus! — kažkas riktelėjo. 

— Lekiam! - įsakė Deivis. — Ji toli nenujos. 

Praėjo gana daug laiko, kol Bronvina išdrįso sujudėti. 
Buvo itin sukrėsta to, ką išvydo. Kai jau galėjo blaiviai 
protauti, pasidarė atsargi. Reikia įsitikinti, ar kur nors 
netoli nėra brolio žmonių. Moteris vis dar vylėsi, kad jos 
kareiviai ieško jos, bet kai prabėjo valanda ir niekas nepa- 
sirodė, toji viltis dingo. 

Tik kai sutemo, Stivenas sudejavo ir sukrutėjo. 

— Tyliau! - sušnibždėjo jam žmona. Jai nutirpo ran- 
ka — vyro kūnas ją slėgė ilgiau negu valandą. 

Įtemptai klausydamasi garsų, Bronvina išsklaidė lapus. 
Jos akys puikiai matė tamsoje, o tylus čiurlenimas aiškiai 
rodė netoliese esant šaltinį. Moteris nuslinko prie šaltinio, 
atsiplėšė nuo apatinio sijono didelį gabalą medžiagos ir 
sušlapino. Pasilenkusi prie Stiveno, sudrėkino jo lūpas ir 
apiplovė žaizdą pakaušyje. Žaizda nebuvo gili, bet pavo- 
jinga. Galbūt kliudytos smegenys. 

Vyras atsimerkė ir pažvelgė į ją. Mėnulio šviesa spin- 
dėjo jo akyse. 

— Kas aš? — paklausė ji tyliai ir rūpestingai. 

Stiveno veidas buvo rimtas, sakytum, jis galvojo, ką 
atsakyti. 

— Žydraakis angelas, kuris mano gyvenimą vienu metu 
paverčia ir rojumi, ir pragaru. 

Ji smerkiamai palingavo galvą ir parodė jam kruviną 
audinį. 

— Gaila, kad ir tu man toks pat. 

Stivenas pamėgino atsisėsti. Bronvina palaikė jį, todėl 
vyras klausiamai pakėlė antakius: 

— Nejaugi mano reikalai tokie prasti? 

— Ką turi galvoje? 

— Nejaugi nebegaliu pats atsistoti? Vadinasi, prasti 
reikalai. 

— Matau, nereikėjo man tavęs slėpti, tegu būtų radę, — 
pyktelėjo žmona. 

— Galva pyšte plyšta, nenoriu dabar ginčytis. O ką, 
sakyk, padarei mano nugarai? Sukalei į ją keletą plieno 
vinių? 

— Nukritai nuo žirgo, - paaiškino šiek tiek piktdžiugiš- 
kai. - Matau, reikia tau viską papasakoti iš pradžių, — pa- 
darė išvadą, regėdama jį nesusigaudant. 

— Taip, būčiau tau labai dėkingas, jeigu pradėtum iš 
pradžių, — tarė Stivenas, viena ranka trindamasis nugarą, 
kita laikydamasis už galvos. 

Bronvina papasakojo jam, kaip Deivis planavo jį pa- 
grobti. 

— Ir tu, žinoma, sutikai, — tiesiai drožė Stivenas. 

— Žinoma, ne! 

— Bet kodėl? Atsikračiusi manęs, būtum sutvarkiusi 
kai kuriuos savo reikalus. Kodėl nesutikai su broliu? 

— Nežinau, - tyliai atsakė ji. 

— Tavo broliui netrūksta logikos, planas tikrai puikus. 

— Nežinau! - pakartojo Bronvina. - Netikiu juo. Šioje 
pačioje vietoje, kai mudu gulėjome po lapais, girdėjau, 
kaip jis pasakė, jog nori... nužudyti mudu abu. 

— Aš to ir tikėjausi. 

— O kaip? 

Paglostė žmonos juodus plaukus: 

— Bent jau iš paleistų į tave strėlių skaičiaus. Ir 
dar — kaip jie atkirto mus abu nuo mūsų žmonių. Tu esi 
sukrėsta, tiesa? 

Bronvina pakėlė galvą. 

— O kaip tu jaustumeisi, jeigu tau pasakytų, kad vienas 
tavo brolis ką tik mėgino tave nužudyti? 

Net tamsoje matėsi, kaip pablyško Stiveno veidas. 

— Tai neįmanoma, - sumurmėjo jis. — Geriau nekal- 
bėkime apie tai. Kur mes? 

— Neturiu supratimo. 

— O kur mūsų žmonės? Kur jie dingo? 

— Esu viso labo moteris, argi neprisimeni? Ką galiu 
išmanyti apie karo strategiją? 

— Bronvina! 

— Iš tikrųjų nežinau, kur mes. Jeigu mūsų žmonės 
mudviejų neras, sugrįš į Leirenstoną; vadinasi, ir mums 
reikia ten kapstytis. — Čia ji pasuko galvą ir įsiklausė. — Ty- 
liau! Kažkas eina! Turime pasislėpti! 

Pirmasis Stiveno noras buvo atvirai sutikti priešą, bet 
apsigraibęs suprato esąs beginklis, neskaitant durklo; be 
to, neaišku kiek žmonių artinasi prie jų. 

Bronvina patempė jį už rankos. Juodu sugulė akme- 
ninėje įduboje, pilnoje minkštų lapų, ir įsmeigė akis į 
besiartinančius žmones. Žingsniuojantys du vyriškiai grei- 
čiausiai buvo paprasti medžiotojai — laukinių paukščių, 
o ne moters ir vyro. 

Stivenas pamojo jiems ranka, rodydamas, kad nori 
šio to paklausti, bet Bronvina sulaikė jį. Vyras nustebo, 
bet nutylėjo. 

— Čia gi ne Deivido žmonės, — pareiškė Stivenas, kai 
anuodu nutolo per nebepavojingą atstumą. 

— Blogiau, — prabilo Bronvina. — Tai Makgregoro 
žmonės. 

— Kaip tu pažinai? Ar tik nenori pasakyti, kad kiek- 
vieną pažįsti iš veido? 

Bronvina palingavo galvą, smerkdama vyro nenuo- 
vokumą. 


— Ant jų skrybėlių kokardos su Makgregorų spalvomis 

ir inicialais. — Stivenas susižavėjęs pagalvojo apie žmonos 
puikų regėjimą. — Dabar jau žinau, kur mudu, - pareiškė 
moteris. 

Stivenas atsigręžė į ją ir atsiduso. 

— Nesakyk, — tarė jis. —- Leisk atspėti. Esame Makgre- 
goro žemėse. Neturime nei žirgų, nei ginklų, nei pinigų, 
nei maisto. Mus medžioja tavo brolis, o ir Makgregoras 
labai džiaugtųsi išvydęs abi mūsų galvas, atneštas jam ant 
padėklo. 

Bronvina atsisuko į vyrą ir netikėtai sukikeno. Stivenas 
nustebęs pažvelgė į žmoną ir taip pat nusišypsojo. 

— Situacija tikrai beviltiška, ar kitaip manai? - Žmona 
linktelėjo; jos akys spinduliavo džiaugsmu. — Deja, ne- 
matau jokios priežasties juoktis. 

— Visiškai jokios. 

— Ir vis dėlto kažkodėl tave ima juokas. 

Netikėtai abu nusikvatojo kartu. 

— Rytoj, galimas daiktas, jau neberodysime dantų. 

— Taigi ką tu galvoji daryti šią paskutinę mūsų naktį 
šioje Žemėje? 

— Mus gali rasti bet kurią akimirką, — visiškai rimtai 
priminė moteris. 

— Tai surenkime jiems vaidinimą? 

— O kokį? 

— Suteikime jiems galimybę išvysti besilinksminančių 
miško dievaičių porelę, kas be ko, visiškai nuogų. 

— O ar tau neatrodo, kad siaubingai šalta? — pamai- 
viškai paklausė žmona, supdamasi į savo pledą. 

— Einu lažybų, kad tuoj pat mums pasidarys karš- 
ta, — atkirto Stivenas. - Žinau nuostabų būdą sušilti. 

— Jeigu jau taip... — Bronvina atsistojo ir, nebaigusi 
frazės, puolė jam į glėbį. 

Stivenas nustebęs šūktelėjo ir nusijuokė: 

— Gaila, kad nesusipratau anksčiau tavęs atsigabenti 
į Makgregoro valdas. 

— Tylėk, angle! — įsakė žmona, be perstojo bučiuo- 
dama. 

Nė vienas jų ir neprisiminė, jog glėbesčiuojasi ant 
stataus šlaito krašto. Beviltiška jų padėtis tarsi atbukino 
pavojaus jausmą, todėl juodu nieko nebegalvojo, nejuto 
kad ir menkesnės, bet realesnės bėdos. 

Bronvina maudamasi sijoną pirmoji neteko pusiaus- 
vyros. Kitą akimirką ji jau ritosi šlaitu. Stivenas pamėgino 
sugriebti ją, tačiau nespėjo ir pargriuvęs ėmė riedėti pa- 
skui žmoną. 

Nusirito jie kartu — du nuogi kūnai ir lapų sūkurys. 

— Ar viskas gerai? — paklausė Stivenas. 

— Bus gerai, jeigu tu nulipsi nuo manęs. Labai jau 
prispaudei. 

Užuot įvykdęs žmonos prašymą, Stivenas dar labiau 
prispaudė ją prie žemės. 

— Kažkodėl anksčiau nesiskųsdavai mano svoriu. 

Bronvina nusišypsojo ir užsimerkė: 

— Kartais tu apskritai esi kaip plunksna. 

Vos tik vyras pradėjo „vaidinimą“, kai kažkas didžiulis 
ir sunkus trinktelėjo Stivenui per nugarą. Jis apmirė ant 
Bronvinos, o paskui, savimi užstodamas žmoną, sunkiai 
atsigręžė. 

— Kas per velniava? 

— Rebai! — džiaugsmingai šūktelėjo moteris, lįsdama 
iš po Stiveno. — Mielas, geras mano Rebai! - Ji įsikniaubė 
į tankų šuns kailį. 

— Rebas pridėjo, ko dar trūko mano vargšei nuga- 
rai, — sarkastiškai sumurmėjo Stivenas. 

Rebas atsigręžė į vyro balsą, pasirengęs pulti jam ant 
krūtinės. Nepaisant sarkazmo, Stivenas irgi džiaugėsi šu- 
nimi; Rebas ėmė laižyti jam veidą ir visaip rodyti savo 
prieraišumą. 

— Pažiūrėk, kaip jis myli tave ir kaip džiaugiasi! — tarė 
žmona. 

— Užteks, Rebai! Uždusinsi mane! Žiūrėk Čia: ieš- 
kok! — Stivenas sviedė įsivaizduojamą lazdą, ir šuo sku- 
biai šovė paskui ją. 

— Nair iškrėtei bjaurų pokštą! Dabar jis keletą valandų 
ieškos to, ko nėra. Juk žinai, kad Rebas labai paslaugus. 

Stivenas apkabino žmoną: 

— Tikiuosi, jis ieškos visą likusią naktį. Ar žinai, kaip 
pukiai atrodai mėnulio šviesoje? 

— "Tu irgi neprastai atrodai, — atsakė Bronvina susiža- 
vėjusi vyro galinga krūtine ir plačiais pečiais. 

— Galbūt man neverta tavęs grąžinti į Leirenstoną. 
Taigi ką čia mudu veikėme? 

— Tau sužeista nugara ir... 

— Užteks plepėti apie nugarą, kvaila moteriške, - su- 
šnibždėjo jis, versdamas žmoną ant lapų krūvos. 

Buvo šalta, tačiau juodu to nepastebėjo. Lapai pri- 
dengė ir sušildė juos. Bronvina vis stipriau glaudėsi prie 
Stiveno. 

Apsikabinę juodu raičiojosi po akmenuotą žemę, 
juokdamiesi ir nė akies krašteliu nepastebėdami nelygaus 
guolio. Stivenas ėmė kutenti Bronviną, ir jos juokas — vi- 
siškai nepažįstamas — sukėlė geismą. 

Jų meilėje dabar atsirado kažkas nauja ir neįprasta. 
Tarsi juodu šiąnakt pirmą kartą pasijuto iš tikrųjų laisvi. 
Džiaugsmas, nepaisant pavojingos situacijos, užliejo jų 
širdis. 

— O aš ir nežinojau, kad bijai kutenimo, - mieguistai 
sušnibždėjo Stivenas apsikabindamas žmoną. 

Rebas, įsitaisęs prie kito šeimininkės šono, atsiduso. 

— Aš irgi nežinojau, - sumurmėjo ji snausdama. — Gal, 
sakau, susiraskime savo drabužius? 

— Tuoj pat, - atsiliepė Stivenas, — tuoj... 


Paryčiais juos pažadino įspėjamas Rebo urzgimas. Sti- 
venas reagavo akimirksniu. Jis pašoko ir užstojo savimi 
Bronviną. Apstulbęs žvelgė į vyriškį, stovintį gal už penkių 
metrų. Tai buvo nedidelio ūgio, gyslotas, rudaakis, juo- 
daplaukis vyrukas su Makgregoro spalvų kokarda. 

— Labas rytas, — geraširdiškai prakalbo nepažįstama- 
sis. - Nenorėjau jums trukdyti. Ėjau vandens, bet jūsų 
šuo neleidžia man praeiti. 

Stivenas išgirdo už nugaros žmonos šiugždenimą ir 
davė jai nepastebimą ženklą, kad tylėtų. Ji buvo beveik 
visai uždengta lapų, matėsi tik galva ir pečiai. 

— Labas rytas, — taip pat nuoširdžiai pasisveikino Sti- 
venas, stengdamasis kalbėti su škotišku akcentu. — Rebai, 
leisk praeiti džentelmenui. 

— Dėkoju jums, sere, — pasakė žmogus leisdamasis 
prie šaltinio. 

— Rebai, atnešk mūsų drabužius, — įsakė Stivenas, 
žvelgdamas į nepažįstamąjį, kuris savo ruožtu akies kraš- 
teliu smalsiai apžiūrinėjo nuogą porelę. 

— Kažkas panašaus į girių Adomą ir Ievą, ar netiesa? — 
juokdamasis kreipėsi Stivenas į vyriškį. 

Tas irgi nusijuokė: 

— Kaip tik taip ir pagalvojau. Nemačiau nei žirgų, 
nei vežimų, todėl man nė į galvą neatėjo, kad čia kas nors 
yra, — pridūrė. 

Stivenas apsivilko marškinius, greitai užsisegė sijoną, 
užsimetė pledą, susisagstė platų diržą. Abu vyriškiai man- 
dagiai nusisuko, leisdami ir Bronvinai apsirengti. Ji buvo 
nustebinta škotiško Stiveno akcento. 

— Jeigu pasakyčiau tiesą, — tęsė Stivenas, — tai čia visas 
mūsų turtas. — Bronvina matė, kaip Stivenas paslėpė savo 
kepurę, o paskui iš jos išrovė kokardą su Makaranų spal- 
vomis. — Mus užpuolė vagys, - paaiškino Stivenas. 

— Vagys? — nustebo vyriškis. - Makgregorų žemėje 
vagys? Geruoju jiems nesibaigs! 

— Kas be ko, — pritarė Stivenas. — Juolab tikriausiai 
kas nors iš vagišių Makaranų. O, atleisk, brangioji, aš už- 
kliudžiau tavo plaukus, — pridūrė jis, išgirdęs už nugaros 
neaiškų garsą. 

— Ak, tie Makaranai, — pritarė vyriškis. - Škotų žemėje 
dar nebuvo išdavikiškesnių, negarbingesnių ir bailesnių 
žmonių. Ar žinote, kad ne per seniausiai jie vos nenužudė 
Makgregoro ir vien todėl, kad jis jojo per jų vadės žemę? 
Toji ragana įsmeigė į jį peilį ir bemaž subjaurojo jam vei- 
dą. Girdėjau, ji norėjo atimti iš Makgregoro jo vyriškąjį 
dalyką. Tikriausiai iš pavydo. 

Stivenas skubiai pasuko Bronviną taip, kad žmogėnas 
nepamatytų jos veido. 

— Leisk, brangioji, aš tau užsegsiu sagę, — meiliai pa- 
sisiūlė. 

— Aš tuoj jam išdraskysiu akis, — vos girdimai iškošė 
Bronvina. 

— Ką? - neišgirdo vyriškis. 

— Žmona skundžiasi, kad įdrėskiau jai segdamas sa- 
gę, — nusišypsojo Stivenas. 

Žmogėnas pagaliau ryžosi prisistatyti: 

— Aš esu Donaldas Farkuaras iš Makgregorų klano. 

Stivenas akinamai nusišypsojo: 

— Mane vadina Stivenu Grehemu, o čia mano žmo- 
na Bronvina. — Jis vos nenusikvatojo pamatęs žmonos 
išraišką. 

— Bronvina! — nustebo vyriškis. — Kvailas vardas. Ar 
žinote, kad tą raganą Makaran irgi vadina Bronvina? 

Stivenas apsikabino Bronviną per pečius: 

— Žmogus negali pasirinkti sau vardo, gauna jį gim- 
damas. 

— Taip, jūs sakote gryną teisybę. - Donaldas pažvelgė į 
ilgus ir tankius Bronvinos plaukus, prie kurių buvo prilipę 
lapų. — Žinoma, kiekvienas supras, kad jūsų Bronvina — tai 
ne toji ragana. 

Bronvina pasilenkė prie Stiveno delno tarsi bučiuo- 
dama ir suleido į jį savo aštrius dantukus. Jis atitraukė 
ranką, o Bronvina tuo metu meiliai šypsodamasi kreipėsi 
į Donaldą: 

— Tikriausiai jūs pats matėte daug kartų tą raganą 
Makaran? 

— Ne, ne iš arti, o tik iš tolo. 

— Ji turbūt išsigimėlė? 

— O, baisi! Pečiai kaip vyro, aukštesnė negu visi jos ka- 
reiviai, o veidas toks bjaurus, kad priversta prisidengti jį. 
Stiveno pirštai įsmigo žmonai į petį. Ji linktelėjo: 

— Taip ir žinojau, - rimtai pritarė. - Dabar jūs tik pa- 
tvirtinote — juk matėte savo akimis. 

Stivenas palinko prie Bronvinos: 

— Būk protinga, kitaip neišnešime sveikų kailių. 

Donaldas nusišypsojo, atvirai spoksodamas į juodu: 

— Jūs tikriausiai jaunavedžiai? Pastebėjau, jog negalite 
susivaldyti nepalietę vienas kito. 

— Matau, jūs viską pastebite, Donaldai, — pritarė 
Stivenas. 

— Laikau save pastabiu žmogumi. Mano namelis ten, 
viršuje. Gal, sakau, papusryčiautumėte su mumis ir susi- 
pažintumėte su mano žmona Kersti? 

— Ne... — buvo besakanti Bronvina, tačiau Stivenas 
pertraukė: 

— Su malonumu. Mes nieko neturėjome burnoje nuo 
vakar vidurdienio. Galbūt patarsite, kur mums žingsniuo- 
ti. Man regis, mudu paklydome. 

— Ber veltui neleidote laiko, — nusijuokė Donaldas, 
reikšmingai rodydamas į sumaigytus lapus. 

— Žinoma, nėra ko snausti! — džiugiai nusijuokė Sti- 
venas, stipriai laikydamas žmoną už pečių. 

— Taigi linkiu geros sveikatos; Makgregoras visada 
sveikina Makgregorą. 

— Neįstumk mūsų abiejų į pavojų! - sušnibždėjo Sti- 
venas, kopdamas paskui Donaldą miško takeliu. 

— Makgregoras! - įniršusi bambėjo Bronvina. 

— Ir dar anglas! - tuo pačiu tonu atsakė Stivenas. 

— Nežinau, kas blogiau. 

Stivenas nusijuokė: 

— Geriau neapkęsk manęs negu jo. Jis turi ko užkąsti. 

Jie sustojo skardžio viršuje ir pamatė moterį, pasilen- 
kusią prie laužo. Moterytė buvo mažo ūgio, ne aukštesnė 
už paauglę, dailių veido bruožų; atsikišęs į priekį styrojo 
didžiulis pilvas. Matyt, paskutinės nėštumo dienos. Pilvas 
buvo toks didelis, jog vos nesivilko žeme. 

Moteris lengvai atsigręžė ir pažvelgė pirmiausia į Do- 
naldą. Susižavėjimo šypsnys nušvietė jos veidą. Nukreipė 
žvilgsnį į Bronviną; jos akyse iš pradžių atsispindėjo nuo- 
staba, paskui baimė ir nepasitikėjimas. Pagaliau ji nuo- 
širdžiai nusišypsojo ir pasveikino svečius. 

Stivenas ir Bronvina stovėjo užgniaužę kvapą, bijo- 
dami demaskavimo. 

— Kersti! — šūktelėjo Donaldas. — Kaip jautiesi? 

Kersti padėjo ranką ant pilvo ir droviai žvilgtelėjo į 
juos. 

— Atleiskite, kad kaip reikiant nepasveikinau jūsų, bet 
kūdikis labai stipriai spardosi. 

Donaldas išdidžiai nusišypsojo: 

— Bus stiprus vyrukas, — pasigyrė. — Prašom užeiti. 

Stivenas pirmasis atmetė abejones ir priėjo prie ug- 
nies. Bronvina lėtai pasekė iš paskos. Jai vis dar rodėsi, 
kad Kersti pažino ją. Galimas daiktas, ji laiku susivokė 
ir apsimetė, o paskui pasakys Donaldui. Reikės saugotis 
naktinio antpuolio. 

Donaldas pristatė svečius žmonai, bet išgirdusi Bron- 
vinos vardą ji liko rami. Bronvina — ne škotiškas, o vel- 
siškas vardas, todėl būtinai turėjo susilaukti kokių nors 
komentarų. 

— Ar turime ko nors užkąsti? — paklausė jos Donaldas. 

Kersti nusišypsojo. Moteriškaitė buvo rusvų plaukų 
ir rudų naivių akių. Buvo sunku jai nesimpatizuoti, dar 
sunkiau — kuo nors įtarti. 

— Mes visada turime kuo pavaišinti svečius, — atsi- 
liepė ji. 

Kersti pusryčiams patiekė avižinių paplotėlių ir puikų 
triušio troškinį. Oras buvo šaltokas, pūtė žvarbus vėjas. 
Donaldo vežimas stovėjo šalia kelio. Virš vežimo stypsojo 
iškelta stoginė. 

Po pusryčių Stivenas pasiūlė Donaldui eiti pamedžioti. 
Bronvina irgi atsistojo ir pareiškė norinti eiti su jais. 

— Pasilik su Kersti, - įsakmiai tarė Stivenas. — Moters 
vieta — prie židinio. 

Kraujas plūstelėjo Bronvinai į veidą. Ji nieko neiš- 
manė apie valgių virimą. Geriau padėtų medžioklėje. Ber 

išvydusi, kad labai tam pritarė Donaldas, suprato, kodėl 
šitaip pasakė Stivenas. Donaldui būtų sukėlusi įtarimą 
moteris, kuri eina medžioti, bet nemoka gaminti valgio. 
Vargšė tik atsiduso. 

— Gerai, Rebas tegu lieka su mumis. 

— Ne, jis pravers mums medžiojant, — paprieštaravo 
Stivenas. 

— Rebai! - sukomandavo ji. - Pasilik su manimi. 

— Eime, Rebai, — tyliai ir kantriai tarė Stivenas. - Eime 
medžioti. 

Rebas nepasitraukė nuo šeimininkės kojų. 

Donaldas nustebo: 

— Matai, koks paklusnus šuo. 

— Jį man padovanojo tėvas, — išdidžiai tarė Bronvina. 

— Jūsų tėvas? — sukluso Donaldas, bet Stivenas jį nu- 
traukė: 

— Manau, kad turime paskubėti, — ir iš padilbų reikš- 
mingai pažiūrėjo į žmoną. 

Bronvina tylėdama atsisėdo prie lango, šalia savo am- 
žinos priešininkės Kersti. 


- — 


Ii lų 
(o) 

Bronvina susimąstė. Suprato, kaip lengvai gali išsi- 
duoti. Ji be galo mažai žinojo apie moterų priedermes ir 
kaip privalo elgtis žmonos. Visą gyvenimą ją supo vyrai. 
Mokėdama kone tobulai valdyti žirgą ir šaudyti iš lanko, 
manė, kad gaminti valgį - didelė paslaptis. Bronvina taip 
pat nežinojo, kokiomis temomis paprastai kalbasi mo- 


terys. 
— Jūs seniai ištekėjote? — paklausė jos Kersti. 

— Ne. O judu su Donaldu? 

— Apie devynis mėnesius, — nusišypsojo Kersti ir pa- 
siglostė pilvą. 

Bronvinai netikėtai šovė į galvą mintis, kad ir ji kada 
nors turės tokį pilvą. Niekada nemanė, kad gali pastoti. 
— Ar labai skauda? - tyliai paklausė šeimininkės. 

— O, tik retsykiais. — Ir dabar skausmo spazmai iš- 
kreipė Kersti veidą. — Kažkodėl šiandien labiau negu 
anksčiau, — pridūrė ji sulaikydama kvapą. 

— Ar galiu kuo nors padėti? Paduoti pagalvę? Arba 
vandens? Arba?.. 

Greitai sumirksėjusi Kersti pažvelgė į Bronviną: 

— Ne... tik pasikalbėk su manimi. Jau seniai kalbėjausi 
su moterimi. Sakyk, koks tavo vyras? 

— Stivenas? 

— Nekreipk dėmesio į mane, — nusijuokė šeiminin- 
kė. - Man tiesiog smalsu. Kol nepradedi gyventi su vyru, 
beveik nieko apie jį nežinai. 

Bronvina pasidarė atsargi: 

— Argi tu nusivylei Donaldu? 

— O ne! Anksčiau iki vedybų jis buvo labai drovus, o 
dabar toks geras ir rūpestingas. Tavasis Stivenas man at- 
rodo irgi geras žmogus! 

Bronvina ūmai suprato, kad niekada anksčiau negal- 
vojo apie Stiveną tiesiog kaip apie žmogų. 

— Jis... jis priverčia mane juoktis, - pasakė pagalvoju- 
si. — Ji priverčia mane juoktis iš savęs, kai pasidarau per 
daug rimta. 

Kersti nusišypsojo ir ūmai, prispaudusi ranką prie 
pilvo, stipriai pasilenkė pirmyn. 

— Kas tau? — šūktelėjo Bronvina prišokdama prie 
motetrs. 

Kersti sunkiai alsuodama lėtai atsitiesė. 

— Leisk, padėsiu, — pasisiūlė Bronvina imdama jos 
ranką. 

Kersti žvilgrelėjo viešniai tiesiai į akis: 

— Tu tikriausiai esi labai gera? 

— Visiškai nesu gera, — nusijuokė Bronvina. — Aš... — 
Moteris norėjo prisipažinti, jog ji - Makaran, bet kas ji 
tokia toli nuo savo klano, pati savaime? 

— Man regis, tu kažką slepi, — tarė Kersti, padėjusi 
savo ranką ant Bronvinos delno. - Pasakyk man. Tai nu- 
malšins man skausmą. 

— Mano galva, reikėtų ką nors pakviesti. Tu pradedi 
gimdyti. 

— Ne, nereikia, - paprašė Kersti, — nereikia gąsdinti 
Donaldo. Dar ne laikas. Mudu su Donaldu rengėmės 
važiuoti pas mano tėvus. Mano motina žino, kaip elgtis 
tokiais atvejais. Atrodo, suvalgiau kažką netinkama. Šitaip 
ir anksčiau man pasitaikydavo. 

Paniurusi Bronvina atsisėdo ant žemės šalia šeimi- 
ninkės. 

— Papasakok man apie save, — dar sykį paprašė Kers- 
ti. — Kaip tu jautiesi ištekėjusi už... — Ji nebaigė sakinio 
ir vėl susilenkė iš skausmo. Kitą akimirką Bronvina jau 
beveik laikė ant rankų moterį, o toji šniždėjo: — Vis dėlto 
pradedu gimdyti. Dabar tik tu gali man padėti. 

Pasibaisėjusi Bronvina žvelgė į moterį: iš kur čia gali 
būti pribuvėja? Jie gyvena gūdžiame miške. Apkabino 
Kersti, kurią vėl sulenkė nauja skausmo banga. 

— Rebai, — įsakė Bronvina. — Bėk pas Stiveną. Bėk ir 
atvesk jį nedelsdamas. — Šuo pašoko ir dingo anksčiau negu 
spėjo baigti Bronvina. — Eime į namus, Kersti, — švelniai 
pridūrė ji. Bronvina buvo stipri ir nesunkiai užnešė laip- 
tais mažąją šeimininkę. Vos Kersti prigulė, skausmas vėl 
surietė vargšę. 

Bronvina neramiai žvalgėsi pro langą. Vyrai vis negrį- 
žo. Priėjo prie Kersti, padavė vandens. Jai kažkodėl atrodė, 
kad Stivenas žino, ką reikėtų daryti. Ji vis dar sąmoningai 
nesuvokė, kad labai ėmė pasikliauti vyru. 

Kai Bronviną pasiekė piktas Stiveno balsas, moteris 
lengviau atsiduso. 

— Kokio velnio tu užsiundei ant manęs šitą šėtoną? — 
išgirdo Bronvina išpuolusi iš namelio. - Jis išgąsdino elnią, 
kurį mudu buvome susekę. Ir vos neperplėšė man kojos 
tempdamas čia. 

Bronvina tik nusišypsojo: 

— Kersti pradėjo gimdyti. 

— O Dieve! - sušuko Donaldas ir nubėgo pas žmoną. 

— Ir kuomet visa tai įvyks? — paklausė Stivenas. 

— Manau, dabar. 

— Manai! — piktai pamėgdžiojo Stivenas. — Argi ne- 
žinai? 

— Iš kur galiu žinoti? 

Stivenas nusispjovė: 

— Bet moterys turi žinoti tokius dalykus. 

— Galbūt jos tai sužino per skaitymo ir fechtavimo 
pamokas? — sarkastiškai paklausė ji. 

— Velniai rautų tokį tavo lavinimą, jeigu moteris 
klausinėja vyriškio apie gimdymą. Tikriausiai jūsų šei- 
moje pasitaikydavo valandų, kai ne tik dalyvaudavote 
bėgimuose? 

— Eik tu po velnių! - buvo bepradedanti Bronvina, 
bet nutilo, nes į priebutį išėjo Donaldas. 

Iš visko buvo matyti, kad žmogėnas baisiai išsigandęs. 
Jo veide įsirėžė susirūpinimo raukšlelės. 

— Ji kviečia jus, — tarė Donaldas ir norėjo ištraukti 
iš laužo rusenantį pagalį, bet jo rankos taip drebėjo, kad 
niekaip nesugebėjo to padaryti. 

— Mane?.. — nusigandusi paklausė Bronvina, bet Sti- 
venas stumtelėjo ją namelio link. 

— Daugiau nėra kam. 

Jos veidas išblyško: 

— Stivenai, aš nieko neišmanau apie gimdymą. 

Stivenas paglostė jai skruostą. 

— Tu bijai? 

Ji bejėgiškai spitrijo į vyrą. 

— Juk taip pat, kaip atsiveda karvė arba kumelė, - labai 
jau protingai priminė jis. 

— Karvė?! - Jos akys suliepsnojo pykčiu, bet tuoj pat 
užgeso. — Eik su manimi. Padėsi man, — pareiškė ji. 

Stivenas jau norėjo paprieštarauti, bet atsileido pa- 
matęs, kaip bejėgiškai ir graudžiai atrodo žmona. 

— Ber kaip aš galiu? Vyriškis neturi būti gimdymo 
metu. Jeigu dar būčiau jos giminaitis... 

— Pažiūrėk į jį! - linktelėjo Bronvina į Donaldo pusę. — 
Jį jaudina tik tai, kad viskas baigtųsi sėkmingai. 

— Bronvina! — pasigirdo Kersti riksmas. 

Bronvina padėjo ranką Stivenui ant peties ir pažvelgė 
į akis: 

— Prašau... aš niekada nieko tavęs neprašiau... 

— Išskyrus, kad pakeisčiau pavardę, drabužius, tauty- 
bę... — Ji atsigręžė, bet Stivenas pagriebė jos ranką. - Eime 
kartu. Visada būkime kartu. 


Gimdymas buvo nelengvas: motina Kersti - maža ir 
smulki, o kūdikis - stambus. Bronvina ir Stivenas neturė- 
jo žalio supratimo apie gimdymą, todėl bemat sušilo vos 
ne labiau negu pati Kersti. Kai pasirodė kūdikio galvutė, 

juodu pasididžiuodami žvilgtelėjo vienas į kitą. Stivenas 
prilaikė gimdyvę, kad motina pamatytų savo kūdikį, kai 
Bronvina atsargiai išlaisvino jo petelius. Po to kūdikis iš- 
slydo greitai, ir po valandėlės Bronvina laikė naujagimį 
rankose. 

— Mes įveikėme! — džiaugsmingai sušnibždėjo Bron- 
vina. 

Stivenas nusišypsojo ir pabučiavo Kersti. 

— Ačiū jums, — pasakė pavargusi ir be galo laiminga 
Kersti. 

Prireikė kelių minučių, kol apiplovė Kersti ir numaudė 
naujagimį. Stivenas ir Bronvina žvelgė į laimingus motiną 
ir kūdikį; mažylis jau pradėjo ieškoti motinos krūties. 

— Reikia pasakyti Donaldui, kad jam gimė sūnus, - su- 
šnibždėjo Bronvina. 

Donaldas blaškėsi lauke; jo įtemptas veidas buvo ku- 
pinas baimės ir lūkesčio. 

— Džiaukis! — šūktelėjo jam išeidamas Stivenas. — Ir 
eik pasižiūrėti sūnaus. 

— Sūnaus! — drebančiu balsu pakartojo Donaldas, 
kabarodamasis priebučio laiptais. 

Tuo metu sutemo. Šalta giedra diena virto dar šal- 
tesne naktimi. 

Bronvina atsitiesė ir visa krūtine įkvėpė gaivaus oro. 
Ji pasijuto keistai lengva ir laisva. Užvertė galvą, ištiesė 
rankas ir apsisuko. Eidamas iš paskos, Stivenas nusijuokė 
ir pakėlė ją ant rankų. 

— Tu esi tiesiog šaunuolė. Elgeisi ramiai ir pasitikė- 
dama. 

Bronvina nusišypsojo, apsivijo rankomis vyro kaklą 
ir įsikniaubė jam į petį. 

— Ačiū. Bet visa tai padariau tavo palaikoma. Jeigu 


PRIEKALNIŲ AKSOMAS 195 


ne tu, būčiau tik stovėjusi ir spoksojusi nežinodama, ko 
griebtis. 

Stivenas nusistebėjo žmonos žodžiais, bet jam buvo 
smagu klausytis, kaip ji pripažino jo patyrimą ir suma- 
numą. 

— Pavargai? — paklausė glostydamas jai plaukus. 

— Labai, — atsakė Bronvina jausdamasi jaukiai ir 
laisvai. 

— Susiraskime vietelę atsikvėpti. 

Stivenas nusisegė pledą, ant jo paguldė Bronviną, 
pats atsigulė šalia. Iš kitos pusės prie moters prisiglaudė 
Rebas. 

— Stivenai? — tyliai pašaukė jį žmona. — Ką toliau da- 
rysime? Mudu negalime keliauti į Angliją, mus lengvai 
pažins kelyje. 

Stivenas susimąstė. Niekada dar Bronvina nėra klau- 
susi jo nuomonės, niekada dar šitaip pasitikėdama nesi- 
glaudė prie jo. Vyriškis nusišypsojo, pabučiavo žmoną ir 
priglaudė prie savęs. 

— Dar negalvojau, bet jeigu galėtume, būtų neblogai 
pasilikti čia pas Kersti ir Donaldą. Kaip tu galvoji? — Jis 
pats nusistebėjo savo žodžiais. Dar prieš keletą mėnesių 
būtų paprasčiausiai įsakęs, o ne klausinėjęs žmonos nuo- 
monės. Kaip pasikeitė per šį laiką! 

Bronvina linktelėjo: 

— Jie važiuos į pietus, pas Kersti tėvus. Jeigu keliautu- 
me su jais, galbūt ten pavyktų nusipirkti žirgų. 

— Nusipirkti? Už gražias akis? Neturime nė penso. 
Netgi negalime sumokėti Donaldui už jo svetingumą. 

— Škotai už svečiavimąsi neima pinigų. 

— Net Makgregorai? - kandžiai pasidomėjo Stivenas. 


Ji nusijuokė: 

— Šiaip ar taip, kol kas jie galvoja, jog mudu — ne 
Makaranai! O dėl maisto, tai tu esi geras medžiotojas, tik- 
riausiai geresnis negu Donaldas. Reikėtų tik gauti pinigų 
žirgams pirkti! - Ji atsiduso. —- Gaila, Deivis užpuolė mus 
ne prie pat sienos. 

— Kodėl? 

— Tuomet jau galėčiau apsirengti angliškais drabužiais. 
Angliškos suknelės visada išpuoštos daugybe brangenybių. 
Galėtume jas parduoti. 

— Jeigu tu būtum apsirengusi angliškai, mes, galimas 
daiktas, jau nebevaikščiotume žeme, be to, neturėtum šilto 
pledo ir negalėtum susisupti į jį. 

— O aš manau, kad nekenti škotiškų drabužių. Juk 
sakei, kad škotai beveik pliki. 

— Nešnekėk kvailysčių, - paprieštaravo Stivenas. — At- 
segti pledui reikia tiek pat laiko, kiek anglas sugaišta ap- 
mąstydamas, ką čia pirmiausia nusivilkti. 

— Ar tik man atrodo, ar iš tikrųjų girdžiu tavo žo- 
džiuose pasididžiavimą? — nusišypsojo moteris. — Ir kur 
įgijai tokį akcentą? 

— Nesuprantu, ką čia šneki, — nusišaipė vyras. — O 
jeigu sakyčiau teisybę, jį įgijau kartu su pledu. 

— Na, ką gi, man patinka, — nusišypsojo Bronvina, 
lėtai pakišdama savo kelį po vyro sijonu. - Ar nepageidauji 
pasimylėti su pribuvėja? O gal norėtum vadės? 

— Imu tave tokią, kokia esi. Tu — Bronvina, miela, 
žavinga moteris, kuri vienodai sumaniai šuoliuoja ant 
žirgo, gelbsti vyrą ir priima kūdikį — ir visa tai per kelio- 
lika valandų. 

— Na, čia man kai kas ir padėjo, — sušnibždėjo ji, at- 
kišdama skruostą jo bučiniui. 

Bronvina buvo pasikeitusi — ji daugiau nebesijaudino 

dėl klano. Tačiau kliovėsi Temo išmintimi; be to, sampro- 
tavo moteris, galbūt jos žmonėms bus tik geriau, jeigu 
nebereikės rinktis ar Stiveną, ar ją. Dabar Bronvina visiš- 
kai pasitikėjo Stivenu. Visi įtarinėjimai nejučia išgaravo. 
Ji jautėsi esanti moteris, ko anksčiau niekada nejusdavo. 
Nebereikėjo nieko spręsti ir nurodinėti, nebeliko pykčio, 
dingo nerimas, jog Stivenas — priešas. 

— Tavo mintys, matau, toli klajoja, - nutraukė jos su- 
simąstymą vyras. — Galbūt ir man kai ką pasakysi? 

— Galvojau, kokia dabar esu laiminga. Labai neramiai 
gyvenau nuo to laiko, kai žuvo tėvas. 

Stivenas su palengvėjimu nusišypsojo: pirmą sykį ne- 
apkaltino jo dėl tėvo mirties. 

— Eikš pas mane, pamėginsiu tau suteikti dar daugiau 
laimės. 

Stivenas nurengė žmoną, ir juodu apsikabinę po šil- 
tu pledu juokėsi ir grūmėsi; mėgavosi vienas kitu ir savo 
laisve. 

Bronvina stebėjo mėnulio šviesos žaismą ant vyro 
krūtinės. Stivenas bučiavo jos pečius, paskui — nuogas 
krūtis. 

— Stivenai, — sušnibždėjo žmona. Vyro jėga kerėjo ją; 
jautėsi tarsi maža mergytė jo glėbyje. 

— Tu tiesiog nuostabi, — tarė jis. 

Bronvina jautė, kad yra nuostabi, tik šildoma jo 
meilės. 

Stivenas perbraukė pirštais per jos kūną, ir ji suvirpėjo. 
Tai dar labiau uždegė vyrą; ji atsidavė laisvai ir aistringai. 
Apkabino jį taip stipriai, tarsi geidė jo viso ir ilgam. 

Juodu užmigo vienas kito glėbyje. 

Bronvina nubudo pirmoji. Stivenas vis dar stipriai ją 
glaudė prie savęs, todėl ji vos galėjo kvėpuoti. Pažvelgė į 

miegantį vyrą. Pastaruoju metu jis labai pasikeitė. Vargu 
ar kas dabar būtų pažinęs, jog tai anglas. Išnyko angliškas 
blyškumas, ataugo plaukai. Ji pasilenkė, norėdama pabu- 
čiuoti į smilkinį. Dar prieš kurį laiką jai tokie dalykai nė 
į galvą nebūtų šovę. O dabar, šviesų rytmetį, tai atrodė 
visiškai natūralu. 

Stivenas nusišypsojo prieš atsimerkdamas. 

— Labas rytas, — sušnibždėjo žmona. 

— Bijau atmerkti akis, - mieguistai prašneko vyras. — 
Gal, sakau, manoji Bronvina virto miškų dvasia? 

Ji krimstelėjo jam į ausį. 

— O, dabar matau, kad tu visai ne dvasia! — tarė vyras 
vėl apglėbdamas Bronviną. 

— Ne, ne! — ji atstūmė Stiveną. — Noriu pamatyti 
mūsų kūdikį. 

— Mūsų kūdikį? — perklausė jis. - Geriau dar pagulė- 
kime ir pasidarykime savo. 

Bronvina pasitraukė: 

— Tikrai nežinau, ar esu pasirengusi iškentėti tas kan- 
čias, kurias jautė vakar Kersti. Bėgu pas juos, pasivyk! 

Stivenas skubiai apsirengė ir atsigręžė į besišypsančią 
žmoną. Ji laikė rankose jo batus. Stivenas šūktelėjo Rebui, 
kad paimtų iš Bronvinos batus, o pats šoko basas bėgti 
skardžiu aukštyn. Pribėgęs prie namelio, palaukė, kol at- 
kops žmona, ir manieringai pasisveikino su ja tarsi juodu 
nebūtų šįryt matęsi: 

— Labas rytas, kaip miegojote? 

Žmona nusikvatojo ir įėjo į namelį. 

Per visą likusią dieną juodu nebeturėjo laiko žaismui 
ir juokams. Vyriškiai kaip ir vakar išėjo medžioti, o Bron- 
vina liko rūpintis Kersti ir kūdikiu. Ją suglumino kuklios 
maisto atsargos, kurias rado namelyje. Avižinių miltų buvo 

viso labo dvi nedidelės pintinės ir daugiau nieko. Bronvina 
nenorėjo įžeisti Kersti ir nebeklausinėjo, ar dar ko nors 
turinti; vylėsi, kad vis dėlto čia ne visos atsargos. 

Vyriškiai grįžo leidžiantis saulei su dviem nedide- 
liais triušiais. „Jų vos pakaks vakarienei“, — pagalvojo 
Bronvina. 

— Stivenai, — tarė ji pasivedėjusi jį į šalį. - Mudu ne- 
galime valgyti jų maisto. Jie patys mažai turi. 

— Žinau, — atsakė vyras, — tačiau ir palikti dabar jų ne- 
galime. Donaldas nelabai moka naudotis lanku. Laukinių 
gyvūnų čia kur kas mažiau negu medžiotojų. Negalime 
čia ilgam apsistoti, bet ir palikti jų nevalia. 

— Labai norėčiau jiems padėti, - tarė Bronvina. — Iš- 
gerk šito. — Ir padavė jam puodelį. 

— Kas čia? 

— Kersti išmokė mane pagaminti gėrimą iš kerpių ir 
alaus. Ji sako, toks gėrimas išgydo visas žaizdas. Visą dieną 
Kersti nerimavo dėl jūsų. 

Stivenas išgėrė karštą skystimą. 

— O tu irgi nerimavai dėl mūsų? 

Bronvina nusišypsojo: 

— Nebent tik dėl Donaldo, o tu gana ištvermingas. 

Gėrimas bemat suveikė. 

— Gėrimas iš tikrųjų stebuklingas, — nustojo skaudėti 
galvą. 

Bronvina paniuro: 

— Tau skauda žaizdą? 

— Nuo to laiko, kai tavo brolio strėlė pataikė į taikinį. 
Tačiau turiu idėją. Ar sunku rasti šitų kerpių? 

— Visiškai ne. 

— Šiandien Donaldas sakė, kad rengiasi vežti savo 
pirmagimį į miestą krikštyti. Štai jeigu prisirinktume šių 
kerpių, galėtume iš jų išvirti gėrimą ir parduoti jį. 

— Koks tu šaunuolis! - sušuko žmona. 

Visą vakarą juodu rinko kerpes. Tuo metu Donaldas 
paėmė visus pinigus, kiek tik turėjo, ir mieste nupirko 
alaus. 

Vėlai naktį jie pagaliau susisupo į pledus prie gęstančio 
laužo ir užmigo. Artumo pojūtis raminamai veikė Bron- 
viną, buvo jai netikėtas ir naujas. 

Anksti rytmetį jie pakinkė arklius į vežimą ir išvažiavo 
į miestą, dunksantį lygumoje, apsuptoje kalnų. Miestelyje 
buvo daug parduotuvių ir mažų namelių, pasislėpusių už 
akmeninių tvorų, tačiau čia oras tvyrojo sunkus ir sukėlė 
Bronvinai liūdesį — ji prisiminė gimtąsias lygumas ir kal- 
nus. Retai lankydavosi miestuose. 

Donaldas sustojo nuošaliau nuo pagrindinės siauros 
gatvės ir iškinkė arklius. Kartu su Stivenu pasistatė prieš 
save ąsočius su stebuklinguoju gėrimu ir ėmė vilioti pir- 
kėjus. Kersti ir Bronvina sėdėjo vežime ir laukė. Stiprus 
Stiveno balsas stelbė visus miestelio garsus. Jis drąsiai aiš- 
kino, kaip stebuklingai veikia gėrimas, dievagojosi, kad 
tik gerdamas jį išsigydė raupsus. 

Tačiau pirkėjų neatsirado. Žmonės klausėsi, prieidavo, 
bet nė vienas nepageidavo įsigyti. 

Stivenas mėgino suvilioti vieną jaunuolį pažadu, kad 
gėrimas pagerins jo meilės reikalus. Jaunuolio atsakymas, 
kad, galimas daiktas, Stivenui ir pravartu pagerinti tuos 
reikalus, bet jis asmeniškai esąs savimi patenkintas, pra- 
juokino minią. Žmonės, šnekučiuodamiesi ir svaidydami 
sąmojus, ėmė skirstytis. 

— Manau, pars laikas jam padėti, — tarė Bronvina ir 
ėmė sagstytis palaidinę. 

— Bronvina! — sušuko Kersti. — Nejaugi nori supyk- 
dyti Stiveną? 

— Galimas daiktas, - šypsodamasi atkirto moteris. — 
Pažvelk: ar taip bus pakankamai apnuoginta? 

Kersti žvilgtelėjo į gundančią Bronvinos krūtinę: 

— Daugiau negu gana. Donaldas nurautų man plau- 
kus, jeigu aš šitaip pasirodyčiau tarp žmonių. 

— Tu net neįsivaizduoji, kokias gilias iškirptes nešioja 
anglės, — atsakė Bronvina. 

— Bet tu juk ne anglė! 

Bronvina tylėdama nusišypsojo ir išlipo iš dengto 
vežimo. 

— Šis gėrimas gydo visas ligas - nuo nudegimų iki pra- 
kaitavimo! - ėmė šūkauti Bronvina, ir žmonės vėl pradėjo 
aplinkui būriuotis. 

Stivenas nustebęs žvilgčiojo į nuošaliau stovinčią 
žmoną. 

— Ar jūsų žmona nepatenkinta jumis? Galbūt mūsų 
gėrimas jums padės. Kaip meilės gėrimas jis absoliučiai 
nepakeičiamas! — girdėjo jos balsą. 

— O ar padės jis pavergti širdį tokios gražuolės kaip 
tu? — paklausė kažkas įžūliu balsu. 

— Tik jeigu tu išgertum visą statinę, — nesusimąstyda- 
ma atkirto Bronvina. 

Žmonės pritariamai nusijuokė. 

— Tuomet pamėginsiu ir aš, — tarė kitas vyras. 

— Nupirksiu ir savo vyreliui, — pareiškė viduramžė 
moteris. 

Stivenas vos spėjo pilti į indus gėrimą ir skaičiuoti 
gaunamas monetas. Jis didžiavosi Bronvinos sėkme. Jam 
buvo sunku įsivaizduoti, kad anglė dama sutiktų tapti 
viliotoja ir sugebėtų šitaip patraukti žmones. 

Bet netrukus jis ėmė pastebėti, kad vyriškiai svaido 
į žmoną godžius žvilgsnius; jį supykdė ir nepadorūs jų 
pokštai. 

Vienas vyrukas, laikydamas puodelį, tarė kaimynui: 

— Ji pažadėjo susitikti su manimi už miesto sienos. 

— O ar ji nepažadėjo tau, kad ten būsiu ir aš? — gra- 
sinamu balsu paklausė Stivenas. Vyriškis pažvelgė į įžūlų 
Stiveno veidą, į jo stiprius pečius ir pasišalino murmė- 
damas: 

— Tai jos pačios idėja. 

— Prakeikimas! — sušnypštė Stivenas ir sviedė sam- 
tį. - Ką čia tokio ji sau susimanė? 

Jis užsuko už dengto vežimo, kur viliodama publiką 
stovėjo Bronvina. Išvydęs ją visu gražumu, jis apstulbo. 
Jos palaidinė buvo prasegta ir rodė gražią aukštą krūtinę; 
sijonas ryškino grakščias šlaunis. Ji vaikštinėjo palei mi- 
nią, bet kaip vaikštinėjo! Rankos įremtos į šonus, klubai 
gundomai banguoja. 

Iš pradžių Stivenas negalėjo net krutėti iš nuostabos, 
paskui dviem šuoliais pasiekė žmoną, čiupo už rankos ir 
nusitempė už vežimo. | 

— Kokio velnio šitaip elgiesi? — piktai paklausė. 

— Padedu jums su Donaldu parduoti gėrimą, - ramiai 
atsakė ji. 

— Žinoma, esi labai savimi patenkinta! — įsiutęs su- 
šnypštė jis, sagstydamas jos palaidinukę. — Elgiesi lyg 
kekšė! 

Bronvina gudriai žvilgtelėjo į jį ir džiugiai nusišyp- 
sojo. 

— O tu pavyduliauji? 

— Dar ko! - riktelėjo jis ir sustojo. - Sakai teisybę — pa- 
vyduliauju. Šitie purvini žmogėnai neturi teisės spoksoti 
į tai, kas priklauso man. 

— Ak, Stivenai, aš... aš nežinau kodėl, bet labai džiau- 
giuosi, kad pavyduliauji manęs. 

— Džiaugiesi? — nustebęs perklausė vyras. — Tikiuosi, 
kitą kartą nesuteiksi preteksto pavyduliauti. — Čiupo ją ir 
piktai, valdingai pabučiavo. 

Bronvina pakluso jo valiai ir leidosi bučiuojama. 

Netikėtai minios šurmulį pervėrė žemas įsakmus 
balsas: 

— Kur ta mergšė, pardavinėjanti gėrimą? 

Bronvina atšlijo ir suglumusi žvelgė į Stiveną. 

— Kur ji? — vėl nugriaudėjo balsas. 

— Tai pats Makgregoras, — sušnibždėjo Bronvina. — 
Kažkada esu girdėjusi jo balsą. 

Ji žengė pirmyn, bet Stivenas sulaikė už rankos: 

— Tau negalima su juo susitikti. 

— Kodėl? Jis niekada manęs nematė ir nežino, kas aš 
esu. Be to, turi teisę — čia jo valdos. 

Stivenas buvo priverstas sutikti. Slėptis — vadinasi, 
sukelti įtarimą. 

— Štai aš, — pareiškė Bronvina išeidama iš už vežimo. 
Stivenas bemat atsistojo greta. Makgregoras sėdėjo ant žir- 
go ir smalsiai sužiuro į Bronviną. Tai buvo tuklus aukštas 
vyriškis pasidabruotais smilkiniais, stiprių žandikaulių ir 
gyvų žalių akių. — Kas mane šaukė? — tyčia pridūrė. 

Makgregoras nusikvatojo griausmingu juoku; jo akys 
bemart patamsėjo. 

— Tai nepažįsti savojo vado? 

— O jūs, vade, nepažįstate savo klano žmonių? 

— Esi įžūli mergiotė, — vis dar šypsojosi vyriškis. - Koks 
tavo vardas? 

— Bronvina, — išdidžiai, tarsi mesdama iššūkį tarė 
ji. - Toks par kaip ir Makaranų klano vadės. 

Stiveno ranka spūstelėjo jos petį. 

Makgregoro akys susiaurėjo: 

— Man girdint neminėk tos moters. 

Bronvina įsirėmė rankomis į šonus: 

— Vadinasi, jos žymė vis dar nepamiršta? 

Stojo mirtina tyla. Minia lūkuriuodama rimo. 

— Bronvina, — tarė Stivenas išblyškęs iš siaubo. 

Makgregoras pakėlė ranką. 

— Tu netik įžūli, bet ir drąsi. Niekas dar neišdrįso man 
priminti tos nakties. 

— Tai pasakykite, kodėl jus taip supykdė toji menkutė 
žymė? 

Makgregoras stengėsi gerai apmąstyti atsakymą: 

— Matau, kad tu daug žinai. - Nusišypsojęs pridū- 
rė: — Svarbiausia — toji moteris. Jeigu ji būtų tokia pat 
daili kaip ir tu, tai tą žymę išdidžiai nešiočiau. Tačiau būti 
sužeistam išsigimėlės — nedera Makgregorui. 

Bronvina buvo dar kažką besakanti, bet Stivenas ap- 
glėbė ją per liemenį ir taip suspaudė, kad Bronvinai net 
užkando žadą. 

— Atleiskite mano žmonai už įžūlumą, - tarė jis. — Ji 
ne visai... 

— Greičiausiai taip ir bus, - sutiko Makgregoras. — Ti- 
kiuosi, sugebėsite su ja susitvarkyti. 

— Sutelksiu visas jėgasų, — nusijuokė Stivenas. 

— Man patinka moterys su charakteriu, — pareiškė 
Makgregoras. — Be to, tokios simpatiškos. 

— Prie viso to gerai būtų pridėti ir santūrumą, — pri- 
dūrė Stivenas. 

— Nedaug moterų sugeba laikyti liežuvį už dantų. 
Sėkmės jums abiem, — atsisveikino Makgregoras ir nu- 
jojo savo keliu. 

— Velniai tave rautų! — įsiutusi Bronvina atsisuko į Sti- 
veną. 

Bet anksčiau negu ji spėjo dar ką nors ištarti, vyras 
stiprokai papurtė: 

— Dar kiek, ir mudu būtume prapuolę! - Bet tuoj susi- 
vokė, kad žmonės tylėdami spokso į juos. Čiupo žmoną už 
rankos ir vėl nusitempė už dengtojo vežimo. — Bronvina, — 
tęsė tenai, — nejaugi nesupranti, ką darai? Dar truputį, ir 
tikriausiai jam būtum pareiškusi esanti Makaran. 

— Na ir kas? — spyrėsi ji. - Juk girdėjai, jis pasakė... 

— Tarp to, ką plepa vyriškis dailutės moters akivaizdoje, 
ir to, ką jis privalo daryti matomas viso savo klano, - di- 
delis skirtumas. O ar pagalvojai apie Donaldą ir Kersti? 
Tai juodu mus priglaudė! 

Stiveno nuostabai, žmona bemat nusileido ir ištiesė 
į jį rankas: 

— Tu ir vėl sakai teisybę. Kada gi gyvenimas išmokys 
mane? — Jis paglostė žmonos plaukus. Stivenui patiko, 
kad ji remiasi į jį - ir fiziškai, ir moraliai. —- Ar kada nors 
būsiu verta Makaran vardo? 

— Būsi, meile mano, - sušnibždėjo jis. — Jeigu tiktai 
nori, tai būsi verta savo vardo. 

Priėjo Donaldas: 

— Atėjo pastorius. Mudu su Kersti norėtume pakrikš- 
tyti kūdikį ir grįžti iš miesto dar su šviesa. 

— Be abejo, mes pasirengę, — nusišypsojo Stivenas. Jis 
pastebėjo, jog Donaldas sunerimęs ir elgiasi su Bronvina 
ne taip kaip anksčiau. Galbūt jis pasiklausė jų pašneke- 
sio ir suprato, kad ji Makaran. Ko jis gali tokiu atveju 
griebtis? 


Bažnyčia buvo didžiausias ir gražiausias miesto pa- 
statas. Viduje tvyrojo ramybė ir tyla, berniukas miegojo 
ant motinos rankų. 

— Ar galiu jūsų paprašyti pabūti mano sūnaus krikš- 
tatėviais? — paklausė Kersti Bronvinos ir Stiveno. 

Bronvina atidžiai pažvelgė į moterį: 

— Jūs beveik mūsų nepažįstate. 

— Žinau, kas svarbiausia: būsite geri krikštatėviai 
mano vaikui. 

— Sutinkame būti krikštratėviais ir padarysime viską, 
ko tik paprašysite, - atsakė už abu Stivenas. — Berniukas 
tikrai nieko nestokos, kol būsime gyvi, - pridūrė. 

Kersti nusišypsojo ir nuėjo prie pastoriaus. Berniukui 
davė Rorio Stiveno vardą. Stivenas buvo pamalonintas ir 
plačiai šypsojosi. 

Pakeliui iš bažnyčios Stivenas pats nešė savo krikš- 
tasūnį. 

— Kodėl ir mums nesusilaukus tokio berniuko? — žvilg- 
telėjęs į žmoną, paklausė. — Aš norėčiau mažo berniu- 
ko juodais plaukais ir žydromis akutėmis... ir duobute 
smakre. 

— Nori pasakyti, kad mano išvaizda labiau tinka vy- 
riškiui? — kandžiai pasidomėjo Bronvina. 

— Džiaugiuosi, kad dabar nuolatos neprikiši bent to, 
kad esu anglas. 

Bronvina nužvelgė vyrą nuo galvos iki kojų: jo ilgi 
plaukai gražiai gulėjo ant škotiškų drabužių. 

— Įdomu, ką dabar pasakytų tavo broliai pamatę, kad 
tu perpus tapai škotu? 

— Jie priims mane tokį, koks esu, o jeigu jie turės bent 
lašelį proto, tai daug ko išmoks iš mūsų, škotų. 

— Iš mūsų? — Bronvina net stabtelėjo. 

— Eik pirma ir nespoksok taip į mane. 

Bronvina ūmai suvokė, kad jis ir kalbėti pradėjo škotų 
tarme, netgi tada, kai juodu lieka dviese. Stivenas elgėsi 

taip, tarsi būtų gimęs škotu. Ji paspartino žingsnį. Juodu 
žengė apsikabinę ir visiškai laimingi. Ant vienos rankos 
vyriškis lengvai nešė kūdikį — savo krikštasūnį. 


AS 
lonuotktas 3 A 

Dvi dienas jie keliavo lėtai važiuodami į pietus. Bron- 
vina įkalbėjo Kersti likti dengtame vežime, bet moteris 
juokėsi ir ėmė rūpintis šeimininkavimu. Stivenas pasišaipė, 
jog Kersti griebiasi darbo, kad būtų išvengta nelaimingų 
atsitikimų, jei valgį ir toliau gamintų Bronvina. 

— Šis troškintas triušis prasčiausias iš visų, kokius tik 
gyvenime esu valgęs, — kartą vakare pareiškė Stivenas. 

— Triušis? — perklausė išsiblaškiusi Bronvina. Ant ran- 
kų ji laikė berniuką, kuris tarsi užburtas spigino akutes į jos 
spindinčią sagę. — ... Ak, triušis! Ne, visi triušiai tebekaba 
pastogėje. Aš... — Jos veidas ėmė palengva rausti. 

Stivenas nutraukė ją kvatodamas: 

— Kas atsitiko mano protingajai žmonai? 

— Baik čia šaipytis, - paprašė Kersti. — Bronvina, tu 
tokia graži, kad tau apskritai neverta virti valgį. Be to, esi 
drąsi, bebaimė, protinga ir... 

Bronvina šypsodamasi pažvelgė į vyrą: 

— Štai matai, kai kas vis dėlto mane vertina. 

— Ne, ne, Stivenas labai myli ir vertina tave, — nusi- 
šypsojo Kersti. — Tiesą sakant, gyvenime nemačiau tokios 
meilios porelės kaip judu. 

Bronvina ir vėl žvilgtelėjo į vyrą. 

— Ji tiesiog žavi būtybė, tiesa, Kersti? — paklausė jis 
rimtai. — Bet būtų kur kas žavesnė, jeigu mokėtų gaminti 


valgį. 

Bronvina nusivaipė ir sviedė į vyrą velėnos kuokšrą. 

— Duokš šen mano krikštasūnį, — nusijuokė Stive- 
nas. — Jis per daug laiko leidžia su moterimis. 

Kitos dienos vėlyvą vakarą jie pasiekė Kersti tėvų 
namelį. Tai buvo tipiškas škoto valstiečio namelis, pa- 
statytas iš baltojo akmens, uždengtas nendrių stogu. Už 
namelio kilo stačios akmenuotos kalnų terasos. Netoliese 
matėsi miežių laukas. Šalia namelio ganėsi avys ir keletas 
karvių. 

Kersti ir jos draugus sutiko labai nuoširdžiai. Tėvas 
Harbenas buvo nedidelis gyslotas vyriškis. Dešinioji marš- 
kinių rankovė kabojo tuščia. Pusę veido dengė išsidraikę 
žili plaukai ir didžiulė barzda. Tai, kas liko iš veido, atrodė 
gana rūsčiai. Nesta, Kersti motina, buvo mažutė moterėlė 
su kietai surištais pakaušyje žilais plaukais. Ji atrodė tiek 
pat geraširdė, kiek jos vyras rūstus. Pagauta džiaugsmo, ji 
apkabino dukterį, kūdikį ir Bronviną - visus iš karto, karš- 
tai dėkodama Stivenui ir Bronvinai už pagalbą gimdymo 
metu. Roris buvo jos vienintelis ir ilgai lauktas anūkas. Ji 
taip pat džiugiai išbučiavo ir Donaldą, ir Stiveną. 

Stivenas paprašė leisti jiems pasilikti ir pernakvoti, o 
jau rytą leistis į kelionę. Harbenas dėbtelėjo į jį taip rūsčiai, 
sakytum, pasijuto įžeistas. 

— Tik vieną naktį? — nustebo jis. - Kas jūs per žmogus? 
Jūsų žmona labai jau liesa, o vaikų, kaip matau, neturi- 
te. - Jis nelaukė, ką atsakys Stivenas. - Mano alus padės 
jūsų žmonai padovanoti jums vaikutį. 

Stivenas pritardamas linkčiojo galvą: 

— Kaip tik padedant alui aš ir mėginsiu į jos liesas 
įsčias patalpinti vaikiūkštį. 

Harbenas šyptelėjo, tai reiškė, kad įvertino sąmojį. 

— Įeikite, mes džiaugiamės svečiais. 

Po neįmantrios vakarienės — pieno, sviesto, sūrio ir 
avižinių paplotėlių — visi įsitaisė prie židinio vieninteliame 
kambaryje. Stivenas atsisėdo ant taburetės ir ėmė drožti 
žaisliuką Roriui. Bronvina prisėdo šalia vyro ant grindų. 
Kersti ir jos motina įsitaisė iš kitos židinio pusės, o Do- 
naldas ir Harbenas - per vidurį. 

Donaldas, kuris pasirodė esąs smagus pasakotojas, 
linksmai vaizdavo Bronviną, parduodančią gėrimą mieste, 
ir stengėsi imituoti jos gundomus judesius. Istoriją baigė 
papasakodamas apie Bronvinos ir Makgregoro pokalbį. 
Bronvina juokėsi kartu su visais. 

Visiems linksmai besijuokiant, Harbenas ūmai pašoko 
nuo stipraus skausmo, iškreipusio jo veidą. 

— Tėve, — sunerimusi paklausė Kersti, — tavo ranka 
vis dar skauda? 

— Ji nenustoja skaudėti nuo to laiko, kai Makaranai 
sužalojo mane. 

Stivenas padėjo ranką Bronvinai ant peties. 

— Dabar ne laikas apie tai šnekėti... — mėgino papra- 
šyti Nesta, bet Harbenas įšėlęs suriko: 

— Ne laikas?! Ne laikas neapkęsti Makaranų? - Parodė 
savo tuščią rankovę. — Ar matote? Kaip gyventi žmogui 
be dešinės rankos? Pats Makaranas nukirto man ją. Prieš 
šešetą metų jis nusivarė mano bandą ir dar pasigrobė ir 
mano ranką! 

— Prieš šešetą metų, — sušnibždėjo Bronvina. — Bet 
nejaugi Makgregoras neatsilygino jam už tai, nejaugi ne- 
nužudė keturių nekaltų vyriškių? 

Harbenas pakratė rankovę: 

— Gavo tai, ko nusipelnė. 

— Argi Makaranas nekeršijo už savo žmones? O gal jis 
turėjo viską atleisti? 

— Bronvina... — įspėjo Stivenas. 

— Leisk jai šnekėti, — tarė Harbenas. - Ką žinote apie 
Makaranų klaną? 

Į pokalbį įsikišo Kersti: 

— Bronvina gyvena šalia Makaranų valdų. 

— Tuomet jūs žinote, kiek nelaimių jie atneša, — už- 
jaučiamai ištarė šeimininkas. 

— Tiesą sakant, man tai jokių, — nusišypsojo Bronvi- 
na. 

Kersti atsistojo: 

— Laikas miegoti. Anksti rytą turėsime keltis ir pa- 
melžti karves. 

— Na, ką gi, vadinasi, laikas, — užbaigė kalbą Har- 
benas. 

Įsiraisę po šiltais pledais ant šiaudų guolio, Stivenas 
ir jo žmona tyliai šnekučiavosi. 

— Tik nesakyk man pamokslų, — pirmoji prabilo 
Bronvina. 

— Net ir nesiruošiu, - atkirto Stivenas, prisitraukdamas 
ją prie savęs. - Buvau patenkintas, kad judu su Harbenu 
susirėmėte. Pagaliau susitikai akis į akį su savo priešininku. 
Niekas iš jūsų — besikivirčijančių klanų — nenori pripažinti 
kitos pusės teisybės. 

Nesulaukdamas pasiteisinimų, jis pabučiavo žmoną, 
ir abudu užmigo. 

Kitą rytą atšuoliavo žygūnas ir atnešė žinią, kuri pri- 
vertė Stiveną pakeisti savo sprendimą toliau joti. Pasklido 
žinia, kad dingo Bronvina Makaran ir jos vyras. Makgre- 
goras už jų sugavimą paskyrė didelę sumą. 

Kai Harbenas pasakė, kad su džiaugsmu išduotų Mak- 
gregorui tą raganą Makaran, Stivenas tik nusišaipė. Bet 
šypsenėlė dingo iš jo veido, kai Harbenas jos vyrą anglą 

pavadino nevykėliu ponu, kuris nevertas žemės, kurioje jį 
reikėtų užkasti. Bronvina tuoj pat karštai pritarė Harbe- 
nui, ypač jo nuomonei apie anglus. Ji erzino Stiveną, kol 
Kersti neatitraukė tėvo nuo piktų šnekų. 

— Na, aš tau atsilyginsiu, — sušnibždėjo Stivenas 
žingsniuodamas kartu su Bronvina prie gardo, kur sto- 
vėjo karvės. 

— Nieko tu čia nepadarysi, klastingasis angle, — įgėlė 
žmona ir nuskubėjo pirmyn, gundomai linguodama klu- 
bais. Stivenas staiga pasijuto esąs itin klastingas, tylomis 
nusišypsojo ir nusekė įkandin jos. 

Bronvina nuo pat gimimo buvojo škotų valstiečių ap- 
linkoje, dažnai matė žmonių darbus. Stivenas, deja, gerai 
išmanė tik apie ginklus ir mūšius. Labai nustebęs žiūrėjo, 
kaip melžiamos karvės. 

— Žiūrėk, — Kersti parodė jam, kaip melžiamos karvės. 
Stivenas bemar išliejo daugiau pieno ant savęs negu į kibirą 
ir ėmė keiktis, bet Kersti net nemirktelėjo. 

Kersti ir Bronvina įpylė į jo kibirą pieno, kad po mel- 
žimo visi turėtų jo vienodai. Nesta truputį nustebo, kad 
taip negausiai karvės davė pieno šį rytą, tačiau nieko ne- 
sakė, o tik nuoširdžiausiai nusišypsojo visiems ir išsiuntė 
į laukus. 

Reikėjo sutaisyti tvorą ir surinkti vaisius. Stiveno vei- 
dą, pamačius įspūdingą akmeninę tvorą, nušvietė šypsena. 
Jis buvo patenkintas kaip vaikas, kad pagaliau rado darbo ir 
savo stiprioms rankoms, ir pritempė tiek akmenų, kad visi 
kiti nespėjo jų kloti. Kersti maktelėjo alkūne Bronvinai, 
rodydama, kaip susižavėjęs Harbenas žiūri į Stiveną. 

— Manau, tavo namuose esama visko, ko tik tu pa- 
geidauji, - sušnibždėjo ji, ir Bronvinai vėl pasirodė, kad ji 
žino kur kas daugiau, negu juodu su Stivenu mano. 

Vėlai vakare labai pavargę jie grįžo į gerai prikūrentą 
namelį. Sėdėdami prie židinio, prisiminė dienos įvykius 
ir šaipėsi vienas iš kito. Patenkintas Harbenas rūkė pypkę, 
žiūrėjo į jaunimą ir pirmą sykį per visą dieną neprisiminė 
prarastosios rankos. 


Po dienos Kersti su Bronvina išėjo rinkti kerpių toli 
į kalnus, kurie kilo tuoj už namelio. Roris, suvyniotas į 
šiltą pledą, taikiai miegojo didelėje pintinėje, paliktoje 
prie upelio. Naktį iškrito sniegas. Moterys rinko kerpes ir 
plepėjo apie savo vyrus. Bronvina niekada nebuvo patyrusi 
tokios laisvės ir smagumo. Visos bėdos, visa atsakomybės 
našta kažkur dingo. 

Bet ūmai instinktyviai Bronvina pajuto pavojų. Apmi- 
rė vietoje. Pavojus kabojo pačiame ore, — visa jos gyvenimo 
patirtis neleido apsirikti. 

— Kersti, — tyliai, bet valdingai tarė Bronvina. Moteriš- 
kaitė išsigandusi pakėlė galvą. - Nejudėk. Suprarai? — Iš kva- 
toklės Bronvina akimirksniu virto Makaranų klano vade. 

— Roris, — tik tiek ir galėjo sušnibždėti Kersti iš siaubo 
išplėstomis akimis. 

— Klausyk ir paklusk man, — aiškiai ir tiksliai tarė 
Bronvina. — Tuoj pat lįsk į tuos krūmus ir ten pasislėpk. 

— Roris, — pašnibždomis pakartojo Kersti. 

— Patikėk manimi, — valdingai įsakė Bronvina. 

Jų akys susidūrė. 

— Gerai, — suvebleno Kersti. Kažkas ją vertė paklusti 
šitai moteriai, kuri taip greitai tapo jos bičiule. 

Kersti tyliai nuslinko į krūmokšnius ir prigludo ten, 
nenuleisdama akių nuo pintinės su sūnumi. Ji suprato, 
kad stipri ir vikri Bronvina greičiau išgelbės jos vaiką 
negu ji pati. 

Bronvina tuo metu stovėjo laukdama nežinia kokio 
pavojaus. Upelio čiurlenimą užgožė keturių raitelių žirgų 
kanopų klapsėjimas; jie netikėtai pasirodė viršuje. Tai buvo 
anglai su savo sunkiais pašiltintais drabužiais - su odinėmis 
striukėmis ir kelnėmis, plėšriomis akimis. 

Jie iš karto pamatė Bronviną — tai buvo aišku iš jų 
džiugių žvilgsnių. Netikėtai pravirko Roris; Bronvina 
nuskubėjo prie jo, čiupo vaikutį iš pintinės ir priglaudė 
prie krūtinės. 

— Koks reginys! — prašneko šviesiaplaukis raitelis, ar- 
tindamasis prie moters su vaiku. 

— Laukinis grožis laukiniuose Škotijos laukuose, - nu- 
sijuokė antrasis, prijodamas iš kitos pusės. 

— Kokie nuostabūs plaukai! - pridūrė pirmasis. 

— Škotijos moterys visos yra nimfos ir paleistuvės, — 
įsiterpė trečiasis. Jie apsupo Bronviną. 

Pirmasis prijojo taip arti, kad moteris buvo priversta 
atsitraukti. 

— Žiūrėkite, jinai ne per daugiausia mūsų bijosi, - nu- 
stebo jis. —- Moterys neturi turėti tokių atkaklių smakrų, 
joms nelabai tinka. 

— Juodi plaukai ir žydros akys, — prašneko antra- 
sis. - Kažkur aš ją jau esu matęs. 

— Aš būčiau nepamiršęs, jei anksčiau būčiau matęs, — 
pridūrė trečiasis. Jis išsitraukė iš dėklo špagą ir jos smaigalį 
prikišo prie Bronvinos veido. 

Moteris žvelgė į jį šaltai ir tvirtai, vertindama situa- 
ciją. 

— Dieve mano! - sušuko antrasis. — Prisiminiau! 

— Koks skirtumas, kas ji, - sumurmėjo nulipdamas 
nuo žirgo pirmasis. — Kad ir kas ji būtų, aš geidžiu jos 
paragauti. 

— Stokite! — įspėjo antrasis. — Ji - Makaran. Aš mačiau 
ją sero Tomo Kričtono pilyje. Ją vedė vienas iš Montgo- 
merių. 

— Tai tiesa? — paklausė pirmasis, šį sykį jo balse jau 
skambėjo pagarba. 

Bronvina tylėdama žvelgė į jį ir stengėsi nuraminti 
kūdikį. 

Vienas iš raitelių nusijuokė: 

— Pažvelkite į jos išdidžią pozą! Žinoma, ji yra Maka- 
ran. Girdėjau, Montgomeris buvo priverstas ją užkariauti 
net po to, kai karalius Henrikas supiršo juos. 

— Ber Montgomeris buvo teisus, kad ištraukė dėl jos 
savo kardą. Ji to verta. 

— Ledi Bronvina, - paklausė pirmasis, - kurgi lordas 
Stivenas? — Bronvinos vardą žinojo Anglijos aukštuo- 
menė. 

Bronvina tylėdama metė greitą žvilgsnį į kalnus, kurie 
juos skyrė nuo Harbeno namelio. Kūdikis vėl pravirko, ir 
Bronvina stipriau prispaudė jo galvutę sau prie krūtinės. 

— Tai ką gi mes su ja darysime? — pusbalsiu suglumęs 
paklausė ketvirtasis raitelis, iki šiol vis tylėjęs. 

— Reikia ją grąžinti Montgomeriui, — tarė pirma- 
sis. - Manau, Stivenas jos jau ieško. 

— Be jokios abejonės, dosniai mums sumokės, - nu- 
sijuokė kitas. 

Ketvirtasis raitelis paragino žirgą arčiau, vėl privers- 
damas Bronviną atsitraukti. 

— Kiek žinau, jos klanas kariauja su Makgregoru, o 
čia juk jo žemė, — priminė jis. 

— Čarlzai, — lėtai tarė pirmasis, — man regis, tau į gal- 
vą šovė gera mintis. Iš visko matyti, kad ji slapstosi. — Jis 
linktelėjo į Bronvina pusę. - Kieno tas kūdikis? 

— Greičiausiai ne Montgomerio, dar gana anksti. O 
gal, sakau, ji pabėgo nuo Montgomerio, kad pagimdytų 
pavainikį? 

— Tokiu atveju, — nusijuokė antrasis, — jis dosniai 
mums sumokės, kad galėtų surengti parodomąją bausmę 
už santuokinę neištikimybę. 

— O ką, jeigu paimtume išpirką iš visų trijų: iš jos 
klano, iš Makgregoro ir iš Montgomerio? 

— Ir pasimėgauti ja, kol lauksime išpirkos, — pritarė 
trečiasis. 

Kersti, iki kraujo kramtydama lūpas, žvelgė į visą tą 
sceną iš krūmų. Jos akyse žibėjo ašaros. Ji žinojo, kad 
Bronvina turi rasti išeitį iš tos baisios padėties. Kalno šlaitai 
buvo pernelyg statūs raiteliams, o Bronvina vikri ir greita. 
Ber ji turi naštą — kūdikį, su juo nepabėgsi. Kad galėtum 
kabarotis šiomis terasomis, privalai turėti laisvas rankas. 

— Man patinka idėja, — pareiškė trečiasis. —- Duokite 
šen vaiką, mes jums nepadarysime nieko bloga. - Jis pri- 
jojo prie pat Bronvinos, bet moteris vėl žengė žingsnį at- 
gal; raitelis susiraukė. — Mes žinom, kad šis vaikas yra ne 
Montgomerio, tai ar ne geriau jo visai atsikratyti? 

Bronvina atidžiai pasižiūrėjo į jį: 

— Jeigu jūs paliesite mano vaiką arba mane, tai vi- 
sas mano klanas, taip pat ir Montgomeris, visur jus per- 
sekios. 

Žmogėnas kurį laiką tylėjo suglumęs, bet greit ati- 
toko: 

— Stengiatės mus išgąsdinti? - Jis nušoko nuo žirgo ir 
žengė prie moters. - Duokite man kūdikį! 

— Nesiartinkite, - grasinamai tarė Bronvina. 

— Būkite atsargesnis, ji tikrai pavojinga, —- perspėjo jį 
kažkuris raitelis. 

— Ar nereikia tau pagalbos? —- Antrasis raitelis nušoko 
ant žemės. 

Bronvina nepuolė į paniką. Ji negalėjo paleisti iš ran- 
kų vaiko, vadinasi, negalėjo pasiekti ir peilio. Vienintelis 
išsigelbėjimas — pabėgti nuo anglų, kurie pripratę joti ir 
nesugeba gerai bėgti. Ji lengvai pečiu pastūmė pirmąjį, 
stipriau prisispaudė Rorį ir leidosi bėgti. 

Tačiau net škotė moteris nepajėgia bėgti greičiau už 
žirgą. Vienas iš raitelių atkirto jai kelią aukštyn. Skambant 
jo triumfuojamam juokui, Roris vėl pradėjo verkti. Bron- 
vina bijojo ne dėl savęs, o dėl vaiko. Ją vėl apsupo. Vienas 
vyriškis griebė ją už peties ir pastūmė prie kito. 

Netikėtai nežinia iš kur suzvimbė strėlė ir įsmigo į 
krūtinę pirmajam tą akimirką, kai jis palietė Bronviną. Li- 
kusieji trys buvo taip apstulbinti, jog nejudėdami spoksojo 
į savo bičiulį, be gyvybės gulintį prie jų kojų. 

Bronvina nepradėjo dairytis, iš kur atskriejo strėlė. Jai 
pakako keleto sekundžių užsiropšti ant terasos. 

Anksčiau negu trys anglai sugebėjo išvysti priešą, vie- 
niša figūra škotiškais drabužiais, pasirodžiusi iš už uolos, 
paleido dar vieną strėlę. Trečiasis raitelis, kuris irgi buvo 
nulipęs nuo žirgo, griuvo ant žemės. 

Abu raiteliai apsigręžė ir nušuoliavo. 

Stivenas atskubėjo, kai pas jį atskuodė pagalbos ieško- 
damas Rebas. Šuo surado ir atvedė pačiu laiku. 

Stivenas puolė bėgti paskui raitelius, pakeliui įsidė- 
damas strėlę. Ir dar vienas anglas išvirto iš balno; jo koja 
įstrigo balnakilpėje. Žirgas toliau šuoliavo vilkdamas 
mirusį kūną. 

Kersti lėtai išėjo iš savo slėptuvės. Ji buvo nežmoniškai 
išsigandusi. Bronvina priėjo prie jos ir atidavė berniuką. 
Jaunoji mama priglaudė kūdikį prie savęs. Prie jų jau 

skubėjo Donaldas. Kersti perdavė vaikutį Donaldui ir 
apsikabino Bronviną. Ji visa drebėjo. 

— Tu išgelbėjai Rorį, — virpančiu balsu kartojo moti- 
na. — Tu rizikavai savimi, bet išgelbėjai mano sūnų. 

Bet Bronvina vargu ar ją girdėjo. Ji žvelgė į bėgantį 
Stiveną. 

— Jis šovė į anglą! — kartojo ji apstulbusi ir nudžiu- 
gusi. Stivenas užmušė savo tėvynainius, kad apgintų ją ir 
škotų vaiką. 

Donaldas padėjo ranką Bronvinai ant peties: 

— Jums su Stivenu reikia pasitraukti. 

— Donaldai, prašau... - pradėjo Kersti. 

— Ne, tai būtina. Tie žmonės... — jis nutilo pamatęs 
ateinantį Stiveną. 

Bronvina priėjo prie vyro, vis dar netikėdama savo 
akimis. Atidžiai apžiūrėjo jį: Stivenas buvo sveikas ir gyvas. 
Veidą buvo išmušęs prakaitas, ir Bronvina rūpestingai jį 
nušluostė. 

— Ar jie nesužeidė tavęs? — tyliai paklausė. 

Stivenas įrėmė į žmoną akis, ilgai žvelgė, pagaliau 
apkabino. 

— Tu drąsi moteris. Tai tu išgelbėjai vaikutį. 

— Stivenai! Ketvirtasis pabėgo? — paklausė Donaldas. 

— Pabėgo! — asakė Stivenas vis dar apglėbęs žmoną, 
tarsi norėdamas įsitikinti, kad ji gyva. 

Kersti ir Donaldas pasikeitė žvilgsniais. 

— Jis nujojo pas Makgregorą, aš taip manau, — tarė 
Donaldas. 

Bronvina išsilaisvino iš Stiveno glėbio. 

— Ar seniai sužinojote, jog aš Makaran? 

— Kai tik pamačiau tave, - atsakė Kersti. - Pirmą kartą 
tave mačiau kartu jojančią su tavo tėvu. Mudvi su motina 
tuo metu rinkome uogas. Tai buvo prieš metus. 

— Vadinasi, tavo mama irgi žino, — nusistebėjo Bron- 
vina. — O tėvas? 

Kersti apsiniaukė: 

— Nenorėjau sakyti, jis pernelyg įpykęs ir nepamiršęs 
savo nelaimės. Norėjau palaukti, kol jis geriau judu pažins, 
o paskui ir pasakyti. Mudu abu taip nutarėme. 

— Ber laikas neleidžia mums laikytis žodžio, - pridūrė 
Donaldas. — Tasai anglas visiems atskleis jūsų paslaptį. 

— Stivenai, - prabilo Bronvina, — mes privalome juos 
palikti. Negalime užtraukti grėsmės Kersti šeimai. 

Stivenas linktelėjo: 

— Donaldai, Kersti... 

— Ne, ne, - skubiai nutraukė Kersti. — Jūs — mano 
sūnaus krikštatėviai... 

— Jį gali auginti ir auklėti kuris nors jaunesnis mano 
brolis, - šypsodamasis pasakė Stivenas. 

— Anglai! — įsiuto Bronvina. — Ne, Kersti, jis privalo 
augti tarp Makaranų. 

— Liaukitės ginčytis, - šyptelėjo Donaldas. - Mes spe- 
cialiai jums dar pagimdysime berniukų. Sėskitės geriau ant 
anglų žirgų ir jokite namo. Turite suspėti Kalėdoms. 

— Kersti! — prabilo Bronvina ir tuoj nutilo. Kersti iš 
visų jėgų spaudė ją glėbyje. - Ką pasakys mano žmonės, 
kai prisipažinsiu, jog mano geriausia draugė — iš Makgre- 
gorų klano? — nusijuokė. 

Kersti labai rimtai pažiūrėjo į ją: 

— Tu turi pasikalbėti su Makgregoru. Jis yra geras žmo- 
gus ir labai vertina gražias moteris. Reikia baigti kivirčytis. 
Nenoriu, kad mūsų sūnūs kariautų vienas su kitu. 

— Aš irgi nenorėčiau, - sutiko Bronvina. - Duodu tau 
žodį, kad mėginsiu susitaikyti, kai tik grįšiu namo. 

Stivenas apkabino žmoną. 

— Aš dar norėčiau paragauti naminio Harbeno alaus. 

— Oaš, Bronvina, - nusijuokė Donaldas, - turiu atsi- 
lyginti tau už tavo sąmojus, paleistus mano adresu. Kai 
pagalvoju, kokias kvailystes kalbėjau apie Makaranų vadę, 
tai imu degti iš gėdos! 

— Bet vis dėlto tai tiesa! — irgi šypsodamasis pritarė 
Stivenas. — Bronvina - labiausiai užsispyrusi, barninga... 

— ...ir nuostabi moteris, — baigė Donaldas apkabin- 
damas Bronviną. — Aš niekada nepajėgsiu atsidėkoti jums 
už išgelbėtą mano sūnų. Ačiū. - Jis apglėbė Stiveną. — O 
dabar jokite. Kai Kersti man pasakė, kad tu esi anglas, 
negalėjau patikėti. Ir iki šiol netikiu, — pridūrė. 

Stivenas nusikvatojo: 

— Reikia manyti, kad tai komplimentas. Kersti, džiau- 
giuosi, kad susitikome. Norėčiau pasisvečiuoti pas jus, kad 
tavo švelnumas ir moteriškumas paveiktų mano žmoną. 

Bronvina jau norėjo įsižeisti, tačiau sutrukdė Donaldas: 

— Tai tik išorė, mano drauge. Kersti taip pat tvirta kaip 
ir Bronvina, visas skirtumas — kaip pažiūrėsi. 

— Pirma galvok, o paskui kalbėk, - prisimerkusi Bron- 
vina atsigręžė į Stiveną. 

Stivenas valandėlę paėmė į savo ranką Rorio rankutę 
jausdamas, kaip smulkučiai piršteliai sugriebė jo pirštą, 
paskui apsikabino Bronviną ir nusivedė prie žirgų. 

Juodu nesiryžo atsigręžti. Buvo labai skaudu palikti tą 
mielą šeimyną, dovanojusią jiems taiką ir ramybę. 


Jie jojo žingine keletą valandų, tyčia neleisdami žirgams 
pagreitinti žingsnio, kad nepatrauktų niekieno dėmesio. 
Vieną kartą buvo sustoję; Bronvina prišnekino sutiktą mo- 
terį duoti tamsių dažų, kad uždažytų baltas žirgų žymes. 

Stivenas gerokai išalko ir rengėsi nusipirkti maisto už 
tas keletą monetų, kurias rado kelionės krepšyje. Bronvina 
nusijuokė ir jam priminė, kad juodu kol kas Škotijoje. 
Kad ir kur arjotų, visur bus priimti su dideliu džiaugsmu. 
Kartais vargana škotų šeima, besimaitinanti duona su van- 
deniu, mielai dalijasi su kitu škotu arba šiaip su žmogumi, 
bet tik ne su anglu. Bronvina patenkinta konstatavo, kad 
dabar Stivenas dažnai pritaria jos nuomonei apie anglus. 
Škotų valstiečiai rodė jiems laukus, sutryptus ir sunaikin- 
tus anglų. Vienas škotas net pasakė, kad jo dukterį — dar 
visai paauglę — išžagino anglas. Stivenas visur kalbėjo savo 
dabar jau įprastu škotišku akcentu. 

Naktis jie skyrė meilei. Kartkartėmis susižvalgę šok- 
davo iš balnų ir tiesdavosi ant žemės savo pledus. Stivenui 
pakakdavo mesti žvilgsnį, kad Bronvina irgi pajustų geis- 
mą. Jo akių ugnis bemat įkaitindavo ir ją. 

— Negaliu pasisotinti tavimi, — šnibždėdavo Stivenas. 

— Ber tu labai stengiesi, — atsakydavo žmona ir atkiš- 
davo veidą bučiniui. 

Kartą pačiame meilės žaismo įkarštyje ji pastebėjo, jog 
keletas žmonių žvelgia į juodu nuo kelio. 

— Stivenai! - sušnibždėjo Bronvina rodydama į žmones. 

— Labas rytas, —- mandagiai pasisveikino Stivenas vėl 
bučiuodamas žmoną. 

Bronvina išsiveržė iš vyro glėbio. 

— Koksai begėdis! — jau norėjo barti, bet nutilo iš- 
vydusi jo akyse meilės ugnelę. - Ten, viršuje, keletas me- 
džių... - sušnibždėjo ji. 

Kol juodu slėpėsi nuo smalsių žvilgsnių po medžiais, 
Rebas tupėjo ir juos saugojo. Juo labiau Bronvina pažino 
Stiveną, juo labiau jis ją traukė. Bronvinai patiko, kaip 
lengvai, viena ranka, jis varto jos kūną. Jo grožis ir jėga 
irgi žavėjo žmoną. Toli nuo savojo klano, pamiršusi vadės 

priedermes, Bronvina jautėsi laiminga ir laisva. Jų meilė 
žydėte žydėjo. Dabar ji geidė Stiveno taip pat aistringai, 
kaip ir jis jos. 

Kartą, kai juodu gulėjo tvirtai susiglaudę, nejausda- 
mi nei kiaurai košiančio žiemos vėjo, nei įšalusios žemės, 
Bronvina paklausė: 

— Kokia tavo šeima? 

Stivenas nusišypsojo ir meiliai apžvelgė jos nuogą 
kūną. Jam malonu buvo regėti ją silpną, visiškai paklus- 
nią ir atsidavusią. Bet pašiurpo nuo vėjo gūsio ir pasiūlė: 

— Apsirenkime ir užkąskime. 

Nuėjo prie žirgų, paėmė plačią lėkštę su avižiniais 
paplotėliais. Bronvina užkūrė ugnį. Metalinę lėkštę — jų 
vienintelį pirkinį per visą kelionės laiką — uždėjo ant ugnies 
ir joje pakepino paplotėlius. 

— Tu man nieko neatsakei, - priminė Bronvina. 

Stivenas nenorėjo parodyti, kaip jį maloniai paglostė 
žmonos smalsumas. Netikėtai jis pajuto visiškai nenorįs, 
kad baigtųsi ši ilga kelionė, nenorįs nė su kuo dalytis žmo- 
na. Troško būti tik su ja, su Bronvina. Ilgai žiūrėjo, kaip 
žmonos plaukuose žaidė ugnies atspindžiai. 

— Tu taip keistai žiūri į mane, Stivenai. 

— Susimąsčiau, — nusišypsojo jis. - Norėjai kai ką su- 
žinoti apie mano šeimą. Vyriausias — Geivinas, paskui aš, 
paskui Reinas ir Mailsas. 

— Ar jie panašūs į tave? 

— Sunku pasakyti. Geivinas — aukštas ir pasiutusiai 
užsispyręs. Jį persekioja keistoka mintis, jog reikia plėsti 
Montgomerių valdas, ir tik tuo tesirūpina. 

— Iš visų jūsų tik jis vienas vedęs? 

— Pamiršti mane, — šyptelėjo Stivenas. — Geivinas ir 
Džudita susituokė prieš metus. 

— Kaip ji atrodo? 

— O, ji puiki! Gera, miela, dailių manierų. Juodu su- 
vedė pats likimas. Geivinas visada mažai domėjosi mote- 
rimis, todėl turėjo su jomis problemų. 

— Kaip malonu, kad jūsų šeimoje yra bent vienas, kuris 
ne itin domisi moterimis. 

Stivenas praleido pro ausis šią kandžią pašaipą. Jis 
atsidavė prisiminimams: 

— ..„Reinas. Labai panašus į tėvą. Arba, pavyzdžiui, į 
Temą, toks pat drimba. Reinas... nežinau, kaip tau paaiš- 
kinti... bet jis labai geras. Geros širdies ir labai teisingas. 
Tiesiog nepakelia neteisybės. Jis neleis nei sau, nei kam 
nors kitam įžeisti net baudžiauninką. 

— O Mailsas? 

— Mailsas, - nusišypsojo Stivenas. — Mailsas — tylus ir 
uždaras. Jis ilgai tyli, o paskui ūmai pratrūksta. Prisimenu, 
sykį, kai dar buvome vaikai, jis supyko ant vieno iš tėvo 
ginklanešių; kad galėtų jį atplėšti nuo to vyruko, turėjo 
įsikišti trys suaugę vyriškiai. 

— O ką padarė tas ginklanešys? — smalsaudama pa- 
klausė žmona. 

— Erzino mažą mergaitę. Mailsas visada buvo dėme- 
singas moterims. 

— Visoms moterims? 

— Visoms. Ir jos vis sukasi apie jį, tarsi Mailsas turė- 
tų laimės raktą. Dar nesutikau moters, kuriai nepatiktų 
Mailsas. 

— Įdomu, - ištarė Bronvina apsilaižydama pirštus. 

— Jeigu tu susigalvosi!.. - buvo bepradedąs Stivenas, 
bet nutilo pamatęs, kaip pašaipiai žmona laukia tęsi- 
nio. — ...Ir dar Merė. 

— Merė? 

— Taip. Mūsų sesuo. — Kažkas ypatinga suskambo 
Stiveno balse, kai prašneko apie Merę. 

— Tu niekada apie ją neužsiminei. Ar ji bus su mumis 
per Kalėdas? 

— Merė, galima sakyti, bemaž kaip Madona, - nuo- 
širdžiai tarė Stivenas. — Net kai buvome vaikai, jautėme 
ją turint kažką ypatinga. Ji vyriausia ir visada globojo jau- 
nesniuosius brolius. Kartais pasitaikydavo, jog Reinas ir 
Geivinas įkibdavo vienas kitam į gerklę. Geivinas visada 
jautėsi esąs įpėdinis, žemės savininkas ir labai įsiusdavo, 
kai, būdavo, Reinas paleisdavo prasižengusį kokį nors bau- 
džiauninką, padariusį žalos dvarui, nors visi žinodavo, kad 
ne dėl savo kaltės. Tuomet įsikišdavo Merė ir tyliu balsu 
baigdavo kivirčą. 

— Kaip jai pavykdavo? — rimtai paklausė Bronvina, 
prisiminusi savo kaip klano vadės pareigas. 

— Niekada negalėjau suprasti, kaip ji tai padarydavo. 
Pavyzdžiui, kaip tą sykį, kai Mailsas mėgino užmušti gin- 
klanešį, — tiktai Merė sugebėjo jį sutramdyti. 

— O kaip dabar? Ar gerą vyrą gavo? 

— Ji neištekėjo. Paprašė tėvo, kad niekada jos neišleistų 
už vyro. Visi mes žinojome, kad Merės verto vyriškio ne- 
surasime, todėl jai buvo leista elgtis kaip išmano. Dabar 
gyvena vienuolyne netoli mūsų pilies. 

— Gerai, kad jos noras buvo įvykdytas. Girdėjau, kad 
anglės neturi laisvės rinktis vyrų. 

Stivenas nepuolė ginčytis ir sutiko. 

— Galbūt jos galės įgyti laisvės, pasižiūrėjusios į ško- 
tes. — Stivenas nusijuokė. — Gali sau įsivaizduoti: dabar 
jaučiuosi esąs škotas iš prigimties. — Jis atsistojo ir išmetė 
į priekį įdegusią nuogą koją. - Kaip tu manai, ar mano 
broliai pažins mane? 

— Broliai tikriausiai, - atsakė Bronvina. — Bet kas nors 
kitas, pažinojęs tave anksčiau, nė už ką. - Jos balse girdė- 
josi pasididžiavimas. 

— Pažiūrėsime, ar tiesą sakai. 

— Ką nors jau sugalvojai? - paklausė. Stivenas panėšėjo 
į išdykusį vaikėzą. - Mielasis, mus medžioja Makgregoras, 
Deivis ir jo žmonės, beje, galimas daiktas, ir anglai po to, 
kai keletą jų nužudei. Norėčiau tavo brolio pilį pasiekti 
sveika ir gyva. 

Bronvina atsiduso, atsistojo ir nusipurtė sijoną. Nu- 
ėjo prie žirgų vis galvodama, kad kai kurie maži berniukai 
taip niekada ir nesuauga. 


L Dtitas 


Vos tik jie perkirto Skotijos sieną, tuoj pat pajuto per- 
mainas. Žmonės čia nebuvo pripratę prie kalniečių. Kai 


kurie sprogino akis, kai kurie įkandin siuntė prakeikimus, 
nes jų žemes dažnai puldinėdavo škotai. Bronvina jojo 
išdidžiai pakėlusi galvą ir tiesiai sėdėdama balne lyg pra- 
rijusi kuolą. Tiktai sykį teikėsi parodyti jausmus. Stivenas 
nušoko nuo žirgo, kad pasisemtų vandens iš kažkokio 
fermerio šulinio. Fermeris pribėgo prie jų su šakėmis, 
visa gerkle burnodamas škotus. Kraujas trenkė Stivenui į 
galvą. Jis jau norėjo pulti prie rėkaujančio fermerio, bet 
Bronvina ryžtingai čiupo jį už rankos ir nusitempė prie 
žirgų. Dar ilgai Stivenas pyko ir keikė anglų kvailumą ir 
pasipūtimą; tarp jo ištartų žodžių nebuvo nė vieno, kurio 
nebūtų žinojusi Bronvina. Tylėdama šypsojosi. 

Prieš dvi dienas Stivenas papasakojo Bronvinai, ką 
sugalvojęs, norėdamas pasijuokti iš jaunystės draugo. 

— Nesuprantu, kam tau to reikia! - šimtąjį sykį kar- 
tojo Žmona. 

— Tai kerštas, - kantriai aiškino Stivenas. — Tu turbūt 
geriausiai supranti keršto saldumą. 

— Kerštas visai suprantamas ir pateisinamas, kai žmo- 
nes skiria daugelio metų priešiškumas ir nesusipratimai, 
sakysime, kaip Makaranus ir Makgregorus. Jie nužudė 
mano žmones, pagrobė mano galvijus. Bet kai kurios 
mano moterys yra įsimylėjusios tuos niekšus Makgrego- 
rus. — Ji valandėlę susimąstė, paskui maldaujamu tonu 
pridūrė: — Prašau, Stivenai, nepradėk vaikiškų žaidimų. 
Ką tu laimėsi, jeigu jis nepažins šitaip apsirengusio tavęs? 
Tik užsitrauksi nemalonumų ir bėdų. 

Tačiau žmoniškai paaiškinti Stivenas nepajėgė. Net 
negalėjo ramiai galvoti apie tą laiką, kai juodu draugavo 
su Hjugu. 

Tuo metu jis ir Hjugas saugojo karalystės sienas 
Škotijos lygumose. Kai atėjo žinia, jog karalius Henrikas 
parinko Stiveną Makaranų klano vadės vyru, Hjugas kva- 
tojo kaip pamišėlis. Šimtus kartų jis garsiai dėstė ironiškas 
mintis apie Stiveno nuotaką. Ir netrukus jo pastangomis 
visa artimiausia Montgomerių aplinka ėmė šaipytis iš mis- 
tinės bjaurios būtybės, kurią turi vesti Stivenas. Visa tai 
labai nemaloniai veikė jaunuolį, juolab kad tada jis buvo 
įsimylėjęs. Merginą vadino Margareta, o sutrumpintai 
— Mege. Putlutė, baltutė, raudonskruostė mergina buvo 
pirklio iš lygumų duktė. Megė turėjo didžiules mėlynas 
akis ir mažytę burnelę, visada pravertą tarsi bučiniui. 
Buvo tyli, drovi ir dievino Stiveną — arba bent taip jam 
atrodė. Stivenas jau vaizdavosi, kaip naktį spaus glėbyje 
jos minkštą baltą kūną, todėl labai apmaudaudavo prisi- 
minęs bjauriąją Makaran. Po kelių bemiegių naktų jis 

nutarė atsisakyti karaliaus pasiūlymo ir rimtai mąstė, kad 
pats laikas vesti pirklio dukterį. Galų gale Stivenas ir pats 
gaudavo lėšų iš savo nedidelio dvaro; be to, ir merginos 
tėvas, nors ir negarsėjo dideliais turtais, irgi pasiturimai 
gyveno. Bėgant laikui, kai karaliaus pyktis, kurį sukėlė 
jaunesniojo Mongomerio atsisakymas, beveik atlėgo, Sti- 
venas vis labiau linko vesti Megę. 

Tačiau Stiveno svajonėms Hjugas smogė baisų smūgį. 
Jis pats papasakojo Megei apie artėjančias draugo vestu- 
ves, ir vargšė mergina, beveik pamišusi iš sielvarto, puolė 
gundytojui į glėbį. Hjugui nereikėjo ilgai ją šnekinti, o 
apie kokius nors moralės principus jis apskritai neturėjo 
supratimo. Stivenas buvo labai sukrėstas, kai pamatė juodu 
kartu ir sužinojo apie jų ryšius; kad ir kaip keista, jaunuolis 
nepajuto nei pykčio, nei pavydo kančių. Tai jį įtikino, kad 
iš tikrųjų niekada nemylėjo Margaretos. Matyt, nemylėjo 
ir ji, jeigu šitaip lengvai jį išmainė į kitą. 

Dabar Stivenas rengėsi atsimokėti Hjugui, kas be ko, 
jo paties metodais. Hjugas vis dar jį, Stiveną, tebelaikė 
draugu. Stivenas žinojo, kad jo bičiulis niekada neišjoja 
iš pilies be solidžios apsaugos, — mat vyrukas bijodavo pa- 
galvoti apie priešus ir netikėtumus, kurie gali pasitaikyti. 
Hjugas buvo ne galo atsargus. Jeigu Stivenui pavyks slapta 
prasibrauti į Hjugo Lasko pilį ir, pavyzdžiui, palikti demas- 
kuojamą raštą, — tai ir bus kerštas. Apie tai mąstydamas, 
negalėjo sulaikyti triumfo šypsenos. 

Juodu prijojo prie Lasko pilies prieš pat saulėlydį. 
Bronvina išvydo aukštą akmeninę tvirtovę su tankiai gro- 
tuotais langais. Kieme budėjo gausybė sargybinių, niekur 
nesimatė nerūpestingų ir tuščiai plepančių tarnų. Kai tik 
Stivenas su žmona priartėjo, buvo pastebėti ir paklausti, 
kas tokie. Stivenas savo škotiška tarme paprašė leisti pa- 

dainuoti šeimininkui, nes nori užsidirbti vakarienei. Kol 
sargybinis nuėjo paklausti sero Hjugo, juodu sėdėjo ant 
žirgų. 

Stivenas žinojo, kad Hjugas save laiko dideliu grojimo 
su liutnia žinovu ir neiškęs nepareiškęs nuomonės apie iš- 
klausytą muziką. Sargybiniai liepė Stivenui ir Bronvinai 
palikti žirgus arklidėse, o patiems eiti į virtuvę. 

Gerokai vėliau, sėdėdama prie gausios vakarienės, su- 
krautos ant ąžuolinio virtuvės stalo, Bronvina sužinojo šiek 
tiek daugiau apie Stiveno planus. Anksčiau manė, kad jos 
vyras griebsis kokios nors vaikėziškos išdaigos ir mėgins 
apšauti buvusį bičiulį. 

— Koks jis, tasai seras Hjugas? — paklausė ji, smagiai 
kramtydama šviežiai keptą duoną. 

Stivenas pašaipiai šyptelėjo: 

— Jis gana patrauklus vyriškis, jeigu tai turi galvoje. 
Tamsus, storas, nedidelio ūgio. Labai lėtai vaikšto. Kai 
mudu kartu tarnavome kariuomenėje, visuomet baimin- 
davausi, kad Hjugą užmuš anksčiau negu jis spės išsi- 
traukti kardą. 

— Jis vedęs? 

Stivenas staiga žvilgtelėjo į žmoną ir susimąstė. Pats 
jis niekuomet nesuprato, kodėl visos moterys Hjugą laiko 
žaviu vyriškiu, — mat jam pačiam kėlė pasibjaurėjimą per- 
nelyg atsargus draugo elgesys. Bet moterys... 

— Įsakau visą laiką žiūrėti į grindis, — rimtai pareiškė 
Stivenas. — Noriu, kad tu bent kartą gyvenime suvaidin- 
tum paklusnią ir nuolankią žmoną. 

— Nejaugi aš kada nors buvau kitokia? — Bronvina 
pakėlė antakius. 

— Įspėju, Bronvina! Nenoriu tavęs įtraukti į šį žaidi- 
mą — tai vis mudviejų asmeninės sąskaitos. 

— Kalbi taip, tarsi labai jo bijotum, — pašaipiai atkirto 
žmona. — O gal jis turi kažką tokio, kas verčia moteris 
kristi jam po kojomis? 

Šią frazę Bronvina ištarė su šiokia tokia klasta, tačiau 
žvilgrelėjusi į Stiveno veidą suprato, kad pasakė didesnę 
teisybę negu manė. Netikėtai ji panoro įtikinti Stiveną, 
kad niekada nepuls jokiam kitam vyriškiui į glėbį. Nusi- 
šypsojo prisiminusi tas akimirkas, kai norėdavo būti prie 
Stiveno kojų. 

— Nematau nieko linksma! — suirzęs tarė jis. — Jeigu 
tik nepaklusi, aš... — Įėjo sargybiniai ir pranešė, kad seras 
Hjugas laukia muzikos ir linksmybių. 

Didelėje salėje jau buvo padengti stalai; vakarienė 
prasidėjo. Stivenas parodė Bronvinai žemą taburetę prie 
tolimiausios sienos. Ji gudriai nusišaipė iš vyro rimtų ma- 
nierų ir netgi leido sau sukikenti, kai Stivenas sviedė jai 
grasinamą žvilgsnį. Bronvina ėmė trokšti, kad Stivenas 
pasigailėtų savo vaikėziško poelgio. 

Stivenui padavė liutnią; jis atsisėdo netoli didžiojo 
stalo ir pradėjo dainuoti. Jo balsas skambėjo gražiai ir 
giliai, taisyklingai vedė melodiją. 

Bronvina neskubėdama apžvelgė salę. Tamsiaplaukis 
vyriškis, sėdintis prie didžiausio stalo, nepakėlė į dainių 
akių. Bronvina be susidomėjimo apžiūrėjo serą Hjugą: 
lygiai toks, kokį jai nupiešė Stivenas; lėtas, kiekvienas 
judesys užtikrintas ir apgalvotas. 

Nusivylusi Hjugu Lasku, Bronvina užsimerkė, pri- 
glaudė galvą prie akmeninės sienos ir pradėjo klausytis 
muzikos. Jai atrodė, kad Stivenas groja tik jai; kai Bronvina 
atsimerkė, pamatė, kad Stivenas slapta ją seka. Jo žvilgsnis 
nutvilkė kaip prisilietimas. Kūnu tarsi skruzdėlės perbėgo. 
Ji tik nusišypsojo ir vėl užsimerkė. Stivenas dainavo gėlų 
dainą; Bronvina buvo maloniai nustebusi, kad vyras moka 


PRIEKALNIŲ AKSOMAS 229 


dainos žodžius: tikriausiai jį išmokė Temas. Puiki melodija 
ir meilės žodžiai privertė ją pamiršti, kad atsidūrė Angli- 
joje tarp anglų, kad yra anglo žmona. Tarsi grįžo namo į 
Leirenstoną ir su žmogumi, kurį mylėjo. 

Bronvina šypsojosi svajodama, bet tuoj pat išgirdo, 
kaip pasikeitė Stiveno balsas. Atsimerkusi pastebėjo, kad 
vyras žvelgia ne į ją, o į stalo pusę. Dar nepasukusi galvos 
ji jau suprato, kad vyro dėmesį vėl patraukė Hjugas, todėl 
tarsi netyčia metė žvilgsnį į šeimininką. 

Taip, jis buvo netgi gražus, bet sunkaus, žemiško gro- 
žio. Plaukai ir akys - juodų juodžiausi. Lūpos — sodrios ir 
jausmingos, jų vaizdas nejučia privertė Bronviną pagalvoti: 
nejaugi jis toks pat nejudrus ir lėtas lovoje? 

Ji nusijuokė iš savo minčių. Tas tingumas, matyt, ir 
buvo patraukliausias. Žinoma, tai suprasti galėjo tik mo- 
teris. Bronvina įsivaizdavo, kaip Stivenui paaiškins savo 
atradimą. Ji atsigręžė į vyrą ir nustebusi išvydo surauktus 
jo antakius ir mėlynas akis, kurios iš įniršio pasidarė žyd- 
ros. Kai suprato vyro pykčio priežastį, tai vos nenusijuokė: 
Stivenas pavyduliauja! Tai nustebino Bronviną, bet sykiu 
ir įaudrino labiau negu visi karšti Hjugo žvilgsniai. 

Bronvina žvilgtelėjo į savo sijoną ir be aiškaus reikalo 
pasitaisė jį. Jai buvo pašėlusiai smagu, kad Stivenas toks 
pavydus. Ji net nesugebės vyrui paaiškinti, kad Hjugas ją 
jaudina ne daugiau kaip... jo sodininkas. 

Hjugas kažką pasakė savo dviem sargybiniams, ir 
juodu žengė prie Stiveno, kuris greitai jiems padavė liut- 
nią. Perėjęs skersai salę, Montgomeris griebė Bronviną už 
rankos ir beveik vilkte išvilko į lauką. Kieme, apšviestame 
mėnulio šviesos, jis stipriai papurtė žmoną. 

— Tu, be abejo, linksminaisi! - Jo dantys buvo sukąsti, 
akys piktai žiburiavo. 

— Tu mane kankini, — tyliai ištarė Bronvina, išsilais- 
vindama iš geležinių vyro gniaužtų. 

— Privalau pamokyti tave! 

Ji nustebusi žvilgtelėjo į Stiveną: manding, jau per- 
nelyg perlenkė! 

— Tai grynai vyriška logika! Pats reikalavai, kad mudu 
čia atjotume, aš net atkalbinėjau tave; užsispyrei kaip vai- 
kėzas. O dabar, norėdamas nuslėpti savo kvailumą, rengiesi 
bausti mane! 

Bet Stivenas tik dar stipriau sugniaužė žmonos rankas. 

— Liepiau tau sėdėti tyliai ir kukliai, bet tu visą laiką 
įžūliai šypsojaisi Hjugui, kad parodytum, jog gali iš tavęs 
visko laukti, ko tik įsigeis! 

— Tai didžiausia kvailystė, kokią tik iš tavęs esu girdė- 
jusi, - nustebusi ne iš sykio atitoko Bronvina. 

— Meluoji! Aš viską mačiau! 

— Sitvenai, kas tau pasidarė? Žiūrėjau į jį kaip į kiek- 
vieną nepažįstamą vyriškį. Juk pats sakei, kad jis lėtas, ir 
aš tą patį pastebėjau. Kodėl taip kvailai galvoji, kad jis gali 
suvilioti bet kurią moterį? 

— O tu, matyt, pasirengusi save pasiūlyti? 

— Esi šiurkštus ir neteisingas, — atkirto žmona. — Ir 
laužai man rankas. 

— Galbūt dabar pasigailėjai, kad karalius pasiūlė tau į 
vyrus ne jį! Beje, kaip ir Rodžerį Čatvortą! Bet jeigu susi- 
dorojau su vienu, tai pamokysiu ir antrąjį! 

Visa tai Bronvinai atrodė taip vaikiška, kad ji nusi- 
juokė: 

— Nelogiška. Aš paprasčiausiai pasižiūrėjau į nepa- 
žįstamą vyriškį. O šypsojausi savo mintims. Prisimink: 
nenorėjau čia joti. 

Ūmai pavydo priepuolis praėjo, ir Stivenas griebė 
žmoną į glėbį taip, kad jai net kvapo pritrūko. 

— Niekada man šitaip nedaryk. — Bronvina norėjo 
atsakyti, kad nepadarė absoliučiai nieko smerktino, bet 
nutylėjo. - Norėčiau, kad nebūtum tokia graži, - sušnibž- 
dėjo. — Eime pažiūrėti, ar neliko ko nors virtuvėje — aš 
vėl praalkau. 

Tarnas ėmė murmėti, kai juodu vėl pasirodė virtuvėje, 
bet Stivenas mirktelėjo virėjai, ir storulė ištirpo, veikiama 
jo mėlynų akių. Dabar atėjo eilė Bronvinai — pavydas va- 
landėlę suspaudė jai širdį. Moteris labai norėjo, kad visi 
vyro žvilgsniai priklausytų tik jai. 

Valgė pyragaičius su keptais obuoliais. 

— Labai jau įmantrūs valgiai, - tarė Bronvina. 

Stivenas jau šokosi įrodinėti anglų virtuvės pranašu- 
mą, bet po valandėlės buvo priverstas pritarti žmonai. Jis 
gana ilgai gyveno Škotijoje, matė Kersti tėvų skurdą. Netgi 
Leirenstone žmonės stengėsi taupyti žinodami, kad jei ne 
šiandien, tai rytoj maisto atsargos gali baigtis. 

— Teisybė, — pagaliau pripažino ir jis. - Pasiimkime 
tai, kas liko. 

Bronvina pritariamai pažiūrėjo į vyrą. Paskui ranka 
paglostė jam ant sprando susisukusius plaukus: Stivenui 
labai tiko įdegimas ir ilgi plaukai. Ir čia pat sugavo viliokiš- 
ką virėjos padėjėjos, jaunos merginos, žvilgsnį, - žvilgsnį, 
nukreiptą į įdegusias nuogas Stiveno šlaunis. Bronvina 
ryžtingai čiupo vyrą už rankos: 

— Man čia nusibodo. Geriau jokime toliau. 

Stivenas linktelėjo sutikdamas ir žengė pro duris, taip 
ir nepastebėjęs žvitriosios merginos. 

Bet jiems nebuvo lemta išjoti tą vakarą. Netikėtai įsi- 
autėjo audra. Lietus pylė kaip iš kibiro, sakytum, prasidėjo 
visuotinis tvanas. 

Nors Bronvina maldavo Stiveną čia nenakvoti ir sakė, 

kad lietus — ne kliūtis škotei moteriai, tačiau jis nenorėjo 
rizikuoti žmonos sveikata ir liko nakvoti pilyje. 

Didžiojoje salėje ant grindų buvo primesta daug šiau- 
dinių čiužinių visiems keleiviams, užklystantiems į dvarą. 
Stivenas mėgino susirasti ramų kampelį, bet audros už- 
kluprųjų tą naktį buvo gana daug. Atsigulęs šalia žmonos, 
Stivenas padėjo ranką ant jos kelio, bet Bronvina leido jam 
suprasti, kad nesirengia vaidinti spektaklio tokioje vietoje, 
kur net apsisukti nėra kur. Vyras atsiduso ir norom neno- 
rom sutiko. Ji prisiglaudė prie jo ir bemat užmigo. 

Stiveno neėmė miegas. Įprato miegoti lauke, o salėje 
jam rodėsi, jog slegia sienos. Vartėsi ant čiužinio, kuris 
buvo neįprastai minkštas. Rebas, sunerimęs dėl Stiveno 
vartymosi, suurzgė. Stivenas pasikišo po galva ranką ir 
ėmė spoksoti į lubas. Jis su visomis smilkmenomis prisi- 
minė, kaip Hjugas stebeilijosi į Bronviną. Velniai rautų! 
Vyrukas įsivaizduoja, kad gali įsitempti į lovą bet kurią 
moterį! Nėra abejonių, pergalė prieš Megę suteikė jam 
dar daugiau pasitikėjimo. 

Kuo daugiau Stivenas prisiminė, tuo niūresnis ir 
piktesnis darėsi. Panoro, jog Hjugas sužinotų jį buvus 
pilyje. 

Stivenas tyliai atsikėlė, davė komandą Rebui saugoti 
Bronviną ir nusėlino prie durų. Kartą, kai vaikystėje jis 
atvyko į Laskų dvarą, juodu su Hjugu aptiko slaptą angą 
į viršų. Jie jaudinosi krapštydamiesi apie mažas slaptas 
dureles pačiame laiptų viršuje. Atidarę dureles, jie labai 
nustebo, kad jos negirgždėjo, — itin gerai buvo ištepti 
vyriai. Abu užlindo už sunkios portjeros, kabėjusios tuoj 
už durelių, ir negalėjo suvokti, kur atsidūrė, kol neišgirdo 
neaiškių garsų, sklidusių nuo lovos. Bet sprukti buvo per 
vėlu. Hjugo senelis ir jauna tarnaitė, gulėjusieji lovoje, 

matyt, buvo labai vienas kitu patenkinti. Bet kaip juo- 
du išsigando, ūmai pamatę du septynmečius berniukus, 
sustojusius prie slenksčio išplėstomis akimis! Stivenas ir 
dabar krūptelėjo prisiminęs tą pylą, kurią jiems suruošė 
senelis, ir kaip jie prisiekė niekam niekada neatskleisti 
tų durelių paslapties, antraip jų laukė kur kas baisesnė 
bausmė. O po ketverių metų Stivenas jau apraudojo 
Hjugo senelio mirtį. Nuo to laiko jo didžiausia svajonė 
pasidarė, kad senatvėje ir jį pamylėtų jaunos merginos. 
Gerai, kad Bronvina nieko nežino apie tą vietelę, pagal- 
vojo su šypsena. 

Stivenas nuslinko prie vienų didžiosios salės durų, su- 
sirado kušetę su kalnu pagalvių, už jų peiliu išlupo keletą 
lentelių ir pasidarė nemažą angą. Jis tik vienas žinojo šią 
angą, kurią netyčia rado prieš daugelį metų po atkaklaus 
mūšio pagalvėmis. Sunkiai orientuodamasis tamsoje, už- 
čiuopė laiptų turėklus, paskui atsargiai ant angos užleido 
užuolaidą. 

Laiptinėje buvo velnioniškai tamsu; Stiveno veidą 
aplipo voratinkliai. Kol gyveno senelis, šis įėjimas buvo 
švarus ir tvarkingas. Dabar, kai Hjugas karaliavo vienas, 
nebuvo reikalo nuo ko nors slėptis. 

Durelės viršuje atsidarė šiek tiek girgždėdamos. Stive- 
no akys jau priprato prie tamsos, todėl šviesa, sklindanti 
nuo storos naktinės žvakės, jam pasirodė itin ryški. Vy- 
riškis nusišypsojo dėl sėkmingo savo žygio: lovoje ramių 
ramiausiai miegojo Hjugas. Stivenas išsitraukė iš makšties 
durklą. 

Ner vaikystėje Hjugas visada ko nors baimindavosi ir 
niekur nekišo nosies be sargybos. Kai jam suėjo penkeri 
metai, kažkas mėgino jį pagrobti. Hjugas nemėgo to įvykio 
atsiminti, užtat pasidarė be galo atsargus. Jeigu Hjugas 

rytmetį nubus ir prie galvos ras durklą, tai susilauks kuo 
puikiausio keršto už paveržtą merginą. 

Stivenas apvyniojo rankeną škotiška medžiaga ir prie 
jos prisegė Makaranų kokardą. Be garso priėjo prie lovos 
ir įsmeigė durklą į pagalvę. Smagiai šypsodamasis, jis jau 
apsigręžė eiti, tik staiga išgirdo Hjugo balsą: 

— Čiupkit jį! 

Tuoj keturi sargybiniai iššoko iš tamsių kambario 
kampų ir puolė Stiveną. Jis atstūmė pirmąjį ir trenkė 
kumščiu antrajam. Du kiti vyrukai sutriko, o Stiveno 
reakcija buvo staigi: jis jau pasiekė duris, bet Hjugo špa- 
ga palietė jo kaklą. 

— Puiku! - džiaugsmingai tarė Hjugas. - Matau, ško- 
tiška patirtis tau išėjo į naudą. — Nuleido špagą. Stivenas 
atsigręžė. 

Hjugas buvo apsirengęs. Jis vis dar stovėjo per špagos 
ilgį nuo Stiveno. Linktelėjęs sargybiniams, kad apsuptų 
svečią, paėmė durklą: | 

— Makaranas, ar ne? Džiaugiuosi tave vėl matydamas, 
Stivenai. 

Stivenas plačiai nusišypsojo: 

— Velniai tave rautų! Kaip pažinai mane? 

— Prieš dvi dienas buvo atjojęs Geivinas ir sakė, kad 
laukia tavęs. Jis girdėjo, kad tu pakliuvai į keblią padėtį 
ten, Škotijoje, ir nerimavo dėl tavęs. Pasakė, kad tikriausiai 
pakeliui pasisvečiuosi pas mane. 

Stivenas palingavo galvą: 

— Mane išdavė mano brolis. Bet net jeigu žinojai apie 
mano atvykimą, tai kaip tu... 

Hjugas sukrizeno: 

— Tu dainavai dainą, kurią mudu girdėjome, kai tar- 
navome lygumose. Pamiršai? Neprisimeni, kiek laiko su- 
gaišai, kol ją išmokai? 

— Žinoma, prisimenu! — Stivenas suprato, kad prakišo 
ir nieko nelaimėjo. - Bronvina įspėjo mane, kad man ne- 
pavyks apšauti tavęs. 

— Galiu pagirti tave už puikiai nukopijuorą škotišką 
akcentą, bet dabar gali nebevaidinti. 

— Akcentą? — nustebęs paklausė Stivenas. — Aš jo atsi- 
sakiau, kai tik palikome Makgregoro valdas. 

— Stivenai, matyt, pasidarei tikras škotas, — nusijuo- 
kė Hjugas. - Papasakok man apie Škotiją. Nejaugi vedei 
išsigimėlę Makaran? Berods ji klano vadė? Ir kas ta nuo- 
stabi mergina, kuri taip dievinamai spoksojo į tave, kai 
dainavai dainą? 

— Tai Bronvina, - paniurdamas atsakė Stivenas. 

— Bronvina? Vardas, atrodo, velsiškas? Tu susigavai ją 
Škotijoje? O kaip pavyko pasprukti nuo žmonos? 

— Bronvina — Makaranų klano vadė ir mano žmona. 

Hjugas išpūtė iš nustebimo akis: 

— Tu nori pasakyti, kad tasai žydraakis angelas - klano 
vadė ir tau pavyko ją vesti? 

Stivenas tylėdamas spitrijosi į draugą. Kodėl jį vis dar 
supa sargybiniai? Kodėl nekviečia sėstis? 

— Kas čia vyksta? — ramiai paklausė jis. 

Hjugas patenkintas nusišypsojo; jo tamsios akys 
švietė: 

— Nieko baisaus. Tiesiog nedidelis pokštas, panašus 
į tavo, kurį norėjai man iškrėsti. — Patrynė pirštais dur- 
klą. - Vadinasi, Bronvina? O ar prisimeni, kaip mudu 
sužinojome apie karaliaus Henriko nutarimą? Tu vis ap- 
rmaudavai ir kartojai, kad nė už ką jos nevesi. Juk norėjai 
vesti tą... kaip ten ją? Elizabetą? 

— Margaretą! - pasiuto Stivenas. - Hjugai, nesuprantu, 
kas tavo galvoje, bet... 


236 JUDE DEVERAUX 


— Man galvoje tas pat, kas ir anksčiau. 

Stivenas įsmeigė į jį akis, prisimindamas nemalonias 
Megės suviliojimo smulkmenas. Mintis, kad Hjugas pa- 
lies Bronviną... 

— Jeigu tu paliesi ją, bemat tave užmušiu, — rimtai 
tarė Stivenas. 

Hjugas nustebęs pakėlė akis: 

— Tu rimtai? 

— Labai rimtai. 

— Bet mudu juk bičiuliai, - nusišypsojo Hjugas. - Pri- 
simenu, kartais dalydavomės moterimis. 

— Bronvina — mano žmona! - atkirto Stivenas ir puolė 
Hjugą. 

Tuoj svečią užgriuvo ketvertas sargybinių, bet ir jie 
nepajėgė jo suvaldyti. Hjugas spruko šalin, tačiau Stive- 
nas pasirodė esąs greitesnis. Netikėtai atsidarė durys, ir dar 
įbėgo trejetas sargybinių. Dabar jau visi vargais negalais 
surišo Stiveną. | 

Hjugas žvelgė į jį susižavėjęs: tik septyni nugalėjo 
draugą. 

— Uždarykite jį į bokštą, — įsakė Hjugas. 

— Nekrėsk kvailysčių! — įspėjo Stivenas, kurį vos nu- 
laikė sargybiniai. 

— Aš jos neimsiu jėga, jeigu tai turi galvoje, — nusi- 
juokė Hjugas. — Man reikia vienos dienos, ir, jeigu jai 
pasibaigus Bronvina nebus mano, turėsi įvertinti savo 
žmonos ištikimybę. 

— Būk tu prakeiktas! - suriko Stivenas, kurį jau vilko 
iš kambario. 


Bronvina stovėjo priešais aukštą veidrodį ir kritiškai 
apžiūrinėjo save. Persirengti angliškais drabužiais prireikė 

bemaž valandos. Sijonas ir rankovės buvo iš blizgančio 
oranžinio brokato. Pečiai apkraštuoti šermuonėlio kailiu. 
Sijonas skyrėsi, atidengdamas apatinį sijoną iš aksomo. 
Ant krūtinės — labai gili iškirptė. 

Plaukai buvo susukti į stambias garbanas ant nugaros; 
trumpesni smulkiom garbanėlėmis rangėsi apie ausis. 

— Esate puiki, miledi, - prašneko jauna drovi tarnaitė, 
žvelgianti į Bronviną iš užpakalio. - Sero Hjugo namuose 
dar nebuvo tokios puikios damos. 

Bronvina staiga atsisuko, žvilgtelėjo į tarnaitę ir buvo 
beklausianti, bet prisiminė, kad klausinėti Lasko namuose 
nėra prasmės. Rytą, kai Hjugas priėjo prie jos čiužinio 
didžiojoje salėje, jai teko laikyti pasiutusį Rebą: kažkodėl 
šuo iš karto pajuto neapykantą tam vyriškiui. 

Hjugas labai ilgai aiškino, kodėl nėra Stiveno, ir tik 
po to Bronvina galėjo užduoti bent vieną klausimą. Baigęs 
regzti savo istoriją, neva Stivenas išjojęs apžiūrėti vieną to- 
limą Hjugo dvarą, tuo parodydamas jam, senam bičiuliui, 
didžiulį pasitikėjimą, — jis išdidžiai pažvelgė į Bronviną, 
tačiau ji vis nesiliovė klausinėjusi. Kodėl gi Stivenas nie- 
ko jai nesakė, neįspėjo? Kodėl Hjugas savo reikalus patiki 
draugams? Kodėl kaip tik Stivenas ten išjojo? Jeigu Hjugui 
reikėjo pagalbos, kodėl nepaprašė Stiveno brolių? 

Bronvina pastebėjo, kad Hjugas ėmė painiotis ir kitaip 
jau dėstė kai kurias smulkmenas. Vengė susidurti su ja 
žvilgsniu. Paskui nusišypsojo, tarsi kažką prisiminęs. Ėmė 
kalbėti, kad Stivenas norėjęs padaryti siurprizą žmonai ir 
paprašęs palinksminti ją bent vieną dieną. 

Bronvina daugiau neklausinėjo. Ji pagalvojo, kad 
bus geriau suvaidinti, jog patikėjo akivaizdžiausiu melu. 
Meiliai nusišypsojo Hjugui, kuris buvo keletu colių už 
ją žemesnis. 

— Siurprizas! — prašneko ji balseliu, kurį pasistengė 
padaryti naivų ir vaikišką. - Kaip manote, kas tai galėtų 
būti? 

Hjugas maloniai nusišypsojo. 

— Geriau palaukime. O tam laikui maloniai praleisti 
šį bei tą sumaniau. Sode pastatyti paviljonai ir uždegtos 
šventinės ugnys. 

— Kaip įdomu! - džiaugsmingai suplojo delnais Bron- 
vina ir iš karto įsakė Rebui daugiau neliesti šio žmogaus. 

Hjugas nuvedė ją aukštyn į švarų ir šiltą kambarį, 
kur buvo padėta suknelė. Bronvina pagalvojo, kad kažkas 
šiąnakt ją siuvo. Hjugas, išeidamas iš kambario, pasiuntė 
moteriai kerinčią šypseną, todėl Bronvinai teko per jėgą 
išspausti ir savąją. 

Likusi viena, ji pribėgo prie lango. Apačioje meis- 
trai nenuleisdami rankų darbavosi kaldami pakylą. Jau 
liepsnojo šeši laužai, didžiulis lauko židinys rūko po 
stogeliu. 

Ji ūmai susimąstė: kodėl tasai anglas staiga susimanė 
gruodžio mėnesį atvirame ore rengti kažkokį pasilinksmi- 
nimą? Praėjusią naktį lietų pakeitė sniegas, pašalo, žemė 
pabalo. Iš patirties ji žinojo, kad anglai nemėgsta šalčio ir 
žiemą mieliau sėdi namuose. 

Atėjusi tarnaitė padėjo apsirengti suknelę, tačiau, kad 
ir kaip stengėsi Bronvina, nieko gero iš jos neišpešė. Tik 
tiek pasakė, kad visą naktį seras Hjugas davė įsakymus, 
kaip surengti šventę. 

Bronvina vėl susimąstė: ar ne per daug ji pasidarė įta- 
ri? Galbūt Stivenas staiga išlėkė pas savuosius, o Hjugas 
tiesiog nuoširdžiai stengiasi suteikti malonumą jo žmonai? 
Bet juk Stivenas niekada jos nepaliktų vienos šiuose na- 
rmuose! Jos vyras blaiviai mąstė ir elgėsi nuosekliai. 

Atėjęs Hjugas nutraukė Bronvinos apmąstymus. Pri- 
tariamai apžvelgė ją. 

— Jūs atrodote tiesiog nuostabiai, — sušnibždėjo vyriš- 
kis. — Stivenas turbūt laimingas su jumis? 

Bronvina padėkojo ir, atsirėmusi į pasiūlytą ranką, 
nusileido laiptais žemyn. 

— Papasakokite man apie savo klaną, — tarė jis, geis- 
mingai žvelgdamas į jos lūpas. - Įsivaizduoju, kaip buvote 
patenkinta, kad ištekate už anglo. Galbūt kada nors turė- 
site galimybę padėkoti karaliui Henrikui. 

Bronvina įsiuto. Ji manė, kad Stiveno pasipūtimas 
— tai jau viršūnė, bet Hjugo didžiavimasis peržengė bet 
kokias įmanomas kvailumo ribas. 

— O, žinoma, - atsakė moteris saldžiu balseliu. — Sti- 
venas labai mielas su manimi, ir mano žmonės daug ko iš 
jo išmoko. — Viena sau pagalvojo, kad per tą laiką pasikeitė 
tik Stivenas, o jos žmonės — nė per nago juodymą. 

— Nėra abejonių, anglai —- puikiausi kariai, ir jūs, ško- 
tai, galite daug ko pasimokyti iš jų. — Valandėlę nutilo. — 
O, turiu atsiprašyti! Juk jūs... kaip ten? Klano vadė? 

Hjugas ištarė tuos žodžius — tarsi numetė skatikus el- 
getai. Bronvina nebesiryžo tęsti pašnekesio, nes dar viena 
kvaila frazė — ir ji užsiundys ant jo Rebą. Kvailas povas! 

— Pažiūrėkite! - sušuko Bronvina, norėdama susival- 
dyti. - Kaip nuostabu, tiesa? — Šie jos žodžiai buvo skirti 
linksmoms paviljono spalvoms. 

Hjugas staiga dirstelėjo kažkur aukštyn, į pilies sieną, 
ir pabučiavo Bronvinai ranką. 

— Nė vienas iš šių stebuklų negali lygintis su jumis. 

Bronvina susidomėjusi sekė jo žaidimą. Iš pradžių ji 
rimtai manė, kad šeimininko puikios manieros, jo ne- 
įprastai apibrėžtos lūpos gali būti patrauklios, bet dabar 

suprato, kad jis tiesiog nuoboda. Iš kur Hjugas ištraukė, 
kad jai patinka, kai jis bučiuoja rankas? Turėjo sukaupti 
visas jėgas, kad neatitrauktų jų. Nejaugi visi vyrai mano 
esą tokie neatremiami? Bronvina pagalvojo, kad ji perne- 
lyg nepatyrusi. Klano vyrai niekada nedrįsdavo prisiliesti 
prie jos, galbūt iš baimės prieš tėvą. Būdama Anglijoje, ji 
leido laiką šnekučiuodamasi su Rodžeriu Čatvortu, ku- 
ris turėjo paikų planų jos klano atžvilgiu. Stivenas buvo 
vienintelis, kuris užvaldė jos širdį ir kūną, ir vienintelis, 
kuris buvo jai malonus. Ji niekada apie tai negalvojo, bet, 
pajutusi nenugalimą bjaurėjimąsi Hjugu Lasku, suprato, 
kad tai tiesa. 

Hjugas buvo patenkintas Bronvinos tylėjimu, many- 
damas, kad ji šitaip nori patikti, ir nuvedė prie paauksuotos 
kėdės, stovinčios priešais paviljoną. Šeimininkas suplojo 
delnais, ir bemat ant pakylos pasirodė trys akrobatai. 
Bronvina jam nusišypsojo ir suvaidino, jog žiūri į reginį. 
O iš tikrųjų ji akylai tyrinėjo padėtį. Kas valandėlę jos 
įtarumas vis didėjo. Dabar ji vis labiau stebėjosi, kodėl 
akrobatų pasirodymą turi žiūrėti lauke. 

Pasirodė keletas šokėjų, ir Bronvina pastebėjo, kad jų 
pečiai pamėlę nuo šalčio. Papūtė kiaurai košiantis vėjas. 
Vienas iš tarnų pasiūlė Hjugui pasukti paviljoną taip, kad 
užstotų vėją. Laskas tuoj pasiuto ir liepė nutilti. 

— Atleiskite man, sere Hjugai, turiu jus palikti, - po 
kurio laiko nekaltu balsu tarė Bronvina. Ji nekantriai troš- 
ko įspėti nesuprantamą mįslę. Jau bemaž neabejojo, kad 
Stivenas niekur neišjojo. 

— O, neišeikite. Įsakysiu kaitriau įdegti ugnį. Įkurti 
ir kitą židinį. 

— Aš nesušalau, — aiškiai atsakė, stengdamasi nenu- 
sišypsoti matydama pamėlusią Hjugo nosį. — Man rei- 


kia... — Ji droviai nuleido akis. 

— Na, žinoma!.. — sumišęs susigriebė jis. - Pasiųsiu su 
jumis sargybinį. 

— Ne, ne! Turiu Rebą; be to, pati rasiu kelią. 

— Jūsų noras — man įstatymas, — vėl nusišypsojo vy- 
riškis ir pabučiavo ranką. 

Bronvina pasistengė nespartinti žingsnio, kai traukė į 
pilį. Labai nenorėjo sukelti Hjugo įtarimo. Įeidama į vidų, 
ji greitai sukomandavo: 

— Rebai, ieškok Stiveno. 

Rebas bemat puolė ieškoti. Visą rytą jį tramdė ir ne- 
leido daryti, ką nori, todėl dabar pasijutęs laisvas jis vienu 
šuoliu atsidūrė prie durų, kurias Bronvina manė vedant 
į šeimininko apartamentus. Šuo nekantriai laukė, kol 
Bronvina, pasikėlusi sunkų sijoną, beveik bėgte pasieks 
laiptų aikštelę, kur juodavo sunkios ąžuolo durys su mažu 
langeliu, apkaltu geležies grotomis. 

— Rebai! — pasigirdo Stiveno balsas. 

— Rebai, sėdėk! — sukomandavo Bronvina. — Stive- 
nai, kas tau atsitiko? Tave laiko nelaisvėje? — ji įkišo pro 
grotas pirštus. | 

Stivenas paėmė žmonos ranką ir atidžiai pažvelgė jai 
į akis: 

— Čia ta pati ranka, kurią taip dažnai bučiuoja Hju- 
gas? 

— Dabar ne laikas pavyduliauti. Kodėl tave čia uždarė? 
Ir kas čia per kvailos pramogos? 

— Pramogos? — Stivenas atstūmė žmonos ranką. — At- 
rodo, tu neliūdi be manęs? Laikai Hjugą patraukliu vyriš- 
kiu? Tikriausiai kaip ir visos kitos moterys. 

Bronvina nustebusi pasižiūrėjo į vyrą ir paglostė Rebui 
galvą, kuris urzgė ir blaškėsi matydamas užrakintą šeimi- 
ninką. Daugybė minčių praskriejo moters galvoje. 

— Sakyk, juk visa tai nerimta? Kažkoks žaidimas, kurį 
judu abu sugalvojote? 

— Man tai visai ne žaidimas, juolab jeigu čia įpainiota 
mano žmonos garbė! 

— Velniai tave rautų, Stivenai Montgomeri! — iškošė 
moteris. — Juk prašiau tavęs čia nejoti! Ne, tu laikeisi savo, 
nes vertini tik savo norus. Dabar noriu žinoti, kas čia vyks- 
ta ir kaip tave išlaisvinti, nors ir nesi to vertas? 

Stivenas prisimerkė: 

— Jeigu tu pasiduosi Hjugo įkalbinėjimams, aš nu- 
suksiu tau sprandą. 

Ir Bronvina palengva pradėjo suprasti: 

— Atrodo, esu įtraukta į kažkokias lažybas! O ką bū- 
tent išlošia nugalėtojas? — Stivenas tylėjo, todėl atsakė pati 
Bronvina: - Nujaučiu. Hjugas kirto lažybų, kad galės su- 
gundyti mane ir įsitempti į lovą, o tu patikėjai juo. O ar 
nešovė į kvailą, išpuikusią kvailą tavo galvą, kad ir aš kai ką 
sugebu? O gal tu galvoji, jog esu tiek kvaila, kad kiekvienas 
vyriškis, bučiuojantis man ranką ir saldžiai besišypsantis, 
gali be didelių pastangų pasiguldyti mane į savo guolį? 
Mano peilis visada su manimi. O Rebas urzgia ant jo kas 
kartą, kai tik jis paliečia mane. 

— Kaip matau, tai atsitinka labai dažnai. 

Bronvina patalpoje pamatė langelį aukštai prie pat 
lubų. Tai štai kodėl Hjugas atsisakė pasukti paviljoną! Jis 
nori, kad Stivenas nuolatos matytų juodu kartu. Moteris 
žvilgtelėjo į šaltą ir piktą vyro veidą, ir ją apėmė pyktis. 
Tie abu pusgalviai panaudojo ją kaip žaislą savo bjauriame 
ir niekingame žaidime! Hjugas taip pasitiki savimi, jog 
prisiekė sugundyri ją, o Stivenas taip abejoja jos dorumu 
ir ištikimybe, jog absoliučiai tuo tiki. O Hjugas! Jis įžeidė 
ją! Jis kalbasi su ja tarsi su visiška besmegene! Be to, tiki 
savo kerais. 

— Būkite abudu prakeikti! - įsiutusi sušnibždėjo mo- 
teris ir nusigręžusi ėmė leistis laiptais žemyn. 

— Bronvina! Grįžk! - sušuko Stivenas. - Pasakyk Hju- 
gui, kad viską žinai, ir pareikalauk rakto! 

Ji atsisuko ir apdovanojo savo vyrą mieliausia šyp- 
sena: 

— Kaip? Netekti tokios nuostabios pramogos, kurią 
man surengė seras Hjugas? — Nekreipdama dėmesio į 
sklindančius prakeiksmus, vėl ėmė leistis laiptais. „Būki- 
te prakeikti jūs abu!“ — pakartojo sau moteris. 


Kylis Li 


Bronvina vis dar virė iš pykčio, baigdama lipti laip- 
tais. Seras Hjugas jau laukė jos, visa savo išvaizda rody- 
damas nekantraująs ją išbarti, kad taip ilgai užtruko. 
Pirmą akimirką moteris norėjo atsakyti panieka, bet toji 
mintis dingo taip pat greitai, kaip ir atėjo. „Nieko nepa- 
keisi — anglai!“ — pagalvojo ji. Kai Bronvina pirmą kartą 
išvydo Stiveną, vyrukas pripažino tik vienintelį gyvenimo 
būdą — angliškąjį. Atsakydamas į jos prašymą dėvėti ško- 
tišką sijoną vietoj sunkių angliškų šarvų, jis tik nusijuokė. 
Dabar ji abejojo, ar pavyktų priversti jį apsivilkti bent 
vieną iš Hjugo liemenių? Stivenas ilgai priešinosi, kol pa- 
galiau persigalvojo ir panoro pakeisti savo įpročius. 

Žinoma, galima būtų pradėti karą su tais dviem an- 
glais, ir tuomet juodu sužinotų, ką suvokia kiekvienas 
škotas: moterys irgi gali turėti savo nuomonę. 

— Aš jau pradėjau nerimauti, — tarė seras Hjugas, 
tiesdamas jai ranką. 

Bronvinos akys nekaltai išsiplėtė: 

— Tikiuosi, jūs labai nesupyksite - apžiūrėjau jūsų pilį. 
Ji nuostabi! Sakykite, ir visa tai jūsų? 

Seras Hjugas paėmė moters ranką. Jis buvo aiškiai 
susijaudinęs. 

— Visas plotas čia yra septyni šimtai akrų. Savaime 
aišku, aš turiu dar vieną pilį pietuose. 

Bronvina sunkiai atsiduso: 

— Stivenas, — droviai prabilo ji, — Stivenas niekada 
neturėjo tokių turtų, tiesa? 

— Kodėl gi? Man regis, jis kažkur turi žemių su senu 
bokštu. Pilies neturi, tai teisybė, tačiau jūsų pačios dvarai... 

Bronvina vėl atsiduso: 

— Bet juk jie Škotijoje. 

— Taip, be abejo, suprantu. Ten šalta, drėgna šalis, juk 
taip? Nenuostabu, kad norite čia gyventi. Galimas daiktas, 
Stivenas... — Čia jis užsikirto. 

Bronvina nusišypsojo sau. Viskas vyko kaip tik taip, 
kaip ji ir spėjo. Iš tikrųjų Hjugas nesidomėjo ja arba, šiaip 
ar taip, nekėlė sau tikslo pažeminti draugą. Jis atvirai nuo- 
bodžiavo ir norėjo gerokai įkąsti Stivenui. Hjugas jo vardą 
minėjo pernelyg dažnai, kad būtų tikras priešas. Stivenas 
manė, kad bet kuris patrauklus vyras gali suvilioti Bron- 
viną, todėl Hjugas aiškiai demonstravo ir smagiai erzino 
bičiulį. Ir nei vienas, nei kitas neėmė galvon jos norų ir 
minčių. 

Bronvina plačiau nusišypsojo pagalvojusi, kas atsi- 
tiks, jei ji truputį sugadins jų planus. Įdomu, ką pasakytų 
Hijugas, jeigu ji prisipažintų esanti nepatenkinta Stivenu 
ir norinti gyventi Anglijoje su tokiu dailiu ir patraukliu 
vyriškiu kaip jis. 

Juodu artėjo prie pilies, ir Bronvina pažvelgė į dangų. 

— Manau, netrukus išlįs saulė, todėl galėtume išnešti 
kėdes iš po stoginės. 

Seras Hjugas nusišypsojo dėl jos pasiūlymo ir davė 
nurodymus. 

Bronvina spyrėsi, kad juodu atsisėstų arčiau vienas 
kito, ir nusišaipė pamačiusi paniurstantį šeimininką. 
Negaišo veltui laiko po to, kai abu atsisėdo. Muzikantai 
grojo malonią dainelę apie meilę, bet Bronvina nė sykio 
nenukreipė į juos akių; žvelgė tiktai į Hjugą. 

— Ar jūs vedęs, milorde? - tyliai paklausė. 

— Ne... kol kas ne. Nesu toks dalingas kaip mano 
draugas Stivenas. 

— Ar jis iš tikrųjų jūsų draugas? Ar galėtų taip būti, 
kad taprumėte ir mano bičiuliu? 

Hjugas žvilgtelėjo moteriai į akis, bijodamas paskęsti 
jų gelmėse. Stivenui iš tikrųjų labai pasisekė. 

— Žinoma, ir mudu esame bičiuliai, — atsakė globė- 
jiškai. 

Bronvina atsiduso, apsilaižė lūpas ir sušnibždėjo: 

— Galiu pasakyti, kad esate protingas ir subtilus vy- 
riškis. Norėčiau turėti kaip tik tokį vyrą. — Ji mintyse 
susijuokė pamačiusi, kaip atvėpo šeimininko lūpa. — Jūs 
turite žinoti apie mano santuoką. Man nebuvo leista pa- 
sirinkti. Stengiausi surasti dar ką nors kitą, bet... lordas 
Stivenas... 

Hjugas įsitempė: 

— Girdėjau, kad Stivenui teko kautis dėl jūsų ir jis 
nugalėjo. Jo varžovas buvo berods Čatvortas. 

— O taip, Stivenas tikras karys, bet jis... kaip čia pa- 
sakius... Jis netinka man. 

Hjugo akys iš nuostabos suapvalėjo: 

— Ar tik nenorite pasakyti, kad Stivenui Montgomeriui 
kai ko trūksta? Leiskite priminti, kad mudu draugaujame 
visą gyvenimą. O dėl moterų... — Vyriškis vis labiau nir- 

šo. - Kai mudu kartu buvome Škotijoje, Stivenas žavėjosi 
mažutė kekšele ir apakintas nepastebėjo, jog ji miegojo su 
puse kareivių. Aš užmokėjau jai, kad atsigultų į lovą su ma- 
nimi; buvau įsitikinęs, kad Stivenas pamatys mus kartu. 

— Todėl jis taip ir pyksta ant jūsų? — paklausė ji, 
akimirką pamiršusi savo balsui suteikti meilikaujamą 
intonaciją. 

— Jis niekada nebūtų manimi patikėjęs, jei būčiau 
mėginęs atverti jam akis. Stivenas nieko nematė, išskyrus 
duobutes jos skruostuose. 

Bronvina atsilošė atgal ir apgalvojo tai, ką išgirdo. Ak 
taip! Stivenas pasinaudojo ja, kad atkeršytų vyriškiui, kuris 
kažkada paviliojo iš jo moterį. Moterį, su kuria turėjo tik 
mažą intrigėlę! Bronvina pajuto aštrų skausmą krūtinėje, 
akyse pasirodė ašaros. Jis nenorėjo jos vesti, nes buvo su- 
sižavėjęs kekše su duobutėmis skruostuose! 

— Ledi Bronvina, jums nešalta? 

Ji pakėlė ranką sau prie akių, tarsi būtų įkritęs krislas. 

— Tikriausiai kažkas pateko į akis. 

-— Nagi leiskite pažiūrėti. - Hjugas suėmė jos veidą savo 
didelėmis ir stipriomis rankomis, ir Bronvina pažvelgė į 
jį iš apačios aukštyn. 

Moteris žinojo, kad Stivenas į juodu žiūri; šmėkštelėjo 
mintis — ar galvoja jis apie aną moterį? 

— Nieko nematau, - pasakė seras Hjugas, neatitrauk- 
damas savo rankų. — Jūs esate neįtikėtinai graži mote- 
ris, — sušnibždėjo. — Stivenas... 

Ji vikriai išsilaisvino: 

— Nenoriu daugiau girdėti to vardo, - piktai nutraukė 
ji. - Dabar esu laisva ir noriu likti laisva. Gal, sakau, mu- 
zikantai pasistengtų, ir mudu galėtume pašokti? Norėčiau 
jums parodyti keletą škotiškų šokių. 

Seras Hjugas metė nervingą žvilgsnį aukštyn į pilies 
pusę, paskui leido sau susidomėti medine pakyla. Jis ne- 
galėjo prisiminti, kada dar jį taip stengtasi pralinksminti. 
Hjugas nebuvo įpratęs regėti moterų su laisvai krintančiais 
ant pečių plaukais ir tokio lankstaus kūno. Bronvinos akys 
spinduliavo, jose kibirkščiavo linksmumas, kai vyrukas ne- 
vikriai mėgino pakartoti įmantrius šokio žingsnius. Šalta 
diena, atrodė, pasidarė šiltesnė, ir Hjugas pamiršo, kad 
Bronvinos vyras žiūri iš tenai, iš aukštai. 

— Bronvina, — jis nusijuokė, atmetęs tą formalųjį 
„ledi“, kurį sakė dar prieš valandą, - aš turiu sustoti! Bi- 
jau, kad man pradės durti šone! 

Moteris tik nusišypsojo: 

— Iš jūsų, deja, neišeis tikras škotas, jeigu turite jėgų 
tik keliems šokiams. 

Šeimininkas paėmė Bronviną už rankos: 

— Jau nesu šitaip daug darbavęsis kojomis nuo to laiko, 
kai dar treniruodavausi su broliais Montgomeriais. 

— Taip, — atsakė ji, kai juodu vėl atsisėdo. - Stivenas 
treniruojasi nuolatos. 

Moters veidas pasidarė rimtas. 

— Jis geras žmogus, — pareiškė Hjugas ir paėmė sūrio 
gabalėlį nuo padėklo, kurį priešais laikė tarnas. 

— Galbūt. - Ji nurijo didelį gurkšnį šilto vyno. 

— Pavydžiu jam. 

— Jūs? — Bronvina ieškojo vyriškio žvilgsnio. - Galbūt 
jums pavyks pakeisti jį... tam tikra prasme... 

Bronvina susidomėjusi stebėjo, kaip Hjugas ėmė su- 
vokti pasakytų žodžių prasmę. „Pasipūtęs povas“, - pagal- 
vojo. Jam, beje, kaip ir bet kuriam vyrui, nešovė galvon, 
kad toli gražu nėra Dievo dovana moteriai. 

— Ledi Bronvina, - perspėjo jis oficialiai, — turiu rimtai 
su jumis pasikalbėti. Apie Stiveną. 

— Koks jis buvo vaikystėje? —- paklausė Bronvina. 

Hjugas buvo aiškiai nustebęs: 

— Rimtas kaip Geivinas. Visi broliai augo vyriškoje 
draugijoje. Galbūt Stivenas nesugeba būti patrauklus, nes 
labai menkai pažįsta moteris. 

— Skirtingai negu jūs, - suburkavo ji. 

Hjugas nuoširdžiai nusišypsojo: 

— Turiu šiokį tokį patyrimą ir esu įsitikinęs, kad bū- 
tent tai... jus traukia prie manęs. Judu su Stivenu juk labai 
neseniai susituokėte. Manau, kad bėgant metams tapsite 
vienas kitam artimi. 

— Tai viskas, ko jūs laukiate iš gyvenimo? Prieraišumo? 

— Aš ne toks kaip Stivenas, - atsakė savimi patenkin- 
tas Hjugas. 

Šypsena perbėgo Bronvinos lūpomis, o galvoje ėmė 
klostytis planas. 

— Ne taip seniai mudu su Stivenu dar buvome Ško- 
tijoje ir apsistojome viename fermerių ūkyje. Ten mudu 
pavaišino nuostabiu gėrimu iš kerpių. Kai įjojome į jūsų 
valdas, pastebėjau, kad kažkas panašaus į kerpes auga ant 
uolų, ir pagalvojau, jog galėtume nueiti ten ir prisirinkti. 
Norėčiau iš jų išvirti jums to puikaus gėrimo. 

Akimirką Hjugo veidas buvo susirūpinęs, paskui vy- 
riškis sutikdamas linktelėjo. Įvykiai suko nepageidaujama 
kryptimi. Buvo panašu, kad Stiveno žmona geidauja su- 
laužyti ištikimybę. Hjugas jau norėjo pranešti Stivenui, 
kad joks kitas vyriškis negali pavergti Bronvinos, bet ji, 
regis, atidavė pirmenybę jam, Hjugui. 

Pasivaikščiojimo metu jis vėl pradėjo šneką apie Sti- 
veną, pabrėždamas, koks jis padorus, kaip tinka tokiai 
moteriai kaip ledi Bronvina, kaip šauniai atrodo su tais 
nevykusiais škotiškais rūbais. 

Bronvina daug nešnekėjo, tik rinko kerpes ir sudžiū- 
vusias gėles į mažą pintinėlę, kurią jai davė Hjugas. Ji 
įdėmiai klausėsi ir tylėjo. 

Kai grįžo į pilį, vėl prasidėjo lietus. Seras Hjugas, 
lydėdamas Bronviną į kambarį viršutiniame aukšte, el- 
gėsi labai jau ceremoningai. Tarnas atnešė karšto vyno 
ir puodelius, kad moteris galėtų pagaminti tąjį gėrimą. 
Kruopščiai rinkdama komponentus ir maišydama gėrimą, 
ji stebėjo Hjugą. Vyrukas atstatė savo įspūdingą krūtinę, 
lūpose klajojo patenkinta šypsena: jis pasielgė protingai 
atmesdamas Stiveno žmonos užuominas. 

— Milorde, - tarė Bronvina, tyliai paduodama jam šiltą 
puodelį ir akimirką švelniai liesdama jo ranką. 

Bronvina nusišypsojo, kai vyriškis pareiškė, kad gėri- 
mas puikus ir, išgėręs puodelį, paprašė dar. 

— Būtinai turiu pasikalbėti su jumis, — tarė jis rimtai, 
gurkšnodamas gėrimą iš antrojo puodelio. - Aš negaliu 
jums leisti išeiti iš čia su tokiomis mintimis, kurios dabar 
sukasi jūsų galvelėje. 

— Ir kas tai per mintys? —- paklausė ji meiliai. 

— Stivenas yra mano draugas ir visada buvo. Tikiuosi, 
kad ir toliau liks mano bičiuliu. 

— O kodėl gi ne? 

— Manau, kad tai priklauso nuo jūsų. Jūs niekada ne- 
turite garsiai kalbėti apie savo... savo prieraišumą man. 

— Mano prieraišumą jums? — nekaltai pasiteira- 
vo Bronvina, sėsdamasi ant kėdės ir pasisukdama į jį 
šonu. — Ką turite galvoje? 

— Na žinote, miledi. Mudu abu puikiai suprantame, 
kas šiandien įvyko tarp mūsų. Visos moterys be vargo su- 
pranta širdies reikalus. 

Bronvina pakėlė antakius: 

— Visos moterys? Maldauju, pasakykite, kur dar visos 
moterys puikiai gaudosi? 

— Liaukitės vaidinti nekaltybę! — pyktelėjo Hjugas. 
Bendraudamas su moterimis nesu jau toks naivuolis kaip 
Stivenas Montgomeris. Galbūt sugebėsite jį įtikinti, jog 
nesidomite kitais vyriškiais. Kadangi jis yra mano bičiu- 
lis, pritarsiu jūsų šnekoms. Bet nemėginkite žaisti su 
manimi! 

— Jūs mane sugavote, - sumurmėjo šypsodamasi Bron- 
vina. - Jūs taip daug žinote apie moteris, puikiai pažįstate 
savo draugą, kad man išties nebėra kur dėtis. 

Hjugas jau norėjo kažką sakyti, tačiau netikėtas skaus- 
mas pilve užgniaužė kvapą ir privertė nutilti. 

— Klausykite, leiskite man pripilti jūsų puodelį. Jūs 
kažko išblyškote. 

Hjugas griebė puodelį ir bemat išgėrė. Vos tik šiek 
tiek atsigavo, kai ir vėl užgniaužė gerklę. 

— Mavyr, nešviežia buvo žuvis, — ištarė vargšelis, o pa- 
skui pakeitė pokalbio temą. — Apie ką čia aš kalbėjau? 

— Jūs sakėte man, kad dėl jūsų esu pasirengusi mesti 
savo vyrą. 

— Neperdėkite! - sušuko Hjugas. — Aš... 

Bronvina užsimojusi trenkė tuščią puodelį į stalą taip, 
kad suskilinėjo glazūra. 

— Ne! Leiskite man kalbėti! - Bronvina pasilenkė prie 
šeimininko ir įsirėmė rankomis į šonus. - Jūs sakote, jog 
esate Stiveno bičiulis, bet čia pat griebiatės vaikėziškos 
gudrybės ir užrakinate jį ten, iš kur jis gali matyti, kaip 
vaidinate kvailį prieš jo žmoną! 

— Kvailį? Tačiau iki šiol manęs nelaikėte kvailiu! 

— Jūs manote, kad galite skaityti mano mintis? Nejaugi 
esate toks pasipūtęs, jog tikite, kad aš, praleidusi keletą 
mėnesių lovoje su Stivenu, galiu būti juo nepatenkinta? 

— Jūs sakėte... 

— Be abejo, jūs buvote pasirengęs tikėti viskuo, kad 
ir ką sakyčiau. Elgiatės taip, tarsi sumokėjęs tai kekšelei, 
padarėte kilnų darbą! Galvojate, kad padėjote Stivenui atsi- 
tokėti, bet ar tai nebuvo paprasčiausias pavydas? Visi sto- 
vykloje turėjo jai mokėti, visi, išskyrus manąjį Stiveną. 

— Jūsų Stiveną! — prabilo Hjugas, mėgindamas atsi- 
stoti, tačiau naujas skausmo priepuolis vėl prispaudė prie 
kėdės. Išsigandęs ėmė bėgioti akimis. — Jūs apnuodijote 
mane! 

Bronvina nusišypsojo: 

— Ne, aš neapnuodijau jūsų tikrąja žodžio prasme, 
tačiau keletą dienų jausitės sergąs. Noriu, kad ilgam prisi- 
mintumėte šią dieną. 

— Kodėl? — sušnibždėjo griebdamasis už pilvo. — Ką 
aš jums padariau? 

— Nieko, - atsakė rimtai. — Absoliučiai nieko. Aš labai 
ilgai pratinausi prie anglų, todėl jus gerai pažįstu. Jūsų 
su Stivenu lošime aš buvau pasirinkta vietoj kauliuko. 
Jums neatėjo į galvą, kad aš galiu turėti savų minčių, savo 
nuomonę. Turėjau progą tuo įsitikinti vakar vakare, kai 
Stivenas grojo liutnia. Jūs buvote labai jau įsitikinęs, jog 
esate visų moterų geidžiamas! 

Hjugas net susirietė iš skausmo. 

— Kalė! — iškvėpė vyriškis. — Judu su Stivenu vienas 
kito verti. 

— Aš pasidariau kalė todėl, kad nepanorau būti pėsti- 
ninke jūsų kvailuose žaidimuose! Prisiminkite, sere Hjugai, 
kad ant šachmatų lentos stovi viena moteriška figūra, kad 
ji turi didžiausią valdžią ir laisviausius ėjimus. 

Bronvina pasilenkė ir, nespėjus susigaudyti Hjugui, 
ištraukė raktą iš jo liemenės kišenės. 

— Stivenas matė jus. Jis niekada nepatikės, kad aš jums 
nesusukau galvos. 

Moteris įsitempė kaip styga. 

— Jūs apsirinkate dėl Stiveno Montgomerio! Tai pats 
protingiausias ir nuovokiausias žmogus iš visų, kuriuos tik 
pažįstu. — Akimirką ji sustojo tarpduryje. — Ak taip, sere 
Hjugai, kitą kartą, kai jums atsiras keblumų bendraujant 
su moterimis, patariu prašyti Stiveno pagalbos. Kiek galiu 
spręsti, jis apie jas žino bemaž viską. 

Tarusi šiuos žodžius, Bronvina išėjo iš kambario. 

Rebas jau lūkuriavo už durų; abu kartu nuskubėjo 
prie patalpos, kur sėdėjo užrakintas Stivenas. Bronvina 
žvilgtelėjo į ją pro grotuotą langelį ir sutiko liepsnojantį 
vyro žvilgsnį. Jo akyse susikaupė tiek pykčio ir neapykan- 
tos, kad moteriai net nugara pašiurpo. Įkišo raktą į spyną 
ir atrakino duris. 

— Dabar esi laisvas, — tarė Bronvina ramiai. — Dar 
šviesu, todėl spėsime nušuoliuoti iki tavo brolio dvaro. — 
Stivenas sėdėjo tylėdamas, jo antakiai styrojo suraukti. 
Bronvina priėjo prie vyro, ištiesė ranką ir palietė plaukų 
sruogą, gulinčią ant apykaklės. - Bus geriau, jeigu išsirėksi. 
Kas tave supykdė? 

Stivenas atstūmė jos ranką. 

— Kaip drįsti ateiti pas mane tuoj pat po jo! Nešioji 
suknelę, kurią jis tau dovanojo! Pasipuošusi tik ir staipei- 
si prieš jį. Ar jam patiko? Hjugas mėgavosi tavo pusiau 
nuogu kūnu? 

Bronvina atsiduso ir atsisėdo ant suolo po langu. 

— Hjugas sakė, kad tu nepatikėsi mano dorumu po 
to, ką matei. 

— Hjugas, kurgi ne! — Stivenas suriaumojo, jo su- 
gniaužti kumščiai priartėjo prie žmonos, bet tuojau pat 

bejėgiškai nusileido. - Tu man su kaupu atsimokėjai už 
tai, kad tave vedžiau. Tu ilgai laukei progos man atkeršy- 
ti. — Vyriškis sunkiai susmuko ant taburetės, nekreipdamas 
dėmesio į Rebą, kuris vizgino šalia uodegą. - Mūsų pirmąją 
vestuvių naktį tavo peilis turėjo rasti mano širdį. 

Bronvina taip ūmai šoktelėjo pirmyn, kad ner Rebas 
nepamatė jos judesio; taip stipriai trenkė Stivenui antausį, 
kad jo galva smarkiai palinko į šoną. 

— Velniai rautų, Stivenai Montgomeri! —- suriko mo- 
teris dusliu balsu. — Pavargau nuo tavo užgauliojimų. Iš 
pradžių tavo vadinamasis draugužis elgiasi su manimi 
kaip su nuosavybe, į kurią pareiškia savo teises, o kai aš 
atstumiu jį ir nubaudžiu už išpuikimą, jis ima mane va- 
dinti kale. O dabar turiu stovėti ir klausytis, kaip tu mane 
kaltini paleistuvyste! Bet aš ne ta moteris iš stovyklos su 
duobutėmis skruostuose! 

Stivenas tylėjo trindamas raudoną žandą. 

— Apie ką čia kalbi? Kokia moteris? 

— Ne apie ją dabar kalbame, — atsakė piktai žmo- 
na. — Kas vertė tave tikėti, jog esu kekšė? Kada pasielgiau 
negarbingai arba sulaužiau savo priesaiką? 

— Kas per nesąmonė?! Kokią priesaiką? 

Bronvina apmaudžiai atsiduso. 

— Mudviejų priesaiką prieš vestuves, kvaileli! Aš ją 
daviau ir jos nesulaužysiu! 

— Kiek menu, prisiekei paklusti man, — niūriai pa- 
priekaištavo. 

Bronvina nusigręžė nuo vyro. 

— Eime, Rebai. Eime namo. 

Stivenas pašoko ir čiupo žmoną už rankos: 

— Kur susiruošei keliauti? Atgal pas Hjugą? 

Bronvina pamėgino spirti jam, bet Stivenas ūmai 

griebė žmoną ir prisitraukė prie savęs; dabar ji stovėjo 
prisiglaudusi nugara prie jo krūtinės. 

— Aš vos iš proto neišsikrausčiau, — sušnibždėjo Stive- 
nas. — Kaip tu galėjai taip elgtis su manimi? Juk žinojai, 
kad viską matau. 

Jo žodžiai tiesiog uždegė Bronviną. Jau visą amžiny- 
bę vyras nebuvo jos apglėbęs. Priglaudė skruostą prie jo 
rankos. 

— Tu supykdei mane. Judu abu mėtėte mane kaip 
skudurą, tarsi aš pati neturėčiau jokių teisių. 

Stivenas atgręžė jos veidą į save: 

— Mudu pamiršome, kad tu iš Makaranų genties ar 
ne? Bronvina, aš... 

— Apkabink mane, - sušnibždėjo ji, — tiesiog stipriai 
apkabink. 

Stivenas vos neuždusino žmonos glėbyje. 

— Aš negaliu net pagalvoti, kad jis lietė tave. Kas sykį, 
kai jis pasilenkdavo prie tavo rankos... O kai delnais laikė 
tavo veidą! 

— Liaukis! — įsakė Bronvina. - Liaukis tuoj pat! — Pa- 
sitraukė nuo vyro. — Tarp manęs ir Hjugo Lasko nieko 
nebuvo. Jis manė, kad gali nugalėti bet kurią moterį pa- 
saulyje, o aš panorau jam įrodyti, kad labai klysta. 

Stiveno pyktis užvirė su nauja jėga: 

— Tu nuostabiai suvaidinai savo vaidmenį! Iš čia at- 
rodė, kad judu jau daug metų meilužiai. 

— Iš tikrųjų taip galvoji? Maryt, manai, jog leisiu vy- 
riškiui glostyti save be svarbios priežasties? 

Stiveno akys patamsėjo ir pasidarė bemaž juodos. 

— Priežastis buvo! Žinau, kokia tu lovoje. Galbūt no- 
rėjai sužinoti, ar gali kitas vyriškis priversti tave šaukti iš 
aistros! Sakyk, ar jis iš karto rado tą vietą po keliais? 

Bronvina sviedė į vyrą nirtulingą žvilgsnį: 

— Ar tu iš tikrųjų galvoji, kad po pietų aš sugulsiu su 
juo į lovą? 

— Ne, —- atsakė Stivenas prisipažindamas pralaimė- 
jęs. - Nepakako laiko, be to, Hjugas... 

— Leisk man baigti už tave, — ryžtingai nutraukė jį 
žmona. —- Hjugas — juk tavo draugas. Tu puikiai žinai, 
kad jis padorus žmogus ir, be abejonės, taip negarbingai 
nepasielgs. Kita vertus, aš viso labo tik moteris, vadinasi, 
garbės jausmo neturiu. Aš lyg ta muilinė guboja: kur pa- 
pūs vėjas, ten ir nusirisiu, ar ne taip? 

— Tu iškreipi mano žodžių prasmę! 

— Nemanau. Šiandien rytą, kai atėjau čia pas tave, tu 
rimtai galvojai, kad Hjugas, jei panorės, gali mane turėti. 
Ir daug nesistengs: arba tiesiog paprašys manęs, arba už- 
megs meilų pašnekesį. Jeigu tu nors kiek pažinotum mane, 
tai ramiausiai būtum sėdėjęs šiame kambaryje ir laukęs. 
Ir tuomet mudu abu kartu pasijuoktume iš pokšto, kurį 
iškrėtei su savo seru Hjugu. 

— Kokį pokštą? — piktai paklausė vyras. 

Bronvina pajuto, kad nebeturi daugiau jėgų. Per pa- 
staruosius keletą mėnesių ji taip daug sužinojo apie vyrą, 
jog ėmė juo pasitikėti, kliautis juo. Jai netgi atrodė, jog 
pamilo jį. O jis, Stivenas, visai nieko nesužinojo apie ją! 
Galvojo, jog ji lengvabūdė, bevalė lėlė. 

Bronvinos balsas nuskambėjo abejingai: 

— Aš jį pagirdžiau gėrimu iš žolių, kuriuos, kaip sakė 
Kersti, sukelia stiprius žarnyno skausmus. Hjugas sirgs 
keletą dienų. 

Stivenas valandėlę atidžiai spoksojo į žmoną. Kaip 
norėjo ja tikėti! Atrodė, pusė gyvenimo praėjo, kol žiūrė- 
jo, kaip palinkusi į priekį žmona šnekučiavosi su Hjugu! 

Jis buvo pasirengęs išplėšti lango grotas, kai juodu šoko. 
Bronvinos sijonas neslėpė kulkšnių; saulės atspindžiai 
blykčiojo ant suknelės. Kaip ji galėjo skatinti Hjugą elg- 
tis protingai, kai pati vos nepavertė jo žvėrimi! Jeigu jis, 
Stivenas, būtų sugebėjęs ištrūkti į laisvę, tai būtų užmušęs 
Hjugą, plikomis rankomis suplėšęs į gabalus! 

Persibraukė ranka sau per akis. Kaip ji galėjo prašyti 
Hjugą protingai samprotauti, kai žmogelis aiškiai nepa- 
jėgė galvoti! Stivenas nustebęs spoksojo į moterį: ką ji 
padarė su juo? Jo, Stiveno, galvoje nebeliko nė vienos 
protingos minties nuo to laiko, kai pirmą sykį pamatė ją, 
išsikėtojusią ant grindų, šlapiais marškiniais. Jis grūmėsi 
už ją, vos nežuvo, kai ji rizikuodama gyvybe stovėjo ant 
terasos krašto, gelbėdama vieną iš savųjų žmonių; jis vos 
neužmušė žmonos, kai jos vaikiškas aplaidumas kainavo 
Krisui gyvybę. Kaip Bronvina galėjo kalbėti Hjugui apie 
blaivų protą? Būti greta jos — vadinasi, netekti net gali- 
mybės protingai mąstyti. 

— Mes turime joti, — šaltai tarė Bronvina ir nusisuko. 

Stivenas permetė akimis savo žmoną ir sekantį pa- 
skui ją Rebą. Norėjo prieiti, pasakyti, kad ja tiki, žino jos 
padorumą, bet nepajėgė. Hjugas jau sykį įrodė, kad gali 
pavilioti iš Stiveno moterį. Meilutė Megė mylėjo Stiveną, 
bet vis dėlto atsidavė Hjugui. Bronvina neslėpė, jog Stiveną 
laikė savo priešu. Jos nuomone, vienas anglas vertas kito. 
Gal Hjugas pažadėjo ką nors gera padaryti jos klanui? 
Jeigu tik kalba pasisuko apie klaną... 

Stivenas pakėlė akis, kai Rebas pradėjo prieš jį loti. 
Grįžęs į tikrovę, vyriškis puolė laiptais žemyn į Hjugo 
kambarį. 

Šeimininkas susirietęs gulėjo lovoje, apsuptas keturių 
tarnų ir trijų sargybinių. 

— Nešdinkis! — iškvėpė jis tarp skausmo priepuo- 
lių. - Nenoriu daugiau matyti nei tavęs, nei tos kalės, 
kurią vedei! — Stivenas atsitraukė, jo veide išdygo šypsena. 
Bronvina sakė teisybę! 

— Juk sakiau, nešdinkis! — vėl įsakė Hjugas. Griebėsi 
vargšas už pilvo ir vėl nusirito ant lovos. 

— Nugalėtas moters! — nusijuokė Stivenas, išeidamas iš 
kambario. Nuskubėjo žemyn į didžiąją salę. Bronvina jau 
lūkuriavo, apsirengusi languotą sijoną ir baltą palaidinę. Ji 
vėl virto jo škote, jo mergaite. Priėjo prie žmonos, palietė 
jos ranką ir nusišypsojo. Bronvina šaltai nusigręžė. 

— Bronvina... — pradėjo Stivenas. 

- Jeigu esi pasiruošęs, manau, mums laikas joti. Žino- 
ma, tu šeimininkas, ir mes pasiliksime, jei įsakysi. 

Stivenas valandėlę stebeilijosi į ledinį jos žydrų akių 
blyksnį. 

— Ne, nenoriu pasilikti, - truputį lūktelėjęs, sumur- 
mėjo ir nuleidęs galvą žengė prie durų. 

Bronvina nusekė įkandin vyro. Visa ši istorija prasi- 
dėjo žaidimu, vaikišku lenktyniavimu, bet ji, ši istorija, 
padėjo Bronvinai sužinoti apie savo vyrą stebėtinų dalykų. 
Kažkodėl jai atrodė, kad turi mokytis juo pasitikėti. Pasta- 
raisiais mėnesiais ji atidžiai sekė vyrą, blaiviai vertindama 
jo keitimąsi. Matė, kaip pasipūtęs anglas tapo bemaž tikru 
škotu. Bronvina juto vyro priešiškumą tiems, kurie nusi- 
suko nuo jo; jo svitos anglai pasikeitė beveik taip pat, kaip 
ir jų šeimininkas. Vienas po kito jie ėmė dėvėti pledus ir 
liovėsi ištisomis dienomis iki blizgesio šveisti savo ginklus. 
O viso labo tik prieš keletą dienų Stivenas nukovė tris 
anglus, stengdamasis gelbėti savo žmoną ir Kersti kūdikį. 
Šis poelgis galutinai įtikino Bronviną ir privertė visiškai 
juo pasitikėti. 

O ką Stivenas sužinojo apie ją, Bronviną? Jis nepa- 
lankiai žvelgė į visa, ką ji darė. Barė ją, kai stojo savo ka- 
rių priešakyje. Rūstavo, kad ji rizikavo gyvybe gelbėdama 
vyruką. Ką turėjo daryti, kad jam įtiktų? Galbūt reikėtų 
kai ką savyje pakeisti? Gal jis labiau ją mylėtų, jeigu būtų 
panaši... panaši į jo gražuolę brolienę? Bronvina aiškiai 
įsivaizdavo, kokia Džudita: švelni, niekada nekelia balso, 
visada meiliai šypsosi vyrui, niekuomet su juo nesiginčija, 
su viskuo sutinka. 

„Štai ko iš tikrųjų trokšta vyrai!“ — sušnibždėjo Bron- 
vina. Stivenas tikėjosi, jog ji bus rami ir tyli, nesipriešins 
jam. „Kaip anglės! Velniai jį rautų!“ — nusikeikė mintyse. 
Skirtingai negu anglių, jos gyslose tekėjo kraujas, o ne 
vanduo! Ji gimė Makaran, ir kuo greičiau Stivenas Mont- 
gomeris tai supras, tuo geriau bus abiem. 

Aukštai pakėlusi smakrą, moteris nužingsniavo į ar- 


klides. 


Nė vienas neištarę garsiai žodžio, juodu nepasiliko 
nakvoti ir išjojo ramia žingine, ir toliau nepraverdami 
burnos: abu buvo paskendę savo mintyse apie pastarų- 
jų dienų įvykius. Stiveno vaizduotėje, užgoždamas visas 
kitas mintis, kilo Hjugo paveikslas, jo rankos, liečiančios 
Bronviną. Stivenas suprato, jog Bronvina pamokė Hjugą, 
tačiau negalėjo atsikratyti minties, kad geriau jau ji būtų 
veikusi ne taip subtiliai, o pasinaudojusi durklu. 

O Bronvina beveik pamiršo Hjugą. Ją jaudino, kad 
Stivenas nepasitikėjo ir apkaltino meluojant. 

Auštant jiems prieš akis iškilo Montgomerių senosios 
pilies sienos. Bronvina tikėjosi išvysti ne niūrią ir didelę 
tvirtovę, 0 namą, panašų į Hjugo Lasko dvaro rūmus. 

Žvilgtelėjo į vyrą ir pamatė, kad jo veidas pragiedrėjo. Taip 
atsitikdavo ir jai kas kartą, kai grįždavo į Leirenstoną. 

— Mudu įjosime pro vartus nuo upės, - pasiūlė Stive- 
nas ir paragino žirgą. 

Prieš aukštas tvirtovės sienas dunksojo sumūryti du 
didžiuliai bokštai, saugantys uždarytus vartus. Bronvina 
nušuoliavo paskui vyrą prie žemų sienų, kurios sudarė 
savotišką angą be stogo; tolėliau matėsi mažesni vartai, 
stūksantys to savotiško tunelio gale. 

Stivenas prilaikė savo žirgą ir atsargiai įjojo į siaurą 
angą tarp sienų. Tuoj pat ore suzvimbė strėlė ir nukrito 
prie Stiveno žirgo kojų. 

— Kas eina? — paklausė neaiškus balsas kažkur iš vir- 
šaus nuo sienos. 

— Stivenas Montgomeris! — garsiai atsiliepė jis. 

Bronvina nusišypsojo išgirdusi, kaip tipiškai škotiškai 
taria Stivenas. 

— Jūs ne lordas Stivenas, aš jį gerai pažįstu! O dabar 
apgręžkite savo kuiną ir tuojau pat nešdinkitės! Niekas 
nepraeis pro šiuos vartus, išskyrus draugus. Po valandos 
grįžkite prie pagrindinių vartų ir maldaukite sargybinį, 
kad jus įleistų. 

— Metju Grinai! - šūktelėjo Stivenas. - Pamiršai savo 
šeimininką? 

Per sieną persilenkė vyriškis ir įsižiūrėjo į keleivius. 

— Tai jūs! - po valandėlės sumurmėjo jis. — Atidary- 
kite vartus! — riktelėjo džiaugsmingai. — Lorde Stivenai, 
sveikutis! Sveiki parvykę namo, milorde! 

Stivenas pamojavo sargybiniui ir paragino žirgą. Nuo 
pilies sienos jį ėmė sveikinti sargybiniai. Tunelio gale atsi- 
darė vartai, ir juodu įjojo į vidinį kiemą; prieš akis kilo 
rūmai. 

— Milorde, džiaugiuosi jus matydamas, — tarė kažkoks 
senis, imdamas iš Stiveno rankų pavadį. - Būčiau jūsų ne- 
pažinęs, jei man nebūtų pasakę, kad tai jūs. 

— Gera būti namuose, Džeimsai. Ar mano broliai čia? 

— Lordas Geivinas grįžo tik prieš valandą. 

— Grįžo? 

— Taip, milorde, visi jūsų broliai ieškojo jūsų. Mes 
girdėjome, kad jus užmušė jūsų žmona pagonė. 

— Prikąsk liežuvį, Džeimsai! — įsakė Stivenas. Išsiblaš- 
kęs žengė prie Bronvinos ir paėmė ją už rankos. — Štai 
mano žmona ledi Bronvina. 

— O miledi! - Seniui užgniaužė kvapą. — Atleiskite 
man. Maniau, kad jūs viena iš... Noriu pasakyti, kad lordas 
Stivenas dažnokai parsigabendavo namo... 

— Jau beveik viską pasakei. Eime, Bronvina, - kreipėsi 
į Žmoną. 

Jis neleido Bronvinai persirengti. Deja, šitaip apgailė- 
tinai atrodydama stos prieš Stiveno šeimą. Netgi tarnas ją 
palaikė paprasta tarnaite. Bronvina žinojo, kad anglai daug 
reikšmės skiria drabužiams, ir liūdnai prisiminė puikiąsias 
sukneles, kurias vilkėjo sero Tomo Kričtono namuose. 
Geriausia, ką dabar galėjo daryti, tai aukštai pakelti galvą 
ir atlaikyti šių anglų snobų žvilgsnius. Visus, išskyrus ne- 
priekaištingąją Džuditą. Be abejonės, ji bus gera ir atidi, 
toji saldžiakalbė svainė. 

— Tu atrodai mirtinai išgąsdinta, - bemat padarė išva- 
dą Stivenas, atidžiai pažvelgęs į žmoną. - Užtikrinu tave, 
Geivinas retai pakelia ranką prieš moteris, o Džudita... 

Bronvina protestuodama mostelėjo: 

— Atleisk, aš jau ganėtinai prisiklausiau apie Džudi- 
rą. — Ji išsitiesė. — Škotai greičiau išsiskirs su savo pledais, 
negu Makaran išsigąs kažkokių anglų. 

Stivenas atsakė žmonai šypsena ir atidarė duris į kam- 
barį, užlietą rytmečio saulės spindulių. Bronvina spėjo tik 
mestelti akį į puikias medines dekoruotas plokštes, kurio- 
mis buvo išmuštas kambarys, kai jos dėmesį patraukė du 
žmonės, stovintys patalpos viduryje. 

— Velniai tave rautų, Džudita! - rėkavo aukštas vyriš- 
kis. Jis turėjo tamsius plaukus, pilkas akis ir aštrius skruos- 
tikaulius; buvo neįprastai dailus, bet dabar jo veidą iškreipė 
pyktis. — Juk palikau tikslius nurodymus, kaip perstatyti 
karvių fermą! Netgi daviau brėžinius. Tarsi neturėčiau 
jokių rūpesčių dėl prapuolusio Stiveno ir jo žmonos! O 
kai sugrįžtu, tai matau, kad pamatai jau sudėti, bet nieko 
panašaus į mano planus! 

Džudita žvelgė į savo vyrą absoliučiai ramiai. Jos 
tankūs kaštoniniai plaukai tik per pusę buvo sukišti po 
kepurėle. Akys metė auksinį atspindį. 

— Visa bėda, kad tavo planai niekam tikę. Ar kada nors 
spaudei sūrius ar mušei sviestą? Arba bent melžei karvę? 

Geivinas grėsmingai žengė prie žmonos, tačiau maža 
moteriškaitė nepajudėjo iš vietos. 

— Nair kas, kad nemelžiau tos prakeiktos karvės? - Jis 
buvo taip įsiutęs, jog oda ant skruostų, atrodė, tuoj tuoj 
plyš. — Vien blogai, kad tu pakeitei mano nurodymus! 
Kaip dabar pažiūrėsiu į akis savo darbininkams? 

Džudita prisimerkė: 

— Jie tik nuoširdžiai padėkos. Jiems nereikės dirbti 
triušių narveliuose, kuriuos malonėjai nubraižyti. 

— Džudita! - suriaumojo vyriškis. — Jeigu nežinočiau, 
kad tai beprasmiška, gerokai iškarščiau tau kailį už įžū- 
lumą! 

— Tiesiog nuostabu, kaip imi niršti, kai mano teisybė. 

Geivinas sukando dantis ir dar žengė vieną žingsnį. 

— Geivinai! — šūktelėjo Stivenas, griebęs kovos kirvį, 
kabojusį ant sienos tarp kitų ginklų. Geivinas, visada pasi- 
rengęs kautis, visada budrus, bemat pajuto pavojų. Greitai 
atsigręžė ir sugavo Stiveno metamą kirvį. Keletą akimirkų 
vedžiojo akis nuo savo keistai vilkinčio brolio prie kirvio, 
atsiradusio jo rankose. — Kirvį padaviau todėl, kad galėtum 
apsiginti nuo Džuditos, — nusijuokė svečias. 

Nespėjo Geivinas susivokti, kas čia vyksta, kai Džudita 
šoko prie Stiveno ir puolė jam į glėbį. 

— Kur jūs pradingote? Ieškojom jūsų keletą dienų ir 
labai nerimavome! 

Stivenas įsikniaubė į brolienės plaukus: 

— Kaip tu jautiesi? Ar jau praėjo karštligė? 

Piktai prunkštelėjęs, Geivinas nutraukė brolį: 

— Ji jaučiasi gana gerai, todėl kiša nosį į mano rei- 
kalus. 

— Reikalus? — nusikvatojo Stivenas. — Argi tu pamiršai 
gautąją pamoką? 

— Nusiraminkite, peštukai, — tarė Džudita, išsilaisvin- 
dama iš Stiveno glėbio. 

Geivinas priglaudė prie savęs brolį: 

— Kur tu buvai? Iš pradžių gavome žinią, kad esi už- 
muštas; paskui išgirdome, jog žuvai antrą kartą. Tai bu- 
vo... — Jis negalėjo baigti minties ir papasakoti Stivenui, 
kokias kančias iškentėjo mėgindamas jį surasti. 

— Juk matai, esu gyvas ir sveikas, — nusijuokė Stivenas 
ir atsitraukė atgal. 

— Matau, kad suvyriškėjai, - pridūrė Džudita, atvirai 
vertinančiu žvilgsniu apžvelgdama svainio įdegusias ir 
raumeningas kojas. 

Geivinas sugriebė į glėbį Džuditą kaip nuosavą 
daiktą. 

— Liaukis koketuoti su mano broliu! Be to, iš karto 
pareiškiu, kad nesirengiu nešioti tokių drabužių. 

Džudita tyliai nusijuokė ir prisiglaudė prie vyro. 

Bronvina stovėjo nuošaliau, šešėlyje, krintančiame 
nuo aukšto krėslo, ir stebėjo tą šeimos sceną. Tai štai ko- 
kia švelnioji Džudita! Ji buvo žemesnė už Bronviną, bet 
puiki lyg brangenybė. Nejautė jokios baimės prieš savo 
galingąjį vyrą. Džudita ne iš tų, kurios praleidžia gyveni- 
mą siuvinėdamos. 

Džudita pirmoji pamatė, kad Bronvina stebi juos. Jai 
šmėkštelėjo mintis, kad Stivenas įvykdė savo grasinimą: 
uždarė žmoną į šaltąją, susirado gražią, bet paprastą moterį, 
galinčią jį padaryti laimingą. Bet įsižiūrėjusi suprato, jog 
paprasta moteris elgtųsi kitaip. Viešnią išskyrė ne tiesiog 
išdidumas arba pribloškiantis grožis, — ji turėjo įgimtą 
orumo jausmą, kuris ir vertė šitaip elgtis. Ši moteris žino 
savo vertę. 

Džudita išsiveržė iš vyro glėbio ir priėjo prie Bronvinos. 

— Ledi Bronvina? — ramiai kreipėsi tiesdama ranką. 
Jų žvilgsniai susitiko, blykstelėjo savitarpio supratimo ki- 
birkštėlė. Jos pripažino viena kitą. 

— Kaip tu atspėjai? — juokdamasis paklausė Stivenas. — 
Džeimsas pagalvojo, kad ji viena iš mano... na apskritai... 
kad ne žmona. 

— Džeimsas — kvailys, - kategoriškai pareiškė Džudi- 
ta. Ji atsitraukė per žingsnį nuo Bronvinos ir apžvelgė jos 
drabužius. — Šis sijonas nevaržo judesių, ar ne taip? Be to, 
tikriausiai lengvesnis negu mano suknelė? 

Bronvina atsakė šiltai šypsodamasi: 

- Jis tikrai labai lengvas, bet jūsų suknelė tokia graži! 

— Eime į viršų, į mano kambarį, ir pasikalbėkime, — 
pasiūlė Džudita. 

Broliai žvelgė į išeinančias žmonas net išsižioję iš 
nuostabos. 

— Niekada nemaniau, kad kam nors pavyktų taip grei- 
tai susibičiuliauti su Džudita, — stebėjosi Geivinas. — Ir 
kaip ji atspėjo, kad čia tavo žmona? Jeigu spręsčiau iš to, 
kaip ji apsirengusi, greičiausiai sutikčiau su Džeimsu. 

— O, Bronvina! - pridūrė Stivenas. - Ji labai nemėgsta 
angliškai rengtis. Tu negali įsivaizduoti, kiek pamokslų pri- 
siklausiau apie tai, kaip kausto judesius drabužiai, kuriais 
anglai rengia savo žmonas. 

Geivinas nusišypsojo: 

- Juodi plaukai ir žydros akys! Ar iš tikrųjų ją regėjau, 
o gal tai buvo tik mano vaizduotė? Man regis, tu sakei, 
kad ji stora ir bjauri. Ber tuomet ji negalėtų vadovauti 
klanui, tiesa? 

Stivenas prunkštelėjo: 

— Geriau atsisėskim. Kaip tu manai, ar galėčiau gauti 
ko nors užkąsti? — Jo akys spinduliavo. — O gal tarnai dabar 
klauso tik Džuditos? 

— Jeigu taip nesidžiaugčiau, jog; esi sveikas ir gyvas, 
tai pamokyčiau tave už tokius žodžius, — atkirto Geivinas, 
išeidamas iš kambario, kad duotų nurodymus dėl valgio 
ir pasiųstų tarnus pakviesti Reino ir Mailso. 

— Iš tikrųjų domiuosi, kaip jaučiasi Džudita, — tarė 
Stivenas, kai stalas buvo padengtas. — Tu rašei, kad ji vi- 
siškai atsigavo po persileidimo, bet... 

Geivinas paėmė iš Stiveno lėkštės kietai virtą kiaušinį. 

— Juk matei ją, — atsakė nenoriai. - Man tenka kariauti 
dėl valdžios savo žmonėms. 

Stivenas metė skvarbų žvilgsnį: 

— Ir tai tau prie širdies, — lėtai tarė. 

Geivinas nusišypsojo: 

- Žinoma, Džudita daro gyvenimą įdomų. Kas kartą, 
kai matau ilgesingas žmonas, palydinčias savo vyrus, tai 
dėkoju likimui, kad turiu Džuditą. Atrodo, išsikraustyčiau 
iš proto, jei kas savaitę nepatirčiau stipraus sukrėtimo. Na, 
užteks apie mane! Kaip tavoji Bronvina? Ar visada tokia 
miela ir paklusni kaip prieš keletą minučių? 

Stivenas nežinojo, ar juoktis, ar verkti. 

— Paklusni? Bronvina?! Bet ji net nežino, ką šis žodis 
reiškia! Ji stovėjo nuošaliau ir turbūt mąstė, ką pirmiausia 
daryti — paleisti peilį ar savo velniškąjį šunį. 

— Kas ją verčia šitaip elgtis? 

- Jos gyslose teka škotų kraujas, broleli. Škotai neap- 
kenčia anglų už tai, kad jie degina jų pasėlius ir žagina jų 
moteris, už tai, kad jie - prakeikti, nepakenčiami, rinkti- 
niai padaužos - galvoja esą geresni už garbingus, dosnius 
škotus, kad... 

— Palauk, —- juokdamasis nutraukė Geivinas. - Kai pa- 
skutinį kartą girdėjau apie tave, tu berods buvai anglas? 

Stivenas vėl palinko prie valgių ir sutramdė savo 
įkarštį: 

— Tikriausiai akimirką tai pamiršau. 

Geivinas atsilošė į kėdės atlošą ir įdėmiai pažvelgė į 
brolį. 

— Sprendžiant iš tavo ilgų plaukų, tai pamiršai prieš 
keletą mėnesių. 

— Tavimi dėtas aš neskubėčiau kritikuoti škotiškų dra- 
bužių, kol nebūčiau nešiojęs, — greitai atkirto Stivenas. 

Geivinas padėjo ranką broliui ant peties: 

— Kas atsitiko? Kas tau kelia nerimą? 

Stivenas atsistojo ir nuėjo prie židinio. 

— Kartais aš ir pats nebežinau, kas dabar esu. Kai 
vykau į Škotiją, tai žinojau, jog esu Montgomeris, ir di- 

džiavausi savo vaidmeniu. Privalėjau mokyti tamsuolius 
škotus mūsų civilizuotų papročių. - Persibraukė ranka sau 
per plaukus. — Geivinai, jie ne nemokšos, toli gražu taip 
nėra. Dieve tu mano, mes patys galėtume pasimokyti iš jų! 
Netgi nežinome, kas tai yra ištikimybė. Visas Bronvinos 
klanas pasirengęs mirti dėl jos, ir tebūsiu aš prakeiktas, 
jeigu ir ji kitaip pasielgtų, — juk dėl jų ji rizikavo gyvybe. 
Jų moterys sėdi tarybose, aš pats girdėjau, jog jos priima 
velniškai išmintingus nutarimus. 

— Kaip Džudita, - tyliai pritarė Geivinas. 

— Taip, - garsiai patvirtino Stivenas. — Bet jai tenka 
kiekvieną sykį kariauti su tavimi. 

— Be abejo, — tvirtai pareiškė Geivinas. — Moterims 
reikia... 

Stiveno juokas sustabdė jį: 

— O aš ir pamiršau, kad nebegalvoju, kas „moterims 
reikia“. | 

— Papasakok man dar apie Škotiją, — paprašė Geivinas, 
norėdamas pakeisti pokalbio temą. 

Stivenas grįžo prie stalo ir vėl užgulė valgius. Jo balsas 
aidėjo tarsi iš kažkur toli: 

— Tai puiki vieta. 

— Girdėjau, ten visą laiką dulkia lietus. 

Stivenas palingavo galvą: 

— O kas škotui nedidelis lietus? 

Geivinas ėmė svarstyti žiūrėdamas į brolį, mėgindamas 
suprasti slaptą jo žodžių prasmę. 

— Ten išvyko Kristoferis Odlėjus. Ar rado jis tave dar 
prieš tavo vestuves? 

Stivenas atstūmė lėkštę: 

— Krisas žuvo Škotijoje. 


— Kaip? 

Stivenas paklausė savęs, ar reikia pasakoti, jog Krisas 
žuvo kautynėse, kurias toks riteris kaip Geivinas laikytų 
negarbingomis... 

— Tai buvo galvijų nuvarymo antpuolis. Žuvo keletas 
Bronvinos žmonių, mėginusių apginti Krisą. 

— Apginti Krisą? Bet juk jis buvo puikus karys! Jo 
šarvai... 

— Velniop šarvus! — sušuko Stivenas. — Jis nepajėgė 
pabėgti. Atsidūrė tarsi plieno karste. 

— Nesuprantu. Kaip tai? 

Stivenas buvo išgelbėtas nuo būtinybės pasakoti, nes 
netikėtai atsidarė durys. Į kambarį įgriuvo Reinas ir Mail- 
sas. Keliais šuoliais, nuo kurių suvirpėjo langų stiklai, Rei- 
nas atsidūrė prie brolio. Čiupo glėbin Stiveną, kuris nors ir 
buvo vyresnis, bet svėrė mažiau, ir pakėlė nuo grindų. 

— Stivenai! Girdėjome, jog tu žuvai! 

— Jis tikrai žus, jei tuoj pat jo nepaleisi, — ramiai pa- 
reiškė Mailsas. 

Reinas truputį atleido Stiveną. 

— O tu vis dar toks pat geibus, —- patenkintas savimi 
tarė jis. 

Stivenas šyptelėjo ir, įsirėmęs rankomis į Reino pečius, 
pamėgino išsilaisvinti iš brolio glėbio. Jis nusišypsojo dar 
plačiau, kai pajuto, kad Reino rankos skiriasi ir slysta. 
Paspaudė dar stipriau, ir Reinas, nors ir stengėsi iš visų 
jėgų, pralaimėjo. 

Stivenas švytėte švytėjo iš pasitenkinimo. Nedaugelis 
galėjo pasigrumti su jo galinguoju broliu, nesigriebdami 
ginklų. Stivenas mintyse padėkojo Temui. 

Reinas atsitraukė ir patenkintas broliu tarė: 

— Rodos, Škotija tau išėjo į naudą. 

— Arba tu pamiršai treniruotis, — atkirto Stivenas. 

Duobutės Reino skruostuose dar pagilėjo: 

— Gal, sakau, nori patikrinti? 

— Klausyk, - įsikišo tarp brolių Mailsas. - Neleisk, kad 
Reinas užmuštų tave iki tol, kol aš nepasveikinau tavęs, 
sugrįžusio į namus. — Ir apglėbė Stiveną. 

— Tu išaugai, Mailsai, — šyptelėjo Stivenas. — Ir pa- 
sunkėjai. 

Geivinas nusišaipė: 

— Tai vis per moteris. Dvi virėjos penėdamos Mailsą 
stengiasi viena kitą nugalėti. 

— Aišku, — nusijuokė Stivenas. — O varžybų apdova- 
nojimas — mūsų brolelis? 

Reinas irgi prapliupo juoktis: 

— Tiksliau, tai, kas iš jo liks po kitų moterų. 

Mailsas praleido pro ausis brolių pašaipas. Jis retai 
šypsodavosi. Mailsas buvo rimtas jaunuolis, ir apie jo 
jausmus galėjai spręsti tik iš pilkų ir skvarbių akių išraiš- 
kos. Apsidairė: 

— Džeimsas sakė, kad grįžai su žmona. 

— Palik ją ramybėje, Mailsai! — nusijuokė Geivinas. — 
Dabar bent blogiausiu atveju galiu kai kada pabūti su 
Džudita dviese. Kas kartą, kai tik imu jos ieškoti, pasirodo, 
ji bendrauja su kuriuo nors neįkainojamu mano broliu. 

— Geivinas elgiasi su ja lyg su baudžiauninke, - pusiau 
juokais tarė Reinas. 

Stivenas nusišypsojo. Gera buvo vėl jaustis namuose, 
regėti, kaip ginčijasi Geivinas ir Reinas, klausytis, kaip 
juodu šaiposi iš Mailso. Per pastaruosius keletą mėnesių 
jo broliai mažai pasikeitė. Reinas, jeigu net ir pasikeitė, tai 
atrodė dar stipresnis ir sveikesnis, ėmė atvirai rodyti savo 
gyvastingumą ir energiją. Mailsas kaip ir anksčiau stovėjo 
nuošalyje: nors ir buvo jų šeimos dalis, laikėsi savotiškai. O 

Geivinas, nuoseklus ir visa širdimi mėgstantis savo žemę, 
buvo savotiška jungiamoji šeimos grandis. Ten, kur sukosi 
Geivinas, Montgomeriai jautėsi kaip namie. 

— Nesu įsitikinęs, kad pasirengiau jūsų susitikimui su 
Bronvina, — tarė Stivenas. 

— Nejaugi ji tokia drovi? — susidomėjęs paklausė 
Reinas. — Tikiuosi, netempei jos paskui save per visą 
Angliją? Kodėl nematau gurguolės su jūsų turtais? Kur 
jūsų tarnai? 

Stivenas garsiai atsiduso ir nusijuokė. Jie niekada ne- 
patikėtų, jeigu pasakytų visą tiesą. 

— O štai drovia Bronvina tikrai nepavadinčiau, - šyp- 
telėjo Stivenas. 


A S 


( 


Bronvina sėdėjo kubile, iki kraštų pripiltame karšto 
muilino vandens. Didžiajame židinyje ryškiai liepsnojo 
ugnis, šildydama kambarį. Moteris lepinosi ir ilsėjosi. 
Miegamasis buvo puikus — nuo lubų, sukaltų ant sijų, 
iki koklinių grindų. Sienos buvo išmuštos baltai dažyta 
mediena. Tarpus tarp medžio plokščių puošė sudvigubinti 
mažyčiai rausvi žiedų pumpurai. Didžiulė lova po balda- 
kimu stūksojo apklota tamsiai raudonu aksomu. Medines 
kėdes, suolus ir skryneles puošė drožiniai. 

Bronvina nusišypsojo ir atsilošė. Jai buvo malonu re- 
gėti puošnius daiktus, nors puikiai suprato, kad pinigus 
galima išleisti ir kitiems reikalams. Pakeliui į Montgomerių 
dvarą juodu su Stivenu matė daug skurdo. Jei būtų jos va- 
lia, ji išleistų tuos pinigus vargšams žmonėms, bet anglai 
laikėsi kitų papročių. 

Bronvina užsimerkė ir prisiminė pastarojo pusvalan- 
džio įvykius. Jai sukėlė šypseną nepanašumas tos Džudi- 
tos, kurią tikėjosi pamatyti, ir realiosios. Manė išvysianti 
švelnią ir meilią moterį, bet Džudita toli gražu nebuvo 
meili. Nebuvo tarno, kuris iškart nepultų vykdyti jos nu- 
rodymų. Anksčiau, negu Bronvina susivokė, kas vyksta, 
buvo nurengta ir pasodinta į kubilą. Moteris net neįtarė, 
kad karštas vanduo - kaip tik tai, ko jai reikia. 

Tyliai atsivėrė durys, ir įėjo Džudita. 

— Ar jau geriau jautiesi? — paklausė ji. 

— Kur kas geriau. Jau pamiršau, kada mane taip le- 
pino. 

Džudita nutaisė grimasą ir padavė didelį šiltą rank- 
šluostį. 

— Bijau, kad Montgomeriai ne itin lepina savo mote- 
ris. Geivinas visai ramiai gali pasiūlyti pasijodinėti baisaus 
uragano metu. 

Bronvina susisupo į rankšluostį ir susidomėjusi pa- 
žvelgė į Džuditą. 

— O ką tu darytum, jei jis prašytų tave sėdėti na- 
mie? — paklausė ji tyliai. 

Džudita nusijuokė iš visos širdies: 

— Nepaklausyčiau! Geivinas pernelyg dažnai nekreipia 
dėmesio į neesmines, kaip jam atrodo, smulkmenas: pa- 
vyzdžiui, kad tarnai vagia grūdus iš svirnų. 

Bronvina įsitaisė prie ugnies ir atsiduso. 

— Norėčiau, kad tu pasižiūrėtum į mano svirnų knygas. 
Bijau, kad gana dažnai ir aš į jas mojau ranka. 

Džudita paėmė dramblio kaulo šukas ir pradėjo šu- 
kuoti ką tik išplautus svainės Bronvinos plaukus. 

— Ber tu, žinoma, turi kur kas svarbesnių rūpesčių, 
negu skaičiuoti pupas svirnuose. Sakyk, ką tai reiškia būti 


PRIEKALNIŲ AKSOMAS 271 


klano vade ir tvarkyti, nurodinėti jauniems vyriškiams, 
kurie paklūsta kiekvienam tavo norui? 

Bronvina nusikvatojo ir iš nežymaus pavydo, nuskam- 
bėjusio Džuditos balse, ir iš tokio nevykusio spėliojimo. 
Ji atsistojo, užsimetė Džuditos chalatą ir ėmė tvarkyti 
džiūstančius plaukus. 

— Tai didelė atsakomybė, — rimtai atsakė ji. — O dėl 
vyrų, kurie man paklūsta... - Bronvina atsiduso ir ištraukė 
iš šukų keletą plaukelių. - Mes, škotai, nepanašūs į anglus. 
Čia, Anglijoje, su moterimis elgiamasi taip, tarsi jos ne 
tokie pat žmonės kaip vyriškiai. 

— Tarytum neturėtume proto! - sutiko Džudita. 

— Be abejo, taip. Bet kai vyrai mato protingą moterį, 
jie ima laukti tobulybės. 

— Nesuprantu, - prisipažino Džudita. 

— Mano žmonės man aklai nepaklūsta. Kiekviename 
žingsnyje apipila klausimais. Škotijoje visi vyriškiai laiko 
save lygiais. Štai, pavyzdžiui, Stivenas gali įsakyti savo ka- 
riams balnoti žirgus ir per valandą pasirengti žygiui. Ir jo 
kariai neužduos nė vieno klausimo. 

— Pradedu suprasti, - atsakė Džudita. — O tavo žmo- 
nės įsinorės sužinoti, kur žygiuos ir kodėl, taip? Jeigu taip, 
tai kartais... 

— Būna pasiutusiai sunku, — baigė už ją Bronvina. — 
Mano klane yra vienas senas karys Temas, kuris seka 
kiekvieną mano žingsnį ir kritikuoja kiekvieną mano 
nurodymą. Be to, turi keletą sūnų, kurie bet kuria proga 
ginčijasi su manimi. Iš tikrųjų aš sprendžiu tik antraeilius 
klausimus. O svarbiausius nutarimus priimame bendrai. 

— Na, o jeigu tu įsigeidei ko nors, o visi priešinasi? 
Ką tu tada darai? 


Bronvinos veide pasirodė šypsena: 

— Esama įvairiausių būdų, kaip apvynioti vyriškius ap- 
link pirštą, netgi tuos, kurie mano esą akylūs lyg sakalai. 

Dabar atėjo eilė juoktis Džuditai. 

— Taip buvo ir su karvių ferma! Negalėjau leisti, kad 
Geivinas pastatytų tą siaubą, kurį nupiešė popieriuje. Aš 
priverčiau žmones triūsti visą naktį, kad pamatai būtų su- 
mūryti iki jam grįžtant. Žinau, Geivinas pernelyg šykštus, 
kad įsakytų išardyti, ir pernelyg išdidus, kad pripažintų 
mano teisybę. 

Bronvina atsisėdo ant suolo šalia Džuditos. 

— Tik pagalvok, bijojau susitikti su tavimi. Stivenas 
sakė... Iš jo pasakojimų susidariau vaizdą, kad esi viso labo 
dailutė vėjavaikė. 

— Stivenas! - Džudita trumpai nusijuokė, o paskui 
paėmė Bronviną už rankos. — Dėl manęs jis pavėlavo į 
vestuves. Aš buvau apstulbusi, kai sužinojau, jog jis net 
nepasiuntė pas tave žygūno ir nieko nepaaiškino. - Mo- 
teris akimirką tylėjo nesiryždama. — Girdėjau, kad dėl to 
judu turėjote sunkumų. 

— Stivenas Montgomeris susikūrė sunkumus tik 
sau, — atkirto Bronvina. — Kartais jis pasidaro pasipūtęs, 
nekantrus, nepakenčiamas... 

— Žavingas vyriškis iš kūno ir kraujo, — primygtinai 
nutęsė Džudita. — Gali man nepasakoti. Visa tai žinau 
labai gerai, juk esu ištekėjusi už vieno iš Montgomerių. 
Bet aš neiškeisčiau Geivino nė į vieną iš tų pasipūtusių ir 
galantiškų kavalierių. Galimas daiktas, ir tu jauti tą patį 
Stiveno atžvilgiu. 

Bronvina žinojo, kad svainė laukia atsakymo, bet ne- 
susigriebė, ką atsakyti. 

Netikėtai pašoko Rebas, suvizgino uodega ir, žiūrė- 
damas į duris, ėmė džiaugsmingai loti. Stivenas įžengė į 
miegamąjį ir pasilenkęs pakasė šuns apyausius. 

— Atrodo, judvi kažko lyg džiūgaujate, — tarė garsiai. 

— Tylos ir ramybės mirksnis teikia džiaugsmo, - at- 
sakė Bronvina. 

Stivenas nusišypsojo Džuditai: 

— Kol me čia, galimas daiktas, tu padėsi mano žmonai 
taisyklingiau kalbėti. Beje, apačioje stovi žmogus ir plepa 
apie kažkokias sukneles. 

— Nuostabu! — sušuko Džudita ir bemaž bėgte išlėkė 
iš kambario. 

— Kas čia buvo ? - paklausė ir priėjo prie žmonos. At- 
metė nuo jos krūtinės drėgną plaukų sruogą. — Atrodai 
kerinti tarsi vėsus pavasario rytas. 

Bronvina pasitraukė nuo vyro ir vis žvelgė į židinio 
ugnį. 

— Bronvina, juk nebepyksti už tai, kas atsitiko pas 
Hjugą? 

Žmona atsigręžė į jį: 

— Ar pykstu? — šaltai perklausė. — Ne, nebepykstu. 
Buvau tiesiog kvaila, štai ir viskas. 

— Kvaila? - nusistebėjo Stivenas, dėdamas ranką žmo- 
nai ant peties. Jį ne taip jaudino jos pykčio protrūkiai ir 
nirtulingi kaltinimai, kaip skaudino šaltumas. — Kodėl 
manai, kad buvai kvaila? 

— Jau pradėjau tikėti, kad tarp mūsų kažkas gali būti. 

— Meilė? — paklausė vyras. Jo akys sužiburiavo, šyp- 
sena perbėgo lūpomis. - Juk būtų netiesa sakyti, kad tu 
nemyli manęs. 

Bronvina paniekinamai sučiaupė lūpas ir atstūmė jo 
ranką. 

— Meilė! — piktai pakartojo moteris. — Aš kalbu apie 
svarbesnius dalykus negu vyro ir moters meilė. Kalbu apie 
pareigą, atsidavimą ir pasitikėjimą. Kaip tik šiuos jausmus 
vienas žmogus turi rasti kito širdyje. 

Stivenas paniuro: 

— Neįsivaizduoju, apie ką čia šneki. Man rodės, kad 
dauguma moterų ieško meilės. 

Bronvina susierzinusi atsiduso, bet kai vėl prabilo, jos 
balsas skambėjo ramiai: 

— Kada tu pagaliau suprasi, kad aš nepriklausau prie 
moterų daugumos? Esu Bronvina iš Makaranų genties, 
esu vienintelė tokia. Galbūt dauguma moterų ir iš tikrųjų 
laiko meilę svarbiausiu gyvenimo tikslu, tačiau aš nejaučiu 
meilės stygiaus. Mano žmonės myli mane. Temas myli 
mane. Aš draugauju su savo klano moterimis, o dabar net 
su Kersti iš Makgregorų genties. 

— O man vietos nebeliko? — iškošė pro sukąstus dantis 
Stivenas. 

-— Tikiu, kad mudu savaip mylime vienas kirą. Aš slau- 
giau tave, kai Deivio strėlė tave sužeidė; tu irgi stengiesi 
rodyti, jog rūpiniesi manimi. 

— Ačiū už malonę, - niūriai prašneko vyras. — O aš ma- 
niau, kad tu džiaugsiesi išgirdusi apie mano meilę tau. 

Bronvina atidžiai pasižiūrėjo į Stiveną, nuo jo žodžių 
krūprelėjo jos širdis, tačiau neišsidavė: 

— Noriu daugiau negu meilės. Noriu to, kas liks, kai 
neteksiu glotnios odos ir liekno liemens. - Akimirką pa- 
tylėjo. - Noriu pagarbos. Trokštu garbingumo ir tikėjimo. 
Nenoriu, kad mane kaltintum meluojant, man nepatinka 
tavo pavyduliavimas. Esu iš Makaranų genties, privalau 
gyventi tarp vyrų ir nepageidauju, kad vyras mane kal- 
tintų visomis mirtinomis nuodėmėmis, kai tik dingstu 
iš jo akiračio. 

Po oda ėmė gumburiuoti Stiveno žandų raumenys: 

— Šrai kaip! Tavo galva, aš turiu tylėdamas stovėti ir 
spoksoti, kaip vyriškiai vienas po kito liečia tave? 

— Ber kol kas buvo tik vienas vyriškis. Be to, privalėjai 
suprasti, kad šitaip elgiuosi dėl kokios nors priežasties. 

— Suprasti! Velniai rautų, Bronvina! Aš nieko nesugebu 
suprasti, kai kas nors paliečia tave! 

Sulojo Rebas, ir Bronvina nespėjo atsakyti. Prasivėrė 
durys. 

— Ar jis neįkąs? —- paklausė Džudita, žvilgčiodama į 
Rebą. 

— Ramiai, Rebai, — įsakė Bronvina, kai Džudita įžen- 
gė į kambarį. - Jis nelies tavęs tol, kol neužpulsi manęs 
su ginklu. 

— Gerai, įsidėsiu tai į galvą, - juokdamasi atsakė Džu- 
dita ir ištiesė rankas, ant kurių gulėjo suknelė iš sodraus 
tamsiai rudo aksomo, visa išsiuvinėta storu aukso siūlu. — 
Čia tau, — tarė. — Pažiūrėkime, kaip ji tau tiks. 

— Kaip... — prabilo Bronvina, prispaudusi prie krūtinės 
puošnią suknelę. 

Džudita sąmokslininkiškai nusišypsojo: 

— Čia yra vienas baisus striukis, kuris dirba Geivinui. 
Mano vyras dažnai jį užrakina rūsyje už įvairias... nedo- 
rybes. Aš nutariau išnaudoti jo talentą: daviau kapšelį 
sidabro, pasakiau, kokio tu ūgio, ir liepiau gauti suknią 
kilmingai damai. 

— Ji nuostabi, — sušnibždėjo Bronvina glostydama 
aksomą. — Tu esi man tokia gera, jog pasijutau pageidau- 
jama viešnia. 

Džudita įdėmiai pažvelgė į Stiveną, stovintį į jas nu- 
gara. 

— Stivenai, o tu kaip jautiesi? Atrodai kažkoks pa- 
vargęs. 

Vyriškis pamėgino nusišypsoti ir išsiblaškęs pabučiavo 
brolienei ranką. 

— Tikriausiai pavargau. - Atsigręžė į Bronviną ir cere- 
moningai pareiškė: - Mano broliai norėtų pasimatyti su 
tavimi. Tu suteiksi man garbę, jei aplankysi mus. 

Nusisuko ir išėjo iš kambario. Džudita nepaklausė, kas 
įvyko tarp jaunavedžių. Tik pageidavo kaip nors išvengti 
kivirčų jų viešėjimo pilyje metu. 

— Eime, padėsiu tau apsirengti. Rytoj galėsi pasima- 
tuoti naująsias sukneles, kurias tau užsakiau. 

— Naująsias... Tau nereikėjo to daryti. 

— Jau padaryta, taigi lieka tik džiaugtis. Na, o dabar 
pažiūrėkime, ar gerai atrodys šitoji... 


Tik po kelių valandų Džudita pagaliau liko patenkinta 
Bronvinos šukuosena ir drabužiais. Svainė papasakojo, kad 
daug ko išmoko tarnaudama karaliaus dvare, kur dabar 
nebeturėjo jokio noro grįžti. Jai taip patiko Bronvinos, 
beje, ir kitų škočių maniera nešioti palaidus plaukus, jog 
nusiėmė savo kepuraitę, ir jos tankūs kaštoniniai plaukai 
išsidraikė ant nugaros. Džudita vilkėjo violetinę šilko su- 
knelę, kurios rankovės ir padurkas buvo apkraštuoti tam- 
siai rudos audinės kailiuku. Liemenį juosė auksinė juosta, 
išsiuvinėta lelijiniais ametistais. 

Bronvina paglostė ant klubų aksominę suknelę. 
Suknelė buvo sunki ir siaura, bet šiandien patiko. Gili 
stačiakampė iškirptė neslėpė jos stangrių krūtų. Pro ran- 
kovių su pečių pūpsniais prorėžas matėsi auksuotas au- 
dinys. Bronvina atitiesė pečius ir ėmė leistis laiptais pas 
laukiančius svainius. 

Ketvertas vyriškių stovėjo nedidelėje žiemos svetainėje 
prie iš akmenų sumūryto židinio. Bronvina ir Džudita 
akimirką stabtelėjo, kad pasigrožėtų savo vyrais. 

Stivenas buvo susišukavęs savo ilgus plaukus ir nusi- 
vilkęs škotišką sijoną. Bronvina ūmai pajuto skausmą, kad 
neteko to škoto, kuriuo Stivenas jau buvo tapęs. Jis dabar 
vilkėjo mėlyno aksomo liemenę, puošni sabalena puikavosi 
ant apykaklės. Stambias raumeningas kojas slėpė mėlynos 
vilnonės kojinės. 

Geivinas dėvėjo pilką liemenę su voverės kailiuko juos- 
telėmis. Reinas pasipuošė juodu aksomu, jo apykaklę vijo 
įmantrūs ispaniški nėriniai, išsiuvinėti sidabriniais siūlais. 
Mailso drabužiai buvo pasiūti iš skaisčiai žalio aksomo. Iš 
po trumpų rankovių su prorėžomis veržėsi sidabro audi- 
nys. Ant marškinių rankovių bolavo perlai. 

Mailsas pirmasis atsigręžė ir pažvelgė į moteris. Pastatė 
savo sidabro taurę su vynu ant židinio ir žengė pasitikti. 
Sustojęs priešais Bronviną, jis plykstelėjo į ją savo tamsio- 
mis, bemaž juodomis akimis, priklaupė ant vieno kelio ir, 
nuleidęs galvą, didžiai pagarbiai sušnibždėjo: 

— Dėkoju už garbę. 

Bronvina pažvelgė į kitus brolius nieko nesakančia 
išraiška. Džudita nusišypsojo didžiuodamasi svaine. 

— Leisk tau pristatyti Mailsą. 

Bronvina ištiesė ranką, Mailsas paėmė ją ir prispaudė 
lūpas ilgam bučiniui. 

— Tu jau atkreipei į save dėmesį, Mailsai, — sarkastiškai 
tarė Stivenas. 

Geivinas nusikvatojo ir taip stipriai tvojo Stivenui per 
petį, jog tam išsipylė iš taurės vynas. 

— Na štai, dabar kažkas turi padėti mano mažajam 
broleliui, - pajuokavo Geivinas. - Ledi Bronvina, ar galiu 
pats prisistatyti? Aš esu Geivinas Montgomeris. 

Bronvina išlaisvino ranką ir sunkiai atplėšė žvilgsnį 
nuo Mailso. Tasai jaunuolis turėjo kažką labai intriguo- 

jamo. Padavė ranką Geivinui, o paskui atsigręžė į pasku- 
tinįjį brolį: 

— O jūs turbūt Reinas? Daug girdėjau apie jus. 

— Ar tarp tų žinių buvo ir gerų? — paklausė Reinas, 
imdamas ją už rankos ir šypsodamasis, nuo ko jo skruos- 
tuose atsirado duobutės. 

— Labai mažai, — sąžiningai atsakė Bronvina. — Vie- 
nas iš mano žmonių, Temas, galingas kaip ąžuolas, buvo 
Stiveno mokytojas Škotijoje. Ir per visas dienas nuolat 
girdėjau jūsų vardą — juodu naudojo jį kaip kovos šūkį, 
galintį įsiutinti Stiveną, kai jis mėgindavo išsiplėšti iš ga- 
nėtinai stipraus Temo glėbio. 

Reinas garsiai nusikvatojo: 

— Tai davė gerų rezultatų, nes jis nugalėjo mane šian- 
dien rytą, kai buvome trumpam susikibę. —- Apžvelgė Sti- 
veną. - Žinoma, jam vis dėlto teks priimti mano iššūkį ir 
grumtis kur kas ilgesnėje dvikovoje. 

Bronvina smagiai apžiūrėjo įspūdingus Reino pečius 
ir krūtinę. 

— Man regis, jums pakanka vieno mėginimo, kad nu- 
galėtumėte bet kurį vyriškį. 

Reinas čiupo ją už pečių ir skambiai pabučiavo į 
skruostą. 

— Stivenai, saugok ją, — tarė juokdamasis. 

— Mėginu, - atsakė Stivenas ir sugriebė žmonos ran- 
ką anksčiau, negu ją spėjo nutverti Mailsas. — Pietūs pa- 
duoti. Galbūt eikime? — paklausė, stengdamasis sugauti 
Bronvinos žvilgsnį. 

Žmona meiliai nusišypsojo, tarsi juodu ir nesipyko: 

— Gerai. 

Visi susėdo prie stalo, ir tarnai ėmė padavinėti vienus 
valgius po kitų. Bronvina pradėjo suprasti, kaip šie žmonės 

skiriasi nuo tų anglų, su kuriais jai tekdavo susidurti. Kaip 
nepanašūs buvo šios šeimos laimingi ir besijuokiantys na- 
riai į vyriškius, kuriuos matė sero Tomo Kričtono pilyje! 
Džudita išleido daugybę pinigų ir labai rūpinosi, kad jai 
čia būtų smagu! Stiveno broliai priėmė ją nesisvaidydami 
pašaipiomis pastabomis, jog ji - škotų klano vadė. 

Atrodė, kad viskas ūmai ir netikėtai susimaišė Bron- 
vinos galvoje. Ji augo neapkęsdama Makgregorų ir anglų. 
Dabar, tapusi vieno Makgregoro krikštamote, suvokė, jog 
myli tą nuoširdžią, draugišką šeimą. Bet juk Makgregorai 
amžiais žudė Makaranus. Anglai užmušė jos tėvą. Kaip gali 
mylėti žmones, kuriuos privalo neapkęsti! 

— Ledi Bronvina, - išgirdo Geivino balsą. - Ar ne per 
stiprus jums šis vynas? 

— Ne, - nusišypsojo ji. - Viskas puiku. Tiesiog susi- 
mąsčiau. 

Geivinas atidžiai pažvelgė brolienei į akis: 

— Noriu, kad jūs žinotumėte, jog irgi esate šios šeimos 
dalis. Jeigu jums kada nors prireiktų mūsų pagalbos, mes 
visada jums padėsime. 

— Dėkoju, — atsakė Bronvina, pajutusi, kad jis kalba 
rimtai. 

Po pietų Džudita pakvietė Bronviną pasivaikščioti 
po tvirtovę. Pilies teritorija skyrėsi į dvi dalis. Išorinėje 
gyveno ir dirbo tarnai. Labiau įtvirtintoje vidinėje gyve- 
no Montrgomerių šeima. Bronvina klausėsi ir uždavinėjo 
galybę klausimų apie nepaprastai gerai sutvarkyto ūkio 
reikalus. Keletas akrų žemės, aptvertos aukštomis ir sto- 
romis gynybinėmis sienomis, visiškai galėjo išmaitinti 
pilies gyventojus. 

Stivenas rado jas, kai moterys šnekučiavosi su kalviu 
ir Džudita rodė Bronvinai naują kalimo būdą. 

— Bronvina, — nutraukė jas Stivenas, — ar galiu pasi- 
kalbėti su tavimi? 

Moteris suprato, kad vyras nori pasakyti kažką svarbaus 
ir įkandin jo išėjo iš kalvės, kad pasikalbėtų akis į akį. 

— Mes su Geivinu norime vykti į Leirenstoną pasi- 
imti Kriso kūno. 

— Bet Temas tikriausiai jau palaidojo jį. 

Stivenas linktelėjo: 

— Žinau, bet mes privalome tai padaryti dėl jo šeimos. 
Juk jie dar nežino, kad jis žuvo. Jiems bus lengviau, jei 
Krisą palaidos gimtojoje žemėje. 

Bronvina sutikdama linktelėjo. 

— Krisas nemėgo Škotijos, — tarė garsiai. 

Stivenas paglostė žmonai skruostą: 

— Mudu pirmą kartą skiriamės nuo to laiko, kai susi- 
tuokėme. Norėčiau manyti... — jis nutilo ir nuleido ranką. 

— Stivenai... 

Netikėtai jis priglaudė žmoną prie savęs ir nepaleido 
iš glėbio. 

— Kaip norėčiau sugrįžti vėl į tą laiką, kai buvome su 
Kersti ir Donaldu. Tada tu atrodei laiminga. 

Bronvina irgi piigludo prie vyro. Nepaisant pavojų, 
kurie jiems grėsė, jaunoji žmona tuo metu buvo tikrai 
laiminga. 

— Tu man dabar labai svarbi, - sušnibždėjo vyras. - Ne- 
noriu išvykti, kol tu šitaip... šaltai elgiesi su manimi. 

Kai Bronvina nusijuokė, Stivenas atstūmė ją ir ap- 
siniaukė. 

— Ką, labai tau juokinga? — piktai paklausė. 

— Pamaniau, kad dabar jaučiu visai kitą jausmą. Sakyk, 
kiek liko laiko iki išvykimo? 

— Keletas minučių, — atsakė taip stipriai apgailestau- 
damas, kad žmona vėl nusijuokė. 

— O kada sugrįši? 

Stivenas pakėlė Bronvinos smakrą: 

— Geriausiu atveju po trijų ilgų ilgiausių dienų. Pa- 
žinodamas Geiviną, galiu sakyti, kad josime tikrai grei- 
tai. - Nusišypsojo. — Ir nesustosime kas valandą, kaip 
mudu darėme. 

Bronvina apsivijo rankomis vyro kaklą: 

— Ar nepamirši manęs, kai išvyksi? — sušnibždėjo ji. 

— Taip pat lengvai galėčiau pamiršti ir audrą, — tyliai at- 
sakė. Kai žmona pamėgino atsitraukti, jis šyptelėjo. — Eikš 
pas mane, mažyte, - paliepė. 

Stivenas priglaudė lūpas prie žmonos lūpų, ir ji bemat 
pamiršo savo mintis apie garbę ir pagarbą. Prisiminė tik 
triukšmingus žaidimus viržių dykvietėje Škotijoje. Vyro 
ranka palietė jos pakaušį. Bronvina atlošė galvą, jos lūpos 
prasivėrė sutikdamos jo lūpas, svaigdamos nuo jo liežuvio 
saldumo. Prisiglaudė prie Stiveno visu kūnu ir tvirtai su- 
spaudė savo glėbyje. 

— Stivenai, — ištarė tyliai. 

Vyras pridėjo pirštą žmonai prie lūpų: 

— Mudu turėsime apie ką pasikalbėti, kai grįšiu. Gerai? 

Ji laiminga nusišypsojo: 

— Taip, labai gerai. 

Naujas vyro bučinys buvo kupinas geismo ir pažado 
to, kas bus ateityje. Kai Stivenas nusisuko, matėsi, kad jam 
daug pastangų kainavo paleisti iš glėbio žmoną. 


Tiktai naktį Bronvina suprato, kaip labai jai trūksta 
vyro. Didžiulė lova rūmų miegamajame, išklotame nuosta- 
biomis plytelėmis, atrodė šalta ir neįsivaizduojamai tuščia. 
Ji pagalvojo apie Stiveną, jojantį į Škotiją ir nesustojantį 

netgi pailsėti nakčiai. Ėmė sau priekaištauti, kad nesispyrė 
kartu joti į Škotiją. 

Kuo ilgiau galvojo, tuo labiau ėmė jausti nerimą. Nu- 
simetė antklodę ir skubiai basomis kojomis nutapsėjo prie 
kampe stovinčios skrynios. Susiradusi savo škotiškus dra- 
bužius, per keletą minučių susitvarkė pledą ir nutarė, jog, 
galimas daiktas, pasivaikščiojusi apačioje po šaltą kiemą, 
pagaliau pajėgs užmigti. 

Kai tik jinai uždarė rūmų duris, žirgo kanopų kauk- 
šėjimas grįstame kieme nuaidėjo tarp pastatų. „Stivenas!“ 
Jai užėmė kvapą; puolė pirmyn. Žinojo, kad naktį vartai 
į pilį atidaromi tik šeimos nariams. 

— Ledi Mere, - išgirdo kažką tyliai sakant. — Džiau- 
giuosi vėl jus matydamas. Ar kelionė buvo smagi? 

— Buvo labai smagi, daugiau net norėti negalėjau, 
Džeimsai, — atsakė švelnus ir melodingas balsas. 

— Ar pažadinti ledi Džuditą? 

— Ne, netrukdykite jos. Ji turi gerai pailsėti. Susirasiu 
pati kelią. 

Stovėdama šešėlyje, Bronvina matė, kaip kažkas iš 
tarnų padėjo ledi Merei nulipti nuo žirgo. Bronvina pri- 
siminė, kad Stivenas, lygindamas savo seserį su madona, 
pavadino ją taikintoja ir prasitarė, jog ji gyvena vienuolyne 
netoli Montgomerių pilies. 

— Mes laukėmė jūsų anksčiau, — tarė Džeimsas. — Ti- 
kiuosi, nieko bloga neatsitiko? 

— Susirgo vienas iš vaikų. Pasilikau jį slaugyti. 

— Jūs pernelyg gera, ledi Mere. Jums nevertėtų tam- 
pytis su tų vargšų vaikais. Kai kurių tėvai — tikri plėšikai. 
Beje, tiesą sakant, ir motinos netoli nuėjo. 

Merė ėmė prieštarauti, paskui nutilo ir atsigręžusi su- 
sidūrė akis į akį su Bronvina. Nusišypsojo. 


PRIEKALNIŲ AKSOMAS 283 


— Mane kamavo keistas jausmas — tarsi kas mane 
stebi. — Žengė žingsnį pirmyn. — Jūs turbūt Bronvina, 
Stiveno žmona? 

Kiemas buvo užlietas neryškios mėnulio šviesos. Merė 
buvo neaukšta stamboka moteris taisyklingo ovalo formos 
veido. Jos išvaizda kėlė pasitikėjimą. 

— Kaip jūs atspėjote? — nusišypsojo Bronvina. - Man 
dar nepavyko apšauti nė vieno Montgomerio. 

— Esu girdėjusi, jog škotai labai ištvermingi. Kad galė- 
tum štai taip stovėti tokiame vėjuje, kai nėra jokio reikalo, 
reikia daug jėgų. 

Bronvina nusijuokė: 

— Ateikite čia į žiemos svetainę, ir po keleto minučių 
įkursiu jums karštą ugnį. 

— Skamba dieviškai, — atsiliepė Merė, neištraukdama 
rankų iš po paprastos tamsios vilnonės pelerinos. 

Merė sekė iš paskos, įžengė į didįjį kambarį ir ramiai 
stovėjo, kol Bronvina, kaip ir žadėjo, pati išžarstė anglis ir 
užkūrė ugnį židinyje. Ji nusišypsojo patenkinta, jog dama, 
turinti tokią padėtį, nesibodi juodo darbo. 

Bronvina atsigręžė: 

— Tikriausiai pavargote. Galbūt geriau užkurti ugnį 
jūsų kambaryje? 

Merė atsisėdo ant kėdės ir ištiesė rankas prie ugnies. 

— Pavargau, labai pavargau, todėl negalėsiu užmigti. 
Tik noriu truputį pasėdėti čia ir apšilti. 

Bronvina padelsė, prieš padėdama židinio žnyples. 
Merė iš tikrųjų atrodė kaip madona. Jos pailgą veidą 
vainikavo aukšta tyra kakta, žemiau žėrėjo švelnios ir iš- 
raiškingos rudos akys. Subtilios formos burna buvo maža 
ir švelni; skruoste matėsi duobutė. „Duobutės kaip Rei- 
no“, - pagalvojo Bronvina. 

— Gera vėl atsirasti namuose. — Merė atsiduso, o pa- 
skui vėl įsmeigė akis į brolio žmoną. - Kodėl jūs nubudo- 
te? — staiga paklausė. — Ką, Stivenas... 

Bronvina nusijuokė ir atsisėdo ant kėdės netoli Me- 
rės. 

— Juodu su Geivinu išvyko į Škotiją... parvežti vieno 
bičiulio kūno. 

— Kristoferio, — patikslino Merė ir vėl, atsilošusi į 
kėdės atkaltę, atsiduso. 

— Jūs apie jį ką nors žinote? — bemaž išgąstingai pa- 
klausė Bronvina. 

— Taip, Stivenas parašė man apie jo mirtį. 

Bronvina nutilo. 

— Ar užsiminė Stivenas, jog tai aš buvau kalta dėl 
Kriso žūties? 

— Ne! Net ir negalvokite apie tai. Jis parašė, jog Krisas 
žuvo dėl perdėto pasitikėjimo, ir pridūrė, kad visems an- 
glams, pakliuvusiems į Škorijos kalnus, blogai baigiasi. 

— Bet juk ir daugybė škotų žuvo nuo anglų rankos! — 
karštai paprieštaravo Bronvina, o paskui pasisuko ir žvilg- 
telėjo į Merę. — Atleiskite. Pamiršau... 

— Kad mes anglai? Esu įsitikinusi, jog tai kompli- 
mentas. — Ji žiūrėjo į Bronviną, mirguliuojančią ugnies 
atšvaitais. — Stivenas rašė man apie jūsų grožį, bet jis nė 
pusės nesugebėjo perteikti... 

Bronvinos veide pasirodė pašaipėlė: 

— Jis pernelyg didelę reikšmę skiria moters išvaizdai. 

Merė nusikvatojo: 

— Jūs, kaip ir Džudita, jau tikriausiai supratote, — 
mano broliai galvoja, jog visos moterys panašios į mane, 
neapdovanotą nei energija, nei aistra. 

Bronvina pažiūrėjo į Merę: 

— O iš tikrųjų... 

Merė kilstelėjo ranką: 

— O iš tikrųjų moteris, turinti tokius karštus brolius 
kaip manieji, irgi turėtų turėti bent kruopelę aistros? Ar 
ne tą norėjote pasakyti? — Bet nelaukė atsakymo. — Ne, 
aš greičiau bėgu nuo gyvenimo. Moterys, tokios kaip 
Džudita ir jūs, jeigu teisingai suprantu Stiveno laiškus, 
laikosi įsikabinusios gyvenimo abiem rankomis. - Bron- 
vina nežinojo, ką atsakyti. Tik pagalvojo, kaip keistai 
abi šnekasi. Juodvi kalbėjosi taip, lyg pažinotų viena 
kitą daugelį metų, o ne keliolika minučių. Bet kažkaip 
nesuprantamai kambario tyla ir židinio šviesa, atribojusi 
jas nuo tamsių kampų, viskam suteikė kasdieniškumo ir 
realumo pojūtį. - Sakykite, ar jūs vieniša? — pasidomėjo 
Merė. - Ilgitės škotiškų papročių ir gyvenimo būdo? Savo 
šeimos ir draugų? 

Bronvina atsakė ne iš karto: 

— Taip, pasiilgstu draugų. - Pagalvojo apie Temą, Dag- 
lasą, apie visus kitus. — Taip, jų man labai trūksta. 

— O dabar berods ir Stivenas išjojo? Gal sakau, ry- 
toj abi pasijodinėkime? Norėčiau šį bei tą sužinoti apie 
Škotiją. 

Bronvina nusišypsojo ir atsilošė į kėdės atkaltę. Ji 
labai norėtų praleisti dieną su šia moterimi, kuri turėjo 
kažką ramaus ir taikaus, kaip tik tai, ko jai pastaruoju 
metu trūko. 

Kitas dvi dienas Bronvina nesiskyrė su ledi Mere; 
kad ją pamiltų, nesugaišo daug laiko. Kol Džudita tvar- 
kė svirnų knygas ir rūpinosi savo bei Geivino didžiuliais 
dvarais ir valdomis, Merė ir Bronvina pastebėjo, kad turi 
daug bendrų bruožų. Bronvina niekada per daug nesido- 
mėjo skaičiais popieriuose; greičiau negu iš kitų šaltinių 

ji galėdavo susidaryti nuomonę apie padėtį iš pokalbių 
su žmonėmis. Kartu su Mere jiedvi apjojo akrą po akro, 
visur šnekučiuodamosi su valstiečiais. Iš pradžių baudžiau- 
ninkai droviai leidosi į kalbas, bet netrukus Bronvinos 
paprastumas nugalėjo juos. Ji buvo įpratusi bendrauti su 
žmonėmis, užimančiais kur kas žemesnę padėtį, kaip su 
lygiais, ir Merė matė, kad kalbėdamiesi su ja vyrai ir mo- 
terys palengva pradėjo atsitiesti ir pakelti galvas. Bronvina 
siuntė ligonius namo. Tereikėjo tik jaunajai marčiai ko 
nors paprašyti — ir gaudavo su kaupu, ir dalydavo vaikams 
iš neturtingų šeimų. 

Tačiau ji ne visada dosniai barstė malones. Bronvina 
laikė tarnus žmonėmis ir nežiūrėjo į juos su gailesčiu. Pa- 
stebėjusi, jog keletas vyriškių vagia iš šeimininkų, Bron- 
vina pareikalavo juos nubausti. Keletas ramių, darbščių ir 
ištikimų šeimų užėmė joms prideramas vietas. 

Pirmosios dienos vakare Džudita ir Bronvina praleido 
keletą valandų kartu. Džudita su džiaugsmu klausėsi vis- 
ko, ką tik pasakojo Bronvina. Ji iš karto įvertino Stiveno 
žmonos išmintingumą ir nepraleido pro ausis nė vieno 
patarimo. 

Kita vertus, Bronvina daug sužinojo, kaip organizuoti 
ir ūkiškai tvarkyti valdas. Visas įgytas žinias planavo pa- 
naudoti Leirenstone. Ji nagrinėjo pastatų projektus ir sodų 
planus, kuriuos turėjo Džudita. Pavasarį Geivino žmona 
pažadėjo atsiųsti keletą vežimų daigų ir sodinukų. 

Be to, Džudita darė stebuklus veisdama gyvulius. 
Bronvina žavėjosi jos sėkme veisiant ir kryžminant avis ir 
stambiuosius gyvulius, kurie dabar davė daugiau pieno, 
mėsos ir vilnų. 

Kai Bronvina grįždavo į savo kambarį, jausdavosi per- 
nelyg pavargusi ir krisdavo miegoti kaip užmušta. Planai ir 

skaičiai plaukte plaukė jai prieš akis. Sapnuodavo daugybę 
veidų ir vardų. 

Rytą ji keldavosi anksti ir pasirodydavo arklidėje 
tuomet, kai dar saldžiai miegodavo dauguma pilies gy- 
ventojų. Bronvina vėl išsitraukė savo škotiškus drabužius, 
nes pastebėjo, kad žmonės noriau bendrauja, kai ji vilki 
paprastus rūbus. 

— Miledi, - išgirdo už nugaros jauną stiprų balsą, kai 
užmetė ant žirgo lengvą balną. - Ar galiu jums padėti? 

Atsigręžusi pamatė vieną iš Mailso vyriškių, neaukšrą 
patrauklų blondiną, kuris vakar lydėjo ją ir ledi Merę. 

— Ačiū, Ričardai. 

Vyriškos tamsiai žalios akys dar labiau patamsėjo, kai 
pažvelgė į Bronviną. 

— Niekada nebūčiau patikėjęs, kad žinote mano vardą. 
Man tai didelė garbė. 

Moteris nusijuokė: 

— Gryni niekai! Škotijoje aš prisimenu visų savo žmo- 
nių vardus, o ir jie mane vadina vardu. 

Jaunuolis pasilenkė ir užveržė paspręstę. 

— Kalbėjausi su lordo Stiveno žmogumi, kuris lankėsi 
kartu su juo Škotijoje. Tai jis sakė, kad jūs dažnai jodinėjate 
naktimis be vyro, o tik su savo pavaldiniais. 

— Teisybė, - lėtai atsakė ji. - Esu Makaran, todėl daž- 
nai tenka vadovauti. 

Vyruko veide pamažu išryškėjo įžūloka šypsena: 

— Leiskite man pasakyti, kad pavydžiu jūsų škotams. 
Anglijoje moterys retai būna vadovėmis, o tokios gražuo- 
lės - apskritai niekada. 

Bronvina bemat paniuro ir paėmė pavadį. 

— Dėkoju, — pasakė santūriai ir išsivedė žirgą iš ar- 


klidės. 

— O tu ką čia veiki? — netikėtai nuaidėjo Ričardui už 
pečių vyriškas balsas. 

Ričardas palydėjo Bronviną žvilgsniu iki durų ir tik 
po to atsigręžė į stovintį užpakalyje vyriškį. 

— Nieko, kas galėtų tave sudominti, Džordžai, - metė 
praeidamas pro riterį. 

Džordžas čiupo Ričardą už rankos: 

— Girdėjau, kad kalbėjaisi su ja, ir norėčiau žinoti 
apie ką. 

— O kuriam galui? — greitai atkirto Ričardas. — Gal 
dėl to, kad galėtum ją pasigrobti? Girdėjau, ką tu ir kiti 
Stiveno žmonės kalbėjo apie ją. 

— Tau jis lordas Stivenas! 

— Esi veidmainis! Vadini ją Bronvina ir šnekučiuojiesi 
su ja kaip su jaunesniąja seserimi, o kai ją prakalbina kas 
nors kitas, griebiesi kardo. Leisk man pasakyti: aš nesi- 
rengiu su ja elgtis kitaip, kaip su škotiška kekše, kokia ji 
ir yra. Nė viena ledi nepradės taip šnekėtis su vyriškiais 
ir baudžiauninkais, jeigu tiktai neturės galvoje nepadorių 
minčių. Ir aš... 

Džordžo kumštis užčiaupė Ričardui burną anksčiau, 
negu vyrukas spėjo dar ką nors ištarti. 

— Užmušiu tave už tokias šnekas! — riktelėjo Džordžas 
ir griebė Ričardą už gerklės. 

Ričardas išsisuko nuo antrojo smūgio. Jis sunėrė rankų 
pirštus ir tarsi kilpą užmetė Džordžui ant sprando žemiau 
pakaušio. Džordžas griuvo kniūbsčias į šiaudus. 

— Kas čia darosi? — reikliai paklausė Bronvina nuo 
slenksčio. 

Trindamasis sprandą, Džordžas atsisėdo. Ričardas 
ranka šluostėsi iš sumuštos nosies tekantį kraują. 

— Aš jūsų klausiau, - ramiai tarė Bronvina žvelgda- 

ma į vyrus. — Neklausiu jūsų kivirčo priežasties, tai jūsų 
asmeninis reikalas, tačiau noriu žinoti, kuris pirmasis 
smogė? 

Ričardas žvilgsnį nukreipė į Džordžą. 

— Aš, miledi, - atsakė Džordžas, stodamasis iš šiaudų. 

— Tu, Džordžai? Bet... - Bronvina nutilo nebaigusi 
frazės. Kad toks tylus ir santūrus žmogus kaip Džordžas 
smogtų pirmasis, reikėjo svarbios priežasties. Ji nemėgo 
Ričardo ir juo nepasitikėjo. Vakar jis pernelyg dažnai žval- 
gėsi į jaunas baudžiauninkų dukteris. Bronvina negalėjo 
palikti vienų Ričardo ir Džordžo, negalėjo paimti Džordžo 
su savimi, nes tai jis pradėjo kivirčą. Teisingiau buvo pasi- 
imti Ričardą ir šitaip apsaugoti Stiveno žmogų. 

— Ričardai, - ramiai tarė ji, — šiandien tu gali lydė- 
ti mane ir ledi Merę. — Metė apgailestaujamą žvilgsnį į 
Džordžą ir paliko arklidę. 

— Ji kraustosi iš proto dėl manęs! — nusikvatojo Ri- 
čardas ir skubiai išdūmė iš arklidės, nelaukdamas, kol 
Džordžas vėl puls muštis. 


NASA 


Merė sunkiai įsiropštė į balną ir miegūstai pažvelgė 


į brolienę. 

„Įdomu, ar žino Bronvina žodžius „šaltis“ arba „nuo- 
vargis“? — paklausė savęs. Visą vakarykštę dieną juodvi 
praleido balne, ir net kareiviai, lydėję jas, pailso. Paskui 
Bronvina iki vidurnakčio sėdėjo su Džudita, gyvai šneku- 
čiavosi ir atsakinėjo viena į kitos klausimus. 

Merė pasirąžė ir nusižiovavo, paskui šyptelėjo. Dabar 
aišku, kodėl Stivenas rašė, jog jam tenka daug triūsti, jei 

nori prilygti žmonai. „Įdomu, ar kada nors Stivenas sakė 
Bronvinai, kaip jis ja žavisi?“ — netikėtai pagalvojo Merė. 
Laiškuose Stivenas be perstojo gyrė savo naujuosius žmo- 
nes, naująjį gyvenimą, o ypač savo narsiąją žmoną. 

Merė paragino žirgą, norėdama prisivyti Bronviną, 
kuri jau priartėjo prie vieno baudžiauninko trobelės. 

Apie vidurdienį jos pagaliau sustojo kalvos atšlaitėje 
ir nutarė truputį pailsėti. Vyriškiai išsitiesė žolėje, sunkiai 
alsuodami ir godžiai šlamšdami maistą — duoną, sūrį ir 
vyną. 

Merė ir Bronvina sėdėjo ant žemės; Bronvinos žvilgs- 
niui atsivėrė priešais tysantis slėnis. Merė pavargo - jai 
pakako jėgų tik sekti paskui Bronviną. 

— Kas čia? — netikėtai paklausė Stiveno žmona. Merė 
akimirką klausėsi, tačiau tegirdėjo tik pučiant vėją ir sargy- 
binių balsus. — Na štai ir vėl! - Bronvina metė žvilgsnį per 
petį, priėjęs Rebas lengvai ją pabaksnojo nosimi. — Taip, 
mažyli, — sušnibždėjo, o paskui staiga pašoko. — Kažkas 
pateko į bėdą, — tarė ji Merei ir puolė bėgti į kalvos viršūnę; 
iš paskos skuodė Rebas. 

Kareiviai pažvelgė aukštyn, tačiau nepasekė moteri- 
mis, manydami, jog jos nori vienos pasislėpti už kalvos 
keteros ir atlikti gamtos reikalus. 

Merė, pasiekusi kalvos viršūnę, įtempė žvilgsnį, bet 
nieko neišvydo. Apačioje mėlynavo tvenkinys apšalusiais 
pakraščiais, o vandens paviršiuje plaukiojo didelės plono 
ledo lytys. 

Bronvina vis dar atidžiai žvelgė į tvenkinį, kol pratisai 
ėmė stūgauti Rebas. 

— Ten! - riktelėjo nubėgdama žemyn. 

Merė nieko nepamatė, bet, pakėlusi savo sunkius 
sijonus, puolė ją vytis. Tik pusiaukelėje iki tvenkinio ji 

pamatė vandens paviršiuje vaiko galvą ir pečius. Mažylis 
kapanojosi lediniame vandenyje. 

Merė pajuto, kaip jai per nugarą nubėgo šaltukas, ir 
paspartino žingsnį. Ji nepastebėjo, kaip pralenkė Bronviną, 
puolė į vandenį ir čiupo vaiką. 

Berniukas žvelgė į ją didelėmis nesąmoningomis 
akimis. Moterys turėjo tik keletą minučių, kad neleistų 
vaikui galutinai sušalti. 

— Jis už kažko užsikabino, - atsigręžė į Bronviną Me- 
rė. - Jo kojelės kažkur ten įsipainiojo. Ar gali man atmesti 
savo peilį? 

Bronvinos galva karštligiškai veikė. Ji suprato, kad 
vaikas ilgai neišsilaikys lediniame vandenyje, todėl brangi 
kiekviena minutė. Jeigu numes peilį Merei, o toji nepagaus 
jo, juodvi gali neišgelbėti vaiko. Buvo tik vienas būdas 
tinkamai paduoti peilį. 

— Rebai! — šūktelėjo ji; šuo jos balse pajuto nerimą. — 
Bėk pas vyrus ir atvesk pagalbą! Tegu kas nors ateina. 
Mums reikia pagalbos, Rebai! 

Šuo nudūmė kaip strėlė, paleista iš lanko. Bet nurūko 
jis ne prie sargybinių, pietaujančių kitoje kalvos pusėje. 

— Prakeikimas! — sušuko Bronvina, bet jau buvo vėlu 
šaukti šunį atgal. 

Ji išsitraukė iš šoninės kišenės peilį ir šoko į ledinį van- 
denį. Stengėsi žengti kaip galėdama greičiau, nors vandens 
augalai kabinosi už kojų. Merė jau pamėlo nuo šalčio, bet 
laikė berniuką, kurio veidelis įgavo pilką atspalvį. 

Bronvina atsiklaupė, ir suteliūškavęs šaltas vanduo ap- 
glėbė ją taip, tarsi būtų prisispaudusi krūtine prie plytų 
sienos. Užčiuopė vaiko kojas ir jas apsivijusius augalus. 
Bronvinai dantys ėmė kaukšėti, kai pradėjo pjauti stan- 
grius stiebus. 

— Jau laisvas, — sušnibždėjo ji po minutės. Merės vei- 
das irgi pavojingai papilko. Bronvina atsitiesė ir paėmė 
berniuką. — Ar galite eiti paskui mane? — paklausė per 
petį vyro sesers. 

Merė tylėjo, visas jėgas ji skyrė tam, kad kaip nors 
neatsiliktų nuo greitai žengiančios Bronvinos. 

Vos Bronvina pasiekė krantą, kažkieno rankos čiupo 
berniuką. Ji žvilgtelėjo į rimtą Reino veidą. 

— Čia jūs? — nusistebėjo ji. 

— Mudu su Mailsu jojome pasitikti jūsų, kai atbėgo 
šuo. Rebas lojo tarsi pats velnias! - Pasakodamas Reinas 
visą laiką triūsė: perdavė berniuką vienam vyriškiui, o 
paskui apsiautė šaltus ir šlapius Bronvinos pečius savo 
apsiaustu. 

— O Merė? - sužiuro Bronvina, pradėdama drebėti. 

— Ja pasirūpins Mailsas, — atsakė Reinas, šoko į balną 
ir užsikėlė pas save Bronviną. 

Juodu greit nušuoliavo į Montgomerių pilį. Reinas 
viena ranka laikė pavadį, o kita trynė Bronvinai pečius 
ir rankas. Moteris pajuto, kad šąla, pamėgino susisukti į 
kamuoliuką ir prisiglausti prie skleidžiančio šilumą Reino. 
Pralėkęs vartus, Reinas nušoko nuo žirgo ir nunešė ant 
rankų Bronviną į jos miegamąjį. Pastatė vidury kambario 
ant grindų, atidarė skrynią ir iš ten ištraukė sunkų apsi- 
austą iš aukso vilnos. 

— Užsimesk šitą! — įsakė nusisukęs nuo jos ir kurdamas 
ugnį židinyje. 

Bronvinos pirštai virpėjo, kai mėgino atsisagstyti si- 
joną. Drėgnas audinys lipo prie kūno. Ji vargais negalais 
nusitempė nuo savęs drabužius ir čiupo apsiaustą, kurį 
Reinas buvo numetęs šalia jos ant lovos. Vilnonis drabužis 
buvo sunkus ir storas, bet Bronvina vis nejuto šilumos. 

Reinas atsisuko ir, išvydęs Bronvinos mirtinai išblyš- 
kusį veidą, griebė jos rankas. Jaunuolis atsisėdo ant didelės 
kėdės prieš židinį ir ant kelių pasisodino brolienę. Paskui 
apvyniojo ją dideliu apsiaustu — tai buvo dar vienas Stive- 
no apsiaustas, — ir stipriai priglaudė prie savęs; Bronvina 
susirietė, kelius pakišo po smakru ir nuleido galvą ant 
plačios Reino krūtinės. 

Tik po keliolikos minučių ji sugebėjo suvaldyti dre- 
bulį. 

— O kur Merė? - paklausė pašnibždom. 

— Mailsas ėmė ja rūpintis, o dabar Džudita ją sodina 
į pilną karšto vandens kubilą. 

— O berniukas? 

Reinas žvilgtelėjo į brolienę iš viršaus, ir jo mėlynos 
akys patamsėjo: 

— Ar žinai, kad ten buvo viso labo baudžiauninko 
vaikas? — ramiai pasiteiravo moters. 

Bronvina atšlijo nuo jo: 

— Kokią turi reikšmę? Vaikui reikėjo pagalbos. 

Reinas nusišypsojo brolienei ir vėl ją priglaudė prie 
krūtinės. 

— Aš ir nemaniau, kad tai tau turi reikšmės. Žinau, kad 
ir Merė neabejinga vargšams. Bet su Geivinu tau nepavyktų 
susitarti. Jis neleistų net plaukeliui nukristi nuo kurio nors 
mūsų galvos kad ir dėl visų pasaulio baudžiauninkų. 

— Aš daug mėnesių bendravau su Stivenu, taigi ma- 
nau, sugebėsiu susitvarkyti ir su Geivinu. - Ji tyčia giliai 
atsiduso. 

Reinas smagiai nusijuokė: 

— Gerai pasakei! Matau, supranti mano vyresniuosius 
brolius. 

Prisiglaudusi prie jo krūtinės, Bronvina irgi nusišyp- 
sojo: 

— Reinai, kodėl tu nevedęs? 

— Visos moterys vis klausia to paties, — šyptelėjo jis. — 
"Tu galvoji, kad nė viena moteris netekės už manęs? — Klau- 
simas buvo toks nevykęs, jog Bronvina nematė reikalo 
net atsakyti. — Teisybę sakant, per pastaruosius aštuonis 
mėnesius atstūmiau šešias moteris. 

— Kodėl? — nustebo ji. - Argi jos buvo labai jau ne- 
gražios, o gal liesos ar storos? Ar apskritai susitikinėjai su 
jomis? 

— Susitikinėjau, — ramiai atsakė Reinas. — Aš nepa- 
našus į savo brolius, kurie įsigeidžia išvysti savo nuotakas 
tik vestuvių dieną. Merginų tėvai man siūlė vesti, todėl 
praleidau po tris dienas su kiekviena iš jų. 

— Ir vis dėlto visas atstūmei? 

— Taip, kaip tik taip ir padariau. 

Bronvina atsiduso: 

— Tai ko tu nori iš moterų? Neabejoju, kad bent viena 
iš jų turėjo būti gana patraukli. 

— Patraukli! - prunkštelėjo Reinas. — Trys buvo tikros 
gražuolės! Bet man reikia ne šiaip puikios moters. Noriu 
moters, kuri geba galvoti ne tik apie naujausią siuvinėjimo 
pavyzdį. - Jo akys džiaugsmingai blykstelėjo. - Man reikia 
moters, kuri šoka į ledinį vandenį ir rizikuoja gyvybe, kad 
išgelbėtų baudžiauninko vaiką. 

— Bet juk kiekviena moteris, pamačiusi vaiką... 

Reinas atitraukė akis nuo Bronvinos ir nukreipė į 
židinio ugnį. 

— Judvi su Mere - nepaprastos moterys, beje, ir Džu- 
dita. Ar žinai, kad Džudita sykį vedė Geivino kareivius 
į mūšį, kai jį paėmė į nelaisvę vienas pamišėlis? Ji rizika- 
vo gyvybe, kad išgelbėtų vyrą. — Reinas vėl nusišypsojo 
brolienei. — Aš lauksiu, kol sutiksiu tokią moterį kaip tu 
arba Džudita. 

Bronvina kurį laiką apgalvojo jo žodžius. 

— Ne, manau, mudvi tau netiktume. Geivinas myli 
žemę taip pat kaip ir Džudita. Jie skirti vienas kitam. Man 
mieliausia Škotija. Stivenas laisvai ten jaučiasi. O dėl ta- 
vęs... Man regis, tu nesugebi ilgai sėdėti vienoje vietoje. 
Tau reikia moters tokios pat laisvos kaip ir tu, tokios, kuri 
nebūtų prisirišusi prie akmenų krūvos arba žemės. 

Reinas net prasižiojo iš nuostabos; atsigavęs vėl nu- 
sišypsojo: 

— Neklausiu, iš kur visa tai sužinojai. Esu įsitikinęs, 
kad gali būti tik vienas atsakymas — esi burtininkė. Na, o 
dabar, kai tu, manding, taip daug žinai apie mane, norė- 
čiau ir tau duoti keletą klausimų. — Parylėjo ir pažvelgė jai 
į akis. — Kas atsitiko tarp tavęs ir Stiveno? — tyliai paklau- 
sė. —- Kodėl visą laiką ant jo pyksti? 

Bronvina neskubėjo atsakyti. Ji matė, kad Montgo- 
meriai yra labai artimi vienas kitam, todėl nežinojo, kaip 
Reinas vertins, jeigu ji nepalankiai atsilieps apie Stiveną. 
Ber, kita vertus, kaip galėjo ir meluoti? 

Moteris giliai atsiduso ir ryžosi sakyti tiesą: 

— Stivenas mano, kad aš neturiu nei garbės, nei iš- 
didumo. Jis tiki kuo tik nori, bet ne manimi. Škotijoje 
jam atrodė, jog darau viską ne taip, kaip reikia. Kai kada 
jis nedaug perlenkdavo, tačiau, manau, negali elgtis su 
manimi taip, tarytum visą laiką klysčiau. 

Reinas pritariamai linktelėjo. Ir Geivinui prireikė laiko 
suprasti, jog Džudita turi ne tik gražų kūną. 

Tačiau nespėjo jis ištarti nė žodžio, kai atsidarė durys 
ir į kambarį įgriuvo pavargęs ir purvinas Stivenas. 

— Mailsas sakė, kad Bronvina šoko į ledinį ežerą! — šūk- 
telėjo jis. — Kur ji? — Ištaręs šiuos žodžius, pamatė Bronviną 
ant Reino kelių; dviem šuoliais atsidūrė šalia ir nutempė 

žmoną nuo brolio kelių. - Velniai tave rautų! - įsiuto. — 
Negaliu nė valandos tavęs palikti nesibaimindamas, kad 
nepakliūsi į bėdą! 

— Paleisk mane, - šaltai atšovė Bronvina. Stiveno ne- 
buvo keletą dienų, juodu pirmą sykį išsiskyrė, ir visa, ką 
jis sugrįžęs galėjo padaryti, tai apipilti ją keiksmais. 

Stivenas, manding, nujautė, ką žmona galvoja. Prisi- 
traukė ją prie savęs, paglostė skruostą ir sušnibždėjo: 

— Bronvina! 

Žmona susigriebė vilnonio apsiausto padurkus ir žen- 
gė prie durų. Bronvina buvo viena iš tų nedaugelio mo- 
terų, kurioms pavyksta išlaikyti orumą žengiant basomis 
kojomis ir su apsiaustu, vos dengiančiu kelius. 

Bronvina įsitvėrė durų rankenos ir neatsigręždama 
tarė: 

— Kada nors tu suprasi, kad aš ne vaikas ir ne idio- 
tė. — Atidariusi duris, išėjo iš kambario. 

Stivenas žengtelėjo prie užsidarančių durų, bet Reinas 
sustabdė jį: 

— Sėskis ir palik ją ramybėje, — tarė. 

Stivenas vis dar nenuleido žvilgsnio nuo durų, paskui 
nusisuko ir atsisėdo priešais brolį. Pavargusia ranka persi- 
braukė sau per plaukus. 

— Ar nesusižeidė Bronvina? Ar jai viskas gerai? 

— Žinoma, — tvirtai atsakė Reinas. — Ji yra sveika ir 
stipri moteris ir, sprendžiant iš to, ką kalbėjai apie Škotiją, 
didžiausią laiko dalį praleidžia po atviru dangumi. 

Stivenas įsispoksojo į ugnį. 

— Žinau, — pagaliau išspaudė jis. 

— Kas tave kamuoja? — rimtai paklausė Reinas. — Esi 
ne tas pats Stivenas, kurį pažįstu. 

— Bronvina, — sušnibždėjo Stivenas. — Ji mane nu- 

varys į kapą. Vieną kartą naktį Škotijoje jai į galvą šovė 
mintis su savo žmonėmis padaryti išpuolį prieš amžinus 
klano priešus Magregorus. Kad jai nesutrukdyčiau, ap- 
girdė mane žolelėmis. 

— Ką ji darė? — pasiuto Reinas, visiškai aiškiai suvok- 
damas, koks pavojus visiems grėsė. 

Stivenas perkreipė lūpas: 

— Vienas iš jos žmonių pastebėjo, ką padarė Bronvina, 
ir padėjo man atsigauti. Kai pagaliau ją suradau, ji kabojo 
virš prarajos, apsivyniojusi tik virve apie liemenį. 

— Dieve mano! — Reinui net užgniaužė kvapą. 

— Nežinojau net ko griebtis: ar gerai išperti kailį, ar 
uždaryti, kad apsaugočiau ją pačią nuo savęs. 

— Ir ką vis dėlto padarei? 

Stivenas atsilošė į kėdės atkaltę. Jo balse skambėjo 
pasibjaurėjimas: 

— Viskas prasideda ir baigiasi tuo pačiu — lova. 

Reinas šyptelėjo: 

— Man atrodo, būtų kur kas prasčiau, jeigu Bronvina 
būtų egoistė ir galvotų vien apie save. 

Stivenas atsistojo ir priėjo prie židinio. 

— Ji pernelyg mažai apie save galvoja. Kartais priverčia 
net mane susigėsti. Kai reikalai užgriūva jos klaną, Bronvina 
elgiasi taip, kaip nori, visiškai nesirūpina savo saugumu. 

— O tuaar rūpiniesi ja? — paklausė Reinas. 

— Žinoma, velniai rautų! Kodėl ji negali sėdėti namie, 
gimdyti vaikus, rūpintis jais ir manimi, kaip ir tinka žmo- 
nai? Kodėl ji turi vadovauti galvijų grobimo antpuoliui, 
pjaustyti savo inicialus vyriškiams ant krūtinių, susisukti 
į pledą ir jaukiai miegoti ant plikos žemės? Kodėl ji ne- 
gali būti... būti... 


— Pamaiviška saldžiakalbė kvailelė, kuri žiūri tau į 

burną ir siuvinėja tavo marškinių apykaklės? — pertarė 
Reinas. 

Stivenas sunkiai atsisėdo ant kėdės. 

— Aš to tikrai nenoriu; bet juk turi būti aukso vidurys? 

— Ar iš tikrųjų norėtum ją pakeisti? — susidomėjo Rei- 
nas. —- Kas tave privertė ją įsimylėti? Tik nepasakok man, 
kad viską padarė jos grožis. Tu gulėjai ne su viena gražia 
moterimi, tačiau nė vienos nebuvai įsimylėjęs. 

— Argi taip aiškiai matyti? 

— Aš, o galbūt ir Geivinas su Mailsu, - aiškiai matom; 
bet nemanau, kad tą jaučia Bronvina. Ji netiki, kad tu 
bent truputį ją myli. 

Stivenas atsiduso: 

— Aš niekada nesutikau panašių žmonių į ją, nesvarbu, 
vyrų ar moterų. Ji beveik tokia pat stipri ir kilni kaip ir 
vyras. Matytum, kaip jos klano kariai ją vertina! Škotai 
nepanašūs į mus. Baudžiauninkų vaikai pribėga prie jos, 
apsikabina, o ji bučiuoja visus mažylius. Bronvina puikiai 
žino vardus visų žmonių, gyvenančių jos žemėse, o jie 
vadina ją tiesiog vardu. Ji atsisako geresnio kąsnio ir dra- 
bužio, kad tik geriau gyventų klanas. Kartą naktį, praėjus 
mėnesiui po mudviejų vestuvių, pastebėjau, kad ji vynioja 
į savo pledą duonos ir sūrio. Tai darydama ji nekreipė 
dėmsio į mane, o spoksojo į Temą, žmogų, kuris dabar 
pakeičia jai tėvą. Supratau, kad ji kažką daro slapta nuo 
Temo, todėl po vakarienės nusekiau paskui ją į pusiasalio 
gilumą. Pasirodė, ji nešė maistą vieno valstiečio vaikui, 
niūriam mažam berniukui, kuris pabėgo iš namų. 

— Ar ką jai pasakei? — paklausė Reinas. 

Stivenas palingavo galvą: 

— Laikydamas save dideliu išminčiumi, patariau žmo- 
nai parvesti vaiką atgal pas tėvus, o ne skatinti jį bėgti iš 
namų. 

— Ir ką atsakė Bronvina? 

— Ji pasakė, kad berniukas jai svarbus lygiai taip pat 
kaip ir jo tėvai, todėl ji neturinti teisės išduoti to varliaus 
tik todėl, kad jis mažas. Ji prižadėjo, kad po kelių dienų 
vaikas grįš namo ir ramiai sutiks bausmę, kurios nusi- 
pelnė. 

Reinas net švilptelėjo iš susižavėjimo. 

— Atrodo, tau yra ko iš jos pasimokyti. 

— Tu manai, kad aš nesimokau? Ji pakeitė visą mano 
gyvenimą. Kai vykau į Škotiją, buvau anglas, o dabar pa- 
žiūrėk į mane. Dabar nebepakenčiu angliškų drabužių. 
Jaučiuosi tarsi nukirptas Samsonas. Aš pastebėjau, kad 
čia, kaimo vietovėje, pernelyg sausa ir karšta palyginti su 
namais. Namais! Prisiekiu, aš ilgiuosi vietovės, apie kurią 
dar prieš keletą mėnesių net supratimo neturėjau. 

— Ar išpažinai Bronvinai savo jausmus? — paklausė 
Reinas. — Ar pasakei, kad myli ją ir tik rūpiniesi jos sau- 
gumu? 

— Mėginau. Kartą rimtai bandžiau pasakyti, kad my- 
liu ją. Ji atsakė, kad tai nieko nereiškia, kad jai svarbiau 
pagarba ir supratimas. 

— Bet iš tavo žodžių matyti, kad tu ją ir gerbi, ir su- 
pranti. 

Stiveno veide pasirodė šypsena: 

— Bronvinai nelengva ką nors įkalti į galvą. Mes 
buvome... Manau, kad tu tai pavadintum kivirču. Mes 
kivirčijomės, kol atvykome čia. — Jis trumpai papasakojo 
broliui apie pokštą su Hjugu Lasku. 

— Hjugas! — prunkštelėjo Reinas. — Jis niekada man 
nepatiko. 

— Bronvina, regis, nieko neturėjo prieš jį, - nepaten- 
kintas sumurmėjo Stivenas. 

Reinas nusijuokė: 

— Nesakyk tik, kad ėmei kaip Geivinas pavyduliauti. 

Stivenas staiga atsigręžė į brolį: 

— Palauk, ir tu pakliūsi į kokios nors moters nelaisvę! 
Kertu lažybų, kad tuomet nebebūsi toks šalrakraujiškas. 

Reinas nesutikdamas pakėlė ranką: 

— Aš meilę vertinu kaip džiaugsmą, o ne kaip ligą, 
kuri, regis, slegia tave. 

Stivenas įsispoksojo į ugnį. Kai kada jo meilė Bron- 
vinai iš tikrųjų būna panaši į ligą. Jis jautė, kad kartu su 
širdimi žmona atėmė ir sielą. 

Kai Bronvina išėjo iš miegamojo, stabtelėjo, pamąstė ir 
nuėjo pas Merę. Vyro sesuo gulėjo lovoje, prie jos lankstėsi 
Džudita, dėliodama apie ligonę pašildytas plytas. 

— Džudita, — tyliai sumurmėjo Merė, — nesirengiu 
mirti nuo ledinio vandens. - Ji kilstelėjo galvą ir nusišyp- 
sojo Bronvinai. — Eikš čia ir padėk man įtikinti Džudirą, 
kad mūsų nuotykis nebuvo mirtinas. 

Bronvina nusišypsojo Merei ir smalsiai pažvelgė į ją. 
Blyški vyro sesers oda visiškai pabalo, skruostuose lieps- 
nojo raudonis. 

— Taip, vieni niekai, — atsakė Bronvina. — Bet aš pa- 
vydžiu tau savitvardos, kai šitaip ilgai ir kantriai stovėjai 
vandenyje. — Jos akys blykstelėjo. - Mane taip sujaudino 
mintis apie naują suknelę, kurią man prižadėjo Džudita, 
kad nebegalėjau išgulėti lovoje. Galbūt, sakau, dabar ją 
apžiūrėkime? — droviai paklausė svainės. 

Džudita suprato ją iš pusės žodžio, ir abi moterys 
tyliai išėjo iš kambario. 

— Kaip tu manai, ji išsikapstys? — paklausė Džudita, 
kai tik jos atsidūrė salėje. 

— Taip, bet jai itin reikia ramybės, tai aiškiai matau. 

Man regis, ne visa mūsų Merės siela priklauso šiam pasau- 
liui. Dalis jos - danguje. Galbūt todėl ji tokia silpna. 

— Taip, — sutiko Džudita. — Na, o dabar dėl tavo su- 
knelės... 

Bronvina tik mostelėjo ranka: 

— Tai buvo tik dingstis leisti Merei pailsėti. 

Džudita nusijuokė: 

— Nors tau Stiveno apsiaustas ir tinka, vis dėlto nepa- 
keičia suknelės. O dabar eime su manimi ir jokių šnekų! 

Po geros valandos Bronvina stovėjo pasipuošusi su- 
knele iš sodriai tamsžalio aksomo. Jos spalva priminė mišką 
saulėlydžio metą. Apatinės suknelės rankovės buvo iš žvil- 
gančio žalio šilko; viršutinės rankoves puošė rudos lapės 
apdaila. Prie pečių prisiūtos sunkios auksinės pynelės siekė 
net žemiau gilios iškirptės. 

— Ji puiki, Džudita, - sušnibždėjo Bronvina. — Ne- 
žinau, kaip tau atsidėkoti. Jūs visi labai man geri. 

Džudita pabučiavo į skruostą savo naująją bičiulę. 

— Dabar vėl turiu imtis ūkio. Galbūt ir Stivenas norės 
pamatyti naująją suknelę? — tarė Geivino žmona. 

Bronvina nusigręžė. Stivenas tuoj pasakytų, kad labai 
jau gili suknelės iškirptė, arba mestų kitą panašią pastabą. 

Kai Džudita išėjo, Bronvina nusileido laiptais ir iš- 
sprūdo į šaltą kiemą. Užsimetė ant pečių apmuštą lapės 
kailiu peleriną ir nužingsniavo į arklides. 

— Bronvina, — pašaukė ją nepažįstamas balsas, kai ji 
įžengė į tamsią patalpą. 

Moteris įsižiūrėjo į prieblandą ir pamatė vyriškį, kuris 
rytą pešėsi su vienu Stiveno kareiviu - Džordžu. 

— Taip, — atsakė Bronvina. — Kas yra? 

Net tamsoje buvo matyti, kaip blykstelėjo jo akys: 

— Angliška suknelė jums labai tinka. - Anksčiau, negu 

moteris spėjo ką nors atsakyti, vyriškis priėjo prie familia- 
resnio tono. —- Girdėjau, kad škotai — puikūs šauliai. Galbūt 
jūs, - toji mintis jį pralinksmino, - parodysite man, kaip 
geriausia elgtis su lanku? 

Bronvina nekreipė dėmesio į vyriškio dviprasmišką 
užuominą. Galbūt šitaip jis mėgino sušvelninti galimą jos 
atsakymą? Bronvina praleido daug valandų treniruodamasi 
šaudyti iš lanko, šio meno mokė ne vieną vyriškį. Apsi- 
džiaugė, kad šis anglas nori perimti škotų meistriškumą. 

— Su malonumu tau padėsiu, - atsakė, praeidama pro 
vyruką ir atsitrenkdama tiesiai į galingą Stiveno krūtinę. 
Vyrukas greitai dingo iš arklidės. 

— Ką tu jam pasakei? — be užuolankų paklausė Sti- 
venas. 

Jis stipriai griebė žmoną už rankos, bet Bronvina su- 
gebėjo išsivaduoti. 

— Kodėl tu visada susierzinęs, kai kalbi su manimi? 
Kodėl kaip ir kiti vyrai negali bičiuliškai pasveikinti savo 
žmonos? Nemačiau tavęs keletą dienų ir štai girdžiu vien 
tik priekaištus. | 

Stivenas stipriai ją apsikabino. 

— Bronvina, — sušnibždėjo jis, — tu pražudysi mane. 
Kodėl tau ūmai prireikė vidury žiemos šokti į ledinį 
tvenkinį? 

Žmona atstūmė vyrą. 

— Į tokius klausimus neatsakinėsiu. 

Stivenas vėl prisitraukė žmoną prie savęs, ėmė godžiai 
ieškoti jos lūpų ir įsisiurbė į jas taip aistringai, jog dantimis 
pajuto jos dantis. Atrodė, jis tikisi iš Bronvinos daugiau 
negu tik bučinio. 

— Aš ilgiuosi tavęs, — vos girdimai sušnibždėjo jis. — Aš 
galvoju apie tave kiekvieną valandėlę. 

Jos širdis daužėsi. Bronvina pajuto, jog tiesiog tirpsta 
vyro rankose. Tačiau kiti jo žodžiai išblaškė visus kerus: 

— Kai aš įėjau, tu kalbėjaisi su vienu iš Mailso vyriš- 
kių. 

Bronvina pamėgino išslysti iš vyro glėbio: 

— Ir vėl tu su savo pavyduliavimu? Girdžiu jį tavo 
balse. 

— Ne, Bronvina. Išklausyk mane. Tik noriu įspėti. An- 
glai nepanašūs į škotus. Su jais negalima kalbėti lyg su savo 
broliais arba kaip šnekučiuojiesi su savo žmonėmis. Angli- 
joje damos dažnai miega su savo vyrų ginklanešiais. 

Bronvinos akys ner išsiplėtė iš nuostabos: 

— Tu kaltini mane, jog aš miegu su tavo žmonėmis? — 
kimiu balsu paklausė. 

— Ne, žinoma, ne, bet... 

— Bet juk apkaltinai mane tuo pačiu, kai buvome pas 
Hjugą Laską. 

— Hjugas Laskas - džentelmenas! — įsiuto Stivenas. 

Bronvina atšoko nuo vyro. 

— Štai kaip! — užsiplieskė ji. — Šiaip ar taip, tu laikai 
mane gana išrankia kekše! — Ji staiga apsigręžė ir nudūmė 
prie durų. 

Stivenas sugavo jos ranką: 

— Aš visiškai niekuo tavęs nekaltinu. Tik mėginu tau 
paaiškinti, kad Anglijoje viskas kitaip atrodo. 

— Ak taip! Vadinasi, esu pernelyg kvaila, kad suprasčiau 
skirtumą tarp šios ir anos šalių! Vadinasi, tu gali prisitai- 
kyti, o aš ne? 

Jis įrėmė akis į Bronviną: 

— Kas tau yra? Pasidarei visiškai nepanaši į save. 

Bronvina nusisuko nuo vyro. 

— O ką tu žinai apie mane? Nuo tada, kai mudu su- 

sitikome, tu tik ir švaistaisi prakeiksmais. Visa, ką darau 
už miegamojo sienų, erzina tave. Jeigu imu vadovauti 
savo žmonėms, tau sukeliu velnišką įniršį. Jeigu mėginu 
išgelbėti vieną iš tavo brolio baudžiauninkų, tu užsirūsti- 
ni. Jeigu esu gera kuriam nors iš tavo žmonių, imi mane 
kaltinti, jog miegu su juo. Sakyk man, kaip turiu elgtis, 
kad būtum patenkintas? 

Stivenas sviedė į ją šaltą žvilgsnį: 

— Nežinojau, kad esu tau toks nemalonus. Palieku 
tave vieną. — Jis lėtai apsigręžė ir išėjo. 

Bronvina žvelgė įkandin vyro, akyse pasirodė ašaros. 
Kas jai atsitiko? Stivenas juk iš tikrųjų nepasakė nė žodžio, 
jog ji miegojusi su kitu; jis turėjo visišką teisę įspėti, kaip 
jos elgesį gali išsiaiškinti jo žmonės. Kodėl negali sutikti 
vyro taip, kaip pati norėtų? Ji trokšta tik vieno dalyko — 
kad jis laikytų ją glėbyje ir mylėtų. Bet kodėl kas kartą 
pradeda kivirčytis, kai tik vyras prieina arčiau? 

Netikėtai pajuto skausmą visame kūne. Pridėjo ranką 
prie kaktos. Bronvina nebuvo įpratusi negaluoti ir tik da- 
bar suprato, kad negalavimo jausmas atsirado prieš keletą 
dienų. Žinoma, pašnekesiai su Džudita iki vidurnakčio 
ir ledinis vanduo šį rytą nepridėjo sveikatos. Ji keiktelėjo 
pražūtingą sveikatai kaimiškosios Anglijos klimatą ir iš- 
ėjo iš arklidės. 

— Bronvina! — pašaukė ją Džudita. — Ar nori šviežios 
duonos? 

Bronvina atsirėmė nugara į akmeninę arklidės sieną. 
Nuo kivirčo jai labai suskaudo pilvą. Mintis apie valgį 
supykino. 

— Ne, - sušnibždėjo ji, laikydama ranką prie pilvo. 

— Bronvina, kas tau? — paklausė Džudita, dėdama 
pintinę ant žemės. — Ar blogai jautiesi? — Pridėjo vieną 

ranką prie svainės kaktos. — Nagi, atsisėsk. - Džudita pri- 
vertė ją atsisėsti ant statinės, stovinčios prie sienos. — Giliai 
kvėpuok, ir viskas praeis. 

— Kas praeis? — greitai paklausė Bronvina. 

— Pykinimas. 

— Kas? — Bronvina užsikirto. - Ką nori pasakyti? 

Džudita atsakė ne iš karto. 

— Jeigu neklystu, tu laukiesi kūdikio. - Ji nusišypsojo 
pamačiusi nustebusią Bronviną. — Tai keistas jausmas, kai 
pirmą kartą jį pajunti. - Džudita pasiglostė savo pilvą ir iš- 
didžiai pranešė: - Mudvi gimdysime beveik vienu metu. 

— Tu! Tu irgi laukiesi? 

Džuditos veide pasirodė svajinga šypsena. 

— Taip. Aš... praradau pirmąjį dėl persileidimo, todėl šį 
kartą esu labai atsargi ir niekam apie tai nesakau. Žinoma, 
išskyrus Geiviną. 

— Taip, taip, — atsiliepė Bronvina ir, apsižvalgiusi į ša- 
lis, vėl sužiuro į Džuditą. - Kada turi pasirodyti tavo kūdikis? 
— Po septynių mėnesių, - linksmai atsakė svainė. 

— Kodėl tokia linksma? — nustebo Bronvina. — Beje, 
humoro jausmas dabar praverstų ir man. 

— Pagalvojau, ar galės mano mama atvykti, kai gim- 
dysiu. —- Moteris padelsė, o paskui paaiškino: - Manau, ji 
negalės atvykti, nes netrukus pati gimdys. 

— Tavo mama? Kokia laimė, kad tavo tėvai gyvi! 

— Ne, - nusišypsojo Džudita. - Mano tėvas mirė prieš 
keletą mėnesių. 

— Ir tai ne jo kūdikis? — sumojo Bronvina. 

— Ne, ir aš dėl to esu patenkinta. Tėvas dažnai mušė 
motiną. Ją buvo paėmęs į nelaisvę vienas jaunas vyriškis, 
o saugojo geriausias Geivino žmogus Džonas Basetas. 
Manau, mano motina gana smagiai praleido su juo lai- 


306 JUDE DEVERAUX 


ką. - Bronvina nusikvatojo. - Taip, - tęsė Džudita, - kai 
Geivinas sužinojo, kad jie turės vaiką, leido Džonui ir 
mano motinai tuoktis. 

— Ji jau pagimdė? 

— Ne, kūdikis turėtų išvysti pasaulį po poros mėnesių, 
taigi ji bus ganėtinai sustiprėjusi, kai ateis laikas man gim- 
dyti. Kodėl gi ir tau čia nepasilikti ir nepailsėti? 

— Džudita, tu sakei, kad tavo mama buvo nelaisvėje. 
Kaip ji išsilaisvino? 

Prisiminimai aptemdė linksmas Džuditos akis: 

— Aš užmušiau tą, kuris laikė ją nelaisvėje, o Stiveno 
kareiviai padėjo man baigti pradėtą darbą. 

Bronvina išvydo Džuditos akyse skausmą. Ir daugiau 
nieko nebeklausinėjo. 

Dar kurį laiką Bronvina sėdėjo nejudėdama. „Kūdi- 
kis, — pagalvojo moteris. - Švelnus, mielas kamuolėlis, toks 
pat kaip ir Kersti . Sąmonė, regėjos, aptemo, todėl ji vargu 
ar suprato, kaip atsistojo ir nuėjo. Galvojo apie Temą: kaip 
jis didžiuosis ja, Bronvina! Svajingai nusišypsojo. Įdomu, 
kaip Stivenas sutiks šią naujieną? Jis bus laimingas! Apsi- 
kabins ją ir stipriai priglaus. O paskui abu ginčysis, kokią 
pavardę duoti kūdikiui - Montgomerių ar Makaranų? 
Žinoma, jis bus Makaranas. 

Toliau žengdama lyg sapne, ji pasiekė atvertus vartus. 
Sargybinis, stovintis viršuje ant sienos ir saugantis vartus, 
nešūktelėjo jai ir nesulaikė. 

O Bronvina ėjo ir mąstė, kaip pavadins kūdikį. Pa- 
vadins jį Džemiu savo tėvo garbei, o antrąjį vardą duos 
kokiam nors Stiveno giminaičiui pagerbti. „O jeigu gims 
mergaitė?“ — pagalvojo ir tyliai nusišypsojo. Tuomet Ma- 
karanų klanas turės dvi vades. Ji privalės išmokyti savo 
dukrą visko, ką turi žinoti klano galva. 

— Miledi, - staiga kažkas ją pašaukė. 

Bronvina neišgirdo. Ji buvo paskendusi savo mintyse, 
ir tai, kas vyko aplinkui, nepasiekė jos sąmonės. Bronvina 
vargu ar suvokė, kad jau gana toli nužingsniavo nuo pilies 
ir sargybiniai nuo sienų jau nebemato jos. 

— Miledi, - pakartojo tas pats balsas. - Jums negera? 

Bronvina pakėlė galvą ir apdovanojo vyriškį angeliška 
šypsena. 

— Man gera, - kažkaip nesąmoningai atsakė. - Man 
geriau negu gera. 

Vyriškis nušoko nuo žirgo ir priėjo prie moters. 

— Matau, - atsakė dusliu balsu, vos neliesdamas lū- 
pomis jos ausies. 

Bronvina vis dar nekreipė į jį dėmesio. Jos mintys 
vis dar sukosi apie kūdikį: „Moraga mielai prižiūrės dar 
vieną mažylį“, - toliau sau galvojo ji; tą akimirką vyriškio 
lūpos palietė jos ausį. Prisilietimas sugrąžino Bronviną į 
realų pasaulį. 

Moteris šoktelėjo į šalį. 

— Kaip tu drįsti! — iškvėpė ji. Nė vienas vyriškis, iš- 
skyrus Stiveną, nepalietė jos. Ji greitai apsidairė aplinkui 
ir išvydo, kaip toli nuklydo nuo pilies. 

Ričardas neteisingai suprato jos žvilgsnį. 

— Nėra ko baimintis. Mudu visiškai vieni; lordas 
Geivinas ką tik grįžo iš Škotijos, taigi dabar visi užsiėmę. 
Mes turime laiko. 

Bronvina žengė žingsnį atgal. Tūkstančiai minčių 
praskriejo moters galvoje: Stiveno įspėjimas ir baimė dėl 
kūdikio. Kad tik nepakenktų vaikui! 

— Nėra ko manęs baimintis, — tarė Ričardas saldžiu 
balsu. - Mudu galime pasismaginti, tu ir aš. 

Bronvina ištiesino pečius: 

— Aš esu Bronvina Makaran! Grįžk į pilį! 

— Makaran! - nusijuokė Ričardas. - Man sakė, esą tu 
nepriklausoma moteris, bet jie nepridūrė, kad nueisi taip 
toli ir paliksi vyrą. 

— Tavo žodžiai mane žeidžia. Eik šalin ir palik mane 
ramybėje. 

Šypsena iš Ričardo veido dingo. 

— Tai tu manai, kad aš paliksiu tave po to, kai šitaip 
mane suerzinai? Šiandien rytą juk tyčia paprašei tave ly- 
dėti. Einu lažybų, kad apgailestavai, jog neturėjome laiko 
pabūti dviese. 

Bronvina buvo priblokšta: 

— Tai mat ką tu pamanei! Kad noriu pasilikti su ta- 
vimi vienudu? 

Ričardas palietė Bronvinos plaukus, paskui pridėjo 
ranką prie jos krūtų. 

Moters akys plačiai atsivėrė, ir ji žvilgsniu ėmė ieškoti 
Rebo - šuo visada sukiodavosi netoliese. 

— Ėmiausi atsargumo priemonių ir uždariau šunį 
svirne, — šyptelėjo Ričardas. — Na, o dabar baik krėsti 
juokus ir nebeerzink manęs. Juk žinai, kad geidi manęs 
lygiai taip pat kaip ir aš tavęs. — Vyrukas stipriai griebė ją 
į glėbį, paskui ėmė glostyti jos palaidus plaukus, lengvai 
ir greitai bučiuoti jos lūpas. 

Bronvina pajuto, kad joje ūžtelėjo pykčio banga. Ji 
tyčia suglebo Ričardo rankose ir pasviro, o kai Ričardas 
linktelėjo pirmyn, norėdamas tvirčiau ją apkabinti, ūmai 
trenkė jam keliu. 

Ričardas suriko ir paleido rankas. Bronvina vargais 
negalais išsilaikė ant kojų; pasisukusi bėgti užmynė sun- 
kią aksomo suknią. Keikdama nepatogius drabužius, ji 
pasikėlė sijoną ir nubėgo. Kad ir kaip gniaužė rankose 

slidų audinį, sijonas vis viena pynėsi apie kojas ir trukdė 
bėgti. Po kurio laiko vėl primynė padurkus; supykusi pa- 
kėlė aukštai sijoną ir persimetė per ranką. Kai suklupo 
trečiąjį kartą, Ričardas pasivijo. Griebė ją už riešų, ir mo- 
teris griuvo kniūbsčia ant kietai įšalusios žemės. Uždususi 
gaudė burna orą. 

Ričardas perbraukė ranka per moters kojas. 

— Na, mano karštuole škote, pažiūrėsime, ar galima 
sušilti prie tavo ugnies. - Gulėdama kniūbsčia, Bronvina 
pamėgino spirti užpuolikui, tačiau jis prispaudė ją prie 
žemės. Po akimirkos perplėšė jos suknelę, ir Bronvina nu- 
gara atsivėrė šaltam žiemos vėjui. — Štai šitaip geriau, — tarė 
Ričardas, bučiuodamas moters kaklą. 

Kitą akimirką užpuolikas veriamai suriko, nes ant jo 
užvirto pilkos spalvos kamuolys ir įsikirto į sprandą dan- 
timis. Kol Ričardas mėgino atsistoti ir nusimesti Rebą, 
Bronvina nusirito į šalį. 

Ir čia kažkas pakėlė ją aukštyn — Mailsas viena ranka 
prisitraukė ją prie savęs, o kitoje laikė nuogą kardą. 

— Nuvaryk nuo jo šunį, - ramiai paprašė jis. 

Virpančiu balsu Bronvina pašaukė: 

— Rebai! 

Šuo nenoriai paliko savo auką, pribėgo prie šeiminin- 
kės ir atsitūpė šalia. 

Ričardas mėgino atsistoti. Ant jo rankų ir šlaunies 
matėsi kraujas, drabužiai buvo keliose vietose perplėšti. 

— Velnio neštas šuo nei iš šio, nei iš to mane užpuo- 
lė, — prabilo jis, - ledi Bronvina suklupo, ir aš sustojau 
jai padėti. 

Mailsas žengė prie Ričardo. Jo akys bliksėjo šaltai 
kaip plienas. 

— Nedrįsk liesti Mongomerių moterų, - grasinamai 
iškošė jis. 

Tai buvo paskutiniai vyruko žodžiai. Mailso kardas 
pervėrė jam krūtinę. Jaunasis Montgomeris tik mestelėjo 
į užmuštąjį, buvusį savo tarną, bereikšmį žvilgsnį. 

Paskui atsigręžė į Bronviną ir, regis, suprato, jog ji 
jaučiasi nuskriausta ir bejėgė. 

Jis atsargiai apkabino ją ir priglaudė. 

— Dabar jau esi saugi, — tyliai tarė. - Niekas daugiau 
nedrįs tavęs skriausti. 

Netikėtai Bronvina suvirpėjo, ir Mailsas dar stipriau 
priglaudė ją prie savęs. 

— Jis sakė, kad aš davusi jam pretekstą, — sušnibždėjo ji. 

— Nusiramink, — paguodė Mailsas. — Aš stebėjau jį. 
Vyrukas nesuprato tavo škotiškos manieros bendrauti. 

Bronvina atsilenkė ir pažvelgė į Mailsą: 

— Tą patį sakė ir Stivenas. Jis nepatarė man taip šne- 
kučiuotis su anglais ir įspėjo, jog vyriškiai neteisingai 
mane supras. 

Mailsas nubraukė plaukus Bronvinai nuo kaktos. 

— Anglės turi ypatingas bendravimo su savo vyro tar- 
nais taisykles, kurių, matyt, visai nepasigenda škotai. O 
dabar grįžkime. Esu įsitikinęs, jog kas nors matė, kaip aš 
palikau pilį, lėkdamas paskui tavo šunį. 

Bronvina žvilgtelėjo į mirusįjį, gulintį prie jų kojų. 

— Jis uždarė Rebą, o aš net nepastebėjau to. Aš bu- 
vau... — Bet ji negalėjo niekam pasakoti apie kūdikį, kol 
pirmiausia nepasisakė Stivenui. 

— Išgirdau, kaip staugia šuo. O kai išleidau, jis, saky- 
tum, neteko proto, lodamas ir uostydamas žemę. — Mail- 
sas susižavėjęs pažvelgė į didžiulį šunį. - Jis jautė, jog tu 


pakliuvai į bėdą. 

Bronvina pasilenkė ir meiliai paglostė šiurkštų Rebo 
kailį. 

Žirgo kanopų bildesys privertė juos atsigręžti. Gei- 
vinas ir Stivenas šuoliavo prie jų net prigludę prie žirgų. 
Dar nespėjus sustoti Stiveno eržilui, raitelis nušoko ant 
žemės. 

— Kas čia atsitiko? — reikliai paklausė jis. 

— Tasai žmogus mėgino užpulti Bronviną, — atsakė 
Mailsas. 

Stiveno žvilgsnis nušliaužė moters drabužiais; išvydo 
jos perplėštą suknelę, subraižytą veidą. 

— Juk įspėjau tave, — prakošė pro sukąstus dantis, - bet 
tu nepaklausei! 

— Stivenai! — pertraukė Geivinas, dėdamas ranką bro- 
liui ant peties, — dabar ne laikas apie tai kalbėti. 

— Ne laikas! - įsiutęs atkirto Stivenas. - Nepraėjo net 
valanda nuo tada, kai tu išskaičiavai visus mano trūkumus! 
Ką, radai kitą, kuris turi mažiau trūkumų? Ar tik tyčia 
neerzinai to vyruko? 

Anksčiau, negu bet kuris iš jų spėjo prasižioti, Stivenas 
apsisuko ir šoko į balną. Bronvina, Mailsas ir Geivinas 
tylėdami žiūrėjo į jį. 

— Jį vertėtų gerai pamokyti! — riktelėjo Mailsas. 

— Ramiai, - valdingai tarė Geivinas ir atsigręžė į Bron- 
viną. — Jis įsiutęs ir sutrikęs. Turi jam atleisti. 

— Jis pavyduliauja! — įniršusi sušnibždėjo Bronvi- 
na. —- Tasai nepagrįstas pavydas paverčia jį bepročiu! — Ji 
pajuto silpnumą ir suprato, kad vėl pralaimėjo. Stivenas 
nerimauja ne dėl jos, o tik popina savo pavydą. 

Geivinas, tarsi gindamas Bronviną, apglėbė ją: 

— Geriau jokime namo, Džudita duos tau ko nors iš- 
gerti. Ji moka gaminti puikų obuolių antpilą. 

Bronvina tylėdama linktelėjo ir leidosi pasodinama 
ant Mailso žirgo. 


Antpilas, kuriuo Džudita pavaišino Bronviną, bemaž 
iš karto ją užmigdė. Labai daug įvykių buvo tą dieną: ir 
savo kūdikį gelbėjo, ir vos išsisuko neišžaginta. Bronvina 
sapnavo, kad ji pasiklydo ir ieško Stiveno, bet jo niekur 
neranda. 

Netikėtai moteris nubudo visa šlapia nuo prakaito. 
Ištiesė ranką — šalia buvo tuščia. Atsisėdo, įsižiūrėjo į prie- 
blandą, žvilgsniu ieškodama Stiveno. 

Ir ūmai pajuto nepakeliamą vienatvę. Kodėl visą 
laiką pykstasi su Stivenu? Kai Mailsas pasakė, kad škotų 
papročiai kitokie, ji kažkodėl nesupyko. Kai tą patį dėstė 
Stivenas, ji įsiuto. 

Bronvina atklojo antklodę ir susirado apsiaustą, kurį 
davė Džudita. Ji turi surasti Stiveną ir pasakyti, kad buvo 
jam bloga. Turi papasakoti apie kūdikį ir paprašyti atlei- 
dimo už savo kvailą elgesį. 

Rebas nusekė paskui šeimininkę, kai ji, nuėjusi prie 
skrynios, pasiėmė savo pledą. Šuo nenorėjo paleisti jos 


vienos. 

Bronvina skubiai apsirengė ir išslinko iš kambario. 
Kai lipo laiptais žemyn, namuose viešpatavo tamsa ir tyla. 
Pro pusiau praviras žiemos svetainės duris liejosi neryški 
taukinės žvakės šviesa. Ugnis židinyje vos ruseno. 

Bronvina jau buvo norinti stumtelėti duris, kai ūmai 
išgirdo moters juoką. Ji apmirė vietoje pagalvojusi, jog; už- 
klupo Reiną arba Mailsą su viena iš tarnaičių. Bronvina jau 
pasisuko toliau eiti, bet moters ištarti žodžiai sulaikė ją. 

— Ak, Stivenai, — moteris vėl sukikeno, — man labai 
tavęs trūko. Tokių rankų neturi nė vienas vyriškis. 

Bronvina išgirdo pažįstamą griausmingą juoką. 

Škotė nebuvo drovi moteriškaitė, kuri verkdama 
nuslenka į šalį. Pernelyg daug smūgių šiandien patyrė. 
Todėl, stipriai pastūmusi sunkias duris, ryžtingai žengė 
prie židinio. 

Kasdieniškai apsirengęs Stivenas sėdėjo ant didelės 
kėdės, o ant jo kelių buvo įsitaisiusi putli jauna mergina, 
nuoga iki pusės. Viena Stiveno ranka ramiai gulėjo mer- 
ginai ant krūtų, o kitoje jis laikė vyno taurę. 

Rebas sulojo ant merginos, ir ta, nukreipusi akis 
nuo Bronvinos į šunį, veriamai sukliko ir spruko iš 
kambario. 

Stivenas tik probėgšmais žvilgtelėjo į žmoną. 

— Į sveikatą! — nejaukiai tarė jis ir pakėlė savo taurę. 

Bronvinos širdis pašėlusiai daužėsi. Pamatyti, kaip 
Stivenas glamonėja kitą moterį! Vargšę tarsi nudegino 
liepsna, galva susisuko. 

Stivenas vėl žvilgrelėjo į ją. 

— Na, kaip, mano brangioji žmonele? - Jo akys parau- 
do, judesiai buvo lėti — aiškiai girtas. - Anksčiau man teko 
stovėti nuošalyje ir žiūrėti, kaip tu žaidi su kitais vyrais. Ar 
žinai, ką jaučiau, kai tu leidai Hjugui save liesti? 

— Tu tyčia šitaip padarei, — sušnibždėjo Bronvina. — 
Norėjai mane nubausti. - Ji ištiesino pečius. Panoro su- 
teikti vyrui tokį pat skausmą, kokį jis dabar sukėlė jai. — Aš 
buvau teisi, kai sakiau serui Tomui, jog negaliu už tavęs 
tekėti. Tu netinki būti tikros škotės vyru. Keletą mėnesių 
stebėjau, kaip tu mėgini pamėgdžioti mūsų papročius. Bet 
tau nė sykio nepavyko. 

Nors Stivenas buvo ganėtinai girtas, reagavo žaibiškai. 

Sviedė taurę ant grindų, pašoko nuo kėdės ir sugniaužė į 
kumštį jos suknelę ant krūtinės. 

— O ką tu man davei? —- kimiai suurzgė vyras. — Aš 
visą laiką mėginau ko nors iš tavęs išmokti, o tu ar bent 
kartą paklausei manęs? Kiekvienąsyk vis atsikirsdavai. Tu 
juokeisi iš manęs savo žmonių akivaizdoje, paniekinamai 
atmetei mano patarimą brolių akyse. Ir aš visą laiką ken- 
tėjau, nes buvau kvailas ir tikėjau, kad myliu tave. Bet 
kaip galima mylėti tokią egoistę? Kada pagaliau tu su- 
augsi ir baigsi dangstytis savo klanu? Iš tikrųjų tai tavęs 
nejaudina tavojo klano reikalai, tu galvoji vien tik apie 
savo norus ir poreikius. - Atstūmė Bronviną tarsi netikė- 
tai būtų pavargęs nuo ginčo su ja. — Aš tiesiog pavargau 
nuo daugybės mėginimų įtikti tokiai šaltai moteriai kaip 
tu. Rengiuosi susirasti draugužę, kuri man duos tai, ko 
noriu. — Ir išėjo. 

Bronvina sustingo vietoje ir ilgai nepajėgė nė piršto pa- 
judinti. Ji nesuvokė savo blaiviu protu, už ką taip ją niekina. 
Kiek kartų Stivenas buvo pasirengęs prisipažinti ją mylin- 
tis, bet ji numodavo ranka. Ber kaip išdidžiai ir įkvėptai ji, 
Bronvina, kalė vyrui į galvą, kad, nors juodu vienas kiram 
ir neabejingi, tai, ko ji trokšta, yra svarbiau už meilę. 

Kas gi jai buvo svarbiau negu Stiveno meilė? Dabar 
ji aiškiai suvokė — niekas negali prilygti šiam jausmui! 
Vyro meilė spindėjo ant jos delnų, bet ji sviedė tą meilę 
jam atgal į veidą. Škotijoje Stivenas nuoširdžiai stengėsi 
prilygti jai, troško išmokti normaliai gyventi jos šalyje. 
O ką padarė ji, kad prisiderintų prie jo gyvenimo būdo?! 
Daugiausia, ką sugebėjo padaryti, tai pakeisti škotiškus 
drabužius į glamonėjančią kūną anglišką suknelę, bet ir 
ja ne sykį skundėsi. 

Bronvina sunėrė pirštus. Stivenas buvo teisus! Ji iš tik- 

rųjų egoistė! Reikalaudama, kad jis virstų škotu iki kaulų 
smegenų, ji pati dėl jo nepajudino net piršto. Nuo pačios 
pirmosios jų susitikimo akimirkos ji vertė Stiveną nuolat 
mokėti už privilegiją būti jos vyru. 

— Privilegija! — sunkiai atsiduso Bronvina. Privertė 
būsimąjį vyrą kautis dėl jos vestuvių dieną! Grasino jam 
peiliu pirmąją naktį. Ką jis tada pasakė? 

— Kada nors tu suprasi, kad mano kraujo lašas vertin- 
gesnis už visą tavo pyktį, kad ir koks didelis jis būtų. 

Kaip ji galėjo skaudinti tą puikų kūną, kurį paskui 
taip gerai pažino? Kaip išdrįso pralieti jo kraują? 

Ašaros pabiro per skruostus. Stivenas jau nebemyli 
jos; pats ką tik pasakė. Atstūmė jo meilę, nes laikė ją ne- 
sąmone. 

Bronvina nusišluostė ašaras ir apsidairė. Stivenas buvo 
geras žmogus kaip ir visa jo šeima. O ji neapkentė jo už 
tai, kad jis anglas, lygiai taip, kaip ir visų Makgregorų. 
Bet Stivenas jai įrodė, jog esama ir padorių Makgregorų, 
ir nuoširdžių ir kilnių anglų. 

Būtent Stivenas jai įrodė! Jis daug ko ją išmokė, ir vis 
dėlto ji niekada sau to neprisipažino. Ar buvo kada nors 
gera Stivenui? Ji slopino vyro meilę, barėsi ir ignoravo 
jį - darė viską, kad įsiėstų iki gyvo kaulo. 

Visa, kad ir kas būtų, tik nemylėti Stiveno! — ūmai 
suprato savo troškimą. Ji baiminosi, jog klanas palaikys 
ją silpna ir neverta vadės vardo. Tačiau Stivenas patiko 
Temui, beje, ir dauguma jos žmonių simpatizavo jam. 

Bronvina apsisuko, neskubėdama perėjo skersai salę ir 
išslinko į kiemą. Ieškojo Stiveno. Galbūt suras jį. Kažkas 
jai kuždėjo, jog Stivenas turi būti čia. 

— Stivenas išjojo prieš keletą minučių, - meiliai tarė 
priėjęs iš užpakalio Mailsas. 

Bronvina lėtai atsigręžė. Šis žmogus irgi jai buvo geras. 
Apgynė ją, kai užpuolė tasai Ričardas. 

Netikėtai Bronvina pajuto drebulį; prieš akis iškilo 
Škotija. Dabar labiau už viską pasaulyje troško grįžti 
namo. Galimas daiktas, namuose ji galėtų nuspręsti, ką 
daryti, kad susigrąžintų Stiveno meilę. Galbūt sugebėtų 
jį įtikinti, jog ir ji, Bronvina, jį mylėjo, kad dabar jau su- 
tinka jam paklusti. 

Pažvelgė į Mailsą nematančiu žvilgsniu ir nužings- 
niavo į arklidę. 

— Bronvina, — pagriebė ją už rankos Mailsas, — kas 
atsitiko? 

— Aš joju namo, - tyliai atsakė moteris. 

— Į Škotiją? — nustebęs paklausė jaunuolis. 

— Taip, — sušnibždėjo ji. - Namo, į Škotiją. - Nusi- 
šypsojo. — Gal galėtum perduoti mano atsiprašymus 
Džuditai? 

— Džuditai nieko nereikia aiškinti, ji viską supras ir 
taip. Eime ruoštis. 

Bronvina jau norėjo paprieštarauti, bet persigalvojo. 
Suprato, kad negali sutrukdyti Mailsui ją lydėti lygiai taip 
pat, kaip ir užgniaužti savo troškimą grįžti į Škotiją. 

Bronvina ir Mailsas tylėdami jojo visą ilgą ir bai- 
sią naktį. Moteris juto tik Stiveno praradimo skausmą. 
Galimas daiktas, jis bus laimingesnis Anglijoje su savo 
šeima, kur nereikia grumtis, kad išgyventum. Bronvina 
dažnai pridėdavo ranką prie pilvo ir laukė, kada ją vėl 
pradės pykinti. Ji troško aiškių požymių, jog netrukus 
turėsianti kūdikį. 

Tiktai ankstyvą rytmetį prie Škotijos sienos Bronvina 
suprato, kaip nežmoniška buvo leisti Mailsui ją lydėti. Čia 

pernelyg daug škotų, panašių į senąjį Harbeną, pasiren- 
gusių nužudyti bet kurį anglą, koks tik pasitaikys kelyje. 
Saugumo sumetimais Bronvina pasiūlė Mailsui apsirengti 
kaip škotui kalniečiui. Mailsas pažvelgė į ją žvilgsniu, kurio 
moteris nesuprato. 

Tik vėliau, kai juodu nutolo į šiaurę, ji ėmė suvokti, 
jog Mailsas jautėsi saugus visur, kur buvo moterys. Pa- 
trauklios merginos sustodavo ir siūlydavo jiems ąsočius 
pieno, tačiau jų akyse Mailsas galėjo perskaityti kai ką dau- 
giau. Viena moteris, ėjusi keliu su maža dukrele, sustojo ir 
prakalbino Mailsą. Mažylė pribėgo prie Mailso ir užsikorė 
jam ant rankų, o jis, regėjos, čia neįžiūrėjo nieko neįprasta, 
pasodino mergytę sau ant pečių ir kurį laiką nešė. 

Prieš saulėlydį keliautojai pasiekė valstiečių namą, jų 
pasitikti išėjo šiurpiai atrodanti bedantė ir raukšlėta senė. 
Ji džiugiai nusišypsojo Mailsui ir paėmė jį už rankos. Pa- 
skui šildydama patrynė vyriškio ranką savo rankelėmis ir 
atsuko jo delną į gęstančios saulės šviesą. 

— Ką tu matai? — meiliai paklausė Mailsas. 

— Angelus, — prašvokštė senė. — Du angelus. Puikų 
angelą ir cherubiną. — Mailsas patenkintas nusišypsojo, 
o senė cypiamai nusijuokė. — Vieni angelai kitiems, bet 
velnio išpera tau. — Ryškus žaibo blyksnis nušvietė dan- 
gų. - O taip, jie tai, kas yra. Jie griaustinio ir žaibų angelai 
tau. — Senė vėl sukikeno ir atsisuko į Bronviną. — Dabar 
tu duok delną. 

Bronvina atšoko, bet ramiai pareiškė: 

— Manau, neverta. 

Senė patraukė pečiais ir pasiūlė jiems pernakvoti jos 
namelyje. 

Rytmerį senė vis dėlto paėmė Bronviną už rankos, 
žvilgtelėjo į delną ir apsiniaukė. 

— Saugokis blondino, - įspėjo ji. 

Bronvina ištraukė ranką: 

— Bijau, kad įspėjimas pernelyg pavėlavo, — tarė ji, 
galvodama apie auksinius Stiveno plaukus; paskui išėjo 
iš namelio. 

Mailsas ir Bronvina jojo visą dieną, o vakare prie- 
globstį surado sugriautos pilies bokšte be stogo. 

Mailsas prisiminė, kad šįvakar Kūčios. Juodu tyliai 
pasimeldė, bet Mailsas matė liūdną Bronviną ir paliko ją 
vieną su savo nelinksmomis mintimis. Bronvinai šovė į 
galvą mintis, kad svainis iš dalies žavus todėl, kad jis, re- 
gis, visada supranta, ką jaučia moterys. Jis nereikalavo iš 
Bronvinos nieko, kaip mėgo daryti Stivenas, ir nesistengė 
šnekinti kaip Reinas. Mailsas suprato viską ir paliko ją ra- 
mybėje. Bronvina neabejojo, kad jeigu ji pradėtų kalbėti, 
Mailsas atidžiai jos klausytųsi. 

Moteris nusišypsojo vyro broliui ir paėmė jo pasiūlytą 
avižinį paplotį. | 

— Manau, kad aš esu kalta, jog Kalėdas jūs visi švęsite 
atskirai. 

— Tu irgi mano šeima, - neleidžiančiu prieštarauti tonu 
pareiškė Mailsas ir pažvelgė į juodą dangų, tvyrantį virš 
pamėkliškų ir grimztančių į snaudulį sienų. — Tikiuosi, 
kad neužeis lietus. 

Bronvina nusijuokė: 

— Pernelyg pripratai prie sauso savo šalies klimato. — Vėl 
šyptelėjo prisiminusi praeitį. - Berods Stivenas niekada 
neužsimindavo apie lietų. Jis... — Bronvina užsikirto ir 
nusisuko. 

— Manau, Stivenui nereikėjo vengti vandens, kad 
būtų su tavimi. 

Bronvina pakėlė akis ir atsiduso prisiminusi virėją, 

įsitaisiusią ant vyro kelių. Sumirksėjo keletą kartų, kad 
atitolintų artėjančias ašaras. 

— Turbūt eisiu miegoti. 

Mailsas nustebęs pažvelgė, kaip Bronvina apsivyniojo 
plonu pledu ir bemat užsnūdo. Vyriškis graudžiai atsiduso 
ir stipriau susisupo į savo pamuštą kailiu apsiaustą. Jis net 
minties neturėjo, jog galėtų tapti tikru škotu. 

Dar tebeaušo rytmetis, kai juodu prisikasė iki kalvos, 
kylančios virš Leirenstono. 

Nustebęs Mailsas nejudėdamas sėdėjo balne ir žvelgė 
į tvirtovę, stūksančią pusiasalyje. Bronvina paragino žirgą 
ir netrukus pateko į stambaus vyriškio glėbį. 

— Temai! — šūktelėjo ji, įsikniaubusi į pažįstamą krū- 
tinę. 

Temas atstūmė Bronviną: 

— Jūs verčiate mane žilti, - sušnibždėjo dėdė. — Kaip 
gali tokia maža moteris sukelti tiek daug nerimo? — pa- 
klausė pamiršęs, jog, šiaip ar taip, Bronvina buvo augesnė 
už jį, nors palyginti ir atrodė gerokai menkesnė. - Nejaugi 
jūs nežinojote, jog Makgregoras prašė susitikti su jumis? 
Jis atsiuntė pranešimą apie kažkokį gėrimą ir įžūlią mer- 
giotę, kuri nesidrovėdama šaipėsi iš jo. Bronvina, ką ten 
iškrėtei? 

Akimirką Bronvina spoksojo į Temą visiškai sumišu- 
si. Makgregoras pageidauja susitikti su ja! Galbūt dabar 
atsiranda galimybė įrodyti Stivenui, kad ji nebuvo jau 
tokia egoistė? 

Bronvina vėl stipriai apkabino Temą. 

— Netrukus aš tau viską papasakosiu. O dabar tenoriu 
tik namo. Jaučiu, kad kelionėje pavargau. 

— Pavargai? — nustebęs šūktelėjo Temas. Jis nebuvo 
girdėjęs, kad Bronvina kada nors ištartų tą žodį. 

— Nežiūrėk taip į mane, lyg būčiau išėjusi iš proto, — 
nusišypsojo ji. - Nelengva visą laiką kęsti tą žmogų... 

Temas iš karto viską suprato, ir jo veidą iškreipė pa- 
šaipa: 

— Žinojau, kad tasai anglas ir be pasakinėjimų gali 
tinkamai veikti. Tai kurgi jis? 

Bronvina, jodama siauru keliu per sąsmauką į Leirens- 
toną, atsakinėjo į dėdės Temo klausimus. Klano žmonės 
pasitiko ją ir apipylė daugybe klausimų. Mailsas stovėjo 
nuošaliau ir susižavėjęs sekė akimis Bronviną. Jos tarnai 
ir pavaldiniai elgėsi labiau kaip vienos didžiulės šeimos 
nariai negu kaip atskirų visuomenės klasių atstovai, kokie 
iš tikrųjų ir buvo. Žmonės džiaugsmingai sveikino Mailsą 
ir nuolatos prisiminė Stiveną. 

Palikusi visus kieme, Bronvina nubėgo laiptais į savo 
kambarį. Moraga nusilenkė. 

— Ar vieną brolį iškeitei į kitą? - smerkiamai paklausė 
senė. 

— Tai tu su manimi nenori pasisveikinti? — pavargusiu 
balsu paklausė Bronvina eidama prie lovos. — Rengiuosi 
tau pagimdyti kūdikį, o tu, matau, net nesidžiaugi, jog 
sugrįžau. 

Raukšlėtame Moragos veide pasirodė šypsenėlė: 

— Tai mano šaunuolis Stivenas, žinojau, kad jis tikras 
vyras. 

Bronvina sunkiai atsigulė į lovą ir nesirengė ginčytis 
su Moraga. 

— Eik sutikti kito anglo, su kuriuo kartu atjojau. Jis 
tau patiks. - Bronvina užsitraukė ant savęs dygsniuotą ant- 
klodę. Dabar ji tetroško vienintelio dalyko — miegoti. 


(<. 

Bėgo savaitės. Bronvina nieko neveikė, tik miegojo. 
Jos kūną buvo iškamavusi visa pastarųjų savaičių sumaištis 
ir pasikeitimai, kurie vyko augant vaisiui. Kartą rytmetį 
atėjo Mailsas ir pasakė, kad grįžta į Angliją. Padėkojo jai 
už viešnagę ir pažadėjo perduoti jos atsiprašymus Džuditai 
ir Geivinui. 

Bronvina stengėsi negalvoti apie vyrą, nors ir nelengvai 
sekėsi. Kiekvienas sutiktasis laikė savo pareiga klausinėti 
apie Stiveną. Kartą Temas panoro sužinoti, kokio galo ji 
taip netikėtai paliko Angliją. Kodėl nepasiliko ir nekovojo 
už Stiveną? Temui net atkaro žandikaulis, kai Bronvina 
staiga apsipylė ašaromis ir išbėgo iš kambario. 

Praslinkus trims savaitėms po sugrįžimo, vienas iš 
Bronvinos žmonių pranešė, kad prie Leirenstono artėja 
anglų būrys. 

— Geivinas! — sušuko Bronvina ir puolė persirengti. 
Apsivilkusi sidabru siuvinėtą suknelę, ji stovėjo pasiren- 
gusi pasitikti svainį. Bronvina neabejojo, kad tai Geivinas, 
kuris jau buvo apsilankęs Škotijoje ir galėjo pranešti žinių 
apie Stiveną. Galbūt vyras jai atleido ir pats grįžta? Nors 
ne, vargu bau. 

Jos šypsena dingo, kai į salę įžengė Rodžeris Čatvortas. 
Bronvina išsigando to, ką padarė: įsakė įleisti į Leirenstoną 
lankytoją, nežinodama jo lankymosi tikslo. Klano žmonės 
neprieštaraudami pakluso. Bronvina dirstelėjo į savo tarnų 
veidus ir išvydo, jog jie susirūpinę ir sunerimę dėl jos. Jie 
būtų padarę viską, kad Bronvina vėl taptų pati savimi. 

Moteris pasistengė nuslėpti nusivylimą ir padavė 
ranką. 

— Lorde Rodžeri, labai džiaugiuosi vėl jus matydama. 

Rodžeris priklaupė ant vieno kelio ir pabučiavo ištiestą 
jos ranką. Jo šviesūs plaukai, kiek Bronvina prisiminė, buvo 

patamsėję, o randas prie akies ryškesnis. Rodžerio pasiro- 
dymas sukėlė atsiminimų griūtį apie tą laiką, kurį praleido 
sero Tomo Kričtono pilyje. Tuomet ji buvo labai vieniša, 
o Rodžeris atrodė toks geras ir atjaučiantis. Jis net buvo 
pasiryžęs rizikuoti gyvybe, kad patenkintų jos norus. 

— Dabar jūs dar gražesnė negu anksčiau, - tyliai tarė 
lordas. 

— Stokitės, lorde Rodžeri; nejaugi esate pataikūnas? 

Rodžeris atsistojo, jo akys smigte smigo į Bronviną: 

— Ką prisimenate apie mane? 

— Tik tiek, kad jūs buvote pasirengęs man padėti, kai 
labai reikėjo pagalbos. Daglasai, - pašaukė jaunuolį, - pa- 
dėk įsikurti lordui Rodžeriui ir jo žmonėms. — Rodžeris 
matė, kaip tarnai bemat puolė vykdyti nurodymų. Lordas 
apžvelgė plynas, be jokių papuošimų Leirenstono sienas 
ir prisiminė kelią į pusiasalį tarp aplūžusių namelių. Ir 
tai turtai, kuriuos valdo Makaranai? — Lorde Rodžeri, 
prašom į mano kambarį. Papasakokite man, kokių nau- 
jienų atvežėte į Škotiją? Aa, visai pamiršau, kad čia turite 
giminių, tiesa? 

Rodžeris pakėlė vieną antakį: 

— Taip, turiu. — Jis nužingsniavo įkandin Bronvinos 
laiptais aukštyn ir atsidūrė kitame kambaryje irgi plikomis 
sienomis; židinyje linksmai ūžė liepsna. 

— Ar nenorite pailsėti? — Bronvina greitai žvilgtelėjo į 
Moragą, kuri stovėjo su nepritariama išraiška, ir paprašė 
atnešti vyno ir valgių. 

Po to, kai juodu atsisėdo ir liko vieni, Rodžeris pa- 
linko prie moters: 

— Būsiu jums atviras. Atjojau sužinoti, ar nereikia 
mano pagalbos. Kai mačiau Stiveną karaliaus Henriko 
dvare ir... 

— Matėte Stiveną dvare! - sušuko Bronvina. 

Rodžeris pakėlė akis į ją: 

— Maniau, kad jūs, galimas daiktas, žinote. Aplink 
Stiveną sukosi labai daug moterų ir... 

Bronvina atsistojo, priėjo prie židinio ir šaltai pa- 
reiškė: 

— Aš pageidaučiau negirdėti jūsų paskutiniųjų žo- 
džių. - Čia ji ėmė prisiminti viską apie Rodžerį Čatvortą. 
Sykį jis jau nepadoriai šnekėjo apie Stiveną. 

— Ledi Bronvina, - sumurmėjo nusivylęs Rodžeris. — 
Nenorėjau jūsų įžeisti, maniau, jog žinote. 

Bronvina staiga atsigręžė į svečią. 

— Aš daug ko išmokau nuo to laiko, kai paskutinį sykį 
jus mačiau. Kartą buvau tapusi jūsų malonių manierų auka 
ir kvailai, vaikiškai supykau, kad mano vyras pavėlavo į 
vestuves. Bet dabar jau esu gerokai vyresnė ir kur kas iš- 
mintingesnė. Kaip jūs ir manėte, pastaruoju metu mudu 
su vyru išsiskyrę. Nugalėsime savo nesutarimus ar ne, tikrai 
to nežinau, bet mūsų kivirčai niekam, tikiu, nerūpi. 

Tamsios Rodžerio akys susiaurėjo. Jis turėjo įprotį 
atkraginti galvą taip, jog regėjosi, apžiūrinėja savo siaurą 
erelišką nosį. 

— Jūs, matyt, galvojate, jog atvykau čia paplakti liežu- 
viu kaip boba turguje? 

— Deja, atrodo, jog taip. Juk paminėjote apie Stiveną 
besisukiojančias moteris. 

Rodžerio veide pasirodė atsiprašanti šypsena: 

— Manding, mano žodžiai nuskambėjo taip, kaip ir sa- 
kėte. Atleiskite. Tik buvau nustebęs, jog judu ne kartu. 

— Todėl ir atskubėjote man papasakoti apie jo... pra- 
mogas? 

Rodžeris atidžiai pažvelgė į Bronviną; gražus įkaitęs 
jos veidas išdavė tikruosius jausmus. 

— Prašom sėsti. Jūs ne visada buvote taip priešiškai 
nusiteikusi mano atžvilgiu. Kartą net pareiškėte pageida- 
vimą, jog jus vesčiau. 

Bronvina atsisėdo į tolesnę kėdę. 

— Tai buvo labai seniai. Taip seniai, jog gyvenimas 
ir visi mano jausmai spėjo labai pasikeisti. — Įsižiūrėjo į 
ugnį ir nutilo. 

— Argi jūsų nedomina mano kelionės tikslas? — Nesu- 
laukęs atsakymo, Rodžeris tęsė: — Turiu žinių apie moterį, 
kurios vardas Kersti. 

Bronvina ūmai krūptelėjo, bet dar jai nespėjus ką nors 
pasakyti, įėjo Moraga su padėklu ir valgiu. Atrodė, praslin- 
ko amžinybė, kol iškėblino tarnaitė. Ji be galo ilgai dėliojo 
malkas židinyje ir be skaičiaus klausinėjo Rodžerį... 

O ir Bronvina panoro šio bei to paklausti. Kaip jis 
sužinojo apie Kersti? Kokia ten gali būti jo žinia? Ar yra 
koks nors ryšys tarp Makgregoro noro pamatyti ją ir Ro- 
džerio žinios? 

Moteris nekantriai mostelėjo ranka: 

— Jeigu jau viskas, gali eiti, Moraga, — tarė nekreipdama 
dėmesio į senės žvilgsnį, su kuriuo ji paliko kambarį. 

— Nagi, ką girdėjote apie Kersti? 

Rodžeris atsilošė į kėdės atkaltę. Dabartinė Bronvina 
buvo nebe ta, kurią tikėjosi pamatyti. Galbūt todėl, kad 
susitiko jos šalyje, o gal čia ryškėjo Montgomerio įtaka, bet 
Bronvina dabar nebuvo ta būtybė, kurią nesunku valdyti, 
ne toji jaunutė mergina, kurią pažinojo anksčiau. Rodžeris 
atsitiktinai sužinojo apie Bronvinos ir Stiveno santykius, 
viešėdamas Makgregoro valdose; vienas Makgregoras — ne- 
turtingas ir alkanas vyrukas — prašėsi priimamas į kariuo- 
menę. Kartą naktį Rodžeris slapta klausėsi pokalbio apie 
Makgregoro nuotykius Škotijoje su žaviąja Bronvina 

Makaran. Pasikvietė šnekųjį vyruką užeiti į savo kambarį 
ir ištraukė iš jo viską, ką tasai žinojo. Žinoma, tai buvo 
tik menka dalis, todėl Rodžeriui teko gerokai pakratyti 
kapšelį, kad sužinotų daugiau. 

Kai atskiros nuotrupos susijungė į vientisą vaizdą, 
Rodžeris jau žinojo, kad dabar galės vienaip ar kitaip 
panaudoti gautąsias žinias. Jis šaipėsi iš Stiveno, kvailai 
besistaipančio prieš tuos šiurkštuolius škotus, kurie taip 
pat bjauriai elgiasi ir nešioja velniai žino kokius drabužius. 
Rodžeris paragavo vyno ir vėl su neapykanta prisiminė tą 
akimirką, kai Stivenas jam nuplėšė garbę dvikovos lauke. 
Labai daug žmonių girdėjo apie tą jų susirėmimą, todėl 
dažnai Rodžeris už nugaros girdėdavo šnabždant: „Jis 
puolė iš užpakalio“. Dabar privers Stiveną brangiai už 
tai sumokėti... 

Rodžerio planas buvo toks: suvilioti Stiveno žmoną, 
paimti tai, už ką tada grūmėsi; bet Bronvina vienu mostu 
nušlavė tą planą. Matyt, ji nebuvo moteris, lengvai paklūs- 
tanti vyriškiui. Galimas daiktas, jeigu jis turėtų laiko... Bet, 
deja, nežinojo, kiek dar laiko nesirodys Stivenas. 

Rodžerio galvoje ėmė bręsti naujas planas. O taip, jis 
su kaupu atsilygins Montgomeriui! 

— Na! — nekantriai paragino šeimininkė. — Kas per 
žinia? Ar manęs reikia Kersti? 

— Taip, - atsiliepė Rodžerisir pagalvojo: „O man tavęs 
kur kas labiau reikia . 


= * 


Bronvina gulėjo lovoje praskleidusi lovos užuolaidą. 


Visame kūne jautė keistą įtampą. Pirmą kartą po dau- 

gelio ilgų savaičių ji pasijuto guvi. Praėjo mieguistumas, 
dingo pykinimas, dabar ji džiaugėsi, jog pagaliau artėja 
gimdymas. 

Kai Bronvina grįžo namo ir Temas paklausė apie 
Makgregorą, tuomet ji nieko neatsakė. Ji buvo pernelyg 
užsiėmusi savo rūpesčiais ir bėdomis, kad susidomėtų kuo 
nors, išskyrus save. Stivenas sakė, jog ji egoistė, niekada jo 
neklausė ir nieko iš jo nesimokė. Dabar Bronvina galėjo šį 
bei tą padaryti, kad bent kartą jis būtų patenkintas. Stive- 
nas visada norėjo, kad Bronvina susitaikytų su Makgregorų 
klanu, o dabar Kersti sufleruoja, kaip tai padaryti. 


Kai Temas pirmą sykį pasakė Bronvinai apie Mak- 
gregoro kreipimąsi, ji pernelyg nesiskubino susitikti. Juo 
labiau kad Makaranų žmonės buvo labai priešiškai nu- 
siteikę. Bronvina nesunkiai nustūmė į šoną mintį apie 
Makgregorus ir vėl ėmė gailėti pati savęs. 

Bet dabar laikas ryžtis. Ji pamatė būdą, kaip susigrą- 
žinti Stiveną: turi jam įrodyti, jog šio bei to išmoko, kad 
nėra egoistė ir savavalė. 

Rodžeris Čatvortas papasakojo neįtikėtiną istoriją 
apie susitikimą su Kersti, kuri ir paprašė Rodžerio per- 
duoti Bronvinai, kaip organizuoti dviejų klanų susitiki- 
mą. Makgregoras ir Makaran turėtų susitikti dviese rytoj 
naktį. Kersti paminėjo, jog Makgregorai labai priešinosi 
susitikimui, beje, Kersti buvo įsitikinusi, kad ir Makaranai 
nešokinės iš džiaugsmo. Todėl ji ir ėmėsi visų priemonių 
pirmiausia organizuoti abiejų klanų vadų asmenišką pokal- 
bį. Kersti siuntė Bronvinai ir Stivenui savo garantijas, prašė 
nieko nepaisyti ir eiti iki galo bendros taikos labui. 

Bronvina numetė antklodę ir priėjo prie lango. Mė- 

nulis kabojo dar aukštai, todėl ir laiko buvo daug. Ji turėjo 
susitikti su Rodžeriu Catvortu prie Leirenstonholo, prie 
arklidžių, ir parodyti kelią iš pusiasalio. Ten žirgai jau pabal- 
noti, ir juodu kartu išjos susitikti su Kersti ir Donaldu. 

Laukti teko ilgai: Bronvina apsirengė ir susitvarkė 
gerokai anksčiau iki paskirtojo laiko. Užsigalvojusi pa- 
silenkė prie lovos ir pataisė pagalvę, ant kurios paprastai 
miegodavo Stivenas. 

— Greitai, mano meile, greitai, - sušnibždėjo ji. 

Jeigu tarp klanų įsiviešpatautų taika, ji vėl galėtų 
atsistoti prieš Stiveną iškelta galva. Galbūt tuomet jis pa- 
galvotų, jog ji, Bronvina, verta jo meilės. 

Moteris be didelio vargo išslinko iš kambario. Ji ir 
Deivis dažnai pabėgdavo į arklides susitikti su Temu arba 
su vienu iš jo sūnų. Rebas, jausdamas, jog Bronvina pa- 
geidauja tylos, be garso sekė šeimininkę žemyn akmeni- 
niais laiptais. 

Rodžeris Čarvortas išėjo iš šešėlio taip tyliai, tarsi būtų 
tikras škotas. 

Bronvina trumpai linktelėjo vyriškiui, paskui mostu 
įsakė Rebui tylėti. Šuo niekada nemėgo Rodžerio ir to 
neslėpė. Rodžeris ramiai žengė paskui Bronviną stačiu ir 
siauru taku. Moteris jautė, kaip jis įsitempęs; sykį vyriš- 
kis praradęs pusiausvyrą čiupo ją už rankos. Įsikibo į ją ir 
stovėjo nejudėdamas tol, kol neatgavo kvapo. 

Bronvina stengėsi slėpti savo bjaurėjimąsi. Kaip ji 
džiaugėsi, kad ne visi anglai tokie kaip šis. Ji žinojo, jog 
esama drąsių ir narsių vyriškių, tokių kaip Stivenas ir jo 
broliai. Dar esama vyriškių, kuriais moterys gali visiškai 
pasikliauti. 

Rodžeris ėmė lygiau alsuoti, kai juodu pasiekė pa- 
grindinę žemę ir žirgus. Tačiau šnekėtis negalėjo, kol jojo 

Makaranų slėniu. Bronvina vedė pagal pylimą, saugantį 
slėnį nuo jūros vandens. Jojo lėtai, todėl Rodžeris turėjo 
tramdyti savo žirgą. Naktis buvo tamsi, Bronvina traukė 
pirmyn greičiau vedama instinkto ir atminties, negu ką 
nors matydama. 

Beveik švito, kai jie sustojo kalvos, kylančios virš Ma- 
karanų valdų, šlaite. Bronvina stabtelėjo, norėdama leisti 
Rodžeriui kiek nors atsikvėpti. 

— Ar pavargote, ledi Bronvina? — paklausė Rodžeris 
drebančiu balsu. Šis kelias vyrukui buvo sunkus išbandy- 
mas. Nušoko nuo žirgo. 

— Argi nejosime toliau? — valdingai paklausė Bron- 
vina. — Mes dar visai netoli nuo Leirenstono. Kai mano 
žmonės... 

Ji užsikirto netikėdama savo akimis. Rodžeris Čat- 
vortas vienu greitu ir sklandžiu mostu išsitraukė prie 
balno pritvirtintą sunkų kovos kirvį ir smogė Rebui. Šuo 
pažvelgė į savo šeimininkę neramiu žvilgsniu ir lėtai su- 
smuko ant žemės. 

Bronvina žaibiškai nušoko nuo žirgo ir suklupo šalia 
Rebo. Net nakties tamsoje šuns šone matėsi didelė pul- 
suojanti žaizda. 

— Rebai! — kimiai išspaudė Bronvina. Šuo krustelėjo 
galvą. 

— Jis gatavas, — ramiai pareiškė Rodžeris. - O dabar 
stok. 

Bronvina atsigręžė į vyriškį. 

— Tu! — Bet neeikvojo energijos nereikalingiems žo- 
džiams. Akimirka - ir ji pašoko nuo žemės, kitą akimir- 
ką jau lėkė prie Rodžerio su peiliu rankoje, taikydama į 
gerklę. 


Rodžeris nesitikėjo tokio antpuolio ir, spaudžiamas 

moters kūno, apstulbęs atsilošė atgal. Peilio ašmenys nu- 
slydo jo pečiu ir vos nekliudė kaklo. Jis čiupo Bronviną 
už plaukų ir patempė atgal; moteris trenkė keliu jam tarp 
kojų. Rodžeris susvyravo, neišsilaikė ir, krisdamas ant že- 
mės, patraukė paskui save Bronviną. Ji piktai papurtė galvą 
ir ėmė daužyti Rodžerį, kol tas paleido jos plaukus. Kai tik 
Bronvina išsilaisvino, vėl nedelsdama jį puolė. 

Tačiau peilis taip ir nepasiekė Rodžerio, nes ketvertas 
vyrukų čiupo ją ir nutempė į šalį. 

— Kažko labai jau vėluojate! - piktai riktelėjo Rodžeris 
vyrams, laikantiems Bronviną. — Dar valandėlė, ir galėjo 
būti per vėlu. 

Bronvina pažvelgė į Rebą, ramiai gulintį ant žemės, 
o paskui į Rodžerį: 

— Vadinasi, jokios žinios Kersti neperdavė? 

Rodžeris greitai perbraukė ranka per įpjautą petį. 

— Nejaugi aš imsiu rūpintis tais velnio neštais škotais! 
Tu galvojai, kad aš - koks nors pasiuntinys ar tarnas? Pa- 
miršai, kad esu grafas! 

— Pamiršau, - lėtai ištarė Bronvina, - kas tu toks. Pa- 
miršau, kad gali pulti iš užpakalio. 

Tai buvo paskutinieji žodžiai, kuriuos moteris išta- 
rė, - Rodžerio kumštis trenkė jai į veidą. Bronvina spėjo 
truputį atsilošti, todėl smūgis pataikė į skruostą, o ne į 
nosį, kur jis taikėsi. Po smūgio praradusi sąmonę, ji nu- 
virto ant žemės. 

Atsigavusi Bronvina pradėjo dairytis, kur atsidūrė. 
Širdyje siautėjo baisus pyktis, kokio ji niekada nejautė, 
mintys tekėjo padrikos ir neaiškios. Skaudėjo kūną, lūpos 
buvo sutinusios. Keletą sykių Bronvina mėgino sąmonin- 
gai galvoti, bet nepavyko; numojusi ranka užmigo. 

Pamiegojusi pasijuto geriau. Ramiai gulėjo ir mąstė, 

kad pusė skausmo kyla dėl kamščio burnoje. Rankos ir 
kojos buvo stipriai surištos virvėmis. Įsiklausė ir suprato, 
kad guli vežime ant glėbio šiaudų. Buvo naktis - galimas 
daiktas, ji miegojo visą dieną. 

Kartkartėmis Bronvina norėjo klykti iš skausmo, kurį 
kėlė surištos rankos ir kojos. Virvės įsirėžė į kūną, lūpos 
sutino nuo kamščio burnoje, išdžiūvo burna. 

— Ji nubudo! - išgirdo Bronvina vyrišką balsą. 

Vežimas sustojo, ir prie moters pasilenkė Rodžeris 
Čatvortas. 

— Duosiu tau vandens, jeigu prisieksi, kad nepradėsi 
rėkti. Nors dabar esame miške ir nė viena dvasia tavęs ne- 
išgirs, bet man reikia tavo žodžio. 

Moters kaklas taip nutirpo, kad ji vargais negalais pa- 
suko galvą. Akimis pažadėjo. 

Rodžeris kilstelėjo Bronviną ir ištraukė kamštį. 

Niekada gyvenime ji nesijautė taip prastai. Pasitrynė 
skruostą ir krūptelėjo iš skausmo, — mar palietė vietą, kur 
pataikė Rodžerio kumštis. | 

— Gerk, — nekantriai tarė Čatvortas paduodamas puo- 
delį vandens. — Nesirengiame čia stovėti visą naktį. 

Bronvina gėrė dideliais gurkšniais. 

— Kur mane vežate? — paklausė sunkiai alsuodama. 

Rodžeris ištraukė iš jos puodelį: 

— Tai tik Montgomeris galėjo pakęsti tavo pasipūtimą, 
aš tai nesirengiu. Jeigu norėsiu ką nors tau pasakyti, tai 
ir pasakysiu. 

Bronvina godžiai žvelgė į vandenį, likusį puodelyje, 
bet Rodžeris nedavė baigti gerti, sviedė puodelį, griebė už 
plaukų ir, įgrūdęs kamštį, pastūmė vėl ant šiaudų. 

Visą kitą dieną moteris drybsojo po maišais, kuriais 
apkrovė ją norėdami paslėpti. Oro trūkumas ir nuolatinis 

vežimo kratymas kėlė nežmoniškus skausmus, nuo kurių 
pradėjo kliedėti, dažnai alpti. Pojūčiai atbuko, moteris 
nebeskyrė realybės nuo sapnų. 

Du sykius ją ištraukė iš vežimo, maitino, davė vandens 
ir leido atlikti gamtinius reikalus. 

"Trečią naktį vežimas sustojo. Vyrukai ištraukė Bronvi- 
ną iš po maišų ir šiurkščiai nupurtė šiaudus. Šaltas nakties 
oras persmelkė ją, pasijuto lyg įmesta į ledinį vandenį. 

— Nuveskite ją į viršų ir užrakinkite rytiniame kam- 
baryje, - įsakė Rodžeris. 

Vyriškis beveik švelniai laikė suglebusį moters kūną. 

— Ar reikia ją atrišti? 

— Eik. Tegu ji stūgauja kiek tik lenda, vis tiek niekas 
neišgirs. 

Bronvinos akys buvo užrištos, kūnas suglebęs, bet ji 
stengėsi blaiviai mąstyti. Iš pradžių ėmė sau skaičiuoti, 
paskui išvardijo visus Temo vaikus, stengėsi prisiminti jų 
amžių. Tą akimirką, kai vyriškis paguldė ją ant lovos, jos 
smegenys jau visiškai veikė. Ji privalo bėgti! Ir kaip tik da- 
bar, kol jie nepasiekė pilies, pats patogiausias momentas! 

Bronvina sunkiai tvardėsi apsimesdama nejudri ir be- 
jėgiška, kol vyriškis atsargiai atrišinėjo jos kojas. Mintimis 
ji suvarė į kojas daug kraujo, pasitelkdama savo smegenis, 
o ne krutindama nutirpusias kulkšnis. Sukoncentravusi 
visą dėmesį į kojas, Bronvina stengėsi nekreipti dėmesio 
į tūkstančius skaudžiai duriančių adatėlių, regis, kiaurai 
veriančių jos pėdas. 

Kamštį iš burnos ištraukė vėliausiai, todėl moteris jau 
galėjo susičiaupti ir judinti liežuvį, nors gomurys degte 
degė. Bronvina nejudėdama gulėjo lovoje ir karštligiškai 
galvojo. Vyriškis palietė jos plaukus ir skruostus. Ji keikė 
jo knebinėjimąsi, bet, šiaip ar taip, toks jo elgesys davė 

laiko pradėti normaliai tekėti kraujui, kuris jau pasiekė 
nutirpusias galūnes. 

— Kai kurie gauna viską, ko nori, — tarė vyriškis ir, nu- 
eidamas nuo lovos, su apgailestavimu atsiduso. 

Bronvina laukė tol, kol nebegirdėjo žingsnių; tikė- 
josi, kad vyriškis išėjo. Truputį prasimerkusi ir išvydusi, 
kad vyriškis sustojo tarpduryje, Bronvina greitai nusisu- 
ko. Pamačiusi ant stalo prie lovos alavinį ąsotį, apsivertė, 
griebė indą ir paleido į duris. Ąsotis skambėdamas atsi- 
trenkė į sieną. 

Bronvina vėl gulėjo nejudėdama lovoje, pusiau prisi- 
merkusi ir sekdama vyriškį, kuris strimgalviais puolė atgal 
į kambarį. Bronvina žaibiškai pašoko iš lovos ir nulėkė 
prie durų; nikstelėjo kulkšnį, bet nesustojo ir nekreipė 
dėmesio į vyriškį. Nusitvėrusi už sunkių durų rankenos, 
triukšmingai užtrenkė jas ir užkišo kaištį. 

Bronvina išgirdo žingsnius ir vos spėjo įsmukti į tamsią 
nišą koridoriuje, kai pasirodė Rodžeris Catvortas. Jis su- 
stojo prie durų, įsiklausė į viduje keliamą triukšmą ir ne- 
aiškų balsą. Bronvina sulaikė kvapą. Rodžeris patenkintas 
šyptelėjo ir nužingsniavo pro ją prie laiptų. 

Bronvina leido nusiraminti lendančiai pro gerklę šir- 
džiai ir pirmą kartą pajuto maudžiant kulkšnis ir pėdas. 
Patrynė rankomis, paskui pajudino sustingusius žandi- 
kaulius ir, atsargiai palikusi savo slėptuvę, nuslinko paskui 
Rodžerį žemyn. 

Nulipęs laiptais, Rodžeris įėjo į kambarį kairėje. Bron- 
vina pasislėpė pusiau atvirų durų šešėlyje. Gana gerai įžiū- 
rėjo mažo kambarėlio apstatymą: stalą, keturias kėdes ir 
sunkią žvakidę vidury stalo. 

Profiliu į Bronviną sėdėjo graži moteris, apsivilkusi 
ryškiu ir žvilgančiu atlaso chalatu su žaliais purpuriniais 

dryžiais. Subtilūs jos veido bruožai buvo tobuli — nuo 
mažos burnos iki mėlynų migdoliškų akių. 

— Kodėl sumanei ją čia atboginti? Maniau, galėsi ją 
pagrobti bet kuriuo patogiu laiku, — kandžiai tarė nepa- 
žįstamoji balsu, kuris visiškai nesiderino su jos išvaizda. 

Rodžeris sėdėjo ant kėdės, atsukęs nugarą į Bronviną, 
o veidą į moterį: 

— Aš nieko negalėjau padaryti. Ji nesiklausė, ką ren- 
giausi jai papasakoti apie Stiveną. 

— Nesiklausė tavęs? Velnio nešti tie Montgomeriai! Ką 
gi veikia Stivenas karaliaus Henriko dvare? 

Rodžeris numojo ranka: 

— Prašo liautis puldinėti Škotiją. Jis privertė raudoti visą 
dvarą savo pasakojimais apie kilniuosius škotus ir jų kančias. 

Bronvina užsimerkė ir nusišypsojo. „Stivenas! — pa- 
galvojo. - Mano brangus, mylimas Stivenas!“ Bet po aki- 
mirkos ji grįžo į realybę ir suprato, kad veltui gaišta laiką 
klausydamasi šių dviejų žmogėnų. Ji turi pasislėpti! 

Tačiau Rodžerio pasakyti žodžiai ją sulaikė: 

— Velniai rautų, iš kur galėjau žinoti, kad pasirinkai 
kaip tik tą patį laiką pagrobti Merę Montgomeri? 

Bronvina įsiklausiusi apmirė. Moteris sėdėjo nejudė- 
dama, plačiai šypsojosi, rodydama kreivus dantis. 

— Aš norėjau pagrobti jo žmoną, — tarė ji svajingai. 

— Kaip suprantu, tau reikėjo Džuditos? 

— Taip! Toji kekšė nusitvėrė mano Geiviną! 

— Nesu įsitikinęs, kad jis visada buvo tavo, o jeigu 
ir buvo, tai jį atstūmei, mano brangioji, davusi sutikimą 
tekėti už mano vyresniojo brolio. — Moteris nieko neat- 
sakė. — Kodėl vietoj Džuditos pačiupai Merę? - tęsė Ro- 
džeris. Iš šalies galėjai pagalvoti, jog juodu kalbasi apie 
orą, — tokie abejingi buvo jų veidai. 

— Merė grįžo į vienuolyną, kur gyvena, todėl buvo 
gaila praleisti tokią progą. Norėčiau nužudyti visus 
Montgomerius — vieną po kito! Ir man neturi reikšmės, 
nuo ko pradėti. Papasakok apie savo pagrobrąją. Tai Sti- 
veno žmona? — Moteris kaip ir anksčiau sėdėjo profiliu į 
Bronviną. 

— Ji pasikeitė. Anglijoje iki vedybų ją buvo lengva 
valdyti. Aš sukurpiau širdį stingdančią istoriją apie neva 
mano giminaičius Škotijoje. — Rodžeris isteriškai nusi- 
juokė. - Beje, kaip galima patikėti, kad aš giminiuojuosi 
su purvinais škotais? 

— Tu suviliojai ją, kad galėtum kautis dvikovoje su 
Montgomeriu, — reziumavo gražuolė. 

— Taip, buvo gana lengva apsukti tuščią jos galvu- 
tę, — tęsė Rodžeris. — Ir Montgomeris mielai sutiko kau- 
tis už ją. Stivenas buvo pametęs galvą dėl jos ir prarado 
budrumą. 

— Girdėjau, ji graži, — karčiai tarė moteris. 

— Nėra gražesnės moters už tą, kuri valdo žemes. Jei- 
gu ji būtų ištekėjusi už manęs, jau būčiau apgyvendinęs 
anglų valstiečius jos valdose ir paėmęs iš jų ir tos žemės 
viską, kas įmanoma. Tie škotai galvoja, kad žemę reikia 
dalytis su tarnais. 

— Bet tu pralaimėjai dvikovą ir praradai ją, - ramiai 
atšaldė moteris. 

Rodžeris pašoko ir vos neapvertė sunkios kėdės. 

— Tasai vagis! Jis išjuokė mane ir padarė mane visos 
Anglijos pašaipų objektu! 

— Tu labiau norėjai būti užmuštas? 

Rodžeris prilėkė prie moters. 

— O ar tu irgi nori būti užmušta? 

Moteris nuleido galvą. 

— Taip, žinoma, taip, - sušnibždėjo ji, o paskui pakėlė 
akis. - Bet manau, kad pirmiau priversime juos už viską 
sumokėti, tiesa? Mūsų rankose dabar Stiveno žmona ir 
Geivino sesuo. Sakyk, ką manai su jomis daryti? 

Rodžeris nusijuokė: 

— Bronvina — mano; jeigu man nepavyks gauti jos 
žemių, tuomet pričiupsiu ją pačią. Merė, žinia, tavo. 

Moteris kilstelėjo ranką: 

— Ji yra silpnas padaras, bijosi visų ir visko. Galbūt pa- 
siųsiu ją atgal į namus su šiuo, — tarė su neapykanta ir pa- 
sisuko. Dabar Bronvina galėjo matyti visą moters veidą. 

Sudarkytas rando skruostas ir jos žodžiai privertė 
Bronviną aiktelėti. Ji nespėjo net sujudėti, kai Rodžeris 
puolė prie durų, čiupo ją už rankos ir įsitempė į kam- 
barį. 

Bronvina sudrebėjo iš skausmo, kai Rodžerio nagai 
įsmigo jai į odą. 

— Vadinasi, tai ir yra ta moteris, kurią pagrobei? - kan- 
džiai paklausė Rodžerio pašnekovė. 

Bronvina žvilgtelėjo į ją. Kažkada gražų veidą iš vienos 
pusės iškreipė bjaurūs ilgi randai, nuleidę vieną akį žemiau 
ir patempę burną aukštyn, - dėl to moters išraiška pasidarė 
pikta ir paniekinama. 

— Žiūrėk atidžiau! — suspiegė moteris. — Tu turi tai 
matyti! Jūs visi man užmokėsite! 

Rodžeris paleido Bronviną ir sugriebė moterį už rankų. 

— Sėsk! — įsakė jis. — Mes turime gauti daugiau negu 
tik patenkinti tavo šios valandėlės neapykantą! 

Moteris atsisėdo, nenuleisdama akių nuo Bronvinos. 

— Kur Merė? - tyliai paklausė Bronvina. - Jeigu jūs 
paleisite ją, prižadu nemėginti bėgti. Ir galėsite su manimi 
daryti, ką tik norėsite. 

Rodžeris nusijuokė: 

— Kaip kilnu! Bet pagrindo sandėriui vis tiek nematau. 
Tu neturi šansų pabėgti. 

— Bet kokia jums nauda iš Merės? Per visą savo gyve- 
nimą ji net musės nenuskriaudė. 

— Tu manai, kad tai nieko nereiškia? — sukaukė mo- 
teris, rodydama į randus. 

— Merė to negalėjo padaryti, — tvirtai atkirto Bronvina. 
Ji ėmė suprasti, kad randai atvėrė tikrąją moters sielą. 

— Ei jūs, užsičiaupkite! — riktelėjo Rodžeris ir atsi- 
gręžė į Bronviną. — Čia mano brolienė ledi Alisa Čarvorrt. 
Mudu abu turime priežasčių neapkęsti Montgomerių ir 
abu prisiekėme sunaikinti juos. 

— Sunaikinti? — apstulbo Bronvina. - Bet Merė... 

Rodžeris griebė ją už rankos: 

— Geriau pasirūpink pati savimi. 

— Žinau, ko nori žmogus, panašus į tave, — panieki- 
namai sviedė Bronvina. — Ar gali be melo ir išdavysčių 
palenkti savo pusėn moterį? 

Rodžeris pakėlė ranką, norėdamas trenkti Bronvinai 
per veidą, bet Alisos kikenimas sulaikė jį. 

— Ar tik dėl to grūdaisi į Škotiją, Rodžeri? — prunkš- 
telėjo ji. —- Ar reikėjo ją gabenti čia surištą? 

Rodžeris nutvilkė žvilgsniu Bronviną, paskui griebė už 
rankos ir ištempė iš kambario. Beveik vilkte vilko laiptais 
aukštyn, akimirką sustojo prie uždarytų durų, atidarė jas 
ir įstūmė į vidų, sviedė ant plačios lovos vidury turtingai 
išpuošto kambario. Tamsiai rudas aksomas dengė lovą. 
Portjeros irgi iš tokios pat medžiagos, apkraštuotos auksine 
juostele, dengė langus. 

— Nusirenk! — riktelėjo Rodžeris. 

Bronvina nusišypsojo: 

— Niekada! 

Rodžeris irgi atsakė šypsenėle: 

— Jeigu tau brangi Merės gyvybė, tai paklusi man. 
Priešingu atveju kiekviena sugaišta sekundė jai kainuos 
pirštą. 

Bronvina pažvelgė į Rodžerį ir ėmė segtis sagę. Vyriš- 
kis, atsirėmęs į aukštą raižytą skrynią, susidomėjęs sekė 
jos judesius. 

— Ar žinai, kad jūsų vestuvių dieną aš pasigėriau iki 
žemės graibymo? — paklausė jis. — Ne, be abejo, nežinai. 
Kertu lažybų, kad apie tai niekada ir negalvojai. Labai ne- 
mėgstu, kai mane išnaudoja; o tu išnaudojai mane savo 
keistame žaidime su Stivenu Montgomeriu. 

— Aš niekada tavęs neišnaudojau. Jeigu būtum laimėjęs 
dvikovą, būčiau tekėjusi už tavęs. Maniau, kad nuoširdžiai 
kalbėjai, jog rūpinsiesi mano klano likimu. 

Rodžeris pašaipiai vyptelėjo: 

— Vis žaidi su manimi. Noriu pažiūrėti, koks bus už- 
mokestis už mano patirtą skausmą ir nuplėšrą šlovę. 

Bronvina susijaudinusi kramtė lūpas, norėjo atvirai 
pasakyti, kad jis, Rodžeris, pats save suteršė. 

Moters rankos drebėjo. Niekas niekada anksčiau, iš- 
skyrus Stiveną, neregėjo jos nuogos. Sumirksėjusi sulaikė 
besirodančias ašaras. Stivenas nebepalies jos, jei sužinos, 
kad ji priklausė kam nors kitam. Jau ir taip buvo pernelyg 
pavydus, nepasitikintis nei ja, nei jos poelgiais. Kaip jis 
elgsis, kai Rodžeris Čatvortas ją išniekins? 

Bronvina atsirišo juostą, kuri kartu su sijonu nuslydo 
ant grindų. Kaip reaguos į Rodžerio glamones? Stivenui 
pakakdavo žvilgtelėti į ją, ir ji tuoj pat aistringai jį puldavo. 
Jo švelnios glamonės priversdavo ją aistringai virpėti. Ar 
gali tą patį pasiekti Rodžeris? 

— Greičiau! — suriaumojo Rodžeris. — Aš be galo ilgai 
laukiau šios akimirkos! 

Bronvina trumpam užsimerkė, giliai atsiduso, pa- 
laidinė irgi nukrito ant grindų. Moteris išdidžiai pakėlė 
galvą, ištiesino pečius, kai Rodžeris, pasiėmęs žvakidę, 
priėjo prie jos. 

Vyriškis apžiūrinėjo ją, jo akys šmirinėjo po aksominę 
odą, kliuvo už aukštos krūtinės. Švelniai palietė šlaunį, 
paglostė pilvą apie bambą. 

— Tu nuostabi, — sušnibždėjo jis. - Montgomeris tei- 
singai darė, kad kovėsi dėl tavęs. 

Netikėtas beldimas į duris privertė juodu atšokti vie- 
nas nuo kito. 

— Tyliau! — sukomandavo Rodžeris, žvelgdamas į 
duris. 

Paskui, atgavęs kvapą, šūklelėjo: 

— Greičiau į lovą! Slėpkis po antklode! Ir nė garso! Ar 
turiu pakartoti? 

Bronvina skubiai jam pakluso, džiaugdamasi bet kuria 
dingstimi paslėpti savo nuogą kūną nuo vyriškio akių. Ji 
susirangė ant kailių po antklode, o Rodžeris paskubomis 
užtraukė lovos užuolaidą. 

— Brajanai, kas atsitiko? — paklausė Rodžeris absoliu- 
čiai kitu, meiliu balsu, atidarydamas duris. — Vėl susap- 
navai blogą sapną? 

Bronvina tyliai kilstelėjo antklodę ir ėmė žiūrėti pro 
užuolaidą. 

Rodžeris uždegė keletą žvakių ant stalo ir prie lovos. 
Pasitraukė kiek į šalį, ir Bronvina galėjo pamaryti įėjusį 
jaunuolį. 

Brajanas buvo gal dvidešimties metų, bet dėl trapaus 
sudėjimo atrodė beveik berniukas. Jis ėjo šlubčiodamas, 

tarytum viena koja būtų nesveika; matyt, sunkiai išmoko 
vaikščioti. Aiškiai matėsi, kad jis Rodžerio brolis, jaunesnis 
ir silpnesnis, — stipraus ir tvirto kūno gležna kopija. 

— Tu turėtum gulėti, — tarė Rodžeris meiliu tonu, 
kokio Bronvina niekada nebuvo girdėjusi. Kiekvienas 
vyriškio ištartas žodis bylojo apie jo meilę jaunuoliui. 

Brajanas atsisėdo ant kėdės. 

— Laukiau, kada tu sugrįši. Negalėjau net spėlioti, kur 
išvykai. Alisa sakė... — Jis nutilo. 

— Ji sunervino tave? - rimtai paklausė Rodžeris. -— Jei- 
gu taip, tai... 

— Ne, žinoma, ne, - atsakė Brajanas. — Alisa nelaimin- 
ga. Ji liūdi dėl Edmundo mirties. 

— Aš irgi taip manau, - sarkastiškai atkirto Rodžeris 
ir pakeitė temą. — Buvau išvykęs į tolimas savo valdas pa- 
sižiūrėti, ar nevagia mano tarnai. 

— Rodžeri, kas ta moteris, kuri nuolatos verkia? 

Rodžeris krūptelėjo: 

— Aš... Aš nesuprantu, apie ką šneki. Čia nėra jokios 
verkiančios moters. 

— Jau tris naktis iš eilės girdžiu, kaip kažkas verkia. 
Kai kada pasigirsta ir dieną. 

Rodžeris nusišypsojo: 

— Galbūt namuose atsirado vaiduoklis. Arba, galimas 
daiktas, Edmundas... — Jis ūmai nutilo. 

— Jaučiu, ką nori pasakyti, - ramiai atrėmė Brajanas. — 
Žinau apie mudviejų vyresnįjį brolį kur kas daugiau negu 
tu manai. Norėjai pasakyti, kad tikriausiai verkia vienos 
iš Edmundo moterų vėlė. Galbūt toji, kuri nusižudė tą 
naktį, kai buvo užmuštas Edmundas. 

— Brajanai! Ir kur tu prisiklausei visų tų niekų? Jau 
vėlu, ir tau laikas gulėti lovoje. 


34() JUDE DEVERAUX 


Brajanas atsiduso ir leido Rodžeriui padėti jam atsi- 
stoti. 

— Taip, manding, eisiu gulti. Ar pamatysiu tave rytoj 
rytą? Alisa kur kas geresnė, kai tu namuose, be to, jau il- 
giuosi Elizabetos. Labai jau greitai prabėgo Kalėdos. 

— Be abejo. Aš būsiu namuose. Labos nakties, Braja- 
nai. - Rodžeris truputį palaukė, kol užsidarė durys. 

Bronvina nejudėdama žvelgė į Rodžerį. Galbūt Čat- 
vortas melagis, gal gali išdavikiškai smogti į nugarą, bet 
nuoširdžiai myli savo jaunesnįjį brolį. 

Vyriškis atsisuko ir atmetė lovos užuolaidą. 

— Tikėjaisi, kad jau pamiršau tave? — Jo balsas vėl 
šaltai skambėjo. 

Bronvina užsitraukė antklodę iki pat smakro ir pasi- 
slinko į tolimiausią lovos kampą. 

— Kas tokia Elizabeta? 

Rodžeris patenkintas nusišypsojo: 

— Elizabeta — mano sesuo. Neseniai viešėjo. 

— Ji vyresnė ar jaunesnė už Brajaną? — skubiai pa- 
klausė Bronvina. 

— Pasirodo, tu nori susipažinti su mano gimine? — Ro- 
džeris griebė Bronviną už rankos ir prisitraukė prie sa- 
vęs. — Elizabeta jaunesnė už Brajaną trejais metais. 

— Ji... 

— Bronvina... — Rodžeris stipriai ją apkabino ir ėmė 
godžiai bučiuoti. 

Bronvina gulėjo visiškai rami, kol vyriškis ją bučiavo. 
Lūpos kietai sučiauptos, kvėpavo ramiai ir lygiai. Rodžeris 
bučiavo kaklą, virpančiomis rankomis glostė nugarą; pirš- 
tais perbraukė per stuburą, paskui sugniaužė sėdmenis ir 
prispaudė prie savęs. Buvo nenusirengęs ir Bronvina savo 
nuoga oda jautė malonią aksomo vėsą. 

Bet ji nepatyrė jokio potraukio, jokios ugnelės. Gulėjo 
sau rami ir tarsi stebėjo viską iš šalies. 

— Tai tu nesipriešini man? — paklausė Rodžeris kimiai 
šnibždėdamas, jo balse girdėjosi pajuoka. 

— Ne, — nuoširdžiai atsakė Bronvina. — Aš... — Ro- 
džeris vėl nurildė ją bučiniu. Švelniai paguldė ant lovos 
ir vėl ėmė bučiuoti kaklą; rankos glamonėjo jos krūtis. 
Lūpos sekė paskui rankas. — Taip, Rodžeri, aš nesipriešinu 
tau, — atkirto Bronvina. — Tiesą sakant, manau, kad nėra 
reikalo priešintis. Turiu prisipažinti, man buvo smalsu, 
kaip reaguosiu į kito vyriškio glamones. Stivenas sako, 
kad aš užsidegu taip greitai, jog jis nespėja net atsikvėp- 
ti. - Bronvina trumpai nusijuokė ir susidėjo rankas už 
galvos. — Ne todėl, kad Stivenas visada sako tiesą, — šyp- 
telėjo ji, - bet dabar visai kas kita. Tu glamonėji tas pačias 
mano kūno vietas kaip ir Stivenas, bet aš nieko nejaučiu. 
Ar tau nekeista? - Bronvina žvelgė nekaltomis akimis į 
virš jos pasilenkusį Rodžerį. Vyriškio rankos sustingo, o 
akys plačiai atsivėrė. — Atsiprašau, nenorėjau tavęs įžeisti. 
Esu įsitikinusi, kad esama moterų, kurioms tu patinki. 
O aš, galimas daiktas, esu iš tų, kurios priklauso vienam 
vyriškiui. - Rodžeris užsimojo norėdamas smogti jai. — Aš 
tau nesipriešinsiu, bet ir neatsakysiu į tavo glamones. Tu 
niršti dėl to, kad nesi vertas net Stiveno Montgomerio 
pirštelio! Ir lovoje, ir visur kitur! 

— Užmušiu tave! — riktelėjo Čatvortas puldamas 
moterį. 

Bronvina pasisuko, ir Rodžeris trenkėsi veidu į minkš- 
tą čiužinį. Moteris iššoko iš lovos ir ėmė dairytis ieškodama 
ginklo, bet nieko tokio nepamatė. 

Rodžeris sustingo taip pat netikėtai, kaip ir puolė. 
Prakeikimas! Jos juodi plaukai išsiskleidė kaip velniškas 

debesis, jos puikus ir stiprus kūnas beprotiškai traukė jį. 
Bronvina buvo kerinti kaip pirmykštė genties motina - pa- 
sitikinti, nenuolanki, pasirengusi grumtis iš visų jėgų. 

Kiekvienas jos pasakytas žodis kiaurai jį vėrė ir skau- 
dėjo. Ji puikiai pažinojo vyriškius. Rodžeris jautė, kad nuo 
Bronvinos žodžių gęsta jo aistra. Ar verta jos siekti, jeigu 
ji šaiposi iš jo? Jeigu grasintų jam, jis surištų ją, bet tokios 
pašaipos Rodžeris negalėjo iškęsti. 

— Sargyba! — suriaumojo jis. 

Bronvina suprato, kad Čarvortas atsitraukė. Ji susi- 
supo į pledą ir susiėmė į glėbį savo drabužius dar iki tol, 
kol atsidarė durys. 

— Nuveskite ją į rytinį kambarį, — pavargęs įsakė 
Rodžeris. - Nukirsiu galvą bet kuriam, kuris leis jai pa- 
bėgti. 

Bronvina laisvai atsikvėpė tik po to, kai išgirdo skląsčio 
džeržgesį ir liko viena kambaryje. 

Atsigulė į lovą; ėmė krėsti drebulys. Visą kūną mau- 
dė nuo virvių, kurios tris dienas veržė jos sąnarius tame 
bjauriame vežime, kamavo baimė dėl Merės, o nesenos 
grumtynės su Rodžeriu atėmė paskutines jėgas. 

Kartą, dar būdama maža mergaitė, ji išjojo pasijodinėti 
su vienu savo tėvo tarnu. Sustojo ir davė žirgams atsikvėp- 
ti. Vyriškis nutraukė ją nuo žirgo ir pradėjo nurenginėti. 
Bronvina nesuprato, kas vyksta, ir labai išsigando. Vyriškis 
nusirengė pats, ir, kai atsistojo priešais didžiuodamasis savo 
vyriška galia, Bronvina, iki tol mačiusi tik arklių ir buivolų 
penius, pradėjo juoktis, — vyriškis jos akyse prarado visą 
jėgą. Tą dieną ji kai ko išmoko. Viena išmokta tiesa buvo 
tokia: niekada neverta jodinėti arba vaikščioti lydimai tik 
vieno vyriškio, o kita — jeigu kilo pavojus, jog vyriškis su- 
sijaudino, tai tik juokas gali nuslopinti jo geismą. 

Ji niekada nepasakojo tėvui apie šį įvykį, o po trijų 
mėnesių tasai vyriškis žuvo susidūrimo metu su galvijus 
užpuolusiais priešais. 

Dabar Bronvina turėjo itin džiaugtis, kad pažemino 
Rodžerį, ko ji, beje, ir siekė, tačiau širdis buvo rami. Nu- 
virto ant lovos, įsikniaubė į pagalvę, paskui užsitraukė ant- 
klodę net ant galvos. Moteris labai geidė Stiveno, labai jai jo 
reikėjo. Stivenas tapo jos gyvenimo atrama. Jis sulaikydavo 
ją nuo kvailų ir impulsyvių norų. Jeigu Stivenas dabar būtų 
su ja, ji niekada nepaliktų Leirenstono. Jei būtų gyvas Re- 
bas, ji nebūtų patekusi į Rodžerio Čatvorto nelaisvę. 

Stivenas svečiavosi pas savo karalių ir kvietė dvarą 
nebepuldinėti jos šalies. Jos šalies! Argi Stivenas neįrodė, 
kad myli Škotiją? Jis nusipelnė vado titulo labiau negu 
kas kitas. 

Bronvina pravirko. Verkė tylomis, ašaros bėgo per 
veidą, kol verksmas virto mėšlungiška rauda. Moteris 
prisiekė, kad jeigu kada nors jai pavyks ištrūkti iš šios 
nelaimės, visada su Stivenu elgsis garbingai. Pasakys jam, 
kaip stipriai jį myli ir koks jis jai brangus. Be kalbų! Be- 
protiškai brangus. 

Verkė dėl Merės, dėl Rebo, dėl Stiveno, bet labiausiai 
dėl savęs. Ji turėjo kažką be galo gražaus ir brangaus, bet 
savo rankomis viską sunaikino. 

— Stivenai, — sušnibždėjo Bronvina ir dar skaudžiau 
pravirko. 


O ituonikiias ska 


Brajanas Čatvortas buvo visiškai ramus, kai leidosi 
laiptais į rūsį. Čarvortų namai buvo pastatyti vietoj senos 

pilies, kurią nukariavo ir sugriovė jo senelis. Kai kurie 
žmonės kalba, kad neverta kurtis tenai, kur stovėjo nu- 
galėto priešo rūmai. 

Brajanas prisiminė brolio žodžius apie vaiduoklius ir 
nusišypsojo. Rodžeris pernelyg saugojo nuo realybės jau- 
nesniuosius brolį ir seserį. Kai jie dar buvo vaikai, gynė juos 
nuo vyriausiojo brolio. Bet dabar, po Edmundo mirties, 
nebebuvo jokio reikalo ką nors slėpti ir meluoti. Jis aiškiai 
girdėjo moters verksmą ir nutarė surasti tą nelaimingąją. 
Tikriausiai tai virėja, įsimylėjusi Rodžerį ir jo atstumta. 
Brajanas suprato, kad brolis jį laiko nieko neišmanančiu 
vyrų ir moterų santykių sferoje. Rodžeriui Brajanas kaip ir 
anksčiau buvo drovus, visko bijantis mažas berniukas. 

Brajanas sutriko, kai nusileido laiptais. Rūsyje buvo 
tamsu, visur riogsojo prikrauta statinių su vynu ir sūdyto- 
mis žuvimis. Įsiklausęs išgirdo lošimo kauliukų taukšėjimą, 
dviejų sargybinių juoką ir keiksmus. Jaunuolis pralindo 
pro dvi statines ir nuslinko prie galinės sienos, kur, kaip 
prisiminė, buvo užrakintas maisto sandėlis. Jis net nesusi- 
mąstė, kodėl nuslėpė savo ketinimus, — to išmoko, kai dar 
buvo gyvas Edmundas. Be to, nenorėjo, kad brolis imtų 
galvoti jį nepasitikint ir savivaliaujant. 

Verksmas sustiprėjo, kai jaunuolis prislinko prie san- 
dėlio durų. Sklido švelnus, trūkčiojantis garsas, rodėsi, 
jis liejasi iš moters širdies gelmių. Dabar Brajanas žinojo, 
kodėl sargybiniai pasitraukė toliau nuo durų: nesiliaujanti 
rauda veikė jų nervus. 

Brajanas žvilgtelėjo pro skylėtas duris į sandėlį: kam- 
pe ant didelės šiaudų krūvos gulėjo moteris vienuolės 
suknele. 

Dusdamas jaunuolis vargais negalais pasiekė raktą, 
kabėjusį ant vinies durų staktoje, ir atrakino sandėlį. Durys 
atsidarė negirgždėdamos, nes vyriai buvo gerai ištepti. 

— Sesele, — tyliai pašaukė Brajanas, klūpėdamas jai už 
nugaros. — Leiskite jums padėti. 

Merė pažvelgė į jį kupinomis baimės akimis. 

— Prašau, išlaisvinkite mane, - sušnibždėjo moteris. — 
Mano broliai dėl to pradės karą. Padėkite! Aš nepakelsiu, 
jei kas nors iš jų nukentės. 

Brajanas nustebęs žvilgtelėjo į ją: 

— Jūsų broliai? Kas jūs? Kodėl Rodžeris jus pagrobė 
į nelaisvę? 

— Rodžeris? — paklausė Merė. — Tas žmogus, kuris 
mane čia laiko? Kur aš? Kas jūs? 

Brajanas atidžiai įsižiūrėjo į vienuolę. Jos veidas buvo 
išpurtęs, švelnios rudos akys paraudusios. Kažkuo priminė 
seserį Elizabetą. Sesuo buvo puiki ir tobula kaip angelas, 
o ši moteris panėšėjo į Madoną. 

— Esu Brajanas Čatvortas, gyvenu čia, Čatvortų Žę- 
mėse. Tai mano brolio Rodžerio rūmai. 

— Catvortas? — susimąstė Merė atsisėsdama. — Kartą 
mano brolis įsimylėjo gražuolę moterį, tačiau ji ištekėjo 
už vyriškio, pavarde Čatvortas. 

Brajanas atšlijo atgal ir prisėdo. Jis pradėjo suprasti, 
kodėl toji moteris čia uždaryta kaip belaisvė. 

— Jūs iš Montgomerių šeimos? — sušuko jis. — Aš Ži- 
nojau apie keturis brolius, bet net neįtariau, kad esama 
dar ir sesers. 

— Aš esu vyriausia, Merė Montgomeri. - Brajanas aki- 
mirką prarado amą. — Papasakokite, ką jūs žinote. Mano 
broliai kai kada pernelyg mane globoja. Kodėl mane pa- 
grobė? Kodėl jūsų brolis nekenčia mūsų šeimos? 

Po šių moters žodžių Brajanas pasijuto panašus į 
Merę. 

— Mano brolis mane irgi globoja. Bet aš sugebu daryti 


346 JUDE DEVERAUX 


išvadas iš visų įvykių. Papasakosiu viską, ką žinau. Jauna 
moteris Alisa Veilans turėjo meilės ryšių su jūsų vyriau- 
siuoju, jei neklystu, Geivinu? — Merė linktelėjo. — Bet 
nežinia dėl kokių priežasčių, apie kurias neturiu suprati- 
mo, jie išsiskyrė. Alisa ištekėjo už mano vyriausiojo brolio 
Edmundo, o Geivinas vedė... 

— Džuditą, - pasufleravo Merė. 

— Taip, Džuditą, — tęsė Brajanas. — Kartą naktį mano 
brolis buvo nužudytas. - Akimirką jaunuolis užsikirto. 
Jis neužsiminė apie vyriausiojo brolio ligą, apie tai, kaip 
baisu buvo su juo gyventi. Neištarė nė žodžio ir apie gra- 
žią merginą, persipjovusią sau venas tą naktį, kai buvo 
užmuštas Edmundas. 

— Ir Alisa tapo našle, — tyliai tarė Merė. 

— Taip. Manau, ji pamėgino susigrąžinti Geiviną. Buvo 
grumtynės, jai veidą nudegino verdantis aliejus. Alisa labai 
stipriai apdegė. 

— Arjūs matote kokį nors ryšį tarp anų įvykių ir mano 
uždarymo čia? Kur dabar Alisa? 

— Alisa gyvena čia. Ji daugiau nieko nebeturi. - Bra- 
janas pagalvojo, koks geras jo brolis. — Šį rudenį Rodžeris 
turėjo oficialią dvikovą su kitu jūsų broliu. Juodu kovėsi 
dėl moters. 

— Tai galėjo būti tik Stivenas. Bronvina... Ji nė žo- 
džiu apie tai neužsiminė. - Merė užsidengė rankomis vei- 
dą. - Aš nemaniau, kad tęsis tasai košmaras. O, Brajanai, 
ką mudu turime daryti? Negalime leisti mūsų šeimoms 
kariauti vienai prieš kitą! 

Brajanas sudrebėjo nuo jos žodžių. Ką ji turi galvoje 
sakydama „mudu“? Kaip ji galėjo pamanyri, kad jis jos 
pusėje? Žinoma, jis palaikys Rodžerį. Turi būti rimta 
priežastis, kodėl brolis laiko nelaisvėje šią tylią mažutę 
moterį. 

Nespėjo Brajanas ištarti nė žodžio, kai Merė vėl pra- 
bilo: 

— Kodėl jūs šlubuojate? — užjaučiamai paklausė ji. 

Brajanas vėl suvirpėjo. Ilgą laiką niekas jo tokių da- 
lykų neklausinėjo. 

— Arklys sužalojo man koją. — Merė žvelgė į jaunuolį 
laukdama, ką jis dar pridurs, ir Brajanas vėl prieš savo 
valią prisiminė tą laiką, kurį mėgino išbraukti iš atmin- 
ties. — Elizabetai buvo penkeri, — pradėjo susimąstęs. - Jau 
tuomet ji panėšėjo į angelą. Vienas medžio drožėjas ją 
pasirinko kaip modelį bažnyčios cherubinams. Man su- 
ėjo aštuoneri. Mes žaidėm riterių turnyrų lauko smėlyje, 
Mūsų brolis Edmundas jau buvo suaugęs, tuomet jam 
sukako dvidešimt vieneri metai. - Brajanas patylėjo. — Aš 
ne viską prisimenu. Vėliau pasakojo, kad Edmundas buvo 
girtas. Jis nepamatė manęs ir Elizabetos, kai šuoliavo lau- 
ku. — Merei siaubas užgniaužė gerklę. - Mudu galėjome 
žūti, jeigu šalia nebūtų atsidūręs Rodžeris. Jis tada buvo 
keturiolikos, augalotas ir stiprus. Jis puolė tiesiai po žirgu 
ir griebė mudu, tačiau žirgas kanopa trenkė jam į kairiąją 
ranką, todėl išmetė mane. - Akimirką Brajanas nusigrę- 
žė nuo Merės. — Žirgas sužalojo man blauzdą. — Truputį 
šyptelėjo. - Man pasisekė, nes nepraradau kojos. Elizabeta 
sakė, kad likau gyvas tik dėl Rodžerio rūpestingumo, mat 
jis daug mėnesių slaugė mane. 

— Jūs labai jį mylite, tiesa? 

— Taip, - paprastai atsakė Brajanas. — Jis gynė... Eli- 
zabetą ir mane vaikystėje. Įtaisė Elizabetą į vienuolyną, 
kai jai suėjo šešeri. 

— Ji dabar vienuolyne? 

Brajanas nusišypsojo: 

— Rodžeris sako, kad ieško jai tinkamo vyro, bet kol 

kas nieko nesurado. Argi galima angelui rasti vyrą? — Jau- 
nuolis nusijuokė, prisiminęs Elizabetos žodžius, kai pasiūlė 
Rodžeriui surasti jai velnią. Bet Rodžeris tų žodžių nelaikė 
pokštu. Labai dažnai piktos Elizabetos pastabos jam ne- 
atrodė juokingos. Kartais tai, ką ji pasakydavo, visiškai 
nesiderino su jos angeliška išvaizda. 

— Mudu negalime leisti, kad mūsų šeimos kariau- 
tų, — vėl pakartojo Merė. — Jūs apibūdinote savo brolį 
kaip gerą ir mylintį žmogų. Bet jis pyksta ant Stiveno. Be 
jokios abejonės, jūsų brolienė irgi. 

Brajanas vos nenusijuokė iš jos pastarųjų žodžių. Pu- 
siau pamišėlišką Alisos įniršį vargu ar galima vadinti pykčiu. 
Kartais ji būdavo visiškai nesuvaldoma — tada reikėdavo 
pagirdyti miego žolėmis, kad nusiramintų. Ji be perstojo 
koneveikdavo Džuditą ir Geiviną Montgomerius. 

— Jūs labai mažai papasakojote apie save. Čia jūs lai- 
koma kaip belaisvė, verkiate ištisomis dienomis, gailitės 
manęs. Sakykite, kodėl verkiate? Dėl savęs ar dėl brolių? 

Merė žvelgė į savo rankas: 

— Aš esu silpna ir baili. Kai paaiškės, kad dingau, bro- 
liai baisiai supyks. Geivinas ir Stivenas ims ramiai ruoštis 
karui, bet Reinas ir Mailsas ne juokais įnirš. 

— Ko jie gali griebtis? 

— Niekas to nežino. Jie daro tai, kas jiems tą akimir- 
ką atrodo teisinga. Reinas, tasai žmogaus pavidalo lokys, 
paprastai labai staigus, tačiau negali pakęsti neteisybės. 
O Mailso baisus charakteris, neįmanoma numanyti, ko 
gali griebtis. 

— Taip neturėtų atsitikti, — tarė atsistodamas Brajanas. — 
Eisiu pas Rodžerį ir pareikalausiu, kad jis paleistų jus. 

Merė stovėjo šalia jaunuolio ir, pakėlusi akis, pa- 
klausė: 

— Ar nesupykdys jo jūsų reikalavimas? Ar reikia ką 
nors jam sakyti? 

Brajanas pasižiūrėjo į moterėlę: švelnūs bruožai, ap- 
valus veidas, neryškios akys. Ji nejučia privertė jaunuolį 
pasijusti stipriu, gebančiu kalnus vartyti. Jis niekuomet 
nieko neprašė iš Rodžerio. Merė sako teisybę. Kaip jis gali 
pareikalauti iš to, kurį taip stipriai myli? 

Brajanas palietė Merei veidą: 

— Aš išvaduosiu jus iš čia. Prižadu. 

— Aš tikiu, — viltingu balsu atsakė Merė. — O dabar 
turite eiti. 

Brajanas apmetė žvilgsniu mažą drėgną sandėlį. Ant 
grindų glėbys šiaudų; patalpos negalėjai vadinti švaria. 
Visi baldai — kieta lova ir pintinė kampe. 

— Čia baisi vieta, jūs turite eiti su manimi. 

— Ne! - Merė atsitraukė nuo Brajano. - Mudu turime 
būti atsargūs ir neįsiutinti Rodžerio. Jeigu jo toks pat cha- 
rakteris kaip ir mano brolių, tai gali pasakyti daug tokių 
dalykų, dėl kurių vėliau gailėsis, bet turės laikytis savo 
pažadų. Patariu palaukti iki ryto, kai jis pailsės, tuomet ir 
pasišnekėsite su juo. 

— Nejaugi jus domina mano brolio nuotaika? Juk tai 
reiškia, kad turėsite praleisti dar vieną naktį šiame pra- 
garo narve. 

— Eikite ramybėje. Neverta dabar galvoti apie mane. 

Brajanas žvilgtelėjo į vienuolę, paskui ūmai paėmė jos 
ranką ir pabučiavo. 

— Jūs nuostabi moteris, Mere Montgomeri. - Ir apsi- 
gręžęs dingo tamsoje. 

Merė žvelgė įkandin Brajano, kol užsidarė durys. 
Vargšė vylėsi, jog nepasakė jaunuoliui esanti baisiai iš- 
sigandusi. Kažkas sukrebždėjo ant grindų, ir ji aukštai 

pašoko. Merė žinojo, kad nereikia verkti, bet buvo ne- 
apsakoma bailė. 


Rodžeris apstulbęs žvelgė į jaunesnįjį savo brolį. 

— Aš noriu, kad tu išleistum ją iš to sandėlio, - ramiai 
tarė Brajanas. Jis padarė taip, kaip patarė Merė, sulaukė 
rytmečio, kad viską išdėstytų Rodžeriui. 

„Regis, Brajanas visiškai nemiegojo“, — pagalvojo 
vyresnysis Čatvortas, kai pamatė po brolio akimis juodus 
ratilus. 

— Prašau, Brajanai... - pradėjo tonu, kuriuo paprastai 
kalbėdavosi su jaunesniuoju broliu ir seserimi. 

Bet Brajanas nenusileido: 

— Aš kaip ir anksčiau nenoriu žinoti, kodėl laikai be- 
laisvę, tačiau, nepaisydamas jokių priežasčių, reikalauju, 
kad ją paleistum. 

Rodžeris nusisuko nuo Brajano, kad tas nepamatytų 
skausmo jo akyse. Kaip jis galėjo paaiškinti, kad jį paže- 
mino Montgomerių klanas? Jis skausmingai kentėjo, kai 
jo brolienė puolė į Geivino glėbį ir buvo atstumta. Ledi 
Bronvina pasirinko jį, ir jis, Rodžeris, tuo buvo labai pa- 
tenkintas. Tačiau Stivenas smogė stiprų smūgį, nubloškusį 
jį ant žemės. Rodžeris buvo toks įšėlęs, jog, pamiršęs vis- 
ką pasaulyje, puolė Stiveną iš užpakalio. Dabar Rodžeris 
norėjo parodyti Montgomeriams, kad nesirengia visada 
ir visur pralaimėti. 

— Jai nebus padaryta jokios žalos, - atkirto vyresnysis 
brolis. — Prižadu, aš jos nepažeminsiu ir neįžeisiu. 

— Tuomet kurių galų ją ten laikai? Paleisk tuoj pat, 
kol neprasidėjo tikras karas. 


— Jau per vėlu. 

— Ką turi galvoje? 

Rodžeris žvilgtelėjo per petį į brolį: 

— Reinas Montgomeris su keliais šimtais karaliaus 
kareivių traukė į Velsą, kai sužinojo, kad Merė pas mane. 
Taigi dabar pasuko atgal ir rengiasi mus užpulti. 

— Ką? Jau mus puola? O mes neturime jokių gynybos 
priemonių? Argi Reinas nežino, kad dabar jau kiti laikai? 
Yra teismai ir įstatymai, ginantys nuo užpuolikų! 

— Karalius prirėmė Reiną anksčiau, negu tas pasuko 
prieš mus. Karalius taip supyko, jog Reinas sumanė pa- 
naudoti jo kareivius savo tikslams, kad paskelbė jį pažeidus 
įstatymą. Dabar Reinas susirado prieglobstį miške. 

— O Dieve, - atsiduso Brajanas susmukdamas ant 
kėdės. — Mes juk neturime tokios stiprios pilies kaip 
Montgomerių tvirtovė. Jeigu paleisime Merę... 

Rodžeris susižavėjęs pažiūrėjo į brolį: 

— Aš nenorėjau tavęs įtraukti į tarpusavio karą. Todėl 
patariu tau išvykti. Keliauk į kurią nors mano valdą, ne- 
trukus atjosiu ir aš. 

— Ne! — rvirtai atkirto Brajanas. — Mes turime susi- 
taikyti. Pasiųskime laišką karaliui ir Montgomeriams. O 
kol kas aš pats prižiūrėsiu Merę. — Jaunuolis atsistojo ir 
vilkdamas koją išėjo iš kambario. 

Rodžeris įsispoksojo į užsidariusias už Brajano duris 
ir iš pykčio sukando dantis; paskui griebė ant sienos ka- 
bėjusį kovos kirvį ir sviedė per visą kambarį. Kirvis įsmigo 
į 4žuolines duris. 

— Velniop tuos Montgomerius! — nusikeikė. Jis džiū- 
gavo, kad karalius supyko ant Montgomerių. Jie nieko 
neveikė, o tik ėmė. Jie atėmė grožį iš jo brolienės kartu su 
puse proto. Jie pasisavino žemes Škotijoje, kurios turėjo 
priklausyti jam. O dabar likimas panoro, kad prarastų savo 

brolio pagarbą. Niekada anksčiau Brajanas atvirai nestojo 
prieš jį, Rodžerį, nieko nedarė negavęs pritarimo. O dabar 
parodė, kad pars gali priimti sprendimus ir net nurodyti 
jam, ką reikia daryti. 

Durys atsidarė, ir įžengė Alisa su savo ryškiai žaliu 
chalatu, apkraštuotu triušių kailiukais, nudažytais gelto- 
na spalva. Jos veidą dengė vualis iš auksu siuvinėto plono 
šilko. 

— Tik ką mačiau Brajaną, — tarė ji piktu balsu. - Jis 
padėjo tai Montgomeri lipti laiptais. Kaip galėjai įsakyti 
išleisti ją iš rūsio? Tokią kaip ji reikia numesti suplėšyti 
šunims! 

— Brajanas ją rado ir nutarė pats ja rūpintis. 

— Rūpintis ja! - suinkštė Alisa. — Turbūt ketini su ja 
elgtis kaip su viešnia, kaip su ta, viršuje? — kandžiai šypso- 
damasi tęsė brolienė. — O gal tu jau nebegali įsakinėti savo 
namuose? Kaip matau, dabar visus valdo Brajanas. 

— Turėtum pažinoti vyrus, Alisa, ar ne? Berods mie- 
gojai su daugeliu. 

Alisa nusijuokė: 

— Pavyduliauji? Girdėjau, praėjusią naktį išvarei Sti- 
veno žmoną iš savo kambario. Negalėjai pasiekti? — įgėlė 
brolienė. — Galbūt reikėjo pasiųsti Brajaną, gal jam būtų 
pavykę? 

— Eik velniop! - subliuvo Rodžeris. 


Bronvina žvelgė pro langą į sniegą, baltai nuklojusį 
visą žemę. Ji jau kalėjo pas Rodžerį mėnesį ir visą tą laiką 
nieko nematė, išskyrus vieną ar dvi tarnaites. Jos atneš- 
davo valgyti, malkų, švarių paklodžių. Dažnai valydavo 


Bronvinos kambarį, tačiau nepratardavo nė žodžio. Ji 

mėgino klausinėti tarnaites, bet tos žvelgė į ją baimingai 
ir skubiai dingdavo. 

Turbūt nebuvo būdo, kurio ji nebūtų griebusis, kad 
pabėgtų. Surišo paklodes ir nusileido palei namo sieną 
žemyn, bet Rodžerio sargybiniai sučiupo, kai tik kojom 
palietė žemę. Kitą dieną langą užkalė grotomis. 

Mėgino padegti kambarį, bet sargyba, pamačiusi ugnį, 
užgesino. Ji pasidarė durklą iš alavinio ąsočio ąsos ir sužeidė 
vieną sargybinį. Bet vietoj dviejų vyrukų prie jos pastatė 
tris; paskui atėjo Rodžeris ir pasakė, kad įsakys surišti, 
jeigu ir toliau kels jam tiek rūpesčių. Bronvina paklausė 
apie Merę, apie tai, ar žino broliai Montgomeriai, kad jų 
moterys nelaisvėje. 

Tačiau Rodžeris nesiteikė atsakyti. 

Bronvina nugrimzdo į savo vienatvę. Vienintelis daly- 
kas, ką ji galėjo veikti, tai prisiminti Stiveną. Dabar turėjo 
laiko iš naujo išgyventi kiekvieną jų bendro gyvenimo va- 
landėlę ir netrukus pastebėjo, jog ima keistis. Ji turėjo su- 
prasti, kad visa tauta negali būti tokia bloga kaip žmonės, 
atitempę ją į sero Tomo pilį. Nevertėjo pernelyg niršti, kad 
Stiveną labiau domino ji pati, o ne jos klanas. Buvo naivu 
šitaip nuoširdžiai tikėti Rodžerio pasakėlėmis... 

Nenuostabu, kad Stivenas vadino ją egoiste. Regis, ji, 
Bronvina, visuomet matydavo tik vieną medalio pusę. Ji gal- 
vojo apie Stiveną, dabar gyvenantį karaliaus dvare, ir žinojo, 
kad jeigu jai pavyktų pasprukti iš Rodžerio Catvorto namų, 
tai susirastų Kersti ir pasistengtų sudaryti taiką su Makgre- 
gorais. Mintyse prisiekė Stivenui tai būtinai padaryti. 


— Brajanai, jie puikūs, — nusišypsojo Merė, imdama 
iš jo odinius batus. — Tu lepini mane. 

Brajanas žvelgė į moterį kupinu meilės žvilgsniu. 
Didesniąją prabėgusio mėnesio dalį juodu praleido kar- 
tu. Brajanas daugiau nė sykio neprašė Rodžerio paleisti 
Merės, nes nenorėjo likti vienišas, — mat Merė ištraukė 
ji iš vienatvės gniaužtų: Rodžeris labai dažnai išvykdavo 
į turnyrus, o Elizabeta meldėsi tarp vienuolyno sienų. 
Brajanas seniai suprato, kad kitų moterų akivaizdoje jis 
sutrinka ir nejaukiai jaučiasi. Merė buvo dešimčia metų 
vyresnė, bet irgi ne šio pasaulio gyventoja. Ji niekada ne- 
sijuokė iš jaunuolio ir neprašė pašokti arba pabėgioti su 
ja. Merė buvo kukli, paprasta ir nieko nereikalavo. Ištisas 
dienas juodu praleisdavo grodami liutnia, kartais Brajanas 
pasakodavo įvairiausias istorijas, kurių žinojo be skaičiaus 
ir kurių anksčiau niekas nesiklausydavo. Merė visada buvo 
atidi, šalia jos jaunuolis jautėsi stiprus ir pasitikintis. 

Kaip tik tai ir sulaikydavo, jog Brajanas nepasakė 
Merei, kad ir Bronvina čia gyvena kaip kalinė. Jis jau taip 
aklai kaip anksčiau netikėjo broliu, o klausinėjo tarnų, 
norėdamas žinoti, kas vyksta namuose. Nedelsdamas pa- 
reikalavo išlaisvinti Bronviną, ir Rodžeris greitai sutiko. 
Dabar tik Merė liko belaisvė. 

— Vargu ar tave įmanoma išlepinti, — nusišypsojo 
jaunuolis. 

Merė droviai šyptelėjo ir nuleido akis: 

— Sėsk šalia manęs. Ką nauja girdėjai? 

— Nieko, - pamelavo Brajanas, nors žinojo, jog Reinas 
pažeidęs įstatymą ir gyvena kažkur miške, vadovaudamas 
galvažudžių gaujai, jeigu galima tikėti Alisos žodžiais. 
Tačiau Brajanas nė žodžiu neužsiminė apie nepavydėtiną 
Reino padėtį. - Praėjusią naktį atšalo, - šildydamas rankas 
prie ugnies, tęsė jaunuolis. Tarpusavio susitarimu juodu 
niekada neminėjo Rodžerio ir Alisos. Jie buvo du vieniši 

žmonės, susitikę likimui lėmus. Visą jų pasaulį sudarė 
vienas didelis, jaukiai sutvarkytas kambarys viršutiniame 
Čarvortų rūmų aukšte. Merė ir Brajanas tapo vienas kitam 
viskuo, bet abu niekada nesijautė laimingi. 

Brajanas atsilošė į kėdės, stovinčios prie židinio, at- 
ramą ir tūkstantąjį sykį pagalvojo, kaip norėtų, kad šitaip 
tęstųsi visą amžinybę. Taigi Brajanas nepageidavo, kad 
Merė grįžtų į savo šeimą. 

Tai atsitiko tą patį vakarą, kai Brajanas papasakojo 
Rodžeriui apie savo svajones. 

— Tai tu nori — ką?! — išsproginęs akis paklausė Ro- 
džeris. 

— Aš noriu vesti Merę Montgomeri. 

— Vesti? — Rodžeris apstulbęs krito į kėdę. Susigimi- 
niuoti su šeima, kurią jis laikė pačiu pikčiausiu priešu! — 
Toji moteris priklauso Bažnyčiai, todėl tu negali... 

Brajanas nusišypsojo: 

— Ji nepriėmė įžadų. Merė tik gyvena su vienuolėmis 
kaip viena iš jų. Merė tokia kilni, ji labai trokšta padaryti 
pasaulį geresnį. 

Brolių pašnekesį nutraukė kandus Alisos juokas. 

— Na, Rodžeri, matau, reikalai klojasi visai neblogai. 
Tavo jaunylis brolis nori vesti vyriausiąją Montgomeri. 
Sakyk, Brajanai, kiek jai metų? Turbūt pakanka, kad galėtų 
tapti tau motina, kurią visada troškai turėti? 

Anksčiau Brajanas neturėjo priežasčių įniršti. Nuo 
nemalonumų ir bėdų jį visada saugojo Rodžeris, tačiau 
dabar jaunuolis užsiplieskė ir puolė prie Alisos. 

Rodžeris spėjo sulaikyti savo gležnąjį brolį: 

— Nemanau, kad taip tinka elgtis. 

Brajanas pažvelgė Rodžeriui į akis ir pirmąjį kartą savo 
gyvenime pagalvojo, jog brolis neteisus. 

— "Tai tu leidai jai šitaip kalbėti? — tyliai paklausė. 

Rodžeris paniuro. Jam nepatiko, kaip Brajanas dabar 
žvelgia — taip šaltai, tarytum juodu niekada ir nebuvo pa- 
tys artimiausi draugai. 

— Žinoma, ji neteisi. Tiktai manau, kad tau neverta 
taip karštai reaguoti. Žinau, esi jaunas, nori žmonos ir... 

Brajanas staiga atšlijo nuo Rodžerio. 

— Nori pasakyti, kad aš pernelyg kvailas, kad žinočiau, 
ko noriu? 

Alisa prapliupo kvatoti: 

— Atsakyk jam, Rodžeri. Ar rengiesi leisti savo broliui 
vesti vieną iš Montgomerių? Įsivaizduoju, kokios paskalos 
pasklis po visą Angliją! Žmonės sakys, kad tu nesugebėjai 
dvikovoje smogti Stivenui į nugarą, tai dabar nutarei kitaip 
pasielgti. Visi plepės, kad Čatvortai renka tik Montgome- 
rių trupinius. Aš nesugebėjau gauti Geivino, tu - Bronvi- 
nos, todėl pasiuntei savo šlubąjį brolelį jų sesers — tikros 
senmergės — griebti. 

— Užsičiaupk! — suriaumojo Rodžeris. 

— Aha, teisybė akis bado, — nusišaipė Alisa. 

Rodžeris suspaudė lūpas, o paskui tarė: 

— Mano brolis neves moters iš Montgomerių klano. 

Brajanas atsitiesė ir, nors pasitempęs visu ūgiu buvo 
vos ne dvigubai mažesnis už Rodžerį, tvirtai pareiškė: 

— Aš vesiu Merę. 

Alisa vėl praplyšo juoku: 

— Patarčiau atiduoti jį kitos belaisvės globai. Su ja pa- 
tenkintų savo aistrą, bet neplepėtų niekų apie vedybas. 

— Ką tu pliurpi, ragana? Kokios kitos? — nesuprato 
Brajanas. 

— Tai išdrąsėjai? Kaip tu drįsti mane vadinti ragana? 
Mano grožis toks skaistus, kad aš net nežvilgtelėčiau į tokį 
šlubuojantį nusprogėlį kaip tu! 

Rodžeris prisiartino prie Alisos: 

— Nešdinkis iš čia, kol aš nepadariau tavo antrojo 
skruosto panašaus į pirmąjį! 

Alisa, žingsniuodama prie durų, atkirto: 

— Brajanai, paklausk jo apie Bronviną, kuri sėdi viršu- 
je. - Ir išbėgo iš kambario piktdžiugiškai kikendama. 

Rodžeris atsigręžė ir susidūrė su lediniu Brajano žvilgs- 
niu. Jam labai nepatiko tas žvilgsnis. Brajanas žvelgė taip, 
tarsi nuo šiol nebepripažįsta Rodžerio kaip vyresniojo. 

— Juk sakei, kad paleidai ją, — šaltai pareiškė Braja- 
nas. — Kokio dar melo prisiklausysiu iš tavo lūpų? 

— Štai kas, Brajanai, — pradėjo Rodžeris pamokomu 
tonu. 

Brajanas atsitraukė nuo jo. 

— Aš nebe vaikas ir nenoriu, kad su manimi elgtumeisi 
kaip su paaugliu! Koks buvau kvailys! Nuostabu, kaip dar 
Montgomeriai neužpuolė mūsų! Tu juk pagrobei dvi jų 
moteris. Kaip galėjau tikėti tavimi? Aš niekada nesiren- 
giau tavęs klausinėti, nes tikėjau, kad visa, ką darai, yra 
teisinga. Buvau pernelyg laimingas su Mere, kad galvočiau 
apie save, nors, beje, visada per daug buvau užsiėmęs, kad 
mąstyčiau ne tik apie save, a? 

— Brajanai, prašau... 

— Ne! - suriko Brajanas. - Nors sykį pasiklausyk ma- 
nęs! Rytoj rytą aš rengiuosi sugrąžinti Merę ir Bronviną 
į jų šeimas. 

Rodžeris jautė, kaip jam ant galvos piestu stojasi 
plaukai: 

— Tai mano belaisvės, ir tu neturi teisės taip elgtis! 

— Kodėl jos tavo belaisvės? Todėl, kad užpuolei Stiveną 
Montgomerį iš už nugaros? Todėl, kad jis nugalėjo tave? 

Rodžeris atšlijo: 

— Brajanai, kaip tu gali šitaip kalbėti? Ir po viso to, 
ką dėl tavęs padariau? 

— Man įkyrėjo klausytis, kad išgelbėjai mano ir Eli- 
zabetos gyvybę! Man įkyrėjo nuolatos tau dėkoti už savo 
gyvenimą. Visas mano buvęs gyvenimas pažymėtas būti 
tavo jaunesniuoju broliu, bet dabar esu suaugęs žmogus 
ir pats galiu spręsti, ką daryti! 

— Brajanai, — sušnibždėjo Rodžeris, — aš niekada 
neprašiau tavęs nuolankiai man dėkoti! Tu ir Elizabeta 
buvote mano gyvenimas. Daugiau nieko neturiu! Beje, ir 
nenorėjau nieko daugiau. 

Brajanas atsiduso, ir visas jo pyktis išgaravo. 

— Aš žinau. Tu visada mums buvai geras, bet man jau 
atėjo laikas skirtis su tavimi ir pradėti savo gyvenimą. Aš 
noriu vesti Merę, ir tai reiškia, jog, ją ir vesiu. - Brajanas 
nusigręžė. — Rytoj išvežu moteris. 

Išėjus Brajanui, Rodžerį ėmė krėsti drebulys. Nei 
viename mūšyje, nei viename turnyre jis nesijautė toks 
sumuštas ir silpnas, kaip po šio pašnekesio su broliu. Kas 
mirksnį regėjo, kaip jo brangus, karštai mylimas jaunes- 
nysis brolis virsta kažkuo kitu. Suprato, kad aklam pa- 
klusnumui atėjo galas. 

Rodžeris bejėgiškai sėdėjo krėsle ir žvelgė į kokliais 
išklotas grindis. Brajanas ir Elizabeta buvo viskas, ką jis 
turėjo. Kartu visi trys jie buvo didžiulė jėga prieš Edmun- 
do beprotybę. Elizabeta visada laikėsi nepriklausomai. Po 
angelo išvaizda slypėjo stiprus charakteris, todėl ji dažnai 
stojo prieš Edmundą. Ber Brajanas visada tikėjosi ir laukė 
Rodžerio apgynimo ir meilės, džiaugėsi, kad visus svarbius 
nutarimus už jį priima brolis. Beje, ir jam, Rodžeriui, pa- 
tiko toks vaidmuo. 

"Tačiau šiandien jis pamatė, kad nuolankumo nebeliko. 

Iš nuolaidaus, mylinčio jaunuolio Brajanas virto priešiškai 
nusiteikusiu, reikliu ir piktu vyriškiu. 

Ir visa tai dėl Montgomerių! 

Rodžeris neprisiminė, kaip pradėjo girkšnoti. Vynas 
pasipainiojo po ranka, ir jis įsipylė sau negalvodamas, ką 
daro. Visa, ką prisiminė, buvo šaltos Brajano akys ir mintis, 
kad Montgomeriai atėmė iš jo net brolį. 

Kuo daugiau Rodžeris gėrė, tuo labiau įsitikino, kad 
visų nelaimių priežastis - Montgomeriai. Tai, kad Alisa 
neteko grožio, jam regėjosi tiesiog asmeninis įžeidimas. 
Galų gale jie buvo giminaičiai. Džudita ir Geivinas sunio- 
kojo Alisą; blogiausia, kad jie išjuokė ją, — tai buvo tas pat, 
kaip išjuokti jį, Rodžerį. Ir pats ne kartą girdėjo kandžias 
pašaipas iš dvariškių lūpų po dvikovos su Stivenu. 

— Girdėjau, jūs turėjote nuotykį su ta mažąja dama, 
Makaranų klano vade. Nenorėčiau jūsų įžeisti tuo, ką 
girdėjau, bet nejaugi jūs taip geidėte jos, jog norėjote ją 
gauti net smogdamas Stivenui į nugarą? 

Tie žodžiai nuolatos skambėjo jo galvoje. Karaliaus 
Henriko sūnus neseniai vedė Ispanijos princesę, todėl ka- 
ralius nenorėjo, kad jo smagią nuotaiką gadintų kažkoks 
Čatvortas, todėl kalbos ir liko kalbomis. 

Rodžeris plačiai užsimojęs trenkė alaviniu puodeliu 
į krėslo porankį taip, kad nutrupėjo dalis drožinėto me- 
džio. 

— Būkite jūs visi prakeikti! — sukriokė įsiutęs. 

Brajanas buvo pasirengęs pamiršti meilės ir bičiulystės 
metus dėl moters, kurią vos pažinojo. Rodžeris prisiminė 
pasityčiojamą Bronvinos juoką, kai stengėsi prievarta ją 
paimti. Kekšės triukai! Kaip ir gudrybė Merės, pasakiusios 
Brajanui, kad nepriklauso Bažnyčiai. Brajanas, regis, manė, 
kad Merė tyra ir verta vedybų, kas be ko, ji gana suma- 

ni, kad suviliotų dešimt metų jaunesnio vyriškio nekaltą 
širdį. Ar, padedama Brajano, tikėjosi susigrąžinti laisvę, o 
gal rūpinosi Čatvortų gerove? Montgomeriai jau įprato 
organizuoti sėkmingas vedybas. 

Rodžeris netvirtai atsistojo ant kojų. Tai jo, kaip Braja- 
no globėjo, priedermė parodyti jaunesniajam broliui, kad 
visos moterys meluoja. Jos visos kaip Alisa ir Bronvina. 
Nėra tarp jų švelnių ir nuoširdžių, ir, be abejo, nė vienos, 
kad būtų verta Brajano. 

Svirduliuodamas išslinko iš kambario ir ėmė kopti 
aukštyn. Jis nebuvo apsisprendęs kur eiti, bet sustojęs prie 
Bronvinos kambario durų, suprato, kad jį traukia kaip tik 
čia. Prieš Rodžerio akis plaukė jos paveikslas — moteris 
juodais plaukais ir žydromis akimis. Prisiminė kiekvieną 
jos viliojančio kūno įlinkį. Tačiau pasitraukė nuo durų. 
Ne, nėra jau taip nusilakęs, kad dar sykį iškęstų Bronvinos 
patyčias. Dabar neverta pas ją brautis. 

Vyriškis užkopė dar vieną laiptų maršą. Visas bėdas 
ant jo galvos užvertė toji bjaurybė su vienuolės drabužiais, 
toji, kuri suviliojo jaunesnįjį brolį. Jos velniški kerai išardė 
Čatvortų šeimą. Brajanas šaukė, kad rytoj išvyksta iš Čat- 
vortų rūmų, lyg Montgomeriai neturėtų gausios šeimos ir 
ryžtųsi ją padidinti Čatvortų sąskaita. 

Rodžeris pakėlė Merės kambario durų skląstį. Mėnulio 
šviesa sruvo pro langą. Prie lovos degė naktinė žvakė. 

— Kas čia? — tyliai paklausė atsisėsdama lovoje Merė. 
Jos balse skambėjo baimė. 

Rodžeris užkliuvo už kėdės, čiupo ją ir sviedė į sieną 
sudaužydamas į šipulius. | 

— Kas čia? — pakartojo Merė garsiau; jos balsas ėmė 
virpėti. 

— Čatvortas! - suriaumojo Rodžeris. — Vienas iš tavo 

kalintojų. — Pasilenkė virš lovos ir įsispitrijo į Merę. Jos 
ilgi kaštoniniai plaukai buvo supinti į kasą. Akys iš baimės 
plačiai atvertos. 

— Lorde Rodžeri, aš... 

— Tu ką? — subliuvo vyriškis. - Nejaugi nemalonėsi 
pakviesti manęs į savo lovą? Argi vienas Čatvortas geresnis 
už kitą? Galiu tave paleisti kaip ir Brajanas. Nagi pažiūrė- 
sime, ką tu čia turi, kad užkerėjai mano brolį. 

Rodžeris nuplėšė antklodę, kurią Merė buvo užsi- 
traukusi iki kaklo. Jis nustebęs įsmeigė akis į paprastus 
drobinius marškinius, kuriuos vilkėjo Merė. Dauguma 
moterų miega nuogos, o ši didžiausia kekšė vartosi su 
marškiniais! Kažkodėl marškiniai labiausiai ir įsiutino 
Rodžerį. Griebė už jų apykaklės ir nuplėšė nuo Merės. Jis 
nematė jos kūno, negirdėjo, kaip ji pradėjo nežmoniškai 
rėkti. Rodžerio smegenyse skambėjo tik brolio žodžiai, 
jog paliks namus dėl moters. Parodys Brajanui, kokia ji 
prieinama, todėl neverta Čatvortų dėmesio! 

Beveik nesuvokdamas, ką daro, Rodžeris spaudė nekal- 
tą putlų Merė kūną. Nusirengė tik tiek, kad galėtų laisvai 
atlikti savo reikalą. Merė gulėjo stipriai suspaudusi kojas, 
todėl vyriškis turėjo panaudoti visą jėgą, kol praplėšė. Mo- 
ters riksmai virto siaubo dejonėmis. Merė sustingo. 

Prievartaudamas ją, Rodžeris nejautė jokio malonu- 
mo. Merė buvo persigandusi ir įsitempusi. Turėjo stipriai 
stumti keletą kartų, kol įėjo į ją. Tai tęsėsi keletą sekun- 
džių. Girtumas ir emocijos greitai užbaigė aktą. Rodžeris 
atšlijo nuo Merės ir nuvirto greta jos. „Dabar Brajanas 
pasiliks su manimi“, - galvojo užsimerkdamas. Per kitas 
Kalėdas Brajanas, Elizabeta ir jis, Rodžeris, vėl bus kartu 
kaip visada. 

Merė gulėjo visiškai sustingusi, kai Rodžeris ją paleido. 

Jautėsi baisiai nuskriausta ir nešvari. Pirmoji mintis sukosi 
apie brolius. Kaip dabar po šito įvykio, po to, kai Rodžeris 
daug kartų vadino ją kekše, ji galės žvelgti jiems į akis? 
Brajanas jau niekada nebesėdės šalia, nebekalbės su ja. 

Labai tyliai Merė išsliuogė iš lovos. Nekreipdama dė- 
mesio į kraują ir skausmą, apsivilko marškinius, užsimetė 
paprastą tamsiai mėlynos spalvos suknelę, kurią pasiuvo 
vienuolės. Paskutinį sykį apžvelgė kambarį ir priėjo prie 
lango. 

Šaltas nakties vėjas papūtė jai į veidą; moteris giliai 
įkvėpė. Pakėlė akis į dangų. Žinojo, jog Dievas neatleis 
už tai, ką dabar darys, bet, kita vertus, ji pati sau niekad 
nedovanos tos gėdos. 

— Sudie, broliai, - sušnibždėjo tyloje, kurią drumstė 
tik nakties vėjas. - Sudie, manasis Brajanai. 

Merė persižegnojo ir, sudėjusi rankas ant krūtinės, 
puolė žemyn ant akmenų. 


Čarvortų dvaro gyvuliai gerokai anksčiau, negu tai su- 
prato žmonės, regis, pajuto kažką negera vykstant. Šunys 
ėmė loti, arkliai pradėjo spardyti gardus. 

Brajanas susinervinęs ir kamuojamas nemigos, užsi- 
metė apsiaustą ir išėjo iš rūmų. 

— Kas atsitiko? — paklausė pro šalį bėgančio arkli- 
ninko. 

— Iš viršutinio aukšto išpuolė moteris, - metė per petį 
vyriškis. — Visur ieškau lordo Rodžerio. 

Brajano širdis apmirė. Viešpatie, tegu ten bus Bron- 
vina, kurios jis nepažinojo, - ėmė melsti jaunuolis. Bet, 
deja, puikiausiai suprato, kas ten guli. 

Jis lėtai prasibrovė pro minią tarnų, spoksančių į lavo- 
ną, ir pasuko prie sienos, kur buvo Merės langas. 

— Ji išžaginta, — tyliai tarė viena moteris. - Žiūrėkite, 
kraujas! 

— Atrodo, tarsi būtų gyvas lordas Edmundas. O aš 
maniau, jaunesnysis geresnis. 

— Nešdinkitės visi iš čia! - suriko Brajanas. Jam buvo 
nežmoniškai sunku - visi taip ramiai žiūrėjo į jo mylimą- 
ją. - Ar negirdėjote manęs? Nešdinkitės! 

Tarnai dar iki šiol nebuvo gavę Brajano įsakymų, bet 
iš karto išgirdo valdingą balsą ir išbėgiojo, išsislapstė tam- 
siuose užkaboriuose; iš ten žvilgčiojo į Brajaną ir mirusią 
moterį, kurios anksčiau nebuvo matę. 

Brajanas atsargiai pataisė Merės drabužius, tiesiai pa- 
guldė galvą. Norėjo nunešti ją į rūmus ir net keletą sykių 
pamėgino, tačiau trūko jėgų. Atrodė, net silpnumas didino 
jo įniršį. Tarnai ėmė šnibždėris, esą Rodžeris ją išžagino, 
bet Brajanas nepatikėjo. „Kas nors iš sargybinių!“ — pa- 
galvojo jaunuolis. 

Stovėdamas prie Merės kūno, Brajanas ėmė galvo- 
ti, kaip kankinti tą skriaudiką, — tarsi kančios grąžintų 
Merę. 

Pagautas transo, jaunuolis priėjo prie jos kambario. 
Sargybiniai mėgino neleisti jo, bet atsitraukė, išvydę iš 
kreiptą veidą. Brajanas pastūmė duris ir žengė vidun. 

Keletą akimirkų Brajanas žiūrėjo į išdrikusį mirtinai 
girto, knarkiančio Rodžerio kūną; brolis drybsojo Merės 
lovoje. Brajanas pajuto galvoje tuštumą — nė vienos min- 
ties, tik stingulys ir skausmas. 

Visiškai ramiai jaunuolis apsigręžė, paėmė nuo stalo 
šalto vandens ąsotį ir išliejo Rodžeriui ant galvos. 

Vyresnysis brolis sudejavo ir pramerkė akis. 

— Brajanai, — vos šyptelėjęs suvogravo. — Sapnavau 
tave. 

— Stok! — garsiai suriaumojo Brajanas. 

Rodžeris ėmė sunkiai keltis. Jis buvo gerai išmankštin- 
tas karys ir žinojo, kaip elgtis pavojaus valandėlę. 

— Kas atsitiko? Kas nors Elizabetai? — Atitoko ir pra- 
dėjo susigaudyti, kur esąs. — Kur toji Montgomeri? 

Sustingusiame Brajano veide nesuvirpėjo nė vienas 
raumuo. 

— Ji negyva ir guli kieme ant akmenų. 

Rodžeris krūptelėjo lyg nuo smūgio: 

— Norėjau patikrinti, kas ji per moteris, ir parodyti 
tau... 

Kimus Brajano balsas nutraukė jį: 

— Kur Stiveno Montgomerio žmona? 

— Brajanai, tu turi išklausyti mane, — maldaujamai 
išspaudė Rodžeris. 

— Išklausyrti? — įniršęs pakartojo Brajanas. — Ar girdėjai 
Merės riksmus? Žinau, ji buvo baikšti, todėl esu įsitikinęs, 
jog ji ilgai ir klaikiai rėkė. Mėgavaisi jos riksmais? 

— Brajanai... | 

— Užsičiaupk! Dabar mudu paskutinį kartą matomės. 
Aš susirasiu tą moterį, kurią tu paėmei į nelaisvę, ir mudu 
išjosime. — Jaunuolio akys susiaurėjo. - Užmušiu tave, jei 
dar bent kartą pamatysiu. 

Rodžeris pasijuto pažemintas. Jis apdujusiom akim 
žvelgė į išeinantį Brajaną. Paskui jo žvilgsnis užkliudė 
kraujo dėmę ant paklodės; Rodžeris pagalvojo apie ne- 
gyvą moterį, gulinčią kieme. Ką jis čia pridirbo? 

Surasti Bronviną Brajanui nereikėjo daug laiko. Jau- 
nuolis žinojo, jog ji uždaryta kambaryje, kur Edmundas 
kartą laikė savo belaisvę. 

Bronvina nubudo ir pašoko iš lovos, kol Brajanas 
atidarė duris. 

— Kas atsitiko? — paklausė tvirto žvilgsnio jaunuolio, 
sustojusio priešais. 

— Aš Brajanas Čatvortas, — tarė jaunuolis, — atėjau, 
kad grąžinčiau jus į jūsų šeimą. Ar pasirengusi? 

— Mano moša čia irgi laikoma kaip belaisvė. Niekur 
neisiu be jos. 

Brajanas kalbėjo ramiai, tarsi visa tai jo neliestų, bet 
Bronvina pajuto apgaulę. „Merė, — pagalvojo ji, — bran- 
gioji, puikioji Merė!“ 

— Mes negalime jos čia palikti! Aš privalau ir ją grą- 
žinsiu broliams. 

— Jums nėra ko jaudintis dėl jos, aš pats pasirūpinsiu 
Mere. 

Tai, kaip jaunuolis ištarė tą vardą, daug ką pasakė 
Bronvinai. 

— Esu pasiruošusi, — pareiškė ji ir išsekė paskui Bra- 
janą iš kambario. 

Kai juodu išėjo į šaltą nakties orą, Brajanas atsisuko 
į Bronviną: 

— Aš skirsiu apsaugą, kuri palydės jus, kur tik panorė- 
site. O galbūt jūs norite grįžti su manimi į Montgomerių 
pilį? 

Bronvina nusprendė nedelsdama. Praeityje liko vienas 
mėnuo apmąstymų. Ji privalo sudaryti taiką su Makgre- 
goru iki tol, kol vėl pamatys Stiveną. Privalo įrodyti, jog 
yra verta jo meilės. 

— Man būtinai reikia grįžti į Škotiją; be to, išsiversiu 
be jokios apsaugos. Greičiau grįšiu viena. 

Brajanas nesiginčijo. Sava nelaimė ir neapykanta už- 
valdė jo mintis. Greitai linktelėjo: 

— Gausite žirgą ir maisto, visa, ko pageidausite. - Jau- 
nuolis nusisuko, norėdamas sau eiti, bet Bronvina čiupo 
jį už rankos. 

— Ar pasirūpinsite Mere? 

— Prisiekiu gyvybe, — nuoširdžiai atsakė jis. — Aš at- 
keršysiu už jos mirtį. - Ir nužingsniavo. 

Bronvina paniuro pagalvojusi, kaip Merė bjaurėjosi 
net mintiemi apie kerštą. Netikėtai moteris apsidairė ir 
suvokė esanti laisva. Ji privalo kuo greičiau keliauti, pri- 
valo paskubėti. Labai daug reikia nuveikti. Ir Bronvina 
negaišuodama patraukė į arklidę. 


Bronvina melžė karvę, priglaudusi galvą prie jos šilto 
šono. Ji džiaugėsi, kad atvyko čia, į Kersti tėvų ūkį, o ne 
į Leirenstoną. Kersti ir Donaldas pasiėmė mažąjį Rorį 
Stiveną ir grįžo į šiaurę, į namus. 

Bronvina jau sėdo į balną, kai Harbenas sugriebė jos 
ranką: 

— Ne, mergaite, pasilik su mumis, kol nesusitiksi su 
Makgregoru. Jei, žinoma, dar nepersigalvojai. 

Ji nukreipė žvilgsnį nuo Harbeno į Nestą ir vėl atgal: 

— Ar seniai žinote? 

— Donaldas man pasakė po tavo išvykimo. Nors ir pats 
šį bei tą nujaučiau. Mat kalbi ne kaip paprasta moteris. 
Turi daugiau... 

— Pasitikėjimo? — viltingai paklausė Bronvina. 

Harbenas susiraukė: 

— Panašiau į išdidumą. - Atidžiai pasižiūrėjo į ją. - Tu 
patiksi Makgregorui. - Vyriškio akys nuslydo suapvalėju- 
siu Bronvinos pilvu. —- Matyt, tavo draugui išėjo į naudą 
mano alus. 

Bronvina nusijuokė. 

Harbenas patraukė į savo namelį. 

— Tik vieno dalyko negaliu suprasti. Matau, kad esi iš 
Makaranų giminės, bet tasai tavo bičiulis visiškai nepana- 
šus į anglą. Labiau patikėsiu ledi Makaran negu anglu. 

Juokdamiesi Bronvina ir Harbenas peržengė slenkstį. 
Nesta, žvelgdama į juodu, irgi nusišypsojo. 

Prireikė kelių dienų, kol paskyrė susitikimą su Mak- 
gregoru. Susitarė su savimi neimti nė vieno žmogaus ir 
viską laikyti paslaptyje. Susitikti numatė kitą rytmetį 
auštant, kai virš pelkių pakyla rūkas. 

Bronvina ėmė sparčiau melžti, pasitaisė išsprūdusią 
plaukų sruogą. Baigusi melžti, ji išsiblaškiusi apsidairė ir 
nunešė kibirą į tolimiausią tvarto kampą. Metusi akį pa- 
stebėjo, kad kieme jau ėmė temti. Tiesa, melždama pa- 
skutinius pieno lašus, Bronvina girdėjo neaiškius garsus, 
kurie privertė apmirti. 

Tarsi kažkur toli vamptelėjo šuo. Garsas buvo labai 
silpnas, bet kažkuo priminė Rebą; akyse pasirodė ašaros. 
Pernelyg aiškiai ji prisiminė, kaip Rebas gulėjo ant žemės 
su žiojinčia žaizda šone. 

Vėl pasigirdo amtelėjimas. Bronvina atsigręžė, vis dar 
laikydama rankose kibirą. Ten, prietemoje, vizgindamas 
uodegą stovėjo Rebas. Jo akys švietė. 

Bronvina vos spėjo padėti ant žemės kibirą, kai tą pačią 
akimirką ją užgriuvo koks šimtas penkiasdešimt svarų masė. 
Šuo nuvertė ją ant ėdžių ir vos neperlaužė per pusę. 

— Rebai! — sušnibždėjo ji, griebdama gyvulį į glė- 
bį. - Rebai! — Bronvina nusijuokė ir tuoj pat pravirko iš 
džaugsmo. — O, mielas šuneli! Iš kur tu atsiradai? Maniau, 
kad numirei! - Įsikniaubė šuniui į gaurus. 

Ūmai pasigirdo žemas veriantis švilpesys, ir Rebas įsi- 
tempė. Jau kitą akimirką šuo stovėjo ant žemės. 

— Kas ten, bičiuli? — Ji pakėlė akis. Priešais stovėjo 
Stivenas. Jo plaukai buvo trumpesni, tačiau vilkėjo ško- 
tiškus drabužius. Bronvina lėtai permetė vyrą akimis nuo 
kojų iki galvos. Atrodė, ji spėjo pamiršti, koks Stivenas 
didelis, stiprus ir gražus. Jo mėlynos akys įdėmiai žvelgė 
į Bronviną. 

— Ar sulauksiu tokio pat sutikimo kaip Rebas? - tyliai 
paklausė. 

Nesvarstydama Bronvina puolė prie Stiveno ir pakibo 
jam ant kaklo. Neprataręs daugiau nė žodžio, vyras ėmė 
godžiai ją bučiuoti: praėjo labai daug laiko nuo tos aki- 
mirkos, kai juodu buvo kartu. Paėmęs žmoną už rankų, 
jis žengė žingsnį atbulas ir nuvirto su ja ant šieno. Netgi 
griūdamas Stivenas nepaleido žmonos palaidinės sagų. 

— Negalima... — sušnibždėjo Bronvina jam į bur- 
ną. — Harbenas... 

Stivenas krimstelėjo jai į ausies spenelį. 

— Aš jau pasakiau, kad visą likusią dieną mudu pa- 
skirsime meilei. 

— Bet tu juk negalėjai! 

— Galėjau! - paerzino žmoną Stivenas. Paskui jo veido 
išraiška pasikeitė. Akys išsiplėtė iš nuostabos. Po akimirkos 
jis jau traukė nuo Bronvinos drabužius, neatplėšdamas 
akių nuo suapvalėjusio pilvo. Klausiamai sužiuro į Bron- 
viną, o žmona atsakydama linktelėjo. 

Laimės riksmas išsiveržė iš Stiveno gerklės ir išgąsdino 
viščiukus, sutūpusius ant gardų. 

— Kūdikis! — juokėsi jis. — Velniai rautų, Harbenas 
sakė teisybę apie savo alų! 

— Aš jau nešiojau vaisių iki susitikimo su Kersti, - taip 
sako Moraga. 


Juodu gulėjo šalia. Stivenas glaudė prie savęs jos nuo- 
gą kūną. 

— Tuomet turbūt mano nuopelnas, o ne Harbeno, - iš- 
tarė slapta didžiuodamasis. 

Bronvina prisiglaudė prie vyro ir įspraudė savo kelį 
tarp jo kojų. 

— Šiaip ar taip, vis dėlto kaltas alus, — liūdnokai at- 
siliepė žmona. — Neįsivaizduoju, iš kur dar galėjo rastis 
vaikutis... 

Stivenas šyptelėjo, paskui ūmai apvertė žmoną kniūbs- 
čią. Nusimetęs pledą jis atsirėmė keliu į jos liemenį ir pa- 
silenkęs pradėjo bučiuoti jos pakinklius. 

— Aš tave dar ne visai pamiršau, — sušnibždėjo vyras, 
švelniai kandžiodamas Bronviną ir glostydamas jos kojas. 
Moteris dejavo ir rangėsi po juo, bet Stivenas laikė stipriai 
ir tęsė tą saldžią kankynę. 

Stiveno glamonės virpino visą žmonos kūną. Jo 
burna slinko aukštyn prie nugaros. Bronvina jautė vyro 
raumeningas kojas ir audrinosi vis stipriau. Stivenas gla- 
monėjo jos pečius, mėgavosi minkštomis žmonos kūno 
formomis. 

Tą pačią akimirką, kai Bronvina suprato, jog ilgiau 
nebegali valdytis, Stivenas atvertė ją aukštielninką ir pa- 
bučiavo. Jo rankos glostė moters pilvą, palengva artėdamos 
prie krūtų. Ji išsilenkė pajutusi jo lūpas. 

Stivenas vis lietė aukščiau — apie kaklą. Žmona staiga 
čiupo jį, ir Stivenas atsidūrė ant jos. 

— Pasiilgai, mano ponia? — sušnibždėjo jai į ausį. 

Atsakydama Bronvina skaudžiai jam įkando. Daug 
laiko prabėgo nuo pastarojo susitikimo. Stiveno lūpos, 
saldžiai bučiuodamos jos kelius, sukėlė drebulį. Pakako tik 
keleto frikcijų — ir juodu sukrėtė meilės konvulsijos. 

— O, Stivenai, — iškvėpė Bronvina, stipriai suspau- 
dusi glėbyje. Jai buvo be galo malonu pasijusti saugiai ir 

pamiršti vienatvę. Ji net nepastebėjo, kada iš akių pabiro 
ašaros. 

Stivenas prisitraukė žmoną prie savęs, į savo stiprių 
rankų slėptuvę. Apklojo ją pledu; Rebas irgi greta susi- 
rietė į kamuolį. 

Pamirštas saugumo ir ramybės jausmas privertė Bron- 
viną dar stipriau pravirkti. 

— Tau buvo baisu? — tyliai paklausė Stivenas. - Mes 
buvome tokie bejėgiai, kad nieko negalėjome padaryti. 

Bronvina nusišluostė ašaras ir pažvelgė į vyrą. 

— O Merė? 

Jis sunkiai nuleido ranką jai ant peties. 

— Brajanas Čatvortas ją atvežė į mūsų pilį. — Stive- 
nas akimirką nutilo: dabar ne laikas pasiduoti skausmui, 
sielvartui ir pykčiui dėl sesers mirties. Mieloji, švelnioji 
Merė... Savo gyvenime ji gausino tik gėrį ir nenusipelnė 
tokios baisios mirties. Mailsas vos neužmušė Brajano, 
ačiū Dievui, Geivinas su juo, Stivenu, sugebėjo sustab- 
dyti. Brajano istorija skambėjo gana tikroviškai: net pa- 
tekusi į nelaisvę, Merė gebėjo dovanoti meilę. Brajanas 
neslėpė skausmo ir laikė savo rankose negyvą mylėtos 
moters kūną. - Brajanas nutarė nieko nepaisydamas su- 
rasti Reiną, — tęšė Stivenas. — Girdėjome, kad jis slapstosi 
miškuose. Beje, kodėl mums negrįžti į Leirenstoną? Temas 
labai menkai nutuokia, kas čia vyko! Jie rado Rebą pusgyvį, 
todėl Temas nutarė, kad tu mirei. 

— Norėjau kaip nors padėti Merei. 

— Padėti Merei? Atvykai pas Harbenus dėl Merės? 

Bronvina vėl ėmė raudoti: 

— Tu sakei teisybę. Turėjau daug laiko apie viską pa- 
galvoti. Esu pernelyg egoistiška ir neverta tavo meilės. 

— Apie ką čią kalbi, velniai rautų? — sušuko Stivenas. 

— Apie tai, ką tuomet sakei. Kai apkabinai tą moterį. 

Stivenas paniuro ir stengėsi susigaudyti, ką čia šneka 
jo žmona. Nuo to laiko, kai vedė Bronviną, jis nepalietė 
nė vienos moters. Bet kuri sutikta moteris nublankdavo 
prieš Bronvinos protą ir grožį. Nusišypsojo prisiminęs 
naktį Geivino pilyje. 

— Egi! — nusijuokė vyras. — Tai vietinė kekšė. Aš sė- 
dėjau kambaryje ir nervinausi, buvau tiesiog šlykščios 
nuotaikos, o ji atslinko, atsisagstė palaidinę ir atsisėdo 
man ant kelių. 

— Ir tu, kas be ko, jos nenuvarei! Linksminaisi su ja, 
kai aš įėjau. 

— Linksminausi? — paklausė Stivenas ir gūžtelėjo 
pečiais. — Esu vyras ir galiu pykti arba kvailioti, juk ne 
miruolis! 

Bronvina čiupo šieno kuokštą ir sviedė vyrui į veidą. 
Jis prispaudė prie savęs jos ranką. 

— Sakyk, ką prišnekėjau tą naktį? — spyrėsi Stivenas. 

— O tu neprisimeni? — Kaip jis galėjo pamiršti tai, kas 
jai labai svarbu? 

— Visa, ką prisimenu, tai kaip mudu šaukėme vienas 
ant kito, o paskui sėdau ant savo žirgo. Ir net neprisimenu, 
kur nujojau. Kažkur pakeliui išvirtau iš balno ir užmigau. 
Rytą susivokiau dėl savo kvailumo praradęs tave, todėl nu- 
tariau padaryti ką nors tokio, kad susigrąžinčiau tave. 

— Ir todėl nuvykai pas karalių Henriką? Kad susigrą- 
žintum mane? 

— Taip, nes neturėjau kitų priežasčių, — atsakė Stive- 
nas. - Neapkenčiu dvaro. Tuščias laiko leidimas! 

Bronvina įsistebeilijo į vyrą, paskui prapliupo juoktis: 

— Šneki kaip tikras škotas. 

— Karalius Henrikas irgi sakė, kad jau esu nebe an- 

glas, kad kalbu kaip škotas. - Bronvina ėmė jį bučiuoti. 
Stivenas išsilaisvino. — Aš vis dar negavau tavo atsakymo. 
Visą laiką, kol tryniausi dvare, vis galvojau, kad gyveni pas 
mano brolius. Geivinas taip supyko, kad net atsisakė man 
rašyti. Tikriausiai spėjo, kad aš sužinojau, jog judu aplei- 
dote jo pilį tą pačią naktį, kai ir aš išjojau. Tu ir Mailsas 
išgąsdinote jį mirtinai, juk pati žinai. 

— O tu? - paklausė Bronvina. - Ką tu pagalvojai, kai 
sužinojai, jog grįžau į Škotiją? 

— Neturėjau laiko galvoti! - šūktelėjo susierzinęs Sti- 
venas. — Geivinas, Reinas, Mailsas ir Džudita ištisomis 
dienomis sakė man pamokslus, o kai aš griežtai atsikirtau, 
net nustojo kalbėti su manimi. 

— Ir visą tą laiką, kol gyvenau Škotijoje, tu neatsiuntei 
man nė menkiausios žinelės! 

— Bet juk tu palikai mane? - Stivenas vos nešaukė. — Tai 
tu turėjai man parašyti! 

— Stivenai Montgomeri! — Bronvina net užduso iš ap- 
maudo. — Aš nepalikau tavęs. Ką tik sakei, kad išvykai pas 
karalių Henriką. Ar galėjau aš žinoti, kiek reikės sėdėti ir 
laukti, kol tu sugrįši? Ką turėjau pasakyti tavo šeimai, ar 
kad pasirinkai storą kekšę? Ir dar — tie tavo žodžiai! — Ji 
nusisuko. 

Stivenas paėmė žmoną už smakro ir atsuko į save. 
Juodu susidūrė žvilgsniais. 

— Noriu žinoti, ką tuomet prišnekėjau. Kas privertė 
tave išvykti? Pažįstu tave, ir jeigu tave būtų suerzinusi tik 
toji mergšė, nebūtum manęs palikusi. Tikriausiai būtum 
jai paėmusi žarsteklį. 

— Ji neverta net tokios bausmės! — karštai šūktelėjo 
Bronvina. 

Stiveno tonas buvo kietas, bemaž šaltas: 

— Kalbėk! 

Bronvina atsakė žvilgsniu. Bemar akyse pasirodė aša- 
ros. „Niekada gyvenime taip daug neverkiau“, - pagalvojo 
moteris pyktelėjusi. 

— Tu sakei, kad esu egoistė, pernelyg didelė savimyla, 
kad galėčiau mylėti. Sakei, kad pasislėpiau už savo klano, 
nes bijau subręsti. Sakei... kad rengiesi susirasti moterį, 
kuri nebus tokia šalta ir kuri sugebės tau duoti visa, ko tik 
įsigeisi. — Stivenas net išsižiojo iš nuostabos, paskui nusi- 
kvatojo. Žmona žvilgtelėjo į jį sukrėsta. - Nematau nieko 
juokinga, ką čia pakartojau, — tarė lediniu tonu. 

— Ji nemato! - atsiduso Stivenas, baigęs juoktis. — Vieš- 
patie! Tikriausiai buvau visiškai nusitašęs! Nepažįstu nieko, 
kas dar taip galėtų nusigerti! 

Bronvina pasistengė pasitraukti nuo vyro. 

— Prašom nesišaipyti iš manęs! Galbūt mano egoistiška 
prigimtis neleidžia man įžvelgti humoro tavo žodžiuose. 

Stivenas vėl prisitraukė ją prie savęs. Bronvina vėl at- 
stūmė jį; akimirką vyras leido jai laimėti kovą, paskui, kaip 
ir anksčiau juokdamasis, vėl sugriebė į glėbį. 

— Bronvina, — tarė rimtai. - Paklausyk manęs. Esi pati 
nesavanaudiškiausia moteris, kokią tik pažįstu. Niekada 
nesutikau kitos tokios, kuri šitaip nesirūpintų savimi, o 
taip daug kitais. Nejaugi nesupranti, kad dėl to aš taip ir 
įšėlau, kai tu nusileidai į tą prarają. Tavo valia buvo įsa- 
kyti ten lįsti kam nors kitam, arba, pasak Daglaso, galėjai 
laikyti Aleksą lavonu. Bet taip nepadarei! Mano brangioji, 
mieloji ponia! Tu nerimavai tik dėl vieno savojo klano 
nario gyvybės, bet ne dėl savęs. 

— Man buvo labai baisu, — prisipažino Bronvina. 

— Žinoma! Bet tai įrodo tavo drąsą ir tavo nesava- 
naudišką širdį. 

— Bet kodėl... - buvo bepradedanti ji. 

— Išvadinau tave egoiste? Todėl, kad buvau įsižeidęs, 
kad beprotiškai myliu tave, o tu manęs - ne. Tiesą sakant, 
kartais jaučiu baisią baimę: man dingojas, jog neturiu net 
pusės tavosios narsos! 

— Na, Stivenai, tai netiesa! Tu labai narsus. Prisimeni, 
kai mudu pirmą sykį svečiavomės pas Kersti, tu susikovei 
su keturiais anglais, o turėjai tik lanką? Argi nereikia nar- 
sumo nusivilkti angliškus drabužius ir nešioti škotiškus? 

— Arba, tiesą sakant, virsti škotu? — perklausė vyras, ir 
jo antakiai pakilo aukštyn. Atrodė labai jau rimtas. — Kartą 
pasakei, kad jeigu virsčiau škotu, mylėtum tik mane. — Pa- 
laukė, bet Bronvina nepravėrė burnos. - Bronvina, myliu 
tave; O pats stipriausias mano troškimas, kad ir tu mane 
mylėtum. — Palietė pirštais žmonos lūpas ir įspėjamai žvilg- 
telėjo į ją. - Ir jeigu dar sykį pakartosi, jog „žinoma, mudu 
mylime vienas kitą“, nusuksiu tavo puikųjį sprandelį. 

— Žinoma, myliu tave! Kaip manai, kodėl man skauda 
pilvą ir svaigsta galva, kai tu šalia? Ir kodėl man dar pras- 
čiau, kai tu toli? Vienintelė priežastis, paskatinusi mane 
išjoti su Rodžeriu Čarvortu, buvo noras tau įrodyti, jog 
nesu egoistė. Turėjau ką nors padaryti, kad priversčiau 
tave vėl pamilti mane. 

— Pabėgti su mano priešu — turbūt ne geriausias tavo 
meilės įrodymas, - tarė šaltai, bet paskui nusišypsojo. — Tai 
sakai, kad myli mane ir kad aš padariau tave ligone? 

— O, Stivenai! — Bronvina nusijuokė vildamasi, jog 
jis patikėjo. Juk neapkaltins jos, kad miegojo su Rodžeriu 
Čarvortu! Jau pradėjo gniaužti savo pavydą! 

Netikėtai juodu apmirė ir įsistebeilijo vienas į kitą, 
pajutę stiprų judesį Bronvinos pilve. 

— Kas čia buvo? — paklausė Stivenas. 

— Pajutau smūgį, — atsakė ir ji nustebusi. - Manau, 
tai tavo kūdikis beldžiasi. 

Stivenas atvertė žmoną ir meiliai paglostė jai pilvą. 

— Ar jau žinojai esanti nėščia, kai palikai mane? 

— Aš nepalikau tavęs, - paprieštaravo Bronvina. — Taip, 
žinojau. 

Stivenas gulėjo ramiai ir šildė savo ranka nuogą žmo- 
nos pilvą. 

— Ar esi laimingas, kad turėsime vaikutį? — sušnibž- 
dėjo ji. 

— Gal truputį nusigandęs. Džudita neteko savo pirmagi- 
mio. Labai nenorėčiau, kad kas nors tokio ištiktų ir tave. 

Bronvina nusišypsojo: 

— Kas gali man atsitikti, jeigu tu šalia? Juk apginsi 
mane? 

— Ak, apginti tave! — praplyšo Stivenas. - Niekuomet 
neklausai manęs, niekada nedarai taip, kaip siūlau! Tu 
nuodiji man gyvenimą! Vidury nakties numoji ranka į 
mano šeimos prieglobstį! Tu... 

Bronvina pridėjo ranką prie jo lūpų: 

— Bet myliu tave. Labai labai tave myliu, man labai 
tavęs reikia. Man reikia tavo jėgos, šalto kraujo, ištikimy- 
bės ir taikingumo. Tu sulaikai mane ir mano klaną nuo 
karo su mūsų priešu. Tu privertei mus patikėti, kad ne visi 
anglai šiurkštūs, godūs, melagiai... 

Norėdamas nuraminti, Stivenas švelniai pabučiavo 
Bronviną. 

— Gerai, nebekalbėkime apie tai, — pasakė sarkastiš- 
kai. — Aš irgi tave myliu. Pamilau nuo tos akimirkos, kai 
išvydau tave tarp klano narių. Niekada nesutikau gražios 
moters, išskyrus Džuditą, kuri būtų kažkas daugiau negu 
papuošalas. Tai buvo tikras atradimas — išvysti, kaip tavo 

žmonės klauso tavęs, kaip gerbia. Pirmą kartą supratau, 
kad tu ne tik... 

Jos akys žybtelėjo: 

— Uraganas lovoje? 

Stivenas nusijuokė: 

— Žinoma. —- Apkabino žmoną ir ėmė bučiuoti. 

— Stivenai, — sušnibždėjo ji, kai vyras bučiavo jai už 
ausies. — Rytoj susitinku su Makgregoru. 

— Nuostabu, - atsakė jis, bučiuodamas jau kaklą. — 
Tiesiog nuostabu. — Bronvina pasuko galvą ir atkišo jam 
lūpas. Netikėtai Stivenas stipriai atšlijo. Rebas įspėjamai 
amtelėjo. Vyras išpūtė akis ir įsistebeilijo į žmoną. - Juo- 
kauji! 

Bronvina meiliai nusišypsojo: 

— Susitinku su Makgregoru rytoj auštant. — Pakėlė 
vyro galvą ir ėmė bučiuoti. Stivenas pasitraukė. 

— Velniai tave imtų! — prakošė pro dantis. — Vėl prasi- 
deda? Be abejo, susitiksite tik dviese ir atokioje vietoje? 

— Žinoma, dviese. Negaliu juk prašyti, kad lydėtų vi- 
sas klanas. Manau išspręsti karo klausimą anksčiau negu 
jis prasidės. 

Akimirką Stivenas užsimerkė ir pasistengė nusira- 
minti. 

— Tu negali viena susitikti su tuo žmogumi. Draudžiu! 

Nepasitenkinimas bemat atsispindėjo moters veide: 

— Tu... ką? Draudi? Kaip drįsti? Pamiršai, kad aš 
Makaran! Mano meilė dar neduoda tau teisės man nu- 
rodinėti! 

— Gal parylėsi bent valandėlę? — nutraukė ją Stive- 
nas. — Tu visada manei, kad aš prieš tave. Dabar paklausyk. 
Kas dar žino apie tą susitikimą? 

— Tik Harbenas. Tai jis organizavo. Pabijojome pa- 
sakyti net Nestai, kad nesuteiktume tuščių vilčių. 

— Tuščių vilčių! - pyktelėjo Stivenas. — Tai viskas, apie 
ką galvoji? Rūpiniesi tik kitais? 

— Tavo lūpose tai skamba kaip nuodėmė. 

— Kai kada. — Vyras vėl pamėgino nusiraminti. - Bron- 
vina, nejaugi nesupranti, kad turi kai kada pagalvoti ir 
apie save? 

— Ber čia ir yra — apie save. Noriu taikos savo klanui. 

Stivenas pažvelgė su meile į žmoną. 

— Gerai, klausyk. Įsivaizduok, kad nueini viena. Tu ir 
Makgregoras susitinkate kokioje nors nuošalioje vietoje, 
tikriausiai rūke, ir tik vienas žmogus žino apie tą susitiki- 
mą — Harbenas. O ką, jeigu Makgregoras nutarė vieną kartą 
baigti priešiškumą su Makaranais užmušdamas jų vadę? 

— Kaip taip galima? — apstulbo ji. — Tai taikus susi- 
tikimas. Makgregoras taip nepadarys. 

Stivenas iškėlė rankas į dangų tarsi prašydamas pa- 
galbos. 

— Kodėl tau nepasirinkti aukso vidurio? Prieš šešis 
mėnesius tu nekentei visko, kas siejosi su Makgregorais, 
o dabar rengiesi įteikti tam Žmogui savo gyvybę. 

— Bet ką galiu daugiau padaryti? Jeigu Makgregoras 
ir aš ką nors sutarsime, tai galėsime sustabdyti kraujo lie- 
jimą. Argi ne to norėjai? Argi ne tu visada sakei, jog nori 
nutraukti priešiškumą? Šis tarpusavio karas atėmė gyvybę 
ir tavo bičiuliams. 

Stivenas čiupo Bronviną ir priglaudė prie savęs. 

— Taip, sutinku su tavimi. Aš noriu viso to, bet kai 
mąstau, kiek tai gali kainuoti!.. Kaip galiu tau leisti vie- 
nai ten eiti ir susitikti su dvigubai stipresniu žmogumi?! 
Jis tik pūstelės — ir tavęs nė kvapo! - Bronvina pamėgino 
pakelti galvą, bet Stivenas neleido. — Taigi neisi viena. Aš 
eisiu su tavimi. 

— Bet tau ten negalima! — pašėlo žmona. — Laiške 
sakoma, kad turiu ateiti viena. 

— Tu jau nešioji kitą žmogų! Taigi — vienu daugiau, 
vienu mažiau... 

— Stivenai... - maldaujamai tarė ji. 

— Ne! - piktai žvilgtelėjo į žmoną Stivenas. —- Bent 
kartą tu paklusi man, supratai? 

Bronvina pradėjo ginčytis puikiausiai žinodama, kad 
be jokios vilties. Tiesą sakant, ji pasijuto laiminga, kad 
Stivenas eis kartu. Atkišo skruostą bučiniui. Vyras tik pa- 
lietė lūpomis jos lūpas ir pasitraukė. Nustebusi Bronvina 
sužiuro į jį. Stivenas linktelėjo galvą į langą. 

— Jeigu neklystu, liko valanda iki saulėtekio. Manau, 
laikas keliauti. 

— Nejaugi mudviem neliko net keleto minučių? — pa- 
klausė ji svajingai. 

— Esi nepakenčiama, — nusišaipė vyras. — Apsirenki- 
me ir eikime nukariauti Makgregoro, kaip tu nukariavai 
mane. 

Bronvina nuvirto atgal ant šieno žiūrėdama, kaip sku- 
biai rengiasi vyras. Pernelyg jau greitai jai dingo iš akių 
jo stiprus kūnas. Ir pamanyk tik, kažkada ji laikė Stiveną 
savo priešu! 

— Tai tu, milorde, esi mano nukariautojas, - atsiduso 
ir nenoriai atsikėlė. 


Juodu nusiramino balnodami žirgus ir ruošdamiesi 
trumpai kelionei. Iš pradžių Stivenas manė uždaryti Bron- 
viną tvarte ir joti vienas, tačiau Bronvina, tarsi atspėjusi 
jo mintis, atsisakė nurodyti susitikimo vietą. 

Toji vieta ir buvo tokia, kokią įsivaizdavo Stivenas, — 

nuošali, apsupta uolų, uždengta storu rūko sluoksniu, 
kelianti liūdesį ir vienatvės jausmą. 

Nušokęs nuo žirgo, Stivenas pajuto prie kaklo aštrią 
špagą. 

— Kas čia? — sušvokšrė Makgregoras. 

— Aš atvykau apginti Bronvinos, — atsakė Stivenas. — 
Nors ji ir vadė, bet negali dviese susitikti su vyriškiu. 

Makgregoras pažvelgė į Bronviną - aukštą, liekną, gra- 
žią. Ji laikė milžinišką šunį, kuris, beje, vengė pulti didįjį 
žmogų. Makgregoras nusijuokė ir įkišo špagą į dėklą. 

— Nekaltinu tavęs, bičiuli. Nors jai turbūt reikėtų ap- 
saugos visai dėl kitos priežasties. 

Stivenas atsigręžė, kad susitiktų su tuo vyriškiu akis 
į akį. 

— Apginsiu ją visada, - tarė jis reikšmingai. 

Makgregoras vėl nusijuokė: 

— Eikite šen ir sėskitės. Aš galvojau apie taikos su- 
darymą ir matau tik vieną būdą — kaip nors suvienyti 
mūsų klanus. 

Jis žvilgtelėjo į Bronviną, kai ji sėdosi ant akmens. 

— Aš esu našlys. Jei būčiau anksčiau sutikęs panelę 
Makaran, būčiau pasipiršęs. 

Stivenas atsistojo už žmonos nugaros ir šeimininkiškai 
uždėjo rankas jai ant pečių. 

— Ji ištekėjusi, ir aš kausiuosi dėl jos. 

— Na, liaukitės abu! — pareikalavo Bronvina, nusi- 
mesdama nuo pečių Stiveno rankas. — Judu tarsi du elniai, 
susikibę dėl patelės. Stivenai, jeigu nemoki padoriai elgtis, 
grįžk pas Harbeną. —- Makgregoras nusijuokė. - O tu!.. 
Parodysiu tau, kad Makaranai kai ką vertina labiau negu 
išvaizdą. Jeigu susitikęs su manimi negali elgtis taip, kaip 
pridera, tai geriau atsiųsk vieną iš savo vadų. 

Dabar atėjo eilė juoktis Stivenui. Makgregoras kils- 
telėjo vieną antakį: 

— Po viso šito nepavydžiu, drauguži. 

— Nieko, ji turi ir privalumų, — savimi patenkintas 
pridūrė Stivenas. 

Bronvina nesiklausė jo: 

— Deivis, — sušnibždėjo ji. 

Stivenas įrėmė akis į žmoną, pradėdamas suprasti, ką 
ji turėjo galvoje. 

— Jis mėgino mus nužudyti, — tyliai tarė Stivenas, 
tačiau Bronvina sustabdė jį žvilgsniu. Suprato žmonos 
jausmus: kraujo balso nenutildysi. 

Stivenas atsigręžė į Makgregorą: 

— Bronvina turi vyresnįjį brolį, jam apie dvidešimt 
metų. Jaunuolis iš pavydo kvailioja. Užuot pasilikęs klane, 
kurio vadė yra jo jaunesnioji sesuo, jis slapstosi kažkur 
kalnuose. Neseniai kėsinosi į mūsų gyvybę. 

Makgregoras paniuro ir palingavo galvą: 

— Galiu suprasti jaunuolį. Pasielgčiau lygiai taip pat. 

— Suprasti jį! - sušuko Bronvina. — Aš esu jo vadė. Jis 
privalo vykdyti mūsų tėvo valią. Priimčiau jį atgal. 

— Žinoma, — Makgregoras mostelėjo ranka. — Bet tu 
esi moteris. — Jis nekreipė dėmesio į jos silpną protestą. 

Stivenas draugiškai nusišypsojo priešininkui. 

— Aš turiu dukterį, - tęsė Makgregoras. - Jai šešiolika, 
ji puiki mažylė, miela ir grakšti, kokia tik gali būti mote- 
ris. — Žvilgrelėjo į Bronviną. - Galėtume kelti vestuves. 

— Ką dar jam pasiūlysi be savo nuobodžios dukros? — 
ramiai paklausė Bronvina. 

Makgregoras suvirpėjo prieš atsakydamas: 

— Jis negali būti vadas, tačiau turi šansų juo tapti. 
Tai daugiau negu jis dabar turi, be to, galėtų tapti klano 
vado žentu! 

— Deivis — karštakošis vyrukas, - priminė Stivenas. — 
Štai kodėl Džemis Makaranas nepaskyrė jo vadu. 

— Tu netgi nematei jo! - papriekaištavo Bronvina. — Iš 
kur gali žinoti, koks jis? 

— Tyliu, - pasiduodamas atsakė Stivenas. 

— Aš susitvarkysiu su juo, - pareiškė Makgregoras. — 
Nenumirsiu taip anksti kaip Džemis, palikęs berniuką 
vienišą. Jis visada bus su manimi. Išmokysiu jį gerų dalykų. 
Greičiau auklėju atšiaurų negu romų jaunuolį. Nepaken- 
čiu vyrų ir moterų, — nusišypsojo jis Bronvinai, - netu- 
rinčių charakterio. 

— Galiu laiduoti už Makaranų charakterį, - nusijuokė 
Stivenas. 

— Kertu lažybų, kad gali, — nusijuokė ir Makgrego- 
ras. — Tasai Deivis turi padaryti mano dukterį laimingą, 
jeigu bent kiek panašus į seserį. 

Stivenas surimtėjo: 

— Ką pasakys tavo klanas, kai parvesi vieną iš Maka- 
ranų/ 

— Man jie, žinoma, nieko nepasakys, tačiau daug išdės 
jaunajam Deiviui. Tikėsimės, jog susitvarkysiu su juo. 

Bronvinos veido išraiška pasidarė rūsti: 

— Mano brolis pats gali susitvarkyti su bet kuriuo 
Makgregoru. 

Makgregoras nusijuokė, paskui uždėjo ranką ant 
Stiveno rankos. 

— Tuomet nuspręsta. - Makgregoras atsisuko į Bron- 
viną. - Dabar su tavimi, mergaite. Esu tau skolingas už 
„B“ raidę ant savo peties. - Čiupo ją ir karštai pabučiavo 
į lūpas. 

Bronvina greitai žvilgrelėjo į savo vyrą, baimindamasi 
jo reakcijos, tačiau Stivenas nepriešiškai žiūrėjo į juodu. 

Kai nušuoliavo Makgregoras, jie stovėjo greta. Bron- 
vina atsigręžė į Stiveną. 

— Ir ateityje noriu, kad prisimintum, jog aš esu Ma- 
karan. Tai įrodžiau tau šiąnakt. 

Stivenas lėtai nusišypsojo: 

— Norėčiau kai ką patikslinti. 

— Ką tai reikštų? 

— Argi aš tau nesakiau, kad prašiau karaliaus leisti 
pakeisti savo pavardę? — Bronvina nustebusi įsmeigė į jį 
akis. - Dabar mano vardas Stivenas Makaranas. Argi ne- 
sidžiaugi? 

Žmona apsivijo rankomis jo kaklą ir ėmė karštai 
bučiuoti veidą. 

— Aš myliu tave, mylium tave, myliu tave! Tu — Ma- 
karanas! Tai įrodys mano klanui, kad tavimi galima pa- 
sitikėti. 

Stivenas stipriai apkabino žmoną ir nusijuokė: 

— Jie tai niekada neabejojo manimi. Tiktai tu. — Prisi- 
traukė ją arčiau. - Bronvina, mudu jau nebe priešai. Pasi- 
stenkime visur būti vieningi. 

— Tu Makaranas, - sušnibždėjo ji pagarbiai. 

Stivenas paglostė jos plaukus. 

— Dabar viskas bus gerai. Aš josiu ieškoti Deivio ir... 

— Tu! — Bronvina atsitraukė nuo vyro. — Jis mano 
brolis! 

— Paskutinį kartą, kai jį matei, jis mėgino nužudyti 
tave! 

Bronvina nekreipė dėmesio į jo žodžius. 

— Tada jis buvo įniršęs. Visi mano šeimos nariai moka 
laukti. Jis, manau, nesupyks, kai pasidalysiu su juo savo 
planu. 

— Tavo? Maniau, kad tai bendras mūsų planas. 

— Galimas daiktas, bet Deivis kaip ir anksčiau klauso 
tik manęs. 

Stivenas norėjo kažką sakyti, bet persigalvojo ir tik 
pabučiavo žmoną. 

— Gal, sakau, tai aptarsime vėliau? Jaučiu, netrukus 
čia kai kas atsitiks. 

Bronvina pažvelgė į jį nekaltomis akimis: 

— O mano pilvas? 

Stivenas čiupo ją už plaukų ir atvertė galvą: 

— Na, kaip, smagu bučiuoti Makaraną? 

— Aš esu Makaran! - sušuko ji. — Aš... 

Daugiau Bronvina nebeišspaudė nė vieno žodžio, nes 
Stiveno ranka nuslydo žemyn, prie jos kelių... 

